
În memoria profesorului Bernard Michel (1935-2013), conducătorul 
tezei mele de doctorat, ale cărui bunăvoință şi încurajări mi-au 
însoțit cariera. 


„Istoriografia are, prin urmare, sarcina de a pune capăt mitului total 
nejustificat al lui Horthy, așa cum le este prezentat maghiarilor.“ 


Ludwig Fürst Windischgraetz! 


1. Ludwig Fürst Windischgraetz, Ein Kaiser kämpft für die Freiheit: so begann 
Ungarns Leidensweg, Herold, Wien, 1957 Citat din postfață, p. 227. 


mo 2 T T Pa = 
wyo ooz a NYWOLO amizan — Ç VINVBIV d A 


| = 10103 Inoa ewou Se 
\ 2 ( (ahia f fo, N Y E L== 
4 vinoaaovn aubiuă9 o Ouuno.anQ) R ` 5 
3 ) vanbeti 7 Q s 
AAE d vo VINVLI Pe 
vin e! = b N 
Pe Jepau egos ) =. II ds) e o, i 
1ode '9061 1$ 8/8, NR 
anur enebun-onsny sp Es | viuva F oy A epez) êy N un 
VEINSIUILUPE NIOJ ji i ToT A 


yexaue iode ‘806 L !S 8/81 
anur eyebun-onsny ap 
ENSIUIWPE NIO) CZ 4 


1Sainong 


ieueBun i O 
je/dose 1alje0u9 meday EA i YIN 
1aueGun meĝəy E 


(URIS 182 ueza IN| eueosog) 
elueuuajsue TTT 
(oeugsny nuadwi) =A 


EIUEUJIaISI9 


8L6L-8981 | 
YIYYVINN-OYLSNY yisny $ VINOTOd (menom) 


) e nesag zd 


Că k q 
a i 


“i (6261 uip puedaou, ieyaeisofinj) 
á : HOTINIAO1S I$ HOTIivou2 
“HOTIBUYS 1N1V934 


VIYLSNY 
ONVIN39N8 


pi oG AE ANS w 
PEA AF 8 á ree 


VIND10d 


ppa 4 


161 aude 9; 


(eua!A e ap mepa) 
Op6L sn6ne og 


6E6| IHLU 6L 


ti 


io gii 


PUBIA L) ap 10jəfeaique ewn ui 
3|et0W49) a|uapunxă 


(261 auquadap) 
WoSIqa|d Nun euun ui 
iaueGun gunque 
puejuafung eauni6a4 


a421} 10]8y49up 
ewn Uj 8|818u014 


dmaai 


(0264 alun! p) 
uoue] | ap Nees L 
ednp enebun 
(erueuue|sueu) 


VUg)S 189 uejau$ inj 
19uU20J09 aug —— 


IHINZIAIU VI 
NONVIUL V130 
VIYYƏNN 


Cuvânt înainte 


CUM SE POATE SCRIE O BIOGRAFIE A AMIRALULUI HORTHY ÎN 
contextul Ungariei actuale? De la venirea la putere a lui Viktor Orbân 
pentru un al doilea mandati, revirimentul de care a beneficiat deja 
după 1990 figura regentului pare să cunoască un nou avânt. Într-o 
țară foarte polarizată politic, personajele istoriei Ungariei sunt obiec- 
tul unei instrumentalizări care nu datează de ieri, de azi. Aceasta 
explică poate problemele întâmpinate de genul biografic în istoriogra- 
fia maghiară, și numai recent au apărut lucrări de calitate referitoare 
la actorii istoriei secolului al XX-lea.? Asistăm la un bruiaj memorial 
care face anevoios exercițiul de distanțare a scrierii istorice. Abordarea 
decidenţilor din perioada interbelică a fost reînnoită grație lucrărilor 
lui Ignâc Romsics și, mai ales, biografiei lui Istvân Bethlen, urmată 
de excelenta carte a lui Balázs Ablonczy despre Pál Teleki.? Însă pare 
că Horthy este ocolit, fără ca nimeni să îndrăznească să-l înfrunte. Or, 
cum a notat, pe bună dreptate, Jacques Le Goff în legătură cu munca 
sa referitoare la Ludovic cel Sfânt, biografia îți permite să „reunești 
în jurul unui personaj un dosar care face lumină asupra unei societăţi, 
a unei civilizaţii, a unei epoci“.4 

Și alți istorici s-au interesat de personalități străine, dar în dome- 
niul maghiar marile nume ale istoriei secolului al XIX-lea reprezintă 
un fel de tabu: memoria colectivă își împarte referinţele între István 
Széchenyi și Lajos Kossuth, care au un statut special, ce interzice o 
abordare distanțată. Așa cum Dunărea taie țara în două, conștiința 


1. El a fost deja prim-ministru între 1998 și 2003. 

2. Mai pot fi citate biografiile lui Imre Nagy, János Kádár și Gyula Gömbös. 

3. Ignác Romsics, Bethlen István. Politikai életrajz [István Bethlen. Biografie 
politică], Osiris, Budapest, 1999; Balázs Ablonczy, Teleki Pál, Osiris, Budapest, 2005. 

4. Jacques Le Goff, A la recherche du Moyen Âge, în colaborare cu Jean-Maurice 
de Montremy, Louis Audibert, Paris, 003, p. 133. 

istorică maghiară este divizată între partizanii Compromisului — lo- 
bonţii* — şi patrioții intransigenţi — curuții**. Denumirea trimite la vre- 
mea ocupaţiei otomane și a dublei vasalități: otomane și austriece. 
„Lobonţii“ (în general, catolici) sunt consideraţi aliați ai Austriei, iar 
„curuţii“ (în general, protestanți) — răsculați împotriva Austriei. De la 
sfârșitul secolului al XVII-lea, această deosebire s-a impregnat în con- 
știința națională și este reactivată cu regularitate — respectiv manipu- 
lată — de putere. 

Dacă rezumăm istoria Ungariei începând cu nașterea lui Horthy, 
observăm că a avut loc o alternanță între perioadele „lobonţ“ și „curuț“: 
dualismul austro-ungar din perioada 1867-1918 se află clar sub sem- 
nul Compromisului; regimul comunist, în schimb, pentru a-și justifica 
dominaţia și a face uitată inspiraţia sovietică, recuperează tot patrimo- 
niul „curuț“, din care face un proces dialectic, ce culminează cu triumful 
socialismului. Cu toate acestea, nu este posibilă negarea totală a uneia 
sau alteia dintre cele două moșteniri, iar cea care se găsește pusă în 
minoritate subzistă, suferind distorsiuni mai mici sau mai mari. 

În schimb, perioada interbelică pune o problemă de interpretare, 
întrucât atunci vedem cum acționează parametri net „curuți“, înce- 
pând cu independența națională, și un cadru „lobonţ“ la fel de evident, 
a cărui personificare este regentul. Regimul Horthy încearcă o sinteză 
între cei doi poli ai caracterului național, începând cu aspectul său 
religios. Guvernul lui Viktor Orbân își însușește astăzi această refe- 
rință, iar șeful acestuia își arogă fără ezitare postura de om providen- 
ţial, însă paralelele cu regența sunt, în același timp, absurde din punct 
de vedere istoric și periculoase din punct de vedere politic. Acest climat 
face deosebit de dificilă scrierea unei biografii a lui Horthy, deoarece 
publicul maghiar are o viziune marcată de o puternică dihotomie între 
adulatori și adversari înverșunaţi. Tranziția democratică din 1989 a 
condus la reevaluarea personalităților căzute în dizgrație în timpul 
regimului precedent, sistematic puse în valoare direct proporțional cu 
denigrarea la care fuseseră supuse. Fiind una dintre principalele ţinte 
ale comuniștilor, regentul Horthy a fost în mod logic așezat pe un pie- 


* Lobonţi (magh. labanc < loboncos „?lcu părul] zbârlit, vâlvoi“) — numele 
ostașilor (maghiari) care au luptat în solda imperială împotriva curuților (n. ed.). 
** Curuţ < magh. kuruc (din germ. Kreuz(fahrer) „cruciat“: magh. keresztes 
„cruciat“ < kereszt „cruce“ ) — aici, numele celor care au simpatizat cu Răscoala de 
Eliberare (1703-1711) pornită împotriva Habsburgilor de Thököly și Rákóczi. 
Iniţial, denumirea fusese purtată, în Războiul Țărănesc din 1514, de răsculații 
„cruciați“ conduși de György Dózsa (n. ed.). 

destal după ce fusese diabolizat. Pentru comparație, independenţa 
națională cucerită de croați în 1991, respectiv slovaci în 1993 a dus la 
glorificarea figurilor lui Ante Pavelić și Jozef Tiso. Durata regimurilor 
lor și semnificația lor politică sunt totuși mult inferioare în compara- 
ţie cu Horthy, iar moștenirea lor nu face obiectul unei dezbateri com- 
parabile cu aceea care agită Ungaria. 

Distanţa istorică lipsește deci în contextul actual, și de aceea pare 
oportun să propui astăzi o biografie a lui Mikl6s Horthy. Până acum, 
nu există nici o biografie în limba franceză, și nici în alte limbi. Sin- 
gura lucrare de înaltă ţinută științifică, cea a lui Thomas Sakmyster, 
Hungary's Admiral on Horseback. Miklós Horthy 1918-1944), este in- 
accesibilă marelui public și nu tratează decât perioada regenței. Ce- 
lelalte surse sunt portrete caricaturale datând din perioada regimului 
comunist, ca de exemplu cartea — foarte interesantă de altfel — a lui 
Zoltân Vas?, sau apologiile redactate de apropiaţi în timpul vieții lui 
Horthy. Alte mărturii trimit direct la tentativele de restaurație; aces- 
tea emană din anturajul lui Carol IV și atacă rolul jucat de Horthy în 
acest episod. După 1989, evantaiul publicațiilor s-a lărgit, începând 
cu difuzarea Memoriilor lui Horthy, republicate în 1990: prima ediție 
maghiară a apărut în emigrație, la Toronto, în 1974. A urmat o anu- 
mită „inflaţie“, cu lucrări consacrate celor doi fii5, cu Memoriile nurorii 
sales, albume de fotografii și alte avataruri ale mitului Horthy, cul- 
minând cu filmul documentar al lui Gâbor Koltay din 2006. 


1. Thomas Sakmyster, Hungary's Admiral on Horseback. Miklós Horthy 1918- 
1944, Columbia University Press, Boulder-New York, 1994. Această carte a fost 
tradusă în limba maghiară în 2001. 

2. Zoltán Vas, Horthy, Petőfi Nyomda, Kecskemét, 1977. Autorul, născut în 
1903, este o fostă victimă a regimului Horthy, în timpul căruia a fost întemnițat. 

3. Le cităm numai pe cele principale: Edgar von Schmidt-Pauli, Nikolaus von 
Horthy. Admiral, Volksheld und Reichsverweser, I.P. 'Toth-Verlag, Hamburg, 1942 
(prima ediție, 1936); Owen Rutter, Regent of Hungary. The Authorized Life of Admi- 
ral Nicholas Horthy, Rich & Cowan, London, 1939. Acesta din urmă s-a inspirat din 
biografia autorizată a baroanei Lili Doblhoff, Horthy, Athenaeum, Budapest, 1938. 

4. Aladár von Boroviczeny, Der König und sein Reichsverweser, Verlag für 
Kulturpolitik, München, 1924. 

5. Despre băiatul cel mic: Ágnes Judit Szilágyi, János Sáringer, ifj. Horthy 
Miklós, a kormanyzó kisebbik fia [Miklós Horthy junior, fiul cel mic al regentului], 
Holnap Kiad6, Budapest, 2002; iar despre cel mare, mult mai cunoscut, o biogra- 
fie apărută în 1942 şi reeditată: István Jánosy, Vitez Horthy István, a repulő 
[István Horthy, aviatorul], Nemzetek Európája Kvk., Budapest, 2001. 

6. Ilona Edelsheim Gyulai, Becsület és kötelesség [Onoare şi datorie], 2 vol., 
Európa, Budapest, 2000-98001. 

Viaţa lui Mikl6s Horthy este foarte net articulată în jurul a trei ce- 
zuri temporale incontestabile, care determină ritmul ternar al acestei 
cărți: 1868-1919; 1920-1945; 1946-1957. Poate fi reperat încă de la în- 
ceput dezechilibrul acestor trei perioade, care induce o reflecţie asupra 
temporalității subiectului Horthy. În interpretarea făcută în mod obiş- 
nuit, Horthy dispare în spatele funcției de regent, pe care a ocupat-o din 
1920 în 1944; or, trebuie să constatăm că aici este vorba despre o ierar- 
hizare arbitrară, cauzată de importanţa funcției și contextului istoric în 
care a fost asumată. Cartea lui Thomas Sakmyster nu ia în considerare 
nici perioada anterioară, nici anii posteriori, care sunt rezumațţi în câ- 
teva pagini. În Memoriile sale, Horthy însuși este mai echilibrat şi se 
atașează desigur mai mult de perioada regenței, dar nu-i consacră decât 
o treime de pagini în plus. Rare sunt, în fine, scrierile și sursele referi- 
toare la exilul portughez: Horthy pare să iasă din cadrul temporal, rela- 
tarea din Memorii este terminată, iar ultimii ani nu sunt practic deloc 
documentați, în afara câtorva mărturii. Legenda răspândită prin inter- 
mediul acestora din urmă afirmă că șocul resimțit după eșecul tragic al 
Revoluţiei din 1956 i-a precipitat sfârșitul. 


Reflecția asupra timpului capătă cu atât mai multă importanță dacă o 
dublăm cu o reflecţie referitoare la vârstă. Horthy are cincizeci de ani 
în 1918 — și aici ne gândim la formula generalului de Gaulle în ale sale 
Mémoires de guerre: „Pe măsură ce-și luau zborul cuvintele irevocabile, 
simțeam cum înlăuntrul meu se termină o viață, cea pe care o dusesem 
în cadrul unei Franţe solide și al unei armate indivizibile. La patruzeci 
și nouă de ani, intram în aventură, ca un bărbat pe care destinul îl 
arunca în afara oricărei limite“.! Nu mai sunt, așadar, trei perioade 
care ritmează viața personajului, ci numai două. El are într-adevăr o 
viață „înainte“ de căderea imperiului Habsburgilor și o viață „după“, 
ceea ce nu i se aplică numai lui Horthy, ci și unui număr de alți ofițeri, 
funcționari sau diplomați din vremea monarhiei. Lectura Memoriilor 
sale arată cum universul său mental își are originea în anii petrecuți în 
slujba marinei imperiale. Cu toate acestea, Horthy nu se gândea în nici 
un caz să reia serviciul militar, și trebuie deci să ne punem întrebări în 
legătură cu ponderea circumstanțelor, a convingerilor, a ambiției perso- 
nale, a sentimentului datoriei și sacrificiului care l-au determinat pe acest 
ofițer aproape în retragere să se angajeze. Viaţa i se confundă de atunci 


1. Charles de Gaulle, Mémoires de guerre, vol. 1: L'Appel 1940-1942, Plon, 
Paris, 1954, p. 90. 

cu istoria Ungariei până în octombrie 1944. Pare că a ajuns la putere 
din întâmplare și aproape împotriva voinței sale, dar s-a menținut acolo 
timp de aproape un sfert de secol. Cum anume un om cu o inteligență 
medie și cu un a priori banal parcurs de ofițer de marină în Imperiul 
Austro-Ungar a reușit să marcheze în această măsură istoria țării sale? 

Este deci necesar să se revină asupra vieții unui om care are cinci- 
zeci de ani în 1918, dar căruia nimeni nu i-a examinat viața anterioară, 
pregătirea, ideile, cariera. Arhivele austriece au dispărut în timpul ase- 
diului Budapestei, între decembrie 1944 și februarie 1945 — documen- 
tele personale ale lui Horthy aflate în arhivele militare de la Viena 
(Kriegsarchiv) îi fuseseră oferite în timpul vizitei sale oficiale la Viena 
de către președintele Wilhelm Miklas. Alte documente personale s-au 
pierdut în momentul plecării lui Horthy din reședința sa de la Pola 
(Pula), în noiembrie 1918 și în timpul jefuirii proprietății familiale de la 
Kenderes de Armata Roșie maghiară, apoi de trupele românești, în 
1919. La începutul Memoriilor sale, Horthy arată că a recurs la prieteni, 
rude și foști soldaţi pentru a reconstitui anumite evenimente pentru 
care nu reușea să restabilească o cronologie precisă, în lipsa notelor.! În 
timpul asedierii Budapestei de către Armata Roșie, în decembrie 1944- 
februarie 1945, au fost în fine risipite foarte multe surse: cea mai mare 
parte au fost distruse, iar celelalte au fost găsite, fie pe loc, fie în posesia 
germanilor, și confiscate de sovietici. Mai multe documente referitoare 
la Ungaria au fost înapoiate de Uniunea Sovietică guvernului maghiar 
în 1959. Acestea formează baza „Documentelor secrete“ editate în 1962, 
dar a căror selectare, bănuim, a fost operată într-un sens defavorabil.2 

Aghiotant al lui Franz Joseph între 1909 și 1914, Horthy a oferit in- 
contestabil imaginea unui om al vechiului regim — ceea ce și era, fără 
îndoială. În anumite privinţe, apare ca reincarnare a împăratului, care 
rămâne punctul său de referință în termeni de decizie politică. „Domnia“ 
sa a fost calificată drept dictatură fascistă de istoriografia comunistă după 
1945, dar reabilitarea la care asistăm după tranziția la democrație din 
Ungaria maschează absenţa analizei omului și a sistemului. Repatri- 
erea cenușii sale în 1993 a prilejuit o reînhumare semioficială, a cărei 
semnificaţie trebuie analizată. 


1. Nikolaus von Horthy, Ein Leben fiir Ungarn, Athenaeum Verlag, Bonn, 
1953, p. 8. O versiune în limba maghiară a fost republicată în 1990, Emlekirataim, 
ed. cit., Eur6pa-Hist6ria, Budapest. Pentru ediţia franceză, Mémoires de lamiral 
Horthy, Regent de Hongrie, Hachette, Paris, 1954. 

2. Horthy Miklos titkos iratai |Scrierile secrete ale lui Miklós Horthy], Kos- 
suth, Budapest, 1962. 

Reflecţiei asupra timpului i se adaugă reflecția asupra spațiului 
sau a spaţiilor vieţii lui Horthy și, din nou, contrastele sunt frapante, 
între o extremă mobilitate caracterizată de cariera militară — mari- 
timă, în plus —, care îl duce la capătul lumii, și cvasiimobilitatea re- 
genței. Izolarea Ungariei după Trianon a împiedicat vizitele oficiale, 
de care se achită de obicei membrii guvernului, și abia la mijlocul 
anilor 1930 Horthy iese dintre hotarele țării micșorate, pentru a face 
vizite exclusiv aliaților italian și german, trecând prin Austria. După 
șederea în Germania (1945-1948), Horthy nu-și mai părăsește exilul 
portughez (cu excepția unui scurt voiaj în Marea Britanie). În timpul 
regenței, spaţiile sunt deci restrânse și concentrate la Budapesta, 
reședința de la Gödöllő și domeniul familial de la Kenderes. 


O biografie echilibrată își propune să arate regimul Horthy așa cum a 
funcționat acesta între 1920 și 1944: autoritar, retrograd, fără îndo- 
ială, sub multe aspecte, dar foarte îndepărtat de fascismul italian și 
nazismul german. Horthy nu era cu siguranță fascist — dar ce anume 
gândea el, de fapt? Își dorea el oare să revină la regalitate lăsându-se 
încoronat sau transmițând puterea fiului său? Calvinist, a pus accen- 
tul pe valorile creștine tradiționale și, în mod paradoxal, mai degrabă 
catolice. Nu a instaurat cultul personalității, dar imaginea sa era omni- 
prezentă. Viaţa sa privată, uniformă, nu oferă nici o revelaţie, iar ispră- 
vile fiilor săi nu au nimic extraordinar. Reacţionar, el a tolerat anumite 
forme evidente de modernitate (muzică, arhitectură) și, de fapt, a in- 
tervenit puțin în politica guvernelor sale. Horthy poate fi oare, în cele 
din urmă, rezumat la politica externă revizionistă dusă de Ungaria 
după dezmembrarea validată de Tratatul de la Trianon? Cum era de 
așteptat, acest amiral fără flotă, regent al unui regat fără rege a fost 
ironizat, dar se cunoaște că marja de manevră de care dispunea Un- 
garia era limitată, iar atitudinea lui Horthy în timpul tentativelor de 
restaurație habsburgică arată că era conștient de asta. 


Întrebările care n-au primit încă răspuns și pe care prezenta biogra- 
fie va încerca să le rezolve la capătul celor trei părți care o compun 
sunt următoarele: 

— Problema generațională. Istoria Ungariei a fost adesea gândită în 
termeni de generaţii începând cu 1790. Horthy aparține, prin data sa de 
naștere, celei a Compromisului din 1867, și este deci un produs al dua- 
lismului, căci a fost contemporan cu structurile acestuia, mai ales în plan 

militar. El și-a construit universul mental în două cadre speciale și even- 
tual antagonice: cel al proprietăţii de pământ maghiare a unei familii 
calviniste, mai degrabă „curuț“, și cel al marinei imperiale, mai degrabă 
„lobonţ“ deci, dar suficient de autonom și deschis față de universul aus- 
triac. Apartenența la armată îl face neîncrezător, chiar ostil față de lu- 
mea politică, fapt care nu va fi fără consecinţe în timpul regenței. 

— Problema celor două tentative de restaurație deține, după opinia 
autorului acestei cărți, cheia personajului: pus într-o situație căreia 
îi cunoaște codurile, Horthy nu ezită și face, fără îndoială, ultima 
alegere decisivă a vieții sale. Faţă de Carol IV, el adoptă o atitudine 
împrumutată de la Franz Joseph. Avea în vedere să se încoroneze? 
Se pare că este o întrebare inutilă, însă ne putem întreba cum își 
anticipa succesiunea fără să se poată vorbi, desigur, despre „dinastia“ 
Horthy. Contemporanii își puneau întrebări, pe bună dreptate, în le- 
gătură cu viitorul, iar detractorii regimului îl bănuiau pe Horthy de 
năzuinţe dinastice. Una dintre dimensiunile cultului personalității 
care s-a dezvoltat în jurul lui îi asocia pe fiul și pe nepotul său. 

— Problema naturii regimului și a relației sale cu fascismul a fost 
clarificată de cercetările recente ale istoricilor maghiari deja menţio- 
naţi și de numeroasele lucrări referitoare la fascism, care permit să 
se facă deosebirea netă între regimurile care-l pun în practică și par- 
tidele care-l promovează. Personalitățile fascizante sau simpatizante 
ale fascismului italian sau ale nazismului german erau incontestabil 
prezente în anturajul lui Horthy și în angrenajele puterii, fără ca el 
însuși să fie apropiat de acestea. Slăbiciunea și veleitatea au caracte- 
rizat totuși adesea politica sa în acest sens. Din 1919, în jurul lui sunt 
prezenţi oameni care predică dacă nu fascismul, cel puţin corporatis- 
mul, așa cum se va exprima în Austria după 1934. Caracterul antide- 
mocratic al oamenilor și ideilorcontrarevoluției se află la fundamentul 
regimului. O parte a armatei devine o a cincea coloană a Germaniei, 
fără ca Horthy să se opună acestei evoluții. 

— Revizionismul ca rațiune de a fi a regimului Horthy este firul 
conducător în întreaga perioadă dintre cele două războaie. Aceasta 
este justificarea tuturor deciziilor de politică externă, cu o clasă poli- 
tică aflată în consens, dincolo de cercurile apropiate de putere și de 
extrema dreaptă. Incapacitatea de a ieși din tabăra învinsă în Primul 
Război Mondial antrenează Ungaria în orbita italo-germană. Revizi- 
onismul devine un sistem, este principalul instrument de propagandă 
al regimului, iar „recucerirea“ unor teritorii între 1938 și 1941 este 
glorificată ca victorie a regentului. Truumatismul provocat de Trianon 

este încă folosit în interes propriu de Jobbik, actuala organizație de 
extrema dreaptă. 

— Antisemitismul regimului și al lui Horthy reprezintă o problemă 
majoră pentru abordarea perioadei regenței, dar nu aș vrea să fac din 
aceasta un factor supradeterminant. Responsabilitatea lui Horthy în 
teroarea albă din 1919—1920 este problematică: el încearcă să se diso- 
cieze cu totul în Memoriile sale, însă aventura reacționară a oamenilor 
de la Szeged a fost însoțită de excese care s-au tradus ulterior în insta- 
urarea numerus clausus; regimul a impus legi antievreiești pentru a-i 
face pe plac lui Hitler și a „disimilat“ în mod treptat evreii din societa- 
tea ungară. Anii premergători celui de-al Doilea Război Mondial, în 
care Ungaria s-a angajat constrânsă abia în 1941, sunt dominați de 
chestiunea evreiască: și aici trebuie să revenim asupra rolului ambi- 
guu jucat de Horthy în acest proces. El autorizează adoptarea legisla- 
ției antievreiești începând din 1938, dar se opune deportărilor — care 
nu încep decât după intrarea germanilor în ţară, în martie 1944 — și 
refuză deportarea evreilor din Budapesta. Horthy s-a implicat foarte 
puţin personal, dar n-a intervenit niciodată, în anumite limite totuși, 
pe care va trebui să le analizăm, fără a face sistematic din ele dovezi 
pozitive, așa cum este, în general, cazul în lucrările care-i sunt favora- 
bile. Din nou, comparațiile cu regimul monseniorului Tiso din Slovacia 
şi cu guvernul ceh al lui Emil Hácha pot aduce elemente interesante. 

— Soarta lui Horthy în timpul captivității din Germania. După 
lungi interogatorii, Horthy este doar citat să compară ca martor în 
timpul procesului de la Niirnberg. Motivele care împiedică să fie acu- 
zat sunt multiple și trebuie privite în perspectivă. Atitudinea marilor 
puteri a fost determinantă, pentru a se evita ca el să compară sau să 
fie trimis în Ungaria, pentru a fi judecat acolo și cu siguranță execu- 
tat, cum a fost cazul altor conducători peste tot în Europa Centrală. 
Negocierile care au dus la alegerea exilului în Portugalia ascund câ- 
teva zone de umbră, ca și intervalul de timp între începerea lor și so- 
sirea familiei la Lisabona, în ianuarie 1949. Viaţa exilatului octogenar 
nu este cea a unui lider politic activ, totuși concentrația de foști mo- 
narhi și conducători de la Estoril și din Portugalia, în general, ne 
permite să ne întrebăm dacă Horthy a exercitat o anumită autoritate 
morală asupra emigranților maghiari. Persoanele pe care le frecventa 
și viața sa cotidiană au nevoie să fie clarificate, cu atât mai mult cu 
cât evenimentele din timpul Revoluţiei din 1956 sunt prezentate de 
apropiaţi ca un traumatism ce i-a precipitat sfârșitul. 

— În Memoriile sale, Horthy este extrem de discret în legătură cu 
viața sa privată și familială, lucru deloc surprinzător pentru un cal- 
vinist, prin tradiţie foarte rezervat; este și o chestiune de generație 
şi, în fine, de rigoare militară. Rămân neexplorate câteva zone um- 
brite, precum decesul prematur al celor două fiice, despre care se știe 
foarte puţin, relativa indisciplină a fiului mai mic, viața familială, în 
general. Femeile sunt practic absente din poveste, în timp ce rolul so- 
ţiei sale pare să fi fost determinant: ea merită un portret completat 
de amintirile personale ale nurorii sale și de alte mărturii contempo- 
rane. Familia Horthy era multiconfesională, iar acest aspect, căruia 
Horthy însuși nu pare să-i dea prea multă importanţă, mi se pare, în 
schimb, capital, din cauza dimensiunii creștine și, mai ales catolice, 
date regimului: cu tată calvinist și mamă catolică, el reproduce această 
schemă cu soția sa, iar Istvân, fiul mai mare, procedează la fel, căsă- 
torindu-se cu o catolică. 

— Horthy şi-a scris singur Memoriile, ceea ce este, în același timp, 
o șansă și un blestem pentru biograf. El n-a ţinut un jurnal, nici n-a 
redactat note sau vreun alt document scris cu caracter personal. Se 
pare că soția sa Magda a făcut-o, după citatele oferite de nora ei, dar 
n-a rămas nici o urmă concretă. În afară de rapoartele de misiune 
redactate în stil identic pentru superiori, dispunem de discursuri și 
alocuțiuni rostite de Horthy în timpul ceremoniilor și vizitelor ofici- 
ale, al căror autor este, în general, chiar el, „cabinetul“ său rezumân- 
du-se la aghiotant și la o echipă redusă. Memoriile au fost redactate 
după sosirea în Portugalia și suferă, evident, din pricina viziunii re- 
trospective și a efortului de autojustificare a unui personaj care se 
ştie controversat. Ele dezvăluie totuși mult despre mentalitatea, Le- 
benswelt și felul în care-și apreciază Horthy propriul rol, lăsând să 
apară un caracter, fără îndoială, mai puţin rigid și mai sociabil decât 
imaginea care este, în general, oferită. 

— Cultul personalității. Imaginea oficială difuzată de regim face 
din Horthy mesagerul revizionismului, iar recuceririle teritoriale din 
1938-1940 sunt abundent ilustrate. Dar imaginea sa de „salvator al 
patriei“ este construită din 1919, iar campania electorală din 1920 uti- 
lizează deja referirea la numele său pentru a orienta voturile în favoa- 
rea partidului de guvernământ. Ulterior, din motive evidente de prudență, 
propaganda revizionistă nu utilizează totuși persoana regentului, ea 
fiind treptat disociată de discursul oficial al regimului. Imageria lui 
Horthy este radical diferită de accea a vecinilor germani sau italieni. 
Și aici se apropie mai mult de Tiso, respectiv de mareșalul Pétain, iar 

Franţa de la Vichy furnizează aici un nivel de comparaţie interesant: 
reamintirea faptelor de arme din Primul Război Mondial, tematica 
omului providenţial, reîntoarcerea la valorile legate de pământ. Anu- 
mite evenimente foarte mediatizate trebuie studiate în detaliu: vizi- 
tele în Germania, ale căror aspecte confiictuale sunt disimulate, 
trebuie comparate cu legăturile privilegiate cu Italia și, într-o anumită 
măsură, cu Austria. Ungaria nu primește în toată perioada interbelică 
decât două vizite oficiale: în mai 1937, președintele austriac Wilhelm 
Miklas, apoi regele Italiei Victor Emmanuel III întorc vizitele efec- 
tuate de Horthy în noiembrie 1936 în cele două țări. Congresul euha- 
ristic din 1938 este un alt moment de concentrare mediatică, îmbrăcând 
o semnificație importantă la mai multe niveluri: în cadrul glorificării 
Ungariei creștine, drept confirmare a bunelor relaţii cu Italia, în afir- 
marea unei „religii politice“ distincte de tratamentul violent fascist, în 
efortul de a realiza o sinteză națională între catolicism și protestan- 
tism. Acest eveniment excepțional trebuie pus în paralel cu promova- 
rea cultului lui Ștefan cel Sfânt, care este unul dintre fundamentele 
identitare ale regimului: în fiecare an, procesiunea de la 20 August 
este condusă de Horthy ca mărturie a acestei alianțe a cărei tradiție 
datează de la sfârșitul secolului al XIX-lea, când prim-ministrul, indi- 
ferent de confesiune, conducea procesiunea. 

— Pentru un studiu al memoriei personale. După diabolizarea fă- 
cută de regimul comunist, tranziția democratică din 1990 a deschis 
calea pentru o glorificare a lui Horthy, care a cunoscut un prim apo- 
geu în timpul reînhumării de la Kenderes, în septembrie 1993. Pri- 
mul guvern de tranziție al lui J6zsef Antall a dus o politică evidentă 
de întoarcere la valorile de dinainte de 1945, care a fost urmată, în- 
tr-o anumită măsură, de primul guvern Orbán din 1998-2002. Nu- 
meroase personalități din perioada interbelică și de după război și-au 
văzut memoria reabilitată în continuitatea discursului istoric, iar 
unele dintre acestea au fost oficial repatriate și înhumate în Ungaria, 
după o practică inaugurată la sfârșitul secolului al XIX-lea cu eroii 
Revoluţiei de la 1848. Această practică este incontestabil o caracte- 
ristică maghiară, care se explică prin istoria bogată în evenimente a 
țării. Ea se limitează, de altfel, la faptul antropologic, prin folosirea 
anumitor elemente preluate de la mormântul tradițional. Aducerea 
cenușii lui Horthy are loc după aducerea celei a unui alt personaj con- 
testat, cardinalul Mindszenty, în 1991, și a făcut obiectul unui discurs 
ambiguu din partea autorităţilor, care au sfârșit prin a recupera dimen- 
siunea mediatică a evenimentului. Domeniul de la Kenderes este astăzi 

principalul loc de comemorare consacrat lui Horthy în Ungaria și tre- 
buie să analizăm discursul și vizitatorii. Pot fi văzute casa familială 
şi cripta în care se odihnesc, din 1993, Horthy și cei apropiaţi lui. Re- 
cent, au apărut noi monumente, iar guvernul se apără, pretinzând că 
n-a încurajat ridicarea acestora, deși toate se află în comunele admi- 
nistrate de Fidesz. Numeroasele publicaţii recente, respectiv reeditări 
despre Horthy și perioada interbelică participă la acest cult memorial. 
Guvernul actual, în obsesia sa anticomunistă, utilizează această recu- 
perare. Este mare tentaţia de a înfrumuseţa trecutul, ștergând aspe- 
ritățile regimului Horthy. Filmele recente ale lui Gábor Koltay despre 
Tratatul de la Trianon (2004) și despre regent (2006) sunt avataruri 
ale acestei redescoperiri a perioadei interbelice, dar pun întrebări is- 
toricului prin semnificația lor politică, care este departe de distanța- 
rea științifică. 


PARTEA ÎNTÂI 


MARINARUL 
1868-1918 


I 
Ungaria în 1868 


ÎNTRE 1868 ȘI 1918, VIAȚA LUI MIKLÓS HORTHY SE DERULEAZĂ 
în cadrul Monarhiei Habsburgilor, a cărei structură a fost profund 
schimbată de Compromisul din 1867 încheiat între cele două părți: 
Austria și Ungaria. Horthy a văzut lumina zilei într-o țară condusă de 
un sistem constituțional complex, deoarece statele care o compun au 
o bază fundamental diferită. Austria este un stat dinastic alcătuit 
dintr-un amestec de țări și de teritorii încorporate de la sosirea Habs- 
burgilor în spațiul danubian la sfârșitul secolului al XIII-lea. Toate 
aceste entități și-au păstrat parlamentele (diete). Împăratul este su- 
veranul de drept divin. Ungaria, dimpotrivă, este, de la constituirea în 
regat, la începutul secolului al XI-lea, concepută ca un stat centralizat, 
chiar dacă și ea adăpostește pe teritoriul ei o populație multietnică. 
Monarhia ungară este electivă, și acest sistem a prevalat până în 1527, 
data alegerii lui Ferdinand II de Habsburg, care urcă pe tron în urma 
înfrângerii suferite de unguri la Mohács în fața turcilor otomani. Habs- 
burgii devin astfel suverani ereditari ai regatului Ungariei, dar îi res- 
pectă legile şi validează structura centralizată a țării. În secolul al 
XIX-lea, aceasta evoluează deci ușor spre statul-națiune, dar centra- 
lismul și dominaţia maghiarilor sunt treptat contestate de celelalte 
naționalități, care cunosc, și ele, în paralel, o renaștere națională. 
Revoluția de la 1848 a fost primul avatar al acestei lupte a naţiu- 
nilor împotriva puterii centrale și în timpul ei a avut loc o secesiune 
în Ungaria. Pentru preluarea controlului de către Austria — Franz 
Joseph devine împărat la 2 decembrie 1848 —, a fost nevoie de un ade- 
vărat război, din care Austria a ieșit învingătoare doar cu ajutorul tru- 
pelor țarului Nicolae I. Anii care au urmat conflictului sunt calificați 
ca regim neoabsolutist și disprețuiesc dreptul statelor și, în primul 
rând, pe cel al Ungariei. Abia la începutul anilor 1860 s-a constatat 
impasul la care a condus acest sintem de guvernământ. Pe deasupra, 

Austria trece prin dificultăți economice și își vede poziția internațio- 
nală fragilizată de mai multe conflicte: eşecul din războaiele italiene 
duce la unirea statelor din peninsulă și la pierderea Lombardiei, una 
dintre cele mai bogate provincii ale imperiului; rivalitatea în creș- 
tere din 1848 cu Prusia pentru dominaţia asupra spațiului german 
aflat tradițional sub protecția Habsburgilor duce la Războiul Austro- 
Prusac din 1866, pierdut de Austria, care este nevoită până la urmă 
să renunțe la Veneţia și la pretențiile asupra statelor germane, care 
sfârșesc, așa cum se știe, prin a se uni în 1870. Parlamentarismul, 
care a fost reintrodus treptat în imperiu prin Diploma din octombrie 
1860 și Patenta din februarie 1861, lasă să se vadă articularea facto- 
rilor contestării ordinii stabilite: reconcilierea se face, pe de o parte, 
între suveran și diete și, pe de altă parte, între el și Ungaria. 

În Ungaria, pacificarea răspunde unui interes bine înțeles de cele 
două părți: Austria are nevoie de bogăţiile din Ungaria și de terito- 
riu, ca garant al securităţii sale, ea nu poate să-și permită să aibă la 
frontiera sa o țară potențial rebelă. Cât despre maghiari, aceștia și-au 
pansat rănile din 1848 și au înţeles că separatismul era condamnat 
la eșec; revenirea la viața parlamentară la Pesta a permis adunarea 
unui grup de oameni favorabili negocierii. Partidul care se formează 
în jurul șefului lor, Ferenc Deák (1803-1876), obține consens în adu- 
nările locale — dietele regionale — și pregătește Compromisul încheiat 
cu Austria în 1867. Împăratul îl numește pe contele Gyula Andrássy 
(1823-1890) prim-ministru. El elaborează Compromisul împreună 
cu Deâk și este principalul artizan al realizării efective a acestuia. 
Franz Joseph restabilește Constituţia ungară, iar Compromisul este 
adoptat de Dieta Ungariei. La 8 iunie 1867, împăratul și soția sa sunt 
încoronați în cadrul unei ceremonii solemne rege și regină ai Unga- 
riei. În același timp, sunt adoptate legile constituţionale pentru cele 
două părți ale imperiului și sunt sancţionate de împărat în decem- 
brie 1867. Noul edificiu construit prin acest acord se bazează pe suve- 
ran, împărat al Austriei și rege al Ungariei, pe ministere comune: 
război, afaceri externe și finanțe, și pe două guverne răspunzătoare în 
faţa parlamentelor lor respective. În Austria, statele ereditare își păs- 
trează dietele, dar în plus trimit reprezentanți în Reichsrat. O dată 
la zece ani, termenii Compromisului trebuie negociați de delegațiile 
votate de Parlamentul austriac și de Parlamentul ungar. Dezbaterile 
lor se referă în mod esenţial la reglementarea cotei-părți ce trebuie 
achitată de fiecare dintre cele două entități (Cisleithania-Austria și 

Transleithania-Ungaria) la bugetul comun. Problemele militare fac, 
de asemenea, obiectul unor negocieri acerbe. 

O parte a Ungariei este nemulțumită de această soluție și conti- 
nuă să se gândească, dacă nu la secesiune, cel puţin la obținerea unei 
autonomii și mai extinse, ceea ce nu este negociabil, după părerea lui 
Franz Joseph. Se regăsește deci opoziția între „lobonţi“ și „curuți“, care 
polarizează viața politică ungară: partidul lui Deák trebuie să facă 
față constituirii Partidului Liberal condus de Kálmán Tisza (18g0-— 
1902), care se pretinde moștenitorul liberalilor de la 1848, și a Parti- 
dului Independenţei, cu un program conform numelui. Șef al orientării 
de centru stânga în Dietă din 1865 până în 1875, el operează fuziunea 
partidului său cu cel al lui Deâk. Tatăl lui Horthy, Istvân, născut în 
1830, prea tânăr pentru a participa la revoluţie, se alătură taberei lui 
Tisza, el nu este un adevărat „lobonț“, dar nici „curuț“ declarat. Dato- 
rită loialității față de Tisza, István Horthy obține postul de secretar al 
diecezei calviniste de la Heves-Nagykunsâg, care-i deschide porțile 
Camerei Superioare. Comparabilă cu Camera Lorzilor, Camera Su- 
perioară îi reunește pe aristocrați, demnitarii religioși și anumiţi înalți 
funcționari, protestanții nearistocraţi fiind într-o infimă minoritate. 
Or, cei din familia Horthy nu au titluri și nu posedă un mare domeniu. 
Prin urmare, este vorba despre o favoare pe care tatăl lui Horthy o 
datorează alianței politice și care nu este destinată să devină eredi- 
tară, fiindcă este legată de funcția sa. 

Cei dezamăgiți de Compromis sunt de asemenea numeroși în rân- 
dul reprezentanților naționalităților, care grație parlamentarismu- 
lui și libertăţilor constituționale pot de acum înainte să se facă mai 
bine auziţi. De fapt, dualismul nu a schimbat nimic în structura in- 
ternă a celor două entități: Ungaria rămâne un stat centralizat. În 
pofida legii referitoare la egalitatea naționalităților propusă de baro- 
nul József Eötvös și votată în 1868, acestea din urmă nu obțin decât 
spații de exprimare foarte restrânse. În virtutea autonomiei garan- 
tate de Compromis, ungurii sunt stăpâni acasă la ei și pot de acum 
înainte să-și pună în practică proiectul național avortat în 1848. Ei 
încearcă să-și impună limba și cultura germanilor, sârbilor, slovacilor, 
românilor și rutenilor care populează regatul. 

În cazul Croaţiei, uniunea personală care leagă cele două țări din 
1102 a permis ca statul croat să continue să existe și țara să fie repre- 
zentată de o dietă (Sabor). În urma Compromisului austro-ungar, 
este necesar să se reformuleze și raporturile care unesc Ungaria și 
Croaţia: un al doilea compromis, Nagodba, este prin urmare încheiat 

între ele și se suprapune peste edificiul deja întrucâtva complicat al 
primului. Croaţia se administrează de acum înainte singură, prin dieta 
sa și un guvern responsabil aflat sub autoritatea banului numit de 
rege după acordul cu guvernul ungar; ea trimite în plus patruzeci de 
reprezentanți în Parlamentul de la Budapesta. Armata și finanțele 
sunt comune. Pentru acestea din urmă, a fost adoptat de asemenea 
sistemul cotei-parte, care devine în consecință un subiect de fricțiuni 
în momentul renegocierilor Compromisului. Croaţii sunt nemulțu- 
miți de această construcţie, căci ei doresc de mult reunificarea celor 
trei entități ale vechiului regat medieval triunitar: Croaţia pro- 
priu-zisă cu Slavonia și Dalmația. Or, Dalmația rămâne sub protec- 
ție austriacă. 

Între 1867 și 1918, Ungaria cunoaște ceea ce se va numi ulterior 
epoca de aur și pe care contemporanii o numesc, după catastrofele din 
1918-1919, „fericitele vremuri de pace“ (a boldog békeidők). Recen- 
sămintele efectuate în imperiu în 1880, 1890, 1900 și 1910 marchează 
o creștere importantă a populaţiei, care evidențiază, de asemenea, spo- 
rirea elementului maghiar prin asimilarea altor naționalități, lucru 
care este scopul politicii guvernamentale. Regatul Ungariei număra 
în 1880 ceva mai mult de 15600000 de locuitori, creșterea populaţiei 
făcându-se în mod susținut ulterior, iar în ajunul Primului Război 
Mondial, Transleithania (inclusiv Croaţia-Slavonia) este o ţară de 
20886500 de locuitori, din care maghiarii propriu-ziși reprezintă 
54,5%, față de 41,6% în 1880. 

Regiunea Marii Câmpii unde se află domeniul familial de la Ken- 
deres este o zonă relativ pustie în termenii densității populaţiei. Cel 
mai apropiat oraș mare, Szolnok, situat la 40 de kilometri la vest, 
este capitala comitatului Jâsz-Nagykun-Szolnok, a cărui populație 
era, în 1869, de 15847 de locuitori și de 18247 de locuitori la recen- 
sământul din 1880.! Târgul Kisújszállás, la câțiva kilometri est de 
Kenderes, este un mare sat agricol, caracteristic pentru localitățile 
ungare din Marea Câmpie, cu o populaţie de 9100 de locuitori, aproape 
toți calviniști. Provincia este aproape exclusiv maghiară, singura di- 
versitate notabilă este cea a confesiunilor. În 1910, maghiarii formează 
99,4% din cei 350259 de locuitori ai comitatului. Familia Horthy este 
o familie mixtă ce reflectă repartizarea confesională a comitatului, 


1. A magyar korona országaiban az 1881 év elején végrehajtott népszámlálás 
[Recensământ al țărilor coroanei ungare, realizat la începutul anului 1881], Athe- 
naeum, Budapest, 1882, vol. a, p. 826. 

de vreme ce tatăl, Istvân, este calvinist, ca 37,4% dintre locuitori, iar 
mama, Paula, catolică, precum 58,3% dintre locuitori. Spre deosebire 
de alte regiuni ale ţării și, mai ales, de marile orașe, absenți din co- 
mitatul Jâsz-Nagykun-Szolnok, evreii sunt minoritari și reprezintă, 
în 1910, doar 3% din populaţie. 

Satul Kenderes aparține circumscripției administrative (plasei) 
Tisa Superioară (Felső tiszai járás). Este foarte reprezentativ pentru 
societatea din Marea Câmpie. Era foarte întins, avea o populaţie de 
4428 de locuitori la recensământul din 1869, care se împărțea aproape 
echitabil între catolici (2172 de persoane) și protestanți reformați 
(2070), celelalte confesiuni fiind foarte slab reprezentate (11 luterani, 
4 ortodocși și 171 evrei).! Reflectând această diviziune religioasă, în 
sat există o biserică catolică și un templu reformat (calvin). 

Dezvoltarea economică și comercială a Ungariei este favorizată de 
extinderea rețelei de căi ferate, de urbanizarea și mobilitatea oameni- 
lor, a mărfurilor și a capitalurilor. Industrializarea este totuși încetinită 
de importanţa acordată producției agricole, caracteristica tradițională 
a țării: Ungaria hrănește toată monarhia, graţie cerealelor sale — Bu- 
dapesta este, la începutul secolului, capitala mondială a morăritului —, 
vitelor, vinului, tutunului. La sfârşitul anilor 1850, toţi locuitorii din 
Kenderes se ocupă cu agricultura și, mai exact, cultivă cereale (grâu, 
orz, secară, porumb), tutun și lucernă pentru animale (vaci, porci și oi). 
Szolnok est deja deservit de calea ferată care leagă Pesta de Debrecen. 
Viaţa provincială iese din izolare încet-încet, distanțele se micșorează, 
modernitatea pătrunde într-o lume marcată încă de vechile structuri 
feudale ale marii proprietăți. Mikl6s Horthy se naște într-o societate în 
schimbare, care-i va însoţi principalele evoluţii până în 1918. 


1. Az 1869. évi népszámlálás vallási adatai [Datele confesionale ale recensă- 
mântului din 1869] (editate de László Sebők), Teleki László Intézet, Budapest, 
2005, p. 92. În 1880, rezultatele erau următoarele: 5 ogə2 de locuitori, din care 
4 842 de limbă maternă maghiară, 24 germană, 6 slovacă; repartiția religioasă era: 
2 734 catolici, 2 uniaţi, 1 ortodox, 7 luterani, a 258 calviniști și 88 evrei. A magyar 
korona országaiban az 1881 év elején végrehajtott népszámlálás, Athenaeum, Bu- 
dapest, 1882, vol. 2, p. 133. 


II 
Familia Horthy 


AȘA CUM SCRIE HORTHY ÎN MEMORIILE SALE ȘI CUM O CON- 
firmă biografii săi, familia lui este originară din Transilvania, proba- 
bil din Ținutul Secuiesc (Székelyföld). Trebuie să ne oprim un moment 
asupra acestei noțiuni și asupra faptului că este menţionată de cel 
puţin unul dintre biografii lui Horthy, căci ea induce cititorului ma- 
ghiar o trimitere puternică la identitatea maghiară. Încă din Evul 
Mediu, secuii au făcut parte dintre cele trei „națiuni“* constitutive ale 
voievodatului Transilvania (alături de nobili și de sași).! Ei au ajuns 
pe acest teritoriu în același timp cu maghiarii, dar originea lor precisă 
rămâne discutabilă. Regii Ungariei au făcut din ei străjerii graniţei 
de răsărit a regatului și i-au asimilat. Prin urmare, au devenit sim- 
bolul etnicității maghiare în Transilvania și au fost astfel învestiţi cu 
o puternică semnificație în memoria colectivă. Să faci din Horthy un 
descendent al secuilor înseamnă să-i întărești „maghiaritatea“ și să 
amintești de pierderea ulterioară a Transilvaniei. 

Înnobilarea familiei se datorează Habsburgilor. În 1635, Istvân 
Horthy și fiii săi István, János, Lőrinc și András, precum și fratele său 
János sunt înnobilaţi de împăratul și regele Ferdinand II. Începând 
cu această epocă, se pare, se înrădăcinează obiceiul de a-l numi pe 
cel mai mare băiat din familie Istvân. Familia se stabilește în comi- 


* Definit pentru prima oară în cadrul înțelegerii încheiate la Căpâlna ca 
urmare a Răscoalei de la Bobâlna (1437-1438), conceptul politic de Unio Trium 
Nationum („Uniunea celor trei națiuni“) stabilea existența a trei națiuni medie- 
vale transilvane privilegiate: natio Hungarica („naţiunea“ nobililor, din care au 
făcut parte și români), universitas Saxonum și secuii, împotriva iobagilor răscu- 
laţi (români, maghiari și sași) (n. ed.). 

1. A se vedea o lucrare recentă, care aduce la zi cercetarea referitoare la secui: 
Harald Roth (dir.), Die Szekler in Siebenbürgen. Von der privilegierten Sonderge- 
meinschaft zur ethnischen Gruppe, Böhlau, Wien, 2009. 

tatul Kolozsvâr(Cluj)și are legături cu principele György (Gheorghe) I 
Rákóczi. Fiul cel mare este consilier aulic și secretar al arhivelor 
transilvane.! Blazonul familiei Horthy reprezintă un scut azuriu cu 
un dextroșer în armură argintiu ținând trei spice de grâu aurii, 
având în partea de jos trei coline verzi (sinople), un coif privind în 
senestra și purtând o coroană cu trei fleuroane și două perle; lambre- 
chine azur și aur în senestra, roșii și argintii în dextra*.? Fiii lui Ist- 
vân au plecat ulterior în diverse direcții și, mai ales, în comitatul 
apropiat Szabolcs, unde familia poseda deja pământuri nu departe 
de Debrecen’, la fel ca în comitatele Bereg și Ugocsa, mai la nord. Cu 
această migraţie intervenită la sfârșitul secolului al XVII-lea, fami- 
lia Horthy părăsește definitiv Transilvania. Ramura căreia îi apar- 
ține Miklós Horthy a rămas în comitatul Szabolcs până la începutul 
secolului al XIX-lea, înainte de a veni să se instaleze la Kenderes; tatăl 
său, István (1830—1904), s-a născut la Ramocsahâza, un sat mare, cal- 
vinist. Distanţa parcursă nu este considerabilă, abia 8o de kilometri 
spre vest. 

Casa familială, numită pe atunci „curie“ (kúria), nu este, de fapt, 
un castel, ci mai degrabă un conac în formă de U. Bunicul Istvân 
(1794-1857) a lrelconstruit-o în anii 1840 în stilul neoclasic al epocii. 
Kenderes era pe atunci împărțit între marile proprietăți funciare ale 
contelui Lajos Kârolyi și cele ale lui József Devavânyai Halassy, un 
mic nobil cu statut comparabil cu acela al familiei Horthy, dar care 
este, în schimb, mult mai bogat. Tatăl lui Miklós s-a căsătorit cu fiica 
acestuia, Paula (1839-1895), în 1857, o alianță clar ghidată de inte- 
res, căci familia Horthy nu este prea înstărită. De fapt, nu posedă mai 
mult de 100 de hectare de pământ. István Horthy este cu siguranță 
un bun administrator și face din domeniul său un model de raționali- 
tate, dezvoltând, mai ales, creșterea cailor, care va deveni specialitatea 


1. Jenő Pilch, Horthy Miklós, Athenaeum, Budapest, 1928, p. 8. 

* În heraldică, dextroșer — braţ drept (cu armură), îndreptat spre stânga; fleu- 
ron — ornament în formă de floare sau de frunză; lambrechin — ornament în formă 
de panglică, pe care e scrisă o deviză; senestră — partea stângă a unui blazon/scut; 
dextră — partea dreaptă a unui blazon/scut. Sinople este culoarea heraldică roșie, 
ulterior verde și simbolizează grandoare, înțelepciune și demnitate (n. tr.). 

2. Magyar nemes családok [Familii nobiliare maghiare], vol. 5, Grill, Budapest, 
1913, PP. 90—91. Îi mulțumesc lui Zoltán Bécsi pentru traducerea în franceză a 
formulelor heraldice maghiare. 

3. Edgar von Schmidt-Pauli, Nikolaus von Horthy. Admiral, Volksheld und 
Reichverweser, I. P. Toth-Verlag, Hamburg, 1943, p. 41. 

familiei, dar nu reușește să mărească domeniul dincolo de terenurile 
pe care le posedă în satele vecine Kakat și Ecseg, și în Cserőköz, mai 
la nord, pe Tisa. Se pune deci problema să găsească slujbe pentru 
numeroșii copii, de vreme ce nu le poate da pământ tuturor fiilor săi. 

Nouă copii se nasc într-adevăr între 1858 și 1877, dintre care doi 
băieţi, decedați la o vârstă fragedă. Miklós, născut la 18 iunie 1868, 
este al cincilea: înaintea lui s-au născut trei băieți, István în 1858, 
Zoltân născut și decedat în 1860, și Bela în 1862, și o fată, Paula, în 
1863. Îi urmează a doua fată, Erzsébet, în 1871, apoi încă trei băieţi: 
Szabolcs în 1873, Jenő în 1874, care moare la vârsta de doi ani, și un 
al doilea Jenő în 1877. 

Fetele vor fi măritate rapid cu proprietari locali înstăriți: Paula se 
căsătorește astfel cu Jenő Poroszl6i Grăfl, iar Erzsébet cu György 
Pâchijfalusi Péchy. Unii băieți sunt deci destinați carierei militare, 
dar este interesant de constatat că sunt îndreptați spre armata im- 
perială, nu spre armata națională maghiară, care a fost creată în 
virtutea Compromisului și din care guvernul ungar încearcă să facă 
o forță din ce în ce mai importantă, care să servească numai națiu- 
nea maghiară. Nici unul nu studiază la Academia Militară maghiară 
Ludovika de la Budapesta, ci în instituții de pregătire militară apar- 
ținând armatei imperiale. Vocaţia militară este deja prezentă în fa- 
milie, de vreme ce unchiul Paul Halassy este general de divizie în 
armata imperială. Cel mai mare dintre băieţi, Istvân, este pasionat 
de echitație și iubește caii, la fel ca tatăl său: este, prin urmare, natu- 
ral să-l vedem optând pentru cavalerie, armă în care și-a desfășurat 
toată cariera. Al doilea, Bela, este destinat marinei. Cei mai tineri 
decât Miklós se îndreaptă către administraţie — Szabolcs devine pre- 
fect al comitatului! — și numai ultimul, Jen6, rămâne pe domeniu și 
devine proprietarul unei herghelii, dar face un mariaj frumos cu con- 
tesa Rózsa Bethlen, ceea ce îi permite să intre în rândurile aristocra- 
ției și să se îmbogăţească. 

Singurele mărturii de care dispunem despre primii ani ai lui Mi- 
kl6s Horthy provin de la el însuși și din povestea relatată de fraţii Ist- 
vân şi Jenő unuia dintre biografii săi, baroana Lily Doblhoff. Horthy 
face tabloul unei copilării fericite și lipsite de griji, încadrată totuși de 
extrema severitate a tatălui, care nu tolerează nici o abatere de la dis- 


1. El este singura victimă a familiei în timpul Primului Război Mondial: s-a 
înrolat voluntar, deși funcţia îi permitea să scape de mobilizare, și a fost ucis la 
22 noiembrie 1914. 

ciplină și bunele moravuri. Horthy spune că și-a adorat mama, în timp 
ce tatăl lui îi inspiră, desigur, admiraţie și respect, dar și o anumită 
teamă. Rigoarea și chiar rigiditatea calviniste paterne apasă asupra 
întregii familii. Astfel, el consideră nedemn ca fiul său mai mare Istvân 
să se dea în spectacol în competiții ecvestre, chiar dacă lucrul acesta 
are loc cu acordul superiorilor militari.! Practica ecvestră este ceva 
obișnuit în familie, și astfel micul Miklós învață să călărească de la 
vârsta de patru ani, ca și fraţii săi înainte și după el. Toată viața sa va 
iubi caii și nu va pierde nici o ocazie de a urca pe cal, pentru plimbare 
și, mai târziu, pentru competiţie și vânătoare. Istvân, mai mare cu zece 
ani decât Mikl6s, este deja un călăreț experimentat și devine profeso- 
rul fratelui mai mic. Horthy nu face nici un comentariu referitor la ca- 
racterul confesional al familiei, pur și simplu pentru că acesta nu avea 
nimic excepțional pentru Ungaria epocii. Duminica, Paula, mama cato- 
lică, le însoțește pe cele două fiice la biserică, iar tatăl, calvinist, se duce 
împreună cu băieții la templul reformat. Regiunea este, cu toate aces- 
tea, o zonă majoritar calvinistă, caracteristică a răsăritului ţării. 

Pentru copiii Horthy, educația începe acasă, Miklós ia lecţii de la 
șase ani cu un student la teologie protestant. Însă cei doi băieţi mai mari 
au plecat în pensiune la Debrecen, unde este trimis și Miklós, în parte 
pentru a-l obişnui cu spiritul de disciplină. El locuiește, prin urmare, cu 
István și Béla la familia Geressy și frecventează școala calvinistă (Refor- 
mâtus kollégium) din oraș. Debrecen — supranumit în Ungaria „Roma 
calvinistă“ — nu este numai capitala religiei reformate, dar și un bastion 
al separatismului. Este, de altfel, marele oraș din regiune, numărând în 
1880 mai bine de 5oooo de locuitori: un șoc pentru un copil de opt ani 
transplantat din mediul său agrar. Cu toate acestea, Debrecen păstrează 
încă aspectul unui mare burg agricol, foarte puține case au peste două 
etaje, străzile nu sunt asfaltate. Clădirea cea mai remarcabilă este tem- 
plul reformat, cel mai mare din țară, unde Parlamentul ungar a votat 
decăderea din drepturi a Habsburgilor la 14 aprilie 1849. 

Mikl6s Horthy nu este un elev dotat: nu este prea silitor, iar cărțile 
îl plictisesc. Fratele mai mare trebuie să-l oblige să repete lecţiile. 
Băieţii învaţă în plus limba franceză cu un anume Bonneveau, care, 
conform biografiei lui Owen Rutter, ar fi fost elveţian?, lucru ce pare 
credibil din motive religioase. Este, prin urmare, prima limbă străină 


1. Pilch, Horthy Miklós, ed. cit., p. 15. 
2. Owen Rutter, Regent of Hungary. The Authorized Life of Admiral Nicholas 
Horthy, ed. cit., p. 34. 

pe care o învață Horthy. Germana este predată ca materie obliga- 
torie la școală. Dar Miklós se pare că era mult mai interesat să 
învețe mersul pe bicicletă, pe atunci foarte în vogă. El a terminat, 
cu toate acestea, cei patru ani de școală primară. Un buletin de 
note din această epocă dă rezultatele următoare: morală: bine; re- 
ligie: excelent; lectură: foarte bine; scriere: excelent; exerciții de 
memorie: excelent; limbă străină (germana): excelent; calcul: foarte 
bine; geografie: excelent; istorie: excelent; științe naturale: foarte 
bine; cânt: excelent; desen: foarte bine; gimnastică: excelent; apre- 
ciere generală: excelent.! Este trimis apoi, singur de data aceasta, 
la Liceul privat Lâhne din Sopron (Odenburg). Între timp, fratele 
său István a intrat la Academia de Drept din Debrecen, iar Béla la 
Academia de cadeți de marină din Fiume (Rijeka). Unul dintre mo- 
tivele alegerii orașului Sopron rezidă în limba de predare a institu- 
ţiei, care este germana, regiunea fiind, în plus, foarte germanofonă 
din cauza apropierii de Austria. 

Învățământul de stat ungar a fost maghiarizat în întregime înce- 
pând de la sfârșitul anilor 1860 și numai instituțiile private, confesi- 
onale sau nu, pot continua să predea într-o altă limbă, învăţătorilor 
și profesorilor cerându-li-se totuși să fie maghiarofoni. Germana ră- 
mâne, în schimb, a doua limbă obligatorie în toate instituțiile de în- 
vățământ secundar. Celelalte limbi (româna, slovaca, sârba) sunt 
cantonate la instituţiile confesionale și la seminare. Alegerea părin- 
ţilor lui Horthy în favoarea germanei arată că-l destinau și pe el cu 
siguranță unei cariere administrative sau militare. Cunoașterea lim- 
bii germane se impunea pe atunci oricui avea de gând să facă o cari- 
eră în armată sau într-o înaltă funcție publică, pentru că, în pofida 
autonomiei de care se bucură de acum înainte Ungaria, legăturile 
instituționale și comerciale cu Viena sunt de asemenea natură, încât 
limba imperiului este un instrument necesar și greu de evitat. Se 
observă deci că tendinţa „lobonţ“ este reală la familia Horthy, chiar 
dacă tatăl pare că a lăsat să planeze o anumită ambiguitate. El re- 
fuză astfel în mod sistematic să se angajeze în politica locală, în po- 
fida insistenţei prietenilor săi apropiaţi de partidul lui Tisza. Pot fi 
văzute aici o aversiune de a se amesteca în jocul partidelor, interesul 
sincer pentru administrarea exclusivă a domeniului, respectiv impo- 
sibilitatea de a alege între cele două tendinţe care se conturează la 


F Buletin de clasă original fotocopi at, în Csathó Kálmán et al., Horthy Miklós, 
Singer & Wolfner, Budapest, 1939, planga VIII. 

începutul anilor 1880 în viața politică maghiară, între liberali și se- 
paratiști. Așa cum remarcă Zoltân Vas, legătura familiei Horthy cu 
Kálmán Tisză va trece ulterior la fiu, István (1861-1918), și aici se 
poate vorbi cu siguranţă de clientelism politic, care se traduce pentru 
prima oară prin intrarea tatălui lui Horthy în Camera Superioară.! 
Ar fi fost deci imprudent să se priveze de un asemenea sprijin anga- 
jându-se în grabă de partea separatiștilor, dar nici nu se pune problema 
să devină dependent în mod definitiv. 

Mikl6s tocmai absolvise primii doi ani (din cei opt) de liceu, când 
familia a aflat cu oroare despre accidentul întâmplat fratelui său mai 
mare Béla, care era pe punctul de a termina școala de cadeți de ma- 
rină de la Fiume. La 2g mai 1880, acesta s-a rănit în timpul unui exer- 
cițiu de tir: o încărcătură oarbă a explodat, se pare, din cauza unui 
camarad neîndemânatic, iar glonțul de hârtie i-a pătruns în coapsă. A 
murit în zilele următoare de septicemie, pe care chirurgul chemat de 
la Budapesta n-a reușit s-o controleze. Tatăl tânărului se dusese acolo, 
dar nu a putut decât să asiste neputincios la deznodământul fatal.? În 
timpul verii următoare, Miklós a insistat pe lângă părinți pentru a 
obține permisiunea de a se duce și el la academia navală. Toate relată- 
rile, începând cu aceea a principalului interesat, concordă: Horthy dă 
de înţeles că a fost atras nu de cariera militară — este deja familiarizat 
cu aceasta, datorită celor doi frați mai mari —, ci de poveștile minunate 
ale lui Bela despre atracția exercitată de largul mării și de descoperi- 
rile pe care le promite marina. Cu toate acestea, părinţii se opun, mai 
întâi cu hotărâre, la această alegere, pe care o consideră un capriciu 
născut din șocul provocat de accident. Miklós se încăpățânează — și, în 
același timp, este adevărat că nici o altă carieră precisă nu a fost încă 
decisă pentru el. Curios, tatăl pare cel mai reticent și mama reușește, 
până la urmă, să-l facă să cedeze: la acea dată, familia deja pierduse 
trei fii, dintre care doi la o vârstă fragedă, apoi pe Béla. Ultimul copil, 
Jenő, nu are decât trei ani și pericolul unei maladii infantile încă există. 
Marina nu este considerată mai periculoasă decât cavaleria, în servi- 
ciul căreia se află deja Istvân, și, cântărind bine totul, este preferabil să 
cedeze dorinţei atât de clare și bine gândite a lui Mikl6s, care, în plus, 
este un elev mediocru la liceu. Părăsește doi ani mai târziu liceul din 


1. Zoltán Vas, Horthy, Szâpirodaimi Könyvkiadó, Budapest, 1975, p. 13. 

2. Horthy, Ein Leben für Ungarn, ed. cit., p. 13. În versiunea maghiară, Emlék- 
irataim, ed. cit., p. 11. În versiunea franceză, Mémoires de Lamiral Horthy, ed. cit., 
p. 11. 

Sopron, cu un rezultat „satisfăcător“, și reușește la examenul de admi- 
tere la academia navală, unde este înscris începând cu 13 octombrie 

1882 ca elev plătitor de taxă!, ceea ce este un indiciu despre bună- 
starea relativă a familiei. Bela avea același statut, finanțarea instrui- 
rii lui Miklós nu cere, prin urmare, cheltuieli suplimentare. O opțiune 

implicită, datorată unei drame familiale, a decis astfel cariera viitoru- 
lui amiral. Este, într-adevăr, puțin probabil că, în pofida relatărilor 
entuziaste ale lui Bela, părinții și-ar fi trimis un al doilea fiu la acade- 
mia navală: Miklós ar fi fost, fără îndoială, îndreptat spre o altă armă, 
pentrucă se știa că nu are aplecare, nici talent pentru studii, iar aceasta 
nu i-ar fi permis să urmeze un parcurs universitar care să-l îndrepte 
spre o carieră de înalt funcţionar public. În schimb, este interesant să 
vezi o familie atât de legată de pământ și cu rădăcini în Marea Câmpie, 
calvinistă pe deasupra, aventurându-se pe mare, o premieră în istoria sa. 


1. Antonio Schmidt-Brentano, Die österreichischen Admirale, vol. 3: 1915-1924, 
Biblio-Verlag, Osnabriick, 2005, p. 143. 


III 


Alegerea marinei 


IDENTITATEA MARITIMĂ A AUSTRO-UNGARIEI SUB FORMA SA 
militară era puțin răspândită în rândul marelui public din motive 
evidente, și anume dezechilibrul între vocaţia continentală a impe- 
riului, de la Bregenz la Lemberg, și dimensiunea coastei, redusă la 
Marea Adriatică. Trecutul maritim al monarhiei este, în plus, de dată 
recentă: decăderea Veneţiei la începutul secolului al XIX-lea i-a per- 
mis să se impună pe ansamblul litoralului, ea, care nu poseda până 
atunci decât Triestul (1382) și Fiume, folosite numai în scop comercial. 
Dimensiunea de putere maritimă rămâne deci modestă, în parte din 
cauza alianței (Dreibund)* cu Italia unificată, care face a priori din 
Marea Adriatică un spaţiu al păcii. Începând din acest moment și până 
la intrarea în război a Italiei, în 1915, Austro-Ungaria nu cunoaște 
nici un conflict direct în apele sale. 

Ultimul — și cel mai important — eveniment care a rămas în memo- 
rie și care marchează spiritele până în Marea Câmpie ungară este 
victoria de la Lissa (Vis) din iulie 1866, al cărei principal protagonist 
și erou a fost amiralul Tegetthoff. Horthy se referă la acesta de mai 
multe ori în Memoriile sale și primele sale experiențe în domeniul 
navigației sunt plasate sub semnul acestei moșteniri. Unele dintre 
navele pe care a servit sau pe care a ajuns la începutul carierei au fost 
construite în acei ani. 

Victoria de la Lissa nu modifică totuși cu nimic problema conflic- 
tului dintre Berlin și Viena, ea nu poate fi evaluată decât la scara 
supremaţiei în Marea Adriatică. În pofida existenței Triplei Alianțe 
(Dreibund), rivalitatea dintre austrieci și italieni în Adriatica este 


* Tripla Alianţă, denumire a blocului politic și militar constituit în 188a prin 
aderarea Italiei la alianța încheiată în 1879 între Germania și Austro-Ungaria 
(n. ed.). 

reală și își arată gradul de intensitate după intrarea în război a Ita- 
liei în-1915: conflictul este exacerbat de revendicările iredentiste ita- 
liene referitoare la Trentino, Istria și Dalmația. Nu este vorba doar 
de proiectul unei dominații asupra mărilor, ci și despre ambițiile teri- 
toriale care caracterizează politica de expansiune italiană în direc- 
ţia Muntenegru și Albania. Amintirea bătăliei de la Lissa este astfel 
înscrisă în confruntarea de lungă durată dintre Austria și Italia.! 

În afară de Horthy, foarte puţini unguri alegeau marina și era de 
notorietate că sunt slab reprezentați printre ofițeri. Aceștia din urmă 
au fost până la sfârșitul imperiului în majoritate germani, lucru va- 
labil de asemenea pentru armata comună. Marina se caracteriza to- 
tuși prin puternica prezenţă a croaților și, mai exact, a dalmaţilor în 
rândurile sale. Singurul popor maritim din imperiu, era logic ca el să 
furnizeze un contingent important de recruți pentru marină, con- 
stantă deja observată în timpul Republicii Veneţia. Cu toate acestea, 
croații preferau Kriegsmarine variantei sale maghiare. 

„Căci dacă este adevărat că tinerii de pe litoralul croat sunt efec- 
tiv în cea mai mare parte trimiși în marina militară, este, de aseme- 
nea, adevărat că le este imposibil să avanseze dacă nu cunosc limba 
maghiară. Școala militară de la Fiume este într-adevăr o școală ma- 
ghiară și oricine dorește să treacă un examen sau să ajungă într-o 
poziție superioară trebuie înainte de toate să cunoască foarte bine 
această limbă. Rezultă că, în realitate, elementul croat nu este folosit 
decât pentru posturi inferioare și că tot comandamentul flotei este 
monopolizat de ofițerii originari din Ungaria.“? 

Contrar situaţiei din armata comună, marina nu avea Regiments- 
sprache „o limbă oficială a regimentului“,* limba de comandă era 
germana, iar comunicarea cu marinarii se efectua fie în această limbă, 
fie în croată. La începutul anilor 1890, repartizarea naționalităților 
în cadrul marinei era următoarea: croații reprezentau 8,9% dintre 
ofițeri, față de 52,8% pentru germani, 11,5% pentru unguri, 10,9% 


1. Catherine Horel, „De Tegetthoff à Horthy, les représentations de la marine 
austro-hongroise dans les musées de trois pays successeurs (Autriche, Hongrie, 
Croatie)“, în Patrick Louvier (dir.), Neptune au musée. Identités et puissances dans 
les musées maritimes et navals, PUR, Rennes, 2013, pp. 155-167. 

2. G. Horn, Le Compromis de 1868 entre la Hongrie et la Croatie et celui de 
1867 entre l'Autriche et la Hongrie, LGDJ, Paris, 1907, p. 187. 

* Îi mulţumim, pe această cale, domnului doctor Andreas Strâsser pentru 
ajutorul pe care ni l-a acordat la traducerea cuvintelor, expresiilor și citatelor din 
limba germană prezente în text (n. ed.). 

pentru cehi și 7,9% pentru italieni. Reprezentarea germanilor în cor- 
pul ofițerilor era astfel inferioară celei din armata comună, unde ei 
formau două treimi din ofițeri. La marinari, în schimb, la 1000 de ma- 
teloți erau 398 de croaţi și sârbi, 314 italieni, 138 de germani, 55 de 
sloveni și 46 de unguri. Ansamblul trupei era în proporție de 95,7% 
compus din catolici, față de 1,5% uniaţi și 1% evrei.! Se poate astfel 
constata că, de exemplu, calviniștii precum Horthy reprezintă o parte 
infimă, și nici măcar nu apar în statistică. Până în ajunul Primului 
Război Mondial, aceste cifre variază puţin, dar se poate constata că 
ponderea cehilor în corpul ofițerilor rămâne în mod paradoxal superi- 
oară celei a croaților; prezența lor se explică, mai întâi, prin nivelul 
lor de educaţie mai ridicat decât cel al croaților și pentru că ei reușesc, 
prin urmare, mai bine la examenul de admitere în academie. În al doi- 
lea rând, marina are nevoie de numeroși tehnicieni, iar ei excelează 
în acest domeniu. Diferenţa are tendinţa să se micșoreze în anii 1907— 
1914. Ei sunt, în schimb, mult mai puţin numeroși în rândul marina- 
rilor simpli (29% croați în 1910 față de 7% cehi).? 

Cazul particular al Croaţiei în reprezentarea istoriei navale aus- 
tro-ungare trimite, pe de o parte, la statutul său juridic, pe de altă 
parte, la structura imperiului. Coasta dalmată trece la începutul se- 
colului al XIX-lea de la dominaţia venețiană la cea austriacă și, prin 
urmare, Croația nu poate dezvolta o istorie maritimă proprie. Rega- 
tul Autonom Croaţia-Slavonia este, în virtutea Pacta conventa din 
1102, în uniune personală cu Ungaria, dar aceasta nu se referă la Is- 
tria și Dalmația, integrate în partea austriacă a monarhiei. În pofida 
revendicărilor croaților, semnarea Compromisului austro-ungar din 
1867, urmată de cea a Compromisului (Nagodba) ungaro-croat din 
1868, nu schimbă statutul fostului regat triunitar, care rămâne scin- 
dat între Austria și Ungaria. Aceasta din urmă dispune, în plus, de 
acces la mare prin Fiume, considerat teoretic drept corpus separa- 
tum, dar care îi aparține de facto. Această acumulare de jurisdicții nu 
facilitează emergenţa unei identități maritime unitare, cu atât mai 
mult cu cât e contestată din exterior de Italia, care preia moștenirea 
Veneţiei și are ambiţii referitoare la fostele posesiuni de pe coasta dal- 
mată (Zara/Zadar, Spalato/Split, Ragusa/Dubrovnik) și Istria. Transfor- 
marea orașului Fiume în port maghiar se realizează parțial în urma 


1. Milităr-Statistisches Jahrbuch für das Jahr 1893, Wien, 1894, p. 144. 
a. Lawrence Sondhaus, „The Austro-Hungarian Naval Officer Corps 1867- 
1918“, în Austrian History Yearbook, XXIX, 1993, P. 55- 

încheierii Compromisului, în ciuda absenței cvasitotale de vocație ma- 
ritimă și de populaţie maghiară în regiune. În pofida apelului lui Kos- 
suth, care îi încuraja pe maghiari să „meargă spre mare“ (Tengerre, 
magyar!) pentru a exploata bogăţiile litoralului, aceștia din urmă nu 
se pricep la navigaţie, cum o constată, încă în 1905, șeful misiunii 
navale franceze care vizitează Fiume: 

„Lipsa absolută de tradiție maritimă explică numărul mic de ofițeri 
maghiari. Descendenții călăreților mongoli care s-au oprit în plin conti- 
nent, în mijlocul munților, nu aveau nici un motiv să se ducă să bată 
mările departe de frontierele lor, însă invidia, faptul că detestau Aus- 
tria și dorinţa de a o stânjeni făcându-i concurenţă în toate i-au făcut 
să ceară ca portul Fiume să arboreze steagul maghiar în mijlocul 
pământului Croaţiei, care îl înconjoară atât de strâns, că periferia nu 
se poate extinde. În același scop, Ungaria a favorizat intrarea în ma- 
rină a multora dintre tinerii săi, nutrind mereu speranța secretă de 
a fi o națiune separată, cu armata și marina sa.“! 

Marina ia în considerare plângerile croaților legate de faptul că 
nu sunt încurajați și nu li se facilitează accesul în academia navală 
și face eforturi de a remedia situația, dar în definitiv se găsesc puțini 
candidați care să aibă cunoștințe suficiente. Nici tentativa de a re- 
zerva locuri pentru candidaţii originari din Dubrovnik nu s-a bucu- 
rat de succes.? 


Școala navală în care Horthy intră în octombrie 1882 a fost înființată 
după pacea de la Campoformio, prin care, în 1797, Austria intră în 
posesia flotei venețiene și a principalelor porturi venețiene de la Ma- 
rea Adriatică. În consecinţă, în 1802, arhiducele Karl ordonă crearea 
unei școli de cadeți de marină (k.k. Marine-Kadettenschule — Cesarea 
Regia Scuola dei Cadetti di Marina) la Veneţia. Instituţia este depla- 
sată în 1848 la Triest și ia în 1852 numele de k.k. Marine-Akademie. 
Academia este mutată apoi la Fiume din cauza lucrărilor de mărire a 
portului Triest. În virtutea Compromisului, școala este numită înce- 
pând din 1869 k.u.k. Marine-Akademie. După o perioadă mai permi- 
sivă, de care se plâng comandanții, condițiile de admitere în academie 


1. Scrisoarea căpitanului de fregată Lahatte, șeful misiunii navale franceze 
la Fiume, către ministrul marinei, 15 aprilie 1905. Service historique de la 
Defense (SHD/Marine), fond Marine étrangère BB7 30. 

2. Louis Gebhard, „The Croatians, the Habsbourg Monarchy and the Aus- 
tro-Hungarian Navy“, în Journal ofCroatian Studies, XI-XII, 1970-1971, P. 154. 

sunt serios redefinite în 1871. Elevii trebuie să aibă vârsta cuprinsă 
între treisprezece și cincisprezece ani — Horthy are paisprezece ani 
împliniţi la intrarea în academie. Se cere perfecta cunoaștere a limbii 
germane, iar în cazul elevilor care nu au ca limbă maternă germana, 
eventualele lacune nu trebuie să-i împiedice să urmeze cursurile și 
sunt obligaţi să le acopere în timpul primului an, altfel sunt exmatri- 
culați. Li se cere candidaților să fi absolvit primul ciclu al unei școli 
secundare (Gymnasium, Realschule, Realgymnasium), acesta e cazul 
lui Horthy, care a terminat primele clase de liceu la Sopron. Exame- 
nul de intrare comportă probe de istorie, geografie și matematică. Se 
adaugă o probă de științe naturale chiar în anul în care Horthy își 
prezintă candidatura. În toate cazurile, elevii intră în primul an. Li se 
cer, bineînțeles, o sănătate și o condiţie fizică perfecte. În 1882, sunt 
admiși 42 de elevi din 612 candidați. 

Numărul de materii predate este impresionant. Ca în toate șco- 
lile din imperiu, religia trebuie predată corespunzător confesiunii, 
iar acest lucru este asigurat în mod limpede începând din 1882. Se 
pune accentul pe învățarea limbilor străine. Italiana, care era limba 
de predare până în 1848, este predată în continuare. Franceza de- 
vine, începând din 1882, una dintre cele două limbi străine obligatorii 
pentru învăţarea celei de-a doua limbi, alături de engleză, introdusă 
în 1820. Am văzut mai înainte că Horthy cunoștea deja franceza și, 
prin urmare, va opta pentru engleză și italiană. Sârbo-croata este 
predată la Academia Navală din Fiume din 1858, urmată de limba 
maghiară începând din 1869. În cazul sârbo-croatei (în varianta sa 
croată), este vorba de a permite ofițerilor să comunice cu marinarii, 
din care o proporție importantă este compusă din dalmaţi. Aproape 
32% dintre ofițeri vorbeau curent croata și, în general, toţi ofițerii 
cunoșteau minimum trei limbi. Limba maghiară este materie obliga- 
torie pentru elevii de naţionalitate maghiară.! În total, la cursuri se 
predau 31 de materii, dintre care unele foarte specializate, ca oceano- 
grafia, meteorologia, construcţiile navale, mașini, tactica navală, 
dreptul maritim, sistemul de semnalizare, manevrele, greementul și 
exerciţiile cu vele, chiar și igiena la bordul navelor. Printre materiile 
facultative, se numără desenul și muzica, în care Horthy se distinge, 
fiind cu adevărat un bun pianist. Corpul profesoral este plasat sub 
comanda unui contraamiral și se compune din douăzeci de ofițeri de 


1. Salcher Peter, Geschichte der k.u.k. Marine-Akademie, Carl Gerold's Sohn, 
Pola, 190a, p. 38. 

marină și din șase profesori civili. Materiile facultative sunt predate 
de profesori asistenţi din afara școlii. 

Rezultatele lui Horthy nu sunt prea bune însă, iar el se remarcă 
mai ales prin aptitudinile fizice și aplecarea pentru materiile tehnice. 
În afară de limbile străine, în care excelează, cărțile nu-l inspiră în 
mod deosebit, lucru pe care-l recunoaște chiar el de bunăvoie. Fiind 
unul dintre cei mai mici de statură din clasa lui, dar un bun gimnast, 
este frecvent desemnat să urce pe catargul de exerciţiu. 

Dintre cei 42 de elevi cadeți înscriși în 1882, numai 27 termină 
patru ani mai târziu cu gradul de cadet și de sublocotenent de ma- 
rină. Această promoţie se situează în media academiei, care produce 
în fiecare an între 25 și 30 de viitori ofițeri de marină.! Horthy se află 
printre ultimii, își datorează locul 21 unei reexaminări la astrono- 
mie, ceea ce îl face să scape de penultimul loc!? Această prestație 
mediocră îl plasează în partea de jos a listei gradelor: cadet de clasa 
a doua în octombrie 1886. Anul școlar se termină, de obicei, cu o 
croazieră de două luni pe Marea Mediterană, urmată de patru săp- 
tămâni de permisie: elevii nu aveau ocazia să se întoarcă la casele lor 
în timpul anului. 

Horthy amintește cu nostalgie și orgoliu în Memoriile sale că 
frontonul academiei era împodobit cu deviza Höher als das Leben 
steht die Pflicht („Datoria este mai presus decât viața“) și subliniază 
că aceasta i-a ghidat viața de la intrarea în marină, o meserie pe care 
nu a încetat s-o iubească, chiar și după abolirea monarhiei. El justi- 
fică astfel faptul că insistă să poarte uniforma de amiral după 1918. 

După terminarea pregătirii inițiale, Horthy se prezintă la baza 
navală de la Pola (Pula), în extremitatea meridională a Peninsulei 
Istria. Arsenalul și baza navală de la Pola au fost construite de Aus- 
tria după transferarea autorității navale a Veneţiei. Prima navă este 
lansată la apă în octombrie 1858. Pierderea Veneţiei după războiul 
din 1866 întărește și mai mult importanţa bazei din Istria: Pola adă- 
postește arsenalul, șantierul naval propriu-zis și autoritățile mari- 
time ale imperiului, aici se derulează viața ofițerilor de marină în 
timpul escalelor și sejururilor. Arsenalul se află pe o insuliță, Scoglio 
degli Ulivi. Prima numire îl conduce pe tânărul Horthy pe fregata 


1. Ibid., p. 66. 

2. Nu se descurcase mai bine nici în anii precedenţi: l-a terminat pe primul 
pe locul 24 din 31 și pe al doilea pe locul 15 din 28. Schmidt-Brentano, Die ös- 
terreichischen Admirale, p. 152. 

„Radetzky“, vasul-amiral al escadrei de iarnă: el amintește în Memo- 
riile sale că și-a început cariera în era navigației cu pânze și că se 
utilizau rar mașinile. Cuirasatele erau încă dotate cu vele și coman- 
danții lor, bărbaţi din generaţia lui Tegetthoff, preferau să intre în 
port cu motoarele oprite. Chiar în momentul în care Horthy s-a înro- 
lat în marină au început modernizarea și, mai ales, motorizarea na- 
velor. El a putut astfel să se bucure încă de estetica navigației cu 
vele, interesându-se, în același timp, foarte devreme de formele cele 
mai moderne de echipament naval. Poate fi observată aici una din- 
tre primele șanse care-i vor însoţi cariera. 

Prima sa călătorie în afara apelor teritoriale austro-ungare îl con- 
duce în Spania, cu escadra comandată de arhiducele Karl Stefan, 
fratele regentei Elisabeta de Austria și mama viitorului rege Alfonso 
XIII al Spaniei. Horthy intră deci foarte devreme în contact cu familia 
imperială. Are ocazia să viziteze mai multe orașe spaniole (Malaga, 
Cordoba, Granada) și face escală la Barcelona. Însă atracţia noului 
și tinerețea sa îl fac să comită o prostie care-l costă două săptămâni 
de arest și-l privează de vizitarea orașului. Cadeţii făceau de gardă 
pe vas pentru a-i împiedica pe invitați, foarte numeroși și de calitate, 
să rămână la bord după ora 17: fascinat de acești oaspeți de marcă, 
Horthy uită de datorie și, ca urmare, este, pe bună dreptate, sancțio- 
nat. Are totuși ocazia să viziteze orașul în 1888, când nava pe care 
servește la acea vreme, „Prinz Eugen“, face parte din delegaţia aus- 
tro-ungară la expoziția navală organizată în timpul Expoziţiei univer- 
sale de la Barcelona. De această dată, o noapte de beţie pe un vapor 
olandez marchează sejurul, fără a avea totuși consecințe disciplinare. 
Tinerii cadeți își fac datoria cu promptitudine în clădirile expoziţiei 
şi în port. În anii următori, devenit cadet de clasa întâi în 1889, Horthy 
navighează fără încetare, ceea ce corespunde sarcinilor sale și nece- 
sității de a-i căli pe tinerii ofițeri. Face o croazieră pe Marea Medite- 
rană pe corveta „Minerva“, spre Sicilia, Malta și Tunis. Un raport al 
superiorilor săi, citat de biograful Schmidt-Pauli, îi face lui Horthy 
următorul portret: „Horthy este foarte priceput la navigaţie și în 
toate manevrele de carenaj. Rezolvă bine problemele de artilerie, în 
rest este zelos și ambițios. Comportamentul lui în afara serviciului 
este ireproșabil. Frecventează cu plăcere societatea și este foarte 
apreciat. Desigur, are încă puțini ani de slujbă, dar evoluţia lui se 
prezintă de manieră favorabilă în toate privințele.“! 


1. Schmidt-Pauli, Nikolaus von Horthy, ed. cit., p. 44. 

La întoarcerea din această misiune deloc dificilă și de care a pro- 
fitat mai ales pentru a face descoperiri, precum cea a ruinelor Carta- 
ginei, Horthy este promovat sublocotenent în mai 18go.! După o 
scurtă staționare la Pola, este îmbarcat rapid, spre marea sa bucurie, 
pe vaporul „Taurus“, care ancorează în rada Constantinopolului. Acesta 
e primul său contact cu Imperiul Otoman, în plus, în cadrul unei 
misiuni diplomatice și militare, bineînţeles, el fiind pe atunci doar un 
modest figurant. Austro-Ungaria și celelalte puteri își mobilizaseră 
flota din cauza situaţiei puțin stabile a guvernării sultanului Abdül- 
hamid II (1876—1909): este vorba, înainte de toate, ca monarhia da- 
nubiană să se impună, ca partener în concertul puterilor, în fața 
Imperiului Otoman; francezii și britanicii sunt deja pe cale să-și îm- 
partă posesiunile în Orientul Mijlociu și în Maghreb. Pe deasupra, 
domnia lui Abdiilhamid este contestată de naţiunile balcanice, cărora 
Tratatul de la Berlin le-a recunoscut independenţa, dar care au încă 
aspirații teritoriale în legătură cu ceea ce se numește Turcia euro- 
peană. Horthy face cunoștință pentru prima dată cu geopolitica și 
statutul lui de ofițer subaltern îi permite să observe mizele și să se 
instruiască în cadrul unei misiuni navale în ape străine. În timpul 
iernii, flota este ancorată în fața arsenalului din Tophane, iar în vară 
este deplasată în fața reședințelor ambasadorilor. Pentru a între- 
rupe inacțiunea și torpoarea estivale, se întreprind croaziere pe Ma- 
rea Neagră. În timpul acestei misiuni, Horthy se împrietenește cu 
ofițerii britanici, care-i împărtășesc pasiunea pentru vânătoare și 
sport. Sarcinile de serviciu fiind cel puţin ușoare — având în vedere 
că situaţia se calmează —, tinerii ofițeri organizează competiții spor- 
tive şi partide de vânătoare. După mai bine de un an de viață de pe- 
treceri, trebuie să se întoarcă la Pola pentru schimbarea cazanelor 
navei: în drum, se face o haltă pe insula Corfu. Acolo, spune Horthy 
în Memoriile sale, a admirat Palatul Achilleion construit de împără- 
teasa Elisabeta. Se încurcă totuși în amintirile sale, fiindcă suverana 
a poruncit construirea palatului numai după moartea fiului ei Ru- 
dolf, în 1889, și nu l-a părăsit pentru că era nefericită, așa cum își 
amintește Horthy. În momentul în care-l vizitează, edificiul este, dim- 
potrivă, nou-nouț.? 


1. Schmidt-Brentano, Die österreichischen Admirale, ed. cit., p. 144. 

2. Horthy, Ein Leben für Ungarn, ed. cit., p. 17 (versiunea maghiară, Emlék- 
irataim, ed. cit., p. 16). În versiunea franceză, Mémoires de l'amiral Horthy, ed. 
cit., p. 13. Palatul a fost cumpărat în 1907 de împăratul Germaniei Wilhelm II. 

Întors la baza navală de la Pola, Horthy intră într-o nouă fază a 
carierei sale, care constă în ceea ce s-ar numi astăzi formare continuă. 
E] urmează cursul de ofițeri de artilerie navală, cu aplicaţii practice 
asigurate pe nava-școală „Novara“. Se distinge din nou, asimilând 
perfect datele tehnice, și arată un mare interes pentru noile tehnologii 
în materie de armament, dar este mai puțin silitor la lecţiile teoretice. 
În mai 1891, este, pe deasupra, trimis în arest pentru două săptămâni 
din cauza unor excese în comportament: se pare că măsura a fost lu- 
ată în urma contractării unei datorii la joc. Aceasta poate fi plătită de 
părinți sau i se poate reține din soldă, însă cu siguranță Horthy nu a 
dorit să-l informeze pe tatăl său. Aceste abateri de la disciplină sunt 
banale în cariera ofițerilor și nu au consecințe asupra promovărilor, 
ele nu trebuie totuși să se repete prea des. În cazul precis al lui Hor- 
thy, documentarea asupra primilor ani ca ofițer de marină este rela- 
tiv săracă, dar urmarea arată că aceste incidente au încetat cu 
siguranţă și că oricum nu au avut consecințe; dimpotrivă, începând 
din anii 1890, ocaziile favorabile se vor succeda. 


IV 


Etapele unei frumoase cariere 


DIN AUGUST 1892 PÂNĂ ÎN MAI 1894, HORTHY CUNOAȘTE LUMEA 
cea mare. Așa cum o spune el însuși, tânărul ofițer de marină visa să 
se îmbarce într-o călătorie în jurul lumii. Să amintim că tocmai acest 
vis îl determinase să aleagă cariera navală. Acest voiaj transoceanic 
de aproape doi ani pe corveta „Saida“ ocupă 16 pagini în Memoriile 
sale, un loc disproporționat, dar revelator pentru impactul său imediat 
și importanţa a posteriori. Începând relatarea semivoiajului în jurul 
lumii, Horthy se compară cu Ulise, menționând varietatea locurilor 
vizitate și a popoarelor întâlnite. Tânărul locotenent de marină Miklós 
Horthy va profita de acest periplu pentru a acumula o experienţă in- 
ternațională: își perfecționează engleza și admiră realizările britanice 
din toate domeniile, de la administrarea coloniilor la știința navală 
(„Britannia rules the waves“).! Această consideraţie pentru Marea Bri- 
tanie nu-l va părăsi până la sfârșitul vieții. După Cairo, India îl mar- 
chează cel mai mult pe tânărul ofițer, el vede acolo colonizarea britanică 
în acțiune și își arată admiraţia, mai ales pentru capacitatea de a 
menține echilibrul dintre diversele populaţii ale subcontinentului. Are 
ocazia de a-și satisface pasiunea pentru vânătoare în perioadele de 
timp liber și o face fie din proprie inițiativă, fie grație invitaţiilor pe 
care le primesc el și alți ofițeri din partea britanicilor și a maharaja- 
hilor. Se desparte uneori de ei pentru a face o excursie la Darjeeling, 
ca să viziteze mormântul specialistului maghiar în Tibet, Sándor Kőrö- 
si-Csoma (1784-1842)? Regretă totuși că n-a putut să se ducă la vâ- 
nătoare de elefanți în timpul sejurului în Ceylon. 


1. Horthy, Ein Leben für Ungarn, ed. cit., p. 18 (versiunea maghiară, Emlékirataim, 
ed. cit., p. 16). În versiunea franceză, Mémoires de l'amiral Horthy, ed. cit., p. 13. 

2. Autor al primului dicţionar englez-tibetan, acest orientalist maghiar ple- 
case în jurul anului 1820 în India pentru a cerceta acolo originile maghiarilor. El 
a fost ajutat în călătoriile sale de autorităţile britanice locale și s-a instalat la 
Calcutta. Este unul dintre fondatorii tibetologiei. 

Calcutta este o sărbătoare mulțumită ospitalităţii oferite de vice- 
rege; baluri, vânătoare și meciuri de polo se succedă. Pentru prima 
oară, Horthy are posibilitatea de a frecventa înalta societate — desi- 
gur colonială —, de care se arată impresionat. Cu siguranță acum 
capătă gustul pentru aceste distracții și pentru asemenea companie, 
ceea ce îi va influența atât modul natural de a se purta, de care va 
avea nevoie în viitoarele funcţii, cât și, în același timp, vanitatea in- 
dubitabilă izvorâtă dintr-un complex de inferioritate. În general, ar- 
mata le oferă celor mai dotați tineri ofițeri evidente oportunități în 
carieră, lucru de care Horthy își dă foarte bine seama. De acum îna- 
inte, va ști să profite pentru a-și construi o frumoasă carieră. 

Vasul se îndreaptă apoi spre Singapore, calificat de Horthy drept un 
„Gibraltar oriental“. La invitația unui vechi camarad siamez de școală 
navală, se bucură de trei zile de permisie la Bangkok, care-i apare ca o 
escală fascinantă. Se întoarce apoi la nava lui și se îndreaptă spre Java, 
unica posesiune olandeză pe care i-a fost dat s-o cunoască și căreia îi 
pune în valoare mai ales exporturile de produse exotice. „Saida“ se în- 
dreaptă spre Australia, unde face mai multe escale: Albany, Melbourne. 
Acest ultim oraș este prima metropolă pe care o abordează Horthy: are 
pe atunci 8ooooo de locuitori și depășește astfel de departe celelalte 
orașe pe care le cunoaște.! Orașul chiar pune la dispoziţia ofițerilor o 
„Vienna Cafe“ ținută de un vienez, unde se precipită cu toţii, bolnavi de 
dorul de casă! În schimbul panterelor, elefanților și tigrilor rataţi în 
Asia, Horthy experimentează vânătoarea de canguri. 

În portul Sydney, echipajul primește un explorator, pe baronul 
Heinrich Foullon-Norbeck (1850-1896), director al Societăţii Impe- 
riale şi Regale de Geologie. Îmbarcarea acestui musafir neprevăzut 
constrânge echipajul să-și anuleze etapa americană (Tahiti, Hono- 
lulu și San Francisco), iar Horthy regretă: Statele Unite ale Americii 
rămân astfel pentru el terra incognita. Voiajul de explorare conduce, 
în schimb, nava „Saida“ în Noua Zeelandă, apoi în Noua Caledonie, 
unde el este frapat de felul în care Franța utilizează teritoriul: o co- 
lonie penitenciară.? Urmează Noile Hebride și Insulele Solomon, în 
căutarea minelor de nichel, un mineral de care Austria duce lipsă pe 
atunci și în care Foullon-Norbeck este specialist. 


1. Horthy n-ajunsese încă la Viena la această dată, iar Barcelona, pe care a 
vizitat-o la sfârșitul anilor 1880, nu avea decât 500 ooo de locuitori. De altfel, ceea 
ce l-a frapat a fost modernitatea orașului și a portului. 

2. Horthy, Ein Leben für Ungarn, ed. cit., p. 27 (versiunea maghiară, Emlék- 
irataim, ed. cit., p. 26). În versiunea franceză, Mémoires de l'amiral Horthy, ed. 
cit., p. 16. 

Horthy spune că a presupus atunci că Austria, care lansase deja 
expediţii în Marele Nord, avea intenţia să obțină aceste insule, încă 
formal independente, cu scopul de a exploata nichelul fără concurenţă. 
Această remarcă îi dă ocazia să fie uimit că Austro-Ungaria nu între- 
prinsese niciodată cuceriri coloniale. El oferă două justificări: în primul 
rând, stoparea hemoragiei de populaţie care emigrează din imperiu 
spre Statele Unite ale Americii și care se cifrează efectiv la sute de 
mii de persoane pe an la începutul secolului al XX-lea, un fenomen 
care-i privește, între alții, pe dalmaţii și croații din regiunile sărace 
din hinterlandul adriatic și pe care Horthy l-a putut observa la Fiume, 
de unde pleacă numeroase vapoare încărcate cu emigranţi. În al doi- 
lea rând — miraj tipic epocii —, exploatarea diverselor bogății ale aces- 
tor teritorii. 

E sigur că nici unul, nici altul din aceste argumente nu sunt per- 
tinente pentru a caracteriza Bosnia-Herţegovina, considerată, de la 
ocupaţia din 1878, drept colonie „implicită“ a Monarhiei austro-un- 
gare. Aventura din Insulele Solomon se termină de altfel destul de 
rău în anul următor, când Foullon-Norbeck și echipa lui descoperă 
efectiv aur și nichel pe insula Guadalcanal. Ei sunt violent atacați 
de locuitori și forțați la o retragere lamentabilă, care face mai multe 
victime, între care Foullon-Norbeck însuși. 

Călătorii se întorc prin Celebes, Borneo și, în fine, prin Canalul 
Suez. În largul Cretei, echipajul se simte din nou în ape familiare, în 
pofida frecventelor furtuni mediteraneene demne de Ulise, deja evo- 
cat de Horthy la începutul relatării sale. 

Este interesant să comparăm acest voiaj cu cel aproape contem- 
poran efectuat de moștenitorul tronului Franz Ferdinand în 1892- 
1893. Această veritabilă călătorie în jurul lumii la bordul cuirasatului 
torpilor „Kaiserin Elisabeth“ dă naștere unei relatări publicate sub 
titlul Tugebuch meiner Reise um die Erde.! Horthy spune, de altfel, 
în Memoriile sale că propriul periplu ar merita singur scrierea unei 
lucrări, pe care n-a avut însă ocazia s-o realizeze, fiind, pe de o parte, 
nemijlocit acaparat de exigenţele serviciului și, pe de altă parte, pu- 
ţin ajutat de absența unor note și de preferința foarte moderată pen- 
tru lucrul scris. 

Călătoria moștenitorului tronului este oficial prezentată ca expe- 
diție științifică, dar ea are și un scop mai discret: de a încerca să se 


1. Franciscus Ferdinandus archidux Austriae, Tagebuch meiner Reise um die 
Erde, Alfred Holder, Wien, 1895. 

vindece de tuberculoza de care suferea; și a îndeplinit aceste două 
obiective. Călătoria în jurul lumii întărește și mai mult interesul ar- 
hiducelui pentru marină și dorința sa de a o moderniza, preocupare 
pe care o împărtășește cu Horthy în cursul carierei acestuia. Franz 
Ferdinand aduce cu el o mare cantitate de suvenire etnografice care-i 
înfirumusețează colecția de trofee și alte obiecte adunate în reședința 
lui de la Konopischt (Konopiătă).! Horthy, în schimb, nu menționează 
nimic despre colecționarea de suvenire, ceea ce nu înseamnă că n-a 
cumpărat cadouri pentru familia sa, în sânul căreia petrece trei luni 
de permisie la întoarcere, dar statutul său pe „Saida“ este foarte dife- 
rit de acela al arhiducelui, iar anecdotele pe care le relatează despre 
vânători și vizite nu trebuie să mascheze faptul că voiajul s-a efec- 
tuat totuși în cadrul serviciului naval, și nu în scop de vilegiatură 
dinastică. Singura urmă vizibilă a escalelor în porturile asiatice sunt 
cele două tatuaje înfățișând un dragon pe care Horthy și le-a făcut 
pe brațe și care apar în diverse fotografii cu caracter privat. Această 
practică era banală în marină (și Franz Ferdinand își oferise această 
„fantezie“), iar Horthy i-a cedat, fără îndoială la Singapore sau poate 
la Bangkok, în timpul orelor sale de libertate. 

La întoarcerea la Pola în toamna lui 1894, Horthy este detașat pe 
uscat pe lângă contraamiralului Hermann von Spaun, care comandă 
Comitetul tehnic al marinei (Marinetechnisches Komitee). În timpul 
celor doi ani care urmează, el se specializează în noua armă navală 
aflată pe atunci la începutul utilizării sale: torpilele. După instruirea 
privind aspectele tehnice, el servește pe diverse nave care încep să fie 
echipate cu torpile. Marina austro-ungară este relativ în întârziere în 
materie de progres în domeniul armamentului, ca și armata în gene- 
ral. Horthy explică în Memoriile sale că inginerii de artilerie navală 
erau reticenţi față de folosirea acestor noi arme de luptă navală.? În 
timpul acestei perioade de instruire, Horthy efectuează o misiune în 
Germania, apoi în Anglia, pentru a însoți primele torpiloare achiziţio- 
nate de marina austro-ungară. Se deplasează la șantierele navale 
Schichau din Elbing (Elblag), pe Marea Baltică, în 1896, și se întoarce 
înconjurând Peninsula Iberică la bordul vasului de vânătoare-torpilor 


1. Aceste obiecte au fost dispersate și o parte se află astăzi la Museum für 
Völkerkunde din Viena. 

2. Horthy, Ein Leben für Ungarn, ed. cit., p. 34 (versiunea maghiară, Emlék- 
irataim, ed. cit., p. 34). În versiunea franceză, Mémoires de l'amiral Horthy, ed. 
cit., p. 19. 

„Magnet“; atunci vede el adevăratul Gibraltar. Mai înainte, a profitat 
totuși de această misiune, pentru a vizita Berlinul, care l-a impresio- 
nat foarte mult prin dinamismul său. O nouă comandă de torpilor 
este realizată de șantierele Thames Iron Works, iar Horthy se va duce 
să preia livrarea la sfârșitul verii 1898. Călătoria îi va permite să vadă 
Mainz, Köln şi Bruxelles, dar, mai ales, să descopere Londra, căci la 
probele făcute torpilorului s-au descoperit anumite defecte, ceea ce a 
însemnat trei luni de așteptare. Deja anglofil, el profită pentru a reve- 
dea câteva persoane cunoscute în călătoria din Orient; se bucură în 
plus de numeroase ocazii pentru a vâna și a practica diverse sporturi, 
precum polo, căci devenise un amator alacestuia. Sfârșește prin a aduce 
nava „Boa“ în decembrie 1898 pe același drum, dar condiţiile atmo- 
sferice nefavorabile obligă convoiul să facă o oprire la Lisabona; ur- 
mează Gibraltar, Alger și Palermo. 


În Memoriile sale, Horthy se încurcă ușor în cronologie și plasează în 
urma misiunilor în serviciul echipării torpiloarelor un episod care se 
situează, în realitate, în aprilie-mai 1898, adică între misiunea în 
Germania și aceea efectuată în Anglia. O pune poate inconștient în 
evidenţă, căci îi slujește drept justificare pentru atitudinea ulterioară 
față de lumea politică. Amiralul Spaun îl alege într-adevăr pentru a-l 
însoți la Budapesta cu ocazia discuţiilor referitoare la bugetul mari- 
nei, care se desfășoară în cadrul renegocierii, o dată la zece ani, a 
Compromisu lui austro-ungar. De la instituirea acestuia, marina este 
condusă în cadrul Ministerului de Război de Marinesektion, al cărei 
şef este Spaun și, ca atare, însărcinat să prezinte bugetul marinei în 
fața delegaţiilor. Horthy este folosit ca translator-interpret din limba 
germană în limba maghiară, lucru justificat, cu siguranţă, de încre- 
derea pe care i-o arată superiorul său ierarhic, dar și de faptul că 
slaba prezență a ungurilor în marină nu-i dă de ales. Raporturile din- 
tre Austria și Ungaria în cadrul Compromisului sunt înveninate de 
chestiunile financiare, în general, și de chestiunile militare, în parti- 
cular. Ungaria încearcă, de fiecare dată, să ţină în frâu creșterea co- 
tei sale parte la bugetul comun, exercitând supralicitarea permanentă 
a cheltuielilor militare, indiferent că este vorba despre contingentul 
de recruți pe care trebuie să-l furnizeze armatei comune sau de par- 
ticiparea sa la efortul de înarmare al monarhiei. Ea preferă să-și 
concentreze investițiile asupra armatei sale naționale, honvédség, pe 
care o dotează mult mai generos decât o face Austria cu propria forță 
de apărare națională, Landwehr. În schimbul acordului pentru chel- 

tuielile militare, Ungaria are exigenţe care sunt inacceptabile pentru 
Franz Joseph: ea solicită cantonarea regimentelor maghiare exclusiv 
în Ungaria, deși, conform sistemului de Dislokation al armatei comune, 
regimentele, indiferent de componența națională, sunt repartizate pe 
tot teritoriul imperiului; ea pretinde, de asemenea, să se impună în 
aceste regimente maghiara ca limbă de comandă — or, armata comună 
are o limbă unică, germana. Suveranul este conștient de amenința- 
rea permanentă a separatismului care emană de la cercurile inde- 
pendentiste ungare și nu poate tolera o asemenea atingere la unitatea 
monarhiei. El este, în plus, foarte atașat de problema militară și pre- 
feră să facă unele concesiuni ungurilor în alte domenii, cu scopul de 
a-și păstra autoritatea în plan militar. 

În timpul misiunii de la Budapesta, Horthy se află pentru prima 
dată în preajma lui Franz Joseph și este și martorul negocierilor 
practicate de politicienii maghiari. El dezvoltă o admiraţie fără limite 
pentru rege și o aversiune la fel de netă pentru politica-spectacol. În 
Memoriile sale, prezintă aceste negocieri ca momentul care l-a dez- 
gustat pentru totdeauna să frecventeze lumea politică, ceea ce este o 
justificare retrospectivă a raporturilor sale cu aceasta în timpul peri- 
oadei regenței. Singurul care găsește pe atunci îndurare în ochii săi 
este prim-ministrul Istvân Tisza și se regăsește aici fidelitatea fami- 
lială transmisă din tată-n fiu. În timpul unui dineu la Palatul Regal, 
Horthy își permite să-și expună părerea despre situația Croaţiei și 
spune că i-a prezentat contelui Tisza avantajele pe care le-ar aduce 
monarhiei o uniune nu numai cu toată Croația, ci și anexarea Bosni- 
ei-Herţegovina, cu scopul contracarării ambițiilor Serbiei.! 

Această viziune ideală a unei Croaţii Mari maximaliste reapare 
în mod regulat la croații cei mai naționaliști și ne putem mira s-o ve- 
dem preconizată de Horthy. În momentul în care el scrie aceste rân- 
duri, Tito instaurase în Iugoslavia un sistem cu siguranță federal, dar 
sub conducere comunistă; Horthy are toate motivele să se opună aces- 
tei viziuni a lucrurilor; vom reveni. El nutrește, cu toate acestea, de 
mai bine de un deceniu, o sinceră afinitate față de Croaţia și locuitorii 
săi, mai ales cu oamenii de pe litoral, care furnizează cea mai mare 
parte a mateloţilor pe care-i întâlnește în cadrul serviciului. El a putut 
să observe situația curioasă a orașului Fiume, oraș care aparține 
Ungariei, dar care este controlat de italieni, în detrimentul populaţiei 


1. Ibid., p. 38 (versiunea maghiară, Emlekirataim, ed. cit., p. 38). În versiunea 
franceză, Mémoires de lamiral Horthy, ed. cit., 1954, p. 21. 

croate din hinterland. Probabil că era conștient de limitele dualismu- 
lui, care i s-au părut poate deosebit de evidente în timpul acestei mi- 
siuni, dar oferă o viziune marcată de regretul dispariției Monarhiei și 
sugerează aici una dintre soluțiile luate în considerare în epocă pen- 
tru a o reforma. El ignoră, în schimb — sau se preface —, opoziția înver- 
şunată a Ungariei, și a contelui Tisza în special, față de orice modificare 
a termenilor Compromisului. Acesta din urmă n-ar fi acceptat nici tria- 
lismul, nici federalizarea monarhiei, pe care Franz Joseph nu avea 
intenţia s-o impună unei Ungarii potențial insurecționale. Temerea 
Serbiei era, în plus, foarte reală, și integrarea Bosniei-Herţegovina, 
populată în proporție de 43% de sârbi, într-un ansamblu dominat de 
croaţi, nu putea decât să învenineze antagonismul dintre aceasta și 
Austro-Ungaria, lucru de care contele Tisza era foarte conștient. Un- 
garia, populată ea însăși de sârbi în regiunile Vajdasâg (Voivodina), 
Bácska (Bacica) și Banat, s-ar fi opus la întărirea elementului sârbesc 
la frontiera sudică. 

Horthy se întoarce deci la torpilele sale și petrece următorii doi 
ani cu perfecționarea punerii lor în serviciu și cu manevrarea lor la 
bordul a diferite nave. Pe un torpilor, „Sperber“, de altfel, obține 
primul său post de comandant în septembrie 1900; el este promovat 
locotenent de vas clasa întâi la vârsta de treizeci și doi de ani. Ca ma- 
joritatea camarazilor săi, Horthy nu este căsătorit. Ofițerii, și în spe- 
cial ofițerii de marină, mai ales din cauza frecventelor absenţe, erau 
adesea celibatari în armata austro-ungară. Se știa că soldele erau 
mici și nu permiteau oferirea unui nivel de trai decent unei soţii de- 
cât atunci când obțineau grade mai mari. Ofițerii se căsătoreau deci 
târziu, ceea ce le reducea capacitatea de a avea descendenți. Perspec- 
tiva unui soţ în vârstă, a unei văduvii precoce și a unei vieți itinerante 
nu era prea atrăgătoare pentru a le seduce pe tinere. Soţiile erau, 
prin urmare, și ele, în general, femei nu foarte tinere, adesea văduve 
şi beneficiind deja de o rentă. Problema financiară era insolubilă: pen- 
tru a obține autorizația de a se căsători, ofițerii trebuiau să dispună 
de o garanţie adusă de familia logodnicei. În afară de câţiva aristo- 
craţi, ei erau rareori bogați, fiindcă erau trimiși în armată fiii care 
nu puteau avea pretenţii la moștenirea domeniului. Erau deci obli- 
gați „să vâneze dota“, ceea ce și făceau în fiecare ieșire în societate, 
dar apariţia într-o familie a unei idile cu un ofițer fără bani nu era 
văzută cu ochi buni de cele mai multe ori. Clișeele despre viața mili- 
tară făceau în mod automat să se presupună o moralitate dubioasă: 
jocuri de cărţi, frecventarea prostituatelor, duelurile erau ceva cu- 

rent și se pare că Horthy n-a făcut excepţie și a practicat aceste dis- 
tracţii înainte de căsătorie, fără ca să existe vreo dovadă tangibilă în 
sprijinul acestor supoziţii. El a făcut câteva datorii la începutul cari- 
erei, dar în nici un moment n-au existat chestiuni de moralitate care 
să-i impieteze avansarea și era un om perfect sănătos într-o vreme în 
care maladiile venerice proliferau. 

O întâmplare — care poate că n-a fost coincidenţă — i-o va aduce 
în cale pe fiica deputatului comitatului Arad, Jânos Purgly. La înce- 
putul anului 1899, aflat în permisie, Horthy i-a făcut o vizită surorii 
sale Erzsébet, căsătorită cu un ofițer de cavalerie. Acolo, Horthy este 
invitat la niște prieteni ai fratelui său mai mare, familia Melczer, la 
HejSbâba, în împrejurimile orașului Miskolc. Stăpânii casei îl iau cu 
ei la un bal mascat, unde doamna Melczer i-o prezintă pe sora ei, 
Magdolna Purgly, căreia i se spunea Magda, care-l impresionează pe 
Horthy. Probabil că a fost vorba despre un complot aranjat de cele 
două femei și care a reușit! Horthy e sedus de tânăra femeie, care 
este foarte frumoasă și ale cărei talente de dansatoare sunt însoțite 
evident de alte calități. Tatăl ei este deja văduv de multă vreme și se 
străduiește în mod vizibil să-și mărite cele trei fete, Magdolna fiind 
ultima dintre ele — are pe atunci nouăsprezece ani — și profită de toate 
evenimentele mondene pentru a găsi o partidă acceptabilă; efectiv, ea 
este foarte curtată. Purgly sunt nobili de dată recentă, ridicaţi în 
rang în 1820 cu numele de J6szâshelyi, dar posedă un domeniu bo- 
gat la Sofronya și au legături cu viața politică locală, căci tatăl este 
prieten cu prefectul comitatului, Ivân Urbân.! 

Doamna Melczer are ideea inspirată de a pleca în primăvara ur- 
mătoare în vilegiatură la Veneţia cu sora ei și-l roagă pe Horthy să 
le slujească de cicerone, lucru de care el este foarte stânjenit, căci nu 
cunoaște orașul; în schimb, faptul că stăpânește bine limba italiană 
este de mare folos. Își ia o permisie pentru a le însoţi pe doamne, care 
locuiesc la Lido.? După o săptămână de idilă perfectă, Horthy se de- 
cide să ceară mâna tinerei femei. Ea acceptă, și atunci voiajul conti- 
nuă spre Kenderes, unde tatăl lui Horthy își dă consimțământul, apoi 
se duc să primească și consimțământul tatălui Magdei, în casa căruia 
este celebrată logodna. După ce Horthy a preluat comanda torpilorului 
„Sperber“, căsătoria poate avea loc la 22 iulie 1901 la Arad. 

Evenimentul are atât de mare ecou pe plan local, încât jurnalul 
Arad és vidéke („Arad și regiunea sa“) de marți 23 iulie 1901 îi consacră 


1. Edgar von Schmidt-Pauli, Nikolaus von Horthy, ed. cit., p. 47. 
2. Lili Doblhoff, Horthy, Athenaeum, Budapest, 1938, p. 62. 

un articol separat de rubricile obișnuite și intitulat A Purgly-Horthy 
nász „Nunta Purgly-Horthy“, cu un subtitlu care oferă o idee despre 
conţinut: Egy fényes lakodalomrâl „Despre o nuntă strălucitoare“. Pe 
o coloană și jumătate, jurnalistul anonim relatează derularea festi- 
vităților pe un ton nostalgic: „Am trăit ca într-un vis reîntoarcerea 
frumoasei epoci strămoșești maghiare“. În zilele noastre, lumea este 
cenușie și s-a terminat cu acele practici dintr-o altă vreme pe care auto- 
rul articolului le consideră ca aparținând numai geniului maghiar. 
Tânărul mire în uniforma marinei impresionează, de asemenea, lu- 
mea rurală tradițională și este descris ca „ducând-o cu el [pe soția sa] 
la țărmul mării, unde trandafirii fericirii vor înflori pentru ei“. Căsă- 
toria civilă are loc dimineața pe domeniul Purgly, fiind oficiată de 
ofițerul stării civile Béla Szondy. Jurnalul face să vibreze toate nu- 
mele personalităţilor locale care, într-un fel sau altul, iau parte la 
ceremonie. Prefectul comitatului, Ivân Urbân, este prezent și rostește 
chiar un scurt discurs înainte ca alaiul să se îndrepte spre templul 
calvinist din Arad pentru a celebra acolo, după o practică obișnuită în 
Ungaria epocii, unirea dintre un calvinist și o catolică, lucru care, în 
familia Horthy, este o veche tradiție. Articolul detaliază pe larg par- 
cursul în direcția bisericii, totul fiind organizat de o rudă a prefectului, 
Peter Urbân. O numeroasă mulțime s-a masat pe marginea drumului. 
În cortegiu, aproape toți bărbaţii — cu excepția lui Horthy, bineînțe- 
les — au îmbrăcat costumul aristocratic (díszmagyar), în timp ce feme- 
ile poartă „toalete franțuzești de ultima modă“. Caleștile sunt decorate 
cu flori. În prima este așezat prefectul, martorul miresei, care duce 
buchetul acesteia. Fratele mai mic al lui Horthy, Jenő, s-a urcat în a 
doua trăsură. Ceilalți membri ai celor două familii sunt repartizaţi 
în trăsurile următoare, cu siguranță cei doi taţi (contrar celor scrise 
în jurnal, mama lui Horthy nu putea fi prezentă, căci decedase în 
februarie 1895). Îi urmează cuplurile formate de domnișoarele și ca- 
valerii de onoare, printre care se numără ceilalți doi frați mai mici ai 
lui Horthy, Szabolcs și al doilea Jenő, ale căror partenere sunt Szerena 
Heppes, respectiv Annuska Janky. În fine, ultimele două echipaje îi 
transportă pe logodnic și pe martorul său, unchiul Paul Halassy, ge- 
neral în retragere, și pe logodnică și pe martora ei, nimeni alta decât 
soția prefectului, doamna Urbán. Slujba religioasă este oficiată de 
pastorul Imre Csecsi, care rostește pentru tinerii soți „un frumos dis- 
curs din adâncul inimii“. Acompaniamentul muzical este asigurat de 
corul Asociaţiei „Oratorium“ și de soliștii dirijați de profesorul Fri- 
gyes Sperber: ei cântă marșul nupțial din Lohengrin de Richard 

Wagner în timpul intrării asistenţei în biserică, iar organistul Jakab 
Hoszly îl interpretează pe cel al lui Mendelssohn pentru procesiunea 
de ieșire. Cu toţii se întorc apoi la familia Purgly pentru un mare 
banchet, însă tânărul cuplu părăsește chiar în cursul după-amiezii 
adunarea, pentru o scurtă lună de miere.! Aceasta se derulează în- 
tr-un hotel din Semmering, la sud de Viena, dar Horthy trebuie să se 
întoarcă repede la Pola, la torpiloarele sale, căci este de acum înainte 
unul dintre ofițerii responsabili. 

După nașterea primului lor copil, Magdolna, la 5 iunie 1902, fa- 
milia Horthy se instalează mai confortabil într-o casă situată în car- 
tierul San Policarpo, în partea de sus a orașului Pola, care este pe 
atunci în curs de dezvoltare și unde numeroși ofițeri aleg să locu- 
iască, pentru că bătrânul oraș este suprapopulat, iar împrejurimile 
arsenalului sunt puţin agreabile pentru o familie. În lipsa unor surse 
emanând de la Horthy însuși despre viaţa cotidiană la Pola, am re- 
curs la lucrările biografilor săi „oficiali“ care au vorbit cu apropiații 
săi, dar și la alte memorii, de exemplu cele ale Dorei Lauffer, care a 
dus la Pola o viață comparabilă cu aceea pe care ne imaginăm că a 
dus-o doamna Horthy: un soţ ofiţer cvasicontemporan? și cu o desfă- 
şurare a carierei asemănătoare celei a lui Horthy, patru copii, o casă 
în San Policarpo.* Casa familiei Horthy încă există, la fel și casele ma- 
jorităţii vecinilor și, în pofida degradării relative a orașului, putem 
reconstitui cu destulă precizie mediul în care au trăit. Cartierul a fost 
amenajat pentru ofițerii de la arsenal și de la baza navală din fondu- 
rile Ministerului de Război. Este un veritabil oraș-grădină și toate 
vilele dispun de un spaţiu verde. Se pare că familia Horthy, ca și fa- 
milia Lauffer, nu ocupa decât „frumosul etaj“ al vilei. 

După Magdolna, vin Paula, cel mai des numită Paulette, născută la 
11 august 1903; István, primul băiat, care ia deci prenumele tradițio- 
nal atribuit primului născut de sex masculin, se naște la g decembrie 
1904, și, în fine, Miklós, la 14 februarie 1907. Copiii frecventează o 
școală privată fondată de ofițeri și finanțată de ei, a cărei limbă de pre- 
dare este germana, dar fără îndoială că acasă copiii vorbesc maghiara 
cu mama lor. Tabăra de instruire a marinei servește după-amiaza drept 


1. Arad és vidéke [Arad și regiunea din jur] nr. 166, marți, 23 iulie 1901, p. 3. 

2. Franz Lauffer s-a născut în 1869 și a murit în 1951. 

3. Dora Lauffer, Die Wellen. Altâsterr. Familiensaga zwischen Adria u. Schle- 
sien. Nach Aufzeichnungen d. Maria Lauffer-Ossoinack u. Familiendokumenten, 
Edition Sterz in d. ADEVA, Graz, 1989. 

teren de joc pentru copiii școlii. Personalul angajat de familiile de ofi- 
țeri este din partea locului. Doicile sunt țărănci italiene sau croate, cel 
mai des analfabete, în schimb personalul arsenalului — aproximativ 
8ooo de angajaţi în ajunul Primului Război Mondial — este originar, în 
mare parte, din Sudeți sau din Boemia. Bona copiilor Dorei Lauffer 
este astfel fiica unui mașinist german din Boemia intrată în serviciul 
ei la vârsta de paisprezece ani, iar bucătăreasa este o slovenă din Stiria 
Inferioară, care învață limba germană într-un an. 

În toţi acești ani, Horthy n-a părăsit practic deloc Pola, unde a 
ocupat diverse funcţii, la arsenal cu torpiloarele, pe navele escadrei, 
apoi la amiralitate. Absenţele pe mare au fost de scurtă durată. Pre- 
zenţa continuă alături de ai săi atunci când copiii erau mici a contri- 
buit, fără îndoială, la crearea unei legături familiale puternice, a 
cărei soliditate nu se va dezminți odată cu trecerea timpului. Fami- 
lia Horthy este o familie importantă în mica societate a ofițerilor de 
marină. Pola nu este o localitate prea mare, iar lumea se plictisește 
repede. În 1910, avea o populaţie de 58081 de locuitori.! Iarna, când 
suflă vântul din nordul Mării Adriatice — bora —, duminicile sunt tare 
lungi; unii le animă asistând la concerte de muzică de cameră, iar 
tinerii ofițeri celibatari joacă biliard și cărți în cele câteva cafenele 
din port. Oamenii ies la promenadă pe Corso, constituit din La via 
Sergia, pentru înalta societate locală și familiile ofițerilor, și La Riva, 
pentru străinii aflați în trecere. În dialectul local, pietonii, adică per- 
soanele neimplicate în viața maritimă, sunt numite gnocchi („găluști“), 
iar germanii sunt porecliți piombi („plumbi“).2 Această absenţă rela- 
tivă a sociabilității transpare și din scrisorile pe care James Joyce le 
trimite apropiaților săi. Angajat, începând din noiembrie 1904, la o 
filială a școlii Berlitz din Triest, el spune că orașul este o „Siberie 
navală“ și un „loc vechi, bizar“. Însă este adevărat că Joyce detestă 
de asemenea Istria și Austria, în general, pentru haosul său etno- 
lingvistic, pe care nu-l înțelege deloc, și pentru catolicism.3 

Societatea militară se adună mai ales la Cercul Naval (Marine- 
kasino). Regulamentul acestuia este sensibil mai „democratic“ decât 
al altor cercuri militare din cuprinsul monarhiei, în parte pentru că 


1. Prin comparaţie, Fiume avea pe atunci 49 806 de locuitori. 

2. Mărturia lui Reinhold Merkl, A magyar haditengerészeti egyesület köz- 
lemenyei nr. 1, 1 ianuarie 1944. 

3. Richard Ellmann, James Joyce, Oxford University Press, New York, 1959, 
P. 192. 

raza sa de recrutare este foarte restrânsă.! Sunt admise, de aseme- 
nea, cu plăcere soțiile, invitate la „seratele în societate“ (Gesellschafts- 
abende), care au loc o dată pe săptămână. Este ocazia de a scoate în 
lume marile toalete, căci serata începe cu un dineu cu muzică, urmat 
de un bal sau de alte variate moduri de distracție. Doamnele sunt 
invitate să ia parte la conversație, cu toate că ofițerii vorbesc în cea 
mai mare parte a timpului doar de chestiuni de serviciu sau de voiaje 
în locuri îndepărtate. Anumite după-amiezi sunt consacrate partide- 
lor de bridge, unul dintre modurile favorite de petrecere a timpului 
al tuturor membrilor familiei Horthy. În oraș, oamenii se duc cu fa- 
miliile la patiseria Jankovich, reputată drept cea mai bună și a cărei 
directoare, poreclită „Schnapshelene“, cunoaște toate bârfele și se- 
cretele din Pola. Seara, în absența distracţiei la cazinou, publicul se 
duce la „Politeama Ciscutti“, însă acesta este un teatru de varieteu, 
ale cărui spectacole nu au calitatea celor de la „Ronacher“ din Viena. 
Oamenii se vizitează reciproc, iar membrii familiei Horthy se află 
printre cei mai dispuși să primească musafiri. Ei posedă un atelaj 
remarcat de toată lumea, cu cai pursânge englezi, aduși din herghe- 
lia familială de la Kenderes. Doamna Horthy își distrează oaspeţii, 
organizând promenade și picnicuri. E], în schimb, devine un anima- 
tor al tuturor competiţiilor sportive. Se află printre fondatorii Yacht 
Club-ului în anii 1890 și, ceva mai târziu, comandă construirea unui 
vas la șantierul naval Picinich din Lussinpiccolo (Mali Losinj) și pe 
care îl botează „Kincsem“ („Comoara mea“). Ofițerii organizează re- 
gate la care iau parte și burghezii din Pola, dar și aristocrați din 
întreaga monarhie, ca, de pildă, contele Istvân Kârolyi cu vasul său 
„Valkyrie“.2 Horthy a introdus în parte practicarea tenisului la Pola 
după ce s-a îndrăgostit de acest sport la Constantinopol, iar soțul 
Dorei Lauffer face parte dintre primii convertiți la acest nou sport. 
Această sociabilitate este favorizată de climatul peninsulei Istria. 
De la 1 mai la 30 septembrie, la Pola oamenii se îmbracă în alb, ceea 
ce este o veritabilă corvoadă pentru spălătorese, căci orice ofițer cu 
grijă pentru propria persoană își schimbă uniforma o dată la două zile, 
iar tinerii eleganți în fiecare zi.* Când se află în permisie, ofițerii și 
familiile lor fac excursii în stațiunea balneară Abbazia (Opatija), aflată 
foarte aproape, unde se ajunge cu vaporul, sau în direcția insulelor 


1. Lauffer, Die Wellen, ed. cit., p. 990. 
2. Doblhoff, Horthy, ed. cit., p. Gu. 
3. Lauffer, Die Wellen, ed. cit.. p. uHy. 

Brioni, apreciate în mod special de societatea din Pola, care le nu- 
mește „insulele celor preafericiți“ (k.u.k. Insel der Seligen).! Un alt loc 
de promenadă aproape cotidian pentru soţii și copii este Kaiserwald, 
în realitate un simplu parc. 


O nouă etapă, care va fi decisivă, se anunţă odată cu numirea lui 
Horthy la comanda vaporului „Taurus“, pe care, ne amintim, a servit 
deja la începutul carierei sale. „Taurus“ este ancorat la Constantino- 
pol și face oficiul de navă de protecţie pentru Ambasada Austro-Un- 
gariei din capitala Imperiului Otoman. Toate ambasadele marilor 
puteri posedă o navă de acest tip, al cărei comandant are rangul de 
atașat naval. Horthy este deci din nou angajat într-o funcție diferită 
de cea pe care este obișnuit să o ocupe la bord sau pe uscat. Confrun- 
tat cu lumea politică în timpul misiunii sale la Budapesta, el se află 
acum în contact direct cu lumea diplomatică, pe care a avut deja 
ocazia să o observe în timpul primei angajări pe „Taurus“, în 1889. 
Alegerea făcută de superiori a fost, cu siguranță, pregătită în avans 
de către interesat, apropiat al amiralului Spaun, el însuși avansat în 
grad între timp. Horthy a petrecut un timp destul de lung pe uscat, 
la Pola, în diverse funcţii, și a continuat să se instruiască și să-și 
rafineze profilul viitoarei cariere, arătându-se în mod special intere- 
sat de noile arme: de la torpile, a trecut la artileria navală și a avut 
ocazia de a manevra nave foarte importante, precum cuirasatul 
„Sankt Georg“, care reprezintă un punct de cotitură în marina aus- 
tro-ungară, de acum înainte tot mai orientată spre ofensivă. Această 
preocupare răspunde cursei înarmării navale a puterilor maritime, 
iar amiralul Spaun reușește să convingă Ministerul de Război să 
facă investiţiile necesare în materie. La începutul anilor 1910, acce- 
lerarea modernizării marinei imperiale este decisă, iar Horthy este 
unul dintre martori și actori. Situația internațională este efectiv foarte 
încordată și Horthy se va afla curând în centrul unei crize majore a 
sistemului de alianţe din Europa. 

Pentru moment însă, el se bucură să se întoarcă la Constantino- 
pol, despre care are amintiri frumoase. S-a întors în apele turcești 
pentru o scurtă perioadă, în 1904, cu ocazia unei croaziere efectuate 
la bordul navei „Habsburg“ în direcția Smirna (Izmir), a cărei activi- 
tate comercială este admirată de Horthy. Pleacă în iunie 1908 cu 
familia și închiriază o vilă pe malul Bosforului, la Yeniköy, departe 


1. Ibid., p. 318. 

de tumultul orașului și în proximitatea reședinței de vară a ambasa- 
dorului. Copiii au pe atunci vârste cuprinse între șase ani și optspre- 
zece luni. Familia Horthy se integrează imediat în viața mondenă, 
dominată de diplomații marilor puteri, printre care se numără, în 
primul rând, ambasadorul Austro-Ungariei, margraful Johann Palla- 
vicini (1848-1941), și ambasadorul Marii Britanii, sir Gerard Low- 
ther (1858—1916). Horthy este în contact permanent cu primul, atât 
pentru problemele de serviciu, cât și ca participant la diversele eve- 
nimente din societatea austro-ungară de la Constantinopol. Ca ma- 
joritatea aristocraților din imperiu, cei din familia Pallavicini sunt, 
în plus, legați prin căsătorii cu cele mai mari familii din Ungaria. Prin- 
tre celelalte persoane frecventate de Horthy, doi bărbaţi vor reveni 
ulterior în viața sa: Thomas Hohler, secretarul ambasadei britanice, 
și prințul Colonna. Ei vor reprezenta Regatul Unit, respectiv Italia în 
Ungaria interbelică. Legăturile făcute la Constantinopol se vor revela 
prețioase și durabile. 

Horthy, în vârstă de patruzeci de ani, face sport ca niciodată până 
atunci. Diplomaţii organizează numeroase competiţii, în care el se 
distinge în mod special. Horthy și-a adus vasul la Constantinopol și 
câștigă astfel mai multe regate. Câștigă, de asemenea, mai multe 
turnee de tenis. Însă marinarul cunoaște cele mai frumoase succese 
în călărie. Este recompensat în competiția de polo „Scurrey“, în sep- 
tembrie 1908, și câștigă cursa „Grand prix du Bosphore“.! În cele 
două cazuri, se călăresc cai anatolieni, apreciați pentru rezistența 
lor. Horthy a cumpărat un armăsar arab și călărește în fiecare dimi- 
neaţă — obicei pe care-l va păstra — în compania ambasadorului Bel- 
giei, Villebois, și a fiicelor sale. Pentru familia Horthy, viața socială 
se învârte în jurul evenimentelor mondene organizate de Lady 
Lowther, dar sunt primiţi peste tot, și Magda este foarte apreciată. 
Horthy arborează în această epocă o mustață deasă, brună. La rân- 
dul lor, cei doi Horthy invită oaspeți în vila lor, după cum i s-a relatat 
baroanei Doblhoff. Sunt dansatori neobosiți și se găsesc întotdeauna 
printre cuplurile care deschid balurile. 

Anexarea Bosniei-Herţegovina de către Austro-Ungaria la 5 oc- 
tombrie 1908 pune capăt acestor distracții permanente. Ocupată în 
virtutea dispoziţiilor Congresului de la Berlin din 1878, Bosnia-Her- 
țegovina a făcut, începând cu această dată, obiectul unei „colonizări“ 
interne din partea Monarhiei Habsburgice. Încă aflate formal sub 


1. Doblhoff, Horthy, ed. cit., p. 74. 

suzeranitate turcă, cele două provincii au fost, de fapt, aproape inte- 
grate în administrația imperiului și sunt conduse de Ministerul co- 
mun al Finanțelor. Decizia de a fi anexate pur și simplu a fost luată 
de manieră unilaterală la Viena, fără a informa puterile semnatare 
ale Congresului de la Berlin, nici alte țări. Este interpretată, pe drept 
cuvânt, ca un fapt împlinit, al cărui inițiator este contele Alois Aehren- 
thal, ministrul afacerilor externe. Două indicii vin să coroboreze această 
analiză: celebrarea jubileului lui Franz Joseph, care împlinește șai- 
zeci de ani de domnie, și declaraţia de independenţă a Bulgariei. În 
ambele cazuri, Turcia se consideră ofensată și atitudinea marilor 
puteri se împarte între perplexitate (Germania), nemulțumire (Ita- 
lia), furie (Rusia) şi neliniște (Franța și Marea Britanie). Printre 
membrii Triplei Alianțe (Dreibund), Italia, cu interese ce rivalizează 
din ce în ce mai mult cu ale Austriei în materie teritorială și econo- 
mică, face să crească încordarea. Revendicările italiene referitoare 
la provinciile Trentino, Istria și Dalmația se adaugă ambițiilor Ro- 
mei în Balcani. Rușii încearcă să împingă Franța și Marea Britanie 
la acțiune, ceea ce nici una, nici alta nu sunt pregătite să accepte. 
Wilhelm II vine în ajutorul lui Franz Joseph, dar susținerea ger- 
mană este rezervată. În fine, Serbia joacă rolul de perturbator în 
regiune și provoacă o puternică agitaţie, care rămâne totuși circum- 
scrisă la nivel regional. Jignirea provocată de anexare are însă con- 
secințe asupra radicalizării cercurilor militare și a tineretului sârb, 
chiar în regat și în Bosnia-Herţegovina. 

Desigur, Constantinopolul este, cu Viena, Sankt-Petersburg și Roma, 
centrul crizei. Tensiunea este extremă și criza anexării se înscrie în 
cronologia crizelor internaţionale de la începutul secolului al XX-lea 
care induc teama declanșării unui război. Horthy luase deja parte la 
o operaţie internaţională cu câțiva ani mai înainte, în timpul mobili- 
zării flotei ca urmare a crizei din Macedonia din 1903: Austro-Unga- 
ria își arătase atunci adeziunea pentru păstrarea statu-quoului în 
regiune și pentru salvarea Imperiului Otoman. Ea trimisese două 
nave, care se alăturaseră în portul Pireu bastimentelor britanice, 
franceze și italiene și unei canoniere ruse. Horthy se afla atunci pe 
cuirasatul „Sankt Georg“ și servea ca ofițer de legătură cu britanicii.! 
Situaţia sa este de acum înainte foarte diferită, iar el se află, alături 


1. Horthy, Ein Leben für Ungarn, ed. cit., p. 42 (versiunea maghiară, Emlék- 
irataim, ed. cit., p. 42). În versiunea franceză, Mémoires de lamiral Horthy, ed. 
cit., p. 24. 

de ambasadorul Pallavicini, în prima linie. În Memoriile sale, pre- 
zintă decizia austriacă drept reacție la Revoluţia Junilor Turci, care 
intenționează să instaureze un regim parlamentar, de care ar fi bene- 
ficiat și Bosnia-Herţegovina. Nu este fals, dar acest element nu repre- 
zintă decât un aspect al problemei. Turcia trece imediat la represalii 
față de interesele economice austro-ungare. Flota este, de asemenea, 
afectată, căci nu i se mai livrează combustibil. Acest lucru îl îngrijo- 
rează în mod evident pe Horthy, dar el nu poate întreprinde nimic 
fără acordul ambasadorului, care vrea să evite orice confruntare; ob- 
ține, până la urmă, autorizația de a se duce să se aprovizioneze cu 
carburant la depozitul Lloyd din Triest. Situaţia se calmează la înce- 
putul anului 1909, obstacolele puse de Turcia în calea desfășurării 
comerțului și relațiilor diplomatice se aplanează, dar puterea locală 
este foarte slăbită — atât de această ultimă criză, cât și de instabilita- 
tea produsă de Revoluţia Junilor Turci. La sfârșitul lui aprilie 1909, 
sultanul Abdülhamid II este detronat și înlocuit cu fratele său Meh- 
med. Viața escadrei internaționale își reia cursul normal și „Taurus“ 
poate întreprinde croaziera de primăvară. Însă acest vapor, construit 
la origine pentru navigația pe Dunăre, și-a trăit traiul și se prevede 
înlocuirea lui, ceea ce înseamnă pentru Horthy sfârșitul sarcinii de 
comandă la bord. El părăsește deci Constantinopolul în august 1909. 
Între timp, a fost promovat căpitan de corvetă, căci s-a comportat bine 
în timpul crizei, iar atitudinea sa a fost apreciată de ambasador. Cei 
doi bărbaţi s-au înțeles bine și recomandarea margrafului este semni- 
ficativă pentru cariera lui Horthy. Acesta din urmă este mai întâi 
trimis la bordul cuirasatului „Kaiser Karl VI“ în Golful Kotor (Cattaro), 
unde îndeplinește funcţia de ofițer secund. La două luni după sosirea 
sa, primește însă o funcție excepțională, care va constitui pentru el a 
doua și, fără îndoială, cea mai importantă șansă din cariera sa. 


La propunerea contelui Rudolf Montecuccoli, amiral și, pe atunci, 
comandant-șef al marinei, Horthy a fost ales să devină aghiotantul 
lui Franz Joseph. Procesul de decizie merită să fie amintit, căci, în 
multe privințe, această numire este anormală. Cei patru aghiotanți 
ai suveranului fac parte din infanterie, cavalerie, artilerie și marină, 
dar aceasta din urmă nu este reprezentată decât de puţin timp în 
această funcție. Primul său titular a fost, de altfel, în 1899 — hazard 
sau semn fericit al destinului - fostul comandant al lui Horthy la 
bordul navei „Saida“, Moritz Suchs von Hellenau, între timp pro- 
movat amiral. Ulterior, s-a aflat că Montecuccoli i-a cerut sfatul lui 

Istvân Tisza, care a avansat numele lui Horthy, căruia îi apreciase 
calităţile în timpul întâlnirii delegaţiilor de la Budapesta. Trei ele- 
mente concură totuși pentru a face din sosirea lui Horthy la Curte 
un eveniment: o marină cvasiabsentă, faptul că maghiarii sunt în 
număr foarte mic în cadrul ei și printre ofițeri în general, în fine, el 
este un calvinist din mica nobilime. Horthy este perfect conștient de 
șansa lui și de caracterul extraordinar al situaţiei sale și, departe de 
a-l intimida, această ocazie îi va stimula ambiția — și, cu siguranţă, 
și pe cea a soției sale. 

Horthy ajunge din nou în momentul potrivit. Reformele lansate de 
amiralul Spaun încă din 1897 se concretizează începând din 1910, fi- 
ind impulsionate de Montecuccoli, succesorul său. Ele sunt susținute 
de moștenitorul tronului, arhiducele Franz Ferdinand, care consi- 
deră că înapoierea armatei austro-ungare — și a marinei, în special — 
îngreunează șansele monarhiei în caz de conflict major, iar criza 
anexării Bosniei-Herțegovina a fost o avertizare. Arhiducele ar dori 
aplicarea în Kriegsmarine a unei descentralizări a funcţiilor de co- 
mandă și de administrare, așa cum fusese introdusă deja de celelalte 
puteri, dar nu poate obţine câștig de cauză, iar această separare nu 
va fi pusă în aplicare decât în 1917 de către nepotul său Carol.! Hor- 
thy a fost martorul tensiunilor dintre Franz Joseph și nepotul său, 
ceea ce i-a provocat, fără îndoială, un relativ conflict de loialitate: în 
întregime devotat împăratului, pe care-l idolatrizează, Horthy nu 
poate să nu constate o anumită rigiditate în gândire la acest bărbat 
care se apropie de optzeci de ani — și care-i amintește, cu siguranță, 
de propriul tată, decedat în 1904 —, ale cărui maniere puritane le îm- 
părtășește, în pofida catolicismului său fervent. El cunoaște, de ase- 
menea, scăzuta încredere — cuvântul e slab — pe care Franz Ferdinand 
o are în maghiari și care lasă să se prevadă un viitor furtunos dacă el 
ar accede efectiv la tron. Îl creditează, în schimb, cu un interes sincer 
pentru marină, al cărei inspector-șef este și pe care încearcă s-o mo- 
dernizeze, ceea ce Horthy nu poate decât să aprobe. Cu toate acestea, 
cei doi bărbaţi nu s-au frecventat în afara ceremoniilor oficiale și fa- 
miliale la care asista aghiotantul. Arhivele cancelariei militare a ar- 
hiducelui nu-l menționează pe Horthy, iar acesta nu evocă în Memoriile 
sale nici o discuție pe subiecte militare sau politice. E] îi consacră, de- 
sigur, zece pagini dintre cele treizeci dedicate misiunii de aghiotant, 


1. Lothar Höbelt, „Die Marine“, în Adam Wandruszka, Helmut Rumpler (dir.), 
Die Habsburgermonarchie 1848-1918, vol. 5: Die Bewaffinete Macht, Verlag der Os- 
terreichischen Akademie der Wissenschaften, Wien, 2987, p. 738. 

dar se concentrează mai mult pe reflecții geopolitice referitoare la vii- 
torul monarhiei decât pe un veritabil portret al lui Franz Ferdinand, 
de care, în definitiv, nu era foarte apropiat. Motivele acestei rezerve 
sunt variate: arhiducele nu prea frecventează Curtea, unde soția sa 
morganatică Sophie Chotek, ducesă de Hohenberg, este retrogradată 
în urma ultimei dintre arhiducese, în schimb, voiajează mult. Horthy 
împarte serviciul cu ceilalți trei aghiotanțţi și, prin urmare, nu este 
prezent în permanență. Franz Joseph este el însuși deseori absent; 
plecat în vizite oficiale, la vânătoare, și petrece timp în diverse reșe- 
dinţe, ca și în întregul imperiu. Dacă Franz Ferdinand ar fi conside- 
rat că este util să facă apel la el, nimeni nu se îndoiește că ar fi putut 
să-l cheme alături de consilierii săi, dar i-ar fi fost dificil oricum să-l 
„corupă“ pe aghiotantul unchiului său. 

Aghiotanţii sunt de serviciu prin rotație: doi sunt de permanență 
timp de o lună întreagă și fac cu rândul o zi din două, al treilea este 
atunci în permisie și al patrulea trebuie să fie pregătit în cazul unei 
misiuni excepționale. Cei doi aghiotanți de gardă la palat dispun 
acolo de un apartament de serviciu. Horthy nu a cunoscut decât Pa- 
latul Schönbrunn, Palatul Hofburg slujind, pe atunci, numai de loc de 
audienţă și de recepții. Când suveranul pleacă în călătorie, cei doi 
aghiotanţi de serviciu îl însoțesc. Horthy are ca interlocutori princi- 
pali pe contele Eduard Paar, general de cavalerie și primul aghiotant 
al lui Franz Joseph, și pe baronul Bolfras, general de infanterie și 
şeful cancelariei militare a suveranului, care se află la Hofburg. Hor- 
thy este perfect rodat de acum cu aceste raporturi ierarhice, dar prima 
sa întâlnire cu monarhul îl pietrifică literalmente, în asemenea mă- 
sură, încât se simte, în Memoriile redactate în 1952, cât de mult l-a 
marcat scena. După întrebările pe care i le pune împăratul, Horthy 
își dă seama că este la curent cu originile și cariera sa. Nici un alt om 
cu putere nu i-a făcut o asemenea impresie: „Nu am cunoscut nicio- 
dată un alt monarh care să incarneze ca el maiestatea. Această im- 
presie, care a dominat prima mea audiență, nu s-a alterat niciodată 
după aceea. Demnitatea, fără nici o poză, pe care o emana impunea 
fiecărui vizitator o anumită distanță, dar bunătatea sa făcea să dis- 
pară orice timiditate. Marele moment al vieții mele a fost acela în care 
m-am aflat în prezența bătrânului suveran“.! Horthy spune că a fost 
impresionat și de dramele trăite de Franz Joseph: nefericita aventură 


1. Horthy, Ein Leben für Ungarn, ed. cit., p. 52 (versiunea maghiară, Emlék- 
irataim, ed. cit., p. 53). Citat după truducerea franceză, Mémoires de lamiral 
Horthy, ed. cit., pp. 31-33. 

mexicană a fratelui său Maximilian, mort în 1866, sinuciderea fiului 
său Rudolf, în 1889, și asasinarea soției sale Elisabeta, în 1898. 

Horthy trebuie să se obișnuiască cu regulile foarte stricte de eti- 
chetă care domnesc la Curtea Habsburgilor de secole și, în plus, cu 
ritmul de lucru deosebit al suveranului, care se trezește odată cu ve- 
nirea zorilor. Însă asta nu poate deranja un marinar, obișnuit cu car- 
turile și cu veghea: el trebuie deci să fie pregătit de la ora 4 dimineaţa, 
în caz că Franz Joseph ar fi avut nevoie să-și sune aghiotantul, ceea 
ce nu se întâmplă totuși decât foarte rar înainte de ora 7, după cum 
își amintește Horthy. Serviciul se termină la ora 18 și Horthy spune 
că nu a fost niciodată chemat seara târziu sau în cursul nopții. Mo- 
mentele de intimitate sau de conversație cu suveranul sunt rare și 
scurte: Franz Joseph nu este prea vorbăreț și nu-i place să fie ameţit 
cu vorbe. Prin urmare, este absolut lipsit de tact să iei cuvântul și 
trebuie să te limitezi să răspunzi la eventualele întrebări. Cea mai 
mare parte a timpului, drumurile între Schânbrunn și Hofburg se 
derulează în liniște. Aghiotantul trebuie apoi să stabilească lista celor 
cincizeci de audienţe din cursul dimineţii în funcție de priorități, ceea 
ce nu este ușor, pentru că anumite funcții primează asupra anumitor 
titluri şi viceversa. 

În intervalele dintre aceste ocupaţii, Horthy este din nou confrun- 
tat cu probleme politice, din moment ce reţine în Memoriile sale pro- 
blema naţională și ascensiunea social-democrației. Aude în biroul 
aghiotanțţilor și în timpul vizitelor primite de suveran remarci refe- 
ritoare la situația imperiului și la climatul internațional. Analiza 
este afectată de privirea retrospectivă și de nostalgia „lumii siguran- 
ței“, așa cum a caracterizat-o Stefan Zweig în Lumea de ieri.! Nu le 
dă dreptate naționaliștilor, căci aceștia, după părerea lui, nu văd 
manipularea căreia îi cad victime și care provine din străinătate 
(fără să le numească, Horthy se gândește aici la Italia, Serbia și Ru- 
sia), dar nici socialiștilor, ce resping o societate în care se trăiește 
totuși bine. În exil şi după ravagiile provocate de cele două războaie 
mondiale, Horthy exprimă un sentiment cu siguranță legitim și îm- 
părtășit de mulți, dar îndepărtat de contextul istoric. 

Viaţa la Curte este pentru aghiotant ocazia de a interfera cu înalta 
aristocrație și cu diplomaţia, iar Horthy are deja o anumită experiență. 


1. Stefan Zweig, Le Monde d'hier. Souvenirs d'un Européen, Belfond, Paris, 
1993 (Die Welt von Gestern. Erinnerungen eines Europăers, Fischer Taschenbuch 
Verlag, Frankfurt, 2984). 

ÎI însoţeşte pe suveran la toate ceremoniile, fie ele publice sau pri- 
vate. Astfel, funcţiei, iar nu vreunei proximităţi cu familia impe- 
rială îi datorează prezenţa la căsătoria arhiducelui Carol, nepotul 
lui Franz Ferdinand (este fiul fratelui său Otto), cu prințesa Zita 
de Bourbon-Parma la Castelul Schwarzau, la 21 octombrie 1911. Dar 
se simte în largul său, fiindcă a avut ocazia să-l frecventeze mai 
înainte pe tânărul arhiduce prin intermediul fratelui său Istvân, 
care i-a fost instructor de echitație. Acesta din urmă lucra pe atunci 
la școala militară de echitație din Viena și fusese însărcinat de arhi- 
ducele Otto să-i dea lecţii fiului său în vârstă de paisprezece ani. Ist- 
vân era, în plus, celcare se ocupa de organizarea vânătorii, de hăitași 
şi de haită în această instituţie și îi primea în mod regulat pe arhi- 
duci pe domeniul de vânătoare de la Holics (Holit).! Horthy însuși 
este uneori prezent la aceste vânători, și astfel soția sa devine prie- 
tena arhiducesei Maria Josepha, mama lui Carol. Aceste legături le 
sunt utile celor doi Horthy pentru a se integra în jocul influențelor de 
la Curte și o fac mai mult după decesul lui Franz Ferdinand, când 
Carol devine noul moștenitor al tronului. Suveranii străini se perindă, 
de asemenea, în timpul mandatului lui Horthy ca aghiotant și el are 
ocazia să se apropie de Wilhelm II în două rânduri. Este apoi însăr- 
cinat să se ducă să-l primească pe Nikita al Muntenegrului la Triest 
şi să-l însoțească până la Viena. Contrar propagandei contemporane, 
care îl prezintă pe Nikita ca pe un ţăran necizelat, Horthy a păstrat 
despre acesta o impresie extrem de favorabilă. Îi laudă politica matri- 
monială, inspirată poate de Habsburgi, care îl leagă de familiile dom- 
nitoare Savoia (Italia), Romanov (Rusia) și Karagheorghevici (Serbia). 
Vizitatorul următor ar fi trebuit de altfel să fie Petru I al Serbiei, pe 
care Franz Joseph se pregătește să-l primească la Budapesta, dar re- 
gele își anulează vizita, oficial din motive de sănătate. Horthy regretă 
acest contratimp, căci vizita ar fi permis, după părerea lui, o destin- 
dere în relaţiile dintre Austro-Ungaria și Serbia. De fapt, ele s-au 
deteriorat grav după asasinarea lui Alexandru I Obrenovici în 1903, 
care a pus capăt apropierii dintre austrieci și sârbi. Războiul vamal 
dintre cele două state, numit „războiul porcilor“ (căci taxa importu- 
rile de porcine provenind din Serbia care făceau concurență Unga- 
riei), și tensiunile naționale agravate de criza din Bosnia-Herţegovina 
au contribuit la exacerbarea sentimentelor ostile de ambele părți. De 


1. Satul se află acum în Slovacia, la frontiera cu Cehia (Moravia); în germană, 
este cunoscut sub numele de Weinnkirchen un der March. 

asemenea, el revine la subiect în urma asasinării lui Franz Ferdi- 
nand, când îi reproșează prințului Montenuovo, marele-șambelan — 
și implicit lui Franz Joseph —, că a rămas încremenit în respectarea 
etichetei, lucru care nu a permis o înmormântare solemnă în Cripta 
Capucinilor la care suveranii străini sau reprezentanții lor ar fi fost 
aproape obligaţi să participe, ceea ce ar fi oferit ocazia să se discute 
despre criza provocată de atentat și să se evite poate escaladarea 
acesteia. Acest punct de vedere este desigur contestabil, dar nu este 
lipsit de sens. 

În timpul sejururilor petrecute în reședințele de vânătoare, Hor- 
thy se apropie cu adevărat de omul Franz Joseph. Ei împărtășesc 
pasiunea pentru vânătoare, care este un mod de distracţie curent în 
epocă, iar suveranul merge, de obicei, vara la Bad Ischl, unde fami- 
lia imperială deține o vilă mare. Acolo se duce din iulie până în sep- 
tembrie. Eticheta se relaxează, uniformele sunt înlocuite de ţinutele 
de vânătoare, Curtea se amuză în sunetul ariilor din operetele de 
Franz (Ferenc) Lehâr, care posedă o vilă în mica localitate. Lumea 
bună din Viena se deplasează în regiunea Salzkammergut pentru a 
se bucura de răcoarea lacurilor de aici. În pădurile din jurul staţiu- 
nii Bad Ischl se vânează mai ales căprioare, în medie de două ori pe 
săptămână. În Memoriile sale, Horthy consacră vânătorilor cu Franz 
Joseph pagini întregi, disproporționat față de alte evenimente de o 
mai mare anvergură, la fel cum a descris pe larg propriile experienţe 
de vânătoare din timpul voiajului său transoceanic. Acest mod de 
petrecere a timpului rămâne preferat și ulterior; el va vâna pe dome- 
niul Gödöllő, care era atunci reședință imperială și unde a avut oca- 
zia să urmărească vânatul alături de suveran. Horthy este martorul 
serbării organizate la Bad Ischl la 18 august 1910 pentru cei optzeci 
de ani ai monarhului și subliniază că vânătorii îi oferă ca dovadă a 
recunoașterii pasiunii sale pentru vânătoare o statuie în mărime 
naturală care îl înfățișează în ținută de vânătoare, cu pușca pe umăr, 
care poate fi admirată și în zilele noastre. 

De serviciu o zi din două și apoi în permisie o lună întreagă, Hor- 
thy dispune de mari perioade de timp liber la Viena. Şi-a instalat 
familia într-o casă la Baden, unde va locui până la sfârșitul Primului 
Război Mondial. El caută să profite de timpul liber și decide să în- 
vețe să picteze: îi este recomandat profesorul Johannes Mayerhofer 
(1859-1925), de la care ia lecţii. Horthy știe deja să deseneze în vir- 
tutea educaţiei sale navale, dar a priori nu are nici un simț artistic. 

Se duce deci la Muzeul de Istorie a Artei din Viena (Kunsthistori- 
sches Museum) și copiază ce-i place, adică scene de vânătoare, cai și 
peisaje. Își face un obicei din a se duce în fiecare dimineaţă și progre- 
sează rapid. În timpul unui sejur la Bad Ischl, are curajul să facă un 
portret al lui Franz Joseph, pe care-l cunoaște acum de mai mulţi ani, 
îl pictează așa cum îl vede atunci, în ţinută de vânătoare. Bineînţeles, 
se ascunde de principalul interesat, dar ceilalți aghiotanți, ca și va- 
leții monarhului găsesc că portretul este foarte asemănător cu origi- 
nalul și-l încurajează pe Horthy nu numai să-l termine, ci și să arate 
rezultatul. Franz Joseph află de existența portretului și cere să-l va- 
dă.! Horthy îl va agăța pe peretele biroului său de la domeniul Ken- 
deres; nu au mai rămas decât fotografii făcute în casă înainte de al 
Doilea Război Mondial și toţi biografii din perioada interbelică îl men- 
ționează ca o mărturie a fidelității lui Horthy față de împărat. 

Viena îl seduce pe Horthy prin oferta muzicală și artistică, cu 
toate că se pare că o prefera de departe pe prima celei de-a doua. De 
altfel, el oferă o viziune idealizată a înclinației lui Franz Joseph pen- 
tru arte, deși acesta din urmă nu se ducea decât foarte rar la specta- 
cole și nu vizita expoziţii decât din obligație. În schimb, este exact că 
îi repugnau creaţiile Art nouveau și Secession, lucru pe care Horthy 
pare să-l aprobe implicit. Preferința lui Horthy pentru teatru și mu- 
zică nu este deloc prefăcută și toată viața sa va frecventa sălile de 
spectacol și, mai târziu, chiar și de cinematograf. Îi plac atât opera, 
cât și opereta și nu uită să-l menţioneze pe Franz Lehâr, pe care l-a 
cunoscut bine atunci când acesta din urmă era capelmaistru al mu- 
zicii militare a marinei la Pola.? Horthy era încă un tânăr ofițer celi- 
batar și povestește că a petrecut mai multe seri în compania lui 
Lehár, executând bucăţi muzicale și cântând extrase din compoziţiile 
sale, care nu erau însă pe placul superiorilor. Lehâr a trebuit să 
părăsească serviciul și a fost înlocuit de un anume Jaksch, mai pu- 
ţin inventiv. Relaţiile continuă la Bad Ischl și, se va vedea, și ulte- 
rior. Horthy și soția sa sunt, de asemenea, mari amatori de teatru; ei 


1. Horthy, Ein Leben für Ungarn, ed. cit., p. 60 (versiunea maghiară, Emlékirataim, 
ed. cit., p. 64). În versiunea franceză, Mémoires de Lamiral Horthy, ed. cit., p. 39. 

2. Tatăl lui Franz Lehár fusese și el Kapellmeister al Regimentului 51 Infan- 
terie al armatei imperiale, iar fratele său Anton, despre care va fi vorba mai jos, 
a devenit ofițer. 

3. Horthy, Ein Leben für Ungarn, ed. cit., p. 66 (versiunea maghiară, Emlekirataim, 
ed. cit., p. 71). În versiunen franceză, Memoires de l'amiral Horthy, ed. cit., p. 43. 

frecventează numeroasele teatre din Viena, printre care, în primul 
rând, Burgtheater. Horthy își amintește cu nostalgie de numele ma- 
rilor actori pe care i-a văzut pe scenă, la Viena și la Bad Ischl, mai ales 
Alexander Girardi, care juca în cele două orașe alternativ, în funcție 
de sezon. 

Viena este pe atunci o metropolă cu mai bine de două milioane de 
locuitori. Imediat după Revoluţia de la 1848, ea n-a încetat să se 
extindă dincolo de Innenstadt. Vechile bastioane au fost distruse 
treptat începând de la mijlocul anilor 1850 și în vechea zonă de for- 
tificaţii au fost ridicate noi cartiere, mărginite de Ring, bulevardul 
circular, care este o axă majoră de circulație, dar și o vitrină a impe- 
riului și un martor al triumfului burgheziei. O nouă centură a fost 
recent trasată pentru a separa aceste cartiere de periferiile muncito- 
rești, care au prosperat în ritmul extinderii căii ferate și al creării de 
uzine la periferie. Viena este reflexul Monarhiei Habsburgilor și adă- 
postește o diversitate etnolingvistică și confesională, dar ea este, în 
același timp, cosmopolită în virtutea statutului său de capitală și de 
centru comercial, bancar și industrial. Aici, în capitala imperiului, se 
construiesc cele mai frumoase cariere — începând cu cea a lui Horthy — 
pentru că aici se concentrează instituțiile care îi formează elita. 

Horthy apreciază acești cinci ani de viață de familie stabilă și agre- 
mentată cu plăceri vieneze. Copiii au o guvernantă și sunt educați de 
călugării maghiari de la Augustineum, care au un înalt nivel intelec- 
tual. Se insistă ca ei să respecte curriculumul maghiar, iar părinţii 
îi duc la sfârșitul anului școlar la Pressburg (Pozsony, Bratislava), 
unde dau examene în calitate de candidaţi externi. Adversarii lui 
Horthy l-au prezentat ca pe un om care s-a înstrăinat de patria sa și 
de limba acesteia, lucru care nu este exact. Acasă se vorbea ma- 
ghiara, chiar dacă la Viena mediul era efectiv german. Să fii poliglot 
era de altfel ceva banal, inclusiv în familie. În cursul carierei sale, 
Horthy a utilizat întotdeauna pentru serviciu germana și croata cu 
echipajele sale, era în largul său în italiană și în franceză, ca și în 
engleză. E sigur că nu vorbea des limba maghiară când nu era acasă 
și pierdea, fără îndoială, în fineţe și în precizie în exprimare. Magda 
Horthy era, cu siguranță, o tânără femeie a timpului său, foarte bine 
educată, dar nu ne imaginăm că a vorbit altă limbă decât maghiara 
cu copiii ei. În societate însă, ea trebuia să se exprime măcar în ger- 
mană și în franceză, poate și în engleză. Un mit propagat de biogra- 
fia lui Thomas Sakmyster spune că James Joyce i-a predat cursuri 
de limba engleză lui Horthy (și poate şi soţiei sale) în 1904. Această 

informaţie nu este fondată pe nici o sursă și este cronologic dubioasă, 
căci se știe că Horthy cunoștea deja engleza în timpul voiajului său 
transoceanic, de vreme ce chiar el spune că acesta i-a permis să pună 
în practică limba și să facă progrese. A avut oare pe urmă nevoie să 
se perfecționeze din nou? În momentul în care își scrie Memoriile, 
Horthy știe foarte bine cine este Joyce și ne putem gândi că ar fi fur- 
nizat el însuși această informație dacă ar fi avut vreun fundament. 
Joyce a predat efectiv, din noiembrie 1904 în martie 1905, la filiala pe 
care școala Berlitz o implantase la Pola, dar este puțin probabil ca 
Horthy să se fi numărat printre elevii săi, lucru care nu este, în schimb, 
neverosimil pentru soția sa. Biograful lui James Joyce, Richard Ell- 
mann, citează mărturia unui fost director de școală, Alessandro Fran- 
cini, dar nici o altă dovadă tangibilă.! 

În decembrie 1912, Horthy este mobilizat pentru scurtă vreme, fi- 
indcă statul-major se temea de o explozie majoră în Balcani, căci Pri- 
mul Război Balcanic făcea ravagii pe atunci între țările aliate (Serbia, 
Grecia, Bulgaria și Muntenegru) și Turcia. El preia comanda navei 
„Budapest“, dar marina este demobilizată de la începutul lui 1913 și 
Horthy află că slujba de aghiotant a fost reînnoită — o nouă excepţie 
de la regulă — și revine la Viena în martie. Între timp, el a fost promo- 
vat, în noiembrie 1911, la gradul de căpitan de fregată, înainte de a 
ajunge căpitan de vas, în noiembrie 1913, un progres ultrarapid dato- 
rat evident serviciului pe lângă împărat. Perioada binecuvântată a 
vieţii vieneze se sfârșește în mai 1914, iar Horthy trebuie să se întoarcă 
la Pola, în așteptarea unei numiri precise. Este integrat în corpul ofi- 
țerilor amiralității. 

Cei cinci ani petrecuţi la Viena sunt decisivi din mai multe motive. 
Horthy îi vede retrospectiv ca pe „cei mai frumoși din viața mea“? Ei 
au completat un univers alcătuit din ordine și certitudini, ei au confir- 
mat repulsia lui Horthy față de politica-spectacol generată de regimul 
parlamentar. A intrat în contact cu cele mai înalte sfere ale monarhiei 
și cu decidenţii, Franz Joseph însuși fiind cel dintâi, și va spune mai 
târziu că, în numeroase circumstanțe, s-a întrebat ce ar fi făcut suve- 
ranul în locul lui. El a construit, de asemenea — cu siguranţă grație 
discretei abilități a soției sale, de care nu vorbește însă niciodată —, o 
rețea de contacte care vor contribui la avansarea sa în ierarhie, mai 


1. Ellmann, James Joyce, ed. cit., p. 192. 

2. Horthy, Ein Leben für Ungarn, ed. cit., p. 81 (versiunea maghiară, Emlék- 
irataim, ed. cit., p. 80). În versiunea franceză, Mémoires de l'amiral Horthy, ed. 
cit., p. 57. 

ales după ce Carol a devenit moștenitor al tronului și, în plus, după ce 
acesta a ajuns împărat. 

Deocamdată, la acest sfârșit de lună iunie 1914, el este în permi- 
sie și se duce cu familia la Szekesfehervâr, la sud-vest de Budapesta, 
pentru a-i face o vizită fratelui său Istvân, care comandă Regimentul 
13 Husari. Sunt întâmpinați de chipurile sumbre ale gazdelor, care 
le comunică vestea asasinării lui Franz Ferdinand și a Sophiei, petre- 
cută chiar în acea dimineaţă la Sarajevo. La 27 iulie, Horthy primește 
înștiințarea de mobilizare. La 1 august 1914, preia la Pola comanda 
cuirasatului „Habsburg“. 


V 
Primul Război Mondial: 
gloria și drama 


MARINA AUSTRO-UNGARĂ ERA, ÎN POFIDA REPROȘURILOR ARHI- 
ducelui Franz Ferdinand, o forță deloc de neglijat, al cărei potenţial 
fusese întărit serios în anii ce au precedat intrarea în război. Aliaţii 
germani au, în plus, o părere bună despre capacitățile sale și ale cor- 
pului de ofițeri. Căpitanul de corvetă german Max Valentiner, care 
ajunge la baza de la Pola în 1917, este foarte impresionat de ofițerii 
austro-ungari: „Este un corp model. Ofițerii erau toți foarte bine cres- 
cuți, foarte distinși și cei mai mulți făceau parte din familii nobile. [...] 
Pregătirea ofiţerilor din marina austriacă a fost remarcabilă, căci ei 
făceau dovada unor cunoștințe foarte vaste în toate domeniile ce au 
legătură cu marina.“! Marina este în viitorul imediat ferită de lupte 
devastatoare, căci Italia face încă formal parte din Tripla Alianţă, deși 
se declară neutră, iar Germania a mobilizat în Mediterana o flotă 
puternică și numeroasă. Austria este, pentru moment, la adăpost în 
bazele sale din Marea Adriatică: la nord Triest, Pola și Fiume, apoi la 
sud Sibenik (Sebenico), Split (Spalato) şi Golful Kotor. La comanda 
cuirasatului „Habsburg“, o navă pe care el o consideră veche, deci 
lentă și prost înarmată, Horthy se limitează la început să fortifice baza 
de la Pola, protejată de fortul Tegetthoff de pe insula Brioni* și de 
bateriile plasate pe vârfurile Maria Luisa-Ficella și Punto Cristo. Ar- 
senalul și garnizoana de la Pola sunt, de asemenea, întărite, pentru 
a fi în măsură să susțină un eventual asediu. Dar practic nici o navă 
nu se aventurează în aceste ape; câteva submarine care încearcă să 
se apropie de porturile Kotor și Pola sunt neutralizate. Mișcările na- 
vale importante se efectuează atunci în sudul Mării Adriatice. Baza 


1. Max Valentiner, La Terreur des mers. Mes aventures en sous-marin 1914- 
1918, Payot, Paris, 1931, p. 91. 

* Insulă din Arhipelagul Brijuni (it. Brioni) din Marea Adriatică, situat la 
nord-vest de Pola, Croaţia (n. tr.). 

dela Kotor este amenințată de Muntenegru de pe muntele Lovten, ceea 
ce nu permite să fie utilizată la maximum. „Habsburg“ aparține Divi- 
ziei a 4-a a celei de-a 2-a escadre navale, comandată de contraamiralul 
Franz Löffler. Divizia a 4-a, comandată de contraamiralul Karl Seiden- 
sacher, avea trei vapoare, între care și „Habsburg“, nava-amiral.! 

Marinarii au o activitate redusă și își consacră timpul liber bu- 
năoară unei colecte pentru Crucea Roșie, care prilejuiește un pariu 
stupid, în urma căruia Horthy trebuie să-și sacrifice mustața! Ofiţe- 
rii pariaseră într-adevăr că, dacă suma strânsă va atinge o mie de 
coroane (o sumă considerabilă), comandantul lor va trebui să-și radă 
mustața, lucru care se și petrece efectiv.2 Mai gravă pentru Horthy 
este pierderea fratelui său mai mic, Szabolcs, ucis în noiembrie în 
Galiţia. Pe atunci prefect al comitatului Szolnok, el ar fi putut să 
rămână la post, dar decisese să se înroleze ca locotenent în rezervă 
în regimentul său de husari. 

Horthy iese din starea de descurajare graţie numirii sale, în ianua- 
rie 1915, la comanda crucișătorului cuirasat „Novara“, cu care își va 
asocia numele până în mai 1917. Vaporul tocmai a ieșit din șantie- 
rele navale de la Pola și a fost conceput pentru operaţii speciale da- 
torită rapidităţii sale. Intrarea în război a Italiei alături de Antanta 
schimbă situația în Mediterana și în Adriatica, iar marina aus- 
tro-ungară intră cu adevărat în conflict începând din mai 1915. Ma- 
rina italiană primește misiunea să se bată în Adriatica de nord 
împotriva imperiului. Sudul este controlat de flota anglo-franceză, 
care blochează strâmtoarea Otranto (Canale d'Otranto), ca și estul 
Mediteranei, împiedicând orice comunicare între Austro-Ungaria și 
aliații german și turc. Ordinul de luptă al marinei austro-ungare a 
fost modificat în consecinţă, iar crucișătoarele cuirasate precum „No- 
vara“ sunt de acum regrupate într-o flotilă independentă, dar tot în 
cadrul celei de-a 2-a escadre, comandată de Seidensacher. Flotila, 
compusă din șase crucișătoare cuirasate, îl are în fruntea sa pe con- 
traamiralul Alexander Hansa.” După înfrângerea armatei sârbești și 
evacuarea ei de către aliați spre Corfu la începutul anului 1916, ame- 
nințarea Muntenegrului asupra bazei de la Kotor dispare după cuce- 
rirea muntelui Lovćen de către trupele generalului Sarkotić. Marina 


1. Hugo Sokol, Osterreich-Ungarns Seekrieg 1914-1918, Akademische Druck-u. 
Verlags-Anstalt, Graz, 1967, vol. 2, anexa V, p. 9. 

2. Doblhoff, Horthy, ed. cit., p. 115. 

3. Sokol, Osterreich-Ungarns Seekrieg 1914-1918, ed. cit., vol. 2, anexa IX, p. 79. 

austro-ungară poate de acum să utilizeze din plin baza și să concen- 
treze acolo o mare parte a flotei sale. 

Submarinele austro-ungare au fost fabricate cu piesele furnizate 
de germani. Nu sunt prea multe și încearcă să treacă prin strâmtoa- 
rea Otranto, ca să ajungă în Marea Mediterană și să se alăture flotei 
germano-turce, care înfruntă atacurile britanicilor. Horthy primește 
misiunea să escorteze submarinul U-8: el își camuflează vaporul în 
navă comercială și ajunge în proximitatea Capului Tenaro (Matapan), 
în sudul Peloponezului. Este reperat însă de crucișătoarele franceze 
şi trebuie să scape cu fuga. Submarinul se scufundă și se poate as- 
cunde, scapă de francezi și reușește să ajungă la Smirna. „Novara“ 
este urmărit, însă Horthy reușește să se îndrepte spre nord și să se 
întoarcă la bază în siguranţă. Își construiește atunci o reputaţie de 
om curajos și abil. Printre ofițerii din Pola, „Horthy avea bineînțeles 
de multă vreme reputaţia de a fi cel mai impetuos ofițer de marină“.! 

Incidentul l-a convins pe amiralul Anton Haus, comandant-șef al 
marinei, să nu trimită nava în misiunea de aprovizionare cu muniții 
pentru flota turcă. Riscul este prea mare, cu atât mai mult cu cât 
„Novara“ nu ar fi putut lua decât o încărcătură mică. Tot după acest 
incident, Haus refuză să mai escorteze alte submarine în Dardanele. 
Această strategie prudentă contravine ideilor lui Horthy, care sus- 
ține ofensiva, respectiv provocarea. La începutul lunii decembrie 1915, 
el obține de la comandantul flotilei autorizaţia de a lansa o operaţie 
împotriva portului San Giovanni di Medua (Shëngjin), ocupat atunci 
de sârbi, care aduc aici întăriri pentru bateriile situate pe muntele 
Lovćen. Ajunse în fața portului fără să fie detectat, „Novara“ și cele 
patru distrugătoare care îl însoțesc încep să tragă asupra navelor 
inamice după ce și-au anunțat prezența și au așteptat ca membrii 
echipajelor să se refugieze pe uscat. Este un succes: 23 de nave sunt 
distruse. Marina a adus aici o contribuţie importantă la asaltul ulte- 
rior al infanteriei asupra muntelui Lovćen. 

Horthy este de altfel întotdeauna gata să plece la asaltul barajului 
din strâmtoarea Otranto: la 19 decembrie 1915, „Novara“ scapă încă 
o dată de urmăritorii britanici — un crucișător și o navă de război —, 
nu înainte de a-i trimite semnale crucișătorului că ar fi gata să-l în- 
frunte. Cu toate acestea, îi cere „să-l îndepărteze pe fratele mai mare“, 
la care comandantul răspunde „I would but I can’t!“*? Câteva luni mai 


1. Lauffer, Die Wellen, ed. cit., p. 363. 
* „Aș vrea, dar nu pot!“ (lb. engl.) (n. tr). 
2. Schmidt-Brentano, Die österreichischen Admirale, ed. cit., p. 148. 

târziu, pierde ocazia să abordeze vaporul care trebuia să-l transporte 
pe regele Petru I al Serbiei din portul Durazzo (Dirres, Albania) la 
Brindisi, pentru că acesta din urmă este bolnav și amână traversarea. 

Mai problematică este acțiunea împotriva italienilor imediat după 
declaraţia de război a acestora din urmă. Flota austro-ungară pri- 
mește ordinul să atace coasta adriatică de la Veneţia la Brindisi. Este 
vorba, pe de o parte, să fie împiedicat transportul trupelor italiene pe 
calea ferată de pe litoral în direcția frontierei austriece și, pe de altă 
parte, să fie distruse eventualele baterii instalate în porturi. Cât despre 
italieni, aceștia se temeau de o debarcare a austro-ungarilor la An- 
cona și de un marș către Roma. Horthy este însărcinat să comande 
grupul de asalt nord care va ataca Porto Corsini. „Novara“ este însoțit 
de patru torpiloare și de un distrugător. Această operaţie, pe care Hor- 
thy o descrie pe scurt evocând numai aspectul militar, va lăsa urme în 
memoria italienilor. Amintirea ei reapare în noiembrie 1936, în timpul 
vizitei regentului în Italia. Horthy este atunci acuzat că bombardase 
deliberat portul Ancona, care nu era apărat, ceea ce provocase pier- 
deri în rândul civililor. El ar fi făcut de asemenea prizonieri, ar fi 
torturat și ucis cu propriile mâini marinari italieni. Autorităţile din 
prefecturile italiene (Gorizia, Milano) se lansează atunci într-o an- 
chetă de mai multe luni, care nu ajunge la nici un rezultat.! 

De fapt, distrugerile de la Porto Corsini sunt opera distrugătoru- 
lui „Scharfschiitze“. „Novara“ și torpiloarele sunt ţinta bateriilor ita- 
liene. Horthy pierde șase oameni în această împrejurare, unsprezece 
sunt răniți. El nu este implicat în atacul asupra Anconei, despre 
care italienii au păstrat o amintire traumatizantă. De altfel, acolo se 
concentrează operaţia cu așa-numitele dreadnoughts: „Tegetthoff“, 
„Viribus Unitis“ și „Prinz Eugen“, cele șase „pre-dreadnoughts“* din 
clasa „Erzherzog“ și „Habsburg“, cu „Franz Ferdinand“, patru distru- 
gătoare și douăzeci de torpiloare. Amiralul Haus comandă personal 
la bordul vasului „Habsburg“. Bombardamentele distrug gara — acesta 
era de altfel scopul lor — și incendiază stocurile de cărbune și de pe- 
trol. Trei nave comerciale sunt avariate în port și o a patra este scu- 


1. Archivio Centrale dello Stato (ACS). Segreteria particolare del Duce. Car- 
teggio riservato 1922-1943, fol. a. 

* Dreadnought (abreviere, în limba engleză, de la which dreads nought „care 
nu se teme de nimic“) — cuirasat rapid, blindat și cu tunuri de mare calibru, nu- 
mit așa după nava militară britanică HMS Dreadnought, lansată la apă în 1906. 
Toate cuirasatele construite după aceea s-au numit dreadnoughts, iar cele con- 
struite înainte, pre-dreadnoughts (n. tr.). 

fundată. În oraș, clădirile poliţiei și ale armatei sunt nimerite, la fel 
şi spitalul militar, o rafinărie de zahăr și birourile Băncii Italiei. Bi- 
lanțul făcut de italieni menţionează 30 de morţi în rândul militarilor, 
38 în rândul civililor și 150 de răniți.! 

Atacul austro-ungar asupra întregii coaste a Mării Adriatice a 
avut un efect durabil și a creat un sentiment de inferioritate în ma- 
rina italiană, preexistent, dar care se spera că putea fi contrabalan- 
sat. Distrugerile și pierderile civile au fost exagerate și nimeni nu se 
va mira când această amintire va reapărea douăzeci de ani mai târziu. 
Italienii sunt nevoiţi atunci să admită că stăpâna Adriaticii rămâne 
Austro-Ungaria. În schimb, sudul este durabil blocat de britanici și 
francezi, care se află în largul insulei Corfu. Britanicii au întins plase 
antisubmarin în strâmtoarea Otranto pentru a o închide. Dar barajul 
este dificil de menținut și, la începutul lunii iulie 1916, Horthy reu- 
şește, la bordulnavei „Novara“, să distrugă o parte dintre plase. În urma 
distrugerii a două submarine, unul dintre scopurile marinei austro- 
ungare este să înlăture acest baraj. 

Firul războiului este brusc întrerupt de anunțul morții lui Franz 
Joseph, în seara de 21 noiembrie 1916. Horthy află vestea imediat, îl 
roagă pe amiralul Haus să-i permită să se ducă la înmormântarea 
suveranului și obține această permisiune. El asistă acolo ca șambe- 
lan, funcţie onorifică acordată după ce fusese în serviciul împăratu- 
lui ca aghiotant și care-i permite să participe la ceremoniile de la 
Curte. Tot în virtutea acestei sarcini va putea să se ducă apoi la în- 
coronarea lui Carol la Budapesta, la 30 decembrie. 

Horthy asistă, la 30 noiembrie, la slujba din Catedrala Sfântul 
Ștefan [Stephansdom din Viena — n. ed.] și însoțește sicriul în Cripta 
Capucinilor, unde Franz Joseph este înmormântat. Tot în calitate de 
șambelan, este prezent o lună mai târziu la Budapesta, unde Carol 
[IV] îndeplinește gesturile rituale ale încoronării. Slujba este cele- 
brată în Biserica Mâtyâs de primatul Ungariei, cardinalul Jânos 
Csernoch, arhiepiscopul de Kalocsa și episcopul uniat de Nagyvârad 
(Oradea), iar prim-ministrul calvinist Istvân Tisza este cel care îi 
așază pe cap, împreună cu primatul, Sfânta Coroană. Prin acest gest, 
Carol I al Austriei ia numele de Carol IV al Ungariei.2 Regina Zita 


1. Lawrence Sondhaus, The Naval Policy of Austria-Hungary, 1867-1918. Na- 
valism, Industrial Development, and the Politics of Dualism, Purdue University 
Press, West Lafayette (Indiana), 1994, p. 275. 

2. Numerotarea suveranilor este diferită în Austria gi în Ungaria şi este decalată 
după destrămarea Sfântului Imperiu Roman de Națiune Germană, în 1804. De la 

este încoronată, la rândul ei, de episcopul de Veszprém. Carol iese apoi 
din biserică, pentru a presta jurământul față de Constituția ungară. 
Ultima etapă se derulează pe colina încoronării, a cărei bază este 
constituită din pământul adus din toate comitatele regatului: regele 
urcă pe cal, cu sabia scoasă, îndreptată în direcția celor patru puncte 
cardinale. Simbolica gestului este bineînțeles sporită de contextul 
războiului. După un scurt banchet, perechea regală ia drumul Vienei, 
iar Horthy se întoarce la Pola. 

Războiul submarin se intensifică la începutul anului 1917 și se 
derulează din nou cu precădere în sudul Mării Adriatice. Horthy 
prezintă în Memoriile sale drept riscantă decizia germană de a duce 
la bun sfârșit această ofensivă navală — frontul rus se prăbușește efec- 
tiv câteva luni mai târziu —, iar pe împăratul Carol ca ezitând — ceea 
ce este oricum o trăsătură a caracterului său — să urmeze acest efort. 
Submarinele germane se află în Marea Mediterană, dar bastimentele 
austro-ungare trebuie să forțeze sistematic trecerea prin strâmtoa- 
rea Otranto, în largul insulei Corfu, între plasele întinse de franco- 
britanici. Submarinele sunt bazate în mod esenţial în Golful Kotor, 
un adăpost cu certitudine sigur, dar, în același timp, departe de coastă. 
Între timp, flota şi-a schimbat comandantul în urma decesului ami- 
ralului Haus și se află de acum înainte sub ordinele amiralului Ma- 
ximilian Njegovan (1858-1930), primul slav din sud care ocupă această 
funcţie în marină. Cu aceeași ocazie, împăratul a decis — urmând 
recomandarea făcută odinioară de Franz Ferdinand — să separe Ma- 
rinesektion din minister de comandamentul flotei, ceea ce, în timp de 
război, pare cel puţin o măsură judicioasă. 

În mai 1917, este pregătită o acțiune de anvergură pentru a sparge 
barajul din strâmtoarea Otranto: Horthy obține de la comandantul 
flotilei de crucișătoare, contraamiralul Alexander Hansa, două cruci- 
şătoare cuirasate, „Helgoland“ și „Saida“, care vor însoţi „Novara“, și 
două torpiloare, „Csepel“ și „Balaton“. El consacră bătăliei care va 
urma o relatare de opt pagini. Această faptă de arme va constitui 
într-adevăr momentul său de glorie și va decide urmarea carierei sale. 
Va contribui, de asemenea, la construirea legendei sale de „erou“ de 
la Otranto. În realitate, operaţia s-a terminat în neorânduială și n-a 
avut nici o semnificaţie în evoluţia războiului. Atacul este dat la 15 mai 
1917 în zori, în largul portului albanez Valona (Vlorë). Cele două tor- 


această dată, numerotarea suveranilor austrieci a repornit de la zero, ceea ce n-a 
fost cazul în Ungaria, deoarece țara nu a făcut niciodată parte din Sfântul Imperiu. 

piloare plecate cu o oră înainte în recunoaștere „curăță“ terenul, cu 
scopul de a permite celor trei crucișătoare să se așeze în linie, „No- 
vara“ se află în est, în fața insulei grecești Fano (Othoni), „Saida“ în 
mijloc, în direcţia sud, iar „Helgoland“ acoperă vestul spre capul 
Santa Maria di Leuca. Terenul este acoperit cu driftere, navele care 
întind plasele de-a curmezișul canalului. Acestea sunt înarmate și se 
apără: Horthy spune în Memoriile sale că cele trei crucișătoare au dis- 
trus douăzeci și una de asemenea ambarcaţiuni; nu exagerează prea 
mult, fiindcă Jahresbericht der k.u.k. Marine (raport anual) dă cifra 
de douăzeci de nave distruse, dintre care zece numai de către „Nova- 
ra“.! Austriecii le permit marinarilor britanici să se salveze de pe nave 
înainte ca acestea să fie scufundate: un gest umanitar foarte apreciat 
de adversari, dar care frânează executarea operaţiei și, mai ales, va 
împiedica „Novara“ și celelalte două crucișătoare să părăsească rapid 
locul înainte ca navele inamice, alertate de rachetele și semnalele de 
pe driftere, să pornească pe urmele lor de la Valona. A urmat un prim 
schimb de focuri, dar atacatorii se retrag spre port. Alarma generală 
a fost dată între timp și retragerea este tăiată în largul portului Diirres 
de navele franco-britanice. Cele două torpiloare comandate de prin- 
țul Liechtenstein sunt urmărite și împinse către coastă, ceea ce le 
împiedică să ajungă în Golful Kotor. Horthy îi atrage deci spre el pe 
adversari, permițând celor două torpiloare să se degajeze și să revină 
la bază. Raportul de forțe este de acum de doi contra unu, situaţia se 
anunță foarte rea pentru crucișătoarele austro-ungare, care trebuie 
să înfrunte trei crucișătoare (două britanice și unul italian) și două 
distrugătoare (italiene). Contraamiralul Hansa întreabă dacă tre- 
buie să trimită întăriri, dar Horthy pretinde că poate controla situa- 
ţia. Vasele inamice deschid focul, este ora g și 28 de minute dimineața. 
Horthy atacă crucișătorul englez „Dartmouth“, mult mai mare și mai 
bine înarmat decât el, curaj desigur admirabil, dar care îl va costa 
scump. Există mai multe fotografii ale bătăliei, făcute din avioane și 
de pe vapoare.? Se pot vedea coloanele de fum care se ridică de pe va- 
sele atinse: mai întâi „Helgoland“, apoi „Novara“. „Saida“ este lovit și 
el, dar mai puțin serios. „Novara“ este literalmente mitraliat de „Dart- 
mouth“, iar „Helgoland“ se deplasează atunci la nivelul său pentru a 


1. Sondhaus, The Naval Policy of Austria-Hungary, ed. cit., p. 342, nota 12. 

2. Sokol, Osterreich-Ungarns Seekrieg 1914-1918, vol. 1, p. 384. Vezi şi Niko- 
laus von Martiny, Bilddokumente aus Osterreich-Ungarns Seekrieg 1914-1918, 
Leykam-Verlag, Leipzig, 1939, vol. u. 

încerca sà neutralizeze nava britanică. Situația de pe „Novara“ este 
gravă: nocundul, Robert Szuborits, a fost ucis, iar postul de comandă — 
lovit de o grenadă - a fost distrus. Horthy este rănit la picioare de 
obuze, o explozie îi smulge chipiul de pe cap, însă fără a-l atinge mai 
grav. Hainele îi sunt în flăcări și echipajul îl stropește cu apă. Ră- 
mâne totuși la comandă și se întinde pe o targă pe punte. Este ora 10 
şi 10 minute. Proiectilele adversarilor conțin în mod vizibil gaze, căci 
Horthy își pierde apoi cunoștința. Își revine și trece comanda ofițeru- 
lui de artilerie, căpitanul Stanislas Witkowski, dar o păstrează pe cea 
a ansamblului flotilei. Şi alți martori relatează despre acest moment 
dramatic în care Horthy era pe punctul de a-și pierde viața. Locote- 
nentul Andor Scholtz, care va fi unul dintre aghiotanții lui, a scris în 
amintirile sale despre bătălie: „Schije de obuz țâșnesc din toate păr- 
țile, gaze, flăcări și fum cuprind [postul de navigaţie] și cei care vin în 
grabă în ajutor îl văd cu oroare pe comandantul lor iubit, a cărui 
personalitate eroică este deja asociată unei legende a inviolabilităţii, 
cu mai multe răni sângerânde și cu picioarele acoperite de arsuri, 
zăcând printre răniți. Abia pansat de medicul de la bord și revenit în 
simţiri, a ordonat să fie așezat pe un șezlong în fața turnului [de co- 
mandă] și a reluat conducerea bătăliei, până ce o intoxicație cu gaz 
l-a făcut să-și piardă din nou cunoștința. Aerul proaspăt al mării îl 
ajută să-și revină curând în simțiri și, fără să-i pese de durerea pro- 
vocată de răni, el continuă să dea ordine până la sfârșitul luptei.“! O 
altă mărturie vorbește despre atenţia arătată de echipaj comandan- 
tului: „Mașiniștii au venit unul după altul la el, i-au adus țigări și 
i-au mângâiat faţa cu mâinile lor negre de cărbune. Era emoționant 
să vezi câtă grijă aveau de comandantul lor“.? Același autor își pre- 
zintă mai târziu sentimentele referitoare la exercitarea funcţiei de 
comandant de către Horthy pe „Novara“: „Noi, toţi cei care ne aflam 
sub comanda lui, aveam o încredere oarbă în conducerea lui. Emana 
un calm absolut și o siguranță care se transmiteau până la cel din urmă 
om și fiecare îl urma cu entuziasm.“ 

Aviația navală austro-ungară intră între timp în acțiune. Sigur, 
aceasta nu reușește să scufunde nici o navă inamică, le lovește însă 
şi le afectează suficient pentru ca unele dintre ele să abandoneze lupta. 


1. Citat de Schmidt-Pauli, Nikolaus von Horthy, ed. cit., p. 89. 

2. Jurnalul unui ofițer citat în Martiny, Bilddokumente aus Osterreich-Un- 
garns Seekrieg 1914-1918, ed. cit., vol. 2, p. 240. 

3. Ibid. 

„Novara“ este din nou serios afectat, sala mașinilor este avariată și 
vasul practic imobilizat. Este ora 10 și 35 de minute. Celelalte două 
crucișătoare trebuie să se ducă în ajutorul vasului „Novara“: „Saida“ 
este aproape și îl remorchează, în timp ce „Helgoland“, plasat între 
„Novara“ și „Dartmouth“, continuă lupta împotriva celui din urmă. 
Situația pare imposibil de apărat și se așteaptă un asalt al navelor 
inamice, când acestea din urmă dau înapoi brusc și părăsesc terenul 
în direcția Brindisi. Este ora 11 și 5 minute. Witkowski, care-i rela- 
tează scena lui Horthy, încă întins pe puntea din față, nu-și crede 
ochilor.! Între timp, contraamiralul Hansa ordonase ieșirea din por- 
tul Kotor a crucișătorului-cuirasat „Sankt Georg“, escortat de două 
distrugătoare și de patru torpiloare, care se îndreaptă acum în aju- 
torul celor trei crucișătoare afectate.? Bilanțul făcut este în benefi- 
ciul flotilei austro-ungare: un distrugător italian scufundat, un avion 
doborât (de un tir de pe „Novara“) și distrugeri considerabile provo- 
cate flotilei inamice: „Dartmouth“ sfârșește prin a fi scufundat de un 
submarin german, alte nave italiene și britanice nimeresc peste mine 
şi sar în aer. În pofida rezultatului puţin glorios al confruntării, aus- 
tro-ungarii se consideră învingători, căci n-au pierdut nici o navă, în 
pofida netei lor inferiorități numerice. 

Evenimentul este imediat promovat la rangul de succes și atribuit 
marinei austro-ungare, recunoscându-se meritele acesteia. Propa- 
ganda asociază automat numele lui Horthy cu această bătălie na- 
vală şi-l face cunoscut, inclusiv în Ungaria. În urma comunicatelor 
armatei, începând cu 6 iunie jurnalele austriece vorbesc despre ope- 
rația respectivă și deznodământul ei fericit. Relatările, însoțite de 
ilustraţii, sunt preluate de presa maghiară, caresubliniază că eroul este 
un ofițer maghiar și-l felicită că a „dus la îndeplinire în mod magni- 
fic un proiect curajos“.* De la început, această faptă de arme este com- 
parată cu victoria de la Lissa, iar Horthy cu Tegetthoff, lucru care-l 
flatează desigur pe cel care-și pusese începutul carierei sub semnul 
amiralului învingător al italienilor în 1866. Dar această bătălie este 
nesemnificativă, la fel ca — din nefericire pentru Austro-Ungaria — 


1. Horthy, Ein Leben für Ungarn, ed. cit., p. 101 (versiunea maghiară, Emlék- 
irataim, ed. cit., p. 101). În versiunea franceză, Mémoires de amiral Horthy, ed. 
cit., p. 75. 

2. Sondhaus, The Naval Policy of Austria-Hungary, ed. cit., p. 306. 

3. Dixit Budapesti Hírlap (Jurnalul budapestan) din 6 iunie 1917, citat în 
Péter Sipos, „Horthy Miklós uz első világháborúban“ [Miklós Horthy în timpul 
Primului Război Mondiul], Tortėnelmi szemle, XXXV/1-—a, 1993, p. 89. 

aceea care a avut loc în timpul războiului austro-prusac. Lissa și 
Otranto nu schimbă cu nimic soarta războiului, care se decide pe us- 
cat. Eroul nu este deci cu adevărat un erou și își datorează acest 
epitet numai rănilor și salvării flotilei in extremis datorită întăririlor 
și plecării adversarilor. Graţie acțiunii sale, barajul din strâmtoarea 
Otranto este parțial ridicat și de acum înainte drifterele vor arunca 
plase numai ziua, ceea ce va permite submarinelor germane și aus- 
tro-ungare să treacă prin canal în timpul nopții. 

Întors la Kotor, Horthy e spitalizat mai întâi la faţa locului, unde 
vine și soția sa. Își revine apoi suficient pentru a duce „Novara“ la 
Pola pentru reparaţii, dar trebuie încă să rămână întins pe o targă; 
o fotografie larg difuzată în epocă stă mărturie pentru această pozi- 
ţie puţin confortabilă în care asigura comanda, contribuind la întă- 
rirea reputației sale de căpitan curajos. El se duce apoi la Viena pentru 
a fi operat de celebrul chirurg Anton Eiselsberg și își petrece conva- 
lescenţa în casa de la Baden, apoi la Kenderes. Singura sechelă du- 
rabilă este dificultatea de a auzi, cauzată de violenţa exploziilor; este 
tratat de profesorul Biel, care însă nu-l poate vindeca total. Horthy 
însuși mărturisește că are dificultăți de auz când mai multe persoane 
vorbesc în același timp, dar relativa surditate trece neobservată în 
timpul întrevederilor tête à zâte.! 

Revenit la Pola după mai multe luni de odihnă, Horthy este nu- 
mit, la sfârșitul lui noiembrie 1917, comandant al dreadnought-ului 
„Prinz Eugen“, care aparține Diviziei 1 a primei escadre. După Dora 
Lauffer, lumea începe deja să-i evoce numele în legătură cu preluarea 
comandamentului flotei: „Printre tinerii ofițeri, opinia era unanimă: 
a fost găsit viitorul comandant al flotei!“ Horthy nu este mulțumit 
de situație: i s-a dat comanda unei nave militare, care nu servește la 
nimic deocamdată. Inacţiunea flotei la Pola are, pe deasupra, conse- 
cințe supărătoare asupra moralului echipajelor și al muncitorilor de 
la arsenal. Veștile despre Revoluția Rusă și despre dezertarea conse- 
cutivă a anumite regimente austro-ungare de pe frontul din răsărit 
fac restul. La 5 octombrie 1917, torpilorul „Tb.17“ dezertează în di- 
recția Italiei, și acest incident provoacă unde de șoc la Sebenico, por- 


1. Horthy, Ein Leben für Ungarn, ed. cit., p. 103 (versiunea maghiară, Emlék- 
irataim, ed. cit., p. 104). În versiunea franceză, Mémoires de amiral Horthy, ed. 
cit., p. 78. 

2. Lauffer, Die Wellen, ed. cit., p. 387. 

tul său de origine, unde subofițerii slavi de sud pun la cale un complot 
de mare amploare.! 

Horthy este furios din cauza neputinței și își dă seama de gravi- 
tatea tulburărilor din spatele frontului. El constată convergenţa din- 
tre nemulțumirea națională și agitația socialistă. Pentru prima, îi 
consideră răspunzători pe cehi, italieni și slavii de sud, care-i influen- 
țează pe muncitorii de la arsenal, ca și pe marinari. Chiar pe vaporul 
lui întâmpină imediat dificultăți. Marinarii sunt indisciplinați și se 
dedau la acte de insubordonare. El reinstaurează ordinea și își dă 
seama, observând naționalităţile de la bord, că maghiarii sunt mult 
mai numeroși decât credea. Până atunci, majoritatea ofițerilor nu luau 
în considerare sentimentele naționale, pentru că acestea erau repri- 
mate, dacă nu refulate în timpul anilor de formare și de mobilitate 
inerentă carierei. Însă războiul a schimbat datele: ofițerii stau acum 
cu soldaţii și se confruntă, și ei, în mod treptat, cu sosirea masivă a 
ofițerilor în rezervă, care nu au nici disciplina, nici respectul lor față 
de monarhia supranațională. Moartea lui Franz Joseph n-a schim- 
bat nimic, căci pe tron a urcat un suveran tânăr, cu siguranță bine 
intenționat, dar veleitar și influenţabil. 

Situația militară nu este încurajatoare: în pofida prăbușirii fron- 
tului rus, care ar fi trebuit să ușureze situația Austro-Ungariei, co- 
mandamentul se angajează în lupte interminabile și indecise ca pe 
frontul italian de la Isonzo; Horthy spune că aude deflagraţiile când 
se plimbă pe punte, o aserțiune oarecum exagerată, mai ales pentru 
cineva care și-a pierdut recent auzul! Strâmtoarea Otranto este din 
nou închisă de barajul aliaților, cărora li s-au alăturat recent navele 
americane, cu misiunea de a urmări submarinele austriece și ger- 
mane care ar încerca s-o traverseze. Horthy este iritat să vadă că nu 
se face nimic pentru a se încerca străpungerea acestui baraj. 

La începutul anului 1918, nemulțumirea și agitația din rândul 
marinarilor se materializează într-o grevă a muncitorilor de la arse- 
nalul din Pola. Ei reclamă o mai bună aprovizionare și permisii: în 
cele două cazuri, revendicările sunt justificate, dar întreaga Austrie 
suferă pe atunci din cauza sărăciei, iar lipsa de personal nu permite 
înlocuirea marinarilor și muncitorilor izolați de familiile lor de mai 


1. Richard Georg Plaschka, Horst Haselsteiner, Arnold Suppan (dir.), Innere 
Front. Militărassistenz, Widerstand und Umsturz in der Donaumonarchie 1918, 
vol. 1, Verlag für Geschichte und Politik, Wien, 1974, p. 416. 

multe honi Dupa negocieri cu directorul arsenalului, baronul Oskar 
von Hobhonbruck, ni cu comandantul portului, amiralul Paul Fiedler, 
provinlui obin partial cligtip de cauză și agitația încetează.! Toate 
ucente revendicări sunt dublate de o supralicitare naţională: la înce- 
putul lunii februarie 1918, la Kotor, cehii și croații se solidarizează cu 
consiliile naționale înființate de cele două naționalități și creează, 
după modelul bolșevic, un sfat al marinarilor.* Aceste mișcări răs- 
pund unui val de greve și de revolte care au loc în întreaga monarhie 
din luna ianuarie. Revolta a început pe vasul-amiral „Sankt Georg“, 
comandat încă de Hansa; el este deci în prima linie în toată această 
afacere, nu Horthy, cum l-a prezentat mai târziu istoriografia comu- 
nistă. Rebeliunea cuprinde practic toate navele din bază. Pentru mo- 
ment, Divizia a 3-a navală este trimisă în Golful Kotor pentru a-i 
înfrânge pe revoltați și a repune navele în stare de funcţionare. Hor- 
thy, la comanda vasului „Prinz Eugen“, ia parte la expediţie. Revolta- 
ţii se află și sub amenințarea bateriilor terestre, dar mișcarea este 
masivă, iar autorităţilor le repugnă să folosească violența, cu atât mai 
mult cu cât marinarii sunt înarmați și dispun de explozibilul îmbarcat 
pe nave. Demonstrația de forță va fi suficientă pentru moment și, cum 
spune Hugo Sokol, „Revoltaţii nu au reușit să facă din Golful Cattaro 
un Kronstadt austro-ungar“, dar toată chestiunea a durat numai zece 
zile. Tribunalul militar citează 800 de persoane, dintre care 392 sunt 
până la urmă inculpate. Repartiția națională este următoarea: 42,6% 
croați, 20,6% italieni, 12,7% cehi, 11,4% germani, 8,1% maghiari și 4,6% 
alţii (polonezi, ruteni și români).? La 11 februarie 1918, patru condam- 
nați la moarte sunt executaţi: Franz Rasch, Anton Grabar, Jerko Sis- 
gori€ și Mate Berniteviâ, adică un german din Boemia și trei croați.’ 
În cele două cazuri, amiralul Njegovan a arătat o lentoare în deci- 
zie care l-a făcut pe împăratul Carol să-l demită din funcţie pentru 
a-l înlocui cu un om mai energic. El îl alege pe Horthy, ceea ce i-a sur- 


1. Sokol, Osterreich-Ungarns Seekrieg 1914-1918, ed. cit., vol. 2, p. 654. 

* Cuvântul rusesc soviet (cu sensul de „sfat“, „consiliu“) a fost folosit pentru 
prima dată în 1905 de muncitorii dintr-o fabrică de textile din Ivanovo, pentru a 
desemna comitetul de grevă. La început, sovietele au fost organizaţii ale munci- 
torilor și țăranilor din provinciile Imperiul Rus; bolșevicii le-au transformat în 
instrumente de luptă împotriva statului. După 1917, au fost preluate și în afara 
Rusiei sovietice, de exemplu în Germania sau Ungaria (n. tr.). 

2. Ibid., p. 692. 

3. Placa pusă la Kotor pentru a-i omagia pe cei patru rebeli executați a fost 
inaugurată în 1967, cu ocazia aniversării a cincizeci de ani de la Revoluția Rusă. 

prins pe toți observatorii. Cu siguranţă, suveranul îl cunoaște per- 
sonal pe Horthy și este informat în legătură cu isprăvile sale recente 
și cu calitățile lui, dar, prin numirea lui, el produce perturbații în 
ierarhie. Convocat la Castelul Laxenburg la sfârșitul lui februarie 
1918 împreună cu amiralii Holub și Keil, Horthy încearcă să-l facă pe 
Carol să renunțe la această opţiune, fiindcă se teme că va provoca 
tulburări, dar nimic nu-l poate face pe monarh să se răzgândească. O 
asemenea bulversare nu se mai produsese în marină de la numirea 
lui Tegetthoff. În general, comandanții sunt relativ în vârstă, lucru 
constatat de observatori, precum ofițerul de submarin Valentiner, 
care notează: „Este poate regretabil că posturile de conducere erau 
deținute de amirali prea bătrâni, al căror spirit întreprinzător lăsa 
de dorit în cazul unei misiuni de anvergură a flotei conduse de ei“.! 
Ofițerii mai vechi decât Horthy sunt, în parte, obligaţi să iasă la pensie 
sau să accepte posturi de comandă de nivel inferior: Fiedler, coman- 
dantul portului Pola, și Koudelka, la Triest, sunt supuși unor pre- 
siuni pentru a ieși la pensie, eliberând astfel posturile și lăsând locul 
unor oameni retrogradați de promovarea lui Horthy. Acest „shake-up“, 
cum l-a numit Lawrence Sondhaus, a făcut valuri până în rândurile 
flotilei de pe Dunăre. După el, arhiducele Karl Stefan, ofițer de ma- 
rină cu gradul de amiral și însărcinat să se ocupe de ancheta referi- 
toare la revolta de la Kotor, s-a deplasat la Pola pentru a urmări 
evenimentele de aproape. Împăratul l-ar fi rugat să ceară părerea 
tinerilor ofițeri în legătură cu numirea unui nou comandant-șef al 
flotei, și numele lui Horthy ar fi fost atunci unanim citat. Acest entu- 
ziasm al tinerilor ofițeri este confirmat de Franz Lauffer, comandan- 
tul cuirasatului „Szent Istvân“, care i-a spus soției: „La 49 de ani, 
relativ tânăr, el era cel mai bun comandant din marină, călit în luptă, 
incontestabil prompt în decizie, dibaci și curajos, iubit de echipaj, un 
bărbat cu charismă. Alegerea unui maghiar însemna, în plus, o lovi- 
tură abilă în ce privește Ungaria. Dacă s-ar fi votat prin ridicarea mâi- 
nii, el ar fi fost ales oricum“. Lauffer beneficiază, și el, de avansarea 
prematură a lui Horthy și se trezește propulsat în fruntea Diviziei a 
2-a.? Toți comandanții de nave trebuiau într-adevăr să fie mai tineri 
decât Horthy, și astfel nici un ofițer care împlinise cincizeci de ani n-a 
mai plecat pe mare cât timp a mai durat războiul. 


1. Valentiner, La Terreur des mers. Mes aventures en sous-marin 1914-1918, 
ed. cit. 
2. Lauffer, Die Wellen, ed. cit., p. 40%. 

Împăratul anunţă cu menajamente numirea lui Horthy și-i liniș- 
tește pe ceilalți ofițeri, declarând că hotărârea lui este o dovadă de 
încredere deosebită în el, iar nu o măsură de neîncredere față de ei și 
faţă de capacitățile lor sau de dubiu în legătură cu loialitatea lor. Carol 
apelează la simțul datoriei și la patriotismul lor pentru a se solidariza 
cu noul comandant. Ordonanţa de la 27 februarie 1918 pune efectiv în 
practică decizia suveranului.! Horthy accede deci în mod excepţional 
la gradul de contraamiral și preia oficial funcția la 2 martie 1918. Ali- 
ații germani aplaudă această schimbare, iar împăratul Wilhelm II îl 
felicită pe Carol pentru „o decizie care era așteptată de mult“.? 

Cu aceeași ocazie, lanțul decizional este, de asemenea, reorgani- 
zat: Carol restabilește Marinesektion din Ministerul de Război și-i 
încredințează comanda contraamiralului Franz Holub, care era până 
atunci șeful statului-major al marinei, iar amiralul Franz von Keil 
rămâne la dispoziţia înaltului comandament la Baden. În realitate, 
Horthy nu este obligat să-i consulte pe acești doi ofițeri generali, 
care sunt totuși mai vechi decât el, și poate avea acces direct la su- 
veran dacă simte nevoia. Dar sistemul este complicat și Keil se arată 
reticent să slujească drept simplă cameră de înregistrare a ordinelor 
date de Horthy, pe care-l consideră subordonatul său. 

Noul contraamiral primește mână liberă pentru a opera schimbări. 
În săptămânile care urmează numirii sale, au loc schimbări impor- 


1. Mein besonderes Vertrauen hat den Konteradmiral Nikolaus Horthy de Nagy- 
bánya auf den Posten des Flottenkommandanten berufen. Eine Reihe rang älterer 
hervorragend tiichtiger Admirale und Linienschiffskapităne wird hierdurch dem 
ihnen bisher rangjiingeren Admiral unterstellt. Diese Herren diirfen in Meiner 
Verfiigung kein Misstrauen in ihre Person erblicken. Wenn auch allmăhlich auf 
einigen der hohen Posten Meiner Marine eine Verjiingung eintreten muss, so 
erwarte Ich doch von dem bewăhrten Pflichtgefiihl und dem Patriotismus Meiner 
Seeoffiziere, dass die dem jüngeren Kameraden Unterstellten, eingedenk der ernsten 
Zeit, ihr Bestes fiir den Dienst einsetzen, den Flottenkommandanten mit ganzer 
Kraft unterstiitzen werden. „Contraamiralul Mikl6s Horthy de Nagybânya a fost 
desemnat în postul de comandant al flotei graţie încrederii mele speciale în Dom- 
nia Sa. Un anumit număr de excelenți vechi amirali și căpitani de linie sunt 
astfel plasați sub comanda mai tânărului amiral. Acești domni nu trebuie să vadă 
în ordinul meu expresia vreunei neîncrederi în persoana lor. Deși, treptat, trebuie 
să se petreacă o întinerire pe anumite posturi înalte ale marinei mele, mă aștept 
ca simțul dovedit al datoriei și patriotismul ofițerilor mei de marină, în calitate 
de subordonați conștienți de seriozitatea timpurilor prezente, să facă tot ce este 
cu putință pentru a-l sluji pe comandantul flotei cu toate forțele lor.“ Datat Baden, 
27 februarie 1918, citat în Schmidt-Pauli, Nikolaus von Horthy, ed. cit., p. 114. 

2. Sondhaus, The Naval Policy of Austria-Hungary, ed. cit., p. 328. 


PRIMUL RĂZBOI MONDIAL: GLORIA ȘI DRAMA 87 


tante în desfășurarea personalului și a materialului. În urma rebeliu- 
nii de la Kotor, căpitanul Carl Rossler este numit șef al contrapropa- 
gandei (Feindespropagandaabwehr) şi se prevede crearea unui corp 
de ofițeri instructori (unul pe navă și unul pe flotilă pentru vasele mici). 
Rossler vrea, de asemenea, să difuzeze filme cu textele din inserturi 
scrise în toate limbile vorbite de marinari și propune ţinerea unor con- 
ferinţe destinate acestora, dar marina duce lipsă de oameni și de bani. 
Acest plan ambițios, dar puţin tardiv, nu poate fi dus la bun sfârșit. 
Horthy trebuie să se hotărască să folosească metode în același timp 
mai tradiționale, dar și mai brutale, pentru a restaura ordinea și dis- 
ciplina, ceea ce va contribui la alimentarea legendei sale negre de 
„călău de la Cattaro“.! O revoltă izbucnește pe torpilorul „Tb. 80“ care 
escortează transporturi spre Albania. Doi marinari plănuiesc să îl de- 
turneze spre Ancona după ce îi asasinează pe ofițeri. Uneltirea lor este 
descoperită la timp și ei sunt predaţi justiției militare, care îi con- 
damnă la moarte.? Horthy validează hotărârea judecătorească și or- 
donă ca douăzeci de marinari luaţi de pe fiecare vapor aflat în radă la 
Pola să asiste la execuţie. Aceasta trebuie să fie o măsură de intimi- 
dare pentru eventualii rebeli.’ El pronunţă un scurt discurs, în care 
laudă curajul celor care se luptă și-i stigmatizează pe trădătorii ce tre- 
buie eradicați ca o boală de pe un corp sănătos.* Horthy speră să evite 
astfel noi revolte. Într-adevăr, calmul revine provizoriu. 

Un al doilea aspect imediat vizibil al preluării funcției este do- 
rința de a relansa acțiunea navală, pe care el o consideră insufici- 
entă în ultimele luni. Absența unui angajament militar contribuie, 
după părerea lui, la apariția nemulțumirii și a revoltelor. Marina 
este neînvinsă și numai noi succese pot să redreseze moralul echipa- 
jelor și al muncitorilor de la arsenal. Cu toate acestea, Horthy nu va 
avea nici mijloacele umane, nici pe cele materiale pentru a relansa 
în câteva săptămâni strategia navală în timp ce imperiul eșuează în 
toate părţile. El încearcă să reorganizeze diviziile, transferând zeci 
de ofițeri și sute de oameni. Ordonă să fie dezarmate anumite nave 
învechite și să fie rearmate altele. Pentru ca flota să fie din nou gata 
de luptă (ultimul ordin de luptă este datat 26 august 1918), el orga- 
nizează manevre și exerciţii de artilerie. Decide ulterior să încerce o 


1. Vas, Horthy, ed. cit., p. 128. 

2. Plaschka, Haselsteiner, Suppan (dir.), Innere Front, ed. cit., vol. 1, p. 419. 
3. Sipos, „Horthy Miklós az első világháborúban“, ed. cit., p. 93. 

4. Plaschka, Haselsteiner, Suppan (dir.), Innere Front, ed. cit., vol. 1, p. 420. 

lovitură asupra portului Ancona, cu scopul de a recupera de acolo tor- 
pilorul „Tb. 11“, care dezertase în octombrie 1917. Prima oară, această 
operaţie de pură răzbunare fusese respinsă de amiralitate și Horthy 
se arătase de altfel solidar cu această decizie. Dar ea este acum de 
actualitate pentru a remobiliza flota. Se propune debarcarea unui 
comando de sabotori, a cărui sarcină urma să fie minarea submari- 
nelor amarate în port și abordarea torpilorului, cu scopul de a-l aduce 
înapoi. Or, misiunea eșuează, portul este gol și trei oameni sunt cap- 
turaţi, între care șeful misiunii, locotenentul în rezervă Josef Veith. 
S-ar părea că greșeala aparține serviciului de spionaj, care a trans- 
mis date false. Dar Horthy nu ţine seama de acest eșec și transformă 
aventura în succes. El îi scrie personal lui Alois von Schinko, tatăl 
unuia dintre sabotorii făcuţi prizonieri, un fost coleg de la școala de 
cadeți, la 8 mai 1918: „Flota în ansamblul ei este mândră de bravii 
noștri camarazi care, cu un curaj lăudabil, s-au oferit voluntari pen- 
tru această expediţie periculoasă“.! 

Totuși, Horthy caută să pună la cale o operaţie navală de mare 
anvergură, care să marcheze spiritele și al cărei efect să fie decisiv 
asupra celor angajaţi în luptă. Însă trebuie să aștepte ca reorganiza- 
rea ordonată de el să fie realizată și ca flota să fie pregătită. Obsesia 
lui rămâne străpungerea barajului din strâmtoarea Otranto, și 
acesta e scopul operației pe care are de gând s-o întreprindă. El vrea 
să reediteze atacul din mai 1917, dar cu o forță de atac mai impor- 
tantă. Ideea este să combine surpriza și viclenia: atacul — care se 
speră că va fi neașteptat — al unor crucișătoare ușoare împotriva 
barajului trebuie combinat cu o manevră ce consta în atragerea 
eventualilor urmăritori către ariergarda flotei, compusă din mai pu- 
ternicele dreadnought-uri și trei cuirasate de tip „Erzherzog“ Pleca- 
rea de la Kotor este prevăzută pentru noaptea de 8 iunie 1918 și se 
preconizează două nopţi de navigaţie pentru a se păstra efectul de 
surpriză. Atacul este prevăzut pentru zorii zilei de 11 iunie. Flota s-a 
reunit la Kotor. Horthy însuși pleacă de la Pola în fruntea Diviziei 1, 
care cuprinde flota de atac, și ajunge fără probleme în portul Gra- 


1. Scrisoare către Alois von Schinko, Pola, 8 mai 1918, citată în Friedrich Jahn, 
Erwin Sieche, „Der Handstreich auf Ancona am 4. und 5. April 1918“, în Mari- 
ne-Gestern-Heute, 15, 1988. Konrad von Schinko rămâne în Italia după război și 
se angajează în marina comercială; reia serviciul militar în timpul celui de-al 
Doilea Război Mondial și moare în noiembrie 1942, când nava pe care o comanda 
e scufundată în largul Siciliei, în timpul unui atac aerian. 


PRIMUL RĂZBOI MONDIAL: GLORIA ȘI DRAMA 89 


vosa (Gruž, la nord de Dubrovnik). Divizia a 2-a, care pleacă de ase- 
menea, de la Pola, întârzie în urma unei avarii a mașinilor pe „Tegetthoff“ 
și ajunge la punctul de ancorare din Isola Grossa (Dugi Otok). Aici o 
surprind italienii. Două torpile sunt trase contra navei „Szent Istvân“ 
de pe o barcă cu motor italiană. Cuirasatul modern, ieșit în ianuarie 
1914 din șantierele navale maghiare Ganz & Co.—Danubius-Werft 
din Fiumei, este o bijuterie a marinei austro-ungare și, în același 
timp, un motiv de mândrie pentru Ungaria, fiindcă reprezintă con- 
tribuția sa la arma navală și fiindcă poartă numele sfântului rege 
fondator al statului. Nava, comandată de căpitanul de vas Heinrich 
Seitz, este scufundată în zorii zilei de 11 iunie 1918:? patru ofițeri și 
85 de membri ai echipajului pier, 29 de oameni sunt răniți.’ „Tegett- 
hoff“ se grăbeşte în ajutorul lui „Szent István“, aflat pe cale de a se 
scufunda, și reușește, cu ajutorul torpiloarelor ajunse, de asemenea, 
în zonă, să salveze o parte a echipajului. Vasul avea din construcție 
puncte slabe la nivelul etanșeităţii exterioare, căci s-a scufundat în- 
tr-un timp record. S-a constatat, de asemenea, o lipsă evidentă de 
stabilitate. Horthy trebuie să abandoneze operaţia. Ar fi putut să 
meargă mai departe, dar elementul-surpriză era pierdut. Flotila in- 
amică era de acum alertată și se știa că este mai numeroasă în ra- 
port cu forțele austro-ungare. Rapoartele ofițerilor italieni dezvăluie 
efectiv că alarma fusese dată încă din dimineața de 10 iunie. În po- 
fida hotărârii comandantului și a spiritului său de sacrificiu, eșecul 
operației scoate la lumină faptul că marina austro-ungară este în 
mod evident prea slabă față de inamic, fiindcă flotila ei duce lipsă de 
bastimente moderne. 

În ciuda acestor semne evidente de declin, Horthy nu renunță. 
Într-un raport adresat amiralului Keil la g august 1918, el afirmă că 
flota este pregătită de luptă și că este îngrijorat mai degrabă de lipsa 
de oameni decât de moralul echipajelor. Marina a primit efectiv numai 
1900 din cei 8000 de recruți prevăzuţi pentru 1918. Tonul raportului 


1. Erwin Sieche, Walter Blasi, „Seiner Majestăt Schlachtschiff Szent Istvân“, 
Osterreichische Militărische Zeitschrift, 44, 2006, pp. 563-578. 

2. Vezi, în legătură cu acest subiect, foarte interesantul documentar realizat 
de Maria Magdalena Koller; difuzat la 2 noiembrie 2008 de Arte, Torpille à Laube. 
Le naufrage du „Szent István“. 

3. Sokol, Osterreich-Ungarns Seekrieg 1914-1918, ed. cit., vol. 2, p. 560. 

4. Jean Pelletier-Doisy, „Les Cuirasses austro-hongrois“, în Chronique d'his- 
toire maritime nr. 62, iulie 2007, p. 58. 

5. Sokol, Osterreich-Ungarns Seekrieg 1914-1918, ed. cit., vol. 2, p. 563. 

îl aminteşte pe cel al altor comandanți de pe frontul terestru: armata 
austro-ungară a rezistat până la sfârşitul ostilităților, iar ofițerii ei au 
refuzat să ia în considerare disensiunile naționale, care le erau stră- 
ine. În această privință, au arătat o loialitate nestrămutată, dar și 
ignoranță și autoamăgire în ceea ce privește forțele centrifuge care 
acționau în monarhie, la fel de mari ca acelea ale comandantului lor 
suprem. Horthy afirmă deci: „În ceea ce privește spiritul şi moralul 
flotei, nu au mai fost din mai manifestații care să ne permită să pre- 
supunem o agitație de orice fel. Până în mai, în schimb, ne-am gândit 
la un efect durabil al evenimentelor din februarie, care ne făceau să 
ne temem, în legătură cu grevele din spatele frontului, de o revenire a 
mișcării în Golful Cattaro. În mai 1918, a fost descoperit la Pola un 
complot conceput de doi subofițeri slavi de pe torpilorul 8o: ei plănui- 
seră să-i țină sub control pe ofițeri și să treacă la inamic. Descoperirea 
rapidă a acestui complot și pedeapsa severă aplicată vinovaţilor au 
produs o puternică impresie și au avut un efect disuasiv. Moralul flo- 
tei, a cărei trupă este compusă din toate naționalităţile, este într-un 
anumit grad, graţie limitelor impuse de disciplina militară, un reflex 
al moralului care domnește în ansamblul monarhiei. Dat fiind că agi- 
tația politică din spatele frontului nu este contracarată de măsuri 
energice ale guvernului, există temerea că ea va lua în curând dimen- 
siuni critice. Este deci de domeniul posibilului ca provocările care ac- 
ționează în liniște și cu precizie în spatele frontului, grație susținerii 
propagandei inamice, să poată câștiga teren în rândurile flotei prin 
intermediului anumitor elemente. Acestea din urmă constituie, cu 
certitudine, o parte infimă a trupei, dar între ele și elementele în în- 
tregime loiale se găsește o masă ezitantă și parțial mai puţin inteli- 
gentă, care ar putea, ca în februarie, să treacă de partea rebelilor. 
Contactul constant al statului-major cu trupa, la care eu sunt deose- 
bit de atent, și efectul salvator recent al contrapropagandei sunt mij- 
loace potrivite pentru a împiedica asta. Un alt mijloc este înlocuirea 
vechilor echipaje cu tineri mateloți. Această schimbare nu poate însă 
să fie realizată decât în mică măsură, căci marina nu are rezerve. [...] 
Am avea, în această privință, nevoie urgentă de ajutor. Pe scurt, eu 
spun că flota este în mâinile mele și că va rămâne, din câte se pare, în 
caz de acţiuni inamice împotriva litoralului nostru. În ceea ce privește 
capacitatea de luptă a flotei, trebuie să precizez că unitățile flotilei de 
torpiloare sunt epuizate. Din cauza acestui angajament masiv și ne- 

întrerupt și din lipsa reînarmării, îmi este teamă că flotila se va pră- 
buși în scurt timp“.! 

Cu toate acestea, Horthy nu se amăgește și este foarte conștient 
că încă duce lipsă de coeziune tot ce susține, cu atât mai mult cu cât 
veștile de pe frontul italian aflat în apropiere sunt alarmante. Una 
dintre ultimele operaţii ale marinei austro-ungare este apărarea 
portului Diirres și repatrierea rămășițelor armatei Panzer-Baltin 
care părăsește Albania. La 16 octombrie 1918, împăratul Carol pu- 
blică Manifestul în care propune federalizarea Cisleithaniei ca ultim 
remediu la destrămarea imperiului. Textul nu face nici o referire la 
Ungaria, care se poate considera, începând de acum, eliberată de le- 
găturile care o atașează de Austria. Confuzia generală, agravată de 
lipsurile materiale, prăbușirea fronturilor, neorânduiala din mai multe 
regimente compuse din toate naționalitățile, inclusiv maghiari, nu 
pot rămâne fără consecinţe în marină. La 27 octombrie, în fața ame- 
nințării unei noi rebeliuni la Pola — care are, de data aceasta, reven- 
dicări naționale, și nu sociale —, Horthy lansează un apel disperat 
pentru a obține întăriri terestre de artilerie sub forma unei brigăzi 
de infanterie fiabile, cu două baterii mobile, lucru cel puţin nerealist. 
Vechile revolte din februarie au agitat din nou echipajele și arsena- 
lul; ofițerii raportează despre asta și spun că ei consideră că nu mai 
pot controla navele. Horthy suportă un refuz al înaltului comanda- 
ment, iar generalul Svetozar Boroević, ale cărui trupe de la Isonzo 
sunt de asemenea agitate de tulburări, se opune categoric trimiterii 
de întăriri la Pola. Înaltul comandament îl sfătuiește pe Horthy să-i 
informeze pe marinari, pentru a-i calma, că sunt în curs un armisti- 
țiu și negocieri de pace.? Ofițerii fac atunci turul echipajelor și al 
arsenalului cu declaraţii liniștitoare, lăsând să se înțeleagă că sfâr- 
șitul războiului este iminent. Cei de pe submarine sunt singurii care 
nu se agită, dar camarazii lor germani își părăsesc posturile și aruncă 
în aer submarinele aflate încă în șantier. Pe 28 seara, se reinstau- 
rează ordinea, dar situația este tensionată și se deteriorează din nou 
a doua zi, odată cu formarea sfaturilor marinarilor. Totul se petrece 
însă fără violență. Muncitorii de la arsenal încetează lucrul. O mulțime 
se masează în fața Marinekasino, agitând drapele italiene. Zboară 


1. Horthy către amiralul Keil, Armeeoberkommando, Pola, g august 1918. 
Citat în Sokol, Osterreich-Ungarns Seekrieg 1914-1918, ed. cit., vol. 2, p. 705. 
2. Plaschka, Haselsteiner, Suppan (dir.), Innere Front, ed. cit., vol. 2, p. 225. 


92  MARINARUL 1868-1918 


câteva pietre, sunt sparte geamuri, manifestanţii jefuiesc apoi bară- 
cile abandonate de germani, care au plecat între timp. Panourile și 
pavilioanele cu inscripții germane sunt distruse. Cea mai mare parte 
a navelor sunt de acum înainte imposibil de condus și până și nava- 
amiral „Viribus Unitis“ cade pradă insubordonării — marinarii îl aleg 
pe medicul de bord, slovenul Jug, ca nou comandant.! 

Între timp, Horthy a primit ordinul împăratului de a preda flota 
Consiliului Naţional al Slavilor de Sud, pentru a evita ca aceasta să 
cadă în mâinile italienilor. În pofida declaraţiilor reprezentanţilor 
din Parlamentul croat din Zagreb, care votează secesiunea, Viena încă 
speră că slavii de sud (croați și sloveni) vor accepta să se integreze în 
statul federal propus de împărat. Asta ar presupune să respingă pro- 
iectul de unire cu sârbii. Această decizie a fost luată la Schönbrunn de 
o conferinţă la care au participat, alături de suveran, amiralii Keil, 
Holub, șeful de stat-major generalul Arthur Arz von Straussenburg, 
șeful cancelariei militare generalul Erwin von Zeidler și șeful de ca- 
binet baronul von Seidler. Carol are în plus o conversaţie telefonică 
cu ministrul afacerilor externe, contele Gyula Andrâssy.2 Telegrama 
conținând ordinul ajunge la Pola la 30 octombrie la ora 20. Efectul 
ei asupra lui Horthy și a ofițerilor este devastator: li se cere să li- 
vreze în integralitate flota care nu a fost învinsă pe mare unor poli- 
ticieni naționaliști, a căror legitimitate nu o recunosc. Dar supunerea 
primează și nu are loc nici o sabordare, în nici un port (Triest, Fiume, 
Sebenico). La Kotor, francezii sunt cei care cumva vor „face recepţia“ 
flotei austro-ungare, dar, cum nu sunt destui marinari și ofițeri care 
să o manevreze în direcţia insulei Corfu pentru a o preda Sfatului 
Naţional, ea rămâne provizoriu pe loc.3 

La 31 octombrie, ora 9 dimineața, Horthy îi primește pe vasul- 
amiral, „Viribus Unitis“, pe reprezentanţii Sfatului Naţional, în pre- 
zenţa șefului său de stat-major, căpitanul de fregată Emil Konek, a 
comandanților diviziilor a 2-a și a 3-a, căpitanii de vas Lauffer și 
Schmidt, și a comandantului celei de-a 2-a flotile de torpiloare, căpi- 
tanul de fregată Franz Morin. Delegații Sfatului Naţional sunt Ante 
'Tresi €-Pavitic, Ivo Cok, Vilim Bukseg și alți câțiva trimiși de comite- 
tul local din Pola, printre care Horthy este uimit să-l vadă pe căpita- 


1. Ibid., p. 228. 

a. Sokol, Osterreich-Ungarns Seekrieg 1914-1918, ed. cit., vol. 2, p. 732. 

3. Contraamiral Lepottier, „La Fin de la flotte autrichienne“, Neptunia nr. 83, 
1966, f. p. 

nul de fregată Method Koch. Întrevederea este rece, Horthy refuză să 
coboare drapelul roșu-alb-roșu al forțelor navale pentru a înălța în loc 
drapelul în culorile slave. Promite, în schimb, să părăsească nava la 
ora 17. Înainte de asta, nu trebuia întreprins nimic. Conform dorinței 
sfatului, i se cere echipajului să rămână la posturi, însă rămân numai 
marinarii care se recunosc de naționalitate croată ori slovenă. Delega- 
ţii nu au reflectat la chestiunea referitoare la comandă, iar Horthy 
propune să fie încredințată căpitanului de vas Janko Vuković, ceea ce 
le displace la început delegaților slavilor de sud, căci, deși este croat, 
Vuković este văzut ca eminamente loial Monarhiei Habsburgilor. În 
minutele care urmează, Horthy trimite ultima telegramă împăratului, 
în care-l asigură o dată în plus de fidelitatea lui de neclintit: „Pe punc- 
tul de a remite — conform ordinelor — flota imperială slavilor de sud, 
mă simt obligat, în aceste ultime minute în care drapelul roșu-alb-roșu, 
onorabil și neînvins, flutură încă, să o asigur pe Majestatea Voastră de 
nestrămutata mea loialitate“.! 

Câteva ore mai târziu, așa cum se convenise, Horthy se pregă- 
tește să părăsească nava „Viribus Unitis“. Iese pe punte la ora 16 și 
30 de minute: „Una dintre orele cele mai triste din viața mea atât de 
fericită până atunci“, scrie în Memoriile sale. Tot echipajul este pre- 
zent, Horthy este atât de emoționat, încât, la început, nu reușește 
să-și găsească cuvintele. Ia cu el portretul lui Franz Joseph, fanio- 
nul de comandant și drapelul de onoare al navei. Simultan, toate 
drapelele sunt coborâte pe celelalte nave ale escadrei. Toţi ofițerii își 
părăsesc posturile, inclusiv numeroși croaţi. În timp ce se derulează 
aceste momente dureroase, sosește telegrama semnată de împărat, 
care îl numește pe Horthy viceamiral. Abia seara noul drapel este 
înălțat și salutat cu 21 de salve de tun.? Vasul este provizoriu sub 
comanda lui Vuković, care rămâne la bord cu o parte a echipajului. A 
doua zi dimineața, în zori, doi artileriști italieni reușesc să plaseze 
mine sub cocă. Ei sunt interceptaţi și este timp pentru a fi evacuată 
nava, care se scufundă împreună cu comandantul său. Sfârșitul Im- 
periului Habsburgilor nu putea să fie mai bine ilustrat decât de nau- 
fragiul navei care purta deviza împăratului defunct și avea la bordul 
său un marinar croat fidel până la capăt: Caru vjeran do smrti (Kai- 
sertreu bis in den Tod „Loial suveranului până la moarte“). 


1. Plaschka, Haselsteiner, Suppan (dir.), Innere Front, ed. cit., vol. 3, p. 238. 
2. Sokol, Osterreich-Ungarns Seckrieg 1914 1918, ed. cit., vol. 3, p. 737. 

În tot timpul războiului, familia lui Horthy a rămas la Baden. 
Cea mai mare parte a familiilor ofițerilor de la baza din Pola părăsi- 
seră orașul încă de la începutul războiului și se repliaseră spre inte- 
rior, unii la cei apropiaţi. În cazul familiei Horthy, era mai simplu să 
se ducă în Ungaria și la domeniul Kenderes plecând de la Baden. 
Fata cea mai mare, Magdolna, moare la 3 octombrie 1918, la vârsta 
de șaisprezece ani. Toate sursele, începând cu Memoriile tatălui său, 
trec sub tăcere acest deces. Rarele evocări vorbesc despre o maladie 
infecțioasă galopantă, scarlatină probabil. Horthy este deci singur în 
această dimineaţă de 31 octombrie, în care strânge câteva efecte per- 
sonale înainte de a părăsi — pentru totdeauna — vila de la Pola. El 
distribuie haine civile ofițerilor din statul său major și toți sunt 
transportați cu un tren special care se îndreaptă spre Viena: la jonc- 
țiunea Siidbahn de la Pragerhof / Pragersko, o parte a trenului con- 
tinuă spre Ungaria, dar Horthy se îndreaptă spre Baden, la familia 
sa, unde ajunge la 7 noiembrie. A doua zi, este primit de Carol la 
Schönbrunn. Ambianța este crepusculară, suveranul pare singur și 
abandonat de toţi într-un palat din care ocupanții au plecat. El per- 
sonal nu relatează despre această întrevedere, dar le vorbește despre 
ea celor apropiaţi. Îi spune soției că este ziua cea mai tragică din 
viața lui, care fără îndoială este totuna cu aceea trăită o săptămână 
mai înainte la Pola. Îl întâlneşte în tren pe Aladár von Boroviczâny, 
care se duce, ca el, de la Baden la Viena, vorbesc despre evenimen- 
tele din ultimele zile, iar Horthy îl informează pe interlocutor că se 
duce la Schânbrunn pentru a fi eliberat din funcţie. El pronunţă cu 
greutate aceste cuvinte. Se pun de acord să facă împreună drumul 
invers chiar în aceeași seară. Boroviczeny, care trecuse prin multe, 
spune că rar văzuse pe cineva atât de tulburat ca Horthy, atunci 
când l-a întâlnit la gară. Amiralul îi povestește că împăratul Carol 
avea lacrimi în ochi și că trăise atunci momentul cel mai dureros din 
existența lui, „tot ce considerase încă de pe vremea tinereţii sale și în 
timpul întregii sale cariere drept idealul cel mai înalt era acum do- 
borât și trădat“. I-a spus apoi că-l asigurase pe monarh de fidelitatea 
sa de neclintit, iar acesta îi va confirma mai târziu lui Boroviczeny că 
fusese în acel moment foarte impresionat de declaraţiile sale. 

Pentru viitorul imediat, membrii familiei Horthy nu văd altă so- 
luţie în afara întoarcerii în Ungaria, așa că se urcă în vaporul care îi 


1. Boroviczeny a fost diplomat de carieră, care lucra pe atunci în secția Ori- 
entul Apropiat a Ministerului Afacerilor Externe. Aladár von Boroviczeny, Der 
König und sein Reichsverweser, ed. cit., pp. 12-13. 

duce la Budapesta, de unde continuă pe uscat drumul în direcția Ken- 
deres. Întoarcerea nu e simplă pentru familie, copiii trebuie să-și în- 
trerupă cursurile începute în Austria. Cel mai mare băiat, Istvân, 
după ce studiase la liceul din Baden în timpul războiului, tocmai 
intrase la școala de cadeți de marină refugiată la Braunau; cel de-al 
doilea, Mikl6s, este încă la liceu. Horthy este oficial trecut în rezervă 
cu gradul de viceamiral, iar perspectivele care se deschid atunci în 
faţa lui sunt cele ale unui proprietar de pământ. Domeniul Kende- 
res este condus de la moartea tatălui, în 1904, de un administrator. 
Fratele mai mare, Istvân, este încă în armată și are pământurile 
soţiei sale. Szabolcs a murit, iar Jenő posedă o herghelie. Proprieta- 
tea paternă îi revine lui Miklós, de care are intenţia să se ocupe de 
acum înainte. Țara este pradă haosului provocat de prăbușirea Mo- 
narhiei. Domnește dezordinea, nimic nu mai este la locul său, Buda- 
pesta le face impresia unui oraș străin și ostil. Magazinele sunt închise. 
Sunt foarte mulțumiți să lase în urmă capitala, dar le este greu să 
se readapteze la Kenderes, unde condițiile de viață s-au schimbat: 
oamenii și caii au fost rechiziționați în timpul războiului, grajdurile 
și antrepozitele sunt goale.! Horthy abandonează uniforma și se pune 
pe treabă „cu energia tinereţii“, după opinia baroanei Doblhoff. El se 
odihnește după tensiunea ultimelor luni. În relatarea despre anii 1930, 
această întoarcere la surse capătă evident o dimensiune profetică: 
„Căci glia maghiară cu rădăcini ancestrale își aștepta cu răbdare fiul, 
fără a se arăta aspră sau răzbunătoare pentru că trăise până atunci 
departe de ea“? 


1. Horthy, Ein Leben für Ungarn, ed. cit., p. 119 (versiunea maghiară, Emlék- 
irataim, ed. cit., p. 122). În versiunea franceză, Mémoires de l'amiral Horthy, ed. 


cit., p. 95. 
2. Doblhoff, Horthy, ed. cit., p. 185. 

ÎN UNGARIA, DESFĂȘURAREA ȘI APOI SFÂRȘITUL PRIMULUI 
Război Mondial nu au avut aceleași rezultate ca în Austria. Deosebi- 
rea de structură dintre cele două componente ale imperiului explică, 
în parte, acest decalaj. În general, Ungaria trăiește mai bine în timpul 
războiului. Își păstrează o mare parte a producţiei agricole — spre 
marea nemulțumire a Vienei, unde penuria devine din ce în ce mai 
gravă -—, iar teritoriul său nu este afectat de luptele care au loc pe 
fronturile rus și italian. Experiența este deci mai puțin traumatizantă 
pentru unguri, chiar dacă, precum ceilalți cetățeni din imperiu, sol- 
dații maghiari sunt prezenți în toate teatrele de operaţii. Spre deose- 
bire de Reichsrat, Parlamentul ungar nu e suspendat, iar viața politică 
își continuă cursul normal. Maghiarii îl primesc favorabil pe noul 
suveran, care le răspunde la fel, efectuând frecvente deplasări în re- 
gat: vorbește bine maghiara, se arată apropiat de oameni, iar tinere- 
ţea lui seduce. Însă caracterul său veleitar și incapacitatea de a scoate 
imperiul din război nu scapă oamenilor politici. Anul 1917 tulbură 
ordinea la mai multe niveluri. Revoluţia Rusă va contribui cu sigu- 
ranță la „eliberarea“ Austro-Ungariei de angajarea pe frontul rus, însă 
efectele propagandei bolșevice se fac imediat simțite în rândul prizo- 
nierilor de război, ca și în Partidul Social-Democrat. Nemulțumirea 
câștigă atât spatele frontului, unde se declanșează numeroase greve 
la începutul lui 1918, cât și trupele — unele unități se revoltă sau trec 
la inamic. Situația militară se degradează, ultimele ofensive aus- 
tro-germane durează mult, iar climatul sociopolitic este nociv. Aproape 
toate naționalitățile din imperiu au înființat consilii naționale, ai că- 
ror reprezentanți sunt deseori politicieni aflați în exil în capitalele 
Antantei. Ei asediază guvernele pentru a-și face auzite revendicările 
și exigenţele teritoriale, care sunt din ce în ce mai puțin compatibile 
cu supraviețuirea imperiului. Ungaria este astfel ameninţată, în cele 


100  REGENTUL 1919-1944 


din urmă, de români, care cer alipirea Transilvaniei la Regatul Româ- 
niei, de slovaci, care vor să se unească cu cehii, de croaţi și de sârbi, care 
iau în calcul crearea Iugoslaviei. 

În timp ce războiul pare să se îndrepte spre sfârșit, Ungaria se 
confruntă în primăvara, apoi în vara lui 1918, cu o gravă criză econo- 
mică, politică și socială. Nemulțumirea muncitorilor și țăranilor se 
agravează, penuria de alimente cauzată de război duce la apariția 
unui climat tensionat în orașe, iar guvernul pare că nu poate con- 
trola situaţia. Agitaţia cuprinde Budapesta la 13 ianuarie; aici au loc 
mitinguri, în timpul cărora se cere constituirea unui sfat al munci- 
torilor după modelul bolșevic. Este declarată greva generală pentru 
18 ianuarie. Guvernul ungar reușește să amâne mișcarea cu promi- 
siuni liniștitoare. Dar lipsa de alimente și mai ales de materii prime, 
care antrenează creșterea prețurilor, reînvie climatul de tensiune. 
Autorităţile interzic Cercul Galilei,* acuzat că propagă idei subver- 
sive.! Seduși de experienţa rusă, studenții membri ai acestei mișcări 
puseseră în circulație broșuri pacifiste în armată; unii vor adera la 
partidul comunist. În pofida interdicţiilor repetate și a mobilizării din 
ce în ce mai importante a trupei împotriva oponenților, un val de greve 
izbucnesc după defilarea de ı Mai, cerând demisia guvernului și în- 
cheierea războiului. Scânteia vine de la Viena, unde la 18 iunie este 
declarată greva generală. Două zile mai târziu, toate uzinele din Bu- 
dapesta încetează lucrul; în fața atelierelor feroviare, soldaţii trag, 
omorând patru muncitori și rănind peste douăzeci. Liderul social- 
democrat Jenő Landler îi îndeamnă pe manifestanţii adunați în fața 
Parlamentului să-și continue acțiunea. Este format un sfat al mun- 
citorilor, compus din reprezentanți ai sindicatelor și din lideri social- 
democrați. 

Oamenii politici austrieci și maghiari imaginează planuri de pace, 
fără a lua în considerare niciodată disoluția monarhiei, și se gândesc 
mai degrabă la reorganizarea federală a ansamblului danubian. 
Aceasta este opțiunea aleasă de Carol în Manifestul său. El se hotă- 
răște să recunoască prin acesta că războiul este pierdut, lucru pe care 
fostul prim-ministru maghiar, contele Tisza, îl aduce public la cuno- 


* Cercul Galilei — organizaţie a studenților din Budapesta, fondată în noiem- 
brie 1908. A fost dizolvată în martie 1919, după proclamarea Republicii Sfaturi- 
lor (n. tr.). 

1. Această mișcare fusese fondată în 1908 de un grup de intelectuali apropiați 
de social-democraţie. În timpul războiului, acțiunea ei a fost categoric pacifistă. 

ștința Parlamentului la 17 octombrie 1918, în penultimul său discurs 
în fața acestei adunări. Dar esenţialul intervenției sale se referă la 
salvarea Regatului Ungariei dincolo de prăbușirea militară. Asupra 
acestui punct, Tisza rămâne în spiritul termenilor Compromisului și 
nu pune la îndoială asocierea cu Austria. Însă poziţia lui este mino- 
ritară şi el nu mai joacă un rol politic major. În zilele care urmează, 
clasa politică maghiară este cuprinsă de panică și guvernul lui Sân- 
dor Wekerle demisionează la 23 octombrie 1918. 

În mijlocul dezastrului Austro-Ungariei, un bărbat pare să fie so- 
luţia: contele Mihály Károlyi (1875-1955), șeful Partidului Indepen- 
denţei. Și-a început cariera politică în Partidul Liberal, apoi, după 
alegerile din 1905, a devenit unul dintre liderii Partidului Indepen- 
denţei, înainte de a rupe relaţiile, unsprezece ani mai târziu, cu șeful 
acestuia, contele Albert Apponyi. Fondează propriul grup, Partidul 
Independenței și Pașoptist, numit, mai simplu, Partidul Kârolyi. 

Urmând ideile aripii de stânga a Partidului Independenței, Kârolyi 
vrea să sporească independența Ungariei și dorește o uniune perso- 
nală a ţării cu monarhia austriacă; el revendică o armată naţională, o 
zonă vamală și o bancă națională autonomă. În plus, reclamă intro- 
ducerea sufragiului universal, mai multe libertăţi individuale și mă- 
suri sociale. La 25 octombrie, la două zile după demisia guvernului 
Wekerle, el fondează Consiliul Naţional, după modelul celor formate 
de naționalităţile din imperiu, din care fac parte propriul partid, Par- 
tidul Radical, Partidul Social-Democrat și membri ai Cercului Galilei. 
Este elaborat un program în douăsprezece puncte, reclamând inde- 
pendența Ungariei în cadrul unei uniuni personale cu Austria, pace 
separată, introducerea sufragiului universal și reformă agrară. Tex- 
tul recunoaște, de asemenea, drepturile naționalităților. Consiliul na- 
tional este repede considerat un adevărat guvern, în timp ce regele 
tocmai îl numise pe arhiducele Joseph ca homo regius, însărcinat să 
desemneze un șef al guvernului. O manifestaţie impunătoare are loc 
la Budapesta, pentru a protesta împotriva deciziei suveranului. Mun- 
citorii se înarmează și formează sfaturi după modelul rusesc și încearcă 
să-i determine pe soldaţi să dezerteze. În această atmosferă revoluţio- 
nară, nu sunt uitate simbolurile, iar soldaţii își împodobesc butonierele 
cu flori de tufănele (őszirózsa). Contele János Hadik, prim-ministrul 
numit de arhiducele Joseph, demisionează la 31 octombrie 1918. Re- 
gele Carol [IV] îl însărcinează pe Kârolyi să constituie un guvern de 
coaliție. Pentru prima oară de la Revoluţia din 1848, este format un 
guvern ungar complet independent. Din el fac parte doi membri ai 

Partidului Independenţei, doi social-democrați, Oszkár Jászi din par- 
tea Partidului Radical și trei miniștri independenţi; portofoliul aface- 
rilor externe îi revine lui Károlyi. Toţi prestează jurământul în fața 
arhiducelui Joseph. Primul consiliu care se ţine la Palatul Regal decide 
să restabilească libertăţile publice și să-i amnistieze pe soldaţii rebeli. 

Kârolyi încearcă să instaureze o democrație modernă și speră să 
obțină, grație bunelor sale relaţii cu aliaţii, o reglementare favora- 
bilă Ungariei. Însă stânga exagerează în permanenţă și situaţia este 
imposibil de stăpânit. La 1 noiembrie, la Budapesta are loc o mare 
adunare, care revendică proclamarea republicii. Sfaturile muncito- 
rilor fac presiuni asupra miniștrilor social-democraţi și guvernul este 
îngrijorat în legătură cu activitățile mai mult sau mai puțin anar- 
hice ale sfaturilor soldaților. Ministrul apărării, colonelul de artilerie 
Béla Linder, crede că e suficient să dizolve armata pentru a termina 
cu aceste elemente instabile și numește un comisar al guvernului 
însărcinat să le controleze. Kârolyi îi cere atunci regelui să fie elibe- 
rat de jurământul făcut și își pune demisia pe masă. Carol [IV] ac- 
ceptă; Linder poate deci să declare solemn sfârșitul războiului pentru 
Ungaria. Capitularea permite întoarcerea în ţară a soldaților ma- 
ghiari, dar fără arme: câteva zile mai târziu, poliția din Budapesta 
oprește toate trenurile militare la o distanţă respectabilă de capitală 
și confiscă armele; numai soldații originari din Budapesta sunt auto- 
rizaţi să intre în oraș, ceilalți sunt trimiși direct la casele lor. Întoarcerea 
soldaţilor și controlarea lipsită de fermitate a armelor și uniformelor 
contribuie la confuzia din lunile care urmează și au consecințe evi- 
dente asupra violențelor comise ulterior atât de către roșii, cât și de 
către albi. 

La 11 noiembrie 1918, Carol [IV] de Habsburg abdică. Prima repu- 
blică austriacă este proclamată pe 12 noiembrie; a doua zi, Carol [IV] 
renunță la prerogativele sale regale în Ungaria, dar nu abdică de la 
tron, detaliu important, de care se va sluji în timpul tentativelor de 
restaurație. Republica Ungară este proclamată la 16 noiembrie. Par- 
lamentul este dizolvat, iar membrii Consiliului Naţional, extins cu 
reprezentanții partidelor politice, ai sindicatelor și ai consiliilor națio- 
nale aleși în comitate, pun stăpânire pe locurile foștilor parlamentari. 
Noua adunare aprobă decretul ce instituie republica și recunoaște gu- 
vernul condus de contele Mihály Kârolyi, ales președinte al republicii 
la 11 ianuarie 1919. 

Climatul politic nu întârzie să se înăsprească. Guvernul, atașat 
unui model de democrație occidentală, trebuie să facă față, de fapt, 

unor revendicări socialiste și revoluţionare asemănătoare celor care 
apar atunci în Germania și în Austria. Partidul Social-Democrat s-a 
întărit considerabil de câteva luni și a fost fondat Partidul Comunist 
Maghiar. Acţiunile de masă se înmulţesc și, deși social-democrații 
rămân loiali guvernului, ei sunt repede depășiți de succesele comu- 
niștilor, care se inspiră din bolșevismul rus. Guvernul este neputin- 
cios; nu poate rezolva penuria de alimente și lipsa de cărbune, în timp 
ce gripa spaniolă face ravagii la Budapesta, iar refugiații din terito- 
riile ocupate sosesc în număr mare. 

Între timp, la Belgrad au loc negocieri între unguri și aliaţi. Con- 
venția de armistițiu este semnată la 13 noiembrie 1918 la Belgrad de 
Bela Linder pentru guvernul ungar și de generalul francez Franchet 
d'Esperey, însă linia de demarcație nu este respectată și francezii le 
permit românilor să pătrundă în Ungaria. Cehii și slovacii profită 
pentru a face presiuni în celălalt capăt al ţării. Poziţia Ungariei de- 
vine imposibil de susținut, iar Kârolyi este rapid abandonat de aliaţi, 
care fac din Ungaria o ţară învinsă. Memorandumul Vix de la 3 de- 
cembrie 1918 cedează revendicărilor românilor și slovacilor, fără a 
ţine seama de voinţa guvernului Károlyi. Împărțirea Regatului Un- 
gariei începe: apariția Regatului Sârbilor, Croaților și Slovenilor la 
1 decembrie 1918 pune capăt uniunii personale dintre Ungaria și 
Croaţia și anunţă desprinderea unei părți din Banat, a provinciilor 
Bácska [Bacica] și Vajdaság [Voivodina]. Trupele române pătrund 
dincolo de Transilvania în interiorul Regatului Ungariei și ajung și 
la Kenderes. O zonă de frontieră provizorie este fixată între România 
și Ungaria, pe care aliații doresc s-o vadă demilitarizată. Or, Károlyi 
refuză să accepte această cerere. Înţelegând că armatele române, ce- 
ho-slovace și iugoslave vor fi autorizate să avanseze în țară până la 
liniile de demarcaţie fixate de convenţia de armistițiu — ceea ce în- 
seamnă o nouă retragere a granițelor Ungariei —, el demisionează la 
20 martie 1919 și anunţă formarea unui guvern social-democrat. 

De a doua zi, acest partid fuzionează cu comuniștii, conduși de oa- 
meni întorși de la Moscova. La 23 martie, pe treptele parlamentului, 
Béla Kun, comisar pentru afacerile externe, și Dezső Bokányi, comi- 
sar pentru muncă, proclamă „Republica Ungară a Sfaturilor“ și anunță 
compoziția guvernului, format din treizeci și patru de comisari ai 
poporului. 

Din 1917, bolșevicii făceau o propagandă activă în rândul prizo- 
nierilor de război din Imperiul Austro-Ungar capturați pe frontul 
rus, cărora le acordau libertatea în schimbul angajării lor alături de 

ei. După armistițiul de la Brest-Litovsk, maghiarii, seduși de revolu- 
ţia sovietică, se duc în Rusia; aici, ei se alătură foștilor prizonieri și 
formează un mic grup de comuniști maghiari. La 4 noiembrie 1918, 
sunt convocați la Moscova pentru o conferinţă care hotărăște înfiin- 
țarea Partidul Comunist din Ungaria sub conducerea fostului prizo- 
nier Béla Kun.! Procesul-verbal al întâlnirii arată că sunt invitaţi să 
se întoarcă în țară, pentru a pune în practică revoluția bolșevică. Ei 
se alătură socialiștilor-revoluționari, care se gândiseră deja să se con- 
stituie în partid. Viitorul partid îi reprezintă pe toţi muncitorii din 
Ungaria, indiferent de apartenenţa lor națională; din Comitetul Cen- 
tral făceau de altfel parte trei unguri, doi români, doi slovaci și doi 
slavi de sud. Acesta este întărit după întoarcerea în Ungaria a prizo- 
nierilor de război începând de la jumătatea lunii noiembrie. Béla Kun 
însuși sosește la Budapesta pe 17. După despărțirea de social-demo- 
crați, Partidul Comunist din Ungaria este oficial înființat pe terito- 
riul național la 24 noiembrie 1918. La origine, din Comitetul Central 
făceau parte în proporție egală „moscoviți“, în majoritate foști prizo- 
nieri de război, social-democraţi și anarhosindicaliști. Ziarul parti- 
dului, Vörös újság („Jurnalul roșu“), apare la 7 decembrie, în opoziție 
cu Népszava („Vocea poporului“), ziarul social-democrațţilor. Partidul 
se implantează în marile întreprinderi din Budapesta și înființează 
celule în toate cartierele. La început, se înscrie într-un demers loial 
față de Partidul Social-Democrat și de sindicate și se străduiește, mai 
ales, să manipuleze mulțimea tot mai mare de soldaţi întorși de pe 
front și aflați în șomaj. La începutul lunii martie 1919, partidul are 
între 10000 și 15000 de membri la Budapesta și doar între 20000 și 
25000 în restul țării. 

Noul partid se numește „Partidul Socialist din Ungaria“ și se 
aliniază celor 21 de condiţii de aderare la Internaționala a III-a. În- 
demnați de bolșevici, Béla Kun și oamenii lui adoptă un program 
radical și recurg la teroare împotriva celor refractari la ajutorul ofe- 
rit de Gărzile Roșii, ai căror membri sunt porecliţi „băieții lui Lenin“ 
(Lenin-fiik). Începe o dictatură a proletariatului inspirată de meto- 
dele sovietice, care face sute de victime și lasă în țară amintirea unei 
experiențe traumatizante. Dictatura proletariatului instituită de Re- 
publica Sfaturilor lovește atât marea burghezie, cât și clasa de mijloc. 


1. Originar din Transilvania, Bela Kun (1886-1938) a fost înainte de război jur- 
nalist la Kolozsvâr (Cluj), unde a devenit unul dintre șefii secţiei locale a Partidului 
Social-Democrat. 

Decretele și ordonanţele noului regim sunt ineficiente, brutale, inepte 
şi cel mai adesea ignorate, mai ales în provinciile în care regimul nu 
reușește să se implanteze. Țăranii săraci nu obțin pământ, pe care 
puterea vrea să-l colectivizeze, iar cei mai înstăriți organizează re- 
zistența pasivă împotriva regimului, păstrând ceea ce produceau, 
lucru ce agravează sărăcia de care suferea deja capitala. 

Guvernul bolșevic nu durează mult, căci nu beneficiază de nici un 
fel de susținere, nici în interiorul țării — pe care observatorii din epocă 
o consideră străină de comunism -—, nici în exterior. De fapt, Rusia 
sovietică, în care mulţi își puseseră speranța, se dezinteresează ra- 
pid de Ungaria. Banii nu mai au nici o valoare, iar foametea dă târ- 
coale Budapestei în vara lui 1919. Aliaţii și delegaţii la Conferința 
de Pace, ale cărei lucrări încep la Paris, nu sunt dispuși să tolereze 
o continuare a experienței sovietice în Ungaria. Asistă deci fără re- 
gret cum se formează grupuri de rezistență împotriva puterii lui Bela 
Kun și chiar le vor încuraja implicit. Cercurile opoziției de dreapta 
începuseră deja să-și facă auzită vocea în timpul scurtului regim 
democratic al lui Károlyi. Numeroase tentative de răsturnare a re- 
gimului venind din interior vor fi susținute în mod deschis de tru- 
pele franceze staționate la Szeged, în sudul ţării. La 24 iunie, forțele 
conservatoare, regrupate în jurul marilor industriași, încearcă orga- 
nizarea unui puci la Budapesta, însă ele sunt respinse de comuniști. 
Rezistenţa antibolșevică se organizează la Arad, apoi la Szeged. La 
est, românii, care au trecut la jumătatea lunii aprilie linia de demar- 
cație, hărțuiesc armata maghiară, compusă din patru divizii de „sol- 
dați roșii“neorganizaţi, darcurajoși. Profitând de haosulcare domnește 
în Ungaria, românii trec granița și continuă să avanseze spre Bu- 
dapesta, unde, după o ultimă ședință a sfatului muncitorilor, guver- 
nul cade la 1 august 1919. Bela Kun și o parte a liderilor fug la Viena. 
Trei zile mai târziu, armata română intră în capitala Ungariei, iar 
populaţiei nu-i vine să-și creadă ochilor. 

Horthy observă această evoluţie de pe domeniul de la Kenderes. 
Ca și compatrioţii săi, trăiește înlănțuirea dramatică a evenimente- 
lor: înfrângerea, căderea Monarhiei, dezmembrarea imperiului prin 
crearea statelor succesoare, proclamarea republicii, apoi regimul 
bolșevic. Ungaria trece în câteva luni printr-un ansamblu de răstur- 
nări de situație incomparabile: nici un stat nu este pe atunci atât de 
zdruncinat. Nu este de mirare că spiritele cele mai carteziene au fost 
cuprinse de descurajare, dar este la fel de legitim că anumiţi oameni 
s-au ridicat pentru a încerca să restabilească ordinea. Haosul domnește 

în țară, care este împărțită între comuniști, trupele române, armata 
franceză și reprezentanţii Comisiei de Control Interaliate (britanici, 
francezi și italieni), dar și grupările contrarevoluționare care încep 
să se formeze din foști ofițeri și soldați din armata austro-ungară. 
Populaţia este, pe bună dreptate, demoralizată. Identitatea colectivă 
maghiară trece printr-o criză majoră și nu reușește să se proiecteze 
în viitor. Acesta din urmă este nesigur în multe privinţe. Statul un- 
gar este dematerializat, căci suveranul este absent (desigur, Coroana 
este păstrată, dar fără titular), iar teritoriul milenar invadat și con- 
testat. Nu mai există repere. Trebuie reconstruit un cadru politic în 
care națiunea să se poată recunoaște și funcționa. De aceea, contra- 
revoluţia le apare curând tuturor (inclusiv aliaților și observatorilor 
externi) ca unica alternativă, fiindcă ea se sprijină pe baze cunoscute 
(monarhia, armata, Biserica), care sunt cele ale vechiului regim. Co- 
ordonatorii săi sunt figuri familiare ale vieţii politice maghiare, ei 
poartă numele familiilor care conduc ţara de secole (Bethlen, Teleki, 
Kârolyi, Zichy, Andrâssy). Până și Habsburgii sunt încă acolo, prin 
intermediul arhiducelui Joseph.! 


1. Arhiducele Joseph (1872-1962) aparţine ramurii palatine a Habsburgilor 
din Ungaria. Primul palatin a fost arhiducele Alexander Leopold, în 1792. După 
anularea acestei funcţii, în urma semnării Compromisului, Habsburgii din Un- 
garia continuă să slujească țara, mai ales în armată. Joseph urmează, prin ur- 
mare, cariera militară, iar la sfârșitul Primului Război Mondial este ales de Carol 
[IV] drept homo regius pentru formarea unui guvern ungar. După renunțarea la 
tron a lui Carol [IV], el este un pretendent posibil la tronul Ungariei. 


VII 


Omul providențial 


ÎN MEMORIILE SALE, HORTHY NU SE ARATĂ ÎN ÎNTREGIME 
detașat de evenimentele pe care tocmai le-am descris. Contrar unei 
idei preconcepute, care-l prezintă ajungând în scenă din întâmplare, 
el afirmă că a făcut câteva călătorii la Budapesta în lunile precedente, 
pentru a se întâlni „cu persoane care îi împărtășesc ideile“ și al căror 
obiectiv este să pună capăt dezordinii. Horthy folosește într-adevăr 
cuvinte foarte dure împotriva lui Mihály Kârolyi, pe care-l consideră 
criptocomunist. Regimul lui Béla Kun îi inspiră cel mai mare dispreț. 
Începe să deteste profund comunismul, sentiment de care nu se va 
dezminți și care este una dintre inspiraţiile politicii sale. Nu e însă 
singurul în acest caz; adepţii contrarevoluţiei sunt animați de același 
spirit. Toţi consideră, în plus, că acest tip de regim e străin sufletului 
maghiar. Faptul că numeroși comisari ai poporului din Republica Sfa- 
turilor sunt evrei întărește acest sentiment. Silogismul următor este 
găsit repede: evreii sunt comuniști/comunismul vine din Rusia/evreii 
sunt străini de Ungaria. De aici, o reprezentare negativă a evreilor; 
elementele capitaliste sunt văzute ca profitoare de pe urma războiu- 
lui, iar elementele proletare ca bolșevici în solda Moscovei. Horthy nu 
reține decât al doilea element și face o netă deosebire între evreii 
„buni“ — industriași, bancheri și comercianţi —, de care țara are nevoie, 
și cei „răi“, care îmbrățișează comunismul. Este necesar să amintim 
că propaganda împotriva profitorilor de război având caracteristici 
evreiești a fost, de asemenea, practicată de comuniști — o constantă 
pe care o regăsim după 1945. Cele două tipuri de regim au, în defini- 
tiv, același scop: să facă să dispară specificul evreiesc prin asimilare. 
Într-un caz, ideologia trebuie să șteargă particularităţile religioase și 
culturale, în celălalt, convertirea poate face același lucru. 
Contrarevoluţia se cristalizează în mod esenţial în jurul a două 
grupuri care vor reprezenta pe termen lung două tendințe majore: 

legitimiștii, dintre care cei mai mulți se găsesc la Viena, și „electorii 
liberi“, care se adună la Arad, apoi se instalează la Szeged, în zona 
controlată de armata franceză. Toţi vor restabilirea Ungariei regale 
și nici unul nu e dispus să păstreze ca formă de stat republica, dar 
se opun în legătură cu natura monarhiei. Legitimiștii doresc întoar- 
cerea lui Carol [IV] sau, dacă nu, a unui alt reprezentant al Habs- 
burgilor, arhiducele Joseph, de exemplu; ceilalți doresc să se revină 
la alegerea regelui dintre mai mulți candidați. Această diferenţiere 
politică este linia de fractură a regimului care se naște în 1920 și pe 
care Horthy se menţine ca pe o coardă rigidă, oscilând cu siguranță, 
dar fără să cadă niciodată într-o tabără sau în alta. 

„Ideile de la Szeged“, cum vor fi numite atunci, nu au încă nimic 
de-a face cu o ideologie partizană bine definită. Obiectivul numărul 
unu este să pună capăt regimului bolșevic, să alunge trupele româ- 
nești, să reinstaureze ordinea și, dacă ar fi posibil, să obțină o justă 
reglementare a problemei teritoriale la Conferinţa de pace. Contrare- 
voluţia va reuși, până la urmă, într-un singur punct din aceste patru: 
întoarcerea la ordine. Republica Sfaturilor se prăbușește sub lovitu- 
rile invaziei românești și a muncii de distrugere întreprinse de aliați, 
iar ultimii sunt cei care obțin plecarea românilor. Tratatul de la Tria- 
non va valida ciopârțirea Ungariei în favoarea statelor succesoare. 

Cele două mișcări contrarevoluționare sunt în contact. Prima, cea 
care se constituie la Arad în a doua jumătate a lunii ianuarie 1919, 
se concentrează în jurul Asociaţiei Maghiare pentru Apărare Naţio- 
nală (Magyar Országos Véderő Egyesület - MOVE), al cărei șef este 
ofițerul de stat-major Gyula Gömbös. Din luna februarie, aceasta 
reunește oameni și forțe militare ostile regimului bolșevic. I se adaugă 
și politicieni, printre care unul de prim rang, și anume contele Gyula 
Kârolyi. El devine purtătorul său de cuvânt și principalul garant pe 
lângă aliați. Intră rapid în contact cu reprezentantul britanic, Sir 
Thomas Cuninghame, și cu generalul francez Henri de Gondrecourt.! 
La Viena, în jurul contelui Istvân Bethlen se creează Comitetul Ma- 
ghiar (Bécsi Magyar Comité) și Comitetul Anti bolșevic (Antibolsevista 
Comité).? Ofițerii din fosta armată imperială și regală nu întârzie să 
se alăture grupului de la Arad și iau inițiativa de a constitui trupe. 
Colonelul Anton Lehár organizează o armată în vestul ţării, care se 


1. Rutter, Regent of Hungary. The Authorized Life of Admiral Nicholas Horthy, 
ed. cit., p. 169. 
a. Pilch, Horthy Miklós, ed. cit., p. 99. 

află în legătură cu grupul de la Viena. Lehâr, care este legitimist, 
primește ordine de la contele Antal Sigray de la Viena și nu vrea să 
se subordoneze oamenilor de la Szeged, în care nu are încredere. 
Armata formată de Lehár, care acoperă curând un teritoriu întins, 
între Graz, în Austria, și Sopron, se instalează treptat în interiorul 
Ungariei de vest. 

Aceste mișcări durează mai multe luni și abia la 11 mai 1919 este 
format la Arad primul guvern contrarevoluționar condus de contele 
Károlyi. E însă încă incomplet și se caută, între alții, un comandant 
pentru armata care este pe cale să se constituie. Károlyi decide să i 
se adreseze lui Horthy și-i trimite un mesager la Kenderes. În ace- 
lași timp, Horthy este abordat și de un trimis al lui Bethlen. De ce 
oare este căutat — de cele două părți — un amiral pentru a prelua 
comanda unei armate care este eminamente terestră? Două argu- 
mente par să se impună la prima vedere: este ofițerul maghiar cu cel 
mai înalt grad și astfel poate obține unanimitate în rândul militari- 
lor, dintre care unii — s-a văzut în cazul lui Lehár — nu sunt dispuși 
să se subordoneze cuiva inferior în grad și, cu atât mai puțin, unui 
politician; fără a fi cunoscut de marele public, el face parte dintre 
militari și din elita politică și se poate reactiva amintirea bătăliei din 
strâmtoarea Otranto. Se poate adăuga în plus că, fiind militar, el nu 
face politică și, fără îndoială, se speră că se va limita la rolul său de 
soldat. Cât despre Horthy, de ce acceptă? În Memoriile sale, el scrie 
că a răspuns imediat solicitărilor celor două tabere, ceea ce nu este 
exact. De fapt, s-a dus la 30 mai la Szeged, pentru a se întâlni cu 
Károlyi, Bethlen și ceilalți membri ai mișcării. Cere o săptămână de 
reflecţie înainte de a lua o hotărâre și de a se alătura guvernului pen- 
tru a prelua postul de ministru de război și de șef al armatei națio- 
nale ungare (Magyar Nemzeti Hadsereg). Situaţia este într-adevăr 
delicată la Kenderes, care este ameninţat atât de bolșevici, cât și de 
românii care înaintează spre Budapesta. Armata Roșie a lui Bela 
Kun este în derută în Slovacia, unde a încercat în van să provoace o 
revoluţie bolșevică, iar românii profită de această mană cerească 
pentru a-și mări avantajul. Este clar că aliaţii au și ei interesul să 
înceteze acest haos. Horthy se ocupă de familia sa, care obţine de la 
români un permis de liberă trecere pentru a se duce la Debrecen, la 
rude. Astfel este mai liniștit și se poate consacra misiunii sale, chiar 
dacă temerile referitoare la domeniul Kenderes sunt reale și fondate. 

Sosirea lui Horthy la Szeged la 6 iunie generează întrebări și spe- 
ranțe. Astfel, Miklós Kozma, care asistă la primii pași în acest mediu, 

spune că martorii sunt mulțumiți să-l vadă pe eroul de pe „Novara“ 
care a „cucerit numeroase bătălii navale“ și „a înăbușit revolta ma- 
rinarilor de la Kotor“, într-un cuvânt, „omul potrivit pentru ofițeri“.! 
El descrie apoi scena care se derulează în timpul întoarcerii lui Hor- 
thy: „Îmbrăcat cu un impermeabil și cu pălăria pe cap, a parcurs 
încăperea cu obișnuitul său pas rapid de marinar și, întinzându-i 
mâna lui Kârolyi, i-a spus aceste cuvinte: «După ce m-am luptat cu 
conștiința mea, am venit. Mă angajez. Nu voi mai asculta foșnetul 
ierbii la Kenderes în timp ce la Szeged geniul maghiar își întinde 
aripile pentru o a doua cucerire a țării».“2 Kozma, care era scriitor, 
exagerează desigur cu un lirism care nu era punctul forte al lui Hor- 
thy, chiar dacă limba maghiară se pretează extraordinar de bine la 
așa ceva. 

Este evident, în orice caz, că noul comandant nu are nici o expe- 
riență a armatei terestre. Horthy nu se simte bine printre politicieni 
și militari. Relaţiile cu aliaţii sunt, de asemenea, încordate. La Sze- 
ged, francezii sunt cei care controlează jocul. Comandantul orașului, 
colonelul Betrix, și comandantul-șef al trupelor franceze, generalul 
Paul de Lobit, nu au încredere în guvernul contrarevoluţionar și sunt 
reticenți față de Horthy. Acesta din urmă ar fi preferat de departe să 
aibă de-a face cu britanicii, pe care îi cunoaște mai bine și de care se 
ştie apreciat. Oricum ar fi, el prestează jurământ guvernului Károlyi 
la 15 iunie în termenii următori: „Eu, Horthi Miklós, jur în fața lui 
Dumnezeu Atotputernicul că voi fi credincios Ungariei și guvernului 
său, că voi păstra secretele oficiale, că mă voi achita de îndatoririle 
inerente funcției mele cu cea mai scrupuloasă corectitudine și că voi 
da tot ce am mai bun. Așa să mă ajute Dumnezeu“. Secretarul (jegyző) 
care a redactat și semnat documentul cu Kârolyi și Horthy nu-l cunoș- 
tea vizibil pe acesta din urmă, pentru că îi ortografiază greșit numele.’ 

Situația e tot instabilă, chiar dacă grupul de la Viena se alătură 
guvernului de la Szeged prin intermediul contelui Pâl Teleki, dele- 
gat la fața locului și care preia portofoliul afacerilor externe. Până în 


1. Miklós Kozma, Az összeomlás 1918-1929 [Prăbușirea 1918-1919], Athe- 
naeum, Budapest, 1933, p. 269. 

2. Ibid., p. 276. 

3. Document reprodus în Pilch, Horthy Miklós, ed. cit., p. 108: En Horthi 
Miklos esküszöm a élő Istenre, hogy Magyarországhoz és ennek alkotmânyâhoz 
hú leszek, a hivatali titkot megőrzöm, a hivatalommal járó kötelességeket rész- 
rehajlatlanul, lelkiismeretes pontossággal és legjobb tehetségem szerint teljesítem, 
Isten engem úgy segéljen. 

luna august, trebuie să se țină seama de bolșevicii mai mult sau mai 
puțin dispersaţi și de românii care intră în Budapesta imediat după 
prăbușirea Republicii Sfaturilor. Comisia de control interaliată care 
se instalează în capitală impune constituirea unui guvern de coaliție, 
ce se suprapune celui de la Szeged. Nici unul dintre cele două guverne 
nu are cu adevărat autoritate asupra unei țări pradă unei dezordini 
complete. 

În aceste condiţii, puterea militară va fi un factor determinant și 
intră în atribuţiile lui Horthy ca ministru de război în guvernul de 
la Szeged să pună pe picioare cât mai rapid posibil o forță armată 
care primește curând numele de armată naţională. Ea trebuie să se 
afirme în faţa aliaților, dar și în fața întregii ţări ca unic interlocutor. 
Ponderea militarilor și obiectivele lor vor fi deci una dintre cheile recu- 
ceririi ţării de către contrarevoluţie. Deocamdată însă, armata este 
alcătuită esențialmente din două detașamente, comandate de colone- 
lul Pál Prónay și maiorul Gyula Osztenburg. Temerea majoră a alia- 
ţilor, dar și a unei mari părți a populaţiei, rezidă în pericolul instaurării 
unei dictaturi militare. Această ipoteză există într-adevăr, chiar dacă 
Horthy nu recunoaște. Oamenii din anturajul său încurajau evident 
această opţiune, al cărei reprezentant ar fi fost Horthy. Aliații sunt 
cu siguranță favorabili contrarevoluţiei, dar ei privilegiază soluția 
politică, de unde insistența de a forma un guvern încredinţat lui Ist- 
vân Friedrich (1883-1951), fost secretar de stat la Ministerul Apă- 
rării în guvernul lui Mihâly Kârolyi. Deocamdată, se optează pentru 
încredințarea regenței provizorii a țării arhiducelui Joseph, care joacă 
încă o dată un rol de mediator. Autoritatea sa este acceptată de toți 
și unii o preferă celei a lui Horthy. Legitimistul Lehár, de exemplu, 
ale cărui trupe masate în Stiria intră în Ungaria la începutul lunii 
august, jură imediat credință arhiducelui.! Dar, la 13 august, află că 
acesta a confirmat autoritatea lui Horthy, numindu-l comandant-șef 
al armatei naționale și trebuie, prin urmare, să se supună vrând-ne- 
vrând. Horthy prestează jurământul la 15 august 1919, în același 
timp cu întregul guvern Friedrich. Își abandonează astfel funcția de 
ministru de război, pentru a se consacra în întregime conducerii 
armatei. Dualitatea guvernamentală încetează în mod automat și, de 
acum înainte, guvernul Friedrich are autoritate cu binecuvântarea 
arhiducelui Joseph, pe de o parte, și a aliaţilor, pe de altă parte. 


1. Anton Lehâr, Erinnerungen. Gegenrevolution u. Restaurationsversuche in Un- 
garn 1918-1921, Verlag für Geschichte und Politik, Wien, 1973, Pp. 99. 

Între timp, armata comandată de Horthy, căreia i s-au alăturat, în 
parte, detașamentele provenind din Austria (esenţialul rămâne staţi- 
onat în vestul Ungariei), a pornit la 20 iulie în direcția nord și a ajuns 
pe malul Lacului Balaton, la Si6fok, la începutul lui august. În mo- 
mentul plecării din Szeged, Horthy primește drapelul ale cărui nașe 
sunt baroana Adél Bornemisza și doamna Bella Kelemen. În răspun- 
sul dat doamnelor din Szeged care au evocat amintirea bătăliei de la 
Mohács (1526)!, Horthy se referă explicit la personaje din istoria ma- 
ghiară, la Jânos Hunyadi* mai întâi, eroul războaielor împotriva tur- 
cilor, apoi la principele Rákóczi, conducătorul răscoalei împotriva 
Habsburgilor de la începutul secolului al XVIII-lea. El continuă în 
același spirit, mulțumind locuitorilor din Szeged, pe care îi numește 
„mândria națiunii lui Kossuth“ (Kossuth nemzetének büszkesége), ceea 
ce trimite explicit la sfârșitul Războiului de Independenţă (1849), 
când guvernul și dieta se repliaseră în acest oraș. A asimilat deci deja 
complet subtilitățile „meseriei“ și anticipează viitoarea funcție. Ştie 
exact ce trebuie să spună pentru a însufleți sentimentul național greu 
pus la încercare de la sfârșitul anului 1918. În plus, a făcut un pas 
suplimentar în angajarea politică — unii ar spune compromis — accep- 
tând să devină președintele de onoare al MOVE, lucru care-l leagă de 
Gömbös și care nu este fără consecinţe? În același timp, se organi- 
zează deja propaganda în jurul persoanei sale. Imediat după ocuparea 
funcţiei, a fost compus un cântec (nóta) pentru a-i motiva pe soldați și 
a-i încuraja să se înroleze, în tradiția cântecelor verbunkos şi Kos- 
suth-nota din 1848: „Horthy Miklós a înălțat drapelul alb la Szeged. 
E] a semnat ordinul de recrutare. Scriindu-l, el a suspinat din adâncul 
inimii, Toată țara va plânge dacă tu nu devii soldat“.* 


1. Béla Kelemen, Adatok a szegedi ellenforradalom és a szegedi kormány tör- 
ténetéhez 1919. Naplójegyzetek és okiratok [Date referitoare la istoria contrarevo- 
luției și a guvernului de la Szeged. Note de jurnal și documente], Mars Grafikai 
Múűintézet, Szeged, 1923, p. 382. 

* Iancu/Ioan de Hunedoara (1407-1456), ban de Severin, comite de Timișoara, 
voievod al Transilvaniei (1441—1446), guvernator și regent al Ungariei (1446- 
1453) şi căpitan general al regatului (1453-1456), tatăl regelui Matia Corvin. A 
luptat împotriva otomanilor și i-a înfrânt în bătălia de la Nándorfehérvár (Bel- 
grad) (1456) (n. tr.). 

2. Ibid., p. 334. 

3. Páter Zadravecz titkos naplója [Jurnalul secret al părintelui Zadravecz] 
(editat de György Borsányi), Kossuth, Budapest, 1967, p. 238. 

Horthy ajunge la Si6fok, unde instalează cartierul general al arma- 
tei naționale. Efectuează apoi o călătorie incognito la Budapesta la 
15 august, în compania aghiotantului său, căpitanul Magashâzy.! 
Poartă, cu această ocazie, haine de muncitori feroviari și se prefac că 
nu se cunosc. Horthy se duce la fratele său Istvân, care locuiește pe 
Kaplony-utca, unde are agreabila surpriză de a o găsi pe soția sa, care 
tocmai sosise de la Debrecen. Îi lăsase pe cei trei copii în grija unui 
preot ca să se poată duce la Budapesta. Îi povestește soțului despre 
jefuirea domeniului de către trupele românești.? A doua zi, Horthy se 
duce la misiunea interaliată, al cărei șef este pe atunci englezul Sir 
George Clerk. Acesta din urmă este în mod special îngrijorat de instau- 
rarea unei dictaturi militare, iar Horthy îi dă asigurări în această di- 
recție. Clerk poartă într-adevăr negocieri cu reprezentanții tuturor 
partidelor politice (cu excepția comuniștilor, care au părăsit țara în cea 
mai mare parte) ca să accepte guvernul de coaliție. Această preocu- 
pare este și cea a francezilor, care se tem de instaurarea în Ungaria a 
unui regim prea reacționar și insistă asupra pluralității guvernului. 
Horthy le reproșează de altfel această insistență asupra reprezentării 
democratice, de care îl face responsabil pe Clemenceau.* Se duce apoi 
să-l întâlnească pe comandantul-șef român, generalul Mărdărescu, 
care stă la Hotelul Gellért. Întrevederea lor se desfășoară în limba 
germană, iar Horthy se arată hotărât să lupte împotriva românilor 
dacă aceștia nu respectă ordinul de retragere care le-a fost dat și trec 
peste linia de demarcaţie. Relatarea tuturor acestor evenimente este 
foarte încurcată în Memoriile lui Horthy și maltratează cronologia lu- 
nilor august și septembrie 1919. Relatările contemporanilor săi sunt 
mai credibile, pentru că unii dintre ei au ținut jurnal ori au redat 
evenimentele aproape la cald. Începând din acest moment, Horthy se 
duce frecvent la Budapesta pentru a discuta cu misiunea interaliată. 
El găsește un aliat în persoana amiralului englez Sir Ernest Trou- 
bridge (1862—1926), care prezidează Comisia internațională a Dunării. 


1. László Magashâzy (1879-1959) a fost căpitan de artilerie în Regimentul 10 
artilerie de câmp (Feldartillerieregiment), apoi comandant al Regimentului 10 
artilerie călare din armata naţională ungară. A fost, până în 1929, aghiotantul 
lui Horthy. Lehár, Erinnerungen, ed. cit., p. 262. 

2. Horthy, Ein Leben fiir Ungarn, ed. cit., p. 125 (versiunea maghiară, Emlek- 
irataim, ed. cit., p. 128). În versiunea franceză, Mémoires de l'amiral Horthy, ed. 
cit., p. 100. 

3. Ibid., p. 122 (versiunea maghiară, Emlekirataim, ed. cit., p. 125). În versi- 
unea franceză, Mémoires de l'amiral Horthy, ed. cit., p. 97. 

Cealaltă problemă de pe teren este amenințarea reprezentată de 
iugoslavi în sudul țării. Trupele lor ocupă o parte din Bâcska, a cărei 
posesiune este revendicată de noul stat, ceea ce împiedică comunica- 
rea între Szeged și vestul Ungariei. De la jumătatea lui iunie, trebuie 
să fie purtate negocieri la Belgrad, pentru a se obţine trecerea trupe- 
lor maghiare și retragerea armatei sârbe. Horthy — care vorbește cro- 
ata — se duce prin urmare la Belgrad împreună cu Teleki, ministrul 
afacerilor externe. Sunt primiţi de prim-ministrul Stojan Protić (1853-— 
1923) şi se întâlnesc, de asemenea, cu ministrul iugoslav al afacerilor 
externe, șeful statului-major, amiralul flotei, ambasadorii francez și 
britanic, ca și cu amiralii britanic (Troubridge) și american. lugosla- 
vii se arată foarte ostili Republicii Sfaturilor și primesc favorabil con- 
trarevoluția, dar nu vor să fie privați de câștigurile lor teritoriale. Se 
încheie deci o înțelegere și Regatul Sârbilor, Croaților și Slovenilor 
este primul stat care a recunoscut oficial guvernul de la Szeged. Re- 
laţiile cu iugoslavii sunt deci mult mai puțin conflictuale decât rela- 
ţiile cu ceilalți vecini — cu excepţia Austriei — ai Ungariei, cehii și 
românii. Horthy, care are excelente amintiri despre marinarii croați, 
arată o empatie evidentă față de regatul iugoslav — aceasta va fi ul- 
terior o constantă a viziunii sale despre echilibrul regional. 

La 23 august 1919, arhiducele Joseph renunță la sarcina de gu- 
vernator provizoriu. Gestul său este rezultatul presiunii exercitate 
de aliaţi și, mai ales, de Franţa, care nu doresc să vadă un Habsburg 
menținându-se în fruntea Ungariei, cu riscul de a deveni suveran 
legitim. Conferința de pace este tocmai pe cale să regleze chestiunea 
austriacă, interzicând reîntoarcerea Habsburgilor. Tratatul de la 
Saint-Germain, semnat la 10 septembrie 1919, se pronunță de ase- 
menea, în articolul 88, la independenţa Austriei și, în articolul ga, la 
renunţarea la orice reconstituire a fostului imperiu.! Însă plecarea 
arhiducelui ţine și de politica internă. Anton Lehár, care îi este favo- 
rabil, explică izolarea acestuia prin acţiunea a trei factori: aristocra- 
ţii maghiari în primul rând, care nu l-ar fi susținut, așteptându-se la 
reîntoarcerea lui Carol. Această explicație nu este viabilă, căci erau 


1. Articolul 88 trimite explicit la articolul 8o al Tratatului de la Versailles, 
prin care Germania recunoaște independenţa și frontierele Austriei. Se dorește 
astfel împiedicarea oricărei tentative de Anschluss. Republica Austria fusese 
într-adevăr creată sub denumirea de Deutsch Osterreich. O mare parte a clasei 
politice dorea atunci unirea cu Germania, pentru a compensa pierderea imperiu- 
lui. Social-democraţii sperau să sporească puterea mișcării lor graţie aportului 
muncitorilor germani. 

cu toții legitimiști și s-ar fi aliniat probabil în spatele arhiducelui. În 
al doilea rând, s-ar fi țesut intrigi împotriva lui pe lângă aliați, mai 
ales de către margraful Pallavicini, care a făcut să le parvină un me- 
morandum împotriva Habsburgilor. Anumiți decidenți maghiari au 
încercat efectiv să meargă alături de aliați, sperând că așa vor feri 
regatul de o dezmembrare importantă. În fine, al treilea vinovat, în- 
suşi Horthy, din care Lehár face deja un candidat potențial la regență. 
Și el ar fi contribuit la denigrarea arhiducelui și a familiei imperiale 
pe lângă misiunea interaliată. După demisia arhiducelui Joseph, 
Horthy s-ar fi felicitat explicit în fața lui Lehâr pentru faptul că a pro- 
vocat retragerea celui „care, fără aceasta, ar fi devenit regele Ungariei 
în trei zile“.! 

Marșul asupra Budapestei se efectuează în mai multe etape, care 
pot părea foarte lungi în comparaţie cu mica distanță care separă 
Siófok de capitală, dar țara este încă într-o situație instabilă. Rela- 
ţiile dintre aliaţi și români, pe de o parte, și dintre aliați, guvernul 
Friedrich şi maghiari, pe de altă parte, sunt tensionate. După retra- 
gerea arhiducelui Joseph, Horthy apare din ce în ce mai mult ca omul 
forte, căci are de acum în spatele lui mii de soldaţi. Este apropiat de 
oameni și își petrece timpul cu ei, așa cum relatează Kozma: „Îi făcea 
plăcere să fie cu noi. Dejuna și lua cina cu noi deseori, venea să se 
scalde cu noi și nu făcea un secret din faptul că se simţea cel mai bine 
în mijlocul ofițerilor“.2 

În pofida disensiunilor care pot exista în rândul militarilor și al 
căror ecou se face încă o dată Anton Lehár, aceștia îl urmează pe Hor- 
thy fără să opună rezistență, unii sperând, fără îndoială, instaurarea 
unui regim militar, alții, în schimb, așteptând momentul oportun pen- 
tru a se debarasa de el. În ajunul intrării trupelor în Budapesta, Lehâr 
este primit de Friedrich, care l-a întrebat, se pare, cum să facă pentru 
a-l demite pe Horthy. Lehâr obiectează că însuși Friedrich l-a confir- 
mat în funcția de comandant-șef și că, pentru a fi demis, ar fi trebuit 
să dispună imediat de alternativă, ceea ce nu este cazul. La întrebarea 
pusă de Friedrich, care vrea să știe dacă ofițerii îl urmează pe Horthy, 
Lehâr răspunde: „l-am spus deschis: da. Așa cum și eu sunt alături de 
el. Socotesc că o sciziune a corpului ofițerilor ar fi extrem de periculoasă. 
Consider că Horthy este un om onest. Trebuie să vedem dacă e prost 
sfătuit. Dar a-i despărți acum pe ofițeri de el înseamnă a face un lucru 

1. Lehár, Erinnerungen, ed. cit., p. 119. 

2. Kozma, Az összeomlás 1918-1919, ed. cit., p. 366. 

dăunător patriei în aceste vremuri grele“.! Lehár și ceilalți știu că Hor- 
thy i-a promis lui Clerk, reprezentantul britanic în Comisia Inter- 
aliată, că nu va instaura dictatura militară odată ajuns în capitală. 
În lunile septembrie și octombrie, situația militară se normali- 
zează, mai ales în vestul țării, unde trupele venite din Austria fuzio- 
nează treptat cu acelea ale lui Horthy. Anumite regimente ale fostei 
armate sunt astfel reconstituite, precum, de exemplu, regimentul de 
husari din Transdanubia, care se regrupează la Enying, la câțiva ki- 
lometri est de Si6fok. O fotografie făcută atunci îl arată pe Horthy în 
compania familiei sale, pozând în mijlocul oamenilor: Istvân, fiul cel 
mare, este în față, cu ofițerii, Miklós, cel de-al doilea, în stânga; sunt 
amândoi în uniformă, Paula este în dreapta tatălui ei, mama copiilor 
în stânga lui. Fotografia a fost făcută cu ocazia unui concurs de vână- 
toare organizat de Sfântul Hubert pe moșia contelui Csekonics.2 Mai 
puţin glorioase sunt abuzurile comise de armata națională care înti- 
nează drumul triumfal spre Budapesta. După opinia lui Horthy, bine- 
înțeles informat, ele sunt săvârșite de franctirorii indisciplinaţi care 
trebuie puși la punct. Această imagine a unei armate de mercenari 
incontrolabili nu rezistă în fața numeroaselor mărturii ale ofițerilor 
din fosta armată imperială și regală, care regretă aceste infracțiuni. 
Dar sunt comise de soldați, în general la îndemnul subofițerilor apro- 
piați de Gömbös, care îi vânează pe „roșii“, cărora le sunt asociați 
invariabil evreii. Comandanții Prónay și Osztenburg acoperă aceste 
violențe?, când nu le încurajează. Este începutul a ceea ce se va numi 
teroarea albă — de care va mai fi vorba. Lehár relatează evenimente 
cu care s-a confruntat personal. El se arată convins că ordinele de 
executare sumară a comuniștilor sau a celor suspectați că sunt comu- 
niști veneau direct de la Gömbös, care se știa acoperit de Horthy. Acesta 
s-ar fi felicitat public de fiecare dată când îi erau raportate aceste 
fapte. Abuzuri au loc la începutul lunii septembrie în districtul în 
care își exercită autoritatea Lehár, la Czelldmălk și Tapolca, în nor- 
dul lacului Balaton. El ia măsuri și ordonă o anchetă, însă vinovații 
nu sunt găsiți. Lehár și anturajul său sunt scandalizați. După inci- 
dentele petrecute la Tapolca la 11 septembrie, ia măsuri mai energice 
pentru a controla trupa și afirmă că nu au mai fost pogromuri (după 


1. Lehár, Erinnerungen, ed. cit., p. 139. 

2. Pilch, Horthy Miklós, ed. cit., p. 193. 

3. Cei doi bărbați se află, de altfel, la originea fondării, în 1932, a Partidului 
Fascist Ungar (Magyar Országos Fasiszta Párt). 

cum spune el)în Ungaria de vest. În jurul localităţii Siófok, în schimb, 
chiar în preajma cartierului general, violențele continuă. Obsesia pe- 
ricolului bolșevic — incontestabil împărtășită de Horthy — nu explică 
totul. Identificarea evreilor cu comuniștii permite, de asemenea, comi- 
terea unor acte pur și simplu antisemite, disimulate sub o justificare 
politică. În aceste condiţii, poate fi înțeleasă neîncrederea aliaţilor și 
preocuparea lor de a nu grăbi sosirea la Budapesta a lui Horthy, care 
poate să fie legat de o preluare a puterii de a cărei natură le este teamă. 
De fapt, există motive întemeiate să se creadă că aceasta nu va fi de- 
mocratică, așa cum o înțeleg francezii și britanicii. Americanii și ita- 
lienii arată mai puține rezerve și, în general, sunt mai ezitanți în 
negocieri, atât cu guvernul, cât și cu Horthy. 

Începând din septembrie, înaintarea trupelor în direcția capitalei 
seamănă, după relatările martorilor, cu o recucerire. Mai mulți au- 
tori nu ezită să folosească în legătură cu asta termeni în general 
utilizaţi în limba maghiară pentru a caracteriza cucerirea ţării de 
către triburile lui Árpád, la sfârșitul secolului al IX-lea. În public, 
încep să fie difuzate imagini care-l prezintă pe Horthy ca pe salvato- 
rul națiunii. Apar afișe cu simboluri care amintesc, în același timp, 
devechea lui ocupaţie (cârma), împodobite cu tricolorul roșu-alb-verde 
sau cu o coroană. În desene, el apare — nu prea seamănă, căci fața lui 
este încă necunoscută marelui public — mărșăluind în fruntea trupe- 
lor care mătură în trecere comuniști cu trăsături evreiești stereotipe. 
Jenő Pilch, de exemplu, folosește termenul de „salvare a patriei“ (hon- 
mentés) pentru ansamblul inițiativei și califică parcursul lui Horthy 
drept „primul său marș triumfal“ (első diadalitja). Acesta din urmă 
marchează, de altfel, mai multe opriri pe măsura înaintării trupelor 
și își face intrări triumfale în toate orașele din regiune, ceea ce are 
ca efect impresionarea spiritelor și impunerea puterii armatei nați- 
onale. Horthy este la Kaposvâr la 8 septembrie, apoi la Szombathely 
și la Kőszeg la 22 septembrie și ulterior la Sopron. Astfel, este recu- 
cerită toată Transdanubia. O mare sărbătoare este organizată la Sz6- 
kesfehervâr la 12 octombrie; unul dintre participanţi este episcopul 
Ottokâr Prohâszka, rapid devenit unul dintre adulatorii noului regim.! 


1. Ottokár Prohászka (1858—1927) s-a aflat, la sfârşitul secolului al XIX-lea, 
printre fondatorii Partidului Popular Catolic (Katolikus Neppărt). El este unul din- 
tre reprezentanţii creștinismului social în Ungaria. A fost un antisemit notoriu. 
În scrierile sale, el îşi definește antisemitismul ca social și economic, și nu pe bază 
rasială sau religioasă. Catherine Horel, „Le Mouvement chrâtien-social en Hon- 
grie 1895-1918“, Etudes danubiennes XX/1-2, 2004, pp. 143-151. 

Cavaleria (lovasbanderium) comitatului este condusă de contele László 
Esterházy. Margraful György Pallavicini este, de asemenea, prezent în 
calitatea sa de comisar al guvernului (fSkormânybiztos), ca şi fostul 
prefect, contele Viktor Széchenyi. Pe deasupra, acolo se află și prim- 
ministrul Friedrich. Urmează Veszprém, Győr și, în fine, Esztergom, 
sediul primatului Ungariei, și Komârom la 10 noiembrie.! 

La 23 octombrie, au loc ultimele negocieri cu Clerk, în vederea pre- 
gătirii intrării armatei naţionale în Budapesta. La 6 noiembrie, acesta 
îi cere lui Horthy să-i primească pe delegaţii partidelor de stânga, pen- 
tru a-i asigura că asta nu înseamnă instaurarea unei dictaturi mili- 
tare. Întrevederile pe care le are Horthy cu acești oameni las să 
transpară neîncrederea lui și disprețul față de cea mai pare parte din- 
tre ei. Toţi se pliază totuși, la presiunea lui Clerk. Trupele din Trans- 
danubia (Lehâr) sunt de acum staționate în jurul capitalei, pe o rază 
acoperind localitățile Pomáz, Csobánka, Pilisvörösvár, Páty, Torbâgy, 
Törökbálint şi Érd. Ele se deplasează apoi în mai multe direcții spre 
capitală: Szemlőhegy, Vérmező, Gellért-hegy, Budafok şi gara de la 
Kelenföld şi Óbuda.? Etapa următoare constă în asigurarea podurilor 
pe Dunăre și a punctelor strategice din oraș. O altă parte a trupelor a 
ajuns la Budapesta urcând pe Dunăre. Ansamblul acestor forțe conju- 
gate se ridică la aproximativ 13000 de oameni. În dimineața de 16 no- 
iembrie, Horthy și armata națională intră în Budapesta. Coloana în 
fruntea căreia călărește el pleacă din gara Kelenföld la ora 8 dimi- 
neața. Vremea este mohorâtă, umedă și rece. Exact la un an după pro- 
clamarea republicii, Ungaria se pregătește din nou să schimbe regimul. 

Datorită biografului său englez, se știe că Horthy călărea un cal alb, 
un white Arab charger, prezentat și drept calul său favorit.3 Ceea ce 
contează însă în construcția memorială nu este rasa animalului, ci cu- 
loarea acestuia. Ulterior — și, mai ales, în timpul recuceririi din 1938- 
1940 —, Horthy va apărea mereu pe un cal alb. Imediat, observatorii fac 
asociaţia între Horthy și cuceritorul Árpád‘, chiar dacă mai târziu per- 
sonajul șefului de trib păgân va ceda locul regelui sfânt Ștefan. 

Prima oprire este făcută nu departe de acolo, la Buda, în fața Hote- 
lului Gellért, care adăpostește pe atunci Comisia Interaliată. Acolo 


1. Pilch, Horthy Miklós, ed. cit., p. 193. 
2. Ibid., p. 262. 


3. Rutter, Regent of Hungary. The Authorized Life of Admiral Nicholas Horthy, 
ed. cit., p. 232. 
4. La Schmidt-Pauli, de exemplu, Nikolaus von Horthy, ed. cit., p. 163. 

așteaptă și primarul, și ceilalți edili ai Budapestei. Horthy răspunde 
mesajului de întâmpinare al primarului Tivadar B6dy în termeni care 
vor rămâne celebri pentru felul în care este caracterizat orașul și ra- 
portul ambiguu pe care-l are cu el. „Domnule primar, vă rog să accep- 
taţi, în numele armatei maghiare, mulțumirile mele sincere pentru 
cuvintele dumneavoastră călduroase. Astăzi, în pragul acestui oraș, 
nu sunt dispus să țin un discurs cu obișnuitele clișee. Simţul dreptă- 
ţii mă obligă să spun fără ocolișuri ceea ce simt în acest moment. Pe 
când eram încă departe, pe când nu exista pentru noi decât o slabă 
speranță de a revedea înarmat acest oraș rătăcit, l-am blestemat și 
l-am urât, căci de departe nu vedeam decât valurile întunecate ale 
gloatei mizerabile de care fusese copleșit, și nu pe bieţii noștri frați 
unguri și pe toți martirii care sufereau din cauza persecuției. Naţiu- 
nea maghiară a iubit și a răsfățat întotdeauna Budapesta. Și totuși, 
în ultima vreme, acest oraș a devenit nenorocirea sa. Aici, pe malu- 
rile Dunării, convoc capitala ungară în fața unui tribunal; acest oraș 
care şi-a negat istoria milenară, acest oraș care a târât în țărână cu- 
lorile naționale și Coroana Sfântă și s-a drapat în zdrenţe roșii. El i-a 
aruncat în închisoare pe cei mai buni reprezentanți ai naţiunii sau i-a 
alungat din ţară; în plus, a delapidat avuţia noastră. Însă, pe măsură 
ce ne apropiam de el, gheața care ne înconjura inima s-a topit și sun- 
tem pregătiți să-l iertăm. Îl iertăm, dacă acest oraș vinovat se în- 
toarce în slujba patriei, dacă iubește din toată inima și cu toată forța 
sufletului său această ţară în care se odihnesc osemintele strămoșilor 
noștri, dacă iubește glia pe care o hrănesc frații noștri cu sudoarea 
frunţii lor, Sfânta Coroană, crucea dublă, cele trei coline și cele patru 
fluvii, într-un cuvânt, patria noastră ungară și poporul nostru un- 
gar...“.! Horthy îi evocă apoi în câteva fraze pe soldaţii din armata sa și 
ceea ce au venit să facă: să restaureze ordinea și să pedepsească, dacă 
trebuie, dar și să se poarte ca frații cu toţi cei care le vor întinde mâna. 
În acest scurt discurs — Horthy nu va rosti niciodată multe mai lungi — 
se exprimă esența regimului care se va instaura în lunile următoare. 
Ambivalenţa raportării lui la Budapesta se exprimă prin folosirea cu- 
vântului „vinovat“, a cărui traducere din maghiară trimite la păcat (bin). 


1. Discurs reprodus de Horthy în Memoriile sale, pp. 126-127 (în versiunea 
maghiară, pp. 129-131). Sublinierea mea. Citez după traducerea franceză, înlo- 
cuind égarée „dezorientat[ă]“ cu dévoyée „rătăcit[ă]“, iar seduite „seduslă]“ cu 
coupable „vinovat[ă]“, care corespund mai bine spiritului și literei textului. Mémoires 
de lamiral Horthy, ed. cit., p. 101. 

Referirile la pământ sunt în opoziție cu valorile de la oraș, presupuse 
mai puțin onorabile. Metropola este cosmopolită, este, după părerea 
lui, un Babilon aflat în mâinile evreilor. Va fi glorificată deci lumea sa- 
telor în fața pierzaniei reprezentate de marele oraș. Noţiunea de „a 
duce pe un drum greșit“, „a induce în eroare“ (tevutra vezet în maghiară, 
irregefiihrt în germană), în sensul primar al termenului, semnifică fap- 
tul că orașul a fost antrenat pe o cale greșită — de guvernul lui Kârolyi 
mai întâi, apoi de bolșevici. Referirea la coroană se opune republicii și 
anunță reîntoarcerea la monarhie. Menţionarea crucii care urmează 
este logică, de vreme ce Ungaria era un regat creștin, ea prefigurează 
întoarcerea la tradiţii. Catastrofa este interpretată în sensul pedepsei 
administrate țării care se îndrepta lent, dar sigur spre laicizare. În fine, 
tricolorul, care semnifică fervoarea, fidelitatea și speranța, arată că noua 
putere va fi națională, se va încerca deci întărirea coeziunii în interior 
și recâștigarea teritoriilor pierdute în exterior. Naționalismul și revizi- 
onismul sunt cuvintele de ordine. 

În ziua aceea, Horthy şi-a făcut o apariţie decisivă. Englezul Rut- 
ter îl descrie astfel: „Era proaspăt ras, cu umerii largi, cu trăsături 
bine desenate și ochi albaștri, pătrunzători. Avea o expresie gravă și 
hotărâtă în timp ce primea aclamaţiile celor care se adunaseră pe 
trotuare“.! Generalul american Harry Hill Bandholtz îi face mai 
mult sau mai puţin același portret: „Amiralul Horthy este un ofițer 
cu prestanță și o înfățișare inteligentă și eu cred că este sincer în 
dorinţa și intenţia de a face totul cât mai bine“.? În schimb, felul său 
de a vorbi îi surprinde pe mulți. Istvân Milotay, prezent în fața Ho- 
telului Gellért, consideră că Horthy vorbește maghiara ca Franz Jo- 
seph, deci cu accent pronunţat. Îi mărturisește această bizarerie 
scriitorului Ferenc Herczeg, care se află alături de el, iar acesta din 
urmă îi spune că regele Matyâs* a vorbit în limba cehă la Praga. Milo- 
tay a reflectat și a constatat că și principele Rákóczi uitase limba 
maghiară în timpul studiilor făcute la iezuiţi, ceea ce nu l-a împiedi- 
cat să se afle în fruntea răscoalei. El relatează, de asemenea, spusele 


1. Rutter, Regent of Hungary. The Authorized Life of Admiral Nicholas Horthy, 
p. 20. 

2. Harry Hill Bandholtz, An Undiplomatic Diary. By the American Member 
ofthe Inter-Allied Military Mission to Hungary 1919-1920 (editat de Fritz-Konrad 
Krüger), Columbia University Press, New York, 1933, p. 235. 

* Regele Ungariei Matia Corvin (1458-1490), fiul lui Iancu de Hunedoara, era 
prizonier la Praga când o delegaţie de nobili a venit să-i ofere Coroana; el a fost 
ales de Dietă la 20 ianuarie 1457 (n. tr.). 

lui Gömbös, cu care Horthy se întreţine tot ca „bun german din Viena“ 
(jóbécsi n&met).! Părintele Zadravecz confirmă această relativă ciu- 
dăţenie a lui Horthy față de limba sa maternă. În timpul primei lor 
întâlniri de la Szeged, în iunie, consideră că „el vorbea prost ungu- 
rește, ezitând și cu un accent străin“.? 

O proclamaţie către locuitorii Budapestei care fusese afișată în 
primele ore ale dimineţii era cu siguranță semnată de Horthy, însă 
nimeni n-o cunoștea. În câteva clipe, toată lumea știe cine este și stră- 
zile se umplu cu o mulțime curioasă. Se vorbește de 10000 de persoane 
între piațetă și hotel, apoi de 20000 de persoane în jurul Hotelului 
Gellert și pe traseul care duce la podul Elisabeta. Colonelul Lehâr con- 
firmă marea bucurie populară, mașina sa este acoperită de florile arun- 
cate de trecători. Trupele se deplasează în sunetul marșului compus 
pentru el de fratele său Ferenc (Franz) cu ocazia intrării în Budapesta.’ 

Cortegiul traversează Dunărea pe pod și ajunge în fața Parlamen- 
tului, unde este așteptat de prim-ministrul Friedrich și de cardinalul 
primat Jânos Csernoch, arhiepiscop de Esztergom. Alături de car- 
dinal, la fel ca la încoronarea din 1916, se află doi episcopi protestanți 
și un preot ortodox. Cei trei bărbați binecuvântează drapelul armatei 
primit din mâinile romancierei Cécile Tormay în numele doamnelor 
din Asociația Naţională a Femeilor Maghiare (Magyar Asszonyok 
Nemzeti Szövetsége). Pe locul respectiv a fost înălțată o capelă provi- 
zorie și Csernoch celebrează o mesă. El ia apoi cuvântul și salută 
venirea unei noi ere. Vorbește de „Ungaria creștină glorios reînviată“. 
Pastorul calvinist Elek Petri continuă în același spirit, referindu-se 
la „aceste drapele înălțate pentru ca ungurii să trăiască, pentru ca 
Buda să se ridice, în așa fel încât glia sfântă a ungurilor să nu fie 
împinsă către porțile infernului“. În același spirit, pastorul luteran 
Sândor Raffay evocă Ungaria restaurată de la Munţii Carpaţi la Ma- 
rea Adriatică. El face, de asemenea, apel la Sfânta Coroană; asta 
face ca mulțimea să reacționeze, strigând: „Trăiască Sfânta Coroană, 


1. István Milotay, Egy élet Magyarországért. Ami Horthy emlékirataiból kima- 
radt [O viață pentru Ungaria. Ceea ce s-a omis din memoriile lui Horthyl, Gede 
Testvérek, Budapest, 2001. Este vorba despre o reeditare realizată de o editură 
de extrema dreaptă a textului apărut în 1953 în revista Út és cél a emigrației. 

2. Páter Zadravecz titkos naplója, ed. cit., p. 237. 

3. Franz Lehár, Lehár Fiúk Induló (sau Lehár Soldaten Marsch). Seinem 
Bruder Anton Baron Lehár gewidmet anläßlich dessen Einzug in Budapest, 1919, 
früher Chodel jetzt Glocken-Verlag, Budapest, 1919. Partitura în tempo di marcia 
are două pagini. 

trăiască Regele!“ În fața acestei ușoare discordanțe, el se crede obligat 
să ia din nou cuvântul și să adauge o trimitere la naţiune. În fine, pri- 
orul unitarian Miklós Józan se exprimă în numele secuilor din Transil- 
vania și se bucură să vadă cum națiunea milenară merge mai departe.! 

Seara, la Operă are loc o reprezentație de gală. Mai înainte, trupele 
au defilat pe bulevardul Andrâssy, cum stă mărturie un film. Horthy 
sosește în trăsură: el este întâmpinat de directorul Emil Abrânyi Jr. 
Acesta din urmă cere să se cânte Imnul național (Himnusz). Pe scenă 
a fost așezată o statuie reprezentând Hungaria cu sabia ridicată. Ac- 
torul László Bakó recită versuri, apoi se interpretează extrase din 
primul act al operei lui Ferenc Erkel Bánk bán. După pauză, cântă- 
reața Emilia Márkus interpretează al doilea cântec național ungar, 
Szózat („Chemarea“) de Mihály Vörösmarty (muzica de Beni Egressy). 
Spectacolul se termină cu Marșul lui Rákóczi (Rákóczi-induló) de 
Berlioz. Orchestra Operei este dirijată de Antal Fleischer. Seara se 
încheie cu o recepţie la reședința prim-ministrului, Palatul Sândor, la 
doi pași de Palatul Regal din Buda? 

După Budapesta, sarcina armatei naţionale este să reia controlul 
asupra țării eliberate treptat de trupele românești, care s-au retras 
în spatele liniei de demarcaţie fixate de aliați. „Teritoriile eliberate“ 
(felszabaditott teriiletek), după expresia folosită atunci, sunt vizitate 
de Horthy începând din luna decembrie. El inspectează succesiv co- 
mitatele Heves, Borsod, Kiskun, orașul Kalocsa, calificate de Jenő 
Pilch drept „pământul martirilor“ (mártírok földje), şi, în fine, propria 
regiune, începând cu orașul Szolnok. Aceste turnee continuă la înce- 
putul anului 1920: Horthy vizitează Marea Câmpie (Alföld) și orașele 
Cegléd și Kecskemét la 7 februarie 1920.3 


Victoria contrarevoluției a fost însoţită de violențe, a căror esență 
este în mod deschis antisemită. „Teroarea albă“ urmează „terorii ro- 
şii“ practicate de bolșevici și vrea să o răzbune. Bolșevicii au jefuit 
proprietăţi funciare și bunuri aparținând nobililor și culacilor, i-au 
maltratat și pe țăranii care nu voiau să accepte colectivizarea. „Băie- 
ţii lui Lenin“ au folosit metode brutale împotriva lor. Pământul pro- 
mis de reforma agrară era, de fapt, destinat să devină colectiv, după 
modelul sovietic. Bilanţul victimelor este totuși mic în comparație cu 


1. Pilch, Horthy Miklós, ed. cit., p. 282. 
2. Ibid., pp. 285-286. 
3 Ibid., p. 315. 

abuzurile comise de trupele și grupusculele care acționează sub aco- 
perirea armatei naţionale. Din cele 5000 de victime puse pe seama 
terorii albe, 3000 sunt evrei. Difuzarea masivă a unor imagini și ca- 
ricaturi care îi stigmatizează pe evrei drept bolșevici, agenți ai stră- 
inătăţii și deci trădători ai naţiunii ungare a contribuit la alimentarea 
și la justificarea violenței împotriva lor. Această propagandă este, în 
parte, orchestrată chiar de armată, care o distribuie în propriile rân- 
duri. În plus, jurnalele au fost incitate să publice articole și carica- 
turi în acest sens.! Crimele au fost comise la țară, unde evreii erau 
adesea izolați. A fost ușor să-i motiveze pe ţăranii care tocmai îndu- 
raseră presiunea comuniștilor și care erau dezamăgiți că nu obținu- 
seră pământul pe care aceștia din urmă îl promiseseră. Sunt atacați, 
prin urmare, administratorii marilor domenii, negustorii de vin, mi- 
cii comercianți evrei din sate. 

Desigur, Horthy cunoștea aceste incidente și era informat în legă- 
tură cu natura lor. Cu toate acestea, el n-a întreprins nimic pentru a 
le pune capăt. Nici nu s-a exprimat clar condamnându-le din princi- 
piu. Putem găsi mai multe motive. Horthy este, înainte de toate, un 
om al timpului său, născut într-un cadru puţin dispus la filosemi- 
tism. Educaţia sa, pregătirea, apoi cariera sa nu-l pun în contact cu 
evreii și păstrează despre ei amintiri moștenite din tinereţea sa. El 
este deci impregnat de prejudecățile și stereotipurile care circulă pe 
atunci. Trecerea prin Viena nu face decât să le întărească. Viziunea 
lui despre lume este cea a unui mic nobil calvinist conservator și 
profesează deci un antisemitism banal conform epocii sale, apropiat 
de cel teoretizat de creștinismul social. El nu încetează să considere 
că există evrei „buni“, asimilați și patrioți, și evrei „răi“, care au adus 
bolșevismul. În al doilea rând, este militar și deci un om de acţiune 
care nu se lasă stânjenit de reflecţie. Scopul armatei sale este recu- 
cerirea puterii, este inevitabil să se producă derapaje, pe scurt, „nu 
faci omletă fără să spargi ouă“. În al treilea rând, violența împotriva 
evreilor se vrea un răspuns la pretinsa lor participare la Republica 
Sfaturilor. Horthy nu este, prin urmare, stingherit ideologic de aceste 
abuzuri atunci când folosește fără încetare în discursul său cuvintele 
„onoare“ și „datorie“. În atitudinea faţă de teroarea albă, el le disociază, 
făcând ca datoria — întoarcerea la ordine — să treacă înainte de onoare, 
care i-ar fi impus să condamne și să facă să înceteze violențele antise- 
mite. Neliniștea resimţită față de evrei este manifestă și va constitui 


1. Lehâr, Erinnerungen, ed. cit., p. 148. 

ulterior o constantă a politicii sale sau mai degrabă a renunțării sale 
în fața antisemiţilor. 

De la 20 noiembrie 1919, Horthy primește la Hotel Gellért, unde 
și-a stabilit cartierul general, o delegație a Asociaţiei Naţionale a 
Evreilor Maghiari (Magyar Zsidók Országos Szövetsége) care s-a con- 
stituit a doua zi după căderea Republicii Sfaturilor.! Această întâl- 
nire arată că este foarte conștient de problema pusă de antisemitism 
de ambele părți. Asociaţia este reprezentată de președintele Jenő 
Polnay, baronul Adolf Kohner, jurnalistul József Veszi, președintele 
Agenţiei Centrale Ortodoxe Adolf Frankl și doctorul József Patai. 
Polnay ia cuvântul pentru a exprima fidelitatea evreilor față de pa- 
tria ungară și a aminti sacrificiul celor care și-au dat viața pentru ea 
în timpul războiului. El condamnă apoi ferm bolșevismul și declară 
că industriașii și comercianții ale căror bunuri au fost jefuite își vor 
îndeplini de acum înainte „cu entuziasm datoria patriotică în opera 
de renaștere naţională“. Horthy le răspunde deplorând faptul tragic 
că mulți evrei s-au aflat printre conducătorii bolșevici. Este supărat 
din cauza „evenimentelor regretabile“ (sajnálatos események) care 
au avut loc în Transdanubia din acest motiv. Promite că armata va 
restaura „ordinea și calmul“. În fine, se arată convins că evreii vor con- 
tribui la reconstrucție cu un „sentiment patriotic“.? 

În Memoriile sale, Horthy se disociază cu totul de violențele antise- 
mite, pentru care ar fi responsabile detașamentele incontrolabile de 
franctirori. Nu este în întregime fals, căci asemenea fapte au existat 
efectiv. Totuși, cele mai multe abuzuri au fost comise într-un mod sis- 
tematic și conștient de trupele din armata națională. El justifică, dacă 
nu o scuză, creșterea violenţei prin haosul în care este aruncată țara 
din cauza regimului bolșevic. Nici aici nu greșește în totalitate, între 
mai 1919 și ianuarie 1920 anarhia a domnit cu siguranță în Ungaria. 
Toate biografiile lui Horthy apără această teză, constatând, pe de o 
parte, deriva inevitabilă generată de dezordine și, pe de altă parte, ne- 
putinţa comandamentului de a controla un conglomerat de trupe puțin 
disciplinate. Guvernul este acuzat și de lipsă de vigoare; acesta și-a 
transferat asupra armatei responsabilitatea reîntoarcerii la ordine.? 


1. Asociaţia este emanațţia iudaismului ungar în diversitatea sa (neologi și 
ortodocși). Ea numără printre membrii săi și politicieni precum Vilmos Vázsonyi 
și industriași ca baronul Manfred Weisz. László Gonda, A zsidóság Magyarországon 
1526-1945 („Evreii din Ungaria 1526-1945], Századvég, Budapest, 1992, p. 197. 

a. Pilch, Horthy Miklos, ed. cit., p. 352. 

3. Schmidt-Pauli, Nikolaus von Horthy, ed. cit., p. 158. 

De la angajarea în contrarevoluție, Horthy a devenit mai mult sau 
mai puțin ostaticul celor care l-au chemat. Ofițerii care gravitează în 
jurul lui Gyula Gömbös și al MOVE câștigă tot mai multă influență 
pe lângă Horthy, care le apreciază calitățile militare și energia de a 
reinstaura ordinea. Nu-l interesează metodele și ideologia lor. Ra- 
porturile sale cu MOVE devin tot mai strânse. După ce a fost ales 
președinte de onoare, el asistă astfel, la 17 ianuarie 1920, la aduna- 
rea generală. Soţia îl însoțește în calitate de nașă a drapelului asoci- 
aţiei. Ea rostește o scurtă alocuţiune, în care declară că nimic nu se 
compară cu dragostea de mamă și în care se aseamănă cu mamele 
spartane. În acest spirit încredinţează drapelul pe care este brodată 
deviza „Cu onoare pentru patrie!“ (Becsülettel a hazăsrt!). Încet-încet, 
Horthy scapă de mediul de origine, legitimismul, și se apropie de acești 
oameni noi, cărora le este recunoscător că au permis reîntoarcerea la 
ordine. Se împarte între ambiția personală, ale cărei contururi sunt 
încă vagi la începutul lui 1920, legitimiști, care așteaptă de la el re- 
staurația nu numai a Regatului Ungariei, ci și a regelui legitim, 
Carol de Habsburg, și Gömbös cu partizanii lui, care doresc alegerea 
suveranului. Aceștia din urmă se gândesc să-l pună pe Horthy pe 
tron cu scopul de a se sluji de el pentru a instaura un regim dacă nu 
fascist, măcar corporatist. 

Cum a devenit, în aceste condiţii, Horthy regent al Ungariei? Care 
este în această alegere ponderea propriei ambiţii, a factorilor externi 
(aliații) și interni (echilibrul fragil dintre legitimiști și oamenii noi, 
partizani ai alegerii suveranului)? Teza avansată de ambasadorul 
Statelor Unite ale Americii John Montgomery, după care numirea sa 
ar fi datorată presiunii britanice, este puţin credibilă: „Este puțin 
cunoscut faptul că Horthy a fost ales regent prin favoarea Marii Bri- 
tanii. Strategia britanică a susținerii sale era subtilă și întortocheată. 
Amiralul Troubridge, care se afla în fruntea misiunii aliate de la Bu- 
dapesta, a făcut cunoscut că Horthy ar fi un bun candidat. Probabil 
că marina britanică avea mai multă greutate în materie decât Fo- 
reign Office. Horthy își mărturisise întotdeauna profunda admiraţie 
pentru marina britanică.“! E sigur că Horthy se bucura de un capital 
de simpatie și de încredere din partea britanicilor și că aceștia din urmă 
au primit cu satisfacție ascensiunea lui, dar a-i face iniţiatorii acesteia 
este exagerat. Pentru aliaţi în general, inclusiv pentru francezi, Horthy 


1 John Flournoy Montgomery, Hungary. The Unwilling Satellite, Devin-Adair, 
New York, 1947, P. 39. 

este un candidat acceptabil. Accederea la regență îndepărtează deo- 
camdată pentru viitorul apropiat spectrul restauraţiei Habsburgilor, 
pe care nu o doresc nici una dintre puterile aliate și cu atât mai puțin 
statele succesoare. Personalitatea sa e considerată suficient de puter- 
nică pentru a evita preluarea puterii de către elementele mai extre- 
miste reprezentate de Gömbös și anturajul său. Întoarcerea la monarhie 
este o asigurare împotriva instaurării unei dictaturi militare. În fine, 
respingerea democrației permite aliaţilor și mai ales francezilor să 
menţină o atitudine de mare fermitate față de Ungaria în momentul în 
care se derulează două procese concomitente: negocierea tratatului de 
pace care va valida dezmembrarea Ungariei regale; apropierea de Ce- 
hoslovacia, de România și de Iugoslavia, din care Franța va face soclul 
politicii sale în Europa Centrală. În fața unei Ungarii democratice așa 
cum se anunța aceasta cu guvernul Mihâly Kârolyi, Franţei i-ar fi fost 
greu să-și justifice politica. Astfel, ea preferă, nu fără cinism, un regim 
autoritar. Revizionismul va pune în valoare și va fi un ferment pentru 
Mica Antantă; partenerii, care au puține veritabile interese comune, 
n-au altă rațiune de a fi decât lupta împotriva pericolului german și, în 
al doilea rând, ungar. 

Horthy scrie în Memoriile sale că, la începutul anului 1920, se afla 
chiar acolo unde ar fi vrut să evite să fie: în politică.! Această primă 
frază a capitolului pe care-l consacră alegerii sale ca regent intro- 
duce o constantă în relatarea sa. El se prezintă, într-adevăr, în cea 
mai mare parte a timpului ca fiind forțat de evenimente să acționeze 
conform datoriei, chiar dacă în toate cazurile exista alternativă. Ar fi 
putut astfel să demisioneze în orice moment: în ianuarie 1920, după 
alegeri, considerând că-și îndeplinise sarcina. Ulterior, și mai ales în 
momentul intrării în război și după, ar fi putut să se retragă din acest 
angajament politic pe care nu încetează să-l definească drept lipsă a 
altor opțiuni și exprimându-și aversiunea. Or, se pare că s-a gândit 
încă din ianuarie 1920 la eventualitatea unei regențe sub conduce- 
rea sa, lucru confirmat de generalul american Bandholtz, care se în- 
treține cu ella 4 februarie 920.2 Călătoriile sale în provincii la sfârșitul 
anului 1919 și la începutul anului 1920 pot fi astfel interpretate ca 
etape ale unei campanii care nu are ca singur scop să restaureze au- 


1. Horthy, Ein Leben für Ungarn, ed. cit., p. 128 (versiunea maghiară, Emlék- 
irataim, ed. cit., p. 133). În versiunea franceză, Mémoires de l'amiral Horthy, ed. 
cit., p. 104. 

2. Bandholtz, An Undiplomatic Diary, ed. cit., p. 359. 

toritatea statului — căci aceasta nu intră în atribuţiile sale —, ci să se și 
facă cunoscut de populaţie. 

După sosirea lui Horthy la Budapesta, guvernul Friedrich este 
remaniat, la cererea aliaților, iar președinția acestuia îi este încre- 
dințată lui Károly Huszár, care era până atunci ministrul cultelor și 
instrucţiunii publice. O altă exigenţă a aliaţilor se referă la organiza- 
rea viitoare a alegerilor, pentru a asigura țării reprezentare parlamen- 
tară. E totuși evident că totul se îndreaptă spreîntoarcerea la monarhie, 
dar definirea acesteia din urmă pune probleme atât aliaților, cât și 
lumii politice ungare. Formula regenței nu este neobișnuită și ea a 
fost necesară în mai multe rânduri în istoria ungară, dar și austriacă. 
Regentul (kormányzó în limba maghiară, Reichsverweser în limba ger- 
mană) a fost cel mai adesea, în cazul austriac, un membru al familiei 
domnitoare care-l înlocuia pe titularul exclus, decedat, otrăvit etc. În 
cazul maghiar, în schimb, unde monarhia este electivă, regentul nu 
este obligatoriu să provină din ultima familie domnitoare. Conform 
dreptului ungar, nimic nu se opune deci ca Horthy să fie ales. Dar 
situația se complică prin faptul că regele Carol nu a renunțat la drep- 
turile sale la coroana ungară. Decizia de a reveni la monarhie comportă 
riscul de a-l vedea încercând să-și reclame prerogativele. Or, aliaţii 
sunt categorici în legătură cu această chestiune. Curând, ei vor da de 
înțeles că nu numai fostul rege Carol nu va fi acceptat, ci nici un alt 
Habsburg. Această notificare îi îndepărtează pe arhiducele Joseph, ca 
și pe arhiducele Albrecht! de la regență. 

Soluţia constă atunci în alegerea unui reprezentant al nobilimii 
maghiare. Este luat în considerare mai întâi contele Albert Apponyi 
(1846-1933), care are prestigiul și autoritatea necesare, și un profil 
politic acceptabil. El este însă foarte bătrân și, în plus, are mult de lu- 
cru — este șeful delegaţiei maghiare la Conferinţa de Pace. Își petrece 
începutul anului 1920 aproape în întregime la Paris. În februarie, 
face de altfel o declaraţie în care afirmă că nu dorește această alegere. 
Ceilalţi aristocrați potenţial eligibili sunt prea marcați din punct de 
vedere politic. Retragerea treptată a acestor candidaţi îi lasă cale liberă 
lui Horthy. Acesta din urmă parcurge în același timp țara și, după 
fiecare vizită, partizanii săi se mobilizează în favoarea lui. 


1. Arhiducele Albrecht (1897-1955) aparţine ramurii Habsburg-Teschen; 
mama sa a fost arhiducesa Isabelle (1856-1931), care locuia la Pozsony / Pressburg / 
Bratislava. El se înrudea, prin tatăl său, cu ramura palatină din Ungaria. A fost 
un candidat mult mai puţin serios, atât prin capacităţile intelectuale, cât și din 
cauza celor două căsătorii morpanatice. 

În urma alegerilor din ianuarie 1920, rezultă un parlament domi- 
nat aproape în întregime de Partidul Micilor Proprietari (Kisgazda 
Párt), care are g de locuri, și Partidul Asociaţiei Naţionale Creștine 
(Keresztény Nemzeti Egyesülés Párt — KNEP), care obține 59. Opoziția 
este redusă la minimum: 17 deputați sunt independenți și cele 51 de 
locuri rămase sunt împărțite între șase partide, principalul fiind Par- 
tidul Naţional Democrat (Nemzeti Demokrata Párt)", care reprezintă 
elita liberală urbană esențialmente evreiască. În ședința inaugurală 
de la 16 februarie, noua adunare adoptă solemn Legea I/1920, ce redă 
Ungariei statutul de regat, dar o dezleagă de uniunea cu Austria pro- 
nunțată în 1867. Legitimiștii și partizanii alegerii au ajuns la un com- 
promis care face din regență soluţia provizorie a problemei regale. În 
dimineaţa de + martie, are loc alegerea regentului de către Adunarea 
Naţională prezidată de Istvân Rakovszky. Candidaţii prezenţi sunt 
Apponyi și Horthy. Acesta din urmă obţine 131 dintre cele 141 de vo- 
turi exprimate, Apponyi primește 7 voturi, în plus există un buletin 
alb și două anulate.? Un comitet compus din episcopul Prohâszka, 
György Gyomărey, Dénes Patacsi, Bálint Szijj și Gábor Ugron se reu- 
neşte pentru a pregăti textul jurământului care trebuie să-i fie pre- 
zentat ulterior lui Horthy. Acesta locuiește tot la Hotelul Gellért, unde 
comitetul vine pentru a-i anunța faptul că a fost ales. Prohászka i se 
adresează în numele comitetului. El îl invită să accepte votul și să se 
deplaseze în compania lor la Parlament, pentru a presta jurământul. 
În Memoriile sale, Horthy face dovadă de rea-credință când își pre- 
zintă alegerea ca pe o surpriză și pe o soluție acceptată după retrage- 
rea celorlalți candidați. Spune că a fost mirat că numele lui a fost 
evocat în săptămânile care au precedat votul și menţionează faptul că 
el însuși era favorabil desemnării lui Apponyi. Pretinde că a fost reti- 
cent și că nu a cedat decât după ce comitetul s-a întâlnit cu el într-o 
încăpere a Parlamentului pentru a-l convinge să accepte sarcina pe 
care i-o încredința adunarea.* Regentul primește toate prerogativele 
regale, mai puţin două: nu poate conferi titluri de nobleţe și nu are 
dreptul de a numi în funcții ecleziastice. El este, în schimb, șeful ar- 
matei și al diplomaţiei, poate convoca și dizolva Parlamentul. Puterea 


1. Ignác Romsics, Magyarország története a XX. században [Istoria Ungariei 
în secolul al XX-lea], Osiris, Budapest, 1999, p. 135. 

2. Pilch, Horthy Miklós, ed. cit., p. 386. 

3. Horthy, Ein Leben für Ungarn, ed. cit., p. 133 (versiunea maghiară, Emlék- 
irataim, ed. cit., p. 137). În versiunea franceză, Mémoires de Pamiral Horthy, ed. 
cit., p. 108. 

executivă este în mâinile sale prin intermediul guvernului responsa- 
bil, al cărui prim-ministru este numit de el, dar nu sancţionează legile. 
Poate totuși să trimită o lege de două ori înapoi în Parlament și să pro- 
pună el însuși un proiect de lege. În fine, poartă titlul de Alteță Sereni- 
simă (în maghiară fâmeltosăgi úr). 

Rakovszky redeschide ședința la ora 12 și 45 de minute: Horthy 
prestează jurământul în fața Adunării Naţionale, în prezenţa lui Pro- 
hâszka și a prim-ministrului Károly Huszár. „Eu, Miklós Horthy, re- 
gent ales al Ungariei, jur în fața lui Dumnezeu Atotputernicul că voi fi 
credincios Ungariei, că voi respecta legile sale și cutumele ei bune și 
vechi, că îi voi apăra independenţa și teritoriul, că îmi voi exercita 
sarcina de regent în virtutea Constituţiei, în acord cu Adunarea Naţio- 
nală și împreună cu guvernul responsabil, și că voi face totul pentru a 
acționa în mod sincer pentru binele și gloria țării. Așa să mă ajute 
Dumnezeu!“! O fotografie îl arată pe Horthy înaintând pe culoarul 
Parlamentului în spatele lui Rakovszky, împreună cu membrii comite- 
tului, printre care îl recunoaștem pe Prohâszka: o întâmplare fericită 
face ca o rază de lumină care pătrundea prin ferestre (este vorba în mod 
vizibil despre culoarul care mărginește balconul ce dă spre Dunăre) să 
inunde scena, lăsând în umbră, în mod curios, fața regentului. 

Cea mai mare parte a statelor învinse au semnat tratatele de pace 
în 1919, numai Ungaria și Turcia sunt încă absente de la negocieri. 
În ceea ce privește Ungaria, nerecunoașterea Republicii Sfaturilor și 
starea de război în care se găsește cu Cehoslovacia explică această 
situație. Principalele dificultăți apar deci în tratarea situației ma- 
ghiare, având în vedere rigoarea termenilor prevăzuţi pentru nego- 
ciere. Acestea sunt complicate de instabilitatea situației de pe teren 
şi de numeroasele reglementări frontaliere. Armata Roșie bolșevică 
se bate în Slovacia, la nord, situaţia Ucrainei subcarpatice la nord-est 
este indecisă, pentru că acolo se confruntă partizanii unei Ucraine 
independente, albii și roșiii. Românii intră pe teritoriul ungar pentru 
a-şi fixa pretenţiile asupra Transilvaniei. Câţiva aristocrați și juriști 
din Ungaria propun o uniune personală între cele două regate.? Se 


1. Pilch, Horthy Mikl6s, ed. cit., p. 389. 

2. După război și datorită aliaţilor, România a obținut Transilvania împreună 
cu Partium, Banatul, Bucovina și Basarabia. Dobrogea îi fusese atribuită în 
urma Congresului de la Berlin din 1878. În fiecare dintre aceste provincii (inclu- 
siv Dobrogea, care aparținea României din 1878) trăiau importante minorități 
naționale, ceea ce făcea din România de după război un stat multinațional, care 
nu respecta decât în mică măsură principiile drepturilor minorităţilor. Situaţia 
sa este ambiguă, căci pacea separată semnată cu Puterile Centrale în martie 1918 

pare că regele Ferdinand și regina Maria au primit cu simpatie ideea, 
dar Ionel Brătianu și Iuliu Maniu i s-au opus ferm. La sud, iugoslavii 
și francezii ocupă Bácska până la Pécs și Szeged. Numai la frontiera 
cu Austria este încă liniște, în așteptarea hotărârii Conferinţei de 
pace referitoare la teritoriul viitorului Burgenland care trebuie să fie 
desprins de Ungaria. 

Dorința slavilor, de sud și de nord, de a comunica se regăsește 
după Primul Război Mondial, când ei cred că trebuie să combată Un- 
garia revizionistă și, în același timp, să împiedice restaurarea fostei 
dinastii prin separarea Ungariei de Austria. Deja în timpul războiu- 
lui, unii imaginează crearea unui coridor care să-i lege pe cehi și cro- 
ați, iar proiectul respectiv reapare, pentru o scurtă perioadă, în 1918, 
apoi în timpul încheierii acordurilor dintre Cehoslovacia și Iugoslavia. 
În acest moment, ipoteza propusă este fie federalizarea, fie deman- 
telarea imperiului și este dirijată foarte explicit împotriva Austriei și 
Ungariei, considerate ca opresoare ale slavilor. Pentru anumiţi obser- 
vatori, este vorba despre reconstituirea fostei provincii romane Pan- 
nonia Superior, care îngloba efectiv estul Austriei și vestul Ungariei. 
Se ia în considerare regruparea comitatelor maghiare Moson, Sopron, 
Vas și Zala, ceea ce ar fi dat Ţărilor cehe posibilitatea să comunice 
direct cu teritoriile slovenilor și cu celelalte țări slave. Această nouă 
Pannonie ar fi avut din nou fosta capitală, și anume Szombathely 
(Savaria). Coridorul ar fi fost mărginit la vest de râul Leitha și fron- 
tiera austriacă actuală până la Radkersburg, pe malul stâng al râu- 
lui Mur; la sud, ar fi urmat malul stâng al Murului până la confluența 
cu Drava (Murakeresztúr); la est, ar fi urmat limita estică a comita- 
tului Zala până la lacul Balaton, care ar fi rămas ungar, apoi malul 
drept al râului Zala până la malul stâng al râurilor Marczal și Raab 
până la vărsarea în Maly Dunaj (Dunărea Mică); în fine, la nord, ar fi 
urmat Dunărea de la Győr la Pressburg (Bratislava). Pentru a evita 
nodurile feroviare centralizate de la Viena și Budapesta, de-a lungul 
acestui coridor ar fi putut fi construită o cale ferată pe care să se 
transporte toate mărfurile provenind din ţările slave până la Marea 
Adriatică, „de la Petrograd la Fiume“!, dând astfel slavilor de nord 


îi nega în teorie dreptul de a fi tratată asemenea Cehoslovaciei și Iugoslaviei. Or, 
în urma conferinței a obținut cele mai multe câștiguri teritoriale. Subzistă însă 
un dezacord în legătură cu frontierele sale cu Cehoslovacia (în Rutenia) și cu 
trasarea frontierei cu Iugoslavia, în Banat. 

1. Arthur Chervin, L'Autriche et la Hongrie de demain. Les différentes nationa- 
lites d'apres les langues parlees, Berger-Levrault, Paris, 1915, p. 115. 

acces la mare, care nu i-ar mai obliga să treacă prin Germania.! Aceste 
planuri geopolitice de redecupare a frontierelor nu sunt reluate de 
geografii, mai ales francezi, care vor prezida lucrările Conferinţei de 
Pace, dar le găsim evocate în mod regulat de presa franceză până în 
anii 1920, ca și în gândirea lui Tomáš Masaryk.? Ideea coridorului 
slav este mai târziu abandonată în timpul negocierilor de la Confe- 
rința de pace, care recunoaște ca graniță între Austria și Ungaria 
vechea delimitare a Imperiului Habsburgic. Austriecii cer — și ob- 
țin — o parte din Burgenland pe baza unor considerații etnolingvis- 
tice destul de juste, dar împrejurimile Lacului Neusiedl (Fertő-tó) 
sunt problematice și chestiunea nu se va rezolva decât după semna- 
rea tratatelor de pace de la Saint-Germain și Trianon. 

La sfârșitul Marelui Război, luând în considerare dorința aliați- 
lor, mai ales anglo-americani, de a limita conflictele iredentiste în 
noile țări, armatele sârbă, română și cehă au ocupat spațiul revendi- 
cat de țările lor respective înainte de începutul Conferinţei de Pace. 
În cea mai mare parte a cazurilor, această tactică s-a dovedit profita- 
bilă, iar limitele staționării armatelor au devenit treptat frontierele 
reale, neținându-se seama de echilibrul teritorial și etnolingvistic. 
După căderea Republicii Sfaturilor, cehii încearcă să se apropie de 
iugoslavi. Această mișcare este îndreptată desigur împotriva Unga- 
riei, dar și împotriva României. Cele două protagoniste sunt invidi- 
oase pe susținerea recentă acordată de Franța României și acuză 
aceste două țări că au favorizat în Ungaria reacția de care se tem. 
Cebhii și iugoslavii mizează atunci pe anglo-americani contra Franței 
în optica reorganizării viitoare a regiunii. Odată cu sosirea Ungariei 
la Conferinţă în ianuarie 1920, cele trei țări vor pecetlui înțelegerea 
între ele și vor exercita o presiune asupra Franţei pentru a regle- 
menta statutul frontierelor dintre ele și Ungaria. Rămâne îngrijora- 
rea în fața unui potenţial — dar, în realitate, foarte ireal — pericol 
maghiar, ceea ce va determina Cehoslovacia și Regatul Sârbilor, 
Croaților și Slovenilor să încheie o alianță, apoi să primească și Ro- 
mânia. Această construcție face să eșueze proiectele franceze, fără 
îndoială iluzorii, pentru un alt echilibru danubian. 

Pe baza unui raport furnizat de Sir George Clerk, aliaţii decid, în 
cele din urmă, să invite Ungaria să ia parte la discuţii. Între timp, 
piedica reprezentată de regimul bolșevic a fost înlăturată și aliații au 


1. Jules-Eugene Pichon (sub pseudonimul Jules Chopin), L'Autriche-Hongrie 
„brillant second“, Paris, 1917, p. 260. 
2. Tomáš G. Masaryk, La Nouvelle Europe (reed.), Fayard, Paris, 2002, p. 205. 

recunoscut că Ungaria a redevenit frecventabilă. Documentele care 
vor servi la pledarea cauzei Ungariei la Paris au fost în parte pregă- 
tite de urgenţă și în grabă de ministrul afacerilor externe din guvernul 
contrarevoluționar de la Szeged, contele Pál Teleki. Autoritatea și com- 
petenţele sale sunt incontestabile și, în plus, el este de formaţie geo- 
graf. Este asistat de trei alți geografi, Zsigmond Bâtky, Aurél Littke și 
Kâroly Kotugowicz, care adună un grup de cincisprezece, apoi de trei- 
zeci de experți pentru a desena o hartă a Ungariei în funcție de re- 
partizarea grupurilor naţionale.! În pofida dificultăţilor reprezentate 
de ocuparea unei părți a ţării de trupele române, a unei relative 
lipse de experienţă și a unei incorigibile naivități a ungurilor în ma- 
terie de politică externă, delegația ungară reușește totuși să pună la 
punct o argumentaţie valabilă și să aleagă printre membrii săi oa- 
meni de calitate. Cazul particular al Transilvaniei este încredințat 
unei comisii speciale conduse de contele Istvân Bethlen. Spre sfârșitul 
lunii noiembrie 1919, munca experţilor este încheiată, iar rezultatele 
sunt traduse în limba franceză. Însă delegația nu va fi trimisă la Paris 
până când românii nu evacuează regiunea Tisza. Horthy ţine totuși ca 
aliaţii să nu fie lăsați să aștepte și ca loialitatea față de ei să fie respec- 
tată. O spune explicit în timpul ședinței de guvern de la 8 decembrie 
1919 la care a luat parte în calitate de comandant-șet al armatei. El 
consideră că aliații rămân un factor important, chemat să conteze în 
regiune și după încheierea Conferinţei de pace — și are mare dreptate.? 

Delegația maghiară părăsește Budapesta cu un tren special la 5 ia- 
nuarie 1920. Negocierile de pace cu Ungaria încep imediat după sosi- 
rea ei. Toate statele care trebuie să participe sunt într-o poziție delicată, 
căci toate cer modificări de frontiere în profitul propriu. Sunt însă pre- 
zente la Versailles deja de un an și au avut deci timpul să-și perfecțio- 
neze argumentele, fără a mai vorbi despre ajutorul pe care-l primesc 
în mod indirect de la presă și de la experţii favorabili cauzei lor, pre- 
cum Robert Seton Watson sau Henry Wickham Steed. Delegații cehi 
și români prezintă statistici falsificate sau contestă în mod sistematic 
recensământul din 1910 care servește drept bază revendicărilor lor. Pe 
măsură ce avansează discuţiile, devine curând limpede că dreptul în- 
vingătorilor și al aliaților lor primează asupra factorilor etnolingvistici. 
Printre aliați, cei mai favorabili Ungariei sunt incontestabil america- 


1. Ignác Romsics, Der Friedensvertrag von Trianon, Gabriele Schäfer Verlag, 
Herne, 2005, p. 144. 
a. Ibid., p. 147. 

nii, însă ei nu sunt reprezentaţi în majoritatea reuniunilor comisiilor 
decât ca observatori. Delegaţia britanică este divizată între simpatia 
arătată de Lloyd George față de Ungaria și ceilalți delegați, care-i sunt, 
în schimb, ostili în maniera celor doi experți Seton Watson și Wick- 
ham Steed. Italienii sunt inconsecvențţi, susținând Ungaria în anumite 
cazuri — împotriva Regatului Sârbilor, Croaților și Slovenilor, de exem- 
plu — și dezavantajând-o în altele. Francezii sunt, în general, cei mai 
severi, pe de o parte, din cauza promisiunilor făcute reprezentanților 
fostelor naționalități din imperiu și, pe de altă parte, din cauza voin- 
ței de a constitui, cu ajutorul statelor succesoare, o „barieră a Estului“ 
care să oprească în același timp Germania și pericolul bolșevic. În con- 
textul acestei prime faze a discuţiilor, Conferința, constatând pătrun- 
derea tot mai avansată a românilor în Ungaria, cere crearea unei zone 
neutre, destinată să separe armatele română și maghiară. Această so- 
maţie este transmisă prin celebra notă a colonelului Vix către guver- 
nul Károlyi la 20 martie 1919: ea provoacă demisia cabinetului maghiar 
și preluarea puterii de către bolșevici a doua zi. De fapt, Conferința 
are intenţia să invite o delegație maghiară să vină la Paris în mai, însă 
scrisoarea de invitaţie este blocată la Viena de misiunea Antantei), 
care o consideră inoportună, date fiind haosul care domnește în țară și 
puţina credibilitate acordată guvernului Republicii Sfaturilor, care, în 
plus, se angajează într-un război împotriva Cehoslovaciei și încearcă să 
provoace o revoluţie bolșevică în Slovacia. 

Delegația maghiară este condusă de contele Albert Apponyi, de- 
can al oamenilor de stat maghiari și moștenitorul unei lungi tradiţii 
diplomatice. Delegaţia a anunţat deja că solicită restabilirea integri- 
tăţii teritoriale a țării în totalitate, ceea ce este bineînțeles iluzoriu. 
Celelalte trei state, Cehoslovacia, Iugoslavia și România, elaborează un 
memorandum comun în care-și enunță revendicările față de Ungaria. 
Conferința respinge cererile lui Apponyi și îndeosebi solicitarea de a 
fi organizat un plebiscit în noile regiuni frontaliere. În plus, traseul 
frontierelor dorite de statele succesoare ale monarhiei este deja în 
parte fixat de staționarea trupelor celor trei țări care au pătruns în 
Ungaria încă de la sfârşitul războiului. Ungaria nu mai reprezintă o 
amenințare pentru aceste țări mici: inexistentă din punct de vedere 
militar, epuizată din punct de vedere economic, ea este complet izo- 
lată pe plan internațional. Este totuși transformată în sperietoare 
pentru aliaţi. 


1. Ibid., p. 123. 

Sub conducerea lui Apponyi, discuţiile sunt dominate, din partea 
maghiarilor, de doi oameni care au un anumit viitor, contele Pâl Te- 
leki și contele István Bethlen. Sunt încă relativ puţini cunoscuți în acea 
epocă, chiar dacă activitatea lor recentă în slujba contrarevoluției a 
făcut să fie mai bine remarcațţi. Teleki (1879-1941), deși este membru 
al Camerei Superioare a Parlamentului, se consacrase până atunci 
activităților științifice; Bethlen fusese, desigur, membru al Camerei 
Inferioare, dar destul de insignifiant din punct de vedere politic. Prin- 
cipalii membri ai delegației sunt, pe lângă aceștia, Sândor Popovics, 
fost ministru de finanţe, baronul Vilmos Lers, secretar de stat la Mi- 
nisterul Afacerilor Externe, și contele László Somssich, președinte al 
Asociaţiei Naţionale a Agricultorilor (OMGE). Când delegația ungară 
sosește la Paris, lucrările Conferinţei sunt deja aproape de sfârșit. 
Poziţia Ungariei este extrem de dificil de menţinut și delegații ma- 
ghiari înfruntă ostilitatea declarată a Conferinţei, care își disimulează 
astfel necunoașterea totală a situaţiei; o situație confuză, este adevă- 
rat, care nu le poate oferi aliaților o imagine credibilă și liniștitoare. 
Delegaţia (73 de persoane în total) este exilată într-un hotel din Neuilly, 
unde practic are reședință obligatorie și i se interzice să iasă fără auto- 
rizație. 

Negocierile se derulează în două faze distincte: tratativele oficiale, 
apoi acordurile secrete care sunt purtate în paralel. Aceste discuţii îi 
pun faţă în față pe delegaţii maghiari cu guvernul francez în persoana 
lui Maurice Pal6ologue (1859—1944), fost ambasador și care îndeplinea 
pe atunci funcția de secretar general la Quai d'Orsay. Negocierile s-au 
prelungit până în iunie. Pentru Ungaria, acestea reprezintă ocazia de 
a încerca să-și facă mai bine înțelese situația și revendicările. Minis- 
trul plenipotenţiar francez la Budapesta, Maurice Fouchet, se duce în 
mai multe rânduri la regent pentru a-l informa în legătură cu propu- 
nerile franceze. Însă discuţiile progresează lent și Conferința, care 
între timp și-a încheiat lucrările, prezintă la 5 mai 1920 actul final al 
Tratatului de pace de la Trianon. Șocul provocat de termenii săi este 
în parte atenuat de speranța într-o reglementare secretă cu Franța, 
dar tratativele sunt definitiv întrerupte după demisia lui Maurice 
Paltologue, în septembrie 1920. Tratatul de pace este semnat în Gale- 
rie des Cotelles* din Grand Trianon în după-amiaza zilei de 4 iunie 


* Galerie din Palatul Grand Trianon, numită așa după pictorul Jean Cotelle 
le Jeune (1646-1708), portretist și miniaturist al lui Ludovic XIV, ale cărui tablo- 
uri se aflau pe pereţii galeriei (n. tr.). 

1920. Delegații maghiari se află față în față cu Alexandre Millerand, 
președintele Consiliului de Miniștri, Jules Cambon și Maurice Pal6o- 
logue pentru Franţa, Lloyd George și delegații britanici, apoi vin re- 
prezentanții celorlalte națiuni. Tratatul este semnat pentru Ungaria 
de ministrul Ágoston Benârd și diplomatul Alfréd Drasche-Lâzâr. Prost 
tratată de aliaţi, care exercită asupra ei o mare presiune, dezamăgită 
că a pierdut susținerea francezilor în care a sperat până la capăt, 
delegația maghiară nu are altă posibilitate decât să se supună și să 
propună guvernului său ratificarea tratatului. Acest lucru va fi făcut 
de Parlamentul ungar la 13 noiembrie, apoi de către regent la 15 no- 
iembrie 1920. 

Tratatul de la Trianon semnat la 4 iunie 1920 consacră dezmem- 
brarea Ungariei inițiată de ocupaţia trupelor cehoslovace și româ- 
nești începând din toamna anului 1918. Ungaria pierde 70% din 
teritoriul ei și trei milioane de locuitori: un maghiar din trei se găsește 
în situația de minoritate într-o nouă țară. Ei vor constitui acolo slabe 
grupuri minoritare. Ungaria trebuie să cedeze 103093 km? din terito- 
riul ei României (cu 31,6% maghiari), 61633 km? Cehoslovaciei (30,3% 
maghiari), 20551 km? Regatului Sârbilor, Croaților și Slovenilor 
(30,3% maghiari) și 4020 km? Austriei (8,9% maghiari). Ungaria de la 
Trianon are de acum înainte o suprafață de 92963 km? și 7615117 de 
locuitori, din care 88,3% sunt maghiari.! Tratatul nu autorizează men- 
ţinerea unei forțe armate decât în limita a 35000 de oameni și obligă 
Ungaria la plata unor reparaţii. Primirea tratatului, imediat calificat 
de presă ca dictat (bekediktătum), este dezastruoasă. La Budapesta, 
școlile și birourile sunt închise pentru o zi, prima pagină a ziarelor 
apare în chenar negru, drapelele sunt în bernă. Numai magazinele 
alimentare sunt deschise. Sunt organizate marșuri funebre încă de 
dimineaţă (nu era cunoscută atunci ora exactă a semnării tratatului). 
O manifestaţie de protest pornește la ora g și 30 de minute din Piaţa 
Eroilor în direcția centrului orașului: participanţii arborează pan- 
carte purtând numele provinciilor desprinse, cântă imnul și cântece 
din 1848. Unii strigă „Dreptate pentru Ungaria!“ sau „Jos Antanta!“ 
și „Asta nu este pace! Cortegiul ajunge — după parcursul ritual — la 
statuia poetului Sándor Petőfi, pe malul Dunării. De aici, unii se în- 
dreaptă spre Bazilica Sfântul Ștefan. La ora 10, bat toate clopotele, 
tramvaiele și toate trenurile din ţară se opresc timp de cinci minute. 


1. Romsics, Magyarország története a XX. században, ed. cit., p. 143. 
a. Romsics, Der Friedensvertrag von Trianon, ed. cit.. p. 188. 

În același timp cu mesa celebrată în bazilică de episcopul armatei na- 
tionale István Zadravecz, au loc slujbe în bisericile protestante din pie- 
țele Kálvin (reformată) și Deák (luterană) şi în biserica unitariană de 
pe strada Hold. Adunarea Naţională ţine o sesiune extraordinară la 
ora 11, iar președintele István Rakovszky rostește o scurtă alocuţiune, 
deplângând dezmembrarea unei comunități seculare și lansând un 
apel la populaţia din teritoriile separate. Tratatul de pace de la 4 iunie 
1920 este și actul de naștere al revizionismului ungar. 

Neliniștiţi în legătură cu viabilitatea celor două state rezultate din 
Imperiul Habsburgic, Austria și Ungaria, negociatorii păcii luaseră în 
considerare mai multe soluţii: să mărească Austria cu Bavaria, țară 
catolică și fostă aliată, sau să creeze o confederație dunăreană com- 
pusă din Austria, Ungaria și Cehoslovacia. Însă litigiul dintre cehi și 
unguri este de asemenea natură, încât proiectul este rapid contraca- 
rat de alianţa încheiată între cehi și români, pe de o parte, și între 
cehi și iugoslavi, pe de altă parte, cei trei parteneri unindu-se ulterior 
pentru a crea Mica Antantă. Această alianță părea să ofere cele mai 
bune garanții contra Germaniei, așa că Franța a ales să o susțină și a 
închis pentru un timp ușa unei reconcilieri central-europene. 

Mica Antantă n-a fost deci dorită de Franța și n-a fost inițiată îm- 
potriva ei. Or, Franţa este la început foarte reticentă față de această 
alianță, ce-i anihilează proiectele confederației dunărene care nu pu- 
teau reuși fără adeziunea Ungariei, dar care erau inacceptabile pen- 
tru celelalte state. Proiectele de uniune discutate înaintea Conferinţei 
de pace includeau în general cinci țări: România, Iugoslavia, Cehoslo- 
vacia, Polonia și Grecia, ansamblu care primise avizul favorabil al 
Italiei, Franţei și Marii Britanii. Or, era vorba, de fapt, despre o ali- 
anță pur defensivă și foarte improbabilă. La această dată, noul preșe- 
dinte al Consiliului de Miniștri francez, Alexandre Millerand!, începe 
să se intereseze de crearea unei entități economice viabile și solide, 
favorabilă Franţei în spaţiul lăsat liber de distrugerea monarhiei, cu 
scopul de a opri Germania și Rusia bolșevică. Să te sprijini numai pe 
statele învingătoare pare prea limitat. Maurice Pal6ologue, secretar 


1. Millerand a exercitat funcţia de președinte al Consiliului de Miniștri din ia- 
nuarie până în septembrie 1920, ocupând, de asemenea, portofoliul afacerilor ex- 
terne. Cabinetul său a succedat celui al lui Clemenceau. Acesta din urmă nu ocupă 
deci portofoliul afacerilor externe în timpul negocierilor, nici a fortiori în momen- 
tul semnării tratatului, ceea ce ungurii ignoră, în general, și continuă să-l consi- 
dere răspunzător. 

general la Quai d'Orsay, proiectează constituirea unui spaţiu în primul 
rând economic, apoi eventual politic. Această uniune ar permite Fran- 
ței să-și asigure dominația asupra zonei, în vreme ce, fără ea, Austria 
și Ungaria ar înclina pentru Germania, iar Iugoslavia și România 
pentru Italia. O barieră estică alcătuită numai din Polonia și Cehoslo- 
vacia nu ar putea opri pericolele german și rus. Planul întâmpină os- 
tilitatea generală: motivele sale — politice, dar și economice — sunt 
evidente de partea învingătorilor, fiindcă Iugoslavia și România se tem 
de concurenţa agricolă a Ungariei; însă Austria se teme și să intre în- 
tr-o alianță a țărilor considerate slabe, singurul său interes fiind apro- 
pierea — respectiv un Anschluss — de Germania, poziție apărată de 
social-democraţia ce domină peisajul politic; în cele din urmă, numai 
Ungaria va fi favorabilă proiectului lui Pal6ologue, centrat în jurul ei 
și care ar contribui la revenirea ei în concertul națiunilor. Dar noul 
regim al regentului Horthy se pronunță rapid împotrivă, din rațiuni 
economice — identice cu acelea ale concurenţilor —, dar, mai ales, poli- 
tice. Aderarea Ungariei la o asemenea alianţă ar însemna, de fapt, 
abandonarea revendicărilor sale teritoriale. În fața absenței alternati- 
vei, între un proiect de confederație dunăreană nedorit de nimeni și 
susținerea Micii Antante, Franţa o alege, în cele din urmă, pe a doua, 
care păstrează esenţialul intereselor sale în fața Germaniei. 


VIII 
Regentul și regele: 
problema restauraţiei 


UNGARIA SE STRĂDUIEȘTE SĂ DEVINĂ O ȚARĂ STABILĂ. LOVITU- 
rile suferite din 1918 au zdruncinat în profunzime structurile socio- 
politice. Republica Sfaturilor, apoi teroarea albă au creat o situație 
de anarhie, iar noua ordine impusă de contrarevoluţie trebuie să se 
desprindă de elementele violente care au însoțit instaurarea ei. Sem- 
narea Tratatului de la Trianon pune capăt cu siguranţă incertitudinii 
teritoriale, însă Ungaria este supravegheată îndeaproape de aliați și 
de țările succesoare. Oare, în acest context, reîntoarcerea regelui 
Carol [IV] poate fi un factor destabilizator? Sau regenerator? Dezba- 
terea în jurul unei eventuale restaurații se duce în jurul acestei în- 
trebări. Legitimiștii sunt de părere că suveranul este așteptat de 
marea majoritate a populaţiei și că autoritatea sa va permite să redea 
Ungariei încrederea în viitor. Ei resping obiecțiile. În cazul în care 
Carol reușește să revină în țară, regentul trebuie automat să-i cedeze 
puterea. Puși în fața unui fapt împlinit, aliații și statele vecine nu vor 
putea decât să se încline în fața voinței naționale. Partizanii alegerii 
libere vin cu aceste argumente: Habsburgii sunt pentru totdeauna 
înlăturați de la tron, pe de o parte, pentru că au adus prejudicii nați- 
unii ungare vreme de secole și, pe de altă parte, în virtutea recentelor 
hotărâri ale Conferinţei de pace, care interzic întoarcerea lor în Aus- 
tria și în Ungaria. Regența trebuie menţinută ca formă de tranziţie, 
în așteptarea alegerii unui nou suveran. 

Care este poziția lui Horthy în fața acestei dileme? Este clar că am- 
bele grupuri încearcă să-l folosească pe regent în beneficiul lor. Acesta 
nu are deocamdată o poziţie tranșantă. Prin origini, mediu, prin trecu- 
tul habsburgic și prin ideile sale, el se înscrie în tradiţia legitimistă. De 
altfel, el afirmă aceasta în mai multe rânduri, dând astfel carliștilor 
impresia că este gata să-i transmită suveranului puterea. Însă acce- 
derea lui la putere este datorată grupurilor de ofițeri partizani ai 

alegerii libere, le este dator și știe că aceștia pot eventual să se întoarcă 
împotriva lui pentru a instaura o dictatură militară sau să aleagă un 
rege care să le convină. În fine, vanitatea sa și pofta de putere sunt, 
de asemenea, determinante. Prima tentativă îl ia prin surprindere și el 
decide singur. A doua este mai mult sau mai puţin așteptată și antu- 
rajul are timp să-l influenţeze. Nu există o schimbare între cele două 
tentative din martie și octombrie 1921, în pofida speranţelor întreți- 
nute de legitimiștii aflați în Ungaria și cei care sunt prezenți alături 
de rege. În lupta dintre cele două grupuri de influență, este evident că 
horthyştii domină, probabil pentru că sunt mai realiști. Contrar car- 
liștilor, ei sunt pe teren și se asigură după prima tentativă că omul pe 
care-l susțin nu se va răzgândi. Legitimiștii sunt divizați din punct 
de vedere geografic. Șefii lor se află la Budapesta, trupele lor poten- 
ţiale în vestul Ungariei, celelalte două nuclee sunt la Viena și în El- 
veția, alături de Carol. Aceștia din urmă sunt despărțiți de țară din 
1918 și gândesc cu ajutorul unor criterii de acum depășite. Regele este 
veleitar, ascultă cântecul sirenelor care-i prezintă intrarea în Ungaria 
ca pe un drum triumfal. Este făcut să creadă că țara o să se ridice ca 
un singur om pentru a-l întâmpina. Or, ţara se săturase de război, de 
revoluții, de mizerie și de incertitudini. Instaurarea regenței a pus 
capăt crizei identitare și mulțumește populația. Nimic nu permite să 
te gândești la acceptarea unanimă a unei noi schimbări de regim, 
însă, de asemenea, nimic nu permite să se spună că restaurațţia ar fi 
urmată de un nou episod de violență. 

Horthy se simte suficient de puternic în martie 1921 pentru a lua 
o decizie capitală care să angajeze viitorul. Dă o dublă lovitură, con- 
solidându-și definitiv puterea în interior și în exterior. El devine desi- 
gur ostaticul electorilor liberi, dar aceștia din urmă trebuie să admită, 
în același timp, că nu pot să întreprindă nimic fără el. Ambiguitatea 
regimului este pecetluită în această alianță contra naturii între ami- 
ralul legitimist și oamenii noi. 


Sursele contemporane referitoare la cele două tentative de restaura- 
ţie sunt în mod clar antagoniste. Ele emană esențialmente de la le- 
gitimiști, și mai precis din anturajul lui Carol. Horthy este prezentat, 
în cel mai bun caz, drept prizonierul oamenilor lui Gömbös și, în cel 
mai rău caz, ca trădător. Biografiile autorizate ale regentului îl 
arată, în schimb, pradă unor mustrări de conștiință, dar animat de un 
singur lucru, și anume de datoria de a salva țara de o nouă aventură 
riscantă. Întrevederea de două ore cure are loc duminică, 27 martie 

1921, între cei doi bărbaţi s-a desfășurat fără martori: nimeni dintre 
cei prezenţi în anticameră n-a putut sau n-a vrut să asculte la ușă. 
Întrevederea este relatată numai de Horthy în Memoriile sale. Carol 
n-a lăsat nimic scris de mâna lui, cu toate că secretarul său, căpita- 
nul Karl Freiherr von Werkmann, a publicat în 1924 notele pe care 
i le-ar fi dictat regele.! Acesta din urmă ar fi afirmat, în plus, că nu 
voia să-i acuze prin relatarea lui pe conducătorii de atunci. Celelalte 
mărturii au fost scrise de legitimiști maghiari și austrieci mai mult 
sau mai puțin apropiaţi de Carol și de evenimente. 

Carol de Habsburg își părăsește reședința de la Prangins, în El- 
veţia, și, după un voiaj incognito, sosește la Viena în seara de vineri, 
25 martie 1921. El se duce la contele Tamás Erdődy, căruia i-a cerut 
ajutorul pentru a trece frontiera austro-ungară. După propria rela- 
tare, Erdődy este devastat de inițiativa lui Carol, pe care o consideră 
foarte inoportună. În timpul unei vizite în Elveţia cu câteva luni în 
urmă, aflase despre acest proiect și considerase că unii îl manipulau 
pe rege. El și-a exprimat îndoielile, dar se simte ca o persoană care 
strică cheful altora („Spielverderber“).2 Când regele sosește la el în 
plină noapte, Erdődy intră în panică în fața „acestei lipse de experi- 
ență“ și explică riscurile inerente. Degeaba -— el trebuie să-i procure 
lui Carol o viză și să-l însoțească în Ungaria. Ajung la Szombathely 
în seara de sâmbătă, pe 26, și se duc la palatul episcopal, unde epis- 
copul, contele Jânos Mikes, primește câțiva invitaţi în seara de Paști, 
printre care pe ministrul cultelor și instrucţiunii publice, prelatul 
József Vass. Toţi sunt uluiţi. Părerile celor prezenţi în legătură cu 
ceea ce trebuie făcut diferă. Cu toate acestea, toți sunt convinși că 
Horthy se va înclina, în virtutea supunerii datorate suveranului legi- 
tim. Unii, printre care Erdődy și colonelul Lehár, se gândesc că regele 
trebuie să rămână la Szombathely și să organizeze preluarea puterii; 
în schimb, ceilalți sunt pentru efectul surprizei și-l sfătuiesc să plece 
imediat la Budapesta, sediul puterii și al simbolurilor sale. Aceștia 
din urmă obțin câștig de cauză; se optează totuși pentru o surpriză 
amânată. Prim-ministrul, contele Teleki, care s-a grăbit să vină?, tre- 


1. Karl Werkmann, Aus Kaiser Karls Nachlass, Verlag fiir Kulturpolitik, Ber- 
lin, 1925. 

2. Paul Szemere, Erich Czech-Jochberg (ed.), Habsburgs Weg von Wilhelm zu 
Briand: die Memoiren des Grafen Tamás von Erdődy; vom Kurier der Sixtus-Briefe 
zum Konigsputschisten, Amalthea-Verlag, Wien, 1931, p. 200. 

3. Teleki și Vass participau la o vânătoare pe domeniul contelui Sigray. Ignác 
Romsics, Ellenforradalom és konszolidáció |Contrarevoluţie și consolidare], Gon- 
dolat, Budapest, 1982, p. 141. 

buie să plece în recunoaștere și să se ducă să-l prevină pe Horthy. Ma- 
șina sa pleacă cu mai multe ore înaintea celei a lui Carol, dar șoferul 
se rătăcește și Teleki va ajunge la Budapesta după rege. Acesta din 
urmă este însoțit de contele Antal Sigray, comisar al guvernului pen- 
tru regiunea vestică, la volanul mașinii se află contele Pâl Almâssy. 
Pe drum, Carol formează guvernul și atribuie posturile. Ajung la Bu- 
dapesta duminică, 27 martie, la ora prânzului. În timp ce Carol aş- 
teaptă la sediul guvernului, la Palatul Sândor, în fața Palatului Regal, 
Sigray traversează Piaţa Sfântul Gheorghe și se duce să-l prevină pe 
Horthy, pe care-l crede deja informat de Teleki. Însă regentul nu știe 
nimic și trebuie să-și întrerupă dejunul în familie pentru a-l primi pe 
Sigray. Se duce apoi în biroul său pentru a-l primi pe rege, care, între 
timp, a îmbrăcat o uniformă maghiară și ajunge la palat. Gărzile și 
ofițerii prezenți l-au salutat regulamentar, dar fără excesivă politețe. 
Versiunile diferă în legătură cu numărul și calitatea persoanelor pre- 
zente în anticameră. Aghiotantul lui Horthy, căpitanul Magashâzy, 
este citat de toate mărturiile, dar el era logic în serviciu în acel mo- 
ment. În schimb, este puţin probabil că Gömbös se găsea acolo la so- 
sirea regelui, pe care nimeni nu-l aștepta! 

Întrevederea se derulează în mai multe faze, a căror alternanță 
corespunde argumentelor pe care protagoniștii le avansează în spri- 
jinul poziţiilor respective. Două teme domină înfruntarea: supune- 
rea datorată de amiral regelui său, de care este legat prin jurământ; 
reacția potenţial violentă a aliaților și a țărilor succesoare în caz de 
restaurație. Horthy descrie în Memoriile sale totala surpriză în fața 
sosirii suveranului — ceea ce reflectă realitatea. Contestabilă însă este 
afirmaţia că a decis rapid și irevocabil să-i ceară lui Carol să se în- 
toarcă imediat în Elveţia. Horthy, ca majoritatea legitimiștilor care 
se află în ţară (Teleki, Bethlen, Sigray etc.), consideră acțiunea lui 
Carol prematură, date fiind situaţia țării, abia ieșită din peripeţiile de 
după război, și amenințarea reprezentată de crearea Micii Antante. 
Cu toate acestea, ne putem îndoi de sinceritatea lui Horthy în această 
privință, căci el și-a asumat între timp rolul de regent. Este, în plus, 
conștient de schimbarea opiniei despre Habsburgi. Nu are încredere 
în armată, căci majoritatea cadrelor au apărut după mișcarea de la 
Szeged. Teama de o intervenţie externă este reală la el. Totuși, de când 
a ajuns regent, Horthy n-a făcut nici o declaraţie care să lase să se 
presupună că a devenit partizan al alegerii libere, dimpotrivă, a ofe- 
rit numeroase garanții legitimiștilor. 

În virtutea jurământului prestat de Horthy lui Carol în timpul im- 
periului, acesta din urmă este în drept să pretindă ca amiralul să i se 


142  REGENTUL 1919-1944 


supună și să-i predea puterea. Carol dă dovadă de o mare naivitate, 
iar Horthy îi demonstrează cu abilitate că, între timp, el a jurat fide- 
litate națiunii maghiare, ceea ce primează, după el, asupra jurămân- 
tului imperial — întrucât imperiul nu mai există. Carol încearcă să-l 
convingă pe Horthy, promițându-i marea cu sarea (un titlu de prinț, 
Ordinul Maria Theresia). Adversarii lui Horthy pretind contrariul și-l 
prezintă pe amiral ca pe un cerșetor. Este puțin probabil că Horthy 
și-a vândut „regatul pentru un cal“. Această negociere ridicolă avea 
probabil scopul de a câștiga timp și, de altfel, a reușit, de vreme ce 
Carol a sfârșit prin a fi agasat de obiecțiile minore ale amiralului asu- 
pra naturii jurământului și a Sfintei Coroane. 

Pentru a spulbera rezistența regentului, Carol atacă. La argumen- 
tele lui Horthy în legătură cu pericolul unei invadări a Ungariei de 
către trupele cehoslovace sau iugoslave, regele declară că se bucură 
de susținerea unei mari puteri. Emisarii regelui, printre care se aflau 
cumnații lui, Xavier și Sixte de Bourbon-Parma, sondaseră efectiv anu- 
miţi decidenţi francezi în lunile precedente. Aceste vizite erau cunoscute 
în cercurile legitimiste și se estima pe atunci că numai Franţa ar fi fost 
în măsură să oprească protestele Micii Antante în cazul restaurațţiei. În 
nici un caz însă Carol nu a negociat el însuși. Se pare că a fost vorba 
despre înșelătorie, un joc necinstit între Paris și Prangins. Francezi- 
lor le era, fără îndoială, greu să-și imagineze că regele ar putea să 
încerce efectiv o lovitură de stat în circumstanţele prezente. Carliștii, 
în schimb, au interpretat cea mai mică declaraţie binevoitoare într-un 
sens favorabil speranțelor lor. Exaltarea de care vorbește contele Er- 
dâdy în decembrie 1920 pare să coroboreze această impresie. Carol se 
simte învestit cu o misiune divină, constând nu numai în a merge să 
salveze Ungaria, ci și în a restaura ansamblul Monarhiei Habsburgi- 
lor. Horthy înțelege imediat asta și propune la început regelui să se 
ducă la Viena, oferindu-i chiar trupele lui Lehâr. Este o manevră pen- 
tru a câștiga timp, și Carol nu cade în capcană. Viena se află în mâi- 
nile social-democraților și este cu neputinţă ca el să se poată impune. 
Regele îi spune atunci explicit lui Horthy că deţine asigurări concrete 
ale neutralității aliaţilor și a Micii Antante. Amiralul îl presează pe 
Carol să-i furnizeze dovada, promițându-i că, în acest caz, el este gata 
să se încline. Crezând că a câștigat partida, regele lansează numele lui 
Aristide Briand, președintele Consiliului de Miniștri francez, pe care 
Sixte de Bourbon-Parma l-a abordat într-adevăr și cu care s-a întâlnit, 
dar fără rezultat. Este o carte proastă, care arată neseriozitatea cu 
care Carol tratează două puncte. În primul rând, ce s-ar fi petrecut în 

cazul reușitei? Nu ni-l putem imagina pe Briand felicitându-l pe Habs- 
burg pentru reîntoarcerea sa. Mai degrabă, ar fi dezminţit orice impli- 
care, dar Franța ar fi fost foarte stânjenită. În al doilea rând, înseamnă 
proasta cunoaștere a litigiului ungaro-francez de după ocuparea Sze- 
gedului. Horthy nu are deloc încredere în Franța și probabil că n-ar fi 
cedat la această așa-zisă dovadă. Regele nu mai are nici un atu și își 
dă seama de asta. Conform celor spuse lui Werkmann, Carol se simte 
atunci teribil de singur: „Nu aveam pe nimeni alături de mine. Nu știam 
nici măcar unde erau cei doi însoțitori. Eram dezarmat, fără măcar să 
am revolverul la mine. Afară, așteptau aghiotanţii lui Horthy și cei- 
lalți zbiri ai lui. Toţi cei de aici nu ascultau decât de ordinele lui. Că- 
zusem într-o capcană“.! Horthy este de acum înainte în poziție de 
forță față de suveran, pe care-l convinge să plece — pentru început — la 
Szombathely. El jură că va aplana situaţia între timp, repetându-i lui 
Carol că tentativa sa este prematură, ceea ce corespunde opiniei răs- 
pândite, în general, printre legitimiștii sinceri. 

Această întrevedere este un moment capital în evoluția personală 
a lui Horthy. Fără îndoială că atunci și-a dat seama, de fapt, de pu- 
terea sa și de poziția pe care o are. El reușește să-i comande însuși 
împăratului. Utilizând codurile militare, pe care le stăpânește per- 
fect, se arată inflexibil. „El s-a comportat în fața suveranului într-un 
mod atât de energic și aproape fără menajamente precum odinioară, 
ca fost amiral, în timpul rebeliunii de la Kotor“.2 Slăbiciunea și inde- 
cizia lui Carol îi sunt cunoscute și se joacă cu el ca pisica cu șoarecele. 
Chiar în scrierea hagiografică a lui Werkmann, neputinţa și ezitările 
lui Carol sunt manifeste. În relatarea sa, Horthy îl descrie pe mo- 
narh ca fiind manipulat de anturajul său și desprins de realitate, ceea 
ce este probabil exact. Fapt este că, în timpul acestei întrevederi de 
mai bine de două ore, amiralul dă dovadă de o fermitate care ulterior 
îi va lipsi adesea. În faţa lui Carol, el cunoaște perfect partitura, este 
în elementul său dinastic și militar. În această confruntare de o in- 
tensitate dramatică extraordinară, în care se joacă soarta Ungariei, 
Horthy e stăpân pe situație. Îi trece prin minte amintirea lui Franz 
Joseph și se întreabă ce ar fi făcut în locul său bătrânul împărat, însă 
acesta din urmă nu s-ar fi înjosit niciodată la o asemenea târguială. 


1. Werkmann, Aus Kaiser Karls Nachlass, ed. cit., p. 61. 

2. Emilio Vasari (pseudonimul lui Emil Csonka), Ein Kânigsdrama im Schat- 
ten Hitlers. Die Versuche des Reichsveriwesers Horthy zur Gründung einer Dynas- 
tie, Herold, Wien-Miinchen, 1968, p. Ho. 

Carol este abătut și pleacă împreună cu Sigray în direcția Szombat- 
hely. Horthy, epuizat, se prăbușește în lacrimi pe biroul său, așa cum 
povestește prințul Windischgraetz, care sosește la palat la sfârșitul 
după-amiezii: „L-am găsit pe Horthy încovoiat pe masa de lucru; a 
ridicat ochii spre mine și a spus: «Eu, bătrânul soldat, mi-am renegat 
jurământul», și s-a prăbușit suspinând. M-am străduit să-l calmez, 
pentru a afla ce se petrecuse. Dar n-am putut afla nimic de la amiral, 
care părea complet demoralizat“.! Cei doi bărbaţi nu se mai întâlniseră 
de la funesta întrevedere din 8 noiembrie 1918. Nu se vor mai revedea 
niciodată după 27 martie 1921. Carol nu vrea să creadă în declaraţiile 
de loialitate ale Horthy față de el, legătura dinastică este ruptă între 
suveran și amiral. 

Între timp, anticamera biroului s-a umplut și, de această dată, 
mai multe surse atestă prezenţa lui Gyula Gömbös. În mod evident, 
apropiații lui Horthy sunt cuprinși de panică — și, mai ales, partiza- 
nii alegerii libere. Întoarcerea regelui ar fi pus capăt speranţelor lor. 
Horthy își revine rapid și îl convoacă pe ministrul plenipotențiar 
francez Fouchet, pentru a-i face cunoscută tentativa lui Carol. De a 
doua zi, lunea Paştilor, britanicii, italienii și ţările vecine sunt aler- 
tate. Agitaţia care domnește atunci în cancelarii vine să coroboreze 
teza conform căreia restaurația ar fi declanșat o criză majoră. Dar 
pare la fel de evident că ungurii au provocat în mod deliberat această 
agitație, pentru a-l forța pe Carol să plece. Francezii dau o dezmin- 
ţire formală alegaţiilor conform cărora Briand ar fi susținut proiectul 
restauraţiei. Când Carol ajunge la Szombathely în zorii zilei de luni, 
28 martie, nu mai are nici o ieșire. Reală răceală sau reacție psihoso- 
matică, el se îmbolnăvește și este nevoit să rămână la pat mai multe 
zile. De acest sejur involuntar profită ambele tabere pentru a-și afirma 
poziţiile, însă legitimiștii sunt net în retragere, unii sunt triști că au 
fost luaţi prin surprindere de rege și toți sunt de acord asupra inopor- 
tunității demersului său. Mai mulți reprezentanți ai acestui curent 
se deplasează de altfel la Szombathely pentru a-l vedea pe Carol și 
a-l convinge să cedeze. Astfel, conții Andrássy și Bethlen sunt alături 
de el încă de marți, 29, pentru a-l convinge că prezenţa sa este o ame- 
nințare pentru țară. Mica Antantă face să crească încordarea, mișcările 
trupelor sârbești sunt vizibile la frontiera sudică, iar flota iugoslavă 
este pregătită să ridice ancora la Zemun (Zimony, Semlin). Telegramele 


1. Ludwig Fürst Windischgraetz, Ein Kaiser kämpft für die Freiheit, ed. cit., 
p. 168. 

Ministerului Afacerilor Externe maghiar destinate ambasadorului de 
la București, Andrâs Hory, sunt interceptate de poșta română.! Au fost 
tăiate comunicațiile cu Szombathely pentru a-l izola pe rege. În cele din 
urmă, acesta face o declaraţie în care-și anunţă plecarea pentru 3 apri- 
lie. Boala sa servește în mod vizibil drept pretext, și de altfel o mărturi- 
sește chiar el. A fost adus la căpătâiul său un medic englez de la Viena, 
doctorul Fitz Williams. Dar el este încă la Szombathely luni, 4 aprilie, și 
este presat să părăsească teritoriul Ungariei a doua zi, lucru pe care 
sfârșește prin a-l accepta. Între timp, guvernul se asigură că se va de- 
plasa cu trenul spre Elveţia via Austria. Mulțimea îl conduce în triumf 
în momentul plecării, ceea ce îi reanimă iluziile referitoare la susținerea 
masivă a populației maghiare. Aceste iluzii vor continua să fie întreţi- 
nute după sosirea în Elveţia, unde trebuie să-și schimbe reședința, căci 
Confederaţia începe să găsească acest oaspete puţin cam inoportun. El 
va locui de acum înainte la Castelul Hertenstein. 


O schimbare decisivă se produce în Ungaria la câteva zile după ple- 
carea lui Carol. Contele Teleki este înlocuit în fruntea guvernului de 
contele Istvân Bethlen. Pe moment, importanța acestei numiri nu le 
apare observatorilor evidentă. Legitimiștii văd în aceasta chiar con- 
firmarea orientării loialiste a puterii, care pare să se apropie de ideile 
lor. Această interpretare nu este falsă. Există incontestabil voința de 
a stabiliza regimul, numind în fruntea sa personalități mai puţin com- 
promise în mașinațiile contrarevoluției. Sunt privilegiați deci politi- 
cienii căliţi în vechiul regim, adesea aristocrați și puțin susceptibili să 
fie favorabili electorilor liberi. Asta însă nu înseamnă că sunt parti- 
zani ai „chestiunii regale“. În primul său discurs în fața Parlamentu- 
lui, la 19 aprilie 1922, Bethlen pune înainte de toate consolidarea 
regimului și redresarea economică. El evocă și chestiunea regală, dar 
punându-i la locul lor pe legitimiști și pe electorii liberi.? El insistă asu- 
pra caducității Pragmaticei Sancţiuni care lega Ungaria de Austria, 
ceea ce ne poate face să ne gândim că îi respinge pe Habsburgi, dar, în 
același timp, amintește de legea I:1920 referitoare la regență, din care 
el face fundamentul statului, ceea ce trimite alegerea unui nou suve- 
ran la calendele grecești. În lunile care urmează, tabăra legitimistă 


1. András Hory, Bukaresttâl Varsâig |De la București la Varşovia], Gondolat, 
Budapest, 1987, p. 58. 

2. Ignác Romsics, Bethlen István. Politikai életrajz |István Bethlen. Biografie 
politică |, Osiris, Budapest, 1999, p. 183. 

încearcă să se reconstituie, însă este divizată. Bethlen este bănuit că 
nu joacă cinstit — și, în general, pe bună dreptate. Politicienii legiti- 
mişti — precum contele Gyula Andrássy, președintele Adunării Naţio- 
nale István Rakovszky, contele Sigray — vin alături de el. La 22 august 
1921 este organizată o întâlnire între principalii șefi ai mișcării și Hor- 
thy. Ea îi reunește în jurul regentului și al lui Bethlen pe contele An- 
drâssy și pe fostul ministru Gusztáv Gratz.! Horthy insistă asupra 
fidelității sale față de Carol, dar și asupra inoportunităţii restaurației 
pentru moment, căci este mai întâi necesar să fie consolidată situația în 
interiorul țării. Regentul îi invită pe legitimiști să-l susțină, amintind 
de solidaritatea pecetluită între ei la Szeged. Or, întoarcerea regelui ar 
conduce în mod inevitabil la noi tulburări. Majoritatea legitimiștilor se 
alătură atunci lui Horthy și lui Bethlen, sperând că stabilizarea ţării 
va permite pe termen mai mult sau mai puțin scurt să fie rechemat 
Carol. În același timp, anturajul suveranului continuă să-l convingă 
să încerce încă o dată să preia puterea. Prințul Windischgraetz, care-l 
întâlnește pe Carol în timpul verii, presimte că se va întâmpla ceva 
rău, căci îl vede înconjurat de prea mulți politicieni. El constată, în 
plus, precaritatea situației acestor aristocrați deveniți aventurieri, 
care-și vând bijuteriile de familie pentru a finanța campania în favoa- 
rea restaurației.? 


Conștient că Horthy nu-i va reda puterea fără a fi constrâns, Carol 
pregătește o nouă acțiune, care să-l ia prin surprindere pe regent și, 
în același timp, să fie însoțită de o demonstraţie de forță militară 
capabilă să-l facă să cedeze. Împreună cu legitimiștii maghiari, s-a 
hotărât să se apeleze la trupele comandate de colonelul Lehâr în ves- 
tul Ungariei. Loialitatea lor nu poate fi pusă la îndoială și se speră că 
li se vor alătura și alte batalioane aflate în regiune, din cauza contes- 
tării teritoriale în jurul atribuirii regiunii Burgenland Austriei. Au 
loc lupte sporadice, la care participă, de exemplu, contele Erdődy și 
soţia sa. În virtutea protocolului de la Veneţia semnat de Austria și 
Ungaria la 13 octombrie 1921, se prevede să fie organizat un plebiscit 
la Sopron (Odenburg) și în cele opt comune din jur. Carliștii speră să 
profite de prezenţa trupelor de voluntari și, mai ales, a batalionului 
maiorului Osztenburg, pentru a lansa o mișcare masivă în favoarea 


1. Boroviczeny, Der König und sein Reichsverweser, ed. cit., p. 240. 
2. Windischgraetz, Ein Kaiser kämpft für die Freiheit, ed. cit., p. 181. 

regelui. Acesta din urmă ar putea atunci să se îndrepte spre Budapesta 
și să-l forțeze pe regent să-i cedeze puterea. 

Din nou fără să se preocupe de contextul local, partizanii regelui 
decid să profite de această situaţie și aventura începe pe 20 octombrie 
1921. E trimisă o telegramă partenerilor maghiari de operaţie, dar ei 
n-o primesc, și deci ignoră sosirea iminentă a lui Carol și a soției sale, 
Zita. Aceasta din urmă, însărcinată cu ultimul copil, a jucat un rol 
important în toată povestea. Nu numai că l-a împins pe Carol să în- 
cerce din nou ceva, dar a cerut să fie și ea prezentă. S-au îmbarcat la 
bordul unui avion care trebuia să aterizeze în apropiere de Sopron. 
Contele Erdâdy, care vede trecând avionul, se întreabă ce e cu el. Dar 
aterizarea se face până la urmă la Denesfa, pe moșia contelui Czirâky, 
care sărbătorește botezul ultimului său născut. Contele Andrâssy, unul 
dintre șefii Partidului Legiti mist, este și el prezent, fiind nașul copilului 
și tatăl contesei. Încă o dată, stupoarea este generală, li se cere tuturor 
să jure că vor păstra tăcerea, iar regele va petrece noaptea în altă parte. 
În ansamblu, pregătirile n-au fost fără inconveniente. Relatarea colone- 
lului Lehâr nu se încurcă în formule: „Pregătirile au fost sub semnul 
unei stele nefaste“. El este prevenit în ultimul moment de aterizarea lui 
Carol și nu este informat despre prezența reginei. Se grăbeşte, dar totul 
este în întârziere și ulterior se blochează. Carol est impulsiv și decide 
fără preaviz să plece cu mașina lui Osztenburg la Sopron. Lehâr trebuie 
să urmeze mișcarea și să se adapteze.! Ca în martie, regele este convins 
că Franţa și Antanta îl vor susține în caz de succes. Oamenii din jurul 
lui resimt totuși, cum se exprimă Erdődy, „o inexprimabilă îngrijorare“.? 
Acesta din urmă alege încă o dată să nu se angajeze și rămâne în retra- 
gere. Îl sperie faptul că regele este gata să folosească forța şi nu are în- 
credere în anturajul acestuia, pe care-l consideră iresponsabil. 

Restul aventurii este marcat de amatorism și inconsecvenţă. Atâta 
timp cât totul pare să meargă așa cum se stabilise — deși nu este de- 
loc așa —, Carol profită de avantaj și rămâne încrezător. Însă imediat 
ce apar primele dificultăţi, regele redevine veleitar. Partizanii săi se 
străduiesc din greu să-i influențeze atitudinea și deciziile. În pofida 
întreruperii comunicaţiilor, Horthy este, în cele din urmă, pus la cu- 
rent cu noua tentativă a lui Carol în dimineaţa de 21 octombrie. El 
află, de asemenea, că are sprijinul anumitor trupe ale sale, ceea ce-l 


1. Lehár, Erinnerungen, ed. cit., p. 3:34. 
a. Szemere, Czech-Jochberg (ed.), Habsburgs Weg von Wilhelm zu Briand, 
Amalthea, Zürich, Wien, p. a78. 

supără, desigur. Guvernul este cuprins de panică, căci era prevăzut 
ca prim-ministrul, contele Bethlen — abia reîntors de la Veneţia —, să 
se ducă la Pécs la 21 octombrie, pentru a pronunţa un discurs impor- 
tant. Ocazia era reîntoarcerea definitivă a acestei regiuni (Baranya) 
la Ungaria în urma plecării trupelor iugoslave. Reglementările terito- 
riale mergeau în sensul stabilizării dorite de regim. Bethlen trebuia, 
de asemenea, să se refere la chestiunea regală și să amâne o eventuală 
restaurație într-un viitor nedeterminat.! Sosirea regelui este deci mai 
mult decât inoportună, inclusiv pentru legitimiști, care negociaseră 
toată vara cu Horthy și Bethlen. Unii, precum contele Andrâssy, se 
simt înșelați de rege, pe care-l vor susține, cu siguranţă, dar al cărui 
succes li se pare de acum înainte improbabil. 

Trupele lui Lehâr și batalionul Osztenburg se îmbarcă la Sopron, 
cu Carol și Zita, într-un tren care se îndreaptă spre capitală. Etapele 
sunt extrem de lente. Pe parcurs, detașamente de jandarmi se ală- 
tură convoiului. La Győr și Komárom, garnizoanele se alătură rege- 
lui. Situaţia devine îngrijorătoare pentru Horthy și guvernul său. La 
22 octombrie, regentul redactează o scrisoare destinată lui Carol, al 
cărui tren se află în gara Komârom. Misiva îi este încredințată lui 
J6zsef Vass, care trebuie să i-o remită lui Istvân Rakovszky. Acesta 
din urmă s-a alăturat carliștilor în timpul verii și se găsește în trenul 
regal. Însă fostul parlamentar nu se achită de misiunea sa și nu trans- 
mite scrisoarea. Horthy își exprimă cu siguranţă fidelitatea față de 
monarh, dar îi spune la fel de clar lui Carol că prezenţa sa nu este 
dorită în Ungaria. „În mijlocul unei grave crize de conștiință, dar ob- 
sedat de o îngrijorare teribilă, sunt nevoit să-i cer Majestății Voastre 
să nu își continue drumul spre capitală, cu susținerea forței armate. 
Situaţia nu s-a schimbat din primăvară, când Majestatea Voastră a 
părăsit țara.“ Horthy continuă, descriind inevitabila reacție a Antan- 
tei și a țărilor succesoare, care, dezamăgite de tentativa din martie, 
vor pedepsi Ungaria. Nu poate rezulta decât o nouă revoluţie bolșe- 
vică. Restul este un tablou apocaliptic al anarhiei care va domni atunci 
în ţară. Horthy îi propune lui Carol să vină să-l vadă cu o suită redusă, 
pentru a discuta. El încheie așa: „Am trăit întotdeauna îndeplinin- 
du-mi, fără a mă gândi la mine, datoria. Azi este de datoria mea să vă 
anunț că, dacă Majestatea Voastră va aduce armata la Budapesta, Un- 
garia va înceta să mai existe — și asta pentru totdeauna“? 


1. Romsics, Bethlen István, ed. cit., p. 195. 

2. Horthy, Ein Leben für Ungarn, ed. cit., pp. 151-152 (versiunea maghiară, 
Emlekirataim, ed. cit., p. 157). În versiunea franceză, Mémoires de l'amiral Hor- 
thy, ed. cit., p. 125. 

Horthy află mai târziu, când totul se terminase, că scrisoarea sa 
n-a fost remisă destinatarului, dar se îndoiește că aceasta ar fi schim- 
bat ceva în înlănțuirea dramatică a evenimentelor. Într-adevăr, fără 
a aștepta răspunsul, regentul ia dispoziții de ordin militar. Trenul re- 
gal trebuie să fie oprit, dacă este necesar prin folosirea forței. Este, 
prin urmare, clar că, în pofida ofertei de a discuta, Horthy nu are in- 
tenţia să cedeze. În jurul lui, este o nebunie. Contele Bethlen, în urma 
unei conversații telefonice cu Rakovszky, murmură, punând jos recep- 
torul: „Este îngrozitor“. Ofițerii fideli lui Gömbös, și deci regentului, 
reacționează și organizează rezistența. Garnizoana Budapestei nefi- 
ind de încredere, sunt mobilizați voluntari, începând cu studenții de 
la Universitatea Tehnică. Reflexele contrarevoluţiei sunt reactivate și 
se constituie o trupă. Între timp, trenul carlist a ajuns în împrejuri- 
mile Budapestei, la Biatorbâgy. Regele și regina solicită celebrarea 
unei liturghii pe peronul gării. Dimensiunea mesianică nu trebuie să 
fie ignorată în motivațiile lui Carol. Apoi, regele cere cu insistență 
supunerea regentului și a guvernului său. Este un puci, cum formu- 
lează pe moment mai mulți observatori. Regele și-a format deja cabine- 
tul și a oferit conducerea acestuia lui Rakovszky. Sunt trimiși negociatori, 
pentru a se evita vărsarea de sânge, căci jandarmii au tras deja focuri 
de armă asupra trenului, iar soldaţii au ripostat. Anumiți ofițeri în- 
cep să cedeze: generalul Pál Hegedüs, care a jucat un rol neclar în 
martie, trece de partea guvernului și-l trădează pe Carol, prezentân- 
du-se ca negociator. Din partea regelui, Lehâr și Gratz discută cu ge- 
neralul Sârkâny și diplomatul Kâlmân Kânya. 

Însă aceste negocieri nu duc la nimic, și trenul își continuă dru- 
mul. Cu toate acestea, se știe că înfruntarea este nu numai posibilă, 
ci şi iminentă. În apropierea gării Budaörs, trenul este mitraliat de 
grupurile de voluntari, cu victime în ambele tabere. Carol cedează. 
El nu vrea vărsare de sânge, nici ca lupte fratricide să însoțească ac- 
ţiunea sa. Or, așa cum afirmă cu severitate contele Erdődy: „Nu faci 
istorie dacă ești slab“.! Regele ordonă deci încetarea focului și ca 
trenul să dea înapoi. Renunţă. Găseşte refugiu la castelul contelui 
Esterhâzy de la Tata. Dar nici Horthy, nici guvernul nu vor ca seju- 
rul regelui să se prelungească. Presiunea externă este puternică și 
obligă autorităţile să găsească rapid o soluție demnă, pentru a-l face 
pe Carol să părăsească teritoriul Ungariei. E trimis la început, alături 
de principalii săi însoțitori și „complici“, în arest la domiciliu, la abația 


îi „Mit Weichheit macht man nicht Geschichte“, în Szemere, Czech-«Jochberg 
(ed.), Habsburgs Weg von Wilhelm zu Briand, ed. cit., p. 285. 

benedictină Tihany, pe malul lacului Balaton. De acolo, este condus 
la Baja, unde comandantul flotilei britanice a Dunării îl ia sub supra- 
vegherea sa pe canoniera Glow- Worm şi-l escortează până în Marea 
Neagră. Regele își găsește ultimul exil pe insula portugheză Madeira, 
unde se stinge la 1 aprilie 1922. 


Între timp, a intervenit o modificare importantă a statutului regen- 
ței și a Regatului Ungariei. Detronarea Habsburgilor a fost înscrisă 
în lege. Deja la 14 aprilie 1849, în plin război de independență, Par- 
lamentul ungar repliat la Debrecen votase solemn în catedrala cal- 
vinistă decăderea din drepturi a casei de Austria. Totuși, în acea 
epocă, hotărârea referitoare la forma de stat fusese lăsată în sus- 
pensie, iar Lajos Kossuth fusese considerat atunci guvernator al ţării, 
în așteptarea unor zile mai bune. Situaţia e sensibil diferită în 1921. 
Clarificarea statutului Habsburgilor este dorită de numeroși ma- 
ghiari. Antanta și aliaţii ei vor să vadă definitiv validată decizia Con- 
ferinței de Pace care i-a îndepărtat pe Habsburgi nu numai din 
Austria, ci și din Ungaria. Întoarcerea lui Carol pe tronul Ungariei 
ar fi putut să deschidă calea refacerii monarhiei danubiene. Această 
ipoteză nu era pe atunci complet fantezistă: atât ungurii, cât și croații 
și slovenii ar fi primit-o favorabil, ceea ce ar fi destabilizat cu sigu- 
ranță regiunea. Această eventualitate înseamnă un coșmar pentru 
Antanta, ca și pentru regatul iugoslav și Cehoslovacia. Nici românii 
nu sunt liniștiți. Chiar și în Ungaria, electorii liberi se felicită pentru 
eliminarea Habsburgilor, care ridică un obstacol major în drumul lor 
spre putere. Cât despre Horthy, el vede necesitatea afirmării poziţiei 
sale atât în interior, cât și în exterior. În fața străinătăţii, el este de 
acum înainte singurul și adevăratul conducător și unicul reprezen- 
tant al țării sale. Atitudinea sa în timpul celor două tentative de în- 
toarcere a regelui contribuie la afirmarea staturii sale de om de stat 
și întărește în opinia națională figura sa de om providenţial și de 
salvator al patriei. Singurii perdanți sunt legitimiștii, ale căror spe- 
ranţe de restauraţie sunt sfărâmate. Ei încearcă un ultim gest sim- 
bolic, propunând, prin intermediul primatului, cardinalul Csernoch, 
să se ceară abdicarea lui Carol în favoarea fiului său, arhiducele Otto, 
care avea atunci nouă ani, dar această propunere e respinsă. 

De la 22 octombrie, reprezentanții Antantei au interpelat guver- 
nul, cerând ca acesta să adopte o atitudine clară față de suveran: 
„Reprezentanţii Marii Britanii, ai Franţei și ai Italiei speră, prin ur- 
mare, că guvernul ungar va binevoi să dea ordinele necesare pentru 
ca fostul suveran să părăsească imediat teritoriul țării, având în ve- 

dere pericolul extrem reprezentat pentru pacea Europei Centrale de 

prelungirea prezenței sale“.! Această declarație, semnată de france- 
zul Fouchet, de britanicul Hohler și de italianul Vinci, răspunde în- 
grijorării acestor puteri, dar și presiunii exercitate asupra acestora 

din partea Cehoslovaciei, în special. Spre deosebire de prima tenta- 
tivă, de data aceasta iugoslavii și românii se arată mai prevăzători. 
Ministrul plenipotenţiar maghiar la Praga, Lâszl6 Tahy, este convo- 
cat de Eduard Beneš, care-i declară: „Atâta timp cât Ungaria nu va 

avea destul curaj moral pentru a rezolva, cu propriile forțe, chestiu- 
nea Habsburgilor, măsuri militare și economice vor fi aplicate fără 

milă împotriva ei. Veţi trece prin chinurile iadului, așa cum v-am spus 

în aprilie“.? Tensiunea dispare odată cu plecarea regelui, iar Antanta 

se arată mărinimoasă prin intermediul unei note a Conferinţei Am- 
basadorilor cu data de 28 octombrie: „Conferinţa ia act cu satisfacție 

de rezultatele obținute de guvernul ungar grație energiei și hotărârii 

de care a dat dovadă, făcând să eșueze o tentativă de restauraţie care, 
pentru a doua oară, a amenințat pacea Europei Centrale“.3 

Însă Carol a refuzat să abdice, în ciuda numeroaselor vizite care i 

s-au făcut în timpul șederii sale la Tihany. Guvernul îi trimite din 
nou pe Kânya și pe contele Imre Csâky, care parlamentează în van: 
„Niciodată, atâta cât voi trăi“, răspunde regele cererilor de abdicare. 
Cei doi trimiși nu mai sunt ascultați nici de tovarășii de suferință ai 
lui Carol, Gratz, Rakovszky și Andrâssy, pe care-i roagă să-l îndu- 
plece pe suveran.“ În lipsa abdicării voluntare, Parlamentul ungar e 

constrâns să voteze legea decăderii Habsburgilor din drepturile lor 
asupra Coroanei regelui Ștefan cel Sfânt. Or, proiectul pus la punct 

la începutul lui noiembrie nu mulțumește Conferința Ambasadorilor, 
care, într-o notă din 5 noiembrie 1921, cere modificarea textului. „Tex- 
tul proiectului de lege al guvernului referitor la decăderea din drep- 
turi a dinastiei Habsburgilor le apare marilor puteri ca dând loc unui 
echivoc care, cu siguranță, nu le va permite să obțină demobilizarea 
Micii Antante. De fapt, proiectul de lege, în timp ce proclamă decăde- 
rea din drepturi a lui Carol IV și abolirea Pragmaticei Sancţiuni, îi 


1. Documente diplomatice referitoare la detronarea Habsburgilor, Ministerul 
ungar al Afacerilor Externe, Ediţie a guvernului regal ungar, 1922, Budapesta, 
pP. 4-5. 

a. Ibid., p. 10. 

3. Ibid., p. 15. 

4. Gusztáv Gratz, Magyarorszag a két hciborui között | Ungaria între cele două 
războaie |, Osiris, Budapest, s001, p. 119. 

rezervă Ungariei dreptul de a-și alege regele, fără a preciza că Habs- 
burgii, indiferent care, vor fi excluși de la această alegere. Este indis- 
pensabil ca votul Adunării Naţionale să fie foarte clar.“ Asta s-a și 
întâmplat a doua zi, la 6 noiembrie. Prin Legea XLVII:1921, Habs- 
burgii sunt nu numai decăzuți definitiv din drepturile lor asupra Re- 
gatului Ungariei, dar sunt, de asemenea, excluși de la orice alegere 
viitoare. La 13 noiembrie, Conferința Ambasadorilor ia act și acceptă 
termenii legii votate de Parlament. 

Cea mai mare parte a legitimiștilor care trăiau în străinătate con- 
sideră că Horthy l-a trădat pe rege, predându-l în plus unei puteri stră- 
ine, lucru de care el se apără energic în Memoriile sale, spunând că, 
dimpotrivă, el a căutat soluţia cea mai onorabilă.? El prezintă legea de 
detronare drept impusă de Antanta, ceea ce este just, dar, în realitate, 
ea servește bine interesele sale și ale partizanilor săi. Detractorii re- 
gentului consideră că el a fost manipulat de anturaj, compus esențial- 
mente din militari legați de Gömbös și de electorii liberi. Aceștia din 
urmă se regrupaseră de altfel, încă din 1920, într-o Ligă Naţională Anti- 
Habsburgică (Országos Habsburg-ellenes Liga), ai cărei membri erau 
în cea mai mare parte calviniști. Bilanțul întocmit de prințul Windisch- 
graetz este un exemplu al opiniei despre Horthy răspândite în cercu- 
rile legitimiste: „Acest sfârșit atât de trist al carierei strălucite a unui 
odinioară fidel și brav erou de război este una dintre numeroasele și 
bulversantele tragedii umane ale epocii noastre. Căci amiralul Niko- 
laus von Horthy nu era cu siguranță la început un criminal, acțiunea 
lui catastrofală pentru Ungaria și evoluția Europei a fost consecința 
unei confuzii a valorilor provocată de prăbușirea vechiului regim, care 
a deturnat multe caractere slabe de la drumul drept al rațiunii și ome- 
niei“.3 Analiza — retrospectivă — este împărtășită de majoritatea legiti- 
miștilor exilați după 1945. Restauraţia lui Carol, care era văzut evident 
reconstituindu-și imperiul, ar fi împiedicat ascensiunea nazismului. O 
opinie identică este exprimată de Emil Csonka, a cărui carte tratează 
tocmai lupta dintre Carol și Horthy. Întoarcerea regelui ar fi permis 
intrarea în eine neue Entwicklung im Donauraum („într-o nouă eră de 
dezvoltare a Europei danubiene“) și ar fi înarmat-o pentru a-i rezista 
lui Hitler. Din cauza lui Horthy, al Doilea Război Mondial a devenit 


1. Documente diplomatice referitoare la detronarea Habsburgilor, ed. cit., p. 28. 

2. Horthy, Ein Leben für Ungarn, ed. cit., p. 154 (versiunea maghiară, Emlék- 
irataim, ed. cit., p. 160). În versiunea franceză, Mémoires de amiral Horthy, ed. 
cit., p. 127. 

3. Windischgraetz, Ein Kaiser kämpft für die Freiheit, ed. cit., p. 214. 

inevitabil.! Istoricului îi este imposibil să se angajeze în jocul ipoteze- 
lor; există, în schimb, o întrebare care-i frământa, fără îndoială, pe 
contemporani. După ce chestiunea regală fusese în parte rezolvată prin 
eliminarea Habsburgilor, de ce să nu se procedeze cât mai repede la o 
alegere? Cine altul, în afiară de regent, putea pretinde tronul? 

Horthy relatează în Memoriile sale că a primit în august 1922, în 
reședința de la Gödöllő, vizita unui grup de parlamentari, însoțiți de 
un episcop catolic căruia nu-i menționează numele. Sunt aduși de 
fostul ministru de interne, contele Gedeon Râday, membru al Came- 
rei Superioare. Demersul lor e simplu: vin să-i ceară lui Horthy să 
accepte coroana, pentru a pune capăt incertitudinii legate de statutul 
regatului. Regentul descrie surpriza de la început, apoi refuzul său 
categoric de a accepta o asemenea cerere.2 Nici măcar detractorii cei 
mai virulenţi nu l-au creditat vreodată pe Horthy cu dorința de a se 
încorona. Această ambiţie îi era străină, fie pentru că-i înțelegea enor- 
mitatea, fie că știa că realizarea era improbabilă. Mai târziu, va fi 
vorba despre eventuala sa succesiune, dar și aici se pare că preocupa- 
rea de a fonda o dinastie nu l-a interesat niciodată. Totuși, membrii 
anturajului său ori politicienii s-au gândit în mod serios la asta. Exis- 
tau anumite obstacole în calea realizării, chiar teoretice, a acestei 
ascensiuni. Horthy nu era aristocrat, nu provenea dintr-una dintre 
marile familii princiare sau măcar titrate ale țării și nu era înrudit cu 
nici una dintre ele. Era protestant. Era, în fine, conștient de locul său 
și, din respect pentru fosta familie regală, n-ar fi îndrăznit niciodată 
să-și pună pe cap coroana pe care o purtase Franz Joseph. 

În cartea sa despre Ungaria interbelică:, Gusztáv Gratz (1875-1946) 
revine asupra atitudinii lui Horthy față de Carol și de coroană. El face 
o comparație interesantă — pentru un om politic și istoric maghiar — 
cu mareșalul Mac-Mahon.* Gratz compară carierele celor doi militari 


1. Vasari (pseudonimul lui Emil Csonka), Ein Kânigsdrama im Schatten Hit- 
lers, ed. cit., p. 11. 

2. Horthy, Ein Leben für Ungarn, ed. cit., p. 155 (versiunea maghiară, Emlék- 
irataim, ed. cit., p. 161). În versiunea franceză, Mémoires de l'amiral Horthy, ed. 
cit., p. 128. 

3. Scrisă în timpul celui de-al Doilea Război Mondial, cartea a fost publicată 
abia în 2001. 

4. Mareșalul Patrice de Mac-Mahon (1808-1893) a fost preşedinte al republicii 
între 1873 și 1879. După o carieră militară în timpul căreia se distinge în Crimeea 
şi în Italia, este guvernator al Algeriei între 1864 și 1870. În timpul Comunei, co- 
mandă armata de la Versailles. Extrem de popular, este alea președinte al republi- 
cii după căderea lui Thiers, în mai 1874 Se înconjoară imediat cu monarhiști, ceea 

curajoși, dar mediu dotați din punct de vedere intelectual și fără 
aptitudini pentru o înaltă comandă. Regăsim această teză referitoare 
la Horthy și la alți contemporani și, mai ales, la prințul Windisch- 
graetă: „În afară de calităţile cerute pentru a fi un mare șef, îi lipseau 
un țel înalt și personalitatea, fără de care este imposibil să conduci 
oamenii în circumstanţe dificile. [...] Farmecul său personal i-a înșe- 
lat pe mulți, din nefericire și pe tânărul împărat, în legătură cu evi- 
denta sa lipsă de caracter“.! Gratz pune în paralel atitudinea lui 
Horthy față de Carol în timpul întrevederii din 27 martie 1921 cu 
aceea a lui Mac-Mahon față de contele de Chambord, care vine să-l 
vadă în secret la puţin timp după alegerea sa.? Situaţia este totuși 
foarte diferită: Carol a domnit, el nu este un pretendent printre alții 
(Bourbon, Orleans). Lui Horthy îi este mult mai greu să-l concedieze 
pe regele legitim decât lui Mac-Mahon să-l facă să înțeleagă pe con- 
tele de Chambord că demersul său este inoportun. În lunile care ur- 
mează, cei doi bărbaţi încearcă să-și consolideze regimurile respective. 
Gratz compară legea referitoare la detronarea Habsburgilor cu tex- 
tele semnate de Mac-Mahon, care instalează republica în continuitate 
și stabilitate. Ordinea morală instaurată de Mac-Mahon prezintă efec- 
tiv similitudini cu întoarcerea la ordine promovată de regimul lui Horthy. 


ce dădea impresia unei restaurații iminente. A urmat, dimpotrivă, afirmarea unei 
ordini republicane. 

1. Windischgraetz, Ein Kaiser kämpft für die Freiheit, ed. cit., p. 35. 

2. Gratz, Magyarország a két háború között, ed. cit., p. 183. 


IX 
Regimul Horthy 


PERIOADA INTERBELICĂ A FĂCUT, ÎNCEPÂND CU 1990, OBIECTUL 
unei reexaminări istoriografice considerabile, care a permis relativi- 
zarea legendei negre impuse de regimul comunist în legătură cu apre- 
cierea ei. Elemente de modernitate sunt incontestabil prezente în 
sânul unei societăţi ale cărei structuri rămân totuși cele ale vechiului 
regim. Evoluţiile sunt, înainte de toate, tehnice, economice și culturale, 
dar lumea rurală, care constituie încă esenţialul societății ungare, ră- 
mâne departe de aceste progrese. Orașele și mai cu seamă capitala, Bu- 
dapesta, sunt cele care dau impresia, începând de la jumătatea anilor 
1920 și, mai ales, în anii 1930, că s-a revenit, mai mult sau mai puțin, 
la „fericitele vremuri de pace“ (a boldog békeidők). Albume de fotogra- 
fii recente arată această aparentă dolce vita de pe malul Dunării.! În 
cartea sa, scrisă în lunile de după sfârșitul celui de-al Doilea Război 
Mondial, Gusztâv Gratz spune: „În timpul regimului lui Horthy, Un- 
garia nu era o țară nefericită“.? În pofida persistenţei unor blocaje 
structurale, perioada interbelică vede confirmarea schimbărilor din 
societate, care începuseră să se facă simţite încă dinainte de 1914. Ca 
peste tot în Europa, războiul a bulversat echilibrul social și a accelerat 
apariția anumitor fenomene. Convulsiile suferite de societatea ungară 
între 1914 și 1920 i-au afectat profund coeziunea. Oamenii au fost 
nevoiți să se obișnuiască cu o lume micșorată de stabilirea de frontiere 
acolo unde domnise înainte o totală libertate de circulație. 

În 1920, populaţia rurală domină încă în mare măsură, cu peste 
5000000 de persoane dintr-o populaţie totală de 7700000 de locuitori. 


1. Cel mai bun exemplu este Budapest, a Duna gyöngye. Magyarország a két 
világháború között |Budapesta, perla Dunării. Capitala Ungariei între cele două 
războaie |, Helikon, Budapest, 3001. 

2. Gratz, Magyarország a het haboru között, ed. cit., p. 184. 

Populaţia urbană numără 2640000 de persoane (din care 1000000 la 
Budapesta). Rezultă deci că mai bine de 55% dintre maghiari sunt 
ocupați în agricultură, față de 30% în comerț și industrie. În 1930, din 
86goooo maghiari, 51% sunt ocupați în agricultură și 32% în comerț și 
industrie. La această dată, populaţia urbană atinge aproape 3000000 
de locuitori, iar populația Budapestei a depășit 1000000 de locuitori.! 
Semnarea Tratatului de la Trianon a declanșat sosirea masivă a ma- 
ghiarilor din teritoriile aflate de acum înainte sub administrație ceho- 
slovacă și românească, într-o mai mică măsură iugoslavă (proporția 
de maghiari este slabă în aceste regiuni). Sunt, mai ales, foști funcţio- 
nari și învățători. Ei se îndreaptă în număr mare spre capitală și tre- 
buie să fie un timp cazaţi în vagoane vechi, pe șine de cale ferată 
dezafectate. Funcţiile administrative și terțiare tind, de asemenea, în 
general, să mobilizeze un număr tot mai mare de persoane, mai ales 
la Budapesta, care tinde să devină în acești ani un oraș de muncitori 
și funcționari. Aproximativ o treime dintre aceștia din urmă sunt an- 
gajați la stat, proporție care se explică prin moștenirea birocrației im- 
periului, ca și prin sosirea maghiarilor din teritoriile pierdute. 
Piramida socială seamănă foarte mult cu aceea de dinainte de răz- 
boi, având în vârf ceva mai bine de 5oo de familii de aristocrați mari 
proprietari, cărora li se alăturaseră în epoca dualismului în jur de 50 
de familii din marile dinastii industriale, ai căror membri sunt, în 
majoritate, evrei și protestanți. Aristocraţia încearcă atunci să se re- 
zume la activitatea legată de pământ și la posesia unor mari latifun- 
dii. Mari proprietari, aristocrații nu se mai ocupă direct de producție 
și se mărginesc să strângă veniturile ce le revin. Ei continuă totuși să 
se îmbogăţească, fiindcă domeniile lor furnizează cea mai mare parte 
a produselor agroalimentare, care rămân principala bogăţie națio- 
nală. Menţinerea Ungariei în situația specifică de țară agrară permite 
aristocrației să-și păstreze puterea economică. Marile familii proprie- 
tare de pământ, cele care dețin peste 560 de hectare, aparțin toate 
aristocrației maghiare indigene sau asimilate de multă vreme (ger- 
mani, croați). Ea se compune din trei categorii: familiile princiare/ 
ducale (hercegi csalădok), direct legate de casa domnitoare, aristocra- 
ţia „istorică“ (történelmi arisztokrácia” și „noii baroni“ (új bárók). Dacă 


1. Iván T. Berend, György Ránki, The Hungarian Economy in the Twentieth 
Century, St. Martin Press, New York-London, 1985, PP. 94-95. 

2. Gábor Gyâni, György Kövér (dir.), Magyarország târsadalomtărtenete a 
reformkortâl a második világháborúig [Istoria socială a Ungariei din Epoca Refor- 
mei până la al Doilea Război Mondial], Osiris, Budapest, 2006, p. 223. 

prima este în majoritate catolică, celelalte două, în schimb, cuprind 
un număr de familii protestante, mai ales în Transilvania. Pământul 
aflat în posesia acestor aproximativ 2000 de familii înaintea Primu- 
lui Război Mondial reprezenta 1/5 din totalul proprietății funciare a 
ţării (bunurile Bisericilor și ale statului fiind excluse). Printre ele, fi- 
gurează cele 8oo de familii aristocrate cu titluri (un margraf, duci, 
conți și baroni, ca și familia regală și, mai ales, ramura sa palatină, 
care nu sunt expropriați după 1918). Acestor familii li se adaugă nou- 
înnobilații din marea finanţă și din industrie, care sunt în majoritate 
evrei, cel mai adesea convertiți, dar și austrieci, germani sau elve- 
ţieni, în general protestanți. Aceste 100 până la 150 de familii pot fi 
considerate ca fiind legate de aristocrație prin relații de afaceri și une- 
ori matrimoniale.! 

După 1918, au mai rămas doar 745 de magnați și 350 de familii 
aristocrate proprietare de pământ. La recensământul din 1930, apar 
579 de mari proprietari, care exploatau câte un domeniu de mai bine 
de 560 de hectare, cu 938 de persoane care depindeau financiar de ei, 
respectiv un total de 1517 de persoane care trăiau pe aceste pămân- 
turi.2 Dar pe un teritoriu a cărui suprafață a fost dramatic redusă, 
povara reprezentată de familiile rămase a crescut. Dacă în 1914 ma- 
rii proprietari de pământ controlau 24% din suprafața regatului, această 
proporție crește la 30% în 1935. În Ungaria, 0,6% din populaţie (re- 
spectiv 52000 de persoane) posedă 20% din venitul național, o pro- 
porție considerabilă dacă o comparăm cu a altor țări europene, mai 
bogate decât ea. Înalte personaje aristocratice ale statului și ale vie- 
ţii politice au fost victimele Tratatului de la Trianon, precum prim- 
ministrul, contele Istvân Bethlen, a cărui familie a fost de-a lungul 
istoriei una dintre cele mai importante din Transilvania, sau familia 
Esterházy, ai cărei membri, în ciuda pierderii unei părți a posesiuni- 
lor din Burgenland, rămân seniorii a 99 de sate, sau contele Albert 
Apponyi, decan al Camerei Superioare, compensat pentru pierderea 
proprietăților din Slovacia de către stat, care răscumpără terenurile 
pe care i le face cadou ca omagiu adus rolului său de negociator la Con- 
ferința de pace.? O treime dintre aceste mari proprietăți sunt admi- 
nistrate și exploatate de evrei: administratori, negustori, angrosiști 


1. Catherine Horel, „L'aristocratie en Hongrie entre les deux guerres. Une 
apparente continuité“, Vingtième siècle nr. 99, iulie-septembrie 2008, pp. 91-103. 

2. Az 1930. évi népszámlálás | Recennământul populaţiei din anul 1930], Ma- 
gyar Statisztikai Közlemények, 94, Budapest, 1935, pp. 2-3. 

3. Gyáni Kövér (dir.), Mag varorseag tarsadalomtörténete, ed. cit., p. 226. 

şi promotori ai industriei alimentare, care este una dintre ramurile 
cele mai performante (morărit, tabac, distilerii). În pofida sărăciei con- 
siderabile care domnește uneori la ţară și a condiţiilor de viață deplo- 
rabile ale proletariatului rural, aristocratul rămâne un reper în acest 
univers, chiar dacă situaţia are tendinţa de a evolua sub influența 
socialismului agrar și datorită interesului pe care anumiţi gânditori 
îl arată față de oamenii de la țară. În 1941, agricultura folosește încă 
48,7% dintre locuitorii activi, ceea ce plasează Ungaria pe același plan 
cu Polonia, Spania, Italia sau Portugalia, având chiar aceleași carac- 
teristici, din motivul suprareprezentării nobilimii. 

Clasa mijlocie superioară este compusă din 12000 de familii de 
proprietari funciari mai puțin importanţi, în general proveniţi din 
mica nobilime, din înalții funcționari și din ofițeri. De multă vreme 
deja, slaba sa pondere economică o face să ocupe posturile adminis- 
trative din comitate și din armată, ceea ce îi asigură o poziţie impor- 
tantă în ţară și în politica guvernului, care trebuie să țină seama de 
ea. Acești „nobili în opinci“* n-au participat la dezvoltarea economică 
a ţării în secolul al XIX-lea din lipsa capitalurilor disponibile, dar, 
mai ales, din lipsa spiritului întreprinzător. Ei trăiesc, mai cu seamă, 
în localitățile din Marea Câmpie și constituie acea categorie specială 
a nobilimii maghiare numită mica nobilime (dzsentri < engl. gentry). 
Oamenii politici din perioada interbelică provin, în mare parte, din 
această pătură parțial deposedată. Invidioși pe succesul marelui ca- 
pital și fanatici patrioți frustrați de Trianon, ei vor fi principalii pro- 
motori ai antisemitismului și ai apropierii de Italia și Germania. 

Cealaltă parte a clasei mijlocii este, în schimb, esențialmente ur- 
bană și, cel mai adesea, de origine evreiască ori germană. Epoca sa 
de aur a trecut, dar ea continuă să joace un rol deloc neglijabil în 
acești ani. Reprezentanţii ei sunt actorii vieţii economice — industriași, 
bancheri, comercianţi —, dar și ai elitei intelectuale și artistice, ca și 
ai profesiilor liberale. De tradiție politică liberală, ea susține totuși 
noul regim, dezaprobând, în același timp, devierile extremiste. La 
nivelul imediat inferior, se găsește mica burghezie. Aceasta se com- 
pune, în parte, din micii comercianți și din artizanii din orașele mij- 


* „Nobilii în opinci“ (bocskoros nemesek) erau mici nobili săraci. În timpul răz- 
boaielor cu otomanii, sate întregi au fost înnobilate în bloc, ca recompensă a ser- 
viciilor militare aduse de locuitorii lor ţării. Au fost numiţi așa, pentru că 
majoritatea nu erau îndeajuns de bogaţi ca să-și cumpere o pereche de cizme și 
purtau opinci (n. tr.). 

locii, existând aici, de asemenea, o puternică reprezentare a evreilor, 
și din funcționari și militari de rang inferior, din clerul inferior al tu- 
turor confesiunilor. Intelighenţia se împarte în trei categorii: pătura 
superioară, din care fac parte medicii, profesorii universitari, artiștii 
și scriitorii; clasa intermediară, în care se găsesc profesorii de liceu și 
jurnaliștii, și, în fine, clasa cea mai de jos, a micilor intelectuali: insti- 
tutori în șomaj sau scriitori mai mult sau mai puţin rataţi, adesea ori- 
ginari din Transilvania, care sunt principalii vectori ai tezelor antisemite 
și revanșarde. 

La bază, se găsesc proletariatele urban și rural. Primul se poate ci- 
fra la aproximativ un milion de persoane, în general muncitori din ma- 
rile uzine din Budapesta și din cele câteva zone miniere din nord-vestul 
țării. Cel de-al doilea este alcătuit dintr-o masă de aproape 800000 de 
familii de muncitori agricoli și de ţărani fără pământ, la limita sărăciei. 
Lumea rurală este divizată în proprietari mari (5oooo de familii), mici 
şi mijlocii (500000 de familii), posesori uneori ai câtorva acri. Pentru 
aceștia din urmă, posibilitățile de ascensiune socială au devenit cvasi- 
nule și mobilitatea nu mai este cea de la sfârșitul secolului al XIX-lea, 
cu atât mai mult cu cât criza nu întârzie să-și facă simţite efectele. 

Într-adevăr, în domeniul economic, situația în Ungaria după Pri- 
mul Război Mondial se dovedește în mod special precară: țara a pier- 
dut o mare parte din zonele sale industriale în favoarea statelor 
vecine, iar relaţiile cu aceste țări nu permit Ungariei să stabilească 
contacte în vederea schimburilor economice. Economiștii și specialiș- 
tii în drept comercial nu pot decât să constate ruperea legăturilor 
tradiționale (Dunăre, căi ferate) dintre ţările fostului Imperiu Habs- 
burgic. În cele din urmă, singura țară cu care Ungaria întreține veri- 
tabile schimburi este Germania și, într-o mai mică măsură, Austria. 
Reconstruirea ansamblului industrial și a edificiului financiar antre- 
nează, la începutul anilor 1920, o atitudine protecționistă. Rolul și 
influenţa câștigate de marele capital în timpul acestei faze se dove- 
desc esenţiale și, în același timp, paradoxale, fiindcă majoritatea ban- 
cherilor și a marilor industriași sunt evrei. 

Situaţia financiară a statului se stabilizează la mijlocul anilor 1920 
grație ajutorului străin, mai ales britanic și francez. Guvernul încura- 
jează relansarea industriei și dezvoltarea grupurilor financiare prin 
intermediul asociaţiilor de întreprinzători și de bancheri al căror par- 
tener privilegiat este. De la sfârșitul anilor 1920, producţia industrială 
maghiară atinge, apoi depăşeşte nivelul din 1913, rămânând totuși 
sub media europeană. Rezultatele cele mai bune sunt obţinute în 

industria ușoară, ca și în cea alimentară. Apar noi ramuri, iar cele 
vechi sunt modernizate cu aceeași ocazie. Industria aluminiului este 
lansată graţie unui ajutor german, iar producţia de electricitate se dez- 
voltă considerabil. Dar avântul cel mai important are loc în industria 
chimică și farmaceutică; dezvoltarea electrotehnicii este, de asemenea, 
notabilă. Industriile tradiționale (electricitate, metalurgie, chimie și 
textile) reiau un ritm de dezvoltare susținut. Industria lemnului, a hâr- 
tiei și a confecţiilor ajung repede la nivelurile dinainte de război. Indus- 
tria textilă devine o activitate majoră la Budapesta, asumând rolul 
jucat înainte de morărit. Produsele agricole continuă să reprezinte ma- 
joritatea exporturilor maghiare, dar rafinăriile de zahăr și morile sunt 
mai puține. În schimb, întreprinzătorii investesc în noile tehnici de fa- 
bricaţie a mașinilor agricole și automobilelor. Insula Csepel, pe Dunăre, 
la sud de Budapesta, își confirmă vocaţia de centru industrial orientat 
spre export. Alături de industria grea, apar noi fabrici de textile și de 
industrie ușoară. Statutul de porto franco este un nou atu pentru dez- 
voltarea insulei (o parte a infrastructurii sale a fost, de altfel, constru- 
ită de societatea franceză Schneider-Le Creusot). La Pesta, tradiția 
manufacturieră din sudul orașului evoluează prin crearea de nume- 
roase fabrici de textile. La periferii, se ridică tot mai multe întreprin- 
deri. Legea din 1938 care relansează industria de armament va face 
din Budapesta o capitală industrială unde muncesc de acum înainte 
mai bine de jumătate dintre muncitorii ţării. Ca înaintea Primului 
Război Mondial, uzinele lui Manfred Weisz furnizează o mare parte a 
materialului destinat armatei maghiare: întreprinderea realizează, în- 
cepând din 1938, o treime a producţiei sale în acest sector, fabricând 
vehicule și echipamente, apoi piese pentru aeronautica militară. 

În pofida acestor rezultate bune, producția industrială maghiară 
este încă foarte dependentă de mica manufactură. Ungaria rămâne o 
țară agrară și, cu toate că sunt introduse multe metode moderne ale 
agriculturii intensive, permițând ameliorarea randamentelor, lipsa 
de capital și de credite se face simțită în mod grav. Absența unei re- 
forme agrare frânează dezvoltarea zonelor rurale. Ponderea produc- 
ției industriale în venitul național crește destul de puțin și foarte lent. 
Să adăugăm că situația, care începea să se amelioreze la sfârşitul 
anilor 1920, se agravează curând sub efectele crizei. 

Criza economică mondială afectează Ungaria în anii 1930-1931, 
dar efectele sale sunt mai mici decât în alte țări europene, căci agri- 
cultura permite să se creeze noi debușee pentru export. Industria ali- 
mentară și construcția mecanică sunt, cu toate acestea, dur afectate. 

În 1932, producţia scade cu 40%-80% în toate ramurile; în industrie, 
sunt angajaţi de trei ori mai puțini muncitori decât în 1928. Criza 
zdruncină sever clasa mijlocie și numeroși reprezentanți ai intelighen- 
ţiei își pierd slujbele. Șomajul masiv al muncitorilor întărește combati- 
vitatea organizațiilor sindicale, iar activitatea comuniștilor se intensifică. 
Partidul comunist, cu toate că se află în ilegalitate, seduce, în prezent, 
mulți tineri intelectuali. 


Regimul instaurat de Horthy a fost calificat de istoricul conservator 
Gyula Szekfű drept „neobaroc“. Ideologia oficială pune în față mode- 
lele vieţii tradiționale a nobilimii și aspiră să regăsească valorile 
morale ale generaţiei fondatorilor din era Compromisului, dar renun- 
țând la reformismul și, mai ales, la liberalismul lor. Dimensiunea 
suferințelor de după Trianon duce la ridicarea în slăvi a patriotis- 
mului și rădăcinilor creștine. Figura tutelară a acestei construcții 
identitare este regele Ștefan cel Sfânt. Contele Istvân Bethlen, care 
rămâne în fruntea țării până în 1931, consolidează regimul. Politi- 
cian abil, acest om de stat are o înaltă concepţie despre putere. Încă 
din 1923, reușește să se debaraseze de aripa dreaptă a ceea ce va 
deveni marele partid de guvernământ. Acești oameni, apăruţi în 
urma mișcărilor contrarevoluţiei, sunt în mod deschis antisemiţi. Ei 
nu vor întârzia să încline spre fascism, iar unii se regăsesc ulterior 
în mișcarea Crucilor cu Săgeți. Bethlen pune în practică o politică 
conservatoare care amintește, în multe privințe, de perioada de di- 
nainte de 1918, dar el introduce și un sistem de asigurări de sănătate 
și de pensii, ai cărui unici beneficiari sunt muncitorii, în detrimentul 
proletariatului rural. În plus, face din educaţie și din cultură una 
dintre priorităţile sale; ambițiosul său program de construire de școli 
servește evident scopurile propagandei, dar promotorul său, contele 
Kunó Klebelsberg (1875-1932), ministrul cultelor și instrucţiunii pu- 
blice (1922-1931), realizează o operă considerabilă pentru viitorul 
culturii maghiare. El reinstalează la Pecs și la Szeged universitățile 
de la Pressburg (Pozsony, Bratislava) și Kolozsvâr (Cluj), și deschide 
institute culturale ungare în străinătate; este, împreună cu succesorul 
său, istoricul Bálint Hóman (1885-1951), una dintre marile persona- 
lități ale regimului. Klebelsberg înțelege că Ungaria tocmai a trecut 
printr-o gravă criză de identitate și că unul dintre scopurile noului 
regim este să restaureze conștiința sa naţională. „Noi dorim să fim o 
națiune cultivată și prosperă“, spune el în 1928. Această aspirație 
trece prin supravegherea tineretului şcolar şi dezvoltarea culturii 

maghiare — și a imaginii sale — în direcţia exteriorului. În timp ce 
Bethlen retrogradează treptat revizionismul la periferia politicii ex- 
terne, politica culturală preia controlul pentru a auri din nou blazonul 
Ungariei. Klebelsberg definește în mai multe dintre scrierile sale ceea 
ce se va numi „neonaţionalism“ (neonacionalizmus).! Această concep- 
ție face parte dintre accesoriile reformismului conservator, teoretizat, 
între alții, de Gyula Szekfű, în cartea sa fondatoare a gândirii politice 
a regimului, apărută în 1920: Három nemzedék („Trei generații“), 
completată în 1934 de Es ami utána következik („Şi ceea ce urmează“). 
În prima lucrare, el pune în valoare moștenirea intelectuală a contelui 
Széchenyi, opusă radicalismului lui Kossuth. Reformele preconizate 
sunt, în același timp, de natură economică, cu scopul de a face să pros- 
pere clasa mijlocie din punct de vedere social și cultural. În completa- 
rea din 1934, el face bilanțul anilor Bethlen și se arată critic față de 
guvern, căruia îi reproșează lipsa de curaj reformist. El se apropie, în 
această privință, de tendința corporatistă incarnată atunci de Gömbös. 


Partidul Liberal s-a refăcut, dar este discreditat. Regimul se fondează, 
de fapt, pe respingerea politicii duse de generațiile aflate la putere în 
deceniile care au urmat Compromisului. Însuși Horthy nu încetează 
să apeleze la memoria contelui Tisza, de care familia lui era atașată. 
Tendinţa „curuț“ este, în schimb, recuperată de partizanii lui Gömbös. 
Spectrul politic al anilor Bethlen (1921—1931) se desenează în jurul a 
patru mari orientări: partidul de guvernământ, legitimiștii, liberalii 
și social-democrații. La începutul anilor 1930, își fac apariția corpo- 
ratismul și mișcările fascizante. 

Alegerile din 1926 îndepărtează definitiv stânga de la putere; opo- 
ziţia continuă totuși și se manifestă prin intermediul presei și al par- 
lamentarilor social-democraţi. Partidul comunist e constrâns să intre 
în ilegalitate. El a fost practic eliminat de represiunea dintre 1920 și 
1924. Guvernul a instaurat un „delict de presă“, dar în practică jur- 
nalele proliferează și cenzura este desființată. Anumiți militanţi sunt 
eliberați din închisoare, mulți alții reușesc să emigreze, mai ales în 
Germania și Uniunea Sovietică. Partidul acționează cu adevărat la 
Moscova la sfârșitul anilor 1920 și Bela Kun rămâne șeful său necon- 
testat. Partidul dispune de o acoperire legală în Ungaria, prin interme- 
diul Partidului Socialist al Muncitorilor Maghiari (Magyar Szocialista 


1. Kunó Klebelsberg, Neonacionalizmus, Athenaeum, Budapest, 1928. Cartea 
este o culegere de articole ale autorului apărute în Pesti Napló. 

Munkáspárt — MSZMP), care însă nu este autorizat să prezinte candi- 
dați la alegeri. El reușește să editeze câteva periodice și colaborează 
cu social-democraţii. Autorităţile nu se lasă păcălite și-l consideră o 
organizaţie criptocomunistă. Este nevoit să-și înceteze activitatea în 
1927, paralizat de procese și arestări. Comuniștii se ascund în cadrul 
Partidului Social-Democrat și se mărginesc la acțiunea sindicală. Criza 
din 1930-1931 permite renașterea activităţii în rândul șomerilor și 
al muncitorilor agricoli. O asociaţie a muncitorilor agricoli reunește 
astfel aproape 4000 de membri în 1932. Comuniștii organizează frec- 
vent greve și manifestații. Dar strategia rămâne neschimbată: resta- 
bilirea Republicii Sfaturilor. Această exigență nu permite nici un fel 
de unitate de acțiune cu social-democraţii, care ţin să-și păstreze 
existența legală, susținută de presă și reprezentarea parlamentară. 
Aceștia profită, până la urmă, de criză, iar efectivele sindicatelor, 
controlate de ei, sunt în creștere. În acești ani, comuniștii continuă să 
practice o politică de demarcare față de social-democrațţie, calificată 
drept „social-fascism“. Anii 1930 vor marca o cotitură în represiunea 
căreia îi cad victime comuniștii. Atmosfera este tensionată în urma 
unui atentat comis pe calea ferată în 1931, după care este instaurată 
legea marțială. Apoi, guvernul Gömbös operează un viraj la dreapta, 
iar contextul internațional face restul. Autorităţile îi urmăriseră cu 
siguranță pe militanți până acum, dar nici o pedeapsă capitală nu 
fusese pronunțată de mai bine de zece ani. În urma marelui proces 
intentat conducătorilor comuniști, doi dintre ei sunt condamnați la 
moarte și executați în iulie 1932. Începând cu această dată, partidul 
este în stare de criză permanentă, întărită de procesele de la Moscova 
împotriva conducătorilor, care sunt aproape toţi lichidați, în frunte 
cu însuși Béla Kun. 

Controlul asupra presei se întărește atunci. De la sfârșitul anilor 
1920, regimul operase un clasament al ziarelor după tendințele lor 
mai mult sau mai puţin favorabile: Az Est („Seara“) și Magyarország 
(„Ungaria“) sunt considerate ca „evreiești, antinaționale, subiect pen- 
tru urmăriri în orice caz“. Pesti Napló („Cotidianul Pestei“) și 8 Órai 
Újság („Jurnalul de la ora opt“) sunt „parțial distructive, de tendință 
francmasonică“. Vildg („Lumea“) este, de altfel, interzis peste puțin 
timp, căci e socotit organul oficial al francmasoneriei. A Nap („Ziua“) 
este „distructiv, evreiesc, foarte periculos“, verdict care se aplică și lui 
Az Újság („Ştirea“). Pester Lloyd şi Neues Pester «Journal, cele două mari 
ziare redactate încă în limba germană, cu redacții în întregime sau 
aproape în întregime alcătuite din evrei, sunt în mod logic calificate 

drept „liberale, evreiești“. În fine, Pesti Hirlap („Jurnalul Pestei“) este 

„destul de obiectiv, dar în definitiv evreu“. Numai Budapesti Hirlap 
(„Jurnalul Budapestei“) scapă de stigmatizare, pentru că linia sa este 
„de spirit naţional, dar în parte liberală“.! În ceea ce priveşte tirajele, 
presa guvernamentală este depășită de ziarele considerate „distruc- 
tive“ sau „parţial problematice“ încă de la sfârșitul anilor 1920. Opo- 
ziția totalizează astfel 218000 de exemplare, față de mai puţin de 
100000 ale publicaţiilor apropiate de guvern. În 1932, Az Est este încă 
primul cotidian din ţară în ceea ce privește influenţa politică, tirajul 
său este depășit numai de cel al lui Friss Újság („Ultimele ştiri“), 
care nu este un jurnal de opinie. Partidul de guvernământ se strădu- 
iește totuși să sporească publicaţiile favorabile și, în 1930, 113 ziare 
pot fi considerate ca urmând linia acestuia, dintre care 11 la Buda- 
pesta, la care trebuie adăugate 48 de publicaţii apropiate de guvern, 
dintre care g în capitală. Presa liberală și democrată se menține cu 
23 de publicaţii, dintre care 10 la Budapesta, care rămâne bastionul 
liberalilor; social-democrații reușesc și ei să publice cele trei ziare ale 
lor. Lupta guvernului împotriva fasciștilor a dat rezultate și, în 1930, 
ei nu mai au nici un mijloc de exprimare în presă.? 


Legitimiștii se află de asemenea în opoziţie, de la eșecul celor două 
tentative de restaurație. Elita aristocratică, la fel ca marea burghe- 
zie din finanţe și industrie, continuă să-și asume un rol politic mo- 
dest și nu arată nici un interes pentru viața parlamentară — cu 
excepția anumitor familii în mod tradițional foarte angajate, precum 
conții Károlyi, Apponyi, Teleki, Bethlen, care îi furnizează regentu- 
lui mai mulți prim-miniștri și câțiva miniștri și care încearcă să in- 
fluențeze politica prin acțiunea în Parlament. Principala tribună 
politică a aristocrației este Camera Superioară, unde sunt, de ase- 
menea, prezente principalele asociaţii profesionale ale lumii indus- 
triale și financiare: Asociația Naţională a Industriașilor (Gyáriparosok 
Országos Szövetsége — GYOSZ), Uniunea Naţională a Proprietarilor 
de Pământ (Országos Magyar Gazdasági Egyesület — OMGE), Ordinul 
Medicilor (Országos Orvosszövetség) şi demnitari ecleziastici ai fiecă- 


1. Balázs Sipos, A politikai újságírás mint hivatás. Nyilvánosság, polgári sajtó 
és a hírlapírók a Horthy-korszak első felében [Jurnalismul politic ca misiune. 
Public, presă civică și jurnaliști în prima jumătate a erei Horthy], Napvilág Kiadó, 
Budapest, 2004, p. 97. 

2. Ibid., p. 102. 

rei religii recunoscute (cei doi arhiepiscopi catolici, episcopii catolici, 
protestanți, ortodocși și uniați, cei doi mari-rabini). În 1943, anul 
extinderii maxime în termeni de membri (364), Camera Superioară 
număra 17,9% aristocraţi.! Evoluţia profilului social și profesional 
între 1927 și 1942 reflectă permanența marilor proprietari, dar și 
importanța tot mai mare acordată elitei economice, cu toate că, înce- 
pând din 1942, evreii, excluși (rămâne numai marele-rabin neolog* ), 
trebuie să fie înlocuiți cu alți reprezentanţi. Această retragere întă- 
rește în mod paradoxal influența marilor proprietari, care continuă 
să formeze majoritatea reprezentanților împreună cu funcționarii 
publici și clericii. 

Schimbarea se traduce, în plus, prin creșterea considerabilă a nu- 
mărului funcționarilor, care fac parte, în marea lor majoritate, din 
mica nobilime. Acaparând serviciul public încă din perioada prece- 
dentă, ei apar ca principalii beneficiari ai regimului în perioada in- 
terbelică. Majoritatea prim-miniștrilor și a miniștrilor fac parte de 
acum înainte din această categorie, inegal dotată din punct de vedere 
financiar, din care se recrutează partizanii unei ordini mai autori- 
tare, dacă nu fasciste. În cele treisprezece guverne din epocă, numai 
cincisprezece aristocrați au ocupat posturi ministeriale — dar unii în 
mai multe rânduri. Prim-ministrul Gyula Gömbös (1932-1936) in- 
carnează această ascensiune lentă, dar irezistibilă a „micului bărbat“ 
care-și reclamă partea sa de putere și-i atacă atât pe capitaliștii evrei, 
cât și pe aristocrații acuzaţi că au trădat valorile naționale. Oszkâr 
Jâszi îl prezintă drept întruparea unui condottiere care a cucerit pute- 
rea, punându-și sabia în serviciul celor puternici.? 

Aristocraţia și marii proprietari se îndreaptă spre legitimism, cu 
toate că această atitudine prezintă unele diferențe: conformiștii se 
înțeleg cu regimul și intră în Partidul Unităţii (Egységes Párt), partidul 


1. Levente Püski, Társadalmi érdekképviselet és konzervativizmus. A felsőház 
felépítése a Horthy korszakban [Organizații sociale și conservatorism. Structura 
Camerei Superioare în timpul regimul Horthy], Kossuth Egyetem, Debrecen, 
1996, pp. 26-28. 

* Iudaismul neolog — curent al iudaismului progresist, care a apărut în seco- 
lul al XIX-lea ca opoziție la tradiția iudaică ortodoxă. A avut drept rezultat o 
profundă divizare a comunității evreieşti din Ungaria, evreii ortodocșii conside- 
rându-i pe coreligionarii lor reformați ca neevrei (n. tr.). 

2. Oszkár Jászi, Magyar kálvária, magyar föltámadás. A két forradalom értelme, 
jelentâsege és tanulságai [Calvarul ungar, renaşterea ungară. Sensul, însemnăta- 
tea și consecințele celor două revoluţii |, Magyar Hírlap Könyvek, Budapest, 1989, 
p. 216. 

aflat la guvernare, creat de Bethlen, dar formând un grup distinct. 
Ceilalți preferă să rămână fără apartenență. Menţinându-se în Par- 
lament grație implantării locale care le asigură alegerea sistematică, 
ei se regrupează cu ocazia anumitor voturi. Unicul partid în care se 
regăsesc anumiţi aristocrați este Partidul Creștin Naţional Econo- 
mic și Social (Keresztény Nemzeti Gazdasági és Szociális Párt). Acest 
partid rezultă din fuziunea mai multor curente creștin-sociale, iar 
contele János Zichy, legitimist, devine șeful acestuia în 1927.! Parti- 
dul numără în legislatura 1927—1931 patru conți dintre 33 de depu- 
tați.? Marii proprietari aristocrați și nobili rămân totuși categoria 
cea mai reprezentată în Parlament. În timpul legislaturilor 1927- 
1931, apoi 1931-1935, partidul aflat la guvernare numără respectiv 
14 (dintre 170 de aleși), apoi 11 aristocrați, iar această proporție se 
menține grosso modo până la ultimele alegeri ale regimului, în 1939. 
Marii proprietari sunt favorabili unei veritabile întoarceri la regali- 
tate și speră ca în cele două camere să fie ales un suveran din una din- 
tre familiile de duci sau de conți, respectiv din sânul ramurii palatine 
a Habsburgilor (ceea ce este teoretic interzis de tratatele de pace). Ei 
sunt moștenitorii politici — și uneori ei înșiși vechi aleși — ai Partidu- 
lui Independenţei care lupta înainte de 1918 pentru suveranitatea 
Ungariei. Se opun legitimiștilor, care, așa cum o indică numele lor, în- 
clină spre întoarcerea dinastiei care domnise înainte de 1918. Aceste 
două tendinţe se înscriu deci în continuitatea istorică a luptei dintre 
„curuţi“ și „lobonţi“ dusă în timpul perioadei constituţionale între 
pașoptiști și militanţii de la 1867. Chiar dacă Bethlen sugerează în 
1922 să se termine cu această dihotomie, ea persistă și se incarnează 
în figura eroilor de la 1848, contele István Széchenyi, partizan al 
unei înțelegeri cu Viena, și micul nobil Kossuth, arhetipul rezisten- 
ței. Legitimiștii sunt, de altfel, principalii adversari ai politicii externe 
duse de regent și de miniștrii săi, considerată prea complezentă față 
de Germania și prea îndepărtată de Franţa și de Marea Britanie. 
Cosmopolitismul aristocraților îi conduce în mod natural să ple- 
deze în favoarea unei politici externe în același timp orientată spre 
revizuirea tratatelor și deschisă în direcția democraţiilor occidentale, 


1. Jenő Gergely, „Die christlichsoziale Bewegung in Ungarn während der 
Horthy-Zeit“, în Anna M. Drabek, Richard G. Plaschka, Helmut Rumpler (dir.), 
Das Parteiwesen Osterreichs und Ungarn in der Zwischenkriegszeit, Verlag der 
Osterreichischen Akademie der Wissenschaften, Wien, 1990, p. 98. 

2. Országgyűlési Almanach az 1927-1931. évi országgyűlésre [Almanah al Adu- 
nării Naţionale pentru anii 1927-1931], Budapest, 1927. 

posibilă alternativă la cuplul Roma-Berlin. Cea mai mare parte a aris- 
tocraţilor sunt dezgustaţi de ideologia fascistă, pe care o consideră ca 
escaladare a brutalităţii și ascensiunea la putere a unor demagogi zgo- 
motoși și necivilizați. Ei se întorc deci mai degrabă spre Marea Bri- 
tanie, acărei imagine a fost în mod tradițional una de referință pentru 
aristocrația din Ungaria, și spre Franţa, din cauza importanţei sale 
în bazinul danubian în epoca susținerii Micii Antante. Asociaţiile și 
cercurile francofile precum Budapest Franciabarăt Magyar Club 
(Clubul Francofililor Maghiari din Budapesta) grupează, în afară de 
parlamentarii independenţi, numeroși legitimiști și foști militanți de 
la 1867. Ei acționează pentru detașarea Ungariei de Germania, even- 
tual printr-o restauraţie a Habsburgilor, care corespunde bineînțeles 
dorinței cele mai dragi a legitimiștilor. Din punct de vedere politic, toți 
legitimiștii sunt francofili. În corespondenţa diplomatică franceză 
consacrată intervențiilor opoziţiei în Parlament sau în presă, revin 
mereu aceleași nume: margraful Pallavicini, conții Zichy, Esterházy 
și Sigray. Ministrul Louis Mathieu de Vienne, el însuși aristocrat, nu 
uită să sublinieze această atracție pentru Franța a membrilor nobi- 
limii, dar regimul Gömbös, populist și demagog, se arată fundamen- 
tal opus aristocrației, pe care în cel mai bun caz o folosește, dar preferă 
s-o disprețuiască, la fel ca pe modelele sale italian și german. Asemă- 
nător evoluției corpului diplomatic, influența acestor cercuri scade 
de-a lungul anilor 1930, anumite nume mari dispar, iar altele sunt 
treptat constrânse la neputinţă. 


Revizionismul devine rațiunea de a fi a Ungariei postbelice. Necesita- 
tea revizuirii tratatelor și întoarcerea la Ungaria regelui Ştefan cel 
Sfânt reunesc toate clasele sociale și toate partidele politice, inclusiv 
pe comuniști. Regele Ștefan cel Sfânt devine figura privilegiată de 
propaganda regimului Horthy. Revizionismul maghiar e construit pe 
integritatea teritorială a Ungariei regale și este admis numai separa- 
tismul croat, justificat prin dreptul statal și uniunea personală a ce- 
lor două regate. Celelalte teritorii pierdute sunt considerate ca țări 
aparținând coroanei regelui Ștefan cel Sfânt, și deci inalienabile. Un- 
garia adoptase deviza Imperiului Austriac, Indivisibiliter ac insepa- 
rabiliter. Revizionismul maghiar este îndreptat mai ales împotriva 
României, deoarece Transilvania este considerată ca element esențial 
al identității maghiare, și împotriva Cehoslovaciei, pentru a recupera 
măcar sudul Slovaciei, unde maghiarii sunt numeroși. Ungaria se alătură 
taberei celor frustraţi de Conferința de Pace, cu Italia lui Mussolini, 

care nu numai că se uită cu jind la Slovenia, dar are și ambiţii balca- 
nice, și cu Germania, care trece drept protectorul potenţial în cruciada 
revizionistă. Calculul lui Horthy se dovedește dezastruos pe termen 
lung: în schimbul arbitrajelor de la Viena, care îi acordă Slovacia me- 
ridională și nordul Transilvaniei, Ungaria va intra în război alături 
de Germania în 1941. Revizionismul a otrăvit relațiile Ungariei cu 
vecinii săi și cu occidentalii și a generat, de asemenea, o retorică de 
victimizare diferită de cea practicată în secolul precedent, când rega- 
tul, deși era efectiv sub dominație străină, era cel puţin întreg. După 
înfrângere și amputare, nu mai e cazul să fie acuzată Austria, trebuie, 
dimpotrivă, găsite responsabilități interne. Sunt condamnate guver- 
nele liberale apărute după Compromis, unanim criticate, comuniștii 
și evreii, care sunt văzuți ca aliați și, prin esență, străini de comuni- 
tatea națională, în timp ce ei se află printre cei mai asimilați din re- 
giune. Revizionismul se bucură de un larg consens și servește deci 
atât scopurilor politicii externe, cât și unui discurs de folosință internă 
de autoizolare și de naționalism îngust. 

Este necesar să amintim că nașterea mișcării revizioniste și orga- 
nizarea propagandei sale sunt anterioare instaurării regimului Hor- 
thy. Guvernul lui Mihâly Kârolyi este cel care înființează un Comitet 
Naţional de Propagandă (Országos Propaganda Bizottság). Acest or- 
ganism lansează celebrul slogan: „| Maradhat ez igy?] Nem, nem, soha!“ 
(„[Poate asta să rămână așa?] Nu, nu, niciodată!“) pentru a caracte- 
riza refuzul maghiarilor de a accepta ciopârțirea teritoriului. Diverse 
asociații se constituie ulterior în favoarea contrarevoluției. Una din- 
tre cele mai importante este Liga de Apărare a Teritoriului (Terület- 
védő Liga). Aceste grupuri sunt, toate, legate de ofițerii lui Gömbös, 
de MOVE şi Asociaţia Redeșteptării Maghiare (Ebred6 Magyarok 
Egysiilete). Totul formează un ansamblu eteroclit, în care se amestecă 
teorii rasiale și fantasme istorice. Ambasadorul american Montgo- 
mery constată în legătură cu acest subiect: „Revizionismul pe care 
l-am găsit în Ungaria evidenția mai degrabă un mit curios decât un 
program clar. Dezastrele naţionale predispun atât la tulburări psiho- 
logice, cât și la victorii. Principalul simptom, în ambele cazuri, este 
producerea unor legende“! De la 16 ianuarie 1921, traumatismul 
este înscris în piatră odată cu inaugurarea la Budapesta, în partea 
de nord a Pieței Libertăţii (Szabadság ter, trimitere la 1848), a patru 
statui, operele sculptorului Ferenc Sidló. Ele reprezintă Vestul (Bur- 


1. Montgomery, Hungary. The Unwilling Satellite, ed. cit., p. 52. 

genland), Sudul (Bácska), Estul (Transilvania) și Nordul (Slovacia). 
Supranumite imediat „statuile iredentiste“ (Jrredenta szobrok), ele 
sunt distruse în timpul luptelor din al Doilea Război Mondial. 

Numeroasele asociaţii care vin în ajutorul refugiaților din teritori- 
ile pierdute sunt tot atâtea promotoare ale revizionismului. Decisivă 
însă pentru crearea unei organizații centrale având sarcina de a pro- 
mova ideea revizionismului este campania lordului Rothermere, „Jus- 
tice for Hungary“, din iunie 1927, în Daily Mail. Liga Revizionistă 
Maghiară (Magyar Revizids Liga) reunește imediat 100 de comitete și 
aproximativ 5oo de filiale și grupări locale; i se alătură, de asemenea, 
unele comitate și orașe. Scopul său este să acționeze într-o manieră 
pacifistă pentru revizuirea Tratatului de la Trianon pe baza articolu- 
lui 19 din Pactul Societății Naţiunilor. Președintele său este marele 
scriitor conservator Ferenc Herczeg, ale cărui opere sunt foarte apre- 
ciate de regent. Ea primește, în plus, o susținere importantă în per- 
soana lui Ott6 Legrâdy, directorul unuia dintre principalele cotidiene 
din Budapesta, Pesti Hirlap, care pune ziarul la dispoziţia cauzei. Pâl 
Teleki îi aduce expertiza sa de geograf. Liga reușește să unifice mișca- 
rea și să-i elimine pe fanaticii adepți ai Renașterii Maghiare, care pre- 
dică revizuirea prin mijloace violente și ilegale. Ideologia lor este, în 
plus, deschis antisemită și rasistă; ea îi prezintă pe maghiari ca tră- 
daţi de evrei și superiori popoarelor din fostul regat. Organizaţia este 
interzisă de guvern în 1925. Liga este de acum înainte singurul organ 
autorizat să difuzeze propaganda revizionistă, dar ea apare oficial ca 
o asociație și nu ca o oficină guvernamentală. Așa cum spune minis- 
trul afacerilor externe Kálmán Kânya (1869-1945), revizionismul este 
o „nebunie“ politică, dar el adaugă că oamenii nu vor putea fi convinși 
de contrariu. Este deci necesar să fie controlat. De altfel, este evident 
că revizionismul servește regimul, menținând în țară un climat de con- 
sens. Ambasadorul Montgomery constata, de altfel, că revizionismul 
este o „binecuvântare“ pentru clasa politică maghiară:! el menține 
unitatea naţională și întărește incontestabil poziția și autoritatea lui 
Horthy. Propaganda începe din școala primară, unde copiii recită în 
fiecare zi, înainte de începerea orelor, crezul maghiar: 


„Cred într-un singur Dumnezeu, cred într-o singură țară, 
Cred în adevărul etern al unui singur Dumnezeu, 
Cred în renașterea Ungariei. Amin“ 


1. Ibid., p. 54. 

Anii 1920 sunt marcați de o propagandă zgomotoasă, desfășurată 
peste tot, dar care, în pofida eforturilor guvernului de a face ordine, 
derapează în mai multe rânduri. Mai multe afaceri dubioase în care 
sunt implicaţi foști ofițeri pătează imaginea de marcă a regimului și 
sabotează acțiunea de consolidare a lui Bethlen. Cea mai răsunătoare 
este cea a bancnotelor false de o mie de franci. Scandalul a izbucnit la 
sfârșitul anului 1925. Falsificatorii sperau să-și finanțeze activitățile 
ilegale fabricând bancnote false franceze. Se află foarte repede că unii 
responsabili înalt plasați au fost în cârdășie cu falsificatorii: guvernul 
nu a intervenit. Mai mulți aristocrați și ecleziaști sunt vizați: însuși 
prințul Windischgraetz a contactat cu această ocazie cercurile lui Lu- 
dendorff și Hitler, care i-au pus la dispoziție mașini, hârtie și ingineri. 
Biroul de cartografie condus de Teleki a furnizat personalul pentru 
fabricarea bancnotelor. Un fost ofițer este arestat în Olanda, încer- 
când să schimbe o parte dintre acestea. Ancheta permite rapid să fie 
stabilite legăturile dintre acest om și Ungaria oficială. Discreditarea 
este enormă și face ca guvernul se înțeleagă că, de acum înainte, tre- 
buie să folosească metode mai diplomatice. În urma scandalului de 
pe scena internațională și a procesului care are loc în mai 1926, Beth- 
len se gândește să demisioneze și-i adresează o scrisoare în acest sens 
lui Horthy la 24 septembrie, dar este repus în funcţie și formează un 
nou guvern în octombrie.! 

Propaganda își schimbă metodele și apelează de acum înainte la 
campanii de trimitere de cărți poștale, la publicaţii diverse și la con- 
ferinţe ţinute de particulari. Sunt emise bancnote revizioniste (re- 
vizi6s pengő) împodobite cu portretul lui Rothermere (1868-1940), a 
căror achiziționare permite finanțarea activităților Ligii. O petiție cu 
mulțumiri în atenţia sa este semnată de 1200000 de persoane, lucru 
amintit de Horthy cu mândrie în Memoriile sale.2 Articole ale simpa- 
tizanţilor sunt furnizate ziarelor străine, dar și revistelor maghiare, 
mai ales celor care se adresează unor cititori expatriaţi sau străini, ca 
Nouvelle Revue de Hongrie. Apoi, Liga își creează propria serie de 
publicaţii (Magyar Revizids Liga kiadványai), ale căror numere sunt 
traduse în franceză, engleză, italiană și germană. O etapă este depă- 


1. Scrisoarea lui Bethlen către Horthy, 24 septembrie 1926, Horthy Miklós 
titkos iratai, ed. cit., pp. 61-67. 

2. Horthy, Ein Leben für Ungarn, ed. cit., p. 265 (versiunea maghiară, Emlék- 
irataim, ed. cit., p. 172). În versiunea franceză, Mémoires de l'amiral Horthy, ed. 
cit., p. 138. 

șită în 1929, când Liga preia controlul revistei de politică externă Ma- 
gyar Külpolitika, care devine practic organul său oficial în anii următori, 
sub conducerea lui Gyula Pekâr. Ea este nu numai expresia Ligii, dar 
îi reunește și pe membrii Uniunii Interparlamentare (Interparlamen- 
târis Unió) şi ai Societăţii Maghiare de Politică Externă (Magyar 
Külügyi Társaság). În 1931, revista devine proprietatea exclusivă a 
Ligii.! Aceasta intervine, de asemenea, în mod direct în străinătate. În 
Franța, de exemplu, François (Ferenc) Honti, corespondentul la Paris 
al ziarului Pesti Hírlap, este și editor al revistei Les Nouvelles Danu- 
biennes?, în realitate organul Ligii, al cărei redactor-șef în Ungaria 
era Elemér Szudy, fost șef al serviciului de presă al lui Bethlen. Liga 
are un secretariat în Franța, animat de Honti, care se străduiește să 
publice în presa franceză fie propriile articole, fie pe cele ale partiza- 
nilor francezi ori maghiari ai revizuirii. El beneficiază din când în 
când de colaborarea altor jurnalişti maghiari în trecere sau importă 
condeie celebre, precum cel a contelui Bethlen.? 

În anii 1930, pragmatismul ia locul fanatismului, ce consta în a 
reclama întoarcerea necondiționată și integrală a tuturor teritoriilor 
pierdute. Autoritățile sunt foarte conştiente de dificultățile pe care 
revizuirea le-ar putea provoca în interior în timp ce țara se află în 
criză. Dar, în același timp, nu poate fi ignorată susținerea, uneori 
gălăgioasă, pe care Italia, apoi Germania o aduc programului revizi- 
onist, cum s-a întâmplat la inaugurarea expoziției de artă italiană la 
Palatul Artelor (Műcsarnok) de la Budapesta, la 18 ianuarie 1936, în 
prezența lui Horthy.* Secretarul de stat italian pentru presă și pro- 
pagandă Dino Alfieri se lansează într-o diatribă revizionistă, provo- 
când mânia ambasadorului României, Basil Grigorcea, care părăsește 
sala. Legația italiană, în persoana ministrului plenipotenţiar, prin- 
țul Colonna, și a primului secretar, Baldoni, este și ea stânjenită de 
această ieșire neașteptată. 

În afară de Italia, țara care arată cea mai mare simpatie față de 
revendicările maghiare este Marea Britanie. Aici pot fi văzute nu nu- 
mai efectele acțiunii lordului Rothermere, ci și expresia tradiţiilor 


1. Miklós Zeidler, A revíziós gondolat [Ideea reviziei], Kalligram, Bratislava, 
2009, P. 131. 

2. Revista Les Nouvelles danubiennes apărea în patru limbi (germană, fran- 
ceză, engleză și italiană) și era tipărită în 22 ooo de exemplare la Pesti Hírlap. 

3. Magyarország Évkönyve | Anuarul Ungariei |, Budapest, 1934. 

4. Archivio Centrale dello Stato. Ministero della Cultura Popolare. Direzione 
Generale per i Servizi della Propaganda. Carton b. 250, fasc. I. 75, Ungheria, 1935. 

istorice care fac din Anglia unul dintre polii străini spre care ungurii 
privesc cu prioritate. În această privință, Franța stă deoparte și este 
a priori ostilă oricărei modificări a frontierelor în Europa Centrală. 
Regatul Unit este mult mai puţin angajat în Europa continentală și 
nu resimte obsesia germană a Franţei. Aristocraţia sa este, în plus, 
mai apropiată de cea din Ungaria. Cea mai mare parte a aristocrați- 
lor maghiari, începând cu contele Bethlen, sunt anglofili convinși. Şi 
Horthy este categoric favorabil Marii Britanii. Prin urmare, în poli- 
tica externă ungară există o tendinţă foarte netă în favoarea apro- 
pierii de Londra și se speră că asta va influența Franța. Există un 
interes și pentru Statele Unite ale Americii și se amintește cu promp- 
titudine de atitudinea acestei țări, mai conciliantă — dar și mai deta- 
șată de realitățile europene — la Conferinţa de Pace. Nu se așteaptă 
însă de la americani să intervină în disputa teritorială din Europa, 
nici direct, nici prin intermediul Societății Naţiunilor. 


Din 1928, guvernul ungar a dus o politică de apropiere treptată de 
Franța, preocupat în principal să diversifice orientările politicii sale 
externe, constând în contrabalansarea opţiunilor germană și italiană, 
dar și în păstrarea susținerii economice și financiare pe care o oferise! 
acordul comercial franco-ungar din 1925. La început, contactele rămân 
circumscrise domeniilor cultural și economic, iar vizita lui Bethlen la 
Paris în iunie 1929 are ca obiect atragerea în Ungaria a capitalurilor 
franceze pentru a contracara influența germană. Diplomaţia desfășu- 
rată de Bethlen vizează, de fapt, să păstreze pentru Ungaria un anu- 
mit număr de opțiuni deschise, având un ultim scop, care rămâne 
neschimbat, revizuirea, dar a cărui realizare trece prin sporirea posi- 
bilităților. Bethlen dorește să pună capăt cu orice preţ izolării Unga- 
riei și caută aliați potenţiali pentru a-l ajuta, în cele din urmă, să 
obțină revizuirea tratatelor. El își exprimă de mai multe ori dorința 
de a reechilibra bazinul danubian printr-o organizaţie care să contra- 
careze Mica Antantă. Dar interesează Franța numai în măsura în 
care se arată rezervat față de uniunea vamală germano-austriacă, 
ceea ce la Quai d'Orsay se interpretează ca o opoziție și unde el pare 
să combată în mod sincer dominaţia economică a Germaniei în zonă.? 


1. Charles Lortsch, La Hongrie économique et les intérêts francais en Hongrie, 
M. Giard, Paris, 1927, p. 139. 

2. Joachim Kühl, Die Foderationsplăne im Donauraum und Ostmitteleuropa, 
Oldenburg, München, 1958, Pp. 43. 

Deocamdată, Franța nu are de gând să se implice mai mult de partea 
maghiară și se limitează la acordarea unui împrumut Ungariei. Acor- 
darea împrumutului din vara 1931 anunţa de altfel un altul, mai im- 
portant, care trebuia să intervină în toamnă și să aducă economiei 
maghiare puţin oxigen. Pe terenul diplomatic, Ungaria pare gata să 
renunţe la revendicări în interesul echilibrului din spaţiul danubian. 
În acest context este prezentat planul președintelui Consiliului și mi- 
nistrului afacerilor externe francez André Tardieu.! Dispoziţiile aces- 
tui proiect se întâlnesc în multe puncte cu vederile anumitor specialiști 
maghiari, mai ales Elemér Hantos, partizan al acordării de privilegii 
comerciale și tarifare între statele din zona Dunării.? La Quai d'Orsay 
sunt cunoscute ideile lui Hantos datorită numeroaselor lucrări ale 
acestuia, dar și datorită rapoartelor diplomaților în post în capitalele 
Europei Centrale, unde economistul maghiar ținea numeroase confe- 
rințe. Dovada poate fi văzută în abandonarea de către Franța a expre- 
siei „confederație dunăreană“, considerată inadmisibilă atât la Viena, 
cât și la Budapesta. 

Cu puţin timp înainte de sosirea lui Andre Tardieu la Ministerul 
Afacerilor Externe, a fost întocmită o notă pentru predecesorul său, 
Pierre Laval, datată 11 februarie 1932. Contrar altor surse, care pre- 
zintă situația Austriei drept cea mai preocupantă, aici Ungaria face 
obiectul unei atenții susținute. După un inventar alarmant al situa- 
ţiei, în continuare nota încearcă să formuleze soluţii la criză: „Această 
formulă a unei grupări care să se întindă pentru început la părțile 
fostului Imperiu Austro-Ungar ale căror economii sunt complemen- 
tare, are avantajul de a răspunde unor necesități practice și de a nu fi 
stânjenită de consideraţii politice. [...] De partea ungară, dacă se face 
abstracție de opoziția încă puțin influentă, atitudinea adoptată de 
mediile oficiale constă în subordonarea oricărei apropieri economice 
de o revizuire a Tratatului de la Trianon. Sunt motive pentru ca gu- 
vernul cehoslovac să renunțe la orice înțelegere; acesta trebuie deja 
să țină seama de interesele particulare ale agricultorilor și industria- 
șilor. Fără îndoială că aceștia nu au fost străini de motivele care au 


1. Catherine Horel, „La Hongrie et le plan Tardieu“, Revue d'Europe Centrale, 
V/a, Strasbourg, 1997, Pp. 73-85. 

2. Kühl, Die Foderationsplăne im Donauraum und Ostmitteleuropa, pp. 54-56. 
Elemér Hantos (1881-1942) fusese subsecretar de stat la Ministerul Comerţului în 
1916. Făcuse studii de drept; avocat, n-a interesat ulterior de problemele monetare, 
întreținea legături cu Centre d'Études de l'Europe Centrale de la Geneva şi cu 
Mitteleuropăische Wirtschafistagung din Vienn, fiind unul dintre membrii fondatori. 

întârziat până acum încheierea negocierilor comerciale în curs între 
Praga și Budapesta, negocieri pe care guvernul francez s-a străduit să 
le accelereze pe cât era posibil“.! După publicarea planului, Ungaria 
beneficiază din partea Franţei de o atenţie deosebită, chiar dacă, în 
mod concret, britanicii și comitetul financiar al Societăţii Naţiunilor 
sunt cei care o susţin, fiind clar în favoarea sa. Planul Tardieu va oferi 
Ungariei ocazia de a clarifica unele dintre poziţiile sale, fără a reme- 
dia totuși multele ezitări care caracterizează atitudinea conducăto- 
rilor săi.? În pofida câtorva suspiciuni, planul Tardieu este aproape 
unanim bine primit în Ungaria. Cu toate acestea, experți precum 
Hantos se gândesc că proiectul poate disimula o manevră electorală a 
lui Tardieu înainte de alegerile din mai 1932.* În sferele guvernamen- 
tale însă, reacţiile reflectă o adeziune destul de deschisă. În fruntea 
partizanilor acestei uniuni economice a țărilor dunărene se găsesc 
prim-ministrul, contele Kârolyi, notoriu francofil, și ministrul aface- 
rilor externe, Lajos Walk6. Acesta din urmă reușește ca această pozi- 
ție să fie împărtășită de Comisia consultativă a celor treizeci și trei, 
organ parlamentar însărcinat să examineze și să discute proiectele 
economice și financiare ale guvernului și a cărui principală preocu- 
pare rămâne ieșirea din criză. Ministrul intervine în favoarea pla- 
nului Tardieu în timpul ședinței din 23 martie 1932, subliniind că 
proiectul francez afectează Ungaria la trei niveluri esenţiale ale eco- 
nomiei sale: schimburile comerciale, tranzitul de mărfuri, finanţele.+ 


Planul Tardieu este folosit însă de guvernul ungar și pentru a obține 
susținerea deschisă și definitivă a Italiei. Reticenţele italiene apar 


1. Archives du ministere des Affaires étrangères (AMAE), Série Z Europe, 
Autriche 1930-1940, vol. 206, „Rapprochement politique et économique des pays 
danubiens octobre 1931-juin 1932“, fol. 39. 

2. Despre fluctuațiile din februarie 1932, dosarul 517 cu documente Tardieu 
oferă numeroase lămuriri. Contele Bethlen pare că dorește să continue să contro- 
leze politica externă maghiară, antrenând-o în mod categoric spre Italia, în timp 
ce noul ministru al afacerilor externe, Lajos Walk6, vrea să privilegieze soluția 
crizei economice și se declară gata să primească orice propunere în acest sens. 
AMAF. PA-AP 166 Tardieu, dossier 517, fol. 47-49 (telegramă din Budapesta, 25 
februarie 1932, semnată de ministrul Louis de Vienne). 

3. Elemér Hantos, Der Weg zum neuen Mitteleuropa, Mitteleuropa-Verlag, 
Berlin, 1933, p. 89. 

4. Buletin periodic al presei maghiare, 21 martie-14 mai 1932, datat 6-8 iunie 
1932. AMAE, Série Z Europe, Hongrie 1930-1940, dossier 100 (Analiza presei 
ungare. Documentare). 

în mod clar după vizita lui Walk6 la Paris via Roma. Înaintea plecă- 
rii sale, el a trebuit să înfrunte ostilitatea lui Horthy față de planul 
Tardieu, iar contele Bethlen a încercat ulterior să convingă guvernul 
ungar să nu accepte propunerile franceze fără nici o condiţie.! Poli- 
tica externă ungară de la începutul anilor 1930 dă adesea impresia 
că-și schimbă direcția ca o giruetă. Or, ea este extrem de simplă: în 
fața a două probleme insolubile, criza economică, pe de o parte, și 
problema revizuirii frontierelor, pe de altă parte, Ungaria dorește să 
împace și capra, și varza, iar planul Tardieu, care ar avea meritul de 
a o scoate din criză, i se pare acceptabil atâta timp cât dispozițiile 
sale nu sunt însoţite de angajamente politice. Pe de altă parte însă, 
doar Italia și Germania sunt capabile să susțină ţara în cruciada re- 
vizionistă; în plus, conducătorii maghiari și Bethlen, care continuă 
să tragă parțial sforile în pofida plecării sale, sunt convinși că Ger- 
mania este viitoarea mare putere economică din regiune. Ungaria nu 
are mijloacele să apere planul Tardieu împotriva anumitor aliaţi, iar 
vecina sa Austria își manifestă de la început ostilitatea față de pro- 
iect. Cu toate acestea, între martie și mai 1932, observatorilor con- 
temporani li se poate părea că Ungaria abandonează într-un fel linia 
urmată de Bethlen și pariază pe Franța, dar această atitudine se do- 
vedește efemeră și nu supraviețuiește planului Tardieu. Guvernul 
Kârolyi cade în septembrie 1932, iar de atunci axa Roma-Berlin este 
cea care determină în mare parte politica externă maghiară. 
Reacţiile lumii politice au fost, cu toate acestea, foarte favorabile, 
chiar și după rezultatele dezamăgitoare ale Conferinţei de la Lon- 
dra. Kârolyi și ministrul Walk6 par să continue să creadă că planul 
are șanse să fie finalizat. La 14 mai 1932, contele Károlyi pronunță 
un discurs în Parlament în care salută planul Tardieu drept singura 
inițiativă susceptibilă să scoată statele dunărene din marasm. Acest 
optimism este mai nuanţat în mediile industriale și agricole maghiare, 
puțin convinse că vor găsi noi debușee, primele în România și în 
Iugoslavia, celelalte în Cehoslovacia, și neliniștite de concurența po- 
tenţială. În schimb, contele Bethlen consideră planul Tardieu ca de- 
finitiv îngropat de la 5 mai. El își face atunci revenirea în Parlament 
după luni de absenţă și alege pentru aceasta ședința consacrată dis- 
cutării bugetului: „Planul Tardieu avea mari merite. Acesta pusese 


1. Gyorgy Rânki, Economy and Foreign Policy: the Struggle of the Great 
Powers for Economic Hegemony in the Danube Valley 1919-1939, East European 
Monographs, Boulder, 1983, p. 106. 

problema într-o asemenea manieră, încât nu mai putea fi eludată. El 
preconiza dreptul de preempțiune și îmbina reconstrucția economică 
și financiară. Dar, din nefericire, neglija angajamentele luate la Con- 
ferința de la București, care vizau toate «piețele naturale ale statelor 
participante și, mai ales, pe cele din Italia, Elveţia, Germania și din 
Franţa». Ungaria avea nevoie de aceste ultime pieţe, ca și de cele din 
Cehoslovacia și Austria. Privind în mod solidar cele cinci state dună- 
rene, planul «semăna cu o confederație dunăreană; dreptul de preemp- 
ţiune pe care-l oferea putea costa puţin cam scump»“.! În același timp, 
conferința Micii Antante, care are loc la Belgrad la 21 mai, se pro- 
nunță împotriva oricărui proiect de „reunificare“ a Europei Centrale.? 
Opoziția de stânga, dar și mediile de extremă dreaptă critică sever 
atacurile împotriva planului Tardieu și vor să creadă în viitorul său. 
Ei îl acuză pe Bethlen că a sabotat proiectul acționând pe sub mână 
în Italia. Mediile guvernamentale dezaprobă, de asemenea, interven- 
ţia fostului prim-ministru. În faţa unei asemenea opoziții cvasigene- 
rale, Bethlen este curând obligat să facă o declarație mai nuanțată; 
păstrează o eventuală relansare a planului; apasă, cu toate acestea, 
mai abil pe coarda sensibilă a opiniei publice, făcând din revizuirea 
tratatelor o chestiune prealabilă oricărui angajament al Ungariei în 
vederea unei organizări globale a regiunii dunărene. 

În ansamblu, presa maghiară se arată mult mai critică față de 
planul Tardieu decât mediile oficiale. De la 4 martie 1932, toate ma- 
rile cotidiene îl comentează: presa social-democrată reproșează pro- 
iectului francez că lasă deoparte Germania și că vrea să ofere Franţei 
o zonă de influență lărgită în Europa Centrală, vizând marile gru- 
puri franceze reprezentate în Ungaria și în regiunea Dunării.* Cea 
mai mare parte a ziarelor, și mai ales cele apropiate de guvern, afirmă 
totuși necesitatea pentru Ungaria de a lua în considerare toate solu- 
ţiile posibile pentru a ieși din criză și preconizează să aștepte ca pro- 
iectul de cooperare economică între ţările dunărene să ia o formă 


1. Vienne către Tardieu, telegrama din 6 mai 1932. AMAE, Série Z Europe, 
Hongrie 1930—1940, vol. 116, p. 156. 

2. Bernard Michel, „La Petite Entente et les crises internationales des années 
1930“, în Revue d'histoire de la Seconde Guerre mondiale nr. 20, ianuarie 1970, p. 18. 

3. Vienne către Herriot, 4 octombrie 1932, AMAE, Série Z Europe, Hongrie 
1930—1940, vol. 117, P. 1. 

4. Népszava, 5 martie 1932, Buletin periodic al presei maghiare, 7 februa- 
rie—20 martie 1932, datat 4-6 aprilie 1932. AMAE, Série Z Europe, Hongrie 
1930—1940, dossier 100 (Analiza presei ungare. Documentare). 

concretă. Magyarság („Maghiarii“), organ al dreptei catolice, în edi- 
ţia din 4 martie, recunoaște că planul este o întreprindere de mare 
anvergură, inteligentă și pozitivă, dar reproșează în același timp 
Franței că vrea să facă prea multe și propune să se încerce mai întâi 
unirea Ungariei cu Austria înainte de a se lua în considerare o ali- 
anţă cu țările din Mica Antantă.! Ziarele maghiare publică articole 
ale unor specialiști din lumea economică și financiară a căror poziție 
este mai degrabă favorabilă proiectului, chiar dacă ei semnalează, pe 
drept cuvânt, că ideea cooperării economice între țările dunărene nu 
este nouă, toți — sau aproape toţi — referindu-se la tezele lui Elemér 
Hantos. Arthur Szekely, secretar al Camerei de Comerţ și Industrie 
de la Budapesta, este mai direct în favoarea planului Tardieu în 
foarte francofila Gazette de Hongrie: „Proiectul Tardieu nu conține, 
propriu-zis, nimic nou. Chestiunea apropierii vamale între statele 
central-europene este, într-adevăr, la ordinea zilei de mai mulți ani. 
Însă poziția politică a autorului său conferă acestui proiect o mare 
relevanță și, dacă de partea franceză se dorește să se ia inițiativa 
unei acțiuni serioase în vederea atenuării mizeriei economice a țări- 
lor din Europa Centrală, această intenție nu poate fi primită de par- 
tea ungară decât cu satisfacție“.? După alegerile franceze din mai 
1932, presa maghiară ajunge să apere planul Tardieu, chiar atunci 
când acesta pare condamnat. Ziarul Partidului Social-Democrat, 
Népszava („Vocea poporului“), care acuza în martie Franţa de mași- 
nații imperialiste, susține planul Tardieu și critică partidul aflat la 
putere și manevrele contelui Bethlen. Magyarság este mai puţin pe- 
simist și vrea să creadă în viitorul planului, în pofida înfrângerii 
electorale a principalului său promotor; fără a îndrăzni să imagineze 
că schimbarea de culoare din Camera Deputaţilor va provoca o coti- 
tură în politica externă a Franţei, se ia în considerare totuși cu spe- 
ranță că un guvern de stânga ar putea fi mai sensibil la chestiunea 
revizuirii tratatelor. După venirea la Quai d'Orsay a lui Edouard Her- 
riot, același jurnal încearcă să-și convingă cititorii de continuitatea 
politicii Franţei: „Domnul Herriot este, înainte de toate, un patriot 
și de aceea el va urma politica predecesorilor săi în materie de dez- 
armare și de securitate. Ca și domnul Tardieu, el vrea să evite un 
Anschluss, trebuie deci să adopte aceeași atitudine ca acesta în ceea 
ce privește bazinul danubian. [...] Dar totul lasă să se prevadă că 


1. Magyarság, 8 martie 193. 

domnul Herriot nu se va opune ideii de extindere a regimului prefe- 
renţial la Germania și la Italia. Deosebirea dintre politica sa și cea a 
predecesorului constă în aceea că domnul Tardieu se gândea că pro- 
iectul trebuie să servească la formarea unui bloc antigerman, în 
timp ce domnul Herriot dorește să rezolve de acord cu Germania o 
problemă pe care el o socotește ca punct de plecare pentru un viitor 
acord franco-german“.! 

Ungaria ar fi putut fi mulțumită de o asemenea combinaţie, dar o 
apropiere franco-germană devine foarte repede imposibilă, iar con- 
ducătorii maghiari aleg să revină la revendicările revizioniste, ceea 
ce duce la răcirea relaţiilor cu Franța. Cu toate acestea, cea mai mică 
declarație referitoare la tratatele de pace este adesea interpretată în 
sensul unei susțineri a revizuirii. Însă mai ales contele Bethlen se 
transformă, începând din 1933, în comis-voiajor reprezentând cauza 
revizuirii. Primirea făcută lui Bethlen este contradictorie, el nereu- 
şind să adune decât partizani deja convinși de revizuire. La întoarce- 
rea în Ungaria, presa guvernamentală îi prezintă totuși inițiativa ca 
pe un triumf și crede deja că Anglia aprobă cauza revizionistă.? După 
vizita în Marea Britanie, Bethlen își propune să se ducă în Franţa, 
dar nici o instituție nu este pregătită să-l primească. Atunci se mul- 
țumește să facă vizite regulate la legația Franţei, străduindu-se în 
continuare să-l convingă pe ministrul Louis de Vienne de necesitatea 
de a ajuta Ungaria să-și regăsească teritoriile pierdute, în caz con- 
trar nu-i va rămâne decât să se alăture definitiv Germaniei, care va 
obține ceea ce Franţa dorea atât de mult să împiedice, respectiv he- 
gemonia asupra bazinului danubian. Ungaria caută alți parteneri, 
mai întâi pentru a spori numărul alianțelor posibile, dar și pentru a 
evita să se trezească legată de un singur protector, căci se teme fie de 
duplicitatea, fie de lipsa de putere a acestuia, fie de ambele. 

Cele două guverne formate sub președinția lui Gyula Gömbös 
sunt caracterizate de menținerea și chiar de tentativele de întărire a 
legăturilor cu Italia și, prin urmare, cu Germania, dar cu rezerve și 
fără un angajament definitiv. Gyula Gömbös, prezentat adesea ca un 
admirator convins al lui Adolf Hitler, urmează, de fapt, politica lui 
Bethlen. Din 1933, când ascensiunea la putere a lui Hitler îi face pe 
mulți observatori să se gândească la faptul că Ungaria nu va aștepta 
mult pentru a încheia o alianță cu Germania, Horthy și guvernul 


1. Ibid., 9 iunie 1932. 
2. Romsics, Bethlen István, ed. cit., pp. 356-360. 

său încearcă, dimpotrivă, să stabilească unele contacte, dacă nu ali- 
anţe, fie ele doar economice sau culturale, cu un număr considerabil 
de țări. La început, călătoria lui Gömbös la Berlin îi face pe mulți să 
se teamă de ce e mai rău, dar prim-ministrul maghiar revine de acolo 
dezamăgit și preocupat, căci Hitler nu era interesat de un proiect de 
pact germano-italo-austro-ungar. Acesta afirmase chiar că Ungaria 
ar fi trebuit să se mulțumească, după distrugerea Cehoslovaciei, cu 
întoarcerea fostelor teritorii, și că Germania nu va susține revizio- 
nismul maghiar față de Iugoslavia și România, pe care încearcă să le 
atragă în orbita ei. De altfel, germanii n-au încredere în Ungaria, 
căci se tem, pe bună dreptate, că aceasta face un joc dublu. Fără în- 
doială că Reichul îi neliniștește în aceeași măsură în care îi seduce 
pe oamenii de stat maghiari, iar aceștia primesc favorabil demersu- 
rile italiene vizând regruparea partenerilor izolați: Grecia, Turcia, 
Bulgaria. Ungaria ia în considerare apropieri individuale în direcția 
țărilor tradițional prietene, precum Polonia, și dă o mână de ajutor 
la manevrele de destabilizare a Micii Antante și, mai ales, a Iugosla- 
viei, în acord cu Italia, servind de bază și de susținere logistică a se- 
paratiștilor croaţi din Ustasa.! Este interesant de notat în această 
privinţă că opinia personală a lui Horthy referitoare la Iugoslavia 
diferă de aceea exprimată de guvern și diplomaţie. El evocă în mai 
multe rânduri în Memoriile sale regretul că nu a reușit niciodată să 
ajungă la un modus vivendi de mai bună calitate cu Regatul Iugosla- 
viei. Horthy nutrește o afecțiune specială față de slavii din sud, pe 
care i-a avut sub ordinele sale, ca și o indubitabilă apropiere cultu- 
rală cu Istria, în care a trăit. Susținerea pe care guvernul ungar a 
acordat-o separatiștilor croați răspunde într-o anumită măsură aces- 
tei dorinţe, dar Horthy nu poate fi acuzat că a fost în mod sistematic 
antisârb. În plus, o apropiere ungaro-iugoslavă nu poate decât să 
displacă Italiei și nu este în interesul Ungariei să nemulțumească 
Roma, de la care așteaptă multe. Mediile guvernamentale și diploma- 
tice se tem, uneori pe drept cuvânt, de entuziasmul și de „gafele“ re- 
gentului, ale cărui vorbe trec adesea dincolo de linia definită de guvern. 
Această relativă imprevizibilitate nu pare să-l fi frapat pe ministrul 


1. Alianţa italo-maghiară semnată de Mussolini și Bethlen la Roma în apri- 
lie 1927 fusese întărită de întâlnirea dintre cei doi parteneri în anul următor: 
Bethlen nu semnase nimic atunci, dar se puseseră de acord în legătură cu susţi- 
nerea italo-maghiară a mişcării austriece Heimwehr şi a mișcării Ustaša, pe care 
Ungaria a început efectiv n-o ujute incepând din 1929. 

francez Louis de Vienne, care totuși l-a frecventat timp de mulți ani 
și l-a întâlnit atât în public, cât și în particular. „Or, eu nu am văzut 
pe nimeni să țină mai bine «cercul» decât regentul Ungariei: el merge 
pur și simplu de la unul la altul, spune exact ce trebuie să spună și 
nu dă niciodată impresia că «și-a învăţat lecţia», chiar și când pro- 
blema pe care o abordează este delicată. [...] El are, în cordialitatea 
sa, acea curtoazie, atât de prețioasă și atât de rară, care știe să-l facă 
pe vizitator să se simtă în largul său, făcându-l să fie mulțumit de 
ceilalți și mulțumit de el“.! 


În 1934, Ungaria și Uniunea Sovietică semnează la Roma acordul 
care stabilește relaţii diplomatice oficiale. Această deschidere către 
URSS, care-i repugna atât de mult regentului Horthy, a fost opera ita- 
lienilor, și ei la fel de preocupaţi să-și diversifice alianțele; ea este mai 
degrabă bine acceptată de Franța, care vede cu ochi buni tot ce poate 
merge în sensul unei detașări de Germania. Dar dacă anul începe 
într-o atmosferă favorabilă apropierii franco-italiene, guvernul ungar 
formulează cu jumătate de voce întrebări în legătură cu atitudinea 
viitoare a lui Mussolini în ipoteza unei alianțe cu Franța, principalul 
susținător al Micii Antante. Dacă liderul italian ţine să-i asigure pe 
maghiari, aceștia se tem totuși de o răzgândire pe seama lor și țin 
să-și păstreze libertatea, dar nu au deloc mijloacele de a duce o poli- 
tică externă independentă, prizonieri cum sunt ai sistemului alianțe- 
lor și ai ideologiei revizioniste, singurul garant al solidității regimului. 
În timpul şederii sale la Budapesta, la 21 februarie 1934, Quai d'Or- 
say recomandă să fie întrebat Fulvio Suvich, subsecretarul de stat 
italian la afacerile externe, în legătură cu intenţiile lui Mussolini și 
răspunsul dat de protagoniștii maghiari. De partea italiană, ca și de 
partea franceză, problema austriacă este cea care domină dezbaterea, 
iar soluţiile avute în vedere n-au drept scop, după opinia Italiei, să 
opună blocul italo-austro-ungar Micii Antante, ci să creeze un al doi- 
lea pol de discuţie în fața Germaniei. Dacă Italia se menţine pe această 
linie, Franţa se declară gata pentru o susținere fără rezerve, cu con- 
diția să-și poată menţine propriile interese și pe cele ale Micii An- 
tante. Or, destinderea se confirmă de partea maghiară după primele 
întrevederi ale ministrului Ungariei la Paris, Sándor Khuen-Hder- 
vâry, cu ministrul afacerilor externe Joseph Paul-Boncour la 17 ianua- 


1. Louis de Vienne, „Nicolas Horthy, Regent de Hongrie“, în Nouvelle revue de 
Hongrie, iulie 1938, p. 6. 

rie, apoi cu Louis Barthou și Gaston Doumergue, la 16 februarie și 
respectiv la 6 martie 1934', al căror principal subiect de conversaţie 
este negocierea în curs a protocoalelor de la Roma. Barthou, mai ales, 
confirmă interesul Franței pentru normalizarea relaţiilor, înainte de 
toate economice, în bazinul danubian. Dar idila nu durează decât câ- 
teva luni și, de la jumătatea lunii mai 1934, guvernul ungar este iritat 
de activitatea bogată a noului ministru al afacerilor externe Barthou, 
care pare preocupat mai ales de consolidarea alianțelor deja exis- 
tente și, mai ales, de Mica Antantă. Apropierea de Italia i se pare mai 
puțin urgentă Franţei, pentru că ea s-a angajat pe o cale care, pentru 
moment, îl satisface pe ministrul francez. Încheierea protocoalelor de 
la Roma între Mussolini, cancelarul austriac Engelbert Dollfuss și 
Gömbös îndepărtează pentru moment ameninţarea unui Anschluss. 
Khuen-Héderváry îi reproșează lui Barthou că aleargă după doi iepuri 
și ia în derâdere activitatea intensă a ministrului francez în direcția 
aliaților Franței, mai ales față de cei pe care îi numește „cei fără 
vlagă“, Iugoslavia și România. El conchide că Franţa pune categoric 
accentul pe relațiile sale cu Mica Antantă, de la care Ungaria nu se 
așteaptă a priori la nimic bun.? În timp ce Ungaria se află, de aseme- 
nea, în plină ofensivă de a fermeca, ea se teme de concurenţa Franţei, 
în special față de Polonia. Barthou s-a dus la Varșovia la 23 aprilie 
pentru a încerca să reîncălzească relațiile polono-—cehe și să obțină de 
la polonezi garanții după semnarea pactului germano-polonez de la 
26 ianuarie, care a neliniștit mult Franţa; în același timp, Ungaria 
vrea, dimpotrivă, să profite de neînțelegerile dintre Varșovia și Praga 
și să aducă Polonia în tabăra sa. 

Vizita lui Louis Barthou la București va împinge la paroxism ne- 
înțelegerile dintre francezi și maghiari și doar puciul din Austria, 
din iulie 1934, va permite să fie resudate oarecum legăturile dintre 
cele două protagoniste înainte ca așa-numita criză de la Marsilia să 
tulbure din nou serios relaţiile dintre Paris și Budapesta. Declaraţi- 
ile ministrului francez la Cluj, apoi la București sunt interpretate de 
maghiari ca o schimbare de opinie și o provocare a Franţei. După ei, 


1. Khuen-Héderváry către Kánya, 17 ianuarie 1934, Magyar Országos Levél- 
tár (MOL) [Arhivele Naţionale Ungare], Kuliigyminisztrium, Kulkepviseletek 
(KK). K63, Politikai Osztály (PO) 1919-1945. Carton 92/11. Pachet 11/7, fol. 78- 
80; Khuen-Héderváry către Kánya, 16 februarie 1934, fol. 28; Khuen-Héderváry 
către Kánya, 6 martie 1934, fol. 30. 

a vorbi despre întoarcerea Transilvaniei la statul român este o erezie 
istorică și a proclama acest teritoriu posesiune legitimă a României 
echivalează cu justificarea încălcării drepturilor minorității maghiare. 
Ministrul Franţei îi adresează lui Louis Barthou o corespondenţă, 
prezentând bilanțul incidentului: el explică în detaliu motivele reac- 
ției maghiare. El îi reproșează implicit ministrului declaraţiile fă- 
cute, dar crede că alianța italo-austro-ungară scutește Ungaria de a 
se apropia de Mica Antantă și estimează ca îndepărtat riscul unui 
Anschluss. 

În timpul dejunului oferit la 2 octombrie 1934 de prim-ministru 
în onoarea lui Louis de Vienne cu ocazia plecării sale de la Buda- 
pesta, ministrul comerțului Fabinyi reia aproape identic vechile ar- 
gumente ale lui Bethlen pe când era încă la putere: axa Roma-Berlin 
nu este inevitabilă dacă Franţa o vrea. Însuși Gömbös nu spune alt- 
ceva două zile mai târziu, în timpul discursului pronunţat în fața 
Parlamentului cu ocazia celei de-a doua sărbătoriri a numirii sale ca 
ministru al afacerilor externe. El vorbește despre continuitatea poli- 
ticii externe ungare, dornice să se apropie de Franţa, dar dă drept 
garanţie evidentă dorinţa de a stabili relații mai bune cu Mica An- 
tantă, fără ca pentru asta să renunţe la interesele Ungariei, altfel 
spus, la revizuirea tratatelor. Gömbös arată încă o dată că nu este 
pregătit să iasă din cvadratura cercului. Revizuirea și atracția ideo- 
logică de care este înconjurată aceasta sunt principalele instrumente 
politice ale regimului Horthy. A le abandona înseamnă a condamna 
iremediabil tot sistemul construit din 1920. De aceea, Gömbös ţine 
să facă din deschiderea față de Franţa rezultatul singurului său 
considerent și îi stigmatizează fără încetare pe cei pe care-i numește 
„francofili cu orice preţ“. În același timp, el menţine validitatea celor- 
lalte alianţe, care i se par mult mai promițătoare.? 

Apropierea de Franţa și de Mica Antantă este de la început com- 
promisă de atentatul de la Marsilia, care stânjenește din mai multe 
puncte de vedere guvernul ungar. Tentativele sale pentru a ajunge 
la o destindere nu erau numai expresia voinței de a menaja intere- 
sele maghiare în ipoteza unui acord franco-italian: în această pri- 
vinţă, moartea lui Barthou aruncă o umbră asupra acestei inițiative. 


1. Vienne către Barthou, 30 iunie 1934, DDF, prima serie 1932-1939, vol. VI, 

În al doilea rând, decesul regelui Alexandru pune o problemă, căci nu 
era un secret pentru nimeni că Ungaria îi susținea de mai mulți ani 
pe separatiștii croați. Cum să-i convingi pe iugoslavi de sinceritatea 
guvernului ungar? De partea maghiară, ca și de partea franceză, există 
deci eforturi de a minimaliza evenimentul, chiar dacă unele ziare ma- 
ghiare, cărora nu le pasă de recomandările guvernului, nu-și ascund 
satisfacția în fața decesului lui Louis Barthou, căruia nu-i iartă decla- 
rațiile din România. Ungaria trebuie să se ducă să se apere în fața 
Societăţii Naţiunilor de acuzaţiile de complicitate la atentatul de la 
Marsilia. Ministrul afacerilor externe, Kâlmân Kânya, se duce la Ge- 
neva, însoţit de Tibor Eckhardt, deputat și vicepreședinte al Ligii re- 
vizioniste.! Acesta din urmă este primit în audienţă de Horthy înaintea 
plecării. În timp ce îl conducea, regentul îi amintește că până atunci 
„onoarea Ungariei a supraviețuit tuturor proceselor“.? Afacerea face 
obiectul celei de-a 83-a sesiuni a Societății Naţiunilor, care are loc la 
4 decembrie 1934. Ungaria este citată în fața Societăţii Naţiunilor de 
guvernul iugoslav, căruia i se alătură Cehoslovacia și România, pen- 
tru că-i adăpostise pe organizatorii atentatului în tabăra de antrena- 
ment de la Jankapuszta, între timp desființată. Franța se poziţionează 
în spatele aliaţilor săi, iar Italia susține cum poate mai bine Ungaria. 
Dar această susținere este decisivă, și presiunea lui Mussolini asupra 
lui Anthony Eden sfârșește prin a da roade, pentru că, la 10 decem- 
brie, Ungaria obţine un fel de clasare a cazului, justificată de Eden, 
care afirmă că toate statele pot fi victime și trebuie să lupte împotriva 
terorismului. Guvernul ungar este somat să facă el însuși o anchetă 
asupra eventualelor complicități de care ar fi beneficiat ustașii, iar 
comitetul Societății Naţiunilor decide, în plus, crearea unei comisii de 
anchetă internațională și de luptă contra terorismului, iar Ungaria și 
Italia sunt invitate să facă parte din aceasta. 


În cele din urmă, relaţiile cu Italia rămân pivotul politicii externe 
maghiare. Pentru Italia, Ungaria reprezintă poarta de intrare în Eu- 
ropa Centrală. După victoria contrarevoluției, ea practică o politică 
de penetrare economică și, mai ales, culturală în Ungaria. În pofida 
temerii că o alianţă franco-italiană ar putea sacrifica interesele sale, 
guvernul ungar menține din 1934 aceeași politică față de Italia, ceea 


1. El este și șeful Partidului Micilor Proprietari. 
2. Tibor Eckhardt, Recollections of Tibor Eckhardt. Regicide at Marseille, Ame- 
rican Hungarian Library und Historical Society, New York, 1964, p. 161. 

ce permite acesteia să se angajeze în discuţii cu Austria, în vederea 
unui pact italo-austro-ungar. Vizita la Budapesta a subsecretarului 
de stat italian la afacerile externe Suvich la 21 februarie 1934, apoi 
vizita cancelarului Dollfuss sunt efectuate în acest scop. Negocierile 
concrete pentru semnarea protocoalelor acordului se derulează la Roma 
începând de la 14 martie și actul final e semnat la 14 mai 1934. Cele 
trei țări se înțeleg asupra unui tratat de cooperare economică și poli- 
tică, după ce Ungaria s-a străduit să explice Berlinului că această 
mișcare nu avea nimic antigerman. Garanţiile ungare față de Austria 
fac parte dintre argumentele formulate în direcția Parisului, pentru 
a da dovezi ale bunăvoinței Ungariei în bazinul danubian. După puciul 
național-socialist din iulie 1934 din Austria, este necesar mai mult ca 
niciodată ca Franța să vorbească cu o voce puternică în Europa Cen- 
trală. Tentativele de apropiere de Italia sunt din nou de actualitate. 
Bethlen și, prin el, ministrul de Vienne recomandă să se acorde aten- 
ție poziției Ungariei în ipoteza unei înțelegeri franco-italiene. Ar fi 
efectiv judicios să nu mai țintească din nou Budapesta. 

Scopurile revizioniștilor ungari și italieni se întretaie și, prin ur- 
mare, se va încerca prin propagandă să se demonstreze vechile legă- 
turi istorice care există între ele. Producțiile italiene despre Ungaria 
din acești ani reflectă această moștenire. O revistă, Corvina, organ 
al Societăţii Ungaro-ltaliene „Mattia Corvino“, este principalul vec- 
tor al acestei retorici. Societatea a fost fondată încă din 1920 de Al- 
bert Berzeviczy, iar publicarea revistei demarează sub direcția lui 
Tibor Gerevich și Luigi Zambra în iunie 1922.! Berzeviczy, istoric și 
om politic legat de multă vreme de Italia, rămâne în fruntea societă- 
ţii până în 1936. El devine rapid un admirator al lui Mussolini. Socie- 
tatea reunește personalități maghiare bine-cunoscute (Albert Apponyi, 
Kunó Klebelsberg etc.), în total 250 de membri în 1921, toți recru- 
taţi din rândurile aristocrației și ale marii burghezii, ca și din sânul 
coloniei italiene de la Budapesta. Ea se dublează la puţin timp după 
cu o secţie italiană creată de Institutul Istoric Ungar de la Roma con- 
dus de Gerevich. 

De fapt, pe termen lung, Corvina se descurcă mai bine decât Nou- 
velle Revue de Ungaria destinată Franţei. Ministrul italian Vinci vrea 


1. Stefano Santoro, L'Italia e l'Europa orientale. Diplomazia culturale e pro- 
paganda 1918-1943, Franco Angeli, Milano, 2005, p. 98. 

2. Corvina. Rivista di scienze, lettere ed arti della Società ungherese-italiana 
„Matteo Corvino“, anul a, nr. 1, ianuarie-iulie 1921. 

de altfel să concureze revista franceză relansând Corvina pe o bază 
lunară și cu noi colaboratori, mai tineri și mai devotați regimului 
fascist. Fondurile necesare sunt furnizate de Ministerul Afacerilor 
Externe ungar.! Apariţia celei de-a treia serii, care începe în 1940, 
amintește cititorului de cele două decenii de existență și obiectivele 
sale. Publicaţia ia atunci subtitlul de Rassegna italo-ungherese, iar 
pe copertă nu mai figurează corbul, emblema lui Corvin, ci fascio și 
crucea Sfântului Andrei. În timpul anilor săi de existenţă, aceasta se 
consacră comemorării unor personalități comune celor două țări. 
„Cronaca politica“ este totuși scrisă multă vreme de Rodolfo Mosca, 
foarte activ în cadrul Institutului Cultural. Ulterior, această publica- 
ţie se vede completată de Rassegna d'Ungheria, care apare începând 
din 1941 sub auspiciile Institutului de Politică Socială de la Faculta- 
tea de Economie a Universității din Budapesta, ai cărei directori sunt 
Mosca și Béla Gâdi, funcționar la Ministerul Justiţiei, secretarul de 
redacție este și secretarul Institutului Cultural Italian, Paolo Ruzics- 
ka.? Ea este mult mai politizată și publică articole despre războiul 
care tocmai a început, despre legile antievreiești și alte subiecte sen- 
sibile, în general absente din Corvina, care, cu excepția câtorva ela- 
nuri revizioniste în momentul arbitrajelor de la Viena, rămâne puțin 
polemică, la fel ca omoloaga ei francofonă. Revista reflectă, bineînţe- 
les, activitatea Accademia di Ungheria de la Roma. Pentru Italia, 
revista, ca și altele publicate în peninsulă, este suportul afirmării 
ambițiilor sale în Europa Centrală, și mai ales în Europa de Est. Orice 
inițiativă maghiară este, în acest caz, primită favorabil. Associazione 
degli Amici del Ungheria este unul dintre principalele tunuri de pro- 
pagandă maghiară în Italia. Ea funcționează în cadrul Istituto fas- 
cista din Milano (sediul acestei instituții este la Roma) și este finanțată 
de Ministerul Afacerilor Externe italian. Președintele ei este Dino 
Alfieri, secretar de stat la presă și propagandă, dar secretarul și prin- 
cipalul animator este Rodolfo Mosca. 

Italia a fost într-adevăr aleasă foarte devreme de unguri pentru im- 
plantarea de institute culturale: după Viena și Berlin în 1924, la Roma 
este constituit în 1927 un Collegium Hungaricum:, urmat de cel din Zürich. 
În toată perioada, Accademia din Roma rămâne instituţia maghiară din 

străinătate cel mai bine dotată în fața Vienei și Berlinului.! Contele 
Klebelsberg este cel care vine să o inaugureze la 16 martie 1927. În 
discursul rostit în limba italiană, ministrul spune că intenţia sa este să 
creeze o „mare academie maghiară“ care se va interesa nu doar de tre- 
cutul, ci și de prezentul și de viitorul relaţiilor culturale ungaro-italiene 
în contextul „undei de șoc salutare a fascismului“.2 De altfel, el a înscris 
limba italiană în programele școlilor secundare maghiare. Klebelsberg 
reamintește că înființarea Istituto Storico Ungherese di Roma, care este 
la originea Academiei, se datorează inițiativei episcopului Vilmos Frak- 
n6i din 1913. Acesta l-a găzduit în propria vilă. În urma unui acord între 
cele două guverne, Institutul se va instala în Palazzo Falconieri. Inau- 
gurarea efectivă are loc abia la 21 iunie 1943, în prezența ministrului 
italian al culturii Alberto Biggini și a altor personalități maghiare și 
italiene, ca și a unor numeroși ambasadori.* Pandantul italian, plasat 
sub direcția lui Rodolfo Mosca, apoi a lui Paolo Calabro, este fondat în 
1935 la Budapestaf, unde deja a fost stabilit un comitet local al Societăţii 
„Dante Alighieri“, care este unul dintre principalii vectori ai ideologiei 
fasciste în străinătate, dar ale cărui activități rămân circumscrise în 
interiorul instituţiei culturale. Comitetul societăţii de la Budapesta sfâr- 
șește, de altfel, prin a fi absorbit de Institutul cultural înainte de a dis- 
părea, la sfârșitul anului 1938. Istituto Italiano di Cultura este fondat în 
urma semnării convenției culturale italo-maghiare la Roma, la 16 fe- 
bruarie 1935, de către Mussolini și ministrul ungar al cultelor și instruc- 
țiunii publice Bálint H6man.5 Acordurile prevăd întărirea cooperării 
universitare dintre cele două țări, ca și învățarea limbii italiene în Un- 
garia. Filiale ale Institutului Cultural Italian se deschid la Pâcs, Debre- 
cen și Szeged, în timp ce aceea de la Szombathely este încredințată 
secţiei locale a Societății „Mattia Corvino“. După recucerirea unei părți 
a Slovaciei, se deschid filiale și la Kassa și Ungvár. Convenții asemănă- 

toare sunt semnate în același timp, respectiv ceva mai târziu, cu Austria, 
Polonia (octombrie 1934) și Germania (mai 1936). Aceasta din urmă con- 
sacră hegemonia culturii germane în Ungaria și-i nemulțumește nu nu- 
mai pe unguri, ci și pe italieni în cadrul concurenţei cu Germania. 

În cele trei orașe, Ungaria reușește să-și implanteze institutele 
culturale în clădiri reprezentative: la Viena în Palatul Trautson, 
fosta cazarmă a gărzii maghiare înființate de Maria Theresia (actu- 
alul Minister al Justiţiei) și la Berlin în fața universităţii. În cadrul 
afirmării legăturilor cu Polonia, ministrul lansează, de asemenea, un 
proiect de fondare a unui institut istoric în Polonia. Invitat la Var- 
șovia în mai 1930, el lucrează la organizarea unui program de burse 
pentru tinerii istorici maghiari și polonezi care ar putea ulterior să-și 
continue activitatea în institutele de la Berlin sau de la Roma. Kle- 
belsberg nu uită de politică și preconizează să consolideze în Unga- 
ria studiul limbilor slave. După opinia lui, de acum înainte Polonia 
trebuie să asigure leadershipul țărilor slave, de vreme ce Rusia s-a 
„prăbușit“. Insistă și el asupra legăturilor istorice dintre cele două 
țări și situaţia actuală: „Şi cine ar ști să înțeleagă mai bine situaţia 
tragică a Ungariei dezmembrate decât voi, a căror patrie a fost dez- 
membrată de mai multe ori?“? 


Conducătorii au înțeles că susținerea italiană nu e suficientă, nici 
chiar în sânul alianței cu Austria, deja zdruncinată de puciul din iu- 
lie 1934. Axa austro-italiană nu oferă toate garanţiile de soliditate 
dorite de Ungaria și nu pare să fie în măsură de a o ajuta să-și rea- 
lizeze ambițiile revizioniste. Tentativele de apropiere de Franţa și, 
mai departe, de Mica Antantă sunt pe moment compromise, iar ipo- 
teza franceză pare chiar să se îndepărteze definitiv. Trebuie deci ca 
politica externă să fie din nou reorientată și, contrar a ceea ce mulți 
credeau inevitabil, guvernul ungar nu se grăbește să intre în tabăra 
germană, însă posibilitățile sunt totuși restrânse. Kânya își înmul- 
țeşte atunci declaraţiile, publice sau private, ostile lui Hitler. Or, 
dacă Ungaria pare de acum înainte să-și întoarcă privirile de la 
Reich, motivul esenţial este că acesta nu promite suficient, chiar dacă 

numeroși membri ai partidului de guvernământ sunt sincer ostili 
unei alianțe cu național-socialiștii. Printre partenerii posibili pentru 
o nouă orientare, Polonia este cea către care se îndreaptă mai întâi 
Gömbös, care se duce la Varşovia la 20 octombrie. Această vizită ri- 
dică semne de întrebare, însă ambasadorul Franței Jules Laroche 
minimalizează amploarea ei, în timp ce ungurii par să facă mare caz. 
Horthy însuși acordă o mare importanţă relaţiilor cu Polonia. Unga- 
ria vede în aceasta din urmă nu numai un aliat împotriva pericolu- 
lui bolșevic, ci și împotriva Cehoslovaciei. Tradițiile istorice ale celor 
două ţări fac restul. În ceea ce o privește, Ambasada Franţei la Roma 
transmite o informaţie dată de cardinalul Pacelli în legătură cu do- 
rința lui Gömbös de a constitui o alianţă între Italia, Ungaria și Po- 
lonia, patronată de Germania și bazată pe pactul germano-—polonez. 
Este un nou avatar al înţelegerii țărilor catolice, deja evocată de mai 
multe ori din secolul al XIX-lea, chiar dacă atunci se dorea mai de- 
grabă să se creadă într-o alianță polono-germano-italiană, cu Aus- 
tria și Ungaria ca parteneri asociaţi, ceea ce înseamnă revenirea la 
teoria constituirii unui bloc opus Micii Antante. Gömbös se duce în- 
tr-adevăr la puţin timp după aceea la Roma, însă întrevederile sale 
cu Mussolini se referă, în esență, la apropierea de Franţa, căci Un- 
garia vrea să se asigure că aceasta nu va însemna din partea Italiei 
abandonarea cauzei revizuirii. Proiectul uniunii catolice este rapid 
îngropat, iar guvernul de la Budapesta se întoarce atunci spre aliaţii 
săi germani. Ambasadorul Franqois-Poncet crede că Budapesta ar fi 
pe punctul de a propune Germaniei, Italiei și Austriei încheierea 
unui Kulturpakt, pact de cooperare culturală, după modelul celui deja 
încheiat între Ungaria și Polonia, care prevede instaurarea unor co- 
misii și a unor schimburi regulate, de anchete și de traduceri. Se vede 
confirmarea acestui lucru în întâlnirea care are loc două zile mai 
târziu la Semmering între Gömbös și cancelarul austriac Kurt Schusch- 
nigg. În esenţă, observatorii constată că Gömbös s-a dus peste tot, 
numai la Berlin nu, ceea ce-i face să gloseze asupra unui eventual 
reviriment al politicii maghiare, dar, în ciuda aparenţelor, nu se în- 
tâmplă nimic, și la 31 decembrie 1934 Gömbös adresează ministrului 
de război al Reichului, Blomberg, o scrisoare ce relansează coope- 
rarea militară ungaro—germană. 

Dispariţia lui Gyula Gömbös, în toamna lui 1936, survine într-un 
climat politic de tensiuni exacerbate în Europa Centrală, pe care 
aventura etiopiană a lui Mussolini îl bulversează, deturnând Italia 
de Ungaria, a cărei listă de aliați potenţiali se reduce curând la Ger- 

mania. Un anumit număr de semne de întrebare apar în legătură cu 
evoluția politică a Ungariei, mai ales în materie de politică internă.! 
În pofida promisiunilor repetate ale șefului guvernului, scrutinul se- 
cret n-a fost instaurat în circumscripțiile rurale, oamenii săi devotați 
sunt, după toate aparențele, bine instalaţi la vârful puterii, iar cauza 
revizionistă nu va fi abandonată, pentru că ea este tocmai garanția 
regimului. Democraților le rămân deci puține speranţe, dar noul mi- 
nistru francez la Budapesta, Gaston Maugras, vrea să creadă că si- 
tuația nu este atât de imuabilă pe cât se imaginează în exterior. El 
acordă un anumit credit regentului Horthy, singurul capabil, după 
opinia lui, să facă să se schimbe cursul lucrurilor. Astfel, „curăţenia“ 
operată de noul prim-ministru, Kâlmân Darânyi, în rândurile partiza- 
nilor lui Gömbös vine să contrazică temerile pe care diplomatul fran- 
cez le formula chiar înaintea morţii celui din urmă, când îi vedea pe 
fanaticii nazismului dominând într-un Parlament fără legitimitate.? 


În imaginea oferită de istoriografia comunistă — cum a făcut-o pen- 
tru alte țări din regiune —, regimul Horthy era foarte clar înrudit cu 
fascismul. Această caracterizare nu rezistă totuși la examenul struc- 
turilor și al oamenilor care au dominat viața politică maghiară din 
perioada interbelică. Două momente au fost cruciale în evoluția re- 
gimului, și, mai ales, pentru că s-au tradus prin respingerea a ceea 
ce s-ar fi putut termina cu o derivă dictatorială. Contrarevoluția mai 
întâi, în timpul căreia unii au început să formuleze teorii pe față ra- 
siste și visează la redresarea țării prin constrângere. Guvernul Göm- 
bös în al doilea rând (1932-1936), atunci când prim-ministrul își 
expune programul (a Gömbös kormány nemzeti munkaterve „planul 
naţional de lucru al guvernului Gömbös“), cu anumite aspecte împru- 
mutate din fascismul italian, dar trimit, mai ales, la corporatismul 
austriac, așa cum a fost pus în practică de Engelbert Dollfuss. Ana- 
liza evoluează în anii 1960 și se vorbește atunci mai degrabă de re- 
gim conservator-reacționar” sau de fascism clerical, această ultimă 
denumire fiind utilizată, mai ales, pentru Austria și Slovacia. Două 

elemente sunt reținute atunci în istoriografia maghiară pentru a 
defini regimul: ponderea aristocrației și cea a religiei. Or, în primul 
caz, se pare că aristocrația, dacă și-a menţinut cu siguranţă propri- 
etăţile — este punctul esenţial al raționamentului —, și-a pierdut o 
mare parte a influenței politice din cauza prăbușirii curentului legi- 
timist. Acesta revine în grațiile lui Horthy numai pentru că era în 
favoarea războiului. În al doilea caz, în schimb, este interesant de 
constatat în ce măsură factorul religios a jucat un rol în definirea 
regimului. Acest aspect, ca și menținerea sistemului monarhic, a 
protejat Ungaria de preluarea puterii de către fasciști. Aceasta n-a 
avut loc decât după plecarea lui Horthy, la 15 octombrie 1944, și a 
avut drept cauză intervenția germană. Ar fi deci tentantă întoarce- 
rea completă a argumentului avansat de istoriografia comunistă și 
prezentarea lui Horthy drept garant împotriva derivei fasciste. Este 
exact ceea ce fac adulatorii actuali ai regentului: salvator al ţării în 
1919, el continuă să-și asume acest rol până în 1944. În orice caz, e 
sigur că personalitatea sa și, mai ales, aura sa construită în jurul 
contrarevoluţiei îi permit să exercite un asemenea ascendent, încât 
toți contestatarii nu reușesc să-l pună sub semnul întrebării. Oame- 
nii de la Szeged nu s-au impus în rândul populației mai mult decât 
bolșevicii. Ei s-au prezentat adesea, mai ales în fața italienilor, ca 
„primii“ fasciști, însă inițiativele lor au rămas numai niște acțiuni 
violente ale unor grupuscule disparate, ei nu au reușit să mobilizeze 
în afara rândurilor lor.! Proveniţi din clasa mijlocie, ei n-au putut 
seduce nici elitele — aristocratice și intelectuale —, nici pe țărani. De 
atunci încolo, o întreprindere fascistă de tip italian — și, mai mult, de 
tip german din motive structurale — era riscantă. 

Cuvintele de ordine ale regimului sunt antinomice cu acelea utili- 
zate de regimurile fasciste. Nu există mobilizare de masă, în pofida 
ambițiilor lui Gömbös de a crea un mare partid corporatist care ar fi 
putut evolua spre fascism. Permanența Camerei Superioare, care 
servește de tribună legitimiștilor, împiedică această evoluţie. Ideolo- 
gia modernistă și revoluţionară e străină de mentalitatea lui Horthy 
și a celei mai mari părți a liderilor politici. Ei nu pot decât să se opună 
intențiilor lui Gömbös de a răsturna ordinea socială pe care au resta- 
urat-o cu greu în 1919. Valorile lăudate de regență sunt moștenite de 
la vechiul regim, iar în discursul elaborat nu este nici un loc pentru 

gheria, Jugoslavia, Romania 1919-1945, Jouvence, Roma, 1980, p. 70. 

omul nou, modelat de totalitarisme — dimpotrivă. Ungaria nu-și va 
căuta modele nici la păgânii germanici, nici în Imperiul Roman, ci la 
Ștefan cel Sfânt și la Széchenyi. În panteonul personal al lui Horthy, 
Franz Joseph este alături de Istvân Tisza. Horthy nu se încadrează 
în definiția șefului charismatic dată de Max Weber, după care cha- 
risma este expresia a ceea ce este ieșit din comun (ausserallităglich) 
și deci contrariul tradiționalului, birocraticului, patriarhalului, al 
patrimonialului (stâăndisch), care sunt Alltagsformen der Herrschaft 
(„forme comune de exercitare a puterii“).! Or, regentul, ca și Franz 
Joseph, al cărui continuator se dorește, este ancorat tocmai în această 
viziune tradițională a puterii. În lipsa unei ideologii dinastice sau 
imperiale, vechea Ungarie va sluji drept sistem de referință, având 
ca soclu creștinismul. Se remarcă imediat ce anume poate avea ex- 
clusiv această definiție, de vreme ce ea le refuză evreilor participarea 
la comunitatea națională, iar antisemitismul va fi incontestabil fi- 
sura din armura amiralului, prin care reușesc în mod regulat să se 
strecoare cei care predică o schimbare radicală. Prin urmare, în Un- 
garia nu există o religie politică — fascismul — care să se substituie 
religiei pur și simplu, ci, mai degrabă, o exaltare a elementului reli- 
gios care se presupune că va resuda națiunea. 

Ungaria din perioada interbelică rămâne o ţară în care faptul 
religios are încă o greutate considerabilă. Horthy redă puterii o di- 
mensiune confesională. Într-o societate foarte religioasă din cauza 
faptului că este preponderent rurală, regentul calvinist nu are nici o 
dificultate să difuzeze o imagine religioasă a puterii. Se poate vedea 
în domnia lui o alianță abilă între sabie și cruce. Horthy consideră că 
statul trebuie să continue să se bazeze pe cei patru stâlpi care susţi- 
neau vechiul regim: aristocrația, biserica, armata și birocraţia. El vede 
creștinismul ca pe un element consubstanțţial națiunii maghiare.? 
Amestecul de arhaism și de nostalgie monarhică, pe care istoriogra- 
ful regimului Gyula Szekfiă îl numește ideologie „neobarocă“, cu ino- 
vații reale și o relativă deschidere politică, caracterizează perioada 
interbelică în Ungaria. Simbolurile religioase ale puterii fac parte 
din panoplia legitimistă pe care Horthy va continua s-o utilizeze, atât 


1. Max Weber, Wirtschaft und Gesellschaft. Grundriss der verstehenden Sozio- 
logie, Studienausgabe, Erster Halb band, Kiepenheuer & Witsch, Kâln-Berlin, 
1964, p. 180. 

a. Andrew C. János, The Polities of Backwardness in Hungary 1835-1945, 
Princeton University Press, Princeton, 1083, p. 265. 

din convingere, cât și din necesitatea de legitimare și, de asemenea, 
din necesitate politică. Ambiţiile revoluționare ale extremei drepte 
fasciste se acomodează greu cu ierarhia ecleziastică. Cultul șefului 
nu poate face casă bună cu cel al lui Dumnezeu. Reacția horthystă 
se prezintă deci în mod logic ca întoarcere la religie. Regimul va pro- 
mova marile figuri ale dinastiei arpadiene și sfinții maghiari (Ștefan, 
Ludovic, Elisabeta) pentru a arăta societății unde se găsesc adevăra- 
tele valori. El încearcă, în același timp, să combată ateismul stângii și 
mistica fascistă. 

Se asistă, în ultimele decenii ale secolului al XIX-lea, la o relativă 
laicizare a statului — spre marea nemulțumire a Austriei — și forma- 
rea catolicismului politic. Legile din 1895 referitoare la starea civilă se 
află, în parte, la originea acestei evoluții. Aristocraţii catolici fondează 
astfel, în același an, Partidul Popular Catolic (Katolikus Néppárt) lu- 
ând în considerare potenţialul electoral al țăranilor înstăriți. Ei seduc, 
de asemenea, nobilimea bogată fără titluri, care acționează ca element 
de legătură între aristocrație și dzsentri, mai mult sau mai puţin să- 
răcită și condamnată să ocupe funcțiile publice, dar decisivă din punct 
de vedere politic pe termen lung.! O parte a discursului oficial din epoca 
Horthy este într-adevăr îndreptat împotriva aristocrației leneșe, cos- 
mopolite, a cărei îndepărtare vinovată de viața politică și economică a 
permis ascensiunea evreilor și a străinilor. Legitimiștii sunt prezenţi 
în aceste mișcări catolice, iar aproprierea discursului religios de către 
Horthy are și ea drept scop contracararea acțiunilor lor în vederea 
restaurațţiei. 

Echilibrele confesionale din Ungaria din perioada interbelică au 
fost sensibil modificate în urma ciopârțirii țării. Dacă în 1910 Regatul 
Ungariei număra 49,33% catolici, această proporție crește la 63,9% în 
1920, apoi la 64,8% în 1930. Pierderea teritoriilor din est și din nord 
practic a făcut să dispară ortodocșii (12,78% în 1910) și parțial uniații 
(11% în 1910), care nu mai reprezintă în 1920 decât respectiv 0,6 și 
2,2% din confesiuni. Ungaria a devenit deci proporțional mai catolică 
și calvinistă. Aceste confesiuni au trecut de la 14,25% în 1910 la 21% 
în 1920. Numărul evreilor rămâne stabil, în jur de 5%, căci marea ma- 


1. László Péter, „Az arisztokrácia, a dzsentri és a parlamentáris tradíció a 
XIX. századi Magyarországon“ [Marea şi mica aristocrație, burghezia şi tradiția 
parlamentară în Ungaria în secolul al XIX-lea], în László Kontler (dir.), Túlélők. 
Elitek és társadalmi változás az újkori Európában [Supraviețuitorii. Elite şi 
schimbare socială în Europa modernă], Budapest, 1993, p. 225. 

joritate se găseau deja în interiorul ţării și mai ales la Budapesta, unde 
formau în 1910 aproape un sfert din populaţie. Luteranii — esențial- 
mente slovacii din Marea Câmpie și germanii — nu suferă decât o 
slabă scădere (7,15% în 1910 față de 6,2 în 1920).! 

În timpul creării armatei naţionale, Horthy a făcut în așa fel în- 
cât să-și alăture protestanții și catolicii; primii sunt reprezentaţi de 
ministrul afacerilor externe al guvernului contrarevoluționar de la 
Szeged și viitorul prim-ministru Pâl Teleki, iar ceilalți de capelanul 
armatei, un franciscan de origine slovacă, părintele Zadravecz. Ar- 
mata a fost de altfel plasată în mod explicit sub protecția Fecioarei 
Maria: drapelul său este binecuvântat de episcopul Ottokâr Prohâszka 
la Szekesfehervâr. Alegerea fostului oraș al încoronării și al mormin- 
telor regilor ungari nu este lipsită de importanţă, iar personalitatea 
episcopului încă și mai puțin, pentru că el a fost unul dintre fondatorii 
și principalul animator al mișcării creștin-sociale înainte de război.? 
După sosirea lui Horthy și a trupelor sale la Budapesta, cardinalul 
primat Jânos Csernoch celebrează o liturghie în aer liber pe treptele 
Parlamentului și un ziar titrează, parafrazând formula tradițională: 
„Dumnezeul ungurilor te-a adus aici“? În plus, prezenţa cardinalului 
permite operarea tranziției de putere, pentru că el îl încoronase pe 
regele Carol IV în 1926. 

Teroarea albă care a domnit în ţară în timpul iernii până la alege- 
rile din ianuarie 1920 combate ateismul profesat de bolșevicii din Re- 
publica Sfaturilor. Apelul la valorile creștine și la recatolicizarea ţării 
după doi ani de tulburări sunt un laitmotiv la începutul regimului 
Horthy. Reîntoarcerea la valorile creștine trece mai întâi prin recâș- 
tigarea educaţiei religioase. Catolicii o promovează odată cu fondarea 
organizației KALOT (Katolikus Agrárifjúsági Legenyegyesiiletek Orsză- 
gos Testiilete „Corpul Naţional al Asociaţiilor Catolice ale Tineretului 
Agrar“), care se adresează tinerilor de la țară, de a căror educaţie se 
ocupă, acordându-le facilități. Dar calviniștii nu vor să rămână în urmă 
şi creează asociația Soli Deo Gloria. În spirit ecumenic funcţionează și 
Asociaţia Tineretului Creștin KIE (Keresztény Ifjusăgi Egyesület). KIE 
și calviniștii organizează sesiuni de formare pentru tineri, ce reunesc, 


1. Gyâni, Kövér, Magyarország tărsadalomtărtenete, ed. cit., p. 216. 

2. Andre Reszler, „Ottokâr Prohâszka ou le dernier chevalier de la Contre- 
Réforme“, Etudes danubiennes, X/a, 1994, P. 148. 

3. Sakmyster, Admirális feher lovon. Horthy Miklós 1918-1944, ed. cit., p. 49. 

ÎN 1939-1940, 3000 de tinere țărănci în vârstă de șaisprezece până la 
douăzeci de ani. KALOT procedează la fel la începutul anilor 1940.! 

Regimul reușește în mod abil să menţină alianța seculară dintre 
catolici și protestanți. Un echilibru savant, ale cărui date fundamen- 
tale îi scapă nunțţiului apostolic Angelo Rotta, care este îngrijorat în 
scrisorile sale de importanța căpătată de protestanți în sferele cele 
mai înalte ale puterii. Într-un raport despre situația politică a țării în 
octombrie 1933, el întocmește o listă cu șefii de guvern protestanți 
(calviniști) din Ungaria, de la Tisza la Gömbös, care este, în plus, di- 
vorțat și recăsătorit cu o femeie de asemenea divorțată! „Și astfel, sub 
regența care durează de treisprezece ani a Alteţei Sale Horthy, pur 
calvinist, se poate explica mai bine cum protestanții și-au asigurat 
puterea și prestigiul, încât este de acum înainte foarte dificil să în- 
cerci să-l distrugi.“ Asociaţi, pe bună dreptate, de Rotta cu legitimis- 
mul, catolicii au renunțat, după părerea lui, și nu mai au în viața 
publică influența de care se bucurau sub vechiul regim. Or, nu numai 
protestanții câștigă teren, ci mai degrabă laicismul care, de la legile 
despre statul civil din 1895, își croiește drum în societatea ungară. 
Nunţiul exagerează însă declinul catolicismului, care desigur și-a 
pierdut în parte semnificaţia strict politică, dar rămâne un element 
fundamental al conștiinței naționale, la fel ca și calvinismul. E sigur 
că episcopii calviniști nu ratează nici o ocazie pentru a insista asupra 
„magbhiarităţii“ bisericii lor în opoziție cu cosmopolitismul catolicis- 
mului, ca și cu caracterul său multietnic în Monarhia Habsburgilor.3 
Apartenența lui Horthy la calvinism nu poate decât să întărească 
analiza făcută de nunțiul apostolic asupra raporturilor între religie și 
putere. Capii Bisericii calviniste se descriu cu promptitudine după 
1919 ca fiind noii „curuți“ și singurii reprezentanți ai identităţii națio- 
nale. În această privință, ei nu sunt mai puţin antisemiţi decât anu- 
miți catolici, mai ales tinerii pastori, care se lasă seduși de ideologia 
contrarevoluției. Contrar predecesorului său, cardinalul primat Serédi 
încearcă să acționeze în vederea apropierii de protestanți, în interesul 


1. Romsics, Magyarország története a XX. században, ed. cit., p. 176. 

2. Scrisoarea lui Rotta din 31 octombrie 1933, fol. 3-6. Segreteria di Stato. 
Sezione per i Rapporti con gli Stati. Archivio Storico AA. EE. SS. Ungheria Pos. 51 
P.O. 1930—1940. Rapporti della nunziatura su argomenti politici e vari 1930—1940, 
fasc. 47. 

3. Paul Hanebrink, „«Christian Europe» and National Identity in Interwar 
Hungary“, în Pieter Judson, Marsha Rozenblit (dir.), Constructing Nationalities 
in East Central Europe, Berghahn, New York, 2005, p. 198. 

unei recuceriri creștine. El se străduiește să dea manifestațiilor organi- 
zate în jurul sfinților maghiari o dimensiune care se vrea mai degrabă 
națională decât catolică, cu scopul de a-i atrage pe protestanți. 

În paralel, se dezvoltă mișcarea cercetașilor, susținută în mod des- 
chis de regent, care apare alături de Baden Powell! și vizitează, în 
1933, tabăra cercetașilor de la Gödöllő, în compania lui Pál Teleki, 
unul dintre animatorii mișcării. Grupurile de cercetași se dezvoltă în 
Ungaria, mai ales după război. Mișcarea numără 15000 de membri în 
1924 și 45000 de membri în 1930. Creșterea cifrei este interesantă, 
căci, între timp, fusese creată mișcarea de tineret Levente, care ar fi 
putut să absoarbă o parte a efectivelor cercetașilor, ceea ce nu pare să 
fi fost cazul — era posibil să faci parte din mai multe organizații. Le- 
vente se prezintă ca instituţie pur maghiară, și deci ca instrument al 
regimului, pentru a încadra tineretul în același spirit ca acela care 
domnea deja în școală: patriotism și credință. Fondată în 1921, miş- 
carea se adresează băieților în vârstă de doisprezece până la douăzeci 
şi unu de ani care ies din sistemul școlar clasic și nu sunt încorpora- 
bili în armată (în parte, din cauza limitărilor impuse de tratatul de 
pace, care fixează la 35000 de oameni efectivul armatei maghiare). 
Şedinţele de formare paramilitară au loc la sfârșit de săptămână și 
sunt animate de ofițeri (activi sau în rezervă)? În nici un caz această 
organizaţie nu se înrudește cu mișcările de îndoctrinare înființate în 
Italia și Germania, totuși ea participă la controlarea societății între- 
prinsă de regim. Conţinutul ideologic nu variază de la școala primară 
la nivelurile superioare ale învățământului, el rămâne naționalist și 
creștin (există, bineînţeles, o mișcare de cercetași a evreilor, care reia 
pe cont propriu „biblia“ revizionistă). 

Discursul de recucerire catolică și, în general, creștină se traduce 
prin glorificarea figurii regelui Ștefan cel Sfânt (9707-1038), a cărui 
domnie corespunde primei extinderi maxime a regatului. El este deci 
ales pentru a fi în același timp purtătorul de cuvânt al revizionismului 
şi modelul virtuților creștine. Prim sfânt al dinastiei arpadiene, el reu- 
nește un larg consens, care transcende confesiunile. Sărbătoarea sa 
este celebrată la 20 august prin procesiuni, cea mai cunoscută derulân- 
du-se în jurul Bisericii Mâtyâs, pe colina Palatului din Buda, condusă 


1. Cercetașii apăruseră în Ungaria în 1912. 

2. Ferenc Gergely, György Kiss, Horthy leventei. A leventeintezmeny története 
ILevenţii lui Horthy. Istoria instituției levenţilori, Kossuth Könyvkiadó, Buda- 
pest, 1976. 

de cardinalul primat și la care asistă regentul, guvernul și autorităţile 
centrale, ca și nunțiul apostolic, care este un actor important, așa cum 
o aminteşte Angelo Rotta în corespondenţa sa.! În săptămânile care o 
precedă, campanii de afișaj popularizează omagiul adus lui Ștefan cel 
Sfânt, iar preoţii se străduiesc să-i adune pe enoriași. Dincolo de sen- 
sul catolic, sărbătoarea Sfântului Ștefan trimite la statul ungar milenar, 
regele fiind un mare legislator. Se trimite, de asemenea, cu promptitu- 
dine la apelul adresat de acesta colonilor germani și la voința de a 
aduna popoare diverse sub sceptrul său, fără a se împiedica de anacro- 
nism. Ştefan cel Sfânt este revendicat și de legitimiști, care vedeau în el 
mai ales permanenţa regalității maghiare. Asociația studenților legiti- 
mişti îi poartă, de altfel, numele (Szent István Bajtársi Szövetség „Uni- 
unea Camaraderească Sfântul Ștefan“) și organizează, cu această 
ocazie, un mare bal la Hotel Pannonia, sub patronajul virtual al Habs- 
burgilor și al ramurii palatine a fostei familii imperiale și regale. Seria 
festivităților care îi comemorează pe sfinții dinastiei arpadiene începe, 
în 1930, cu anul Sfântului Imre / Emeric.? Operația este condusă de 
guvern, pe de o parte, și foarte clar susținută, pe de altă parte, de prede- 
cesorul lui Rotta, nunțiul apostolic Luigi Sincero. 

Marele eveniment care concretizează legitimarea religioasă a pu- 
terii și întoarcerea Ungariei la credința catolică este Congresul Eu- 
haristic Internațional de la Budapesta, din mai 1938. Plasată sub 
patronajul regentului și al cardinalului primat Jusztiniân Serédi 
(1884-1945), această manifestare regulată a lumii catolice se ţine la 
Budapesta pentru a comemora goo de ani de la moartea regelui Ște- 
fan I. Sfântul rege [sanctificat în 1083 — n. ed.] este încă o dată folo- 
sit pentru a reda Ungariei o parte din aura sa internațională. În 
timpul vizitei sale la Roma în noiembrie 1936, Horthy l-a rugat pe 


1. De exemplu, în 1936: „Sărbătoarea anuală a lui Ștefan cel Sfânt a fost, ca 
de obicei, grandioasă.“ Scrisoarea lui Rotta din 25 august 1936, fol. 22. AA. EE. SS. 
Ungheria Pos. 51 PO. 1930-1940. Rapporti della nunziatura su argomenti politici 
e vari 1930-1940. Fasc. 48. 

a. Imre / Emeric (1000-1031) este fiul regelui Ștefan cel Sfânt și al reginei Gisela 
de Bavaria. 

3. Serédi i-a succedat cardinalului Csernoch, decedat în 1927. Pius XI l-a numit 
arhiepiscop de Esztergom contra candidatului favorizat de guvern, Lajos Szmrecs- 
ânyi, episcop de Eger. La fel ca predecesorul său, Serédi este de origine slovacă. 
Vezi teza recentă a lui Balázs Csiky, Serédi Jusztinidn hercegprimăsi teveken ysege 
[Activitatea prințului primat Jusztiniân Serédi], teză nepublicată, Universitatea 
ELTE, Budapesta (Târtenelemtudomânyok Doktori Iskola), 2010. 

papa Pius XI să acorde capitalei maghiare onoarea de a găzdui al 
XXXIV-lea Congres. Această inițiativă a fost, în plus, sprijinită în- 
tr-un mod decisiv de polonezi în strategia lor de apropiere de Unga- 
ria. Cardinalul Serédi dispunea de sprijin important la Sfântul Scaun, 
numirea lui fusese de altfel susținută de predecesorul lui Pacelli, 
cardinalul Pietro Gasparri. Planul e susținut de Acţiunea Catolică 
și de Comitetul Naţional pentru Comemorarea Sfântului Ștefan 
(Szent István Emlékév Országos Bizottság), creată în acest scop. Din 
partea italiană, legatul Eugenio Pacelli, viitorul papă Pius XII, este 
organizatorul ceremoniilor. Horthy îi primește pe demnitarii Biseri- 
cii pe 25 seara la un dineu la palatul din Buda. 

Participanţii la congres se întâlnesc între 25 și 29 mai 1938 la 
Budapesta cu ocazia sărbătorii Sfintei Treimi. Pompa festivităților 
amintește în mod deschis sărbătoarea Mileniului din 1896, iar mo- 
numentul ridicat în Piaţa Eroilor slujește drept cadru principal pen- 
tru adunări. Orașul se împodobește din nou pentru prima dată de la 
această dată. Aproape 5ooooo de persoane s-au deplasat din toată 
Ungaria și din străinătate, printre care 48 de arhiepiscopi străini. 
La marea liturghie de la 26 mai din Piaţa Eroilor participă 100000 
de pelerini. În timpul ultimei slujbe celebrate la 30 mai, cardinalul 
Pacelli omagiază Coroana Ungariei, care este astfel plasată în cen- 
trul ritualului, iar simbolistica sa este reactivată. Acest gest inaugu- 
rează festivitățile din anul comemorativ al regelui cel sfânt, a cărui 
relicvă — mâna dreaptă — este apoi dusă în principalele orașe ale 
ţării. Fost oraș al încoronării, Székesfehérvár a fost curățat și moder- 
nizat pentru ocazie; a fost creat un muzeu, cu o mare sală consacrată 
regelui Ștefan cel Sfânt. 

Congresul se dorește, de asemenea, expresia unei demonstrații de 
forță a asociaţiilor catolice din țară, care-și mobilizează membrii. Con- 
ferinţa internaţională a misiunilor se întrunește, ca și majoritatea aso- 
ciaţiilor catolice, precum KALOT, Tinerele Maghiare (Magyar Leânyok), 
Tineretul Maghiar (Magyar Ifjúság). Acțiunea Catolică se reunește, de 
asemenea, în adunare generală și organizează conferințe în timpul con- 
gresului.! „Produsele derivate“ și alte fleacuri comemorative au mare 
succes, precum carnetul de timbre editat de poșta maghiară. 

Congresul este și ocazia de a confirma ostilitatea catolicilor față de 
ideologiile totalitare, care pretind că fac concurenţă creștinismului. 


1. A XXXIV. Nemzetközi Eucharisztikus K ongresszus Emlékkön yve [Volum oma- 
gial al celui de-al XXXIV-len Congres Kuharistic Internațional], Budapest, 1938. 

Reprezentanţii ecleziastici din Uniunea Sovietică (cu care Ungaria 
întreține relații diplomatice din 1934) n-au fost invitaţi.! Guver- 
nul Reichului le-a interzis catolicilor germani și austrieci să participe. 
Știrea, aflată la începutul anului 1938, este deplânsă în Ungaria și la 
Vatican. Presa germană este mută în legătură cu desfășurarea congre- 
sului, pentru că Reichspropagandaamt al lui Goebbels a dat instruc- 
țiuni foarte clare în acest sens. „Interdicţia de a lua parte la Congresul 
euharistic de la Budapesta a fost pronunțată ca să nu-i pună pe par- 
ticipanții germani în fața unui caz de conștiință între datoria lor naţi- 
onală și religioasă, căci ne așteptăm la atacuri împotriva Germaniei 
la congres. Interdicţia îi privește, natural, și pe preoţi. Interdicția nu 
a fost formulată pentru Austria, dar clericii austrieci au renunțat ei 
înșiși să participe. Ordon, în consecinţă, ca presa religioasă să nu facă 
nici un reportaj de nici un fel despre acest congres.“? Cardinalul ar- 
hiepiscop al Vienei, Theodor Innitzer, se pregătea totuși să se ducă 
la congres în fruntea unei delegaţii de 30000 de credincioși. 

Alocuţiunea lui Pacelli amintește rolul de bastion al creștinătății 
jucat de Ungaria și-l pune în legătură cu funcția sa contemporană — 
de zid contra bolșevismului și fascismului. El reia termenii enciclicii 
papale din 1937, Mit brennender Sorge. După dispariția Austriei cor- 
poratiste, este adevărat că Ungaria apare izolată în Europa Centrală 
ca țară catolică și doar Polonia poate fi comparată cu ea. Cehoslova- 
cia difuzează un mesaj laic și se găsește în mai 1938 pe primul loc al 
listei cu teritoriile râvnite de germani. Deși Slovenia și Croaţia sunt 
zone catolice, Iugoslavia este în mare măsură ortodoxă; acesta e și 
cazul României și al Bulgariei. Nu este deci surprinzător că Vatica- 
nul consideră Ungaria o țară importantă, deși cardinalul Pacelli, 
odată urcat pe tronul Sfântului Petru, se va exprima mult mai com- 
plezent față de fascism. 


Identificarea dintre naţiune și religie îi servește în mod special lui 
Horthy, care întâlnește, în acest domeniu, puţină concurenţă — și cu 
siguranță nu din partea fasciștilor. Regentul ocupă în întregime acest 


1. Jenő Gergely, Sándor Vadász, „Eucharisztikus vilâgkongresszus 1938-ban — 
Zarándokok ezrei Budapesten“ [Congresul euharistic mondial din 1938. Mii de 
pelerini la Budapesta], în Élet és tudomány, septembrie 2008. 

2. Document al Reichspropagandaamt, semnat de Goebbels „strict confidențial“ 
şi destinat tuturor organelor de presă religioasă, fără dată, anexat la scrisoarea 
nunțiului apostolic la Berlin, Cesare Orsenigo, din 4 iunie 1938, fol. 75. AA. EE. SS. 
Ungheria Pos. 71-73. Anno 1937-1938. 

teren și reușește un consens național în legătură cu revizionismul. 
Prin urmare, în Ungaria n-ar trebui să existe o altă religie politică: la 
fel cum spunea Pâl Palâsthy, redactor-șef al revistei Religio, în mo- 
mentul dezbaterii privind statul civil: „Un adevărat catolic nu este li- 
beral. Dacă este, atunci nu este catolic“.! Fraza ar putea fi reformulată 
astfel: „Un adevărat catolic nu este fascist. Dacă este, atunci nu este 
catolic“. Orice individ care dorește apoteoza nu poate decât să-i ră- 
nească pe adevărații creștini. În plus, fasciștii maghiari au o cu totul 
altă viziune teritorială a Ungariei: ei au în vedere inserţia ei în Reichul 
milenar, germanii dominând vestul Europei, iar maghiarii estul. 

În politică, religia se exprimă în mod esenţial la legitimiști, ca și 
la moștenitorii mișcării creștin-sociale, pe de o parte, și ai Partidului 
Popular Catolic, pe de altă parte. După război, s-a produs fuziunea 
dintre conservatorii Partidului Popular Catolic și socialiștii Partidului 
Creștin-Social, care a dus la apariţia Partidului Popular Creștin So- 
cialist. Acest nou partid se unește curând cu Uniunea Naţională a 
Asociaţiilor Creștine Socialiste. În timpul regimului Károlyi, mişca- 
rea se politizează și activitățile sale asociative de solidaritate munci- 
torească și de protecţie socială sunt treptat înlocuite de militantismul 
politic. Tendinţa socială, respectiv socialistă, cântărește mai mult de- 
cât conservatorismul agrarian, în opoziție cu radicalizarea social- 
democrației. Partidul este interzis de bolșevici în timpul Republicii 
Sfaturilor. Refondat în perioada contrarevoluţiei, ia numele de Partid 
Creștin Naţional Unit (Keresztény Nemzeti Egyesülés Pártja — KNEP) 
şi devine al doilea partid al țării în urma alegerilor din 1920. KNEP 
reunește cea mai mare parte a aristocraților legitimiști și se bucură, la 
început, de susținerea lui Horthy. El îi reunește pe foștii lideri ai Parti- 
dului Popular Catolic și noii reprezentanţi ai Partidului Creștin Naţio- 
nal al lui Pál Teleki și István Friedrich. Această fuziune a fost încurajată 
de episcopat, care spera să lichideze astfel social-democraţia.? Însă par- 
tidul înclină de acum înainte de partea catolică conservatoare și mani- 
festă tot mai puţine preocupări sociale. Aspectul corporatist se afirmă 
ulterior prin fondarea de asociații profesionale, pentru a face concu- 
renţă sindicatelor și pentru a crea o vastă mișcare sindicală creștină. 


1. Citat de Moritz Csáky, „Die romisch-katholische Kirche in Ungarn“, în 
Adam Wandruszka, Peter Urbanitsch (dir.), Die Habsburgermonarchie, t. IV, Die 
Konfessionen, Wien, 1985, p. 270. 

2. Gergely, „Die christlichsoziule Bewegung in Ungarn während der Hor- 
thy-Zeit“, ed. cit., p. 91. 

La 30 iunie 1920, existau 39 de sindicate, cu 152441 de membri afiliați 
la sindicatul creștin-social. Dar partidul este golit de o parte a sen- 
sului său după eșecul celor două tentative de restauraţie ale lui 
Carol IV în 1921. Desolidarizarea de legitimiști dă o lovitură cato- 
licismului oficial. Partidul Creștin face atunci implozie și creș- 
tin-socialii lui Istvân Haller trec în opoziţie. Prim-ministrul Istvân 
Bethlen vrea, în plus, să se bazeze pe un mare partid unic și reu- 
șește să ajungă la un modus vivendi cu social-democraţii, ceea ce 
are drept consecință demobilizarea completă a creștin-socialilor, 
care nu reușesc să atragă proletariatul urban. O facțiune a parti- 
dului își găsește locul la Bethlen, iar ceilalți rămân în opoziţie. În 
același timp, sindicalismul creștin este, și el, în declin: în 1923, 
cele 34 de organizații nu mai au decât 6oooo de membri (social-de- 
mocrațţii au atunci 200000). El se scindează apoi în două ramuri, 
dar nici una nu reușește să se impună, iar cele două organizaţii nu 
depășesc împreună 5oooo de membri.! 

Partizanii lui Haller se regrupează, din 1923, în Partidul Creș- 
tin-Social Agrarian, susţinut de sindicate. Încercarea de fuzionare a 
celor două tendințe reușește în decembrie 1925, cu apariția Partidu- 
lui Creștin Național Economic și Social (Keresztény Nemzeti Gazdasági 
és Szociális Párt).? Se poate vedea aici foarte clar întoarcerea la creș- 
tinismul social corporatist de inspirație austriacă aflat la originea 
mişcării. Printre membrii săi apăreau, de altfel, aristocrații prezenți 
în timpul fondării și în primăvara lui 1927.% Această tendință des- 
chis corporatistă este încurajată începând din 1931 prin enciclica 
Quadragesimo anno, care provoacă multiple reacții în Ungaria. Două 
tendințe se formează: cei care aderă la acest nou mod de a gândi și 
cei care rămân la vechile forme. Este creată ulterior „Mişcarea En- 
ciclicii“, generată, între alții, începând din 1933, de iezuiții formați 
în spiritul sociologiei și susținuți de arhiepiscopul de Kalocsa, con- 
tele Gyula Zichy. Ei se alătură ideilor sindicaliştilor creştini con- 
fruntați cu criza și celor ale hebdomadarului lor, Jövőnk („Viitorul 
nostru“), totul articulându-se curând în Acțiunea Catolică. Adversa- 
rii rămân la moștenirea Rerum novarum și vor să-i asigure continui- 


1. Ibid., p. 101. 

a. Catherine Horel, „L'Aristocratie en Hongrie entre les deux guerres. Une 
apparente continuité“, ed. cit., p. 97. 

3. Gergely, „Die christlichsoziale Bewegung in Ungarn während der Hor 
thy-Zeit“, ed. cit., p. 98. 

tatea. Tinerii catolici seduși de Mișcarea Enciclicii sunt, în parte, 
recuperați de proiectul corporatist al lui Gömbös. Partidul se întoarce 
totuși împotriva acestuia din urmă în 1935 și nu-și ascunde ostilita- 
tea față de fascism. El se unește în 1937 cu legitimiștii și opozanții 
creștini într-un Partid Creștin Unit. Acesta reușește să ducă la că- 
derea guvernului Imrédy și se menține în opoziție până la ocupația 
germană. O parte a catolicilor rămân totuși dependenți de putere, la 
fel ca organizaţiile lor puternice. 

Politica și religia s-au amestecat, în schimb, în tot timpul existen- 
tei regimului Horthy, regentul acaparând în favoarea sa toate sim- 
bolurile religioase ale naţiunii. Cine sunt atunci „adevărații“ fasciști 
în Ungaria? Incontestabil sunt recrutați din cercurile militare ale 
contrarevoluției. Cu toate acestea, „ideile de la Szeged“ nu sunt în 
întregime transpuse în fascismul maghiar, așa cum se exprimă acesta 
în anii 1930. Există încă din această epocă o veritabilă nebuloasă de 
grupuri a căror ideologie este mai mult sau mai puţin articulată. Prin- 
tre cele 10000 de asociaţii afiliate la începutul anilor 1920 în cadrul 
Alianţei Asociaţiilor Sociale (Társadalmi Egyesületek Szövetsége — 
TESZ), două sunt în mod special importante pentru dezvoltarea ul- 
terioară a fascismului maghiar. În cadrul MOVE, despre care a mai 
fost vorba, există o subdiviziune ocultă, Liga Etelköz (Etelkozi Sză- 
vetseg), care amintește, prin numele său, de regiunea unde au sta- 
ţionat, după legendă, triburile maghiare înainte ca ele să ajungă în 
bazinul carpatic.! A doua organizație este Renașterea Maghiară. 
Baza de recrutare a acesteia se situează în batalioanele armatei națio- 
nale și, mai ales, printre cei care s-au arătat cei mai violenți în re- 
presiunea antibolșevică și care au comis abuzuri împotriva evreilor. 
Este indubitabil că Gömbös și acești oameni sperau atunci că Horthy 
va pune mâna nu numai pe putere — ceea ce a făcut —, ci și că va in- 
staura o dictatură militară, care le va permite să-și pună în practică 
ideile de renaștere naţională. Or, în virtutea puterilor care-i sunt 
conferite, regentul păstrează controlul asupra armatei. Dacă tolerează 
in cadrul său prezența oamenilor care l-au ajutat să ajungă la pu- 
tere, nu se gândește nici un moment să le-o cedeze. Lipsa de consec- 
vență față de ei este o șansă pentru Ungaria?, care este astfel ferită 


1. Nicholas M. Nagy-Talavera, The Green Shirts and the Others. A History of 
Fascism in Hungary and Romania, Hoover Institution Press, 1970, p. 50. 

a. István Deák, „Hungary“, în Hans Rogger, Eugen Weber (dir.), The European 
light. A Historical Profile, University of California Press, 1966, p. 374. 

de o lovitură de stat fascistă, căci ei nu pot încerca nimic împotriva 
regentului. Absența de realitate politică — Horthy nu este șef de 
partid — îi lipsește, de asemenea, de orice pârghie parlamentară. Însă 
ea este, deopotrivă, o slăbiciune și o ameninţare, pentru că activită- 
ţile acestor grupuri nu vor fi în mod serios reprimate înaintea consti- 
tuirii unui adevărat partid fascist. 

Înţelegând că este neutralizat în sânul partidului de guvernământ 
creat de Bethlen, Gömbös îl părăsește în 1923 împreună cu câțiva 
fideli. El fondează propriul partid, Partidul Maghiar al Independen- 
ței Naţionale (Magyar Nemzeti Fiiggetlensegi Párt), care-și ia curând 
denumirea mai explicită de Partidul Apărării Rasei (Fajvédő Párt). 
El inițiază imediat contacte cu organizații de același gen din Germa- 
nia, dar se interesează și de fascismul italian, și de naționalismul lui 
Atatürk. Legăturile lui cu puciștii germani și cu generalul Luden- 
dorff îl fac să fie suspectat că instigă o acțiune de același gen în Un- 
garia și este supravegheat de poliţie, dar scapă de urmărire grație 
intervenției personale a lui Horthy.! Acesta din urmă era în contact 
cu generalul german din 1920 pe baza luptei lor comune împotriva 
die rote Gefahr aus dem Osten („pericolului roșu venit din est“).? 

Partidul devine din ce în ce mai stânjenitor pentru Bethlen, care 
face în așa fel încât să nu obțină nici un loc în Parlament la alegerile 
din 1926, singur Gömbös păstrându-și mandatul. Considerând că 
acesta e suficient de periculos pentru puterea sa, Bethlen îl neutra- 
lizează în 1928. Îl determină să intre din nou în partidul de guvernă- 
mânt și-l numește ministru al apărării în anul următor. Legăturile 
dintre nebuloasa fascistă și armată sunt astfel consolidate, iar Bethlen 
se joacă cu focul în această privință. În anii 1930, pătrunderea fas- 
cismului în armată devine tot mai evidentă odată cu afirmarea pute- 
rii naziste în Germania. Portretul pe care i-l face Horthy lui Gömbös 
în Memoriile sale este dictat de evenimentele trecute: el îl consideră 
un autocrat, uitând că a fost principalul artizan al succesului său.’ 
Însă strategia lui Bethlen funcţionează remarcabil de bine. Când ajunge 
la putere, în 1932, Gömbös îşi moderează discursul. Între timp, moște- 
nirea fascistă a fost reluată de alții. 


1. Nagy-Talavera, The Green Shirts and the Others, ed. cit., p. 72. 

a. Scrisoarea lui Ludendorff către Horthy, 19 august 1920, Horthy Miklós 

Moartea lui Gömbös, în 1936, pune capăt speranțelor celor care 
crezuseră în transformarea partidului de guvernământ într-o mare 
mișcare de masă fascistă. Acest lucru nu se produce în Ungaria, pen- 
tru că Gömbös n-a făcut nimic pentru țărani sau pentru muncitori. 
Baza sa electorală rămâne clasa de mijloc din micile orașe și mica no- 
bilime, din care provine majoritatea corpului de subofițeri care for- 
mează esențialul membrilor grupusculelor fasciste. Decepţionaţi și 
deposedaţi de o veritabilă pârghie politică — Horthy numește ulterior 
prim-miniștri mai tradiționali, chiar dacă unii nutresc o simpatie de- 
clarată pentru modelul italo-german —, acești oameni se organizează, 
începând din 1935, într-un partid politic condus de un nou-venit, Fe- 
renc Szálasi (1897-1946). Acesta din urmă, fost ofițer de stat-major, a 
efectuat un voiaj în Germania, cu scopul de a studia mișcarea națio- 
nal-socialistă. Partidul Crucilor cu Săgeţi (Nyilaskeresztes Párt) caută 
să recruteze în sânul mișcării ofițeri, și același lucru — ca noutate — e 
făcut și în rândul muncitorilor și al clasei de mijloc mai sărace, respec- 
tiv în straturile marginale din care provin oamenii săi de încredere. 
Interesul pentru populaţia rurală săracă nu este absent, și anumiţi 
scriitori și sociologi de tendinţă „populară“ (népi), „cercetători ai spa- 
ţiului rural“ (falukutatâk), trec astfel de la radicalismul de stânga la 
dreapta. Retorica lui Szálasi este mult mai violentă și mai demago- 
gică decât cea folosită până atunci. 

Acest radicalism n-are nici o șansă pe lângă Horthy, care i se va 
opune categoric, atât pentru că detesta dezordinea, cât și din grija de 
a-și păstra propria putere. Comportamentul brutal și vociferările 
fasciștilor nu-și găsesc loc în sistemul lui de valori. Guvernele care se 
succedă în anii 1930 încearcă să neutralizeze mișcările fasciste, dân- 
du-le satisfacție în anumite puncte, dar, mai ales, combătându-le cu 
ajutorul Legii III:19%21, care a servit inițial la reprimarea comunişti- 
lor. Legea referitoare la „protecția cea mai eficientă a ordinii de stat 
și a proprietății“ pedepsește orice individ care se face vinovat de a 
„propaga false aprecieri care dăunează statului și naţiunii ungare“.! 
Principalii ideologi ai Partidului Crucilor cu Săgeţi cad cu ușurință 
sub această acuzaţie: scrierile lor sunt interzise. Deja în 1933, că- 
mașa brună și svastica arborate de unii fuseseră interzise drept „sim- 
boluri ale unei puteri străine“, ceea ce condusese la o schimbare de 


1. György Bárány, „The Dragon Teeth: The Roots of Hungarian Fascism‘, în 
Péter Sugár (dir.), Native Fascism in the Successor States 1918-1945, ABC-Clio, 
Santa Burbara, 1971, p. 76. 

culoare (verde) şi la alegerea „crucii cu săgeți“. În același timp, două 
elemente vin să limiteze influența pe care acest partid începea s-o 
aibă. Economia se redresează considerabil grație comenzilor ger- 
mane, iar Germania, din nou ea, permite Ungariei să recâștige anu- 
mite teritorii pierdute. Guvernul acumulează succese care deturnează 
o parte a populației de la mișcările fasciste. Bisericile — catolică și pro- 
testantă — condamnă și ele Crucile cu Săgeţi, a căror demagogie este 
asimilată celei bolșevice. 

Prezent începând din 1935 la alegerile legislative, când obține 
două mandatei, Partidul Crucilor cu Săgeți trebuie să facă față din 
1937 ostilității declarate a guvernului. Partidul și-a schimbat de trei 
ori numele din cauza interdicțiilor impuse de autorităţi. La fondare, 
se numește Partidul Voinţei Naţionale (Nemzeti Akarat Pártja). În 
1938, ia numele de Partidul Naţional-Socialist Maghiar — Mișcarea 
Hungaristă (Nemzeti Szocialista Magyar Párt — Hungarista Mozga- 
lom); interzis din nou, apare la alegerile din 1939 sub numele de Par- 
tidul Crucilor cu Săgeți. Însuși Szálasi este condamnat pentru prima 
dată în 1937, apoi, mai sever, în 1938 și este întemnițat până în 1940. 
Se înțelege de la sine că apelurile sale la regent și chiar cererile de 
audiență la acesta rămân — pentru moment — fără răspuns. 

Ideologia lui Szálasi are o dimensiune fantasmagorică. El vede vii- 
torul Ungariei într-o Europă dominată de Germania nazistă. Doctrina 
„hungarismului“ comportă, de fapt, multe puncte care ar fi venit să 
contracareze planurile naziste în ipoteza unei victorii a „Noii Europe“. 
De fapt, Szálasi considera că germanii, maghiarii și japonezii sunt trei 
popoare alese, care trebuie să-și împartă globul terestru — maghiarii, 
în virtutea originii lor asiatice, având vocația de a face legătura între 
Orient și Occident. Această doctrină, care-i ancorează pe maghiari în 
Est, se alătură celei a „turanismului“, expusă, în principal, de Asocia- 
ţiei Turanice Ungare (Magyar Turáni Szövetség). După opinia fondato- 
rilor, Ungaria, Turcia și Japonia trebuie să-și împartă teritoriul 
Imperiului Rus.? Pentru Szálasi, Ungaria nu putea să fie un vasal sau 


1. Unul dintre cele două îi revine contelui Sândor Festetics, unul dintre rarii 
aristocrați, alături de contele Fidél Pálffy, care nu s-au numărat printre fondato- 
rii Partidului Naţional-Socialist. Lorânt Tilkovszky, „Die rechtsextreme Opposition 
der Regierungspartei in Ungarn 1919—1944“, în Drabek, Plaschka, Rumpler (dir.), 
Das Parteiwesen Österreichs und Ungarn in der Zwischenkriegszeit, ed. cit., p. 161. 

2. Scrisoarea lui Antal Szentgâli, preşedinte al Asociaţiei Turanice Ungare 
(Magyar Turáni Szövetség), către Horthy, 15 martie 1932. Horthy Miklós titkos 
iratai, ed. cit., pp. 114-116. 

un satelit al Germaniei, ci un partener, ceea ce însemna să se opună 
teoriilor lui Hitler! care încorporau Ungaria colonizată în Reichul de o 
mie de ani. Ea era, dimpotrivă, destinată să fie în fruntea unei „mari 
patrii carpato-dunărene“?, destul de asemănătoare cu fostul Imperiu 
Habsburgic. Szálasi era, în schimb, ostil restaurației dinastiei, însă îl 
vedea fără probleme pe Horthy purtând pe cap Coroana regelui Ștefan 
cel Sfânt. Această concepție idealistă era dublată de misticism și atri- 
buia maghiarilor o funcție mesianică. Aspectul hotărât maghiar al vi- 
ziunii sale despre lume și ferventul său catolicism pot explica, în parte, 
loialitatea față de regent până în vara anului 1944 și neîncrederea 
germanilor în el, ceea ce-l va împiedica desigur să ia puterea mai de- 
vreme.‘ În schimb, chiar dacă personajul îi repugnă, Horthy poate fi de 
acord cu anumite idei ale sale. Regentul este într-adevăr la curent cu 
activitățile lui Szâlasi încă din primul moment, la începutul anilor 
1930, dar îl consideră un rebel. În 1937, îl autorizează, cu toate acestea, 
pe șeful său de cabinet să-l abordeze, pentru a-i cunoaște intenţiile: 
Szálasi propune nici mai mult, nici mai puțin decât un puci organizat 
chiar de Horthy, cu susținerea armatei, și numirea sa ca prim-minis- 
tru. Ne imaginăm repulsia regentului față de acest gen de proiect. 
Există riscul ca Szâlasi să se lanseze singur în această aventură, lucru 
considerat însă puţin probabil. Întrevederea atât de dorită de Szâlasi 
are până la urmă loc în seara de 3 mai 1944 la palat, în biroul lui Hor- 
thy. Ea durează o oră și patruzeci de minute.* Horthy nu vorbește de- 
spre asta în Memoriile sale, ceea ce nu este surprinzător: având în 
vedere cariera ulterioară a personajului, este logic ca regentul să vrea 
să oculteze, poate inconștient, faptul că a acceptat să-l întâlnească pe 
Szálasi. Singura mărturie se află în notele din jurnalul acestuia din 
urmă. Conversaţia se referă la germani și la război, dar nu este, de 
fapt, un dialog, căci fiecare își expune argumentele. Szâlasi clamează 
loialitatea sa și pe cea a partidului său față de regent, dar este evident 
că cei doi bărbați nu au puncte comune de discutat. Szálasi continuă să 
creadă în victoria Germaniei și în ascensiunea mișcării sale.” 


1. Jânos, The Politics of Backwardness in Hungary, ed. cit., p. 298. 

2. Deák, „Hungary“, ed. cit., p. 393. 

3. Sakmyster, Admirális fehér lovon..., ed. cit., p. 189. 

4. Bárány, „The Dragon's Teeth“, ed. cit., p. 78. 

5. Deák, „Hungary“, ed. cit., p. 390. 

6. Elek Karsai (ed.), „Szálasi naplója“: A nyilasmozgalom a II. világháború 
idején |„Jurnalul lui Szálasi“. Mișcarea Crucile cu Săgeți în timpul celui de-al 
Doilea Război Mondiall, Kossuth Könyvkiadó, Budapest, 1978, p. 189. 

Din 1935 până în 1939, Crucile cu Săgeţi și-au mărit influența 
electorală și au sfârșit prin a fi singura opoziţie veritabilă la partidul 
de guvernământ. Ei obțin (cu patru alte formaţiuni înrudite) 25% din 
voturi și 49 de locuri în Parlament la alegerile din 1939, primele din 
Ungaria care se desfășoară cu buletin secret.! Stânga este învinsă: 
social-democrațţii și micii proprietari nu mai au decât 5, respectiv 14 lo- 
curi într-o adunare în care partidul de guvernământ păstrează o ma- 
joritate confortabilă de 183 de mandate? Ei au, de asemenea, trei 
aleși în Consiliul Municipal al Budapestei — au obținut acest succes în 
bastioanele muncitorești din insula Csepel și în cartierele defavori- 
zate, preluând mare parte din electoratul tradițional al social-demo- 
craților: Electoratul Crucilor cu Săgeţi se împarte între militari 
(aproximativ 17%), muncitori (41%), țărani (13%) și funcționari (19%).4 

Partidul reușește, în plus, să absoarbă mișcările care-i fac concu- 
rență. Fuziunea este operată în toamna anului 1937: la 23 octombrie, 
o reuniune la Palatul Reduta din Buda îi adună pe toți liderii fasciști. 
În discursul ținut cu această ocazie, Szálasi amintește principiile sale, 
încă marcate de o mare confuzie a conceptelor, mai ales religioase, 
care vin în întâmpinarea fascismului și național-socialismului așa 
cum sunt ele definite atunci în Italia și în Germania. Sunt formulate 
trei teze: evoluția Ungariei spre un regim național-socialist nu va fi 
posibilă decât cu susținerea și sub autoritatea regentului; unitatea în 
comanda armatei, a jandarmeriei și a poliţiei; lupta împotriva bolșe- 
vismului.5 Primele două sunt inaplicabile, pentru că Horthy nu se 
lasă manipulat și el este chiar șeful armatei. Numai a treia teză este 
în întregime împărtășită de către regent. Unele dintre elementele ex- 
tremiste ale partidului încearcă chiar să propună ca Horthy să fie 
aclamat ca rege sub numele de Nicolae (Mikl6s) I în noiembrie 1937, 
lucru pe care regentul îl interpretează ca pe o provocare.“ Îndrăzneţii 


1. Jânos, The Politics of Backwardness in Hungary, ed. cit., p. 270. 

2. Ibid., p. 392. 

3. György Ránki, „The Fascist Vote in Budapest in 1939“, în Larsen Stein 
Ugelvik, Gerhard Botz (dir.), Who Were the Fascists? Social Roots of European 
Fascism, Université Forlaget, Bergen, 1980, p. 415. 

4. Bárány, „The Dragon’s Teeth“, ed. cit., p. 77. 

5. Miklós Lackó, Arrow-Cross Men, National-Socialists 1935-1944, Akadémiai 
Kiadó, Budapest, 1969, p. 19. 

6. Tilkovszky, „Die rechtsextreme Opposition der Regierungspartei in Un- 
garn“, Das Parteiwesen Osterreichs und Ungarn in der Zwischenkriegszeit, ed. 
cit., p. 165. 

sunt excluși din partid, pentru că au depășit intenţiile lui Szálasi și 
au atras, încă o dată, mânia autorităţilor. 

Antisemitismul este una dintre bazele argumentației național-socia- 
liste în Ungaria, la fel ca în Germania, însă fundamentele, ca și 
punctele de referință sunt diferite. La sfârşitul secolului al XIX-lea, 
antisemitismul afecta, cu precădere, masele neasimilate originare 
din Galiţia. În Ungaria de după Trianon, acești evrei au dispărut prac- 
tic: regiunile în care locuiau au fost atribuite Cehoslovaciei, iar evreii 
de origine galițiană care au rămas în Ungaria erau deja asimilați. Îna- 
inte de returnarea unora dintre aceste teritorii, evreii maghiari erau, 
în marea lor majoritate, asimilați, complet integrați în societatea un- 
gară. Astfel, nu puteau fi atacați în legătură cu înfățișarea lor, fie ea 
vestimentară sau lingvistică. Antisemitismul care se articulează în- 
cepând din 1919 se întoarce, pe de o parte, spre cei mai bogaţi dintre 
ei: reprezentanţii marii finanțe și industrii, considerați responsabili 
pentru izbucnirea războiului și al căror patriotism n-ar fi fost decât o 
fațadă; și, pe de altă parte, spre proletariatul urban, acuzat că a îm- 
brățișat bolșevismul. Atât unii, cât și ceilalți ar fi încheiat atunci o ali- 
anţă contra naturii pentru a „înjungbhia țara în spate“ — după retorica 
epocii —, care nu se împiedică de un raționament atât de neverosimil. 
Asociația Antisemită (Antiszemita Szövetség) care se constituie în 
1919 propagă aceste două teze, însoțite de un apel la „salvarea Unga- 
riei de evrei“ (zsidâmentesites), văzuţi ca rasă vinovată de crime îm- 
potriva națiunii (nemzetgyilkos faj). Anii 1920 și 1930 sunt marcați de 
o atmosferă încărcată de antisemitism, când deschis, când latent, 
sursă de insecuritate permanentă pentru evrei. 

Acest climat își găsește expresia în legea numerus clausus din 
1920, care încearcă să restrângă intrarea evreilor în universitate. Ca 
răspuns însă, aceștia manifestă o remarcabilă constanță în compor- 
tament, caracterizată prin totală loialitate față de stat și prin conti- 
nuarea procesului de asimilare. De partea sa, puterea ajunge la un 
echilibru subtil și fragil între aripa dreaptă, autoritară și antisemită!, 
și necesitățile bine înțelese ale relansării economice, care se speră că 
va fi încurajată de participarea bancherilor și a industriașilor, în mare 


1. Miklós Szinai, „A magyar kormányok politikája a zsid6kerdâsben 1936- 
1944. mârcius 19.“ [Politica guvernelor ungare în chestiunea evreiască din 1936 
până la 19 martie 1944|, în Randolph Braham, Attila Pók (dir.), The Holocaust 
in Hungary fifty years later, East European Monographs nr. 190, Columbia Uni- 
versity Press, Holocaust Studies Series, New York, 1997, p. 181. 

majoritate evrei sau de origine evreiască. Fondarea unui sistem ban- 
car independent, nașterea capitalismului și industrializarea Ungariei 
din secolul al XIX-lea au fost, în mare parte, opera evreilor sau a altor 
imigranți, ajutați în întreprinderea lor de aristocrația maghiară, care 
dorea să asigure independența economică și financiară a țării față de 
Austria. Identificarea evreilor cu națiunea maghiară s-a produs pe 
baza unor interese bine înțelese și împărtășite. După o fază de antise- 
mitism violent, anii de consolidare a regimului constituie o a doua 
etapă, în timpul căreia Bethlen se străduiește să reconstruiască, în- 
tr-un anumit sens, vechea alianță dintre stat și evrei. Această orien- 
tare a supraviețuit plecării sale și se prelungește până la sfârșitul 
mandatului lui Gyula Gömbös, în 1936. A treia fază nu începe decât 
în 1938, când Reichul german ajunge la graniţa de vest a Ungariei. 

În 1930, comunitatea evreiască din Ungaria număra 444600 de per- 
soane, dintr-un total de 8688300 de locuitori. Aceste date indică o scă- 
dere în raport cu recensământul din 1920, care estima numărul lor la 
473000. Această scădere are nevoie de câteva comentarii: ia în calcul 
victimele terorii albe și o lejeră creștere a emigrației, dar, mai ales, 
este evident din anii de dinainte de război că rata natalității a scăzut 
considerabil. Acest factor este întărit de strângerea comunităţii în 
jurul nucleului maghiarizat de mult și asimilat; ratele înalte ale na- 
talităţii observate înainte de război la evrei erau constatate, mai cu 
seamă, în comunităţile tradiționaliste din Est; în fine, creșterea sen- 
sibilă a vârstei la care se căsătoresc tinerii limitează și întârzie nata- 
litatea. Un alt nivelde explicare rezidă în rata de convertire; fenomenul 
capătă o mare importanță, în măsura în care data convertirii va de- 
termina, mai târziu, supunerea — sau nu — a convertiţilor la legile anti- 
evreiești. Cifrele convertirii, reduse la câteva sute pe an înainte de 
război, cresc considerabil între 1919 și 1921, ceea ce nu e surprinzător, 
din cauza persecuțiilor din vremea terorii albe. Ele scad apoi și revin 
aproape la nivelul de dinainte de război. O nouă creștere, constantă 
de data această, se produce începând din 1933, dar trebuie așteptat 
anul 1938, data primei legi antievreiești, pentru a vedea cifra din 1920 
atinsă și depășită; după această criză, numărul convertirilor scade 
din nou, rămânând totuși la un nivel ridicat, și se numără aproxima- 
tiv 3000 de convertiri pe an pentru perioada 1940-1942.! 


1. Viktor Karády, „Les Juifs de Hongrie sous les lois antisémites. Étude d'une 
conjoncture sociologique 1938-1943“, Actes de la recherche en sciences sociales 
nr. 56, martie 1985, p. 18. 

Față de suprafața redusă a țării, Budapesta devine o capitală 
hipertrofiată. Deja înainte de război — și am putea chiar să ne în- 
toarcem în anii 1840 —, capitala căpătase o importanţă enormă în 
viaţa ţării. Centralismul dominant al perioadei dualiste a contri- 
buit, în plus, la întărirea acestei tendinţe, care frânează crearea și 
dezvoltarea centrelor regionale semnificative. Capitala dă tonul în 
toate domeniile: la începutul secolului, este unul dintre orașele 
cele mai moderne din Europa. Începând de la jumătatea secolului 
al XIX-lea, Budapesta a devenit treptat un oraș maghiar: este cen- 
trul vieții intelectuale și artistice maghiare, ca și al educaţiei și al 
marilor averi. Este deci logic ca orașul să atragă imigranții și, în 
special, pe evrei: în 1930, 54% dintre evreii maghiari locuiesc la 
Budapesta, respectiv 240300 de persoane. Din anii 1840, comuni- 
tatea evreiască din Pesta se afla în fruntea luptei pentru emanci- 
pare, ea fiind, de asemenea, în favoarea asimilării și devenind rapid 
comunitatea cea mai importantă a țării prin numărul membrilor 
săi, dar și pentru rolul incontestabil de ghid și de motor al vieţii 
evreilor din Ungaria, adunându-i în mod logic pe evreii cei mai 
bogați și mai educați din ţară. 

Numeroase schimbări intervin între 1938 și 1941, când Ungaria 
obține de la Germania nazistă retrocedarea anumitor teritorii pier- 
dute. În 1938, primul arbitraj de la Viena permite Ungariei să re- 
capete sudul Slovaciei: pe această fâșie lungă de teritoriu se află 
un număr important de comunități evreiești foarte numeroase, iar 
adaosul general în termeni de populaţie evreiască atinge 78000 de 
persoane. Apoi, e sudul Ruteniei subcarpatice, posesiune cehoslo- 
vacă revendicată, de asemenea, de Uniunea Sovietică și România 
şi pe care Ungaria pune mâna în întregime în 1939. Acest nou pas 
înainte se traduce printr-un aport de 72000 de evrei. Al doilea ar- 
bitraj de la Viena* se concretizează prin reîntoarcerea unei părți 
din Transilvania, și anume nordul, care include între frontierele 
maghiare cel mai mare număr de evrei, cu un câștig de 149000 de 
persoane. În fine, ultima „cucerire“ maghiară consecutivă intrării 
trupelor maghiare în Iugoslavia în 1941 conduce la ocuparea marelui 
triunghi format din Bačka (Bácska), sudul Baranjei (Baranya), Medu- 
murje (Muraköz) și Prekmurje (Muravidék), unde se găsesc, de fapt, 
puține comunităţi, respectiv 20000 de evrei, ceea ce nu împiedică 


* Acest al doilea arbitraj pourtă, în istoriografia românească, denumirea de 
„Dictatul de la Viena“ (n. tr:). 

armata să comită un veritabil masacru.! În momentul recensămân- 
tului din 1941, care procură date foarte prețioase pentru Ungaria — 
în vreme ce al Doilea Război Mondial face ravagii în cea mai mare 
parte a continentului, făcând imposibilă orice anchetă de acest 
tip —, populația evreiască din Ungaria mărită reprezintă 725000 de 
persoane dintr-un total de 14683000 de locuitori, respectiv 4,9%, 
procent apropiat de ultimul recensământ al monarhiei din 1910. 
Creșterea globală a populației maghiare generată de câștigurile 
teritoriale a făcut să scadă procentul evreilor. 

Antisemitismul de stat se dezvoltă în Ungaria în trei etape, co- 
respunzând celor trei legi, numite antievreiești, elaborate de guvern 
și votate de Parlament între 1938 și 1941. Primul lor obiectiv vizează 
limitarea prezenţei evreilor în societatea ungară, apoi izolarea lor. 
Aceste legi tind către ceea ce anumiţi specialiști numesc „disimila- 
rea“, ceea ce înseamnă că legislaţia se opune atitudinii generale a 
evreilor maghiari, care continuă să dorească să fie asimilați, în timp 
ce chiar statul ungar și societatea ungară fabrică o imagine socială 
în care ei nu mai au loc. 

Statul a început să adopte o politică ce urmărea în mod evident să 
reducă proporția evreilor în numeroase domenii încă din 1920, când 
a intrat în vigoare numerus clausus la admiterea în universități, în 
școlile superioare tehnice, în facultatea de științe economice și în aca- 
demiile de drept. Legea XXV:1920, denumită legea numerus clausus, 
nu-i menționează totuși în mod explicit pe evrei, ea pretinde că 
reechilibrează numărul studenților în funcţie de repartiția claselor 
sociale, însă scopul ascuns este să micșoreze proporţia de studenți 
evrei, cu scopul de a-l aduce la reprezentarea evreilor în ţară, care 
este atunci de 6%. Acest obiectiv nu este atins: în 1933—1936, studen- 
ţii evrei reprezintă 8%, ceea ce înseamnă totuși o scădere spectacu- 
loasă în comparaţie cu 34% din anul școlar 1917-1918. Legea a fost 
pregătită în grabă în vara 1920 și votată de Parlament la 26 septem- 
brie, cu numai șapte voturi împotrivă, pentru a fi aplicată încă de la 
începutul anului școlar 1920-1921. Fondul legii, care introduce con- 
ceptul discriminator de rasă, este în contradicţie cu preceptele drep- 
tului maghiar milenar, în care evreii au fost întotdeauna considerați 


1. Karâdy, „Les Juifs de Hongrie sous les lois antisemites“, ed. cit., p. 4. 

2. Rolf Fischer, Entwicklungsstufen des Antisemitismus in Ungarn 1867-1939. 
Die Zerstörung der magyarisch-jiidischen Symbiose, Oldenburg, München, 1988, 

drept grup religios, nu drept rasă și cu atât mai puțin ca naționali- 
tate; această contradicție în termeni a fost cu siguranță subliniată la 
timpul ei, și nu numai de către juriștii evrei.! Legea le cere studenți- 
lor să prezinte certificate de naționalitate și de moralitate. Ambigui- 
tatea rezidă bineînțeles în evocarea naționalității, care nu poate fi 
teoretic aplicată la evrei. Criteriul religios este, și el, inadmisibil, 
pentru că iudaismul a fost recunoscut ca religie revelată în 1895, la 
fel ca și confesiunile creștine. În fine, pare complet nepotrivit să în- 
cerci să-i faci pe evrei să fie consideraţi naționalitate, când peste două 
treimi dintre ei declară maghiara ca limba lor maternă - cifra apro- 
piindu-se de g0% la Budapesta —, acesta fiind chiar criteriul ce servea 
la determinarea apartenenței naționale. Definiţia rasială a maghia- 
rității apare în mișcarea de idei de la Szeged la anumiţi gânditori, 
precum episcopul Prohâszka, care încep să vorbească despre autoa- 
părarea rasei (faji önvédelem) şi despre specificitatea rasei maghia- 
re.2 Nu e surprinzător că episcopul apare ca unul dintre principalii 
susținători ai numerus clausus.* Alţii, în schimb, continuă să se gân- 
dească la Ungaria în termeni de națiune (nemzet) sau de patrie (haza) 
care-și păstrează potenţialul integrator. În consecință, rari sunt cei 
care au o concepție biologică asemănătoare celei dezvoltate de naziști. 

Aceste măsuri sunt aplicate în mod diferit. Presiunea este mai 
mare în capitală, unde organizaţiile studențești antisemite sunt mai 
active decât în provincie, unde, de altminteri, numeroși studenţi din 
Budapesta pot să se înscrie la școlile superioare și la universitățile 
nou repatriate, de la Bratislava și Cluj la Pecs și la Szeged. Propor- 
ţia de studenți evrei scade drastic la Budapesta, în schimb la Szeged și 
la Pecs diferența este mai mică, iar la Debrecen există, chiar în anii 
1921—1926, 0 proporție superioară celei de dinainte de război.* Aceasta 
explică, în parte, faptul că orașul respectiv se găsește ulterior în frun- 
tea celor mai virulente mișcări studențești antievreiești. Bastionul 
calvinismului ungar nu acceptă cu bucurie sosirea studenților evrei, 
mulți originari din Transilvania. Numeroși sunt aceia care trebuie 


1. Gonda, A zsidóság Magyarországon 1526-1945, ed. cit., p. 271. 

2. Paul Hanebrink, In the Defence of Christian Hungary, Religion, National- 
ism, and Antisemitism, 1890-1944, Cornell University Press, 2006, Ithaca, New 
York, p. 85. 

3. Mária M. Kovács, Törvénytől sújtva. A numerus clausus Magyarországon 
1920-1945 [Pedepsiți de lege. Numerus clausus în Ungaria |, Napvilág Kiadó, Bu- 
dapest, 2012, pp. 95-98. 

să-și abandoneze proiectele de studiu, iar cei mai înstăriți pleacă la 
universități străine, dintre care unii nu se mai întorc. 

Legea XIV:1928 renunţă la definiția națională și implicit rasială, 
pentru a se concentra asupra echilibrului dintre grupurile sociopro- 
fesionale. Noul text recomandă înscrierea privilegiată a copiilor foş- 
tilor combatanți și încearcă să favorizeze intrarea la universitate a 
claselor rurale și muncitorești. Dispariţia criteriului rasial este da- 
torată, în parte, unor necesități de politică externă și internă. Beth- 
len are nevoie urgentă de recunoaștere internațională, în mod 
esențial din motive financiare. El dorește să confere Ungariei o ima- 
gine mai democratică, ceea ce trebuie să-i servească și la afirmarea 
puterii, fără să fie afectat de luptele dintre partizanii fascismului și 
democrați. Dar această evoluție nu împiedică continuarea practici- 
lor discriminatorii după alte criterii de apreciere. Relativa libertate 
de acțiune lăsată rectorilor permite în același timp un laxism relativ 
în anumite instituții, dar și o mai mare intransigenţă în altele. 

Manifestări antisemite au loc în instituţiile de învățământ supe- 
rior în timpul guvernului Gömbös, căruia i se reproșează că nu repune 
în vigoare numerus clausus, considerându-se că, în fapt, a fost puţin 
aplicat. Mișcarea de contestare debutează odată cu începutul anului 
școlar 1932 la Debrecen, unde studenţii se plâng de un procent prea 
important de evrei în anumite facultăți. Urmează Budapesta, mai ales 
Școala Politehnică (Műegyetem) şi Școala de Agricultură. Manifestan- 
ţii încearcă să-i împiedice pe evrei să acceadă la cursuri și solicită ca 
aceștia să fie așezați în băncile din spate ale amfiteatrelor. După o 
perioadă de acalmie, se produc noi tulburări în 1933 și 1935. Mișcarea 
cuprinde atunci toate universitățile din ţară, într-o măsură mai mică 
universitatea din Pécs. Manifestaţiile sunt concertate și n-au nimic 
spontan. Ele sunt organizate de asociaţiile naționaliste Turul’, Federa- 
ţia Sfântul Emeric (Foederatio Emericana), Uniunea Camaraderească 
Sfântul Ștefan (Szent István Bajtársi Szâvetseg), dar și de grupări na- 
ționale a priori apolitice. Fără a încuraja dezordinea, autorităţile uni- 
versitare nu se pronunță deschis împotriva fondului revendicărilor. 
Ministrul cultelor și instrucţiunii publice, Bálint Hóman, somat să dea 


1. Tărul este pasărea mitică, asemănătoare șoimului, despre care legenda 
afirmă că i-a condus pe Árpád şi triburile sale spre Câmpia Panonică. 

2. Bernard Klein, „Anti-Jewish Demonstrations in Hungarian Universities 

explicaţii în legătură cu nerespectarea numerus clausus — abolit totuși 
de guvernul precedent —, evită să se refere direct la subiect. Organiza- 
ţia Turul este cea care dă tonul contestației, argumentând că tinerii 
absolvenţi creștini n-au acces la piața muncii, pentru că evreii, colegii 
lor, ajung mai ușor în întreprinderi. Asociaţia reia pe cont propriu ar- 
gumentația din 1919 împotriva capitaliștilor evrei, considerați exploa- 
tatori ai mizeriei sociale și a cincea coloană a bolșevismului.! Foarte 
puține instituţii protestează împotriva acestor argumente și contra 
numerus clausus, în general. Cu toate acestea, anumite organizații 
catolice se desolidarizează de mișcare și se pronunţă pentru reveni- 
rea la ordine. În definitiv, studenţii sunt dezamăgiţi de Gömbös, de la 
care așteptau să-și pună în practică programul corporatist. Guvernul 
e stânjenit și încearcă să minimalizeze mișcarea: unele universități 
sunt închise timp de câteva zile și ameninţă să anuleze un întreg se- 
mestru dacă ordinea nu e restabilită. Gömbös promite mai bune per- 
spective pentru absolvenţi. În Parlament, aleșii apropiați de Gömbös 
îi susțin fără rezerve pe studenți, în timp ce presa se împarte între 
susținere și condamnare. Opoziția vede în această afacere un mijloc 
de a se face auzită, și deputaţii social-democrați și liberali — dintre care 
mulți sunt evrei — interpelează guvernul și autoritățile universitare. 
Are loc chiar o întâlnire în noiembrie 1933 între Dezs6 Stern, preșe- 
dintele comunităţii evreiești de la Debrecen, și Hóman, însă acesta din 
urmă dă înapoi, invocând situația economică precară și agitația par- 
tidelor din opoziţie.? 

În același timp, interzicerea treptată a serviciilor publice evreilor 
se accentuează, începând cu corpul profesoral. Numărul de evrei din 
administraţie se diminuează în primul deceniu de după război. În 
plus, legislaţia referitoare la maghiarizarea numelor de familie de- 
vine mai constrângătoare și chiar în mod deschis restrictivă, pentru 
a-i împiedica pe evrei să adopte patronime maghiare, lucru pe care 
fuseseră încurajați să-l facă până atunci, procedura respectivă fiind 
de rutină. Administraţia locală le este interzisă gradat: astfel, la Bu- 
dapesta, jurisdicția municipală se străduiește să reducă numărul 
evreilor în grupul așa-numiţilor virilis. Aceștia din urmă erau, de 
fapt, cei mai mari contribuabili din oraș și, prin urmare, mari electori 
abilitați să aleagă jumătate dintre membrii Consiliului Municipal; 

pentru a menţine un relativ echilibru, venitul reprezentanţilor pro- 
fesiilor intelectuale era artificial înmulțit cu doi, pentru a li se per- 
mite acestora să ia parte la vot. În aceste două grupuri, evreii erau în 
număr semnificativ și anumite cartiere aveau un electorat în majo- 
ritate evreiesc. 

În plus, Legea XXVI:1920, care decide atribuirea de pământuri foș- 
tilor combatanți care se distinseseră prin curaj, comportă implicit un 
aspect antievreiesc. De fapt, aceste pământuri pot fi rechiziționate, 
dacă este necesar, pentru a fi atribuite eroilor de război, dar eventu- 
ala măsură de rechiziționare nu se aplică decât proprietarilor care 
au intrat în posesia bunurilor lor după 1864. Or, evreii n-au putut să 
obțină proprietăţi funciare decât după 1860 și încă și mai ușor după 
emanciparea din 1867, ceea ce înseamnă că practic toți proprietarii 
funciari evrei pot fi expropriați. Dezbaterea în jurul pământului și al 
ruralității chipurile inerente a națiunii maghiare joacă un rol deter- 
minant în fundalul psihologic al acestei decizii. În ideologia antise- 
mită, evreii nu pot să fie decât oameni ai banului și ai verbului, ei nu 
pot să poarte arme - sunt considerați fricoși — și nici să cultive pă- 
mântul, căci sunt, prin definiţie, rătăcitori. Legea referitoare la pă- 
mânt permite deci o întâlnire a celor două prejudecăți. În realitate, 
foarte puţin pământ a fost atribuit și încă și mai puţin rechiziționat, 
ceea ce arată incapacitatea regimului de a pune în practică o verita- 
bilă reformă agrară, pentru că această „jumătate de măsură“ nu pu- 
tea, în nici un caz, să fie așa ceva. 


Prima lege antievreiască, Legea XV:1938, este votată la 29 mai 1938, 
adică la mai bine de două luni după anexarea Austriei, care face ca 
Ungaria să aibă o frontieră comună cu Reichul german, și este adoptată 
în același an. Este imposibil să nu vezi în aceasta o măsură de actuali- 
zare, desigur timidă și parțială în comparaţie cu legile germane, dar 
care deschide calea nu numai către restrângerea locului evreilor în 
societate, dar pur și simplu către excluderea lor din întregi sfere. Le- 
gea este adoptată fără probleme de cele două camere ale Parlamentu- 
lui, în ciuda opoziţiei liberalilor și a social-democraţilor și a tentativelor 
reprezentanţilor Bisericilor de a obține amendamente în favoarea con- 
vertiților.! Conducătorii celor patru confesiuni creștine (romano- și 
greco-catolicismul, protestantismul evanghelic și reformat, unitaria- 

nismul, ortodoxismul răsăritean) nu se opun legii în principiu și admit 
astfel că chestiunea evreiască nu mai este doar religioasă. În schimb, 
ei refuză definiția legislativă care violează autonomia Bisericilor și 
caracterul sacru al convertirii; pe de altă parte, își exprimă neliniștea 
în legătură cu validitatea ulterioară a căsătoriilor mixte. 

Intitulată „Lege pentru protecția cea mai eficientă a echilibrului 
social și economic“, textul nu numai că se referă în mod explicit la 
evrei, ci dă o definiţie a identității iudaice.! În această perspectivă, 
orice membru al comunităţii este considerat evreu, ca și persoanele 
de origine evreiască convertite după 1919 și descendenții lor. Sunt 
totuși exceptați de la această regulă invalizii de război și câteva ca- 
tegorii de foști combatanți. Criteriul apartenenţei la iudaism nu va 
înceta să se lărgească ulterior, pentru a cuprinde tot mai multe per- 
soane convertite. Obiectivul precis și mărturisit al legii este să limi- 
teze la 20% proporţia evreilor în mai multe profesii și în economia 
țării în general. De aceea, ea îi afectează pe medici, jurnaliști, ingi- 
neri, membri ai baroului, cadrele din industrie și din comerț.? Con- 
trolul acestor dispoziţii trebuie să fie asigurat de camerele de meserii, 
iar, dacă acestea nu există, trebuie să fie create: acesta a fost cazul 
meseriilor din divertisment, teatru și cinema, în care evreii erau foarte 
prezenți. Ulterior, camerele trebuie să reducă numărul membrilor 
evrei, mai ales refuzând noile înscrieri; o cotă de 5% pe an de noi mem- 
bri evrei nu trebuie să fie depășită.3 Or, după recensământul din 1930, 
evreii reprezintă 33,4% din cadrele din industrie, 52,8% din cadrele din 
comerț și 34,2% din membrii profesiilor liberale. 

Însă, așa cum sublinia Viktor Karâdy, aceste dispoziţii sunt luate 
atunci când situația economică nu permite să fie puse în practică 
decât parțial.* Cei mai mulți membri care conduceau numeroase ca- 
mere profesionale fiind ei înșiși evrei, le este mai ușor să tergiver- 
seze sau chiar să blocheze aplicarea legii. Sever afectată de criza din 
anii 1930, economia ungară începe să regăsească drumul creșterii în 
1938. Întreprinderile sunt stimulate de comenzile germane și guver- 
nul decide punerea în practică a unui ambițios program de reînarmare 
şi de echipare. În acest context, expulzarea evreilor din secțiuni întregi 

ale economiei ar fi avut consecinţe catastrofale. De aceea, sectoarele 
industriei și comerțului sunt puțin afectate de măsurile de arianizare. 
După estimările publicate în organele comunităţii evreiești ale epo- 
cii, cum ar fi Egyenlőség (Egalitatea) şi Magyar-zsid6 szemle (Revista 
evreiască maghiară), fără aceste reacţii de păstrare și de apărare, mă- 
surile antievreiești ar fi amenințat sau chiar ruinat carierele a apro- 
ximativ 15000 de evrei în timpul celor cinci ani care erau atribuiți 
pentru aplicarea lor.! Într-adevăr, până în 1939, numărul patronilor 
evrei continuă să crească. 

Astfel, procesul de diminuare a statutului evreilor și politica de 
disimilare elaborată de stat nu afectează pe toată lumea la același 
nivel; ea are totuși tendinţa de a se intensifica, menținând aparențele 
legalităţii, pe care evreii o respectă cu scrupulozitate. Această atitu- 
dine li se pare de neînțeles organizațiilor internaţionale, care încearcă 
să intervină în favoarea lor. Două organizaţii evreiești maghiare de 
întrajutorare sunt create în această epocă pentru a veni în ajutorul 
victimelor legislaţiei: Biroul de Protecţie a Izraeliților Maghiari (Ma- 
gyar Izraelităk Pártfogó Irodája) şi Acţiunea Naţională de Ajutorare 
a Evreilor Maghiari (Országos Magyar Zsidó Segítő Akció), înființate 
în 1938, respectiv 1939, și care sunt în legătură directă.? Reacţiile de 
apărare ori chiar de luptă rămân limitate, așa cum o arată converti- 
rile, cu siguranță foarte numeroase în 1938, dar a căror incidență 
scade considerabil în anul următor, ca și cum totul reintra în ordine 
după o primă avertizare. În definitiv, numai 6% dintre evreii din Un- 
garia de după Trianon s-au convertit între 1938 și 1943, din care 8,3% 
dintre cei din Budapesta.’ Cifrele emigrației sunt încă și mai scă- 
zute. Este evident, cu toate acestea, că, pe măsură ce se apropie 
războiul și măsurile discriminatorii se intensifică, ponderea evrei- 
lor în totalul emigranților maghiari are tendința de a crește, însă 
rămâne totuși foarte redusă în comparație cu ceea ce se înregis- 
trează atunci în ţările vecine, de asemenea supuse legislației na- 
ziste sau de inspirație nazistă. 

În decembrie 1938, proiectul unei a doua legi antievreiești, care 
se inspiră din legislaţia deja pusă în aplicare de puterea nazistă în 
ţările vecine Ungariei, este prezentat Parlamentului de guvernul lui 
Béla Imrédy. Acesta, fost expert financiar anglofil devenit politician, 
a fost ministru de finanţe în guvernul Gömbös, apoi director al Băn- 
cii Naţionale. Ideologia lui extremistă, din ce în ce mai apropiată de 
Germania, a sfârșit prin a-l stânjeni chiar pe Horthy, iar Imrédy este 
înlocuit în februarie 1939 cu Pâl Teleki. Acesta făcea deja parte din 
guvernul Imrédy și participase la redactarea proiectului de lege; el 
este cel care și-a pus semnătura în josul textului celei de-a doua legi 
antievreiești, în mai 1939. Principala noutate adusă de Legea IV:1939 
se referă la definirea identității iudaice, care nu mai este considerată 
ca apartenenţă la o confesiune religioasă, ci este transformată într-o 
definire rasială, după modelul german. Conform legii, orice persoană 
care are cel puţin un părinte sau doi bunici care sunt sau au fost evrei 
trebuie să fie considerată, de asemenea, evreu, la fel ca și copiii săi 
născuţi după ratificarea legii. Sunt considerate evrei și persoanele 
care s-au convertit după 1 august 1919, data căderii Republicii Sfatu- 
rilor. În plus, evreii de origine străină nu mai pot fi naturalizați şi chiar 
riscă să fie privaţi de cetățenie dacă aceasta a fost primită după 1914.! 

Această considerabilă lărgire a criteriilor permite ca 100000 de 
persoane să redevină evrei. Măsura provoacă protestele Bisericilor 
catolice și protestante, care contestă „reiudaizarea“ convertiților și a 
copiilor lor; în această privinţă, protestul cel mai energic vine de la 
Gyula Glattfelder (1874-1943), episcop de Csanád, membru al Ca- 
merei Superioare și președinte al Acţiunii Catolice, dar argumen- 
tele sale rămân la nivel spiritual și nu incriminează justeţea politicii 
întreprinse împotriva evreilor.? Primatul Ungariei, cardinalul Jusz- 
tiniân Serédi, se ridică, și el, împotriva acestei discriminări instau- 
rate între creștini. Obiecţiile capilor Bisericii catolice sunt transmise 
și de episcopii protestanți, dar ele nu sunt luate în considerare de 
guvern. Biserica reformată nu vorbește, de altfel, pe o singură voce: 
ierarhia și pastorii mai în vârstă sunt, în general, ostili legilor discri- 
minării. Clerul calvinist inferior, în schimb, este treptat cucerit de 
retorica extremistă. Acesta consideră legile antievreiești o ocazie de 

a răsturna vechea ordine și de a face ca păturile cele mai modeste să 
progreseze spre participarea politică. Această derivă este vizibilă și 
la catolici, iar contactele mai multor preoţi, respectiv ale anumitor 
episcopi, cu liderii de extrema dreaptă sunt evidente. Teologi pre- 
cum Lajos Mezgâr sunt apropiați de Fidel Pálffy, care se înrudeşte cu 
mișcarea Crucilor cu Săgeți. 

Legea provoacă timp de patru luni vii dezbateri în Parlament, în 
special în Camera Superioară. Dincolo de punctul de vedere strict 
religios, discuţiile se poartă în jurul consecințelor aplicării legii asu- 
pra economiei naționale. Contele Bethlen, economistul Lóránt Hege- 
diis sau contele Gyula Kârolyi, bunăoară, își exprimă dezaprobarea 
și neliniștea, condamnând, de altfel, evidenta inspirație germană a 
legii, străină, după părerea lor, de situația deosebită a evreilor din 
Ungaria. Kârolyi renunță chiar la locul său ereditar în Camera Su- 
perioară pentru a protesta împotriva legii. Însă alegerile legislative 
care au loc la sfârșitul lunii mai par să întărească guvernul în între- 
prinderea sa: opoziția pierde o mare parte din rarele locuri pe care 
le poseda încă în Camera Inferioară, deschizând calea partidului 
fascist al Crucilor cu Săgeți. 

Principalul obiectiv al legii rămâne „reducerea expansionismului 
evreilor în viața publică și economică“.! De altfel, în sectorul public, 
legea va fi pusă în practică cel mai eficient — și în primul rând — în 
învățământ, unde toți profesorii evrei sunt obligați să demisioneze, 
să iasă la pensie sau sunt, pur și simplu, dați afară. Același proce- 
deu este aplicat în cazul tribunalelor. Cu toate acestea, este evident 
că măsura are mai mult valoare de simbol decât o veritabilă pondere 
economică, pentru că evreii erau angajaţi în mică proporție în secto- 
rul public. Tot la nivelul simbolisticii, evreii nu mai pot fi eligibili în 
Camera Superioară a Parlamentului, unde rămâne numai marele-ra- 
bin, la fel ca și ceilalți reprezentanți ai comunităților religioase recu- 
noscute în țară. Or, Camera Superioară, din care fac parte membrii 
marilor familii ale nobilimii maghiare, numără, este adevărat, puţini 
evrei, în schimb aici se află mai mulți membri ai aristocrației financiare 
și industriale, în cea mai mare parte convertiți. În multe alte instituţii 
reprezentative, dreptul de vot și eligibilitatea evreilor sunt restrânse. 

A doua lege antievreiască întărește și reactivează dispoziţiile in- 
cluse în prima: prezența evreilor în camerele de meserii este din nou 
scăzută la 12%, și chiar la 6% pentru unele dintre acestea. Conform 

procedurii preconizate în legea din 1938, este interzis de acum îna- 
inte să fie admiși noi membri evrei în aceste organizații atâta timp 
cât nu este atins procentul minim. Reducerea efectivelor de evrei 
afectează, de asemenea, universitatea și învățământul superior în 
ansamblu, unde proporția de studenţi evrei nu trebuie să depășească 
6%, ceea ce înseamnă întoarcerea pur și simplu la numerus clausus. 

Legea din 1939 introduce noi restricţii, care afectează nu numai 
domenii din ce în ce mai largi și variate ale profesiilor independente 
și liberale, dar și sferele în care evreii erau actori importanţi.! În acest 
mod, se încearcă eliminarea lor din presă și din edituri, interzicân- 
du-li-se posesia, direcţia și tipărirea de ziare și reviste; de asemenea, 
nu mai pot fi angajaţi în posturi de conducere. Această măsură se aplică 
și instituțiilor de divertisment, unde se interzice evreilor să conducă 
teatre și cinematografe sau orice alt loc de spectacol. 

În fine, statul se implică mai mult în procesul de excludere a evre- 
ilor, privându-i de anumite monopoluri de stat, cum ar fi debitele de 
tutun, vânzarea de alcool și farmaciile. În aceste trei ramuri comer- 
ciale, evreii au o veche experienţă, fiind printre primii care au co- 
mercializat pe scară mare producţia de tutun, una dintre cele mai 
importante surse de venit naţional în agricultură, și, de asemenea, 
pionierii distileriei industriale. Conform paragrafului 13 al legii, co- 
menzile de stat adresate întreprinderilor „evreiești“ trebuie, și ele, re- 
duse, dar în mod treptat, pentru a nu destabiliza piețe întregi. Astfel, 
aceste întreprinderi nu mai pot primi decât 20% din toate comenzile 
de stat pentru anul bugetar 1939—1940, apoi 10% pentru 1941-1942 
și se prevăd 6% pentru 1943—1944-? 

Municipalităţile cad astfel sub incidenţa legii și trebuie să impună 
limite prezenţei prăvăliașilor și artizanilor evrei, cărora nu le mai 
acordă noi licențe. Acest lucru nu este obligatoriu în teorie decât în 
orașele în care proporția de comercianţi evrei este egală sau depășește 
6%, dar, în cea mai mare parte a orașelor maghiare, această limită 
este mult depășită. Pentru prima dată, și agricultura devine un do- 
meniu supus restricțiilor: paragrafele 15 și 16 nu se mulțumesc să 
interzică evreilor să cumpere pământ, ele îi privează, în același timp, 
de drepturile lor de proprietate, fără a-i autoriza, în schimb, să în- 
chirieze terenuri.? În întreprinderi, dispoziţiile legii din 1938 sunt 

reluate practic ad litteram, dar proporția autorizată de angajați evrei 
este corectată și scade: numai 12% în angajarea de gulere albe. În plus, 
se interzice întreprinderilor care se află mai jos de acest procent să 
recruteze muncitori evrei. După o estimare realizată atunci de con- 
ducătorii comunității din Budapesta, aproximativ 250000 de evrei 
s-ar fi găsit în șomaj în urma intrării în vigoare a legii.! 

Într-o mai mică măsură, a doua lege antievreiască este la fel de 
diferit aplicată ca prima. Yehuda Don a făcut calcule semnificative în 
legătură cu situația economică a evreilor din Budapesta. El a ajuns la 
concluzia că dacă legea ar fi fost strict respectată, 61000 din cei 100000 
de evrei activi din capitală și-ar fi pierdut locul de muncă, ceea ce nu 
s-a produs. La fel, tentativa de a-i transforma pe intelectualii (gule- 
rele albe) evrei în muncitori s-a dovedit foarte repede nerealistă. Se 
pare că una dintre soluțiile la aceste transferuri inadecvate luate în 
calcul de către legislatori a fost formarea de batalioane de muncă for- 
ţată, create chiar în 1939. În timpul dezbaterilor referitoare la legile 
antievreiești, a fost evocată pe scurt și chestiunea serviciului militar 
și s-au invocat argumentele tradiționale ale antisemiţilor despre pre- 
tinsa lașitate a evreilor și inadaptarea lor la problemele militare. Se 
decide, prin urmare, să fie excluși de la recrutare și să fie înlocuită 
această datorie civică prin instaurarea muncii forțate. Introducerea 
acestei proceduri permite ca zeci de mii de tineri evrei să fie sustrași 
din câmpul muncii și, între iulie 1939 și noiembrie 1940, sunt înfiin- 
țate aproximativ 260 de unităţi de muncă forțată, în care vor fi adu- 
nați curând 52000 de evrei, însoțiți de alte „elemente nefiabile“, precum 
comuniști, lideri sindicali și alți opozanți politici.? 


Perioada cuprinsă între adoptarea acestei legi și intrarea în război a 
Ungariei, în 1941, constituie o fază de aplicare strictă în anumite do- 
menii și mai tolerantă în altele, conform tendinței deja observate, 
care consta în cruțarea intereselor majore ale economiei și, în conse- 
cință, a marilor întreprinderi controlate de evrei. Asta explică de ce 
sectorul public a făcut obiectul celor mai extinse măsuri de aplicare: 
excluderea evreilor din toate instituţiile de stat a fost terminată în- 
tr-un an — și chiar mai rapid în anumite instituţii. Armata, ale cărei 


1. Don, „Anti-Semitic Legislations in Hungary and their Implementation in 
Budapest“, ed. cit., p. 53. 

2. Katzburg, „Hungarian Jewry in Modern Times: Political and Social Aspects“, 
ed. cit., p. 160. 

înclinații antisemite erau notoriu afișate, s-a debarasat în grabă de 
rarii evrei prezenţi în rândurile sale. În viața economică, punerea în 
practică a reglementării a fost aparent mai puțin severă. Dar, ca și 
prima lege, ea îi afectează pe comercianții mici și mijlocii, pe artizani, 
negustorii ambulanți, ale căror condiţii de trai devin extrem de precare. 
Liderii comunităţii protestează în mod regulat împotriva suprimării 
licenţelor comerciale impuse evreilor. Însă rolul motor al întreprinzători- 
lor evrei în viața economică nu înregistrează schimbări sensibile în 
această perioadă, pentru că principalii actori ai economiei maghiare 
care sunt marii industriași și bancherii continuă să lucreze normal. 
Guvernul își menţine atitudinea pragmatică, având grijă să nu se 
atingă de personajele-cheie esenţiale bunei funcționări a sistemului. 
Ca și prima lege, a doua este practic inaplicabilă de fapt, căci poate 
ruina edificiul financiar și industrial al ţării sau poate provoca fuga 
capitalurilor și a creierelor. În schimb, este perfect posibil să se exer- 
cite împotriva evreilor o politică antisemită prin intermediul altor con- 
strângeri, ceea ce prezintă avantajul pentru oamenii de stat maghiari 
de a-l mulțumi pe aliatul german, fără a pune în pericol interesele 
vitale ale țării. Această oscilație permanentă între rezistență și aco- 
modare caracterizează nu numai politica maghiară începând de la ju- 
mătatea anilor 1930, ci exprimă și tensiunea care domnește în fruntea 
statului între regent și guvernele sale. 


X 


Regentul în regatul său 


PRINCIPALA REȘEDINȚĂ A REGENTULUI ESTE PALATUL REGAL 
din Buda. În Memoriile sale, Horthy prezintă instalarea aici drept 
voința guvernului, deși, în acest caz, nu este nimic altceva decât logică 
pură.! Bineînţeles, el vrea să dea dimensiunea aversiunii sale față de 
decorul inspirat de imaginea lui Franz Joseph, dar suveranul, care 
avea cu siguranță gusturi personale modeste, nu și-ar fi renegat ni- 
ciodată rangul și utiliza reședințele aparținând dinastiei. Palatul 
regal este, în plus, perfect echipat pentru a primi administraţia re- 
genței. Reședință de la începutul secolului al XVIII-lea, palatul a 
adăpostit mai întâi consiliul locotenenței și pe palatin, apoi pe rege 
în timpul sejururilor sale în capitală. Ridicarea Budapestei la statutul 
de reședință regală în 1892 o face să acceadă la un nivel superior. 
Întoarcerea la vechiul regim presupune, prin urmare, și să fie reacti- 
vate sediile puterii. O dezbatere între partizanii și detractorii regen- 
tului sugerează că Horthy a ales în mod deliberat să se instaleze în 
apartamentele regale și să utilizeze birourile altădată dedicate șede- 
rii regelui. Or, el afirmă contrariul în Memoriile sale, spunând că a 
optat pentru aripa rezervată oaspeţilor străini. Se pare că acest lucru 
este confirmat de relatarea nurorii sale, ca și de mărturiile mai puțin 
susceptibile de parti pris, precum cea a fostului diplomat György Bar- 
cza. În zilele noastre, această aripă a Palatului Regal este ocupată de 
Biblioteca Naţională. Nu este vorba deci despre aripa zisă „regală“, 
care dă spre Dunăre, ci de aripa opusă, numită aripa de „vest“, care 
dă spre cartierul Krisztinavâros. Marile saloane de recepţie, de exem- 
plu Sala de Marmură (Măârvânyterem), ca și terasa, au fost utilizate, 
fără îndoială, în timpul vizitelor oficiale (cea a regelui Italiei, în mai 


1. Horthy, Ein Leben für Ungarn, ed. cit., p. 135 (versiunea maghiară, Emlék- 
irataim, ed. cit., p. 140). În versiunea franceză, Mémoires de lamiral Horthy, ed. 
cit., p. 110. 

1937, și în timpul Congresului euharistic, din mai 1938), ca și pentru 
tradiționalul garden-party, oferit în fiecare an de regent. Fotografii și 
jurnale de actualități arată că a fost exploatat tot spaţiul, inclusiv 
curţile interioară și exterioară (Piaţa Sfântul Gheorghe) pentru tre- 
ceri în revistă, parade și ceremonii de conferire de decoraţii. La palat 
este păstrată și Coroana, la primul etaj al aripii regale. Celelalte clă- 
diri din proximitate sunt Palatul arhiducelui Joseph și, în față, Pala- 
tul Sândor, reședința primului ministru. 

Guvernul alocă aproximativ 10000 de penghei pe an pentru între- 
ţinerea regentului, ceea ce corespunde, la acea vreme, unui salariu 
de ambasador. Personalul casei include un bucătar, un anume Ma- 
rek, un valet de cameră, câţiva lachei și șoferi.! Persoana regentului 
este păzită de doi soldați și garda regală asigură serviciul de ordine 
în jurul și în interiorul palatului. Cu totul, Horthy și familia sa ocupă 
nouă încăperi ale palatului, care are mai multe sute. În salon, foto- 
grafii de familie (Paulette, fetele lui Miklós, o vedere cu Kenderes și 
una cu „Novara“) dau impresia de intimitate.? La etajul superior, sunt 
adunate cadourile și alte mărturii ale devoţiunii populare primite de 
Horthy. Un apartament este oferit fiului mai mare, Istvân, după că- 
sătorie. Soţia sa menţionează că ferestrele acestuia dădeau spre sud, 
spre Tabân și muntele Gellert. Tânărul cuplu, care are curând un fiu, 
ocupă cinci camere. Au, de asemenea, propriul personal: o ordonanță 
pentru István, o cameristă pentru soția sa, Ilona, și o bucătăreasă, aju- 
tată de faimosul Marek, în caz de nevoie. 

În plus, Horthy se duce la Gödöllő, la est de Budapesta, unde-și 
petrece, în general, sfârșitul verii, din august în septembrie. Acest mic 
palat baroc, proprietatea contelui Grassalkovich, a fost oferit dinastiei 
de Habsburg la începutul secolului al XIX-lea. Pădurea care-l încon- 
joară este foarte potrivită pentru practicarea vânătorii. De altfel, re- 
gina Elisabeta se ducea frecvent acolo în acest scop. Horthy îl folosește 
pentru invitaţii la partide de vânătoare. Îi primește aici pe diplomaţi 
și pe propriii miniștri. Începutul verii este, în schimb, consacrat vie- 
ţii de familie la proprietatea de la Kenderes. Temperaturile pot urca 
destul de mult în Marea Câmpie în iulie, însă Kenderes este un loc 
uscat și bine aerat. Pentru a se răcori, Horthy a construit o piscină în 
parcul alăturat reședinței și terenuri de tenis. Fotografiile de fa- 
milie sunt mărturii ale acestor momente de destindere și de practi- 
care a sportului într-un cadru intim. Unele dintre ele au fost făcute 


1. Ilona Edelsheim Gyulai, Becsület és kötelesség, ed. cit., vol. 1, p. 70. 
a. Schmidt-Pauli, Nikolaus von Horthy, ed. cit., p. 237. 

pe terasa care se găsește în spatele casei și care există și astăzi. Par- 
terul este ocupat de marele salon, de sufragerie și bucătărie. Acest 
aranjament poate fi văzut numai în fotografiile făcute în anii 1930 și 
la începutul anilor 1940. Clădirea este ocupată de la sfârșitul războ- 
iului de o școală profesională și internatul acesteia. Parcul și tot ce 
se află în imediata apropiere s-au modificat radical — existau acolo o 
grădină de trandafiri, un heleșteu, numeroși pomi fructiferi și, mai 
departe, clădirile destinate hergheliei.! În casă, numai dispunerea 
camerelor de la parter permite reconstituirea habitatului familiei 
Horthy; recent, au fost restaurate și pictate din nou stucaturile. În 
salon, a fost amenajat un spațiu memorial cu fotografii și un portret 
al lui Horthy. Două piese dispărute aveau o importanţă deosebită: 
biblioteca, îmbogăţită cu achiziţiile făcute de toți membrii familiei de 
la cumpărarea domeniului, și biroul lui Horthy, în care se afla por- 
tretul lui Franz Joseph pictat în timpul sejurului vienez. Spre deo- 
sebire de mulți ofițeri de marină, regentul nu pare să fi colecționat 
obiecte exotice pe care le-ar fi putut aduce din călătoria în jurul lu- 
mii: el nu avea atunci o avere personală care să-i permită să cumpere 
așa ceva și probabil că nici gustul format pentru „artele primare“. 
Casa este cu siguranță decorată cu trofee de vânătoare, dar într-o 
măsură rezonabilă. Câteva fotografii amintesc de unele partide de 
vânătoare la Kenderes și la Gödöllő. Cea mai mare parte au fost fă- 
cute alături de invitaţii străini. Horthy este, și el, invitat la vânătoare 
în timpul rarelor sale vizite oficiale (Austria, Germania, Polonia). 
Familia se duce pentru ultima oară la Kenderes în vara anului 1943: 
ocupația germană din martie 1944 îl face pe Horthy să renunțe să se 
depărteze de capitală. 

Regentul duce o viață foarte ordonată, ritmată în exterior de sar- 
cinile sale de reprezentare, care sunt numeroase, în pofida a ceea ce 
susține chiar el. Călătorește mult în țară, inaugurează, celebrează și 
comemorează. Se trezește la ora 7 și face sport în fiecare dimineaţă: 
echitație în Vérmező și în parcul Városmajor la Budapesta, ca și la Gö- 
dăll6, echitație şi tenis la Kenderes. Întreţinerea corpului este o verita- 
bilă necesitate pentru el, care nu se va dezminţi niciodată. Aceasta este 
dublată de grija evidentă pentru înfățișarea proprie, care înseamnă 
mult în difuzarea imaginii sale. O zi tipică începe cu un mic dejun luat 
în compania soţiei sale. El bea ceai și mănâncă o felie de jambon și 
două ouă fierte moi. Cei doi discută despre programul zilei, apoi Hor- 


1. Ibid., p. 240. 

thy citește ziarele. După aceea, începe partea oficială a programului. 
Iul se duce în biroul său și-l sună pe aghiotant.! Reproduce astfel ritua- 
lul de la Viena alături de Franz Joseph. Dejunează în compania soţiei 
ui eventual a celor apropiaţi. Fumează în plus o duzină de țigarete și 
bea multă cafea de-a lungul zilei. Seara și-o petrece în mod frecvent 
lu teatru, cel mai adesea la Teatrul Naţional (Nemzeti Színház), la Aca- 
demia de Muzică sau la Operă. Aceasta din urmă este preferata sa și 
povestește bucuros amintirile despre reprezentațiile memorabile de la 
Upera din Viena, unde Caruso l-a impresionat în Puccini. Cu această 
ocazie, Horthy folosește expresii în limba germană și se confesează: 
„lUn spectacol] demn de adulat“ (zum niederknien).2 Regentul nu uti- 
lizează loja regală de la Operă decât în timpul ceremoniilor și ocupă, 
in general, o lojă de la parter, așa cum stau mărturie mai multe foto- 
grafii. La Academia de Muzică, în schimb, el ia loc într-o lojă rezervată. 
Familia Horthy nu disprețuiește nici cinematograful, unde se duce re- 
pulat, însă cel mai adesea regentul se duce în compania unuia dintre 
fiii săi. Se numără printre spectatorii primelor filme sonore maghiare, 
dar este, mai ales, amator de comedii vieneze și-i apreciază în mod spe- 
cial pe actorii populari Hans Moser și Paul Horbiger. 

Când nu se cinează înaintea spectacolului, masa e servită la ora 
20. Apoi, Horthy face pasiențe, iar soția sa are întotdeauna un lucru 
de mână alături, în general tricotează. Uneori, îi citește soțului. Hor- 
thy personal nu citește literatură, ci lucrări de teorie militară și na- 
vală sau cărți de științe naturale și memorii. O librărie din Budapesta 
cunoaște gusturile familiei și-i furnizează cărți. Seara se termină, în 
acest caz, în jurul orei 23. Duminica după-amiază, se joacă bridge, 
care este una dintre distracțiile favorite ale Magdei din anii petre- 
cuţi la Pola, uneori în compania unor invitați aparținând cercului de 
apropiaţi. Bridge-ul face parte din ritualurile familiei, la care se aso- 
ciază ulterior și tânăra soție a lui Istvân, Ilona. Familia Horthy se 
relaxează emoțional prin această activitate și continuă să joace chiar 
și în cele mai grele ore ale ocupaţiei germane, apoi de exil în Germa- 
nia și, în fine, în Portugalia. Ca și generalul de Gaulle, care s-a stins 
făcând o pasienţă, Horthy ar fi putut foarte bine să se prăbușească în 
timpul unei partide de bridge. 


1. Zsolt Harsányi, „Hogyan él a kormányzó?“ [Cum trăiește regentul?], în 
Horthy Miklós, Singer & Wolfner, Budapest, 1939, p. 252. 

2. Edelsheim Gyulai, Becsület és kötelesség, ed. cit., vol. 1, p. 209. 

3. Harsányi, „Hogyan él a kormanyzo?“, ed. cit., p. 256. 

Fără Memoriile nurorii sale, puține elemente ne-ar permite să re- 
constituim viața familiei Horthy. Și încă este vorba despre o relatare 
a posteriori și care nu începe decât după căsătoria ei cu István, în 1940, 
deci foarte târziu. Horthy însuși povestește puține anecdote familiale în 
Memoriile sale și numai moartea lui István își găsește acolo un loc rela- 
tiv important. În perioada interbelică, cei doi fii sunt încă în perioada de 
formare și de studii. Paulette se căsătorește foarte tânără, la 1 apri- 
lie 1922, cu László Fáy. Soțul e protestant, tradiția familiei fiind astfel 
respectată. Este însă un eșec, iar divorțul este pronunţat în 1927. În le- 
gătură cu acest mariaj circulă o glumă bazată pe un joc de cuvinte in- 
traductibil, de care ungurii sunt mari amatori, dar în context este 
interesantă: este practic singura glumă colportată pe seama familiei. 
Ea se referă la tentativa de restauraţie a lui Carol și la numele soțului 
lui Paulette: „Care este diferenţa dintre regele Carol și Horthy? Pe regele 
Carol îl doare capul (fáj a feje), pe Horthy îl doare ginerele (Fáy a vejeY.! 

Paulette suferă deja de tuberculoză și din cele două căsătorii ale 
sale nu rezultă copii. Al doilea mariaj are loc la 14 februarie 1930, 
când se căsătorește cu contele Gyula Kârolyi Jr. Căsătoria religioasă 
a fost posibilă graţie unei intervenţii directe a nunțiului apostolic 
Angelo Rotta pe lângă papă, lucru pentru care Horthy îi este recu- 
noscător.? Familia Károlyi este catolică, iar Paulette rupe deci cu tra- 
diția familială, însă trebuie să reamintim că nu toate fetele din familia 
Horthy s-au căsătorit în mod sistematic cu protestanți. La 4 august 
1927, al doilea fiu, Mikl6s, se căsătorește, și el, cu o reprezentantă a 
familiei Kârolyi, sora lui Gyula, Mâria-Consuelo, cu care are două fiice, 
Zs6fia (născută în 1928) și Nicolette (născută în 1929). Această căsă- 
torie se termină peste câtva timp cu un divorț, iar fetele sunt după 
aceea crescute de mama lor. Viaţa privată a celor doi băieți este agi- 
tată și isprăvile lor constituie un tabu; numai detractorii familiei vor- 
besc despre ele și au tendinţa să le exagereze. Or, unii fii de aristocrați 
fac lucruri mult mai rele. Cei doi tineri sunt amatori de sport, ca ta- 
tăl lor, dar încearcă lucruri noi: automobil, aviaţie. Fac accident după 
accident — mai ales Miklós —, lucru care nu pare să-l supere pe Hor- 


1. Gluma este povestită de părintele Zadravecz. Páter Zadravecz titkos nap- 
l6ja, ed. cit., p. 263. 

2. Segreteria di Stato. Sezione per i Rapporti con gli Stati. Archivio Storico 
AA. EE. SS. Ungheria Pos. 51 PO. 1930—1940. Rapporti della nunziatura su argo- 
menti politici e vari 1930—1940. Fasc. 47, scrisoarea lui Rotta din 2 ianuarie 1934, 
fol. 17-18. 

thy, dar care îi dă emoții mamei. În 1926, pe un drum din Budakeszi, 
Miklós lovește cu bolidul său o tânără lăptăreasă, care moare în ac- 
cident, el însuși fiind serios rănit. În urma unui alt accident, care îl 
lasă cu câteva sechele, abandonează sporturile violente și își asumă 
responsabilități pe lângă mai multe asociaţii sportive maghiare. No- 
torietatea și situaţia lor privilegiată fac, de asemenea, din cei doi frați 
animatori căutați la sărbătorile din Budapesta, cu excesele lor în 
ceea ce privește alcoolul și femeile. Nici un cuvânt despre toate aces- 
tea în Memoriile Ilonei, nici în hagiografiile produse recent despre 
István și Miklós. Căsătoria relativ tardivă a primului, în 1940, este 
mai degrabă un răspuns la voința părinţilor de a pune capăt acestui 
comportament imoral, care devenea nedemn de funcția pe care el o exer- 
cita atunci în fruntea căilor ferate ungare și de presupusa necesitate 
de a pregăti succesiunea. 

Cei doi fii au moștenit de la tatăl lor talentul pentru limbi străine 
și gustul țărmurilor îndepărtate. După ani de indecizie în legătură cu 
cariera lui Mikl6s, care a început în comerțul internațional, mai ales 
pe lângă de Banca Anglo-Ungară!, acesta este orientat spre diploma- 
ţie. Venise, de fapt, vremea să renunțe la escapadele care puteau avea 
urmări neplăcute. Pare plauzibil într-adevăr că Miklós a avut o legă- 
tură cu regina Egiptului, Nazli Sabri, în timpul numeroaselor călăto- 
rii presupuse de postul său de la bancă. Această afacere antrenează 
de altfel destituirea ambasadorului, care la început acoperise aven- 
tura. Intrarea lui Mikl6s în serviciul diplomatic nu este deci în mod 
necesar o soluţie foarte potrivită. Ea suscită într-adevăr puternice 
reticențe din partea unui corp în care până atunci nu fusese numită 
nici o personalitate din afara profesiei. Alegerea Braziliei intervine în 
urma „rotirii cadrelor“: ambasadorul în Brazilia, Albert Haydin, este 
numit în Argentina, unde tocmai s-a schimbat guvernul. Însărcinatul 
cu afaceri Andor Szentmikl6ssy asigură interimatul înaintea sosirii 
lui Miklós Horthy Jr., care intervine în mai 1939. Acesta din urmă este 
detașat și primește titlul de trimis extraordinar (rendkívüli követ). Nu 
apare în listele Ministerului Afacerilor Externe, ceea ce confirmă ca- 
racterul excepțional al numirii sale.? În timpul şederii acolo, învață 


1. Miklós Mester, Arcképek. Két tragikus kor árnyékában (Portrete. În umbra 
a două epoci tragice |, Tarsoly Kiadó, Budapest, 2012, p. 581. 

2. Pál Pritz, „A külügyi szolgálat. története (1936-1941)* [Istoria serviciului 
diplomatic (1936-1941), în Magyar diplomacia a két háború között. Tanulmányok, 
Magyar Történelmi Társulat, Budapest, 199p, p. 86. 

bine limba portugheză, lucru care-i va sluji în viitor. În 1942, este 
rechemat la Budapesta în urma morții fratelui său. Toate mărturiile 
sunt de acord în a-l descrie pe fratele mai mare, Istvân, ca mult mai 
dotat decât cel mic — dar totul este relativ. Este incontestabil fiul iubit 
al tatălui său. Născut în 1904, el calcă mai întâi pe urmele acestuia 
din urmă și intră la paisprezece ani la Academia Navală înainte de a 
urma, după război, studii de inginer la Școala Politehnică din Buda- 
pesta (Miegyetem). Îşi completează educaţia pe șantierele de pe in- 
sula Csepel. Efectuează serviciul militar într-un regiment de husari, 
apoi se îndreaptă spre aviaţie și devine pilot civil, arma aeriană fiind 
supusă controlului interaliat în virtutea stipulaţiilor Tratatului de la 
Trianon. Pleacă ulterior în Statele Unite ale Americii și lucrează la 
Uzinele Ford, în 1929. La întoarcere, se angajează la Societatea Căilor 
Ferate Ungare (MÂVAG: Magyar Királyi Állami Vas-, Acél- és Gép- 
gyárak „Uzinele de Stat Regale Ungare de Fier, Oțel și Mașini“), unde 

se va desfășura toată cariera sa, ajungând să obțină postul de director 
general, în iunie 1940. Ocupă această funcţie până în 1942, moment 

în care este numit regent adjunct. Între timp, a fost numit secretar de 

stat la transporturi, dar a demisionat la intrarea în război a Ungariei, 
pentru a relua serviciul militar. Începând de atunci, a efectuat mai 
multe misiuni pe Frontul de est, unde și-a găsit moartea, la 20 august 

1942. Se căsătorise, la 27 aprilie 1940, cu contesa Ilona Mâria Edels- 
heim-Gyulai, fata contelui Leopold și a contesei Gabriella Pejacsevics. 
Este un mariaj făcut în grabă, căci cei doi soți s-au întâlnit în timpul 

balului de la Operă la începutul anului. Logodnica este catolică, dar 
tatăl ei e luteran, iar căsătoria este celebrată în biserica din Piaţa 

Szilâgyi Dezs6, calvinistă, fiind oficiată de episcopul calvinist Lâszl6 

Ravasz.! Evenimentul este unicul moment de mondenitate al familiei 

Horthy și este pe larg mediatizat. Este totuși umbrit de boala lui Pau- 
lette, care decedează de tuberculoză la 26 iunie 1940. Pilotând pro- 
priul avion, István își duce tânăra soţie în voiaj de nuntă în Africa de 

Nord. Vizitează Libia și Egiptul. Fiul lor Istvân se naște la 17 ianua- 
rie 1941 la Budapesta. Unele guri rele pretind că Istvân a continuat 

să ducă o viață puțin stabilă chiar și după căsătorie, o aserțiune care 

bineînțeles că nu este coroborată de soţia lui, care îl consideră, dim- 
potrivă, un model de virtute. Este adevărat că nașterea micului Ist- 
vân face mult pentru acreditarea tezei unei „dinastii“ Horthy, ale 

cărei promotoare ar fi fost femeile. 


1. Edelsheim Gyulai, Becsület és kötelesség, ed. cit., vol. 1, p. 60. 

Personalitatea cea mai misterioasă în această privinţă este, cu 
siguranță, cea a Magdei. Ea apare, pe de o parte, ca fiind străină de 
viața politică și de constrângerile funcției exercitate de soțul — apoi 
de fiul — ei și, conform spuselor proprii, reticentă față de orice mani- 
lestare publică a prezenței sale; și, pe de altă parte, o vedem la fie- 
care ceremonie sau prestație publică a lui Horthy. Criticii regimului 
o prezintă ca pe o eminenţă cenușie și ca pe motorul esenţial care 
ghidează ambiția soțului său. Zoltán Vas o consideră o manipulatoare 
însetată de putere. Ea l-ar fi împins de altfel pe Horthy spre catoli- 
cism. Cu siguranţă, acționează din umbră, dar se pare că a fost mai 
ales protectoare. Îi este foarte frică, până la panică, de atentate și, la 
începutul perioadei de instalare la palat, le interzice tuturor să se 
apropie de ferestre.! Această temere reapare în martie 1944, după 
sosirea germanilor. Nora sa o portretizează ca pe o femeie foarte pi- 
oasă, care nu lipsește de la nici o slujbă, recită rozariul și rostește 
rugăciunile. Părintele Zadravecz spune că era „de o profundă religio- 
zitate“. După Ilona, Magda ar fi ținut un jurnal din care dă uneori ex- 
trase, dar care a dispărut în totalitate. Rolul său în cadrul aparatului 
puterii se limita la operele de binefacere. Se implică în toate campa- 
niile de caritate și face sacrificii, ceea ce nu prea corespunde imaginii 
de persoană timidă și care refuză expunerea mediatică. În fiecare an, 
în decembrie, ea ţine o alocuţiune radiodifuzată și cea mai mare parte 
timpului filmată, pentru a-i încuraja pe maghiari să contribuie la ini- 
ţiativa sa în favoarea copiilor săraci.? Toți observatorii sunt de acord 
să descrie o femeie cu o prestanță indubitabilă, lucru de altfel evident 
în fotografii, foarte conștientă de rangul și de poziţia ei: „O femeie 
frumoasă și delicată, pe deasupra de o feminitate strălucitoare“. Mi- 
nistrul francez Louis de Vienne subliniază „amabilitatea și grația sa“.* 
Englezul Owen Rutter o descrie așa: „O doamnă frumoasă și blândă, 
care a devenit mama poporului“, și însoțește această descriere cu acea 
a unui alt britanic, care o vede ca pe „o femeie devotată și aș spune 
poate figura regală cea mai distinsă și cea mai grațioasă pe care am 
avut privilegiul s-o întâlnesc. Respectă uzanţele cu modestie și dem- 
nitate și se ocupă de opere de binefacere și de caritate“.5 Ea se plasează 


1. Páter Zadravecz titkos naplója, ed. cit., p. 262. 

2. Așa s-a întâmplat în decembrie 1937, de exemplu: http://filmhiradokonline. 
hu/watch.php?id=2586 

3. Páter Zadravecz titkos naplója, ed. cit., p. 263. 

4. Vienne (de), „Nicolas Horthy, Régent. de Hongrie“, ed. cit., p. 6. 

5. Rutter, Regent of Hungary. The Authorized Life of Admiral Nicholas Horthy, 
ed. cit., p. 342. 

astfel în fruntea unei inițiative a bisericilor catolică și protestantă din 
1921, pentru a lupta împotriva malnutriției de care suferă persoanele 
repatriate. Această acţiune este patronată, între alții, de cardinalul 
Csernoch, episcopii Prohâszka și Raffay, industriașul Adolf Ullmann 
şi doamna Margit Bethlen. Ministrul cultelor și instrucţiunii publice, 
József Vass, este cel care o dirijează în plan naţional.! 

Dacă nu se amestecă în afacerile guvernului, este indiscutabil că 
are un ascendent asupra lui Horthy și unii nu ezită s-o apropie de su- 
biectul problemei regale. Cu siguranţă că nu se vedea având coroana 
pe cap, lucru confirmat de mai multe surse, dar ar fi favorizat ascen- 
siunea la tron a fiului său și eventual a nepotului, adunând în jurul 
ei o camarilă devotată acestui obiectiv. Părintele Zadravecz afirmă că 
a fost întrebată despre asta de o anumită doamnă Sztânkay, o apro- 
piată de Gömbös și de MOVE. O prietenă a Magdei, baroana Adél 
Bornemissza, îi relatează episodul, insistând asupra refuzului oripi- 
lat al interesatei, ceea ce poate fi crezut pentru anii 1919—1920. Acest 
contemporan, ca și alții, încearcă să arate că Horthy era influențat de 
o întreagă coterie de femei care gravitau în lumea asociațiilor de cari- 
tate în care activa Magda. Conducătoarele mai multora dintre aceste 
organisme aveau acces și erau ascultate de regent și de soţia sa, înce- 
pând cu animatoarea Tinerelor Patriote Budapestane (Budapesti 
Honlednyok), Margit Jákó, care se află în permanenţă în anturajul 
familiei Horthy la începutul anilor 1920. O altă femeie influentă în lu- 
mea asociațiilor catolice este Edith Farkas, conducătoarea Surorilor 
Misiunii Sociale (Szociális Misszi6s Nővérek). Ea îi este prezentată lui 
Horthy de către episcopul Prohâszka și devine prietena intimă a fa- 
miliei. Aceasta organizează în fiecare an la palat sărbătoarea pomului 
de Crăciun pentru copiii defavorizați, la care participă principalele 
personalități politice, ca și membrii ramurii ungare a Habsburgilor. 
Printre celelalte femei care gravitează în jurul palatului și care sunt 
frecvent invitate se află și Margit Schlachta, una dintre rarele femei- 
deputat, și mai ales Cecile (de) Tormay, ale cărei opere sunt apreciate 
de Horthy și care prezidează pe atunci Asociaţia Naţională a Femei- 
lor Maghiare, alcătuită din catolice și protestante.? Dimensiunea ca- 
tolică joacă, de asemenea, un rol în problema succesiunii regentului. 


1. Ottó Szabolcs, Köztisztviselők az ellenforradalmi rendszer társadalmi bá- 
zisában 1920-1926 [Funcţionarii la baza socială a contrarevoluției 1920—1926], 
Akadémiai Kiadó, Budapest, 1965, p. 60. 

a. Páter Zadravecz titkos naplója, ed. cit., p. 266. 

În toamna anului 1939, Júlia Sarkady i se adresează Magdei Horthy 
în numele Asociaţiei Femeilor Catolice, amintindu-i regulile regenței 
în vechiul regim: în caz de deces al regentului, ea va trebui să ia în 
mâini destinele țării. Apoi, va trebui să facă în așa fel, încât fiii săi să 
se convertească la catolicism, pentru a putea urca pe tron.! Dincolo de 
anecdotă, această scrisoare arată grija autorităților catolice de a evita 
accesul la tron al unui protestant, respectiv menţinerea regenței sub 
autoritate calvinistă. Această teză este apărată de anumiţi opozanți 
ai lui Horthy, care nu încetează să denunțe „clica“ motivată de crea- 
rea unei dinastii familiale.? 


Problema regală a fost „înghețată“ de instituţia regenței și este din 
ce în ce mai evident că Horthy s-a instalat confortabil în rolul său și 
nu are intenţia să le dea satisfacție celor care contestă această stare 
de fapt. Nici legitimiștii, neutralizați după cele două tentative de 
restauraţie ale lui Carol și moartea sa, în 1922, nici partizanii alege- 
rii nu reușesc să repună în cauză autoritatea regentului. În momen- 
tul decesului lui Carol, fiul său, arhiducele Otto, are zece ani și este 
deci de neconceput ca un copil să urce pe tron în aceste condiţii. 
Arhiducele nu devine politic activ decât la mijlocul anilor 1930, dar 
el se interesează atunci mai ales de Austria, apoi se concentrează 
asupra luptei împotriva nazismului. Totuși, este onorat în Ungaria, 
așa cum o mărturisește liturghia celebrată cu ocazia majoratului 
său, la 20 noiembrie 1930, în Bazilica Sfântul Ștefan din Budapesta 
de către episcopul de Szombathely, Jânos Mikes, în prezenţa altor 
personalităţi legitimiste.* În același timp, arhiducii din ramura ma- 
ghiară, Joseph și Albrecht, nu mai sunt candidaţi credibili. Dar, pen- 
tru mulți maghiari, Otto nu este în mod automat suveranul legitim: 
el nu a fost încoronat. Această situaţie relansează speculaţiile în legă- 
tură cu succesiunea. Într-adevăr, Horthy îmbătrânește, are şaptezeci 
de ani în 1938, ceea ce reprezintă pentru epoca respectivă o vârstă 
avansată. Cu toate acestea, se bucură de o sănătate de fier. Acest 


1. Lajos Olasz, A kormânyzbhelyettesi intézmény története (1941-1944) (Istoria 
instituției regentului adjunct], Akadémiai Kiadó, Budapest, 2007, pp. 71-72. 

2. Shvoy Kálmán titkos naplója és emlekirata 1918-1945 [Jurnalul și memo- 
riile secrete ale lui Kálmán Shvoy]l, comentariu și note de Mihály Perneki, Kos- 
suth, Budapest, 1983, p. 235. 

3. Scrisoarea lui Rotta din aa noiembrie 1930, fol. 4-5. AA. EE. SS. Ungheria 
Pos. 51 P.O. 1930-1940. Rapporti della nunziatura su argomenti politici e vari 
1930—1940. Fasc. 46. 

argument slujește, în schimb, electorilor liberi, care doresc să-l înves- 
tească cu demnitatea regală. Dezbaterea agită cancelariile în timpul 
guvernului Gömbös, pe care observatorii îl bănuiesc că vrea să-l 
imite pe Hitler. Ministrul plenipotenţiar francez vede bine că poziția 
lui Horthy se întărește în acest context. „Există aici o dezbatere al 
cărei arbitru nu poate fi decât regentul. [...] amiralul Horthy, care 
este considerat în secret drept un personaj cu o inteligență destul de 
limitată, este pe cale să devină în Forum un erou legendar, modelul 
tuturor virtuţilor publice.“! Câteva zile mai târziu, ministrul își ra- 
finează analiza și tranșează cu justețe: „D. Gömbös este cu siguranță 
tentat de rolul de Führer; dar și aici opoziţia, cred, dramatizează situa- 
ţia când îl prezintă ca fiind gata să organizeze un puci sau să cumpere 
abdicarea regentului pentru a deveni dictator. Ni-l imaginăm cu greu 
pe bătrânul soldat care este amiralul Horthy trădând consemnul, 
abandonându-și postul pentru un bacșiș. Dacă d. Gömbös realizează 
un Fiihrertum al său, ceea ce este posibil, dar eu nu aș merge până la 
a spune probabil, putem presupune că asta se va face prin metoda 
hitleristă, impunându-se în fața unui șef de stat redus la neputinţă, 
pentru a-i succeda ulterior. Însă n-a sunat încă ceasul acestor eveni- 
mente. Regentul se bucură actualmente în țară de un mult mai mare 
prestigiu, de mult mai multă autoritate morală decât d. Gömbös. l-ar 
fi suficient să facă un semn, și candidatul Führer ar fi strivit. Dar va 
dori el să facă acest semn? Crede el în pericol? Aceasta e-ntrebarea.“2 
După moartea lui Gömbös, problema nu se mai pune în acești 
termeni. Nici un alt om politic nu arată o ambiţie comparabilă și nici 
unul nu dispune de un partid suficient de puternic pentru a pune 
mâna pe putere. Szálasi este încă în umbră. În ceea ce-i priveşte pe 
aristocrați, majoritatea sunt legitimiști și deci puțin susceptibili să 
vrea Coroana pentru unul dintre ei. Foștii partizani ai lui Gömbös se 
divizează: pe de o parte, între susținătorii lui Horthy și cei care ca- 
ută un alt candidat; pe de altă parte, din punct de vedere politic, fi- 
indcă oamenii dezamăgiți de Gömbös au trecut la forme mai radicale, 
ceea ce nu-i împiedică să vrea să se slujească de regent pentru a ac- 
cede la putere. În această configuraţie, ipoteza unei „dinastii“ Hor- 
thy capătă sens. Dacă amiralul nu poate fi convins să poarte Coroana, 


1. Gaston Maugras către Pierre Laval, depeșa nr. 212, 22 octombrie 1935. AMAE, 
Série Z Europe, Hongrie 1930-1940, vol. 110, fol. 185-186. 

2. Maugras către Laval, depeşa nr. 214, 26 octombrie 1935. AMAE, Serie Z 
Europe, Hongrie 1930—1940, vol. 110, fol. 187-188. 

poate că trebuie să-și pună speranţele în fiul său și, începând din 
1941, a fortiori 1942, în nepotul său. Aceste speculații nu sunt con- 
strucții retrospective, ci i-au agitat cu adevărat pe contemporani și 
au avut importanţă în viața politică. Eventualitatea unei candidaturi 
străine nu rezistă prea mult la o analiză și singurul pretendent evo- 
cat atunci este Amedeo di Savoia, duce d'Aosta, cu care guvernul ita- 
lian nu știe ce să facă: se imaginează pentru el diverse opțiuni regale, 
dintre care cele mai credibile sunt Croaţia sau Muntenegru, în sco- 
pul de a stabili prezenţa italiană în Marea Adriatică. Tronul Ungariei 
nu este un proiect serios. În cele din urmă, ducele devine viceregele 
Etiopiei după cucerirea italiană. 

Intrarea în război a Ungariei alături de Axă, în aprilie 1941, re- 
lansează discuţia pe subiectul succesiunii regentului. Legea din 
1920 nu conținea nici o dispoziţie în caz de impeachment, de demisie 
sau de deces al regentului. La apropierea celei de-a șaptezecea ani- 
versări a lui Horthy, în 1937, Parlamentul votează Legea XIX:1937, 
stipulând că regentul trebuie să desemneze, în plic sigilat, trei candi- 
daţi pentru succesiunea sa. Este vorba despre conții István Bethlen 
şi Gyula Károlyi, ca și de fiul mai mare al regentului, Istvân.! Plicul 
trebuie să fie remis celor doi custozi ai Coroanei.?2 Ulterior, îi revine 
Parlamentului să decidă asupra alegerii uneia dintre aceste trei per- 
sonalități, dar nu este în nici un caz obligat să respecte voinţa regen- 
tului. Nici unul dintre cei doi primi candidaţi nu constituie o alegere 
credibilă: Bethlen este prea marcat politic și fundamental german ofob, 
Károlyi a anunţat public că sarcina nu-l interesează, căci nu mai do- 
rește să-și asume responsabilităţi politice. 

Alegerea unui regent adjunct va fi deci ghidată de necesitate (răz- 
boiul), teamă (moartea neașteptată a lui Horthy) și de grija de a pă- 
stra puterea (un fiu este mai puțin susceptibil să trădeze). Guvernul 
lui Lâszl6 Bârdossy pregătește deci o lege care să instituie postul de 
regent adjunct. Acesta din urmă nu devine în mod automat candidat 
la regență, principiul celor trei propuneri rămânând înscris în lege. 
Cu toate acestea, alegerea care intervine în persoana fiului lui Horthy 


1. Olasz, A kormânyzohelyettesi intézmény története, ed. cit., p. 114. 

2. O lege din 1928 învestește pentru păstrarea Sfintei Coroane două persoane 
care deţin cheia raclei în care se găsesc relicvele (Coroana și mâna dreaptă a 
regelui Ștefan cel Sfânt). O a treia cheie este remisă prim-ministrului în funcție. 
Cei doi custozi ai Coroanei sunt. câpitunul de husari László Máriássy şi colonelul 
Ernő Pajtás. Garda este compusa din sapte olițeri. 

nu poate decât să ne facă să ne gândim la o succesiune potenţială, în 
pofida a ceea ce spune el în Memoriile sale, prezentând această dis- 
poziţie ca pe o garanție împotriva instaurării unei dinastii.! Contem- 
poranii nu pot fi însă înșelaţi. Astfel, diplomatul Antal Ullein- Reviczky 
consideră nominalizarea lui Istvân drept „opera vieţii sale“. În parte 
pentru a se asigura de asta, se pare că Horthy l-ar fi menţinut pe 
Bârdossy în post, deși prima sa intenţie fusese să-l înlocuiască (ceea 
ce va face, dar mai târziu). „Bârdossy spera să-și înconjoare poziția 
de garanţii indestructibile printr-un asemenea act constituțional. 
Într-adevăr, fiindcă merita — așa cum credea — stima tatei pentru 
serviciile sale remarcabile, nu-i lipsea decât să-și asigure gratitudi- 
nea fiului pentru ca familia Horthy, care începea să semene tot mai 
mult cu o dinastie, să-i fie pentru totdeauna recunoscătoare.“2 Votul 
are loc la 10 și 14 februarie 1942 în cele două camere ale Parlamen- 
tului, iar ceremonia de învestitură se derulează la 19 februarie sub 
cupola Parlamentului și sub egida președintelui Camerei Superi- 
oare, contele Bertalan Széchenyi. Partizanii acestei alegeri o pre- 
zintă ca pe o întâmplare fericită în lipsa unei soluții mai bune. De 
fapt, nici un om politic ambițios în mod rezonabil n-ar fi vrut să-și 
asume o sarcină care putea să-i afecteze șansele și nici un reprezen- 
tant al aristocrației n-ar fi putut să accepte să servească de potenţța- 
tor al lui Horthy. 

Istvân Horthy nu prezintă nici un risc: el nu are, după toate apa- 
renţele, nici o ambiție pentru el, iar capacităţile sale intelectuale me- 
dii nu ameninţă clasa politică. În plus, tatăl ţine bine frâiele în mâini. 
Este un băiat sociabil și apreciat pentru bunele sale maniere și căl- 
dura sa umană. Edgar von Schmidt-Pauli, care-l frecventează în par- 
ticular, spune despre el, cu ocazia unei întâlniri la puţin timp după 
alegerea ca regent adjunct: „Istvân Horthy vine în întâmpinarea mea 
cu politețea cavalerească și modestia ce îl caracterizează și care re- 
prezintă moștenirea și educația primite de la tatăl său. El face să re- 
nască imediat atmosfera cordială a vechii noastre prietenii“. Singura 
veritabilă opoziţie vine în definitiv din exterior. Aliatul german este 


1. Horthy, Ein Leben für Ungarn, ed. cit., p. 243 (versiunea maghiară, Emlék- 
irataim, ed. cit., p. 259). În versiunea franceză, Mémoires de amiral Horthy, ed. 
cit., p. 213. 

2. Antal Ullein-Reviczky, Guerre allemande, paix russe. Le drame hongrois, 
La Baconnitre, Neuchâtel, 1947, p. 131. 

3. Schmidt-Pauli, Nikolaus von Horthy, ed. cit., p. 325. 

furios. Istvân este văzut, pe bună dreptate, ca favorabil ieșirii din răz- 
boi, iar ostilitatea arătată nazismului nu este un secret. Pentru a-l 
discredita, germanii răspândesc despre el zvonuri puţin flatante, în- 
tre care se regăsesc deja evocatele reproșuri de alcoolism și de mora- 
vuri ușoare. Aceste clișee sunt difuzate în rândul germanilor și prin 
Crucile cu Săgeţi. Ambasadorul Reichului în Ungaria, Dietrich von 
Jagow, le reia, la rândul său, și scrie la Berlin că Istvân este „com- 
plet putred, un afemeiat imoral, degenerat și alcoolic“. Pentru Goeb- 
bels, este „o slugă declarată a evreilor, anglofil până în măduva 
oaselor“.! În aceste condiţii, e sigur că germanii nu pot accepta even- 
tualitatea unei perpetuări a regenței — în lipsa alegerii unui rege — 
în beneficiul familiei Horthy. Nici o telegramă de felicitare nu sosește 
de altfel de la Berlin, în timp ce italienii sunt primii care fac acest 
gest. Ministrul plenipotenţiar italian Filippo Anfuso notează totuși 
că entuziasmul Parlamentului a fost „moderato“, iar Ciano adaugă, 
vorbind despre Istvân: „De fapt, omul nu este la înălțimea sarcinii, 
este un domn modest și curtenitor, dar nimic mai mult. [...] La Ber- 
lin, domnește o mare răceală și mi se aduce la cunoștință că nu se vor 
trimite felicitări.“ Din această opoziţie se naște cu ușurință o teorie 
a complotului când se află de moartea lui Istvân, aflat la comanda avi- 
onului său, în dimineața de 20 august 1942. 

Teza sabotajului este acreditată de relatările soţiei și ale ordo- 
nanței sale, György Farkas. În aceste relatări, evident nu este vorba 
despre o eventuală beţie, chiar dacă Farkas insistă pentru a dez- 
minţi acest zvon.* El este cel care ajunge primul la locul accidentu- 
lui, în proximitatea aerodromului de la Alekseievka, în Ucraina, și 
constată că pilotul a tras semnalul luminos de SOS. Militarii unguri 
prezenți alături de el confirmă că avionul — care n-a luat foc — nu are 
urme de tir, n-a fost deci doborât de partizanii sovietici. Numai două 
ipoteze stau în picioare: un accident, cauzat de un defect al apara- 
tului sau de o eroare umană, sau de un sabotaj. În afara inspecției 


1. Hans Georg Lehmann, Der Reichsverweser-Stellvertreter. Horthys geschei- 
terte Planung einer Dynastie, Hase & Kohler, Frankfurt am Main, (Studia Hun- 
garica 8. Schriften des Ungarischen Instituts München), 1975, p. 31. 

2. Intrarea din 20 februarie 1942. Galeazzo Ciano, Diario 1937-1943 (editat 
de Renzo De Felice), Biblioteca Universale Rizzoli, Milano, 2005, p. 593. 

3. Horthy István repülő főhadnagy tragikus halála. Farkas György harctéri 
naplója. Szemtanúk és visszaemlékezők írásai |Moartea tragică a locotenent-co- 
lonelului István Horthy. Jurnalul de front. ul lui György Farkas. Relatări și amin- 
tiri ale martorilor], Auktor Könyvkiado, Budapest, 1992, p. 86. 

efectuate de ofițerii ungari asupra carcasei, nici o anchetă nu are loc 
şi nu se face nici o autopsie. În Memoriile sale, soţia sa insistă mult 
asupra vizitei pe care a efectuat-o la Kiev în cele trei zile care au 
precedat drama. Cei doi sunt cazaţi în vila rechiziționată pentru ge- 
neralul de aviație Karl Kitzinger, unde sunt lăsaţi aparent singuri 
cu personalul casei. Ea afirmă că acolo au avut loc grave conversații 
cu soțul său în legătură cu soarta războiului și vorbește despre con- 
vingerea acestuia că ar fi trebuit să găsească un mijloc de a scoate 
Ungaria din conflict și din alianța cu Germania. Ea spune că era con- 
vinsă că în vilă erau mijloace de ascultare, ceea ce n-a împiedicat 
purtarea unor discuții cu siguranţă confidențiale. Această punere în 
scenă îi permite apoi să sprijine teza atentatului. Germanii ar fi 
avut, în plus, perfidia de a-și comite crima în ziua sărbătorii națio- 
nale. Or, acesta ar fi fost motivul pentru care Istvân ar fi abuzat de 
alcool în ajun, seara, în plus primise ordin de la tatăl său de a se 
întoarce în țară, iar a doua zi trebuia să fie ultima de serviciu activ. 
Accidentul are loc la ora 5 dimineața, vestea ajunge spre prânz la 
Budapesta, când regentul prezidează festivitățile organizate de 
Sfântul Ștefan. Prim- ministrul Kâllay preferă să nu-i spună nimic 
chiar atunci și este informat abia la ieșirea de la slujba ţinută în 
Biserica Mâtyâs, în prezența șefului statului-major Ferenc Szom- 
bathelyi, care primise telegrama de pe Frontul de Est. Horthy are un 
moment de slăbiciune și își pierde cunoștința în două reprize.! El 
spune cu onestitate în Memoriile sale că germanii nu aveau nevoie să 
pună microfoane în vila de la Kiev pentru a cunoaște părerea fiului 
său despre ei. Din această cauză, se arată convins de vinovăția lor în 
accident, chiar dacă menţionează și fiabilitatea redusă a avioanelor 
italiene care echipau pe atunci aviația militară maghiară.? Ele nu-și 
făceau treaba la viraje când erau angajate la mică altitudine, care 
este tocmai explicația producerii accidentului după părerea mai 
multor martori prezenți la sol. Corpul este imediat adus cu trenul în 
Ungaria. Generalul Lakatos, alături de ministrul justiției László 
Radocsay și majorul László Szabó, se află printre cei care exami- 
nează rămășițele pământești la sosirea în gara Kassa. Şi el ajunge, 


1. Nicholas Kâllay, Hungarian Premier. A personal account ofa nation's strug- 
gle in the Second World War, Oxford University Press, London, 1954, p. 103. 

2. Horthy, Ein Leben für Ungarn, ed. cit., p. 247 (versiunea maghiară, Emlék- 
irataim, p. 259). În versiunea franceză, Mémoires de Lamiral Horthy, ed. cit., p. 
264. 

în amintirile sale, la concluzia unui accident, dar nu reține argu- 
mentul stării de ebrietate.! Această acuzaţie apare, este adevărat, în 
mărturiile unor persoane ostile sau critice față de regim, cum ar fi 
jurnalul generalului Shvoy.? Funeraliile, unul dintre marile și ulti- 
mele evenimente solemne ale regimului, au loc la 27 august 1942. 
Germanii îl trimit pe Ribbentrop, care-i oferă două decorații pos- 
tume tatălui îndoliat, care vede în asta culmea perversităţii. István 
este înmormântat în cripta din cimitirul de la Kenderes, alături de 
surorile sale și de alți membri ai familiei. Studii recente — și chiar o 
teză în curs — pun sub semnul întrebării teza sabotajului și-i reabili- 
tează pe germani. Acestea ajung la concluzia că este vorba de un 
accident, ale cărui cauze rămân totuși misterioase.’ 

Lui Istvân Horthy i s-a impus, fără îndoială, un rol pe care nu 
era în măsură să-l joace. Revista Rubicon punea pe prima pagină o 
întrebare provocatoare: „Ar fi fost el oare un Horthy mai bun?“, sub- 
înțelegând că exista speranţa că el va pune capăt războiului și anga- 
jamentului dezastruos al Ungariei. Dar pentru asta ar fi fost necesare 
capacități pe care regentul adjunct nu le avea: autoritate, experiență, 
simţul diplomaţiei. În plus, el era defavorizat de presa proastă pe care 
o avea pe lângă aliații german și italian. Încercarea cizelării prin 
construcția mediatică a imaginii sale în opinia publică, prin inter- 
mediul căsătoriei și al nașterii micului István, nu e suficientă pen- 
tru a-l face să treacă drept alternativă acceptabilă după retragerea 
sau moartea tatălui său. Unele aprecieri severe văd în Istvân Hor- 
thy o victimă a ambiţiei tatălui său, care ar fi găsit în numirea sa 
drept coregent singurul mijloc de a rămâne la putere. Pe scurt, el nu 
este nici un erou, cum l-a înfățișat imediat propaganda oficială, nici 
victima tragică a unui complot. Moartea sa pune capăt supoziţiilor 
despre nașterea unei dinastii. Mezinul, Mikl6s, este desigur reche- 
mat din Brazilia și ajunge la Budapesta la 17 octombrie 1942, dar nu 
se pune în nici un moment problema să-i fie transferată lui sarcina 
atribuită fratelui mai mare. El are o sănătate fragilă, capacități mai 
modeste și opoziția față de eventuala lui numire vin, de această dată, 
din interior. Prim-ministrul Mikl6s Kâllay, ca și cardinalul primat Jusz- 
tiniân Serédi sunt împotrivă. Primul având în vedere dificultățile din 


1. Geza Lakatos, Ahogyan én láttam (Visszaemlekezesek) [Lucrurile așa cum 
le-am văzut (Amintiri)l, Aurora, München, 1981, p. 50. 

3. Vezi numărul special al revistei lunare Rubicon din august 2012, Horthy Ist- 

epocă, al doilea din motive religioase (Miklós este divorțat) și morale 
(viaţa sa anterioară și prezentă puțin respectabilă). Odată „Niki“ în- 
lăturati, subiectul este închis. Este adevărat că, între timp, regentul 
a găsit un veritabil adjunct în persoana lui Kâllay și că nu are ne- 
voie de nici un înlocuitor pentru sarcinile de reprezentare, care sunt 
de acum înainte reduse din cauza doliului și a războiului. Kâllay îi 
furnizează, în plus, regentului un memorandum, în care acesta ex- 
plică foarte clar motivele care pentru moment fac inoportună numi- 
rea unui nou adjunct, începând cu eventuala desemnare în această 
funcţie a fiului său Mikl6s, respectiv a nepotului Istvân.? Între timp, 
moartea ginerelui lui Horthy, Gyula Kârolyi Jr. (catolic), a limitat, și 
ea, posibilitățile. Acesta ar fi putut foarte bine s-o ia de soție pe vă- 
duva lui Istvân, pentru a asigura succesiunea și a transforma profi- 
lul religios al familiei. Dar este, și el, victima unui accident de avion, 
la 2 septembrie 1942: aparatul plonjează în Dunăre în timpul unui 
exercițiu aerian. Aceste date nu împiedică să circule zvonul referitor 
la transmiterea funcției către nepot, dar acesta e un copilaș de un an 
și jumătate. Nici o sursă nu permite acreditarea tezei conform căreia 
tânăra văduvă a lui Istvân ar fi căutat, cu ajutorul soacrei, să facă 
din fiul său moștenitorul regenței, respectiv al tronului. Ea însăși se 
apără în Memoriile sale, calificând ca absurdă această idee.+ Nici Hor- 
thy însuși, nici clasa politică nu se gândesc la o asemenea soluție. 
Turnura pe care o iau evenimentele reușește să relege problema suc- 
cesiunii regentului pentru sfârșitul războiului. 


În masa de publicaţii recente despre Horthy, unele au fost consa- 
crate, total sau parţial, problemei cultului personalităţii. Istoricii 
maghiari se arată preocupaţi de acest aspect al regenței, și imagolo- 
gia lui Horthy este examinată în cadrul dezbaterii referitoare la na- 
tura regimului. În plus, ei estimează necesar să evalueze realitatea 


1. Mica varietate a prenumelor maghiare și repetarea lor la mai multe nive- 
luri generaţionale, aici tatăl și fiul, necesitau folosirea unor porecle care să per- 

grafia anglicizată „Nicky“. 

2. Kállay, Hungarian Premier, ed. cit., p. 106. Vezi textul în Horthy Miklos 
titkos iratai, ed. cit., pp. 323-333. 

3. Vezi textul în Horthy Miklos titkos iratai, ed. cit., pp. 323-333. 

4. Edelsheim Gyulai, Becsület és kötelesség, ed. cit., vol. 1, p. 181. 

anumitor mituri făurite în epocă și în mod sistematic înlăturate ul- 
terior de istoriografia comunistă. Difuzarea acestor mituri a trecut 
printr-o construcție mediatică în sens larg. Este, cu toate acestea, 
evident că puterea n-a utilizat mijloace comparabile cu propaganda 
pusă în practică de regimurile totalitare contemporane. Absența unei 
înrolări a maselor a împiedicat acest mecanism: regimul n-a orga- 
nizat nici mari sărbători, nici Jocuri Olimpice, în parte pentru că nu 
avea mijloacele necesare. Marile evenimente au rămas înscrise în- 
tr-un cadru fie religios, precum Congresul Euharistic, fie pur național. 
În pofida eforturilor lui Gömbös, partidul de guvernământ n-a deve- 
nit o mișcare de masă ale cărei adunări ar fi permis difuzarea la scară 
mare a imaginii omniprezente a șefului. Spre deosebire de Mussolini, 
Hitler și Stalin, Horthy nu este un lider politic, nici un ideolog. Mobi- 
lizarea Ungariei se face în jurul naţiunii, nu al conducătorului său. 
Pentru aceasta, nu era nevoie de propagandă, consensul este real și 
total. Imaginea lui Horthy care se difuzează din 1919 este cea a salva- 
torului patriei și ea e suficientă ca bază ideologică, elementele succe- 
sive sunt adăugate de clasa politică. În primii ani, portretul regentului 
se construiește în jurul unor caracteristici care-l impun nu numai ca 
șef de stat necontestat, dar și ca figură populară. Prezentarea ulte- 
rioară a lui Horthy ca om cu niște capacități intelectuale limitate și 
dominat de anturaj este exagerată. Se pare că el a fost artizanul pro- 
priei ascensiuni. lată ce spune Lehmann: „Horthy este un reprezen- 
tant al Realpolitik din secolul al XIX-lea, el stăpânea perfect vechea 
metodă de guvernare bazată pe intrigi și pe șiretenie. El s-a adaptat 
în mod strălucit la schimbarea de situaţie și și-a utilizat perfect sim- 
țul tactic. Talentele sale politice şi, mai ales, diplomatice le depășeau 
de departe pe acelea ale oponenților. Era un virtuoz în materie de joc 
în culise, aparent specialitatea sa. Era un combatant inflexibil, do- 
tat cu o natură robustă, cu trăsături incontestabil autoritare, care se 
angaja, în ciuda tuturor obstacolelor, pentru scopurile pe care le con- 
sidera juste, nu într-un mod fanatic, nici mărginit, ci cu suplețe și 
pragmatism“.! 

În ordine cronologică, cultul lui Horthy se bazează pe o imagine 
construită, element esențial și fundamental al regimului. Cult care 
va fi contestat după căderea sa. Când Horthy intră în Budapesta, la 
16 noiembrie 1919, el are în spatele său luni de cucerire a puterii. Și-a 


1. Lehmann, Der Reichsverweser-Stellvertreter. Horthys gescheiterte Planung 

făurit un personaj și a făcut turnee în provincie nu numai pentru a 
restabili ordinea cu ajutorul trupelor sale, dar și pentru a se arăta. 
Această construcție răbdătoare arată o evidentă strategie. Că a fost 
convins sau că s-a lăsat convins să preia puterea este o chestiune se- 
cundară. A sfârșit prin a fi convins că este salvatorul patriei și am- 
biția sa personală i-a permis cu siguranţă această angajare politică. 
Baza propagandei regimului rezidă în această convingere. Ea se ba- 
zează pe două criterii: primul este politic, al doilea național. Horthy 
face ordine după haosul generat de Republica Sfaturilor și, într-o 
anumită măsură, de revoluţia din 1918 și guvernul Károlyi. Aici se 
afirmă, prin urmare, natura profund anticomunistă a regimului. În- 
toarcerea la ordine este însoţită ulterior de o restaurare naţională — 
în limite teritoriale considerate inacceptabile —, iar Horthy e socotit 
drept garantul acesteia. Dar toți contează tocmai pe prestigiul și pe 
autoritatea sa de a fi potenţialul cavaler al dreptăţii. El salvează na- 
țiunea de comunism și pare să fie singurul capabil să procedeze la 
revizuirea tratatului. Aceste două caracteristici sunt constituentele 
portretului lui Horthy ca salvator al naţiunii. Apare pe calul său, ase- 
menea unui nou Árpád. Ulterior, imaginea ctitorului regatului, re- 
gele Ștefan cel Sfânt, va veni s-o înlocuiască pe cea a șefului păgân. 
Promovarea valorilor creștine dă prioritate sfântului rege. De aseme- 
nea, Ștefan cel Sfânt este creditat pentru organizarea și consolidarea 
statului. Cele două personaje permit să se realizeze un sincretism a 
cărui bază este legitimitatea acordată lui Horthy de către naţiune: 
prin virtutea armelor, după modelul asociat lui Árpád. Acestuia din 
urmă îi este asociată însă și independenţa naţională, în timp ce 
Ștefan cel Sfânt reprezintă tradiția multiculturală. Șeful păgân in- 
carnează originea orientală a maghiarilor, regele sfânt — inspirația 
occidentală (catolicism, legislaţie).! 

Abia constituită, această imagine se estompează. Abuzurile co- 
mise în timpul luării puterii împiedică realizarea consensului căutat. 
Antisemitismul pune în pericol comunitatea națională. Revizuirea 
tratatelor nu-și are locul în noua ordine internațională, iar realiza- 
rea sa trece în planul secund al preocupărilor guvernului. Agitația 
revizionistă este lăsată în seama unor grupuri informale. În faţa aces- 

tor două obstacole, propaganda regimului se străduiește, în anii 1920, 
să reunească țara în jurul unor valori împărtășite de toți. Un episod 
important este comemorarea, la 29 august 1926, a 400 de ani de la bă- 
tălia de la Mohács. În faţa unui public alcătuit din diplomaţi, printre 
care se numără ambasadorul Turciei, Horthy rostește un discurs 
semnificativ din mai multe puncte de vedere. De altfel, este relevant 
că-l pune în valoare în Memoriile sale printre toate evenimentele pe 
care le-a prezidat.! Acest episod servește politica internă a regimu- 
lui, punând în valoare lista de martiri naționali la care a „contribuit“, 
între altele, ocupația otomană. Tema Ungariei-zid de apărare a Oc- 
cidentului împotriva barbariei este reactivată în direcția comunis- 
mului. Acestargument slujește, în același timp, pentru opinia publică 
maghiară și pentru cea străină. În al doilea rând, discursul de la Mo- 
hâcs se prezintă ca deschidere în direcția Iugoslaviei, din partea că- 
reia se speră o atitudine mai suplă. Horthy joacă această carte vorbind 
despre amintirile sale de ofițer de marină și despre faptul că s-a aflat 
în proximitatea croaților. Dar îi laudă și pe sârbi, amintind de cura- 
jul acestora în timpul Primului Război Mondial.? Cercurile diploma- 
tice sunt uimite de această libertate a tonului și speculează în legătură 
cu răspunsul pe care-l va da ministrul afacerilor externe iugoslav, 
Momčilo Ninčić.? Belgradul nu se lasă însă păcălit, și această mână 
întinsă nu are nici o urmare. 

Izolarea în care ea este menținută din punct de vedere diplomatic 
și absența unor perspective de a scăpa de aceasta nu-i permit Unga- 
riei să promoveze imaginea lui Horthy în afara graniţelor. Desigur 
că toți îi sunt recunoscători pentru că a adus stabilitate în ţară, dar 
popularitatea de care se bucură în virtutea trecutului său de ofițer 
austro-ungar îi aduce deservicii în exterior. Monarhia Habsburgilor 
este pe larg denigrată, mai ales în Cehoslovacia, iar Mica Antantă și, 
cu ea, Franţa -— și, într-o mai mică măsură, Marea Britanie — arată 
foarte puțin interes față de regent, care nu are vizibilitate ca șef de 
stat. Atitudinea în timpul tentativelor de restaurațţie a fost înregis- 
trată pozitiv, dar cancelariile se concentrează asupra personalității 
contelui Bethlen. În ţară, în schimb, experienţa austro-ungară a lui 

Horthy și, mai ales, modul în care a acţionat în timpul războiului 
sunt glorificate. Amintirea Monarhiei Habsburgilor este totuși ambi- 
valentă în această epocă, așa cum a putut să constate și regele Carol 
[IV]. Perioada Compromisului ca atare nu este judecată pozitiv, dar 
se rețin anumite episoade și personalități. Horthy însuși amintește 
adesea de contele Tisza, căruia i se ridică un monument în 1934 în 
fața Parlamentului.! 

Horthy personal se străduiește să promoveze amintirea lui Franz 
Joseph. A agăţat portretul suveranului pictat de el în biroul de la 
Kenderes, așa cum o mărturisesc mai multe fotografii, și participă în 
persoană la depunerea măștii mortuare a împăratului la Muzeul 
Naţional de la Budapesta, la 22 noiembrie 1926. Discursul rostit la 
comemorarea a zece ani de la moartea suveranului este, și el, o măr- 
turie a devoţiunii personale și a unei evidente nostalgii a imperiului. 
„Nu a fost vina sa că ultimii săi ani au fost acoperiți de zgomotul 
armelor și că violența unui uragan i-a aruncat tronul și țara în sufe- 
rință. Cu o admiraţie respectuoasă și devotată aduc omagiu memo- 
riei sale, eu, care am fost ales de Providenţă pentru a petrece cinci 
ani alături de el. A fost omul cel mai nobil, cel mai generos și cel mai 
curtenitor pe care mi-a fost dat să-l întâlnesc. Numai înțelepciunea 
sa a putut să apere interesele divergente ale popoarelor monarhiei. 
[...] Am reușit să obținem masca mortuară a binecuvântatului nos- 
tru suveran. Îl primim acum printre relicvele noastre naţionale, pen- 
tru ca, la fiecare comemorare a morții sale, toţi cei care l-au slujit să 
poată veni în pelerinaj, iar cei care l-au supărat să-i ceară iertare.“ 
E sigur că ultimii citați sunt, după opinia lui Horthy, conducătorii 
maghiari din Partidul Independenţei și naționaliștii maghiari care 
l-au „supărat“ pe suveran prin permanente supralicitări. Întreaga 
ambiguitate a relațiilor între Austria și Ungaria este rezumată aici, 
la fel ca și criza de identitate trăită — fiecare în felul său — de cele două 
țări după 1918. 

Mai mult decât atașamentul față de Franz Joseph, faptele de arme 
ale lui Horthy sunt fără încetare reamintite opiniei publice. Paralela 


1. Monumentul este inaugurat la 22 aprilie 1934 de către Gömbös în absența 
lui Horthy, care a considerat, fără îndoială, că prim-ministrul își apropria eroul 

János P6t6, Az emlékeztetés helyei. Emlékművek és politika | Locuri de memorie. 
Monumente și politică], Osiris, Budapest, 2003, p. 43. 

dintre cârma unei nave și cea a statului este una dintre metaforele 
cel mai des folosite, în scris și prin imagini. Asociația de Marină Mili- 
tară Ungară (Magyar Haditengereszeti Egyesiilet) creată în 1937 dis- 
pune de o revistă lunară care servește acest aspect al propagandei. 
Difuzarea și lectura ei sunt totuși limitate la un public restrâns. En- 
clavizarea Ungariei nu-i permite lui Horthy să-și pună în valoare 
trecutul naval, el nu revede marea decât în timpul călătoriei în Ita- 
lia, în noiembrie 1936! Ocaziile de a naviga sunt rare, iar flotila Du- 
nării nu este decât un paliativ. Nora lui Horthy relatează despre 
inaugurarea, la sfârșitul lui 1942, a unei cazărmi navale la Ujpest, 
care primește numele lui Istvân și unde se dezvelește și o statuie a 
acestuia, ceremonia este urmată de un dejun pe „Zs6fia“, una dintre 
navele aparținând Societăţii Regale Ungare de Navigaţie Fluvială și 
Maritimă (MIKIFTR: Magyar Királyi Folyam- és Tengerhajozăsi Rész- 
venytârsasdg).! Câteva luni mai devreme, la 15 mai, fusese comemo- 
rată într-un mod mult mai festiv bătălia din strâmtoarea Otranto. Pe 
Dunăre, are loc o paradă navală a vedetelor aparținând MFTR, la 
care familia asistă de pe „Zs6fia“.? Curajul personal și eroismul lui 
Horthy sunt subliniate în relatările despre Primul Război Mondial. 
Evenimentele ulterioare servesc, și ele, pentru a dovedi fermitatea 
de caracter și sângele rece, ca în timpul unei dispute ce are loc în 
exteriorul lojei sale de la Operă, în seara galei de la 15 martie 1939 
și de care se fac vinovaţi militanţii din Crucile cu Săgeți. Ei strigă 
„Justiție pentru Szâlasi!“;, auzind vacarmul, Horthy iese și-l pălmu- 
iește pe unul dintre indivizi.3 Martor al scenei în compania ginerelui 
său, ambasadorul Montgomery este foarte impresionat de curajul fi- 
zic al regentului, în vârstă de aproape de șaptezeci și unu de ani, și de 
faptul că el a trebuit să facă față singur unor indivizi care ar fi putut 
să atenteze la viața sa înainte ca gărzile postate în lojă să intervină.‘ 

Un alt aspect al cultului se desfășoară în jurul „maghiarității“ lui 
Horthy. El provine dintr-o familie pur maghiară, ceea ce este o rari- 
tate. Apartenența la religia reformată face din el un reprezentant 
ideal al esenței națiunii în construcția istorică a acesteia din secolul 
al XIX-lea. Alianţele sistematice ale bărbaților din familia Horthy 
cu femei catolice întăresc ideea de consens național în jurul valorilor 


1. Edelsheim Gyulai, Becsület és kötelesség, ed. cit., p. 214. 

2. Ibid., p. 131. 

3. Olasz, A kormányzóhelyettesi intezmeny tortenete, ed. cit., p. 68. 

4. Montgomery, Hungary. Che Unwilling Satellite, ed. cit., pp. 34-35. 

creștine ale Ungariei milenare. Mica nobilime este mult mai puţin 
afectată de cosmopolitism decât aristocrația. În Marea Câmpie ma- 
ghiară, de unde este originar Horthy, oamenii sunt mai puţin ames- 
tecaţi față de regiunile de graniţă. Singurele minorităţi vizibile sunt 
slovacii, mai la sud, și evreii. Cariera navală a lui Horthy nu schimbă 
nimic în opinia publică în ceea ce privește rădăcinile lui în pământul 
maghiar. Cu mult înainte de mareșalul Pétain, „pământul nu minte“ 
este sloganul implicit al regimului. Glorificarea pământului răspunde 
mai multor obiective: el amintește fără încetare amputarea țării de 
teritoriile considerate ca maghiare (Transilvania, Voivodina, Slova- 
cia); el se opune lumii de la oraș, presupusă drept coruptă de capitalism 
şi de relaxarea moravurilor; el neagă aportul evreilor la comunitatea 
națională, recentrând-o pe aceasta asupra lumii rurale, fundamen- 
tal onestă și patriotă. 

Pentru a lega de țărănime amintirea Marelui Război, a fost creată 
chiar și o instituţie. Absența reformei agrare e sever resimţită de 
țăranii fără pământ, reformele întreprinse de guvernul Kârolyi nu 
şi-au atins țelul și au fost reduse la neant de violenţa și dogmatis- 
mul bolșevicilor care i-au urmat. Horthy instituie Ordinul Vitejilor 
(Vitézi rend) prin decretul parlamentar XXXVI: 1920, care permite 
atribuirea de pământ foștilor soldaţi care s-au distins pe câmpul de 
luptă. Cei care au primit gradul de ofițer pot pretinde 20 de hectare, 
simplii soldaţi ceva mai mult de cinci hectare. Aceste pământuri sunt 
denumite „terenuri ale vitejilor“ (vitézi telkek) și nu pot fi arendate.! 
În Memoriile sale, Horthy se arată deosebit de mândru de crearea 
Ordinului Vitejilor și-i exagerează importanţa? Vitejii, este adevă- 
rat, erau învestiți de regent în persoană în timpul unor ceremonii 
foarte mediatizate, atestate de numeroase fotografii. Discursurile de 
învestire (avatási beszéd) rostite de regent în timpul acestor ceremo- 
nii erau larg comunicate în presă. Fără mare influenţă asupra celor 
de la țară, această instituție a servit totuși la consolidarea autorită- 
ţii regimului și la menţinerea prestigiului militarilor. Între 1920 și 
1944, aproximativ 25000 de foști combatanți au fost făcuţi Viteji.3 


1. Romsics, Magyarország története a XX. században, ed. cit., p. 139. 

2. Horthy, Ein Leben für Ungarn, ed. cit., p. 161 (versiunea maghiară, Emlék- 
irataim, ed. cit., p. 167). În versiunea franceză, Mémoires de l'amiral Horthy, ed. 
cit., pp. 133-134, este vorba de héros, ceea ce arată o traducere nepotrivită a 
termenului vitéz (în maghiară, subst. vitéz înseamnă „viteaz“ — n. ed.). 

3. Sursele variază, iar nu toți au primit pământ. Unul dintre site-urile inter- 
net care se reclamă al Vitézi Rend (Ordinul cavaleresc al ostașilor bravi) dă o listă 

Generalul Lakatos a fost marcat de o ceremonie de învestire desfă- 
șurată pe insula Margareta, de care-și amintește în acești termeni: 
„Sărbătoarea amintea de cutumele vechilor cavaleri, iar regentul Hor- 
thy a prezidat-o în persoană de la prima manifestare până la sfâr- 
șitlul regimului]“.! 


Pe domeniul de la Kenderes, regentul își face apariţia cu plăcere în 
ținută civilă, cu excepția aparițiilor la recepții. Partidele de vână- 
toare sunt un alt mod de a arăta atașamentul lui Horthy faţă de 
ocupațiile tradiționale ale nobililor proprietari de pământ. Cu această 
ocazie, sunt invitaţi prieteni, rude, oameni politici și oaspeți străini. 
Horthy se prezintă ca moșier preocupat de randamentul domeniului 
său și de bunăstarea țăranilor. Vizitează în mod regulat câmpurile 
și se interesează de evoluția creșterii animalelor și, mai ales, de iri- 
gaţii. Aceste imagini sunt abundent difuzate în rândul marelui pu- 
blic. Crâmpeiele din intimitatea regentului și a familiei sale oferite 
opiniei publice au bineînțeles drept scop să-l arate ca un bun tată și 
un bun soț. Căsătoria, apoi divorțul lui Miklós, cele două mariaje ale 
lui Paulette, apoi decesul ei nu au fost obiectul unei mediatizări de- 
osebite, chiar dacă un jurnal de actualități este consacrat funeralii- 
lor sale. Marele public îl compătimește cu siguranţă pe Horthy pentru 
că și-a pierdut cele două fiice. În schimb, căsătoria lui István şi — mai 
mult — nașterea unui moștenitor de sex masculin în persoana micu- 
lui „Istvânka“ fac obiectul unei mediatizări încă necunoscute în Un- 
garia. Cei trei Horthy sunt rapid asociaţi în imageria regimului. 
Eventualele scandaluri sau derapaje ale fiilor au fost cu grijă disimu- 
late și nu sunt cunoscute decât din bârfele jurnaliștilor din capitală. 
Presa difuzează, dimpotrivă, reportaje idilice despre vacanțele fami- 
liei Horthy la Kenderes sau în reședința de la Gödöllő. După decesul 
lui Istvân, tabloul familial se concentrează pe Ilona și pe fiul ei. Răz- 
boiul favorizează, în plus, participarea acesteia și a soacrei sale la di- 
verse acțiuni de binefacere, despre care presa relatează. Angajarea 
Ilonei ca infirmieră e scoasă în evidență și se insistă pe caracterul real 
al pregătirii și muncii sale. 

Integritatea morală a regentului este dublată de integritatea finan- 
ciară. Pământurile familiei Horthy nu constituie un mare domeniu, 


de 26 500 de nume (http;//vitezek.hu/). Un alt. site — mai puţin revizionist — nu 
dă cifre (http:/www.vitezirend.co.hu/incex u.htm). 
1. Lakatos, Ahogyan cn lăttam, cd cit, p. us 


246  REGENTUL 1919-1944 


comparabil cu miile de hectare deținute de familiile aristocratice. Fra- 
ţii regentului nu sunt oameni bogați și nici un membru al familiei nu 
pare să se fi îmbogăţit graţie lui sau contactelor cu mediile puterii și 
afacerilor. Magda provine desigur dintr-o familie înstărită din Ma- 
rea Câmpie și ofițerul de marină a făcut cu siguranță o alegere stra- 
tegică căsătorindu-se cu ea. Dorinţa de câștig nu-i caracterizează pe 
nici unul dintre copiii lui Horthy, și aceștia fac cu toţii căsătorii la 
nivelul lor. Scandalurile care izbucnesc în legătură cu fiii lui nu sunt 
de ordin financiar, nici măcar datoriile la joc. Horthy și soția sa sunt 
convinși că sunt anständig („respectabili“), cum ar trebui să fie toate 
familiile de ofițeri din fostul imperiu, și așteaptă de la copiii lor o 
atitudine identică. Nu este o întâmplare faptul că nora lor își intitu- 
lează memoriile Onoare și datorie. Ea însăși a fost educată în acest 
sens și este pentru socrii ei nora ideală. Familia ei nu aparține, nici 
ea, primului cerc: este vorba de moșieri care au mulți copii; în momen- 
tul divorțului părinților, moștenirea va fi și mai mult fărâmițată. 
Pentru majoritatea acestor familii, proprietatea este funciară: nici 
familia Horthy, nici familia Purgly nu posedă reședințe la Budapesta, 
contrar aristocraților, care posedau adesea o a doua la Viena. Fraţii 
lui Horthy — după război, nu mai sunt decât István și Jenő — duc o 
existență departe de orice ostentaţie. István trece în rezervă ca ge- 
neral de cavalerie în 1922 și pleacă să trăiască la ferma de cai. Este 
un timp activ în politică, înaintea morții sale, în 1937. Jenő e cunos- 
cut mai ales prin succesele sportive. El vânează mult în Africa și în 
Asia și publică în 1937 povestea aventurilor sale. Ei apar din când în 
când în viața publică alături de fratele lor, dar nu obțin nici un bene- 
ficiu material de pe urma apropierii de regent. 


Imaginea regentului este difuzată pe diverse canale și mijloace de 
comunicare, începând cu acelea pe care Horthy le-a inventat și uti- 
lizat el însuși. Două mai semnificative au fost puse imediat în func- 
ţiune încă de la luarea puterii. Ca ofițer, el apare întotdeauna în 
uniformă, așa cum o constată Owen Rutter: „Apare întotdeauna în 
public îmbrăcat în uniforma de amiral al unei marine care a încetat 
să mai existe“! În funcţie de circumstanțe, Horthy poartă uniforma 
de amiral sau o uniformă a armatei terestre ungare. Este evident că 
el continuă să cultive imaginea de marinar, iar insistența asupra 


1. Rutter, Regent of Hungary. The Authorized Life of Admiral Nicholas Horthy, 
ed. cit., p. 345. 

uniformei de amiral nu face decât să întărească doliul național pro- 
vocat de pierderea ieșirii la mare a Regatului Ungariei. O îmbracă în 
timpul vizitelor oficiale (Italia, Germania, Polonia) și pentru a-i primi 
pe oaspeții străini. În acest context, el este întotdeauna mai mare în 
grad decât oricare dintre șefii de stat cu care se întâlnește și fără 
îndoială că se mândrește cu asta. Horthy poartă, de asemenea, uni- 
forma de gală de amiral la garden party-ul anual pe care-l organi- 
zează la Palatul Regal și în toate ocaziile oficiale la care participă 
națiunea: procesiunea de Sfântul Ștefan, Congresul Euharistic, în- 
mormântări. Purtarea sistematică a uniformei îi permite să-și con- 
solideze imaginea de salvator al patriei. Este o referire permanentă 
la luarea puterii din 1919 și o asigurare că, în mâinile sale, națiunea — 
chiar diminuată — este puternică și bine condusă. În fine, uniforma, 
se ştie foarte bine, îl îmbracă și pe individul cel mai puţin atrăgător. 
Horthy, în acest domeniu, nu trebuie să-și facă griji: în pofida anilor, 
are o prestanțţă sigură, a rămas subțire și drept. Călărește în fiecare 
zi, face tenis și înoată, fără a mai vorbi de partidele de vânătoare, 
ceea ce-l menține într-o formă care-i uimește pe observatori, dar care 
servește și imaginii sale. Este văzut coborând scările fără efort, aple- 
cându-se pentru a depune jerbe. Regentul nu este un bătrân nepu- 
tincios, de care țării să-i fie milă sau rușine. Portretul pe care i-l face 
ministrul plenipotenţiar francez Louis de Vienne arată că acesta se 
află sub farmecul său: „Nu este vorba de uniformă. «Haina nu-l face 
pe om» și ţinuta nu-l face pe ofițerul de marină. Dar fermitatea tră- 
săturilor, buzele bine desenate, bărbia pătrată și, mai ales, acel ceva 
în privire pe care l-aș numi nostalgia depărtării, toate acestea nu 
înșală. [...] Aș adăuga totuși, chiar dacă nimeni nu mi-a cerut-o, că 
ceea ce frapează mai mult la regent este o magnifică tinereţe a alurii, 
a spiritului și a tonului. Simţi că amiralul Horthy excelează în ceea 
ce-i este propriu înțeleptului: să găsească punctul de echilibru dintre 
muncă și destindere, să facă și una, și alta cu sinceritate și, din acest 
motiv, să rămână plin de viață“.! 

Un accesoriu indispensabil asociat uniformei este calul. Alb, nea- 
părat. Pentru opinia publică maghiară, și chiar în colțurile cele mai 
îndepărtate ale țării, imaginea lui Horthy rămâne cea de la 16 noiem- 
brie 1919, reactivată de altfel în permanenţă de presă. Sosirea ami- 
ralului la Budapesta pe un cal alb a fost construită pentru a marca 
spiritele, și este evident că această imagine capătă sens pentru unguri. 


1. Vienne (de), „Nicolas Horthy, Regent de Hongrie“, ed. cit., pp. 5-6. 

Chiar și astăzi, ea rămâne ilustrarea cel mai des utilizată în publica- 
ţiile despre Horthy sau regimul său. Ea servește la caracterizarea 
întregii perioadei interbelice. Calul nu-l însoțește în mod necesar pe 
marinar, dar, în cazul lui Horthy, prezența sa nu are nimic nepotrivit, 
nici dictat de circumstanţe. Veritabil cavaler, el este mai mult decât 
un amator de echitație și toată familia are o legătură strânsă cu caii. 
În pofida dezvoltării automobilului, calul rămâne un mijloc de trans- 
port civil și militar. Trupa care intră în Budapesta în 1919 este deo- 
potrivă călare și motorizată, soldații merg pe jos. Ulterior, calul se 
impune în construirea imaginii regentului: el permite să se facă legă- 
tura cu 1919 și cariera militară a lui Horthy. În fine, animalul se bu- 
cură în Ungaria de un statut special, ceea ce întărește semnificația 
națională. Când poate, regentul călărește în fiecare zi, cel mai adesea 
în parcul Vérmező, situat la baza colinei pe care se află palatul. Calul 
este utilizat în toate împrejurările în care prezența sa slujește la evo- 
carea demnității funcției. Este preferat chiar automobilului, care fă- 
când din ocupanții săi oameni fără membre, le diminuează prestanța 
și-i micșorează în fața mulțimii care stă în picioare să-i privească 
trecând. În timpul vizitei regelui Italiei la Budapesta, în mai 1937, 
toate deplasările se fac călare, în același timp pentru a pune în valoare 
patrimoniul maghiar în materie și pentru a-l pune în valoare pe Hor- 
thy în fața lui Victor Emmanuel III. Mizanscena are, de asemenea, 
drept scop de a arăta o Ungarie eternă și ancorată în tradiţiile sale în 
fața unei Italii mai tinere, pe care fascismul o vrea întoarsă spre mo- 
dernitate și mecanizare. Există imagini ale regentului pe cal din timpul 
„recuceririi“ Slovaciei de sud, în noiembrie 1938: la Komârom, el 
traversează călare podul peste Dunăre și pătrunde în oraș din par- 
tea slovacă; la Kassa, el intră de asemenea călare. În ambele cazuri, 
jurnalele de actualități insistă asupra acestor momente, care tre- 
buie să amintească opiniei publice anul 1919. Cuceritorul călare 
este — dacă nu un nou Árpád — cel puţin un om care îndreaptă lucru- 
rile, pentru că a reușit să readucă în mijlocul naţiunii o parte din 
provinciile pierdute. Sensul acestor imagini este perfect clar pentru 
marele public. 

Un al treilea element care le însoțește adesea pe primele două este 
soţia lui Horthy, Magda. În ciuda aserțiunilor nurorii sale, care o pre- 
zintă ca pe o femeie timidă și gustând puţin apariţiile publice, doamna 
Horthy se află foarte des alături de soțul ei în timpul ceremoniilor 
care necesită prezența sa. Ea îl însoțește în vizitele oficiale în străi- 
nătate. Şi ea arată bine, iar ţinuta sa este plină de demnitate. Ea re- 

prezintă arhetipul soţiei de ofițer, iar mondenităţile nu-i displac: fiică 
de parlamentar, a fost din copilărie obișnuită cu reprezentarea. În 
timpul carierei militare a lui Miklós, ea a avut timp să-și perfiecțio- 
neze talentele diplomatice: la Constantinopol mai ales, apoi la Pola și, 
bineînțeles, la Viena. Ştie cum să se poarte cu ambasadorii, autorită- 
tile ecleziastice, cu șefii de stat, cu monarhii. Lui Horthy nu-i este 
teamă că va face gafe și o asociază în mod constant marilor evenimente. 
Toţi observatorii îi fac portrete elogioase, care insistă asupra perfectei 
politeți, a farmecului și a eleganței sale. Este incontestabil că și ea s-a 
instalat în funcţie și că-și asumă datoriile respective. Magda se consa- 
cră sarcinilor care se așteaptă de la ea și care sunt esențialmente ca- 
ritative și religioase. Pietatea ei este reală și cunoscută de marele 
public, ceea ce este un criteriu suplimentar de respect. Acest aspect 
nu e totuși accentuat în mod exagerat. Ea nu devine „mama naţiunii“ 
și nu figurează pe cărțile poștale sau pe alte produse mediatice. Re- 
vizuirea parțială a frontierelor, care se termină în 1938, apoi în 1940, 
odată cu alipirea Slovaciei de sud și a unei părți din Transilvania, este 
punctul culminant al regimului și permite ca în imagerie să fie aso- 
ciate cele trei elemente: uniforma, calul și femeia. În timpul intrării 
în cele două teritorii, Horthy este acompaniat de soția sa, care poartă 
cu această ocazie veșminte tradiționale, așa cum o arată jurnalele de 
actualități și fotografiile difuzate în presă. Înaintea de instaurarea 
funcţiei de regent adjunct conferită fiului Istvân, copiii nu sunt folo- 
siți și nu apar niciodată în timpul manifestărilor oficiale de acest 
gen. Sunt văzuți uneori asistând la evenimente sportive sau festive 
alături de părinţii lor, dar nu sunt asociați sarcinilor de reprezentare. 
Portrete ale lui Horthy sunt realizate și difuzate pe scară mare, 
în școli, în diverse instituții și edificii publice. Un „Premiu Miklós 
Horthy“ este, de altminteri, creat în 1937 din inițiativa ministrului 
cultelor și instrucţiunii publice Bálint Hóman, pentru a-i recompensa 
pe elevii cei mai străluciți și a le permite să acceadă la învățământul 
superior. Ilustrații apropiate de imaginile de Epinal* povestesc fap- 
tele de arme din război ale lui Horthy și amintesc etapele preluării 
puterii. Dacă persoana sa este indisociabil legată de revizionism, este 


* Imaginile de Epinal sunt stampe cu subiect popular, realizate în culori vii; 
primele au fost realizate în oraşul francez Épinal de către Jean-Charles Pellerin 
(1756-1836), care le-a imprimat upoi în serie. Expresia „imagine de Épinal“ de- 
semnează o viziune pretențioasñ, tradițională şi naivă, care arată doar partea bună 
a lucrurilor (n. tr.). 

evident că propaganda împotriva Tratatului de la Trianon nu-i utili- 
zează portretul, din motive evidente de rezervă diplomatică. Distan- 
țarea practicată de regim față de revizionism nu permite ca portretul 
regentului să figureze în producțiile Ligii Revizioniste. Cultura popu- 
lară se folosește totuși mai mult această imagerie decât de cea a re- 
gentului, care impune respect. Îi sunt dedicate de bunăvoie cântece, 
așa-numitele nóták tradiționale deja evocate în 1919, dar care sunt 
reluate în timpul recuceririlor teritoriale. 

Unul dintre cele mai cunoscute, destinat să înflăcăreze trupele 
care intră în Transilvania în septembrie 1940, spune așa: Horthy 
Miklos katonája vagyok, legszebb katonája („Sunt soldat al lui Mik- 
lós Horthy, cel mai frumos soldat“). Un film de propagandă distinct 
de jurnalele de actualități este de altfel realizat pentru această oca- 
zie, când se aude refrenul lui József Ormândy: 


Tu, Mikl6s Horthy, ești cârmaciul ungurilor, 

Dulcea mea patrie trunchiată, suntem mândri de tine. 
Ne rugăm pentru tine la Dumnezeu din ceruri, 

Să-ţi dea puterea să-ţi îndeplinești măreața sarcină, 
Să găsești forța pentru victorie, 

Pentru ca fericirea să revină în frumoasa ta Ungarie.! 


Și alte nóták sunt compuse pentru trupă după intrarea în război 
a Ungariei, în aprilie 1941. Ele insistă asupra virtuţilor lui Horthy 
ca șef militar. Unul dintre numeroasele marșuri transilvane (Erdélyi 
indul6), compuse de Eszter Zilahi Farnos, are ca subtitlu „Înainte 
viteji, soldaţii lui Horthy!“ 

Aceste instrumente ale propagandei contribuie la crearea imagi- 
nii lui Horthy nu de salvator al patriei, ci de cuceritor care „sporește 
patria“ (orszaggydrapit6), ceea ce permite să fie asociat cu Árpád. 
Această denumire face obiectul unei utilizări sistematice în presă, 
începând cu primul, dar, mai ales, cu al doilea arbitraj de la Viena și 
un nou film închinat regentului turnat în 1941 poartă acest titlu. Cu 
aceeași ocazie, este gratificat și cu titlurile de „prim muncitor al na- 
țiunii“, de „tată al națiunii“ și de „prim bărbat între unguri“. Aceste 
epitete se alătură figurii eroului construită la începutul regimului. 
De la sfârșitul anilor 1920, publicaţii de circumstanţă, toate omagi- 


1. Dávid Turbucz, „A Horthykultusz“, în Ignác Romsics (dir.), A magyar jobbol- 
dali hagyomány 1900-1948 [Tradiţia de dreapta în Ungaria 1900-1948], Osiris, 
2009, p. 163. 

indu-l pe Horthy, sunt tipărite atât în Ungaria, cât și în străinătate. 
Biografiile scrise de străini sunt în mod deosebit puse în valoare 
pentru a demonstra justețea cauzei maghiare, soliditatea regimului 
și calitățile regentului. Mărturii entuziaste, admirative și respectu- 
oase, precum cea a lui de Louis de Vienne, nu au nimic spontan, dar 
au fost bineînţeles solicitate de la autorii lor. În ţară, lucrările hagio- 
grafice sunt, mai ales, produse în jurul celei de-a șaptezecea aniver- 
sări a lui Horthy, în 1938. Ele se adresează unor cititori diferiți: de 
la școlari, la oamenii instruiți. Una dintre principalele lucrări, publi- 
cată în 1939 cu ocazia sărbătoririi a douăzeci de ani de la preluarea 
puterii, a fost îngrijită de marele scriitor Ferenc Herczeg, foarte apro- 
piat de regim și de familia regentului. Cartea se dorește o panoramă 
a vieţii, personalităţii și faptelor regentului, de la originile familiei, 
trecând prin cariera sa navală, viața cotidiană, soția, exercitarea pu- 
terii civile și militare, gusturile sale etc. Totul este însoțit de un al- 
bum de fotografii. Toate lucrările de acest tip au fost sistematic 
achiziționate de Biblioteca Naţională Ungară după 1945 și distruse. 
Purtau ştampila „fond secret“ (zárt anyag) pentru ca un cititor obiș- 
nuit să nu aibă acces la ele. 

Mai mult decât aniversarea lui Horthy — care este, în general, săr- 
bătorită în intimitate, la 18 iunie —, ziua de Sfântul Nicolae face obiec- 
tul unei devoțiuni populare accentuate de apropierea de Crăciun și de 
tradiția din centrul Europei de a-i răsfăța pe copii la 6 decembrie. Cea 
mai mare parte a timpului, o reprezentaţie de gală este dată într-unul 
dintre teatrele de la Budapesta, la care asistă regentul și soția sa, ca 
şi membri ai guvernului. Opera fiind, de obicei, rezervată vizitelor 
oaspeţilor de marcă, în general Teatrul Naţional este cel care slujește 
drept cadru acestor festivități. La 6 decembrie, se sărbătorește, de 
asemenea, Ordinul Vitejilor (Vitézi ünnepség), strâns asociat cu perso- 
nalitatea regentului. Camera Superioară se întrunește cu această oca- 
zie, iar diverse personalități, mai ales militare, rostesc discursuri. De 
pildă, la 6 decembrie 1940, cel care ţine un discurs este generalul Vil- 
mos Nagy, comandantul trupelor din Transilvania recent redobândită.! 

În fine, chiar numele lui Horthy se impune peste tot, de la una 
dintre marile artere din Buda (actualul bulevard Béla Bartók) la stră- 
zile mai mici din sate. Unul dintre noile poduri din Budapesta (actua- 
lul pod Petőfi), inaugurat în 1937, primește, de asemenea, numele 


1. Vilmos Nagy Nagybaczoni, Vepzete. 'sztendők 1938-1945 lAnii fatali 1938- 
19451, Gondolat, Budapest, 1986, p. 67 

regentului. După accederea fiului său la coregenţă și după moartea 
tragică a acestuia, numeroase municipalități transferă o parte a cul- 
tului asupra lui, dând numele său unor străzi și piețe. 


Filmul a fost unul dintre principalii vectori ai difuzării imaginii 
regentului. Aparițiile sale publice fac obiectul jurnalelor de actuali- 
tăți (Magyar Vildghirad6).! Principalele orașe din Ungaria sunt do- 
tate cu săli de cinematograf și proiecționiști ambulanți se deplasează 
în cele mai modeste orașe și sate. Prin urmare, toată țara vede, în- 
tr-un moment sau altul, aceste filme. Numai la Budapesta se află mai 
bine de o sută de săli, respectiv o cincime dintre sălile din ţară. Cum 
regentul este deosebit de fotogenic, realizatorii au o sarcină ușoară. 
Evenimentele excepționale, ca și „articolele sezoniere“ reprezintă 
ocazii de a propaga o imagine flatantă a regentului sănătos, arătând 
bine și îmbrăcat cu o uniformă impecabilă. Este evident că se dorește 
să se redea țării mândria, insistându-se asupra prestanţei liderului 
său. Procesiunea de Sfântul Ștefan, la 20 august, îndeplinește, în 
această privință, mai multe obiective. Horthy, care este calvinist, se 
află în fruntea cortegiului, lucru ce exprimă deci consensul naţiunii 
creștine adunate în jurul figurii regelui sfânt și al regentului. Este 
nu numai alianța dintre sabie și cruce, ci și dintre cele două princi- 
pale confesiuni din țară. Același fenomen de comuniune naţională se 
produce în timpul desfășurării celui de-al XXIV-lea Congres Euharis- 
tic, în mai 1938, urmată de comemorarea a goo de ani de la moartea 
regelui Ştefan cel Sfânt, în 1038. În plus, la 20 august al aceluiași an 
se celebrează existența milenară a Regatului Ungariei. Numeroase 
produse derivate sunt comercializate pentru a marca evenimentul, 
iar unii asociază în mod explicit cele două personaje, Horthy deve- 
nind astfel un „ctitor de ţară“ (országépítő), calificativ folosit, în ge- 
neral, pentru a descrie acțiunea regelui Ştefan cel Sfânt. În anul 
următor, cultul ia o dimensiune și mai mare, odată cu sărbătorirea 
preluării puterii în 1919. În noiembrie 1939, este organizată o expozi- 
ţie la Budapesta, unde se pot vedea amintiri din vremea contrarevolu- 
ţiei și opere contemporane celebrându-l pe regent, mai ales portrete 
și busturi, printre care cele ale pictorului Istvân Boldizsâr și sculp- 
torilor Zsigmond Kisfaludi Strobl și Lajos Berán. Vizitele oficiale, în 


1. Un ansamblu de 486 de jurnale de actualități în care apare regentul (și soția 
sa) sunt vizibile, dar nu pot fi descărcate, pe site-ul: http;//filmhiradok.nava.hu/ 
index.php. (La data prezentei ediţii românești, site-ul este filmhiradokonline.hu.) 

fine, deși rare, sunt dublu documentate. În timpul vizitei lui Horthy 
în Italia în noiembrie 1936, imaginile sunt, cu siguranţă, turnate de 
operatorii de la Istituto Nazionale Luce, dar sunt trimise apoi în Un- 
garia, unde se adaugă muzica și comentariile potrivite. În schimb, 
pentru călătoria regelui Italiei, italienii trimit o echipă de la Luce și 
se menționează, de asemenea, deplasarea unui cameraman italian 
de la Compania americană 20th Century Fox.! Vizita efectuată de 
Horthy la Viena, la întoarcerea din Italia, face obiectul unei atențţii 
speciale din partea serviciului de presă al Ministerului Afacerilor 
Externe și a cabinetului regenței. Horthy se duce, pentru prima oară 
din 1918, în locurile în care și-a petrecut anii în care era aghiotant. 
Voiajul capătă o semnificație simbolică, pe care o arată jurnalul de 
actualități.? Vizita în Polonia, din februarie 1938, nu este mai puțin 
mediatizată, trei filme o relatează, dintre care unul consacrat parti- 
dei de vânătoare oferită lui Horthy de președintele polonez. Însă 
vizita din august 1938 în Germania este cea care oferă cele mai 
multe imagini. Ea este mai lungă decât cele două precedente și, dacă 
într-adevăr se derulează într-un climat din ce în ce mai tensionat pe 
măsura trecerii zilelor, bineînţeles că mediatizarea sa nu lasă să se 
întrevadă nimic din toate acestea. 

Ultima tușă adăugată portretului mediatic al lui Horthy este 
colorată în negru. Doliul națiunii de după Trianon, compensat me- 
diocru de câștigurile teritoriale oferite de arbitrajele de la Viena, se 
dublează cu un doliu personal odată cu moartea lui Istvân Horthy la 20 
august 1942. Angajarea Ungariei alături de Axă se traduce, la 19 mar- 
tie 1944, prin invazia trupelor germane care ocupă țara. Acestui do- 
liu i se adaugă noțiunea de sacrificiu, prezentă din 1919. Horthy l-ar 
fi putut parafraza pe mareșalul Pétain spunând în 1919 și în 1944: 
„Eu mă sacrific pentru Ungaria.“ El o spune, de altfel, explicit în 
Memoriile sale de mai multe ori, prezentându-și angajamentul drept 
act călăuzit de datorie și spirit de sacrificiu. Când ar fi putut să se 
retragă și chiar să plece în exil, el a ales să rămână la putere. Această 
tematică este recurentă în imaginea care se construiește despre el. 
Moartea fiului său dă prilejul punerii în scenă a unui doliu naţional 
tipic pentru pompa funeraliilor pe care Imperiul Austro-Ungar a știut 


1. Ministero degli Affari Esteri (MAE). Direzione Generale degli Affari Politici 
(A.P) Ungheria. b. 15 (1937) Fasc. 7. Viaggio delle LL. Maesta a Budapest maggio 
1937-XV. 

a http://ffilmhiradokonline.hu/wut.eh.php?id=u097 

atât de bine, în tradiţie barocă, să le organizeze pentru suveranii săi 
și pentru oamenii săi importanți. Ungaria și-a apropriat această 
practică la sfârșitul secolului al XIX-lea și a perfecționat-o. Contele 
Ciano, care-l reprezintă pe Mussolini, găsește că „funeraliile au loc 
cu eleganța puţin orientală a ceremoniilor maghiare“.! Înmormân- 
tarea are loc la 27 august, după ce corpul a fost repatriat din Ucraina 
și publicul a putut să se reculeagă în fața sicriului toată ziua de 26.? 
Un doliu oficial de șapte zile a fost decretat de guvern. Ceremonia are 
loc în fața Parlamentului, în prezența mai multor corpuri de armată, 
a reprezentanților corpurilor constituționale, a corpului diplomatic (ce 
a mai rămas, din cauza stării de război) și a delegaţiilor ţărilor prie- 
tene (Germania, Italia, Bulgaria). După ceremonie, un cortegiu impre- 
sionant se îndreaptă spre Gara de Vest. O lege votată de Parlament 
la 9 octombrie 1942 la propunerea prim-ministrului Kállay instau- 
rează comemorarea oficială a decesului lui Istvân Horthy. Ulterior, 
este decisă ridicarea unui monument pentru a onora memoria fiului 
regentului. Este creat un comitet de comemorare István Horthy (Hor- 
thy István Emlékbizottság) însărcinat cu realizarea acestuia. Sculp- 
torul Zsigmond Kisfaludi Strobl este ales pentru a-l edifica la poalele 
fortăreței de pe muntele Gellert?. Dar nu este timp pentru termina- 
rea lui, fiind transformat de sovietici, care fac din el o alegorie a liber- 
tăţii și un monument în cinstea eliberării țării de către Armata Roșie. 

Cultul personalităţii este incontestabil în ceea ce-l privește pe 
Horthy şi s-a extins chiar o perioadă scurtă la fiul său István din 
cauza morții brutale și misterioase a acestuia. Încă de la început, 
imaginea regentului a fost fasonată în mare parte chiar de el, ceea 
ce demonstrează natura sa de „comunicator“ și abilitatea de a profita 
de ocaziile favorabile ale momentului. De la salvator al patriei, de- 
vine ctitor, înainte de a se transforma în cavaler al dreptăţii în favoa- 
rea reajustărilorteritoriale. Figura sa de ofițer liniștește și dă națiunii 
traumatizate de doi ani de dezordine garanţia respectabilității. El 
este, deopotrivă, izbăvitorul, tatăl și apărătorul. Izolarea și discre- 
ditarea internaţionale sunt disimulate în spatele exaltării valorilor 
naționale. Aliaţii sunt puțin numeroși, dar puternici, iar impactul me- 
diatic al vizitelor oficiale este real. Până la intrarea în război, în apri- 
lie 1941, Ungaria trăiește în iluzia întreținută de propagandă că este 


1. Intrarea din 27 august 1942. Ciano, ed. cit., p. 645. 
2. Olasz, A kormânyzdhelyettesi intézmény története, ed. cit., p. 319. 
3. Mester, Arcképek. Két tragikus kor árnyékában, ed. cit., p. 580. 

protejată de statura și autoritatea regentului. Obsesia de a scăpa de 
război și de distrugeri prin sacrificiul unui individ ales de Provi- 
dență pentru a cruța țara îi caracterizează și pe alți șefi de stat din 
anii 1940, chiar dacă parcursul lor și condiţiile ajungerii la putere 
sunt diferite. Exemplul care ne vine cel mai natural în minte este cel 
al mareșalului Pétain, care împărtășește cu Horthy un anumit nu- 
măr de caracteristici, începând cu cariera militară. Ideologia regi- 
mului de la Vichy reia teme din care Horthy a făcut baza puterii sale: 
ancorarea în rural, familia, salvarea patriei, antisemitism, antipar- 
lamentarism. Un alt exemplu -— politicianul ceh Emil Hácha (1872-— 
1945), ales la go noiembrie 1938 președinte al Republicii cehoslovace 
agonizante. Acest jurist, președinte al Curţii Supreme, este un cato- 
lic conservator. El apelează la Sfântul Vâclav pentru a legitima cola- 
borarea cu Germania. După invazia germană, pe care trebuie să o 
susțină, el rămâne șef de stat, dar nu are practic nici o putere de de- 
cizie. El face parte dintre acei conducători ostatici ai unei puteri stră- 
ine de la care populația așteaptă totuși s-o protejeze de abuzurile 
acesteia din urmă și, mai ales, să evite să participe la război. Vârsta 
și, mai ales, autoritatea sa morală dau asigurări, el simbolizează și 
continuitatea națiunii cehe, care se acomodează cu situația. Toate in- 
stituţiile sunt păstrate, ceea ce sporește dimensiunea colaborării, care 
nu este contracarată, ca în Franţa, de o rezistență armată. Al treilea 
exemplu este cel al lui Jozef Tiso (1887-1947), prelat și lider al Par- 
tidului Popular Slovac (Slovenská ľudová strana). Contrar celorlalte 
personaje, el are un trecut politic și se reclamă de la o ideologie re- 
zumată în deviza partidului său: „Pentru Dumnezeu și naţiune“. Ca 
Horthy și Hácha, el pune în față creștinismul și aderă la un anumit 
antisemitism economic, dar nu rasial. Regimul său, care începe 
după separarea de Boemia-Moravia în martie 1939, se bazează pe 
satisfacerea revendicărilor naționale slovace față de cehi și unguri. 
Nu este un șef fascist, nu mai mult decât ceilalți, dar anumiţi membri 
ai guvernului și oameni din anturajul său sunt apropiaţi de fascism. 
Rezistența care se dezvoltă în Slovacia este favorizată de geografie 
(păduri și munți) și absenţa trupelor germane. Insurecția din august 
1944, declanșată prematur și fără susținere din partea sovieticilor, 
este dur reprimată de germani. Numai Hâcha și, într-o mai mică mă- 
sură, Tiso au reușit să evite ca teritoriul lor să se transforme în câmp 
de bătălie. Franța era deja ocupată în iunie 1940 și Ungaria va fi nu- 
mai în martie 1944, dar consecințele sunt mult mai dramatice, pentru 
că e devastată de luptele care ne dau între germanii în retragere și 

Armata Roșie. În definitiv, sacrificiul lui Horthy nu salvează pe ni- 
meni, începând cu evreii, și încă și mai puţin țara, care este ocupată, 
martirizată și ocupată din nou. 

În domeniul cultului personalității, Horthy se impune în mod in- 
contestabil, urmat de Petain, al cărui regim a reușit într-un interval 
scurt de timp să facă o figură tutelară. Dar nici Horthy, nici Tiso — și 
încă și mai puțin Hácha — n-au văzut ridicându-se în fața lor o figură 
concurentă de salvator al patriei comparabilă cu aceea a generalului 
de Gaulle. În pofida eșecului său și a zonelor de umbră, acest aspect 
al cultului lui Horthy rămâne în memoria colectivă maghiară. Înhu- 
marea de la Kenderes, în septembrie 1993, a arătat în ce măsură 
amintirea lui este încă vie — și, cu toate acestea, contestată —, susci- 
tând imagini pozitive şi negative. 

Vizitele oficiale ale lui Horthy ca șef de stat și primirea oaspeților 
străini sunt tot atâtea momente de celebrare a cultului personalită- 
ţii. Ele permit, de asemenea, să arate opiniei publice că Ungaria iese 
din izolare și redevine un actor al politicii europene. Târgurile inter- 
naționale de la Budapesta și evenimentele sportive în care se disting 
maghiari sunt, și ele, prezentate cu prioritate în mass-media. În tim- 
pul exercitării puterii, Horthy a călătorit foarte puţin. Abia la mijlocul 
anilor 1930 efectuează vizite oficiale și primește personalități străine. 
De fapt, în pofida instaurării unor relaţii privilegiate cu Italia, aceasta 
nu poate face nimic singură pentru revizuirea tratatelor. Ajungerea 
la putere a lui Adolf Hitler schimbă lucrurile în Europa, opunând de 
acum înainte un front Micii Antante și aliaților ei franco-britanici. 
Începând de acum, Ungaria poate dispune de doi susținători cu greu- 
tate ai politicii sale revizioniste. 

Faptul că existau relaţii anterioare cu Italia lui Mussolini explică 
de ce sunt privilegiate mai întâi acestea. Cele două vizite oficiale au 
loc în noiembrie 1936 pentru Horthy și în mai 1937 pentru regele 
Victor Emmanuel III. La vremea sa, Gömbös își dorise cu ardoare ca 
Mussolini să vină la Budapesta, dar războiul din Spania îl împiedică 
pe Il Duce să facă deplasarea respectivă. După decesul lui Gömbös, 
Mussolini nu mai are nici un motiv să facă acest voiaj.! Ambasadorul 
Italiei la Budapesta, prințul Colonna, este informat, în luna mai 
1936, de ministrul afacerilor externe Kânya despre dorința lui Hor- 
thy de a se duce la Roma. Kânya insistă bineînţeles asupra faptului 


1. MAE. (A.P) Ungheria. b. 15 (1937) Fasc. I.8 Rapporti politici. Telegrama 
nr. 5959/1625 din 13 octombrie 1936. 

că regentul, care nu a făcut nici o vizită în străinătate de 17 ani, vrea 
ca Italia să fie prima lui deplasare, în compania soției sale.! În Me- 
moriile sale, regentul prezintă acest lucru diferit, vorbind despre o 
invitație transmisă de contele Ciano cu ocazia unei vizite la Buda- 
pesta ? Ulterior, Colonna nu se mai interesează de această vizită, care 
nu mai este de resortul lui, dar se preocupă mult, în schimb, să afle 
cine îl va însoți pe Horthy: până la urmă, va fi vorba despre miniștrii 
Kânya și Darânyi. Cealaltă preocupare se referă la vizitele pe care le 
va face Horthy la întoarcerea de la Roma, căci este prevăzut un sejur 
la Viena.3 

Horthy consacră mai multe pagini în Memoriile sale evocării vizi- 
tei la Roma, care l-a fermecat în mod special, cu atât mai mult cu cât 
nu cunoștea Cetatea Eternă. Primirea este grandioasă și a flatat de- 
sigur vanitatea regentului, care se întâlnește cu regele, cu papa și cu 
Mussolini! Soții Horthy sunt găzduiţi la Palatul Quirinal și primesc 
vizita personală a lui Mussolini. Liderul fascist îi face o impresie foarte 
bună lui Horthy, care nu constată nici cea mai mică „atitudine tea- 
trală“ — el este mai degrabă înclinat să scuze la italian ceea ce va con- 
sidera ca vociferări vulgare la Hitler. De fapt, lui Horthy îi lipsește 
perspicacitatea, căci afirmă ulterior că n-a simțit nici o tensiune între 
Il Duce și rege.* Printre momentele importante ale călătoriei figurează 
vizita la Vatican, care l-a impresionat profund pe Horthy, ca ungur și 
ca protestant. Or, aceasta are ca scop să-i ceară papei favoarea de a 
organiza următorul Congres euharistic la Budapesta în 1938, pentru 
a comemora goo de ani de la moartea regelui Ștefan cel Sfânt. Audiența 
de o jumătate de oră, la care asistă doamna Horthy, se derulează 
în prezența, între alții, a nunţiului apostolic la Budapesta, Angelo 
Rotta, a secretarului de stat Eugenio Pacelli (viitorul papă Pius XII), 


1. Ibid., Telespresso nr. 5538/568 din 14 mai 1936, „segreto“. Progetto di visita 
in Italia del Reggente Horthy. 

2. Horthy, Ein Leben für Ungarn, ed. cit., p. 181 (versiunea maghiară, Emlék- 
irataim, ed. cit., p. 191). În versiunea franceză, Mémoires de l'amiral Horthy, ed. 
cit., p. 152. 

3. Despre cele două vizite și instrumentalizarea lor, vezi Dâvid Turbucz, „Egy 
államfői utazás kultikus értelmezése. Horthy Miklós római és bécsi útja 1936. 
november végén“ [Interpretarea cultică a călătoriei unui şef de stat. Călătoriile 
lui Miklós Horthy la Roma şi Viena la sfârşitul lui noiembrie 1936], Korunk, 
noiembrie 2012, pp. 82-87. 

4. Horthy, Ein Leben für Ungarn, ed. cit., p. 182 (versiunea maghiară, Emlék- 
irataim, ed. cit., p. 192). În versiunen franceză, Mémoires de l'amiral Horthy, ed. 
cit., p. 154. 

a prim-ministrului maghiar Kâlmân Darânyi și a Marelui Maestru al 
Ordinului de Malta. Parada militară de a doua zi are loc pe una dintre 
noile artere tăiate de „fascismul de piatră“ în fața forului imperial și 
botezată Via dell'Impero (actuala Via dei Fori Imperiali).! Regele și 
Horthy călare trec în revistă o trupă de 25000 de oameni. 

Dar apogeul vizitei sunt incontestabil parada și manevrele navale 
care au loc în dimineaţa de 26 noiembrie în Golful Neapole. De pe 
cheiul Beverello, invitații se îmbarcă la bordul navei „Zara“?, vas care 
poartă numele unuia dintre orașele Mării Adriatice revendicate de 
Italia. O imagerie abundentă, film și fotografii, documentează acest 
episod al călătoriei. Horthy revede marea pentru prima oară de la 
sfârșitul lunii octombrie 1918. Pe vapor, regentul rostește un toast în 
limba italiană, în care subliniază că a regăsit ceea ce pentru el semni- 
fică viața și fericirea: marea.* 

Vizita regelui Italiei Victor Emmanuel III și a reginei Elena, în 
mai 1937, la Budapesta este, alături de Congresul Euharistic, prima 
ocazie pentru Ungaria de a reactiva pompa de la începutul secolului. 
Organizarea, apoi derularea vizitei au fost pregătite cu grijă de noul 
ambasador al Italiei la Budapesta, contele Luigi Orazio Vinci, care a 
mai lucrat la Budapesta ca secretar de legaţie în 1920-1924. Relata- 
rea vizitei face chiar obiectul unei dări de seamă de circa șaizeci de 
pagini legate care-i urmărește pe suverani de la gara din Roma până 
la întoarcerea acasă.* Ambasadorul e totuși destul de sâcâit de do- 
rința reciprocă a regelui Italiei și a arhiducilor de Habsburg de a se 
întâlni. Guvernele maghiar și italian nu vor să-i încurajeze pe legi- 
timiști, dar nu-i pot refuza regelui o întâlnire. Aceasta are loc, dar 
capătă un caracter privat și intim, sub forma unei audienţe acordate 
de rege și a unei gustări oferite a doua zi dimineața de către arhidu- 
cele Joseph. În această privinţă, este evident că Vinci ar fi dorit ca 
nunțiul apostolic și, în spatele lui, Vaticanul să se implice mai mult 


1. După cum spune Emilio Gentile, Fascismo di pietra, Editori Laterza, Roma, 
2007. 

2. Rutter, Regent of Hungary. The Authorized Life of Admiral Nicholas Horthy, 
ed. cit., p. 319. 

3. Doblhoff, Horthy Miklós, ed. cit., p. 320. 

4. MAE. (A.P.) Ungheria. b. 15 (1937). Fasc. 7. „Il viaggio delle Loro Maesta a 
Budapest (18-23 maggio-XV)“, direzione generale affari generali, ufficio V. 

5. Ibid., scrisoarea lui Vinci din 13 aprilie 1937: „Viaggio degli Augusti 
Sovrani in Ungheria“ 

în eveniment, dar Sfântul Scaun rămâne prudent și nu se pretează 
la un amestec al genurilor. Restul sejurului este constituit dintr-un 
mare banchet la palat la 20 mai, din recepții, ca și dintr-o reprezen- 
taţie de gală la Operă. Toate deplasările din Budapesta se efectuează 
călare, orașul este pavoazat și iluminat — începând din 1937, Podul 
cu Lanţuri (Lánchíd) este iluminat electric. Se regăsește ambianța 
serbărilor dedicate Mileniului, în 1896. Ambasadorul american Mont- 
gomery este impresionat de amploarea festivităților și de arta cu care 
maghiarii le gestionează. Este invitat la dineul de gală de la palat și 
constată: „Ca gazde, ungurii erau nemaipomeniţi. La bal, au purtat 
ținutele tradiționale. A fost foarte colorat“.! Invitaţii ies apoi pe te- 
rasa palatului: „Budapesta avea un sistem foarte bun de iluminare a 
edificiilor publice și a podurilor. Sub ochii noștri, orașul nu mai era ca 
de obicei, ci iluminat în întregime, până pe coline. Era extraordinar“. 

Victor Emmanuel este, în plus, primit la Esztergom de prințul pri- 
mat, cardinalul Serédi. Nunţiul Angelo Rotta se felicită pentru „am- 
prenta creștină“ care incontestabil a fost dată vizitei regale.* Pentru 
a fi pe măsura străzii imperiale de la Roma, parada militară se des- 
fășoară pe bulevardul Andrâssy, tribuna oficială este plasată în 
piață (körönd). Horthy își rostește toate alocuţiunile în limba italiană. 
De partea italiană, ecourile vizitei sunt, de asemenea, favorabile. Re- 
gele pare încântat de sejur. Ambasadorul Vinci își înmulțește rapoar- 
tele și trimite multă documentație referitoare la eveniment, în plus 
insistă asupra fervorii populare care a însoțit deplasările suverani- 
lor italieni și a felului în care au fost primite gesturile lor de către 
populație, ca, de pildă, vizita neprevăzută a reginei la Biserica Mâ- 
tyâs în timpul unei slujbe dedicate copiilor nevoiași.* Relatarea lui 
Vinci este coroborată de cea a nunţiului, care a asistat la toate recep- 
ţiile în timpul cărora s-a găsit adesea într-un loc de onoare, în vecină- 
tatea nemijlocită a suveranilor și a lui Horthy. Presa scrisă și jurnalele 
de actualități cinematografice relatează din plin despre călătorie, 
toate evenimentele sunt filmate, este o operaţie de comunicare majoră, 
fără îndoială mai importantă decât Congresul Euharistic, care nu se 


1. Montgomery, Hungary. The Unwilling Satellite, ed. cit., p. 84. 

a. Ibid., p. 85. 

3. Scrisoarea lui Rotta din 25 mai 1937, fol. 58-59. AA. EE. SS. Ungheria Pos. 
51 PO. 1930-1940. Fasc. 48. 

4. Ibid., scrisoarea lui Vinci din 18 iunie 1937: „Echi della visita degli Augusti 
Sovrani“ 

adresează tuturor cetățenilor. Prietenia cu Italia este pentru opinia 
publică mult mai acceptabilă și mai flatantă decât cea cu Germania: 
în Ungaria, ca și în alte părți, există ideea unei Italii romantice, de 
unde nu poate veni nimic rău. Accentul pus pe relațiile culturale din- 
tre cele două țări conferă un mesaj pozitiv, care pune în valoare Un- 
garia. În schimb, relaţia cu Germaniaestemaiambivalentă, neexistând, 
în această privinţă, o specificitate maghiară. 


Printre beneficiile pe care Ungaria le are după vizita regentului la 
Roma, desfășurarea Congresului Euharistic îmbracă o semnificație 
deosebită. Evenimentul este important, atât prin numărul și calita- 
tea participanţilor, cât și prin impactul simbolic. La un an după vi- 
zita regelui Italiei, Budapesta încearcă din nou să fie fermecătoare 
în cea mai pură tradiţie de dinainte de război. În pofida caracterului 
religios exclusiv într-o țară a diversității confesionale, asocierea fă- 
cută cu regele Ștefan cel Sfânt și comemorarea acestuia permite ca 
națiunea să se unească în spatele figurii regelui întemeietor al statu- 
lui maghiar. Papa, bolnav, este reprezentat de secretarul de stat Pa- 
celli, a cărui personalitate marchează profund unele dintre persoanele 
prezente la ceremonii. Astfel, la întoarcerea de la dejunul oferit de 
ministrul afacerilor externe la corpul diplomatic, în timpul căruia a 
fost așezat alături de Pacelli, ambasadorul Montgomery îi declară 
soției: „Azi, am cunoscut un om cu adevărat mare“.! Ei se întâlnesc 
din nou în timpul congresului și impresia americanului se confirmă. 
Toate aceste mărturii sunt evident retrospective, dar este interesant 
de constatat în memoriile contemporanilor că acest Congres Euharis- 
tic a fost interpretat ulterior ca ultima mare manifestare de prestigiu 
internațional a Budapestei. Conform nunțţiului, anunțul venirii lui Pa- 
celli a provocat o mare satisfacție, căci maghiarii o interpretează ca 
pe un semn de atenţie deosebită a papei față de ei. Rotta este cel care 
a servit drept interfață între autorităţile ecleziastice ungare, cardina- 
lul Serédi și Vatican. De fapt, alegerea lui Pacelli pentru a fi trimis la 
Budapesta era clară din vara anului 1937, și acesta din urmă se pre- 
ocupase de rolul pe care urma să-l joace în timpul congresului și, mai 
ales, de apariţiile sale în mass-media. În plus, își făcea probleme în 
legătură cu limba în care avea să vorbească în timpul luărilor de cu- 
vânt și a sugerat latina, franceza și germana: „Prima ar fi mai ușor 


1. Montgomery, Hungary. The Unwilling Satellite, ed. cit., p. 86. 

înțeleasă de cler, a doua de societate, a treia de către popor“.! Până 
la urmă, jurnalele de actualități arată că a vorbit, mai ales, în limba 
germană. 

La unguri, ca și la străini, amintirea lăsată de festivitățile prile- 
juite de congres este cea a unui moment excepţional înainte de de- 
clanșarea războiului și instaurarea regimului comunist. Viitorul 
prim-ministru Miklós Kállay? participă la festivități și revine asupra 
impresiilor de atunci: „A fost al doilea eveniment [primul este chiar 
vizita regelui Italiei] din ultimii ani din Ungaria de care-mi amintesc. 
Și cu această ocazie, a fost vorba de fast și ceremonie, dar spiritul 
care domnea cu precădere era cel al Bisericii catolice [Kállay este 
catolic]. Nu voi mai vedea niciodată în viața mea ceva mai frumos 
decât zecile de mii de oameni de la țară, în costumele lor tradiționale 
bogate și colorate. Mă îndoiesc că o altă ţară din Europa este capa- 
bilă să ofere un asemenea spectacol. [...] Mai bine de o sută de mii de 
persoane au participat la slujba de la miezul nopții din Piaţa Eroilor, 
în timp ce cardinalul Pacelli era așezat pe tronul său, reprezentân- 
du-l, mai mult decât demn, pe capul Bisericii Romano-Catolice“.* Mai 
direct implicat, generalul Lakatos comandă unitatea însărcinată să 
vegheze la securitatea și la buna desfășurare a evenimentului. Şi el 
are ocazia de a-i fi prezentat legatului papei cu prilejul banchetului 
oferit la palat: „Această recepție a fost ultima manifestare a vârstei 
de aur a regimului Horthy consolidat“.+ Congresul a făcut obiectul 
unei atente pregătiri, pentru acest eveniment a fost chiar creat un 
curs pentru formarea ghizilor însărcinați să-i ajute pe pelerini și tu- 
riști și să le arate „tot ce este frumos și nobil, fie în capitala noastră, 
fie în provincie“, așa cum spune secretarul de stat Geza Tormay.5 Lo- 
cuitorii Budapestei sunt solicitaţi să închirieze camere vizitatorilor. 
Serviciile de presă ale diferitelor ministere lucrează din plin, sunt edi- 
tate broșuri, hărți și afișe în mai multe limbi. Deschiderea lucrări- 
lor Congresului este filmată pentru jurnalele de actualități: poate 


1. Scrisoarea monseniorului Giuseppe Pizzardo către Rotta, 26 iulie 1937, fol. 
20-21. AA. EE. SS. Ungheria Pos. 71-73. Anno 1937-1938. Congresso Eucaristico. 

2. El este atunci director al Oficiului Naţional pentru Irigații și membru al 
Camerei Superioare. 

3. Kállay, Hungarian Premier, ed. cit., p. 167. 

4. Lakatos, Ahogyan én láttam, ed. cit., p. 25. 

fi văzută familia Horthy, iar operatorii arată diversitatea chipurilor și 
a costumelor, precum cele ale reprezentanților Bisericilor din Orient 
sau din Asia. Legatul Pacelli pronunță câteva cuvinte în limba maghiară, 
printre care: „Trăiască țara Mariei“, care declanșează aplauzele mul- 
țimii masate în Piaţa Eroilor.! Cu mult înainte de Zilele mondiale ale 
tineretului, există o preocupare pentru tinerii credincioși, iar episco- 
pul Parisului, monseniorul Verdier, celebrează o liturghie în timpul 
căreia 150000 de tineri primesc comuniunea. „Produsele derivate“ și 
alte fleacuri comemorative au un mare succes, mai ales carnetul de 
timbre special tipărit de poștă. La sfârșitul congresului, este publi- 
cată o carte comemorativă bogat ilustrată.? 


Pe drumul de întoarcere de la Roma, în noiembrie 1936, Horthy se 
oprește pentru o vizită oficială la Viena, la invitația președintelui 
Wilhelm Miklas (1872-1956), aflat în fruntea Republicii Austria din 
1928. Cei doi bărbaţi s-au mai întâlnit în august, când, la întoarce- 
rea de la Berchtesgaden, Horthy se oprise la Velden. Horthy afirmă 
că Miklas i-a făcut invitaţia în timpul acestei întrevederi cu caracter 
privat. Regentul este deosebit de sensibil la această vizită, care-i per- 
mite să revadă locurile care i-au marcat viața. El cere să nu fie nevoit 
să se ducă la Hofburg, pentru a nu răscoli amintiri prea dureroase, dar 
nu poate formula aceeași rugăminte în ceea ce privește Schönbrunn, 
unde a fost prevăzut un dineu de gală. Cei doi Horthy locuiesc la Ho- 
tel Imperial. Regentul, însoțit de Darânyi și Kânya, are întrevederi 
cu președintele, cu cancelarul Kurt Schuschnigg și cu secretarul de 
stat Guido Schmidt. Se duce la monumentul ridicat în memoria com- 
batanţilor din Heldenplatz și se înclină în fața plăcii Marinei din 
Michaelerkirche. Este apoi oaspetele cercului naval și revede foști 
camarazi din marina imperială și regală. Vizita la Schönbrunn îl 
emoționează profund: pentru a ajunge acolo, este condus pe același 
drum pe care-l parcurgea aproape în fiecare zi în compania lui Franz 
Joseph. Este tulburat când îl vede pe președintele republicii ocu- 
pând la masă locul suveranului. A doua zi, orașul este acoperit de 
zăpadă, iar Horthy se duce la Cripta Capucinilor, pentru a depune o 


1. A XXXIV. Eucharisztikus Kongresszus. A Kongresszus megynităsa a Hősök 
teren [Al XXXIV-lea Congres Euharistic. Deschiderea Congresului în Piaţa Ero- 

jerbă la mormântul lui Franz Joseph. Neue Freie Presse relatează în 
detaliu această vizită, care durează două zile. Într-adevăr, nici Viena, 
asemănător Budapestei, nu primește prea mulți vizitatori de marcă. 
Sosirea lui, duminică 29 noiembrie, este anunțată în ediţia din ajun 
de două articole pe pagina întâi, unul fiind semnat de ministrul ple- 
nipotenţiar maghiar în capitala austriacă, Ludwig von Rudnay.! Edi- 
torialul se felicită pentru apropierea recentă, cu care îi creditează pe 
doi oameni de stat decedați, Dolfuss și Gămbăs.? În ediţiile din cele 
două zile următoare, legătura reînnoită dintre foștii parteneri ai du- 
blei monarhii constituie laitmotivul articolelor care descriu etapele 
vizitei lui Horthy, insistând asupra faptului că amiralul nu este un 
străin la Viena, nici în Austria. Președintele Miklas se grăbește să 
accepte principiul reciprocității și se duce la Budapesta între 3 și 5 
mai 1937, deci cu foarte puţin timp înainte de suveranul italian. Pen- 
tru a respecta protocolul, Miklas este însoţit de soția sa, de Schusch- 
nigg și de Schmidt. În ediţia din 4 mai, Neue Freie Presse constată că 
Miklas efectuează prima sa vizită în străinătate, ceea ce mărește și 
mai mult importanța prieteniei regăsite dintre cele două țări, conform 
autorului editorialului.3 Se poate constata, prin urmare, că iluziile de 
putere nu sunt apanajul ungurilor și că austriecii le împărtășesc și ei. 
Corespondentul trimis de cotidian la fața locului este plin de entuzi- 
asm în privinţa înțelegerii austro-ungare, care se dorește a fi dura- 
bilă și susceptibilă să calmeze pentru un timp ambițiile germane. La 
4 mai, populația masată în fața Operei, unde trebuie să aibă loc o re- 
prezentaţie de gală, îi aclamă pe austrieci. Aceștia din urmă se opresc 
în toate locurile unei vizite oficiale: monumente în cinstea celor dece- 
dați, promenade, dejun la legaţie, dineu privat la palat pentru cuplul 
prezidențial în prezența celor doi fii ai lui Horthy, în timp ce restul 
delegației austriece participă la o recepție dată de ministrul afaceri- 
lor externe Kânya.* 

Țările respinse din sistemul de alianțe al Micii Antante au încer- 
cat cu disperare în perioada interbelică să găsească alternativa care 
să le procure mijloacele de a se apăra împotriva Germaniei. Ele aveau 


1. „Ungarns Reichsverweser in Wien“, Neue Freie Presse, 28 noiembrie 1936. 

a. „Ein Freund Österreichs“, Neue Freie Presse, 28 noiembrie 1936. 

3. „Die osterreichisch-ungarische Freundschaftskundgebung“, Neue Freie 
Presse, 4 mai 1937. 

4. „Der zweite Tag des Budapester Stantsbesuches“, Neue Freie Presse, 5 mai 

totuși scopuri divergente și n-au fost ajutate nici de propriul egoism — 
obsesia revizionistă în cazul maghiar —, nici de democraţiile occiden- 
tale, nici de angoasa privind securitatea care-i anima pe cei trei aliați 
(Cehoslovacia, România, Iugoslavia), ei înșiși motivaţi de obiective 
contradictorii. În această configurație, Polonia face figură de parte- 
ner potențial pentru Ungaria, dar și pentru anumiți membri ai Micii 
Antante în care Franţa vrea s-o facă să intre, fără succes. Amintirile 
istorice joacă un rol puternic în apropierea realizată între Polonia și 
Ungaria. Dinastia poloneză a Jagellonilor a domnit în Ungaria până 
la invazia otomană. Polonezii s-au angajat în 1848 alături de unguri 
și au format legiuni de voluntari comandate de ofițeri polonezi, care 
au devenit eroi ai istoriei maghiare. O statuie a generalului Józef 
Bem!, ridicată în Piața Pálffy (actuala Piaţă Bem), este de altfel dez- 
velită în mai 1934, în prezenţa lui Horthy. Acesta e foarte interesat 
de personalitatea lui Józef Piłsudski, de care se simte apropiat prin 
anumite trăsături, și regretă în Memoriile sale că nu l-a întâlnit. În- 
tr-o scrisoare (în limba germană) pe care i-o adresează în octombrie 
1934, în urma deplasării lui Gombâs la Varşovia, el amintește „pro- 
funda simpatie reciprocă ce i-a unit pe unguri și polonezi în timpul 
numeroaselor veacuri ale trecutului nostru glorios“ și insistă asupra 
„eternului pericol rusesc“.? Iniţiativa este luată la începutul anului 
1938 de președintele Ignacy Moscicki (1867-1946), succesor al lui 
Piłsudski, sub forma unei invitaţii la o partidă de vânătoare. Amba- 
sadorul Ungariei la Varșovia, Andrâs Hory, a fost întrebat, în decem- 
brie 1937, de ministrul afacerilor externe polonez, colonelul Józef Beck 
(1894-1944), în legătură cu acest subiect. Horthy, șeful cancelariei 
sale militare, generalul Lajos Keresztes-Fischer, Kânya și șeful său 
de cabinet, contele István Csáky, se duc în Polonia, între 5 și g fe- 
bruarie. Hory estimează că primirea făcută de polonezi a fost mai 
călduroasă și mai spontană decât cea făcută de italieni și mențio- 
nează că au avut inițiativa de a ridica în fața Palatului Regal de la 
Varșovia, unde este cazat regentul, un arc de triumf pe care e scris în 
limba maghiară: „Trăiască regatul lui Ștefan cel Sfânt!“ Această 


1. Solidaritatea ungaro-polonă nu este o expresie goală de conținut: manifes- 
taţia de la 23 octombrie 1956 se termină în această piaţă. 

2. Scrisoarea lui Horthy către Piłsudski, 10 octombrie 1934. Horthy Miklos 
titkos iratai, ed. cit., pp. 144-146 (fotocopie a originalului în limba germană între 
paginile 136 și 137). 

3. Hory, Bukaresttâl Varsdig, ed. cit., p. 248. 

impresie e confirmată, pe un cu totul alt ton, de Joseph Goebbels, 
care se arată iritat când află că Horthy a fost primit „ca un împărat“ 
la Cracovia.! Vizita este agrementată de o partidă de vânătoare în 
pădurea de la Białowieża (pe actuala frontieră dintre Polonia și Be- 
larus), la care ia parte și fiul mai mare al lui Horthy. În pofida condi- 
ţiilor și a ambianţei foarte favorabile, întâlnirea nu are nici un 
rezultat concret. Relaţiile dintre Beck și Kânya sunt proaste, acesta 
din urmă neavând decât dispreț pentru polonezi. Cât despre Beck, el 
este convins că Hitler va ataca Cehoslovacia: Polonia are revendicări 
teritoriale față de vecina sa, pe care și le-ar putea satisface atunci și 
ar lăsa drum liber Ungariei să pună mâna pe Slovacia. Cele două 
ţări astfel întărite și-ar regăsi deci fosta frontieră comună. În acest 
sens trebuie interpretată vizita pe care Beck o face la Roma o lună 
mai târziu.? 


În pofida operaţiilor de seducţie în direcţia Italiei, Austriei și Polo- 
niei, este evident că, pentru Ungaria, partenerul esențial al politicii 
sale externe este Germania. Gyula Gömbös fusese de altfel unul din- 
tre primii responsabili politici care s-au dus la Berlin imediat după 
alegerea lui Hitler. Pe terenul maghiar, Italia este de acum înainte 
în rivalitate permanentă cu germanii, iar Roma nu ia nici o decizie — 
nici cea mai anodină — fără a se interesa mai întâi ce face Germania. 
Horthy se întâlnește mai des cu Hitler începând din 1936, data pri- 
mei lor întrevederi, și până în martie 1944. Cu toate acestea, Fiihre- 
rul nu vine niciodată la Budapesta, dar își trimite acolo oamenii: 
Ribbentrop, Walther Funk, consilierul său economic, și, mai ales, 
Göring, care vine să vâneze în mai multe rânduri în compania regen- 
tului și-l reprezintă pe Hitler la funeraliile lui Gömbös. Horthy este 
deci nevoit ca, de fiecare dată, să facă deplasarea, ceea ce denotă ran- 
gul inferior acordat Ungariei în jocul diplomatic al lui Hitler, care 
consimte totuși să-i întoarcă vizitele lui Mussolini. La 22 august 
1936, Horthy se duce deci la reședința lui Hitler de la Obersalzberg 
(Berchtesgaden) la întoarcerea de la o vânătoare cu austriecii. Sunt 
prezenți și ministrul apărării, generalul Werner von Blomberg, și 


1. „Horthy wie ein Kaiser in Krakau empfangen.“ Intrare din 6 februarie 1938. 
Joseph Goebbels Tagebücher 1934-1945 (editat de Ralf Georg Reuth), vol. 3: 1935- 
1939, Piper, München, 1999, p. 180%. 

2. Jörg K. Hoensch, Der ungarische hevisionismus und die Zerschlagung der 
Tschechoslowakei, Mohr, Tübingen, 1967, p. 6i. 

ministrul afacerilor externe, Konstantin von Neurath.! Prima impre- 
sie este, mai degrabă, bună, iar Horthy se pare că a fost fascinat de 
ascensiunea lui Hitler, plecat de la nimic. Contrar întrevederilor care 
vor urma, acesta din urmă e calm și-l lasă pe regent să vorbească de- 
spre Marea Britanie mai ales, pentru care nu-și ascunde admirația. 
El îl sfătuiește pe Hitler să se înțeleagă cu aceasta, pentru a evita o 
competiție navală în care Germania ar fi fost, fără îndoială, învinsă. 
La sfârșitul întrevederii, care a durat trei ore, Horthy înțelege totuși 
că Hitler își va îndrepta eforturile împotriva Cehoslovaciei.? Această 
chestiune revine sistematic în timpul întâlnirilor următoare și, de 
fiecare dată, regentul refuză să se angajeze într-o acțiune militară îm- 
preună cu Germania, al cărei scop ar fi, pentru Ungaria, să pună mâna 
pe Slovacia. Nici Horthy, nici majoritatea membrilor statului-major 
ungar nu sunt încă pregătiți să intre în război pentru revizuire. Pen- 
tru germani — și, mai ales, pentru Goebbels —, Ungaria pare, din 
această cauză, puțin fiabilă.3 După Anschluss (martie 1938), Ungaria 
are frontieră comună cu Reichul, iar Cehoslovacia este, în consecință, 
unul dintre principalele subiecte discutate în timpul vizitei oficiale pe 
care Horthy o face în Germania, în august 1938. 

Este marele eveniment în relațiile dintre regent și Fiihrer. Între 
21 și 29 august, Horthy, însoţit de soția sa, traversează Germania 
până la Kiel. Etapele următoare sunt Helgoland, Hamburg, Berlin și 
Nürnberg. Ceilalți reprezentanți maghiari sunt prim-ministrul Béla 
Imrédy și ministrul afacerilor externe, Kánya. În timpul pregătirii 
vizitei, în prim-plan se află relațiile Ungariei cu Mica Antantă și se 
insistă din partea germană asupra Iugoslaviei, cu care Ungaria nu 
vrea să intre în conflict pentru a-și satisface țintele teritoriale. Kánya 
subliniază totuși că Regatul Iugoslaviei trebuie să accepte autono- 
mia culturală a populațiilor maghiare. Politica germană încearcă mai 
multe tactici cu Ungaria pentru a slăbi Mica Antantă din interior. 
Acesta e sensul discuțiilor care au loc în timpul vizitei oficiale între 
Hitler și Horthy, pe de o parte, între cei doi miniștri maghiari și Rib- 


1. Raport despre vizita făcută lui Hitler de către regentul Horthy, redactat de 
Neurath, 24 august 1936, în A Wilhelmstrasse és Magyarország. Német diplomá- 
ciai iratok Mavyarországról 1933-1944 [Wilhelmstrasse și Ungaria. Documente 
diplomatice germane despre Ungaria 1933-1944], Kossuth Könyvkiadó, Buda- 
pest, 1968, pp. 138-139. 

2. Ibid., p. 42. 

3. „Nu poți avea încredere în unguri.“ Intrare din 19 octombrie 1937, Joseph 
Goebbels Tagebücher 1934-1945, vol. 3: 1935-1939, ed. cit., p. 1141. 

bentrop, pe de altă parte. Călătoria începe sub auspicii excelente, cu 
o trecere în revistă navală și aeriană grandioasă în largul portului 
Kiel. Doamna Horthy este nașa crucișătorului „Prinz Eugen“.! Parti- 
cipanţii debarcă apoi pe insula Helgoland, unde locuitorii îi oferă Mag- 
dei un spectacol de dansuri folclorice. Horthy consacră mai multe 
pagini în Memoriile sale episodului naval. Nu mai puțin de paispre- 
zece filme ale Ufa-Tonwoche relatează toate momentele festive ale 
vizitei — sunt mai numeroase decât în timpul voiajului în Italia, care 
a fost, este adevărat, mai scurt. Germanii au mizat vizibil totul pe 
această vizită, căci, la fiecare etapă, au fost mobilizate mulțimi con- 
siderabile, au fost pavoazate orașele și au defilat mii de soldaţi și ma- 
rinari. Parada militară care are loc pe Ost-West-Achse din Berlin la 
25 august este gigantică. Goebbels relatează în jurnalul său despre 
întrevederea pe care a avut-o cu Horthy la Kiel. Amiralul impresio- 
nează: „Un om de onoare. El face o impresie excelentă, deloc sclerozat, 
nici abrutizat. Îmi place mult“? Climatul se deteriorează în timpul 
discuţiilor dintre Horthy, miniștrii săi și germani. Cei din urmă fac 
presiuni pentru participarea Budapestei în cazul unui conflict cu Ce- 
hoslovacia, pe de o parte, și Iugoslavia, pe de altă parte, fluturându-le 
pe sub nas câștigurile teritoriale care ar decurge de aici. Dar ungurii 
sunt sceptici, conform relatării despre conversații a secretarului de 
stat Ernst von Weizsäcker, și refuză orice angajament.* Hitler se 
enervează tot mai mult și-l indispune pe Horthy, care vorbește ulte- 
rior despre „caracterul său vulgar“. O a doua întrevedere dintre cei 
doi conducători nu aduce nici o ameliorare, pentru că Horthy rămâne 
pe poziţii. Hitler îi vorbește atunci pe un ton „inadmisibil“.5 În ace- 
eași seară, este dată în onoarea ungurilor o reprezentație de gală cu 
Lohengrin la Staatsoper unter den Linden. Ambianţa este vizibil sum- 
bră, cum o mărturisește o fotografie care arată loja imperială: toți 
spectatorii de la parter fac salutul hitlerist în direcţia lojei în care 


1. Schmidt-Pauli, Nikolaus von Horthy, ed. cit., p. 249. 

2. Intrare din 24 august 1938. Joseph Goebbels Tagebücher 1924-1945,ed. cit., 
vol. 3: 1935-1939, ed. cit., p. 1258. 

3. Raport al lui Ernst von Weizsäcker, 23 august 1938, în A Wilhelmstrasse és 
Magyarország, ed. cit., pp. 287-288. În timpul călătoriei, soția lui Weizsäcker este 
doamnă de companie a doamnei Horthy. 

4. Eckhardt, Recollections of Tibor Eckhardt. Regicide at Marseille, ed. cit., p. 245. 

5. Horthy, Ein Leben für Ungarn, ed. cit., p. 203 (versiunea maghiară, Emlék- 
irataim, ed. cit., p. a15). În verniunen franceză, Mémoires de Lamiral Horthy, ed. 
cit., p. 173- 

Horthy și soţia lui îi încadrează pe Fiihrer și ceilalți demnitari na- 
ziști. Ei sunt bineînțeles singurii care nu ridică brațul și doamna 
Horthy îi aruncă soțului ei o privire severă. Tot la nivelul simbolului, 
vremea se strică și ploaia îi însoțește pentru restul voiajului, până la 
întoarcerea la Budapesta. Relaţiile se destind puţin de îndată ce Hit- 
ler nu este în preajmă, iar cei doi Horthy sunt primiţi cu o generozi- 
tate gălăgioasă la familia Göring, al cărei caracter histrionic e totuși 
puțin apreciat. Horthy acceptă, cu toate acestea, invitația mareșalu- 
lui la o partidă de vânătoare în Prusia Orientală, în septembrie. În 
timpul vizitei la Nürnberg, Himmler le arată cu mândrie edificiile 
recent construite, în care se vor desfășura de acum înainte adunările 
partidului. Horthy și soția sa sunt consternați de acest gigantism și 
de mobilizarea de mase pe care o implică. Doamna Horthy se ames- 
tecă în conversaţia cu Himmler și întreabă cum anume se desfășoară 
aceste adunări. Aflând că este adusă într-o structură atât de impo- 
zantă atât de multă lume, cu atâtea cheltuieli, doar pentru a asculta 
ce spune Fiihrerul, nu-și poate ascunde uimirea — Himmler nu bine- 
voiește să-i răspundă.! 


Anul 1938 se termină desigur cu recucerirea sudului Slovaciei, în vir- 
tutea primului arbitraj de la Viena, dar Hitler nu se oprește cu exigen- 
tele față de Ungaria. După formula germană utilizată de mai multe ori 
de Horthy în Memoriile sale — Wer mittafeln will, muss auch mitkochen 
„Cine vrea să participe la festin, trebuie să participe și la gătitul mân- 
cării“ —, se așteaptă de la el să se implice mai direct în dezmembrarea 
Europei Centrale întreprinsă de Hitler după Anschluss. 


1. Ibid., p. 204 (versiunea maghiară, Emlekirataim, ed. cit., p. 217). În versiunea 
franceză, p. 175. 


XI 
Angrenajul 


DUPĂ MOARTEA LUI GYULA GOMBOS, HORTHY SE AFLĂ ÎN ÎNCURCĂ- 
tură; trebuie să numească un nou prim-ministru. Alegerile pe care va 
trebui să și le asume între 1936 și 1942 sunt revelatoare pentru dez- 
aprobarea sa față de clasa politică. Ezitările sale sunt pricinuite, în 
același timp, de unele dificultăţi reale, născute din impasul diploma- 
tic, și caracterul său veleitar, care-l împiedică să tranșeze. Regimul 
său e fondat pe principii pe care nu le poate abandona, decât riscând 
nu doar de a se dezice de ele, dar și de a pierde puterea. Teama de o lo- 
vitură de stat venind de la dreapta, ca și de la stânga este o dată esen- 
țială. Din acel moment, el face un anumit număr de erori și de alegeri 
de persoane care se dovedesc mai târziu dezastruoase. Adesea, reajus- 
tările nu fac decât să agraveze lucrurile. 

La dreapta, nu există atunci o personalitate comparabilă cu aceea 
a lui Gömbös, care era legat de Horthy prin experiența contrarevo- 
luției. Pentru regent este exclus să se întoarcă spre extrema dreaptă. 
Partidul de guvernământ se împarte între partizanii lui Gömbös și 
ai regimului său corporatist, apropiat, prin anumite trăsături, de fas- 
cismul italian, și conservatorii aliniaţi alături de István Bethlen, os- 
tili apropierii prea marcate de Germania. Se speculează, de altfel, mult 
în cancelarii în privinţa întoarcerii lui Bethlen la putere. Însă aces- 
tuia din urmă îi repugnă să se întoarcă în funcţie și preferă poziția 
de eminenţă cenușie. Horthy consultă la toate nivelurile eșichieru- 
lui politic (dar nu la stânga și la extrema dreaptă). Evident, nici un 
nume nu se impune cu adevărat. Așa cum explică Miklós Kâllay în 
Memoriile sale, înfruntarea dintre Bethlen și Gömbös, care a domi- 
nat viața politică de la mijlocul anilor 1920, a făcut, pe de o parte, ca 
partidul de guvernământ să-i înlăture pe unii dintre membrii săi, 
printre care el însusi, care s-n dus să ocupe un post în administra- 
ţia apelor, şi, pe de ultă parte, a Meut să apară oameni noi, ieşiţi din 

anturajul lui Gömbös și ale căror idei evoluează tot mai mult spre 
fascism, respectiv nazism. În plus, elita conservatoare este intelectu- 
almente sărăcită. Kâllay îi judecă sever pe cei pe care-i numește „mici 
epigoni care se joacă cu credulitatea și lipsa de experienţă a ţării“. El 
îi compară pe Bethlen și Gömbös cu două mari figuri de la 1848, Sz6- 
chenyi și Kossuth, „giganţii naţiunii maghiare“.! Această paralelă nu 
e surprinzătoare. Ea dezvăluie constanta politicii maghiare, care-și 
caută punctele de referință în momentul fondator al Revoluţiei de la 
1848 şi în opoziţia dintre „lobonţi“ (Széchenyi) și „curuți“ (Kossuth), 
dar este, de asemenea, legitimă în ceea ce-i privește pe cei doi politici- 
eni, mentalitatea și intenţiile lor. Széchenyi, aristocrat, gata să nego- 
cieze pentru a păstra esenţialul — autonomia Ungariei în acea epocă —, 
și Kossuth, om nou, care profită de avantajul său, riscând de a pierde 
totul. Din această perspectivă, Bethlen dorește, cu siguranță, revizui- 
rea, dar prin mijloace pașnice, și se arată deschis la discuţia cu Mica 
Antantă sub egida franceză, dar, mai ales, britanică; Gömbös, în schimb, 
ar fi gata să se alieze cu diavolul (Hitler) pentru a-și atinge scopurile. 
Până la urmă, ministrul agriculturii din guvernul Gömbös, Kál- 
mán Darányi (1886-1939), este învestit de Horthy, la 12 octombrie 
1936. Este un om al sistemului — tatăl său, Ignâc, fusese ministru al 
agriculturii la începutul secolului. Fost prefect, specialist în probleme 
agricole, este un tehnocrat, cumulează, de altfel, funcția de prim-mi- 
nistru cu portofoliul agriculturii. Primele luni ale mandatului său 
sunt marcate de întoarcerea la valorile conservatoare incarnate de 
Bethlen. Experiența corporatistă a lui Gömbös este golită de sub- 
stanță. Chiar asta aștepta Horthy de la el. În plus, guvernul Darányi, 
în care până la urmă puține portofolii și-au schimbat titularul, este 
însărcinat să întărească prerogativele regentului și să regleze chesti- 
unea succesiunii sale, să consolideze Camera Superioară și să limiteze 
exercitarea dreptului de vot. Noul prim-ministru face tot ce i se cere, e 
suficient de suplu pentru a naviga între tabere, însă îi lipsește total 
inteligenţa politică și, în consecință, inițiativa. Schimbarea este desi- 
gur relaxantă după activismul lui Gömbös, dar vremurile nu sunt po- 
trivite cu politica de tergiversare, nici cu mediocritatea. Anschluss-ul 
din martie 1938 provoacă o importantă remaniere ministerială. Co- 
menzile germane abundă în industria — și, îndeosebi, în cea alimen- 
tară — maghiară. Béla Imrédy, președintele Băncii Naţionale, intră în 
guvern ca ministru de finanțe. Personajul e considerat un expert în 


1. Kállay, Hungarian Premier, p. 32. 

probleme monetare, ceea ce este indiscutabil, dar și un partizan al 
apropierii de Marea Britanie, ceea ce se va dovedi în mod tragic fals. 
Guvernul pregătește un program de investire a unui miliard de pen- 
ghei pentru modernizarea armatei și pentru dotarea ei cu echipa- 
mente moderne, lucru ce contravine evident dispoziţiilor tratatului 
de pace. Programul de la Győr (Győri program), prezentat de Darányi 
la 5 martie 1938, are drept scop ca armata maghiară să fie în stare de 
a intra în război la orizontul anilor 1942-1943. Această investiție se 
face, în mare parte, grație unei dotări germane. În urma Anschluss-ului, 
Reichul hitlerist a devenit vecin nemijlocit al Ungariei, ceea ce pro- 
voacă în armată numeroase adeziuni la național-socialism. Ministe- 
rul Armatei este, de altminteri, încredințat, în mai 1938, generalului 
Jenő Rátz, ale cărui simpatii pentru Crucile cu Săgeţi nu sunt un 
secret pentru nimeni. Guvernul alunecă foarte clar spre dreapta și 
Germania, lucru care sfârșește prin a-l neliniști și a-i displăcea lui 
Horthy. El manifestă o atitudine similară în anii care urmează, dez- 
avuându-i sistematic pe cei pe care i-a numit chiar el, fie pentru că a 
fost prost sfătuit, ceea ce este, în general, teza susținută de apărătorii 
lui, fie pentru că i-au lipsit discernământul sau capacitatea de deci- 
zie. Cu toate acestea, deriva guvernului Darânyi îl constrânge să ia 
decizia demiterii prim-ministrului, care demisionează la 12 mai 1938. 

Guvernul format două zile mai târziu nu redresează barca. Lupul — 
în persoana lui Bela Imrédy (1891-1946) — a intrat în stână. Prove- 
nind dintr-o familie de negustori germani catolici înnobilaţi care și-au 
maghiarizat numele din Heinrich în Imrédy în anii 1840, a făcut studii 
de economie, s-a specializat în finanțe și a făcut, după Primul Război 
Mondial, carieră în domeniul bancar. A intrat în 1926 în Banca Naţio- 
nală, unde a avansat în rang și a devenit președinte în 1935. Între 
timp, s-a apropiat de Gömbös și a participat la elaborarea programu- 
lui acestuia de guvernare ca expert economic și financiar. Gömbös vrea, 
de altfel, să-l recompenseze, transferând Băncii Naţionale toată pute- 
rea de decizie în materie de politică financiară, ceea ce provoacă unde 
de șoc în guvern și demisia, în ianuarie 1935, a lui Kâllay, care ocupa 
atunci funcția de ministru al agriculturii (este înlocuit de Darânyi).! 
Kâllay, Bethlen și alții părăsesc atunci partidul de guvernământ, pen- 
tru a protesta împotriva măsurilor autoritare ale lui Gömbös. 

Imrédy este unul dintre principalii autori ai Programului de la 
Győr și se va implica pentru a-l pune în aplicare în timpul mandatului 


1. Ibid., p. 31. 

său. A rămas în amintire însă pentru adoptarea primei legi antievre- 
iești, care, în realitate, fusese redactată de predecesorul său Darânyi. 
Acţiunea guvernului este combătută de opoziție, care consideră, așa 
cum o amintește Kâllay, că el aplică în totalitate programul Crucilor 
cu Săgeţi, dar „într-o manieră mai moderată și cultivată“.! Întâm- 
plarea face ca un catolic să succeadă unui calvinist și, prin urmare, 
Imrédy este în funcție în momentul în care se ține Congresul Euharis- 
tic, ceea ce permite restabilirea unui anumit echilibru între regent 
și prim-ministru, după tradiția naţională de coexistență religioasă. 
Oscilarea politicii maghiare între compromisul cu Germania și dis- 
tanțarea de Crucile cu Săgeți caracterizează guvernul Imrédy. Acesta 
din urmă nu-și ascunde antisemitismul, dar îi combate, în același 
timp, cu energie pe partizanii lui Szálasi. Crucile cu Săgeţi sunt sino- 
nime cu dezordinea și nu sunt susținute de Hitler. Partenerul Germa- 
niei este guvernul legitim, garant al ordinii și al aplicării, cel puţin la 
început, a măsurilor antievreiești. Politica oscilantă a Ungariei este 
manifestă în timpul vizitei, din august 1938, în Germania: Horthy și 
miniștrii săi se opun cererilor lui Hitler. Imrédy primește totuși lau- 
dele lui Goebbels, care, în jurnalul său, vorbește despre el ca despre 
cineva energic și deschis.2 Maghiarii acceptă să dea o falsă impresie, 
adoptând prima lege antievreiască, sperând că astfel vor câștiga timp. 
Imrédy știe, în plus, că Horthy este ostil unei prea mari complezenţe 
față de Germania. În pofida unei prudenţe iniţiale și a urmăririi Cru- 
cilor cu Săgeţi, prim-ministrul derapează în mai multe reprize și-l in- 
dispune pe regent, care caută să se debaraseze de el din toamna 1938. 
În afară de asta, este evident — iar Horthy este informat — că Imrédy 
a reușit să controleze toate rotițele puterii și mass-media, instalân- 
du-și acolo apropiații, care sunt ulterior tot atâtea curele de transmi- 
sie ale derivei spre extremism.’ 

Succesul primului arbitraj de la Viena i se urcă la cap prim-minis- 
trului, care crede că-l aşteaptă un mare viitor. Întocmeşte astfel pro- 
iectul unei legi care ar da puteri aproape depline guvernului. Această 
megalomanie — care mai degrabă stârnește râsete în băncile Parla- 
mentului decât să îngrijoreze cu adevărat — suscită o reală opoziţie în 


1. Ibid., p. 34. 

2. „Ein sehr energischer und klarer Kopf.“ Intrare din 24 august 1938. Joseph 
Goebbels Tagebücher 1924-1945, ed. cit., vol. 3: 1935-1939, ed. cit., p. 1258. 

3. Raport anonim despre situaţia din interior trimis lui Horthy în toamna 
anului 1940. Horthy Miklós titkos iratai, ed. cit., pp. 251-258. 

sânul partidului de guvernământ, de care Horthy știe să profite cu abi- 
litate, pentru a grăbi plecarea lui Imredy. Oficial, guvernul e pus în 
minoritate în Parlament, care se opune reformei statutului adunării — 
o premieră de la instaurarea regimului — și 62 de deputaţi părăsesc 
partidul de guvernământ la sfârșitul lunii noiembrie 1938. Pregătirea 
celei de-a doua legi antievreiești provoacă, și ea, agitație. Chiar în ca- 
drul guvernului, Ferenc Keresztes-Fischer și Pál Teleki, respectiv mi- 
nistrul de interne și cel al cultelor, își exprimă dezacordul. Ei sunt 
susținuți în secret de regent. În ianuarie 1939, Bethlen și alți parla- 
mentari îi adresează lui Horthy un memorandum, pentru a protesta 
împotriva politicii duse de guvernul Imrédy. Ei critică toate aspectele, 
externe și interne, inclusiv pe cele referitoare la chestiunea evreiască.! 
Această acțiune joacă un rol decisiv în procesul care duce la demisia 
lui Imrédy. Guvernul se dizolvă treptat, Kánya demisionează și Im- 
rédy își asumă provizoriu portofoliul afacerilor externe, încredințat în 
decembrie contelui Istvân Csâky, diplomat de carieră, care face rapid 
dovada incapacității sale. Horthy așteaptă, de această dată, să gă- 
sească un candidat care să-i convină, pentru a prelua funcţia lui Im- 
redy. Acesta din urmă contraatacă la începutul anului 1939, fondând 
un partid propriu, ceea ce-i permite să-i recupereze în avantajul său 
pe deputații de extrema dreaptă, partizani ai mișcării de apărare a 
rasei. În timpul adunării partidului de guvernământ care se ţine la 
6 ianuarie 1939 la Palatul Reduta din Buda (sala de concerte Pesti 
Vigadó), Imrédy se desparte oficial, anunțând crearea partidului său, 
Mișcarea Vieţii Maghiare (Magyar Elet Mozgalom). Deriva extremistă 
a prim-ministrului nu mai poate fi tolerată de Horthy. 

Ocazia îi este furnizată regentului de descoperirea unor strămoși 
evrei în arborele genealogic al lui Imrédy. Ambasadorul american 
spune în legătură cu asta: „A fost victima unui hohot de râs genera- 
lizat“.2 Această opinie se alătură celei a martorilor maghiari ai „căde- 
rii sale tragicomice“, cum o numește diplomatul Antal Ullein-Reviczky. 
La 15 februarie 1939, Imrédy îi prezintă din nou lui Horthy demisia, 
care, de data aceasta, o acceptă. A doua zi, Pâl Teleki este desemnat 
să formeze noul guvern, ultimul în timp de pace. 


1. Memorandum semnat de Bethlen, Sândor Sztranyavszky, Gyula Kornis, 
Pâl Pesthy, Tibor Zsitvay, Zoltân Tildy, Mârton Lânyi, Tibor Eckhardt, Andor 
Lázár, Ferenc Marschall şi Géza Bornemisza, 14 ianuarie 1939. Horthy Miklós 
titkos iratai, ed. cit., pp. uog9-u14. 

a. Montgomery, Hungary. The Umiwilling Satellite, ed. cit., p. 112. 


274  REGENTUL 1919-1944 


Portretul pe care i-l face Ullein-Reviczky noului prim-ministru sub- 
liniază contrastul cu Imrédy, atât în plan personal, cât și de idei. „Era 
un aristocrat transilvănean cu antecedente familiale net germano- 
fobe; în plus, mama sa, de origine greacă, nu-i inculcase nici ea afec- 
țiune pentru germani. Educaţia sa era englezească, iar gusturile sale 
personale erau diametral opuse concepției de viață naziste. Vasta sa 
cultură era internațională; era om de știință, geograf universal cu- 
noscut și stimat.“ Horthy a făcut, în acel moment, o alegere ghidată 
atât de afinităţile personale — îl cunoaște foarte bine pe Teleki din 
1919 —, cât și de necesitatea de a reechilibra politica externă pe care 
a lăsat-o să alunece într-o direcție pe care el o consideră de acum prea 
unilaterală. „Regentul, vechi liberal în adâncul sufletului său, a în- 
cercat să dea o lovitură clicii de politicieni cu comportament fascist 
[...]. Alegerea lui Teleki a fost deci o încercare a regentului de a aduce 
țara, atât cât mai era încă posibil, într-o situație asemănătoare celei 
din vremurile bune de odinioară ale contelui Bethlen, ceea ce voia să 
însemne că liberalismul trebuia să-și reia locul de onoare în politica 
internă, în timp ce, în politica externă, vechile și bunele relații cu 
lumea anglo-saxonă urmau să fie reluate cu prudență“.! Diplomatul 
nu este foarte obiectiv, fiind el însuși un apropiat al lui Teleki, care-l 
numește șef al departamentului de presă de la Ministerul Afacerilor 
Externe la puţin timp după preluarea funcţiei. Întrebarea dacă, prin 
intermediul lui Horthy, Ungaria mai poate să schimbe tabăra în pra- 
gul declanșării războiului este evident problema majoră care agită 
atunci anumiţi politicieni și diplomaţi. Multora li se pare că, alegân- 
du-l pe Teleki, regentul își oferă mijloacele, continuând să menajeze 
alianța cu Germania, așa cum o arată adoptarea celei de-a doua legi 
antievreiești. Impasul în care se află Ungaria este totuși evident de 
la începutul războiului, de care ea crede că poate încă să se ferească. 
După părerea germanilor, Ungaria și-a schimbat poziția și confirmă 
faptul că nu te poţi baza pe ea. Conform lui Goebbels, Hitler este fu- 
rios pe Horthy și guvernul ungar: „Părerea lui despre Ungaria devine 
din ce în ce mai dură. Și Horthy face parte din această clică. Filose- 
mită, germanofobă și de un egoism fără limite: iată Ungaria actuală. 
Ar fi vrut, dacă ar fi putut, să atace și Italia, pentru a se descurca mai 
bine. Decidenţii lor sunt, în această privinţă, coruptibili ca turcii“.? 


1. Ullein-Reviczky, Guerre allemande, paix russe. Le drame hongrois, ed. cit., 
p. 31. 

2. Intrare din 14 octombrie 1939. Joseph Goebbels Tagebücher 1924-1945, vol. 3: 
1935-1939, ed. cit., p. 1331. 

Al doilea arbitraj de la Viena este, cu siguranţă, obținut fără difi- 
cultate, dar exigenţele lui Hitler sfârșesc prin a obține câștig de ca- 
uză în fața rezistenței guvernului, a prim-ministrului și a lui Horthy 
însuși. Revizuirea frontierelor rămâne parțială și le provoacă unora 
frustrarea că numai intrarea în război alături de Axă promite să o 
uatisfacă. Nu este și părerea lui Teleki, care refuză să-și asume respon- 
sabilitatea unui angajament militar. El se simte, pe bună dreptate, 
prins într-o capcană din care nu știe cum să iasă, căci ieșirea nu i se 
pare că rezidă în capacitatea de decizie a regentului, pe care îl face 
responsabil de situația respectivă. La + aprilie 1941, el încearcă din 
nou să limiteze la maximum participarea maghiară la agresiunea ger- 
mană împotriva Iugoslaviei, dar se lovește de opoziția Consiliul Su- 
perior al Apărării (Legfels6 Honvedelmi Tandcs). La 2 aprilie, trupele 
germane invadează Iugoslavia plecând de pe teritoriul ungar. Marea 
Britanie anunță imediat că, dacă Ungaria se va angaja alături de ger- 
mani, va rupe relațiile diplomatice cu ea și se va considera, alături de 
aliaţii ei, în stare de război cu aceasta. În noaptea următoare, Pál Te- 
leki se sinucide. Lasă o scrisoare în atenţia regentului, în care con- 
damnă intrarea în război. Acuză autorităţile — în fruntea cărora Horthy 
nu poate decât să se simtă vizat — că Hullarablâk leszünk! („O să fim 
jefuitori de morminte!“) și se desemnează pe el ca vinovat. Adaugă 
într-o a doua misivă că, dacă ar fi supraviețuit, ar fi demisionat ori- 
cum.! Nimeni nu pune la îndoială gestul lui Teleki: sinuciderea unui 
om politic este un lucru relativ curent în Ungaria. Și unchiul său, 
László Teleki, făcuse deja gestul similar în 1861. În schimb, motivele 
sale fac obiectul mușamalizării din partea autorităților. Acestea pun 
depresia de care suferea cu siguranță Teleki nu pe seama situației po- 
litice inextricabile, ci pe seama sănătății soției sale, care suferea de 
tuberculoză, se trata pe atunci într-un sanatoriu și a cărei situație pă- 
rea disperată. Onoarea este astfel salvată, dar nimeni nu se lasă păcă- 
lit în legătură cu motivațiile reale ale lui Teleki. 

Horthy repetă greșeala, desemnându-l de a doua zi pe Lâszl6 Bâr- 
dossy (1890—1946), ministrul afacerilor externe, ca prim-ministru. 
Este o nouă eroare în mai multe privințe. Bârdossy este un diplomat 
de carieră, fusese însărcinat cu afaceri la Londra, apoi șef al departa- 
mentului de presă la Ministerul Afacerilor Externe, unde l-a precedat 
pe Ullein-Reviczky. Apoi, cariera sa a cunoscut un punct de cotitură, 
căci era destinat să devină ministru plenipotențiar la Londra, dar 


3. Balázs Ablonczy, Teleki Pal, Onirin, Budapest, 2005, p. 501. 

căsătoria cu o femeie divorțată împiedică acreditarea de către curtea 
britanică și este trimis la București.! Ceea ce a dus la această promo- 
vare a fost decesul brutal, la 27 ianuarie 1941, al contelui István 
Csâky, pe care toate cancelariile erau de acord să-l considere drept cel 
mai prost ministru al afacerilor externe pe care-l avusese vreodată 
Ungaria? Este ales, înainte de toate, pentru aparenta sa lipsă de an- 
gajament politic. Or, primii săi pași pe scenă arată o atitudine mult 
mai servilă față de Germania decât era cea a lui Csáky, care-i agasa 
deja pe mulți. El rămâne în memorie drept cel care a antrenat Unga- 
ria în război, cedând la toate pretențiile germane, și ca autorul celei 
de-a treia legi antievreiești, care a introdus conceptul de rasă, străin 
totuși dreptului maghiar, al cărui reprezentant era și Bârdossy, prin 
formaţia sa de jurist (este doctor în drept al Universităţii din Bu- 
dapesta). El este una dintre rotițele angrenajului în care Ungaria se 
găsește prinsă din cauza intrării în război alături de Axă. Conform cu 
ceea ce lasă să se înțeleagă Ciano, care-l întâlnește la începutul lui 
iunie 1941, Bârdossy nu avea deloc intenția să încerce absolut nimic. 
„Nu are altă atitudine decât cea pe care i-o inspiră doctrina oficială a 
momentului.“ 

Horthy acceptă realitatea la începutul lui 1942: Ungaria nu mai 
are nimic de aşteptat de la Reich, de a cărui capacitate de a câştiga 
războiul se îndoiește de acum. Temerea de a se regăsi din nou prin- 
tre învinși — și potențiali criminali de război — cere o schimbare de 
politică. Întrebările fundamentale pe care și le pune totuși regentul 
sunt următoarele: Cine poate duce la bun sfârșit această sarcină? 
Cum să iasă din război și în ce condiţii? Nu este prea târziu? 


Din lectura jurnalului lui Joseph Goebbels și din mărturiile altor ac- 
tori ai relaţiilor dintre Ungaria, Germania și Italia la începutul anilor 
1940, reiese că unul dintre aspectele cruciale este situația evreilor 
din Ungaria. Rezistenţa maghiarilor față de angajarea concretă ală- 
turi de Germania în vederea destabilizării Cehoslovaciei se plătește 


1. Ullein-Reviczky, Guerre allemande, paix russe. Le drame hongrois, ed. cit., 
p. 81. 

2. Montgomery spune astfel: „A fost o adevărată ușurare că a murit“, Mont- 
gomery, Hungary. The Unwilling Satellite, ed. cit., p. 177. Ciano nu avea pentru 
Csáky decât dispreţ: „Un om mic, încrezut și, lucru îngrijorător, un om slab la 
trup și la minte, care vrea fără încetare să-și asume o atitudine eroică“, intrare 
din 18 aprilie 1939. Ciano, Diario 1937-1943, ed. cit., p. 285. 

3. Intrare din 4 iunie 1941, ibid., p. 521. 

prin adoptarea primelor legi antievreiești, din 1938 și 1939. După in- 
trarea în război, în 1941, pretențiile germane devin și mai presante, 
cu toate că Ungaria, parțial satisfăcută de câștigurile sale teritoriale, 
nu se gândește să ia parte la conflict. Pentru germani, viața econo- 
mică și intelectuală a Ungariei este dominată de capitalul și inteli- 
gența evreilor. Dacă vom compara opiniile lui Goebbels cu acelea ale 
lui Ciano, vom măsura diferența dintre fantezie și realitate: pentru 
primul, Ungaria este „complet impregnată de evrei“ și, în plus, este, 
între aliaţii și sateliții Germaniei, statul „care rezolvă cel mai nepo- 
trivit chestiunea evreiască“. La fel, Horthy și familia sa „sunt puter- 
nic influențați de evrei, iar acesta din urmă va face tot ce-i stă în 
putere pentru a nu rezolva problema evreiască în mod energic“.! Pen- 
tru al doilea, în schimb, Ungaria a alunecat iremediabil pe panta 
antisemitismului nu numai cu instaurarea legilor antievreiești, ci și 
lăsând să fie comise abuzuri împotriva persoanelor și bunurilor. Un 
atentat antisemit a fost comis la 5 februarie împotriva marii sinagogi 
de pe Dohány utca: membrii Crucilor cu Săgeţi au aruncat grenade 
în clădire, dar fără să facă victime. Acest atac constituie totuși unul 
dintre rarele acte de violență înaintea preluării puterii de către 
această mișcare. În zilele care urmează, guvernul acționează de altfel 
energic împotriva Partidului Naţional-Socialist Maghiar, procedând 
la 150 de arestări și închizând 120 de oficine ale partidului.? 


A treia lege antievreiască încearcă să pună legislația maghiară în 
concordanţă cu conceptul care a dus la elaborarea legilor rasiale de 
la Nürnberg. Neglijând preocupările economice, aceasta vizează să 
facă din evrei cetățeni inferiori pe scara socială, însăși calitatea de 
cetățeni a acestora devenind cel puţin tangenţială. Marginalizarea 
rasială urmează îndepărtării din cercurile economice. Evreii sunt de- 
liberat degradați la nivelul unui corp străin și impur, ca și cum ar fi 
reprezentat o enormă pată pe pretinsa puritate a rasei maghiare. 
Textul legii se reclamă efectiv de la protejarea purității rasiale și in- 
terzice căsătoriile mixte între evrei și neevrei, ștergând dintr-o trăsă- 
tură de condei legea referitoare la căsătoria civilă din 1895, care 
făcuse din evrei egalii creștinilor din punctul de vedere al stării civile, 


1. Intrare din 8 mai 1943. «Joseph Goebbels Tagebiicher 1924-1945, vol. 5: 
1943-1945, ed. cit., p. 1988. Această remarcă este făcută după întâlnirea dintre 
Hitler și Horthy de la 17 aprilie 1943. 

2. Olasz, A kormânyzohelvetten intezmeny története, ed. cit., p. 68. 

ca și la nivelul legislației matrimoniale. Inutil să mai spunem că rela- 
ţiile extraconjugale dintre evrei și neevrei sunt, și ele, interzise, prac- 
tica lor fiind stigmatizată drept „profanare rasială“ (fajgyalăzăs).! Din 
nou, Bisericile reacționează împotriva dispoziţiilor legii, iar cardinalul 
Serédi se exprimă în acest sens în Camera Superioară, acuzând guver- 
nul că merge dincolo de legile sacre ale Bisericii, interzicând căsătoriile 
între creștini și convertiți, pe care Biserica le autorizase până atunci.? 
Capii Bisericii nu pot tolera nici ca guvernul să interfereze în săvârşi- 
rea uneia dintre tainele Bisericii catolice, pretinzând că o anulează din- 
tr-un motiv rasial pe care ea nu-l recunoaște. Aceleași argumente 
sunt puse în valoare de episcopii protestanți, care consideră că legea 
riscă să provoace mai multe prejudicii creștinilor decât evreilor. Din 
motive identice, fostul prim-ministru, contele Bethlen, se opune legii, 
șocat că toți copiii proveniți din căsătorii mixte pot fi considerați evrei. 
De altfel, mai mult decât restricțiile impuse în viața economică, 
aceste măsuri provoacă o rezistență activă din partea evreilor, chiar 
dacă mariajele mixte oricum nu erau privite cu ochi buni și erau con- 
damnate de [evreii] ortodocși. Dreptul maghiar nu recunoaște nici 
conceptul de rasă, nici pe cel de naționalitate, în continuitatea drep- 
tului din fostul Imperiu Austro-Ungar, în care numai limba și religia 
determinau apartenențele individuale, iar nu cele de grupuri. Defini- 
rea individului în funcție de rasă nu aparține arsenalului juridic al ță- 
rii — de altfel, sursă de mare mândrie. Evreii resimt deci mai dură 
această excludere, care se vrea etnică, decât obstacolele puse în calea 
activităţii lor economice. Într-adevăr, legea implică abolirea a ceea ce 
istoricul german Rolf Fischer a numit simbioza dintre maghiari și 
evrei și care s-ar putea traduce prin sfârşitul asimilării oficiale încura- 
jate de stat și susținute cu constantă fidelitate de evrei.? Însă aceasta 
nu înseamnă că renunțarea unuia dintre cei doi parteneri, respectiv 
statul, îi împiedică sau chiar îi face să se răzgândească pe evrei să 
continue nu numai să adere la o națiune devenită treptat ostilă, dar 
și să perpetueze un comportament în mod voluntar asimilaționist. 
Astfel, impuritatea care afectează căsătoriile mixte nu provoacă 
un val de divorțuri și se asistă mai degrabă la atitudinea inversă, de 
vreme ce cuplurile mixte fac față cu mult curaj legislației care în- 
cearcă să le stigmatizeze. De altfel, dacă aceste uniuni sunt efectiv 


1. Gonda, A zsidóság Magyarországon 1526-1945, ed. cit., pp. 292-294. 
2. Herczl, Christianity and the Holocaust of Hungarian Jewry, ed. cit., p. 135. 
3. Fischer, Entwicklungsstufen des Antisemitismus in Ungarn, ed. cit., p. 179. 

interzise de legea din 1941, nu este întreprins nimic față de cele înche- 
iate anterior. Trebuie remarcat, de asemenea, că, în opinia publică, 
această înfierare a evreilor nu are decât un slab ecou; dovada este că 
după război, în ciuda pierderilor pricinuite de holocaust, creșterea 
numărului căsătoriilor mixte a fost considerabilă.! În plus, ca în ca- 
zul aplicării legilor economice, se produce o anumită stabilizare, alcă- 
tuită, în același timp, din inerție voluntară și din toleranță inerentă 
unei administrații supraîncărcate. Sunt încă celebrate uniuni mixte, 
cel puţin la Budapesta, după 1941, la fel cum se înregistrează mai 
multe cazuri de convertiri la iudaism, mai ales din partea femeilor 
care doresc să se căsătorească cu evrei, ceea ce arată că reglementa- 
rea, oricât de draconică se dorește, nu reușește să-i izoleze complet pe 
aceștia din urmă.? 

Alte dispoziţii sunt adăugate aparatului juridic, făcând din evrei 
niște paria. Legea VIII:1942 pronunţă astfel abrogarea Legii XLII:1895, 
care admisese iudaismul ca religie revelată, plasându-l pe picior de 
egalitate cu toate confesiunile creștine.* Acceptarea religiei lor fusese 
una dintre revendicările majore ale evreilor maghiari de la mijlocul 
secolului al XIX-lea. Totul se petrece aici încă la nivelul simbolului, 
căci ceea ce fusese cucerit prin luptă la începutul secolului de o elită 
evreiască asimilată și patriotă este anihilat dintr-odată de un gu- 
vern care nu vrea să-i mai recunoască pe evrei drept componentă a 
naţiunii, fără totuși să încerce să-i expulzeze sau să-i extermine, așa 
cum este atunci cazul în țările vecine. 

Această situaţie specială, care face din Ungaria un fel de sanctuar 
pentru evrei până la ocupaţia germană din martie 1944, permite, în 
parte, explicarea atitudinii evreilor maghiari, pentru care legislația, 
așa penibilă și degradantă cum este, pare un rău mai mic în compa- 
rație cu suferințele îndurate de coreligionarii lor în alte teritorii su- 
puse Germaniei naziste. Este unul dintre motivele pentru care 
sosirea trupelor germane, la 19 martie 1944, este privită de majori- 
tatea populaţiei maghiare, inclusiv evrei, ca o surpriză. Încrederea 
în stat și în guvern părea atunci de neclintit, cifrele criminalității 
arătând, de altfel, că evreii, grup deja puţin criminogen, nu acuză 
nici un moment autoritățile.! De fapt, dacă statul își urmează poli- 
tica de excludere, intrarea în război și dificultățile care decurg din 


1. Karády, „Les Juifs de Hongrie sous les lois antisémites“, ed. cit., p. 12. 
2. Ibid., p. 13. 

3. Gonda, A zsidosag Magyarorszäpon 1536-1945, ed. cit., p. 327. 

asta trimit aplicarea dispoziţiilor antievreiești într-un plan secund. 
În general, evreii s-au arătat foarte respectuoși față de legislaţie, dar 
aceasta nu trebuie să sugereze că n-au încercat să ocolească discri- 
minările sau să inventeze strategii de rezistență. Pur și simplu, efor- 
turile lor au rămas individuale și înscrise în cadrul legilor existente. 


Într-un anumit fel, perioada cuprinsă între intrarea în funcţie a gu- 
vernului lui Miklós Kâllay, în martie 1942, și ocupația germană com- 
portă elemente de natură să agraveze situația evreilor, dar ea se 
caracterizează, deopotrivă, printr-o remarcabilă continuitate în re- 
zistența guvernului, legănat de mirajul independenţei sale, față de 
pretenţiile germane și printr-o grijă evidentă de a păstra o imagine 
acceptabilă în ochii viitorilor învingători în conflict. Kállay n-a votat 
nici el legea din 1942 și s-a opus constant prim-ministrului Bârdossy 
în legătură cu măsurile antievreiești.! 

Începând din decembrie 1940, toți evreii mobilizați în armată sunt 
trimiși la muncă forțată. Organizarea batalioanelor se intensifică, iar 
condiţiile de viață ale celor care pot fi foarte bine numiţi deținuți — cu 
toate că teoretic nu sunt consideraţi ca atare — se deteriorează, pier- 
derile fiind numeroase. După intrarea în război a Ungariei, mai multe 
dintre aceste unități sunt trimise alături de Armata a 2-a maghiară 
în Ucraina, unde servesc, în principal, la săparea, verificarea și cură- 
ţarea câmpurilor de mine, ceea ce provoacă pierderi considerabile. În 
noiembrie 1942, ministrul apărării Vilmos Nagy recunoaște în fața 
Parlamentului utilitatea și valoarea deținuților evrei ca trupe auxili- 
are. Cu câteva luni mai înainte, guvernul întreprinsese un demers 
legislativ vizând integrarea existenţei batalioanelor de muncă forțată 
în legislația națională. Legea referitoare la batalioanele de muncă 
forțată, adoptată la ga iulie 1942, întâmpină din nou ostilitatea Bise- 
ricilor, căci ea pretinde să înroleze în aceste unităţi și tineri convertiți 
sau proveniți din căsătorii mixte, care efectuează atunci serviciul mi- 
litar pregătitor în cadrul organizației de tineret Levente, care, între 
timp, căpătase aspect din ce în ce mai paramilitar. Încă o dată, mon- 
seniorul Glattfelder și sinodul episcopilor catolici își exprimă dezapro- 
barea față de acest exces de zel al statului.? 


La fel de preocupat să facă impresie în relațiile sale cu Germania, 
guvernul promulgă în 1942 noi dispoziţii, referitoare explicit la bu- 


1. Kállay, Hungarian Premier, ed. cit., p. 6. 
2. Herczl, Christianity and the Holocaust of Hungarian Jewry, ed. cit., p. 143. 

nurile evreilor.! Legea XV:1942, intrată în vigoare la 6 septembrie 
1942, îi expropriază pe evrei de toate proprietăţile funciare (terenuri 
agricole și păduri), promițând să studieze măsurile de compensație 
prin intermediul cupoanelor garantate de stat, blocate și rambursa- 
bile în treizeci de ani. Este important de precizat că legea trebuia să 
se aplice identic pe teritoriile recuperate de Ungaria începând din 
1938.2 Până atunci, legile antievreiești aveau ca ţintă mai ales munca 
și veniturile care decurgeau din aceasta, iar nu patrimoniul. Or, legea 
din 1942 se angajează categoric pe calea confiscării totale a bunurilor 
care nu sunt produse doar de uneltele și forța de muncă ale fiecărui 
individ, ci reprezintă bogăția dobândită de familii întregi, timp de ge- 
neraţii. Considerată uneori ca a patra lege antievreiască, ceea ce n-a 
fost cazul Legii privind abrogarea legii referitoare la acceptarea reli- 
giei, ea anulează, de fapt, legea XXIX:1840, care le permisese evreilor 
să dobândească proprietăți funciare.? Aceasta fusese atunci interpre- 
tată ca un prim pas legislativ spre recunoașterea lor drept cetățeni cu 
drepturi depline. Și în acest caz, statul ungar își arată voinţa de a 
șterge tot ce poate face din evrei membri ai comunității naționale. 

La începutul anilor 1940, suprafața totală a marilor domenii (res- 
pectiv mai bine de go acri sau peste 20 de hectare) aparţinând evreilor 
depășea 1,2 milioane de acri, conform unei estimări efectuate chiar de 
comunitatea evreiască, în timp ce surse deschis antisemite sugerau 
cifra de 1,5 milioane.‘ Însă nu toate decretele de expropriere rămân 
netraduse în fapt, atât din cauza rezistenţei locale, cât și din pricina 
administraţiei care duce lipsă de personal afectat acestei sarcini.’ 

În definitiv, înaintea ocupaţiei germane și a eliminării metodice a 
populaţiei evreiești a Ungariei, diversele măsuri de marginalizare și 
de excludere a evreilor din viața publică au fost traduse în fapt în 
mod incomplet. Această relativă ineficacitate este deopotrivă urmarea 
laxismului autorităţilor înseși, inclusiv la vârful statului, cât și a rezis- 
tenţei evreilor și a altor grupuri. Viktor Karády și Yehuda Don, care au 
studiat foarte concret consecințele sociologice ale legilor antievreiești, 


1. Gonda, A zsidóság Magyarországon 1526-1945, ed. cit., pp. 295-299. 

2. Katzburg, „Hungarian Jewry in Modern Times: Political and Social As- 
pects“, ed. cit., p. 160. 

3. Géza Komoróczy (dir.), A zsidó Budapest |Budapesta evreiască], Városhá- 
za-MTA Judaisztikai Kutatócsoport, Budapest, 1995, vol. 2, p. 499. 

4. Don, „Anti-Semitic Legislations in Hungary and their Implementation in 
Budapest“, ed. cit., p. pi (nota pi). 

5. Ibid., p. 65. 

au arătat eficiența neconvingătoare a acestor texte, dar au pus, de 
asemenea, în lumină diferenţa flagrantă de tratament: „în funcţie de 
faptul că ești sărac și nenorocit“. Clasa mijlocie inferioară a suferit în 
mod deosebit din cauza legilor antisemite, căci a fost deposedată de 
prăvălii și de ateliere; ea era prea săracă pentru a-și oferi serviciile 
unor oameni de paie și n-a putut astfel să se apere împotriva legisla- 
ţiei. Acest lucru a fost posibil, în schimb, pentru cei mai înstăriți, fie 
pentru că ei beneficiau de bunăvoința manifestă a statului sau de 
protecția unor personaje influente pe lângă putere preocupate de ne- 
cesitățile economice, fie pentru că ei puteau să facă apel la interpuși, 
care le permiteau să-și arianizeze întreprinderile. Exemplul cel mai 
faimos al acestei strategii de arianizare spontană este cel al oțelării- 
lor Weisz: în fața exacerbării în creștere a politicii antievreiești, mem- 
brii, în majoritate evrei, ai familiilor proprietare ale acestui enorm 
complex industrial, care fabrica, între altele, piese de armament și 
avea angajaţi 40000 de muncitori, și-au transferat procentele unor 
membri arieni ai familiilor lor și chiar și-au consolidat întreprinde- 
rea, transformând-o într-un holding corespunzător arianizat. După 
semnarea unui aranjament cu germanii, care au preluat uzinele la so- 
sirea în martie 1944, familiile evreiești au reușit să scape de depor- 
tare, urcând în ultimele trenuri cu destinația Elveţia.! 

Într-o scrisoare emoţionantă adresată lui Horthy la 17 mai 1944, 
Ferenc Chorin evaluează situația transferului de proprietate asupra 
uzinelor Weisz — era unul dintre principalii conducători ai acestora —, 
și a sorții membrilor evrei ai familiei. Așa cum se obișnuia între 
membrii nobilimii, Chorin îl tutuiește pe Horthy, ceea ce dă o dimen- 
siune și mai dureroasă cuvintelor sale. Se felicită că a reușit — graţie 
unei intervenții pe lângă Himmler — să-i protejeze pe angajaţii evrei 
ai oţelăriilor și să mențină întreprinderea în mâinile ungurilor. In- 
sistă, în fine, asupra devotamentului și a loialității sale față de per- 
soana regentului și față de statul ungar.? 

După sosirea germanilor, instalarea guvernului lui Döme Sztójay 
dă ultimul impuls exproprierii complete a bunurilor evreilor, înainte 
de începerea deportării proprietarilor lor, la 15 mai 1944. Între mar- 
tie și octombrie 1944, guvernul emite mai multe legi și decrete vizând 


1. Braham (dir.), The Politics of Genocide: the Holocaust in Hungary, ed. cit., 

distrugerea existenței economice a evreilor, dar nu deportarea lor. Ast- 
fel, ei sunt alungați din toate profesiile, iar statul întreprinde confis- 
carea bunurilor lor, obligându-i să-i încredințeze toate obiectele de 
valoare. Ca în celelalte țări supuse naziștilor, directori arieni sunt 
numiți pentru a administra întreprinderile evreiești. Obiectele de 
artă luate de la evrei sunt de acum înainte administrate de Comisia 
guvernamentală pentru înregistrarea și păstrarea comorilor artis- 
tice confiscate de la evrei.! Pe măsura deportării evreilor din provin- 
cie, statul pune mâna și pe sinagogi și alte edificii ale comunității. În 
ceea ce privește bunurile și obiectele de valoare, statul intră în com- 
petiție cu germanii — care intenționează să profite de confiscări pen- 
tru a face să funcționeze mașinăria de război —, ca și cu unii cetățeni 
maghiari cu mai puţine scrupule, care nu ezită să se servească din 
apartamentele și magazinele vecinilor, când nu le iau pur și simplu 
în posesie. 


În timpul acordurilor de la Miinchen din 1938, Ungaria nu participă 
în mod direct la împărțirea Cehoslovaciei, pe care Horthy o inter- 
pretează ca pe o măsură coercitivă a lui Hitler după discuţiile aprinse 
de la Kiel.2 Cu toate acestea, ungurii reușesc să-și atingă scopurile 
încă o dată — tot fără să accepte nici un angajament concret în pla- 
nurile de război germane — graţie italienilor, care au încă un interes 
să susțină rezervele maghiare față de intrarea în război: nici unii, 
nici alții nu sunt cu adevărat pregătiți pentru declanșarea ostilități- 
lor. Contele Csáky este trimis la München pentru a pleda cauza revi- 
zuirii și obține câștiguri teritoriale pe seama Slovaciei, dar el nu este 
primit de germani. În cele din urmă, Ciano este cel care prezintă re- 
vendicările maghiare. Deocamdată, germanii n-au o idee foarte clară 
despre Slovacia și despre avantajul pe care-l pot obține de pe urma 
controlului teritoriului acesteia. Obsesia cehă a lui Hitler a mascat 
multă vreme recunoașterea realității slovace în planurile europene 
ale național-socialismului. Membrii austrieci ai NSDAP sunt, în parte, 
cei care atrag atenţia asupra capului de pod de la Pressburg, pe Du- 
năre, precum și asupra faptului că o treime din populaţia orașului 


1. Lâszl6 Mravik, „Hungary's pillaged Art Heritage“ (prima parte), The Hun- 
garian Quarterly, vol. 39, nr. 149, Budapest, primăvara 1998, p. 101. 

2. Horthy, Ein Leben für Ungarn, ed. cit., p. 206 (versiunea maghiară, Emlék- 
irataim, ed. cit., p. 219). În versiunea franceză, Mémoires de l'amiral Horthy, ed. 
cit., p. 176. 

este încă alcătuită din germani. Or, maghiarii au toate motivele să 
dorească recuperarea acestui oraș, fostă capitală (în timpul ocupa- 
ţiei otomane) și simbol al politicii naționale ungare la sfârșitul seco- 
lului al XIX-lea, dar a cărui populație, contrar a ceea ce afirmă Horthy 
în Memoriile sale, nu este în majoritate maghiară. Un alt centru 
important al identităţii ungare în Slovacia (fosta Ungarie Superi- 
oară, Felvidék) este Kassa (Cassovia, Kosice, Kaschau), la est. Dân- 
du-și seama că germanii nu vor să cedeze Pressburg, italienii dau 
înapoi și susțin desigur pretențiile maghiare asupra Slovaciei, însă 
a minima. 

În săptămânile care urmează după acordurile de la Miinchen, Buda- 
pesta supralicitează, tensiunea este maximă și regentul decretează 
mobilizarea generală. Între timp, și cehoslovacii au mobilizat popu- 
laţia, căci se tem de un atac al Germaniei, dar și din partea Poloniei, 
care obţine rectificări de frontiere în favoarea sa și susține cererile ma- 
ghiare. Arbitrajul de la Viena, semnat la Palatul Belvedere, la 2 no- 
iembrie 1938, completează dezmembrarea Cehoslovaciei, atribuind 
Ungariei toată partea de sud a Slovaciei, mai puțin Pressburg, și o 
bună parte din Rutenia subcarpatică. Delegații cehi și slovaci sunt 
puși în fața faptului împlinit. În pofida decepției că n-au reușit să 
includă Pressburg în acord, maghiarii prezenţi, ministrul afacerilor 
externe Kánya și contele Teleki, sunt vizibil emoționați, ambasado- 
rul Ungariei în Italia, baronul Frigyes Villani, plânge.! La fel de emo- 
ționat, dar din motivul invers, ministrul ceh al afacerilor externe, 
[František] Chvalkovsky, este obligat să accepte această nouă încăl- 
care a independenţei Cehoslovaciei. 

În virtutea acordului, Ungaria recuperează o fâşie de teritoriu de 
11927 km?, populată în proporție de 86,5% de unguri și 8,9% de slo- 
vaci. Orașele cele mai importante din aceste regiuni — Kassa, Ungvár 
(Užhorod) și Munkács (Mukačevo) — redevin maghiare. La 5 noiem- 
brie, trupele maghiare intră în Slovacia și în Rutenia subcarpatică. 
Evenimentul dă ocazia unei mari operații de propagandă, a cărei ve- 
detă este incontestabil Horthy. Astfel, nu este o întâmplare că alege 
ca în Memoriile sale să dea, în anexă, textul primului arbitraj de la 
Viena.2 O proclamație adresată maghiarilor din cele două provincii și 


1. Intrare din 3 noiembrie 1938. Ciano, Diario 1937-1943, ed. cit., p. 207. 

semnată de regent se referă inevitabil la Coroana și la unitatea rega- 
tului milenar. Ea insistă, cu toate acestea, asupra caracterului mul- 
tinaţional al teritoriului și include toate componentele sale în procesul 
de întoarcere la comunitatea statală care exista înainte de 1918. 

Luarea în posesie a teritoriului slovac se efectuează rapid și fără 
rezistență. Ea se derulează între 5 și g noiembrie 1938. Trupele ma- 
ghiare trec Dunărea și intră în Slovacia prin Žitný ostrov (Csallóköz, 
Große Schiittinsel), Komárno (Komárom, Komorn) și Nové Zámky 
(Érsekújvár, Neuhäusel), apoi fac mişcarea către râul Ipel (Ipoly, Ei- 
pel), iar după aceea spre est, în direcția Kassa. Pătrunderea în Ru- 
tenia de sudintervine ulterior. Înainte de a înainta, armata maghiară 
(honvédség) trebuie să aştepte cel puțin trei ore pe teren pentru a 
lăsa timp armatei cehoslovace să se retragă fără să se producă inci- 
dente. O comisie compusă din Teleki pentru Ungaria, din omul poli- 
tic și juristul Martin Mitura (1883-1946) și din generalul Rudolf 
Viest (1890-1945), amândoi slovaci, pentru Cehoslovacia’, a fost con- 
stituită cu scopul de a reglementa detaliile transmiterii puterii la 
nivel local. Între timp, răspunderea pentru menţinerea ordinii in- 
cumbă membrilor Consiliului Naţional Maghiar. Nici o confruntare 
nu umbrește acest marș triumfal, armata cehoslovacă s-a supus ra- 
pid și fără dificultate. 

După ce a trecut podul peste Dunăre, Horthy a intrat în orașul 
Komárom duminică, 6 noiembrie 1938.? Este, ca de obicei, călare 
pe un cal alb. Imaginea este puternică și trimite la recucerirea din 
1919. Observatorii îl asociază, o dată în plus, pe regent cuceritoru- 
lui Árpád. În piaţa principală, însoţit de Magda, de prim-minis- 
trul Imrédy și de soția acestuia, ca și de ministrul afacerilor externe 
Kânya, el ascultă cu capul descoperit imnul național. Apoi, răspunde 
discursurilor responsabililor locali, felicitându-se că vede fluturând 
din nou drapelul maghiar în vârful turlei bisericii Sfântul Andrei.* 
Un film de propagandă este realizat pentru ocazia respectivă; se inti- 
tulează Észak felé! („Spre nord!“) şi este proiectat în timpul unei seri 
de gală organizată la marele cinematograf „Urania“ din Budapesta, 


1. Hoensch, Der ungarische Revisionismus und die Zerschlagung der Tsche- 

în prezenţa regentului și a soţiei sale.! Introducerea filmului este 
realizată de noul ministru pentru Slovacia (Felvidék) desemnat de 
guvern, Andor Jaross. Acesta e fostul secretar general al Partidului 
Naţional Maghiar din Slovacia (Magyar Nemzeti Pârt/Mad'arskă 
Národná Strana). Pentru ocazia respectivă, poetul și scriitorul Mi- 
hâly Babits scrie un poem, publicat în Pesti Napló din 6 noiembrie: 


„Nu spuneţi că patria s-a mărit, 

Patria, patria egală a fost mereu, 

De o mie de ani deja, și așa a rămas ea totdeauna, 

Căci nu este o îmbinare de părți: 

Patria noastră formează un singur trup, un organism viu! 
Nici bucăţi n-o poți face, și nici înnădită nu poate fi.“ 


Punctul culminant al campaniei de recucerire — parţială — a Un- 
gariei Superioare este evident Kassa, în care Horthy intră la 11 noiem- 
brie. Ca și la Komârom, timpul este mohorât și ploios, însă entuziasmul 
este real, Horthy este aclamat: pancarte, filmate cu grijă de operatori, 
cer și întoarcerea orașului Pozsony/Pressburg la patria-mamă.* Ce- 
remonia capătă amploare datorită unei parade militare. Într-adevăr, 
sensul simbolic al orașului Kassa este superior celui al orașului Ko- 
mârom, de care nu se leagă decât amintirea Revoluţiei de la 1848. În 
cripta catedralei Sfânta Elisabeta este înhumat Ferenc Rákóczi, ale 
cărui rămășițe pământești au fost aduse în Ungaria în 1906. Horthy 
intră în oraș pe calul său alb: un arc de triumf a fost ridicat în onoa- 
rea lui, pe care se poate citi expresia tradițională maghiară de bun- 
venit: Isten hozott! („Dumnezeu te-a adus!“). Owen Rutter compară 
imaginea cu tabloul lui Mihály Munkácsy în care apar Árpád și cu- 
ceritorii lui şi care decorează pe atunci Parlamentul ungar.* În Me- 
moriile sale, Horthy zăbovește asupra acestui moment de revanșă, 
citând expresia lordului Rothermere, care vorbește de „fericirea ra- 

dioasă a unei națiuni până atunci disperată și nedrept tratată“.! Jur- 
nalistul britanic era de altfel prezent, ca și sute de personalități din 
presă și din lumea politică. În tribuna ridicată în fața catedralei, se 
regăsesc aceiași protagoniști ca la Komârom, precum și șeful Parti- 
dului Naţional Maghiar din Slovacia, contele János Esterházy. Se 
notează și prezența celor doi fii ai regentului în plan îndepărtat. Func- 
ționarul însărcinat cu discursul de primire mulțumește, în ordine, 
lui Dumnezeu și regentului pentru întoarcere orașului Kassa în sâ- 
nul Regatului Ungariei. Răspunsul lui Horthy e scurt, are o pagină, 
o a doua pagină conține o alocuţiune în limba slovacă, pe care o ci- 
tește fără dificultate (el cunoaște limba croată), și în care amintește 
de vechea fidelitate a slovacilor față de regat. El promite apoi că Un- 
garia nu numai că le va oferi mai bune condiţii de trai, ci le va res- 
pecta, de asemenea, limba și cultura. Această menţiune este făcută 
bineînţeles pentru a-i seduce pe autonomiștii slovaci din Partidul 
Popular, ale căror nemulțumiri față de centralismul praghez au pro- 
vocat tensiuni și vor conduce la independența Slovaciei câteva luni 
mai târziu. În această strategie, Ungaria se prezintă ca un regat creș- 
tin, moștenitor al Monarhiei Habsburgilor și care respectă diversita- 
tea. Urmează un Te Deum, la sfârșitul căruia regentul va depune o 
jerbă de flori pe mormântul lui Rákóczi. 

După ocuparea de către Reich a ceea ce mai rămăsese din teritoriile 
cehe și proclamarea independenţei Slovaciei, la 14-15 martie 1939, 
Ungaria este autorizată să ocupe restul Ruteniei subcarpatice în detri- 
mentul noului guvern slovac, care nu are mijloacele să se opună aces- 
tei lovituri de forță, a cărei justificare este furnizată de tulburările care 
se înmulțesc începând cu luna ianuarie. Maghiarii nu sunt majoritari 
pe acest teritoriu, unde reprezintă doar 12,5% din populaţie ? Trupele 
maghiare pătrund în Rutenia la 14 martie. Proclamaţia lui Horthy se 
referă în mod explicit la ruteni, consideraţi, încă din epoca lui Rákóczi, 
gens fidelissima, cu care regatul, apoi Monarhia Habsburgilor s-au pu- 
tut lăuda întotdeauna. În afară de satisfacerea scopurilor revizioniste, 
reunificarea Ruteniei subcarpatice cu Ungaria dă acesteia din urmă 
o frontieră cu Polonia, care era unul dintre scopurile celor două țări 

la începutul negocierilor în detrimentul Cehoslovaciei. Budapesta și 
Varşovia speră astfel că se vor putea apăra mai eficient în cazul unui 
atac german. Această soluţie, pe care germanii nu o doreau, îi supără 
pe români, care sperau să se apropie de Axă și de coridorul rutean. În 
plus, Berlinul râvnește la petrolul românesc, al cărui transport este, în 
acest fel, compromis. Ungurii pledează din noiembrie pentru ocuparea 
totală a provinciei, iar Horthy nu obosește să apere acest obiectiv pe 
lângă ambasadorul Reichului la Budapesta, Otto von Erdmannsdorff, 
căruia îi descrie decepția opiniei publice în fața caracterului incomplet 
al revizuirii și necesitatea de a reunifica toată Rutenia subcarpatică 
din motive de viabilitate economică și de infrastructură.! Două săptă- 
mâni mai târziu, Ungaria profită de avantajul său și invadează o parte 
din Slovacia de est, cu acordul tacit al germanilor și fără ca guvernul 
slovac al monseniorului Tiso să se poată opune. 


Transilvania îmbracă în conștiința națională maghiară o semnifica- 
ţie și mai importantă decât Ungaria Superioară. Cele două teritorii 
sunt mizele majore ale revizuirii frontierelor, din cauza prezenței pe 
teritoriul lor a celei mai numeroase minorități maghiare. Dimensiu- 
nea conflictului instaurat între, pe de o parte, Ungaria și Cehoslova- 
cia și, pe de altă parte, între Ungaria și România, este superioară 
celei care există între Ungaria și Iugoslavia. Ponderea numerică și 
istorică a minorității maghiare este mai mică în Regatul Iugoslaviei, 
cu toate acestea Baranya (Baranja) de sud și Bâcska (Batka) fac obiec- 
tul revendicărilor teritoriale maghiare. Dispariţia Cehoslovaciei și sa- 
tisfacerea parțială a revizionismului maghiarrezolvă pentru un timp 
problema. Acum, atenția se concentrează asupra Transilvaniei. Pre- 
tenţiile maghiare devin presante. Încurajaţi de succesul obţinut în 
Ungaria Superioară, conducătorii maghiari vor să ajungă la o regle- 
mentare asemănătoare în Transilvania. Or, situaţia este foarte dife- 
rită: germanii nu au față de România un contencios comparabil celui 
care-i anima în cazul Cehoslovaciei. Dacă propaganda nazistă vrea 
efectiv să aducă germanii din România în Reich conform strategiei 
Heim ins Reich („Acasă [înapoi] în imperiu“), ea nu are în vedere dez- 
membrarea ţării, ci satelizarea sa în favoarea Germaniei, în mod esen- 
ţial pentru a pune mâna pe resursele de petrol. Ambiţiile maghiare 
contracarează deci planurile germane și este în interesul Germaniei 
să regleze disputa dintre Ungaria și România, pentru ca aceasta să 


1. Ibid., p. 226. 

nu deranjeze ambițiile sale în războiul care va izbucni și al cărui scop 
este, pentru început, Europa de nord și de vest. 

Al doilea arbitraj de la Viena are deci drept scop esenţial să satis- 
facă — într-un mod parţial, încă o dată — revizionismul maghiar și să 
păstreze România. Analiza lui Jörg Hoensch judecă sever tendința 
de a merge până la capăt — fără a ţine seama de realitate sau de con- 
secințe — a guvernului Teleki în această chestiune. Conform istoricu- 
lui german, această supralicitare a provocat intervenţia lui Hitler în 
Balcani, pentru că Franţa și Marea Britanie se angajaseră să garan- 
teze pentru România și Grecia. Or, n-ar trebui să se exagereze impor- 
tanța Ungariei, care nu este, nici pe departe, singura răspunzătoare 
pentru angrenajul care a dus la război. Ungurii au căzut în capcană 
cu mult înainte, iar marja lor de manevră n-a încetat să se tot re- 
ducă, lațul se strângea, și aceasta l-a împins pe Teleki la sinucidere. 
Hoensch admite că Ungaria nu avea alternativă, începând din mo- 
mentul în care refuza să intre în conflict. De acum, era prea târziu 
pentru a abandona cruciada revizionistă, mai ales lăsând deoparte 
miza cea mai importantă și mai simbolică. 

Contrar a ceea ce gândește Hoensch, cu siguranță Hitler n-ar fi ata- 
cat în același timp Polonia și Ungaria (în ciuda noii lor frontiere co- 
mune)! dacă aceasta din urmă ar fi respins propunerile de negociere 
cu România, dar ea s-ar fi regăsit foarte sigur în a doua linie. Or, ceea 
ce-l preocupă pe Horthy înainte de toate este să evite cu orice preț răz- 
boiul. Trebuie deci să se mulțumească cu o revizuire a minima, care 
permite totuși să se monteze o frumoasă operație de propagandă în 
serviciul revizuirii și spre gloria regentului, și să ferească națiunea de 
intrarea în război, văzută, pe drept cuvânt, ca având consecinţe dezas- 
truoase. În Memoriile sale, Horthy spune, destul de corect, că germanii 
făceau presiuni când la Budapesta, când la București, pentru a forța cele 
două țări să se înțeleagă în legătură cu problema Transilvaniei. Evo- 
carea de către Horthy a unei eventuale federații dunărene care le-ar fi 
unit pe cele două rivale prin intermediul Transilvaniei este, în schimb, 
o iluzie perpetuată de la mijlocul secolului al XIX-lea, dar în care nu- 
meroși oameni politici au crezut ori s-au prefăcut că cred. Horthy vor- 
beşte aici, fără îndoială, în spiritul transilvanismului contelui Bethlen, 
care prevedea autonomia provinciei în cadrul unei structuri federale. 


1. Ibid., p. 295. 
2. Horthy, Ein Leben für Ungarn, ed. cit., p. »2a (versiunea maghiară, Emlék- 
irataim, ed. cit., p. 236). În versiunen f'runcezii, Mémoires de l'amiral Horthy, ed. 


cit., p. 192. 

Negocierile se derulează în luna august 1940 la Turnu-Severin, 
în timp ce situația de pe Frontul de Vest este stabilă pentru germani. 
Cu toate acestea, nu sunt dispuși să tolereze perturbări în spatele 
frontului, cu atât mai mult cu cât viitorul lor obiectiv este Uniunea 
Sovietică. Aceasta din urmă, de altfel, tocmai își reclamase dreptu- 
rile, în virtutea pactului Ribbentrop-Molotov din august 1939, ane- 
xând, în iunie 1940, Basarabia și nordul Bucovinei (două teritorii pe 
care România le dobândise în 1918). În acest context, românii nu sunt 
pregătiți să accepte concesiuni în favoarea Ungariei. În ceea ce o pri- 
vește, Germania are nevoie să păstreze aceste două state în orbita ei, 
în vederea atacului împotriva Uniunii Sovietice. Cât despre italieni, 
aceștia nu fac un mister din ambițiile lor în Balcani. Prin urmare, 
este urgent să se facă ordine. În faţa eșecului negocierilor purtate 
pentru partea maghiară de fostul ambasador la București Andrâs 
Hory!, iar pentru partea română de fostul ministru al justiţiei și di- 
plomatul Valeriu Pop?, germanii impun al doilea arbitraj de la Viena, 
semnat tot la Palatul Belvedere, la 30 august 1940. Semnatari sunt, 
pentru Axă, Ribbentrop și Ciano, pentru Ungaria prim-ministrul Te- 
leki și ministrul afacerilor externe Csâky, pentru România ministrul 
afacerilor externe Mihai Manoilescu și Valeriu Pop.* Acordul final 
obținut consacră întoarcerea între hotarele Regatului Ungariei a nor- 
dului Transilvaniei, ca și a Ținutului Secuiesc (Székelyföld), respec- 
tiv 43500 km? și 2,5 de milioane de locuitori. În urma celor două 
arbitraje, Ungaria a recâștigat 4 milioane de locuitori și și-a mărit 
teritoriul de la 93000 km?la 161141 km?. Însă o mare parte a terito- 
riului săsesc, Siebenbiirgen în sens literal, fostele scaune Kronstadt 
(Brassó [Brașov]), Hermannstadt (Nagyszeben [Sibiu ]), SchăBburg 
(Segesvár [Sighișoara]), rămân românești, ca și Arad [Arad] și Te- 
mesvâr [Timișoara]. Importante orașe învestite cu semnificație isto- 
rică redevin maghiare: Kolozsvár (Klausenburg [Cluj]), Nagyvárad 
(GroBwardein [Oradea]) și Szatmárnémeti (Satu Mare). După sta- 
tisticile românești din 1930, regiunile cedate sunt în majoritate ro- 
mânești (49,2%), deși în recensământul maghiar din 1941 apare, 


1. În plus, familia locuia la Kolozsvâr (Cluj) de la sfârșitul secolului al XIX-lea, 
şi Hory este deci de două ori competent în acest domeniu. Hory, Bukaresttől Var- 
s6ig, pp. 316-321. 

2. Balázs Ablonczy, A visszatért Erdély 1940-1944 [Transilvania revenită (la 
patria-mamă) 1940-1944], Jaffa Kiadó, Budapest, 2011, p. 42. 

3. Telegrama lui Erdmannsdorff către Ministerul Afacerilor Străine, 31 au- 
gust 1940. A Wilhelmstrasse és Magyarország, ed. cit., pp. 524-525. 

dimpotrivă, o majoritate maghiară de 53,6%.! A doua zi, Teleki și 
Csâky sunt primiţi în gara din Budapesta de o mulțime enormă; în 
primul rând, poate fi văzut fiul mai mare al regentului, Istvân. Jur- 
nalul de actualități insistă apoi asupra manifestaţției „spontane“ 
care are loc în fața legaţiei Italiei, unde este aclamat ministrul Giu- 
seppe Talamo.? Mulţumirile naţiunii nu par să se fi adresat în mod 
spontan Germaniei, în pofida scrisorii pe care Horthy i-o trimite lui 
Hitler la 2 septembrie, adică la trei zile după semnarea arbitraju- 
lui. Împărțirea provinciei este într-adevăr destul de incoerentă, dis- 
trugând o unitate teritorială ancestrală, pe care integrarea în 
Regatul României nu o încălcase. Arbitrajul provoacă, în plus, o 
deplasare de populaţii: aproximativ 100000 de români fug spre su- 
dul provinciei sau spre Regat, în timp ce un număr aproape egal de 
unguri se îndreaptă spre nord.* Românii și ungurii se dedau la re- 
presalii de ambele părți ale noii frontiere. Dacă situația se amelio- 
rează indiscutabil pe plan școlar și cultural pentru maghiarii 
redeveniţi cetățeni ai Ungariei, în schimb nivelul lor de trai nu pro- 
gresează, contrar promisiunilor făcute regim. Astfel, când prim-mi- 
nistrul Mikl6s Kâllay se duce în inspecție în regiune în două rânduri, 
în primăvara lui 1942, o găsește destul de neglijată și consideră că 
este necesar să lanseze un program de dezvoltare a infrastructurii 
rutiere și de construire de echipamente sanitares, care nu se poate 
totuși realiza din cauza războiului. 

Propaganda începe să acționeze imediat, pentru a pune în va- 
loare recucerirea. Horthy își face intrarea în regiune în același timp 
cu trupele maghiare care iau teritoriul în stăpânire. Este în Mâra- 
marossziget (Sighetul Marmaţiei) și la Szatmárnémeti (Satu Mare) 
la 5 septembrie, pe 6 la Nagyvárad (Oradea) și, în fine, pe 11 la 
Kolozsvâr (Cluj). Turneul triumfal continuă în Ținutul Secuiesc la 
12—13 septembrie, cu o etapă la Marosvásárhely (Târgu-Mureș). Ac- 
cesoriile cultului sunt prezente: calul alb, accentul pus pe armată, 
fără a uita familia, pentru că doamna Horthy este prezentă la toate 
ceremoniile. Acestea din urmă sunt în mod particular puse în scenă 


1. Ablonczy, A visszatért Erdély 1940-1944, ed. cit., p. 47. 

2. http;//filmhiradokonline.hu/watch.php?id=3920. 

3. Scrisoarea lui Horthy către Hitler, 2 septembrie 1940, A Wilhelmstrasse és 
Magyarország, ed. cit., p. 525. 

4. Béla Köpeczi (dir.), Kurze Geschichte Siebenbürgens, Akadémiai Kiadó, Bu- 
dapest, 1990, p. 680. 

5. Kállay, Hungarian Premier, ed ct p. 106. 

la Szatmárnémeti (Satu Mare), Nagyvárad (Oradea) și, mai ales, la 
Kolozsvár (Cluj). La Nagyvárad (Oradea), Horthy este primit cu un 
discurs de către unul dintre conducătorii Partidului Naţional Ma- 
ghiar din România (Országos Magyar Párt), Kálmán Tury. Magda 
Horthy şi nora ei sunt așezate alături de regent și poartă costume 
tradiționale.! Doamna Horthy înnoadă o banderolă pe drapelul națio- 
nal tricolor în aclamaţiile mulțimii, care strigă „Trăiască Horthy!“ 
Cele două doamne sunt din nou prezente în aceleași costume la Kolo- 
zsvâr (Cluj), care constituie, fără îndoială, apogeul călătoriei. Dacă 
prima stă alături de soţul ei în tribună, la Kolozsvâr (Cluj) Ilona se 
află în spatele primului rând de personalităţi și se poate ghici că Ist- 
vân este alături de ea. Acest episod este comparabil cu acela de la 
Kassa, cu ceva mai puţin de doi ani în urmă. Și aici, orașul reprezintă 
un simbol puternic pentru identitatea maghiară. Ceremonia are loc în 
fața catedralei catolice [Sf. Mihail], cu toate că Transilvania este și 
calvinistă, dar catedrala se află în piața principală a orașului, unde 
se înalță statuia regelui Matia Corvin. Mesajul este deci perfect 
clar și propice pentru mobilizarea opiniei publice. Prim-ministrul 
Teleki, el însuși transilvănean, rostește primul discurs, urmat de 
contele György Bethlen, şeful Partidului Maghiar. În acest bastion 
al maghiarităţii, răspunsul lui Horthy nu se referă deloc la români.? 
Ca și Kassa mai înainte, Kolozsvâr (Cluj) este ales pentru parada 
militară care se derulează ulterior. În aceeași seară, la Budapesta, 
poate fi văzut un foc de artificii pe muntele Gellért, care vine să întă- 
rească simbolistica recuceririi. Decorul este mai modest la Szatmâr- 
n6meti (Satu Mare) și la Marosvásárhely (Târgu-Mureș). În prima 
localitate, regentul și soția sa, care a renunţat la veșmintele folclo- 
rice, sunt întâmpinați de primarul maghiar, Sándor Antal.? În cea 
de-a doua, ei îi sărută pe copiii care le oferă buchete de flori. Jurna- 
lele de actualități insistă asupra entuziasmului populaţiei — și, mai 
ales, al femeilor, care au îmbrăcat costume de sărbătoare —, a copiilor 
cu mine vesele, a strigătelor de vivat și a defilării trupelor. O desfă- 
şurare de forțe mediatice fără precedent a fost vizibil pusă în scenă 
pentru opinia publică locală, ca și pentru restul țării. Dimensiunea 
simbolică a Transilvaniei face obiectul unor continue aduceri aminte 
în presă. 


1. http'//filmhiradokonline.hu/watch.php?id=3925. 
a. http'//filmhiradokonline.hu/watch.php?id=3934. 
3. http'//filmhiradokonline.hu/watch.php?id=3924. 

În timp ce războiul a produs deja ravagii într-o parte a continentu- 
lui, Ungaria pretinde să-și menţină starea de nonbeligeranță, profi- 
tând, în același timp, de beneficiile cuceririlor revizioniste. Următoarea 
etapă trebuia să fie, în mod logic, ori o mărire a teritoriilor deja ob- 
ținute, dar aceasta nu pare deloc posibilă — independenţa Slovaciei 
este garantată de germani, care ţin, de asemenea, să păstreze Ro- 
mânia —, ori o nouă străpungere, de această dată spre sud, în detri- 
mentul Iugoslaviei. Însă această anexare a teritoriilor revendicate 
— Baranya și Bácska — este improbabilă fără un angajament direct în 
agresiunea germană împotriva Iugoslaviei. Ungaria s-ar fi făcut, în 
acest fel, vinovată de o lovitură de cuțit în spatele guvernului de la 
Belgrad cu care tocmai atunci încerca să se înțeleagă. 


Angrenajul care duce la intrarea în război a Ungariei este deja por- 
nit. Italia vrea, de asemenea, să obțină partea ei de cucerire în Eu- 
ropa de Est și în Balcani, din care a făcut de la începutul secolului 
unul dintre domeniile privilegiate ale expansiunii sale teritoriale. 
Ea a anexat Albania în aprilie 1939 și Grecia la 28 octombrie 1940. 
Laţul se strânge în jurul Ungariei: Reichul controlează aproape 
toate țările frontaliere și Uniunea Sovietică a pus mâna pe partea 
poloneză a fostei Rutenii subcarpatice, distrugând prin asta granița 
comună între Polonia şi Ungaria. În noiembrie 1940, Ungaria a fost 
nevoită să adere la Pactul Tripartit format din Germania, Italia și 
Japonia în septembrie, la fel ca și România și Slovacia. Ea trece 
astfel printr-o etapă suplimentară spre angajamentul total, chiar 
dacă se continuă înșelarea opiniei publice cu teoria nonbeligeranţei, 
în care însuși regentul pare să creadă. Ungurii încearcă, în fiecare 
dintre aceste etape, să inverseze mișcarea. În acest spirit este ope- 
rată apropierea în direcția Iugoslaviei, cu care guvernul Teleki sem- 
nează, în decembrie 1940, un tratat de prietenie. Încheierea acestui 
tratat este de altfel încurajată de Germania, care dorește să deter- 
mine Belgradul să se alăture Pactului Tripartit. În Memoriile sale, 
Horthy interpretează acest tratat ca pe un răspuns tardiv la oferta 
conținută în discursul de la Mohács din 1926.! 

Eșecul campaniei italiene în Grecia provoacă, de fapt, interven- 
ţia germană în Balcani. Între timp, Iugoslavia și-a pierdut aliatul 


1. Horthy, Ein Leben für Ungarn, ed. cit., p. 225 (versiunea maghiară, Emlék- 
irataim, ed. cit., p. 240). În verniunen franceză, Mémoires de l'amiral Horthy, ed. 


cit., p. 195. 

francez, iar tentativele de a relua relaţiile cu Uniunea Sovietică se 
dovedesc infructuoase. Susținerea englezilor și a americanilor ră- 
mâne pur formală. Aflat în impas, prințul Paul și guvernul lui Dra- 
giša Cvetković reconsideră oferta germană. O parte a armatei este, 
în plus, favorabilă Germaniei. La + martie 1941, Bulgaria intră, și 
ea, în Pactul Tripartit și primește imediat trupe germane, care se 
deplasează spre Grecia. Prințul Paul se duce la Berchtesgaden, dar 
încă refuză să semneze pactul. Hitler își pierde răbdarea și începe 
să îmbrățișeze ideea de a supune definitiv Iugoslavia. Guvernul 
iugoslav încearcă să câștige timp, dar semnarea intervine, până la 
urmă, la 25 martie 1941. 

Două zile mai târziu, guvernul Cvetković este răsturnat printr-o 
lovitură de stat militară, care-l aduce la putere pe regele Petru, încă 
minor. Prezenţa unei opoziții puternice față de Reich în clasa politică 
și opinia publică au permis această operaţie. Lichidarea Iugoslaviei 
va dura câteva luni, sub efectul ocupărilor succesive de teritorii de 
către Germania, Italia și Bulgaria. Croaţia devine stat independent, 
dar este controlată de mișcarea Ustaša a lui Ante Pavelić, aflat în 
solda Germaniei și Italiei. Ungaria nu se mai poate deci sustrage pre- 
tenţiilor lui Hitler, care-i ordonă să participe la ocuparea provinciilor 
pe care le revendică. Guvernul trebuie, de asemenea, să accepte trece- 
rea trupelor germane pe teritoriul său. Este evident că angajamentul 
ei dă impresia că Ungaria se află „la remorca“ ocupantului. Guvernul 
ungar refuză într-adevăr să extindă acțiunea dincolo de aceste regi- 
uni. Într-un document pro memoria adresat lui Hitler în august 1936, 
Horthy își precizase viziunea referitoare al relațiile cu Iugoslavia — și 
cu sârbii, în special. El lua ca bază de reflecţie faptul că-i cunoștea 
bine pe slavii de sud și se justifica, amintind că făcuse, încă din 1936, 
cu discursul de la Mohâcs, o deschidere în direcția sârbilor, despre 
care el spune că sunt „singurii adversari în cadrul Micii Antante că- 
rora li se poate întinde mâna fără a roși“. Urmarea scrisorii arată că, 
în ipoteza unui război pe care totuși nu-l dorea, Horthy înțelegea foarte 
bine să pună stăpânire pe teritorii „care se află la frontiera noastră și 
sunt locuite de compatrioții noștri“ și-i cerea lui Hitler să lase trei 
zile de avans trupelor maghiare pentru a realiza această ocupare.! 

Aceștia pătrund în Voivodina (Baranya și Bácska) la 10 aprilie 
1941, partea sârbă a Banatului rămânând totuși sub autoritate ger- 


1. Pro memoria al lui Horthy destinat lui Hitler, august 1936. Horthy Miklós 
titkos iratai, ed. cit., pp. 158—159. 

mană. Aceste operaţii sunt conduse de acum înainte de noul prim-mi- 
nistru, Bârdossy, care i-a succedat lui Teleki, a cărui sinucidere explică 
neputința, rușinea și refuzul de a asuma pentru țară angajarea în răz- 
boi. Iată ce spune diplomatul Ullein-Reviczky: „Omorându-se în plină 
exercitare a funcţiei sale, el voia să spună Iugoslaviei că, neputându-i 
deturna pe agresorii țării prietene, dorise cel puţin să fie primul care 
să cadă pe câmpul de onoare“.! 

Este analiza pe care o face și Horthy, în scrisoarea adresată lui 
Hitler, la 3 aprilie, pentru a-l informa despre moartea lui Teleki: îi 
amintește Fihrerului că este exclus ca Ungaria să participe la ope- 
rații militare împotriva Regatului Iugoslaviei, care oricum a încetat 
să existe după separarea de Croaţia.? 

Beneficiul ocupării așa-numitului Délvidék („inut de Miazăzi“) 
este puțin important: 11500 km? și un milion de locuitori care for- 
mează un mozaic etnic (unguri, sârbi, germani, evrei, țigani), din care 
39% se declară de limbă maternă maghiară la recensământul din 1941. 
În pofida amenințărilor sale, Marea Britanie nu declară război Unga- 
riei și se mărginește să rupă relaţiile diplomatice la 7 aprilie. Deo- 
camdată, Horthy păstrează statutul de nonbeligerant la care ţine 
atât de mult: Ungaria nu este în război cu nimeni! Abia la 26 iunie 
1941, după atacarea Uniunii Sovietice de către germani, trupele ma- 
ghiare participă cu adevărat la ostilități. Or, Ungaria nu are — în afara 
conflictului ideologic — nici un scop, nici o revendicare în războiul îm- 
potriva URSS. Ea se găsește deci într-o situație absurdă, așa cum o 
mărturisește următorul schimb de replici între însărcinatul cu afa- 
ceri maghiar la Washington și un înalt funcționar al Departamentu- 
lui de Stat, care are loc la puţin timp după intrarea în război a Statelor 
Unite ale Americii: 

„— Ungaria este republică? 

— Nu, domnule, este regat. 

— Aveţi prin urmare rege? 

— Nu, avem un amiral. 

— Aveţi prin urmare flotă? 

— Nu, pentru că nu avem mare. 


1. Ullein-Reviczky, Guerre allemande, paix russe. Le drame hongrois, ed. cit., 

a. Scrisoarea lui Horthy către Hitler, : aprilie 1941. Horthy Miklós titkos ira- 

— Aveţi revendicări față de cineva, indiferent cine? 
— Da. 

— Faţă de Statele Unite ale Americii? 

— Nu. 

— Faţă de Anglia? 

— Nu. 

— Faţă de Rusia? 

— Nu. 

— Atunci față de cine aveți revendicări? 

— Faţă de România. 

— Veţi intra prin urmare în război contra României? 
— Nu, domnule, suntem aliaţi“.! 


Intrarea în război a Statelor Unite ale Americii împotriva Axei 
are drept consecinţă o declarație de război în toată regula din partea 
Ungariei. Însă Horthy refuză să semneze textul și se explică în faţa 
însărcinatului cu afaceri american Howard Travers care tocmai demi- 
sionase: „Reţineţi că această așa-zisă declaraţie de război este ilegală; 
eu n-o aprob și n-am semnat-o“.2 Ambasadorul american Montgomery 
a fost rechemat în martie 1941, iar succesorul său, Herbert Pell, preia 
responsabilitatea reprezentării intereselor britanice după ruperea 
relațiilor diplomatice. Curând, este nevoit să se mute de la Hotelul 
Ritz, unde locuia, în mai discretul Hotel Palatinus, pe insula Marga- 
reta, căci apartamentul său este asaltat de vizitatori care doresc să-i 
mărturisească susținerea lor pentru Statele Unite ale Americii.* Mont- 
gomery fusese deja frapat de demonstraţia de simpatie de la aero- 
port în timpul plecării sale, iar succesorul său se bucură câteva luni 
mai târziu de o ceremonie de adio la fel de călduroasă. În general, 
relaţiile cu americanii sunt caracterizate de familiaritate, amintire a 
implicării lor relative în semnarea Tratatului de la Trianon. Oamenii 
le sunt recunoscători apoi pentru faptul că sunt dezinteresați de Eu- 
ropa Centrală. În timpul trecerii trupelor germane pe Dunăre, lega- 
ţia Franţei, care se găsește pe malul drept, alertează celelalte posturi 


1. Dialog raportat de contele Ciano și citat în Romsics, Magyarország története 
a XX. században, ed. cit., p. 253. 

2. Montgomery, Hungary. The Unwilling Satellite, ed. cit., p. 153. 

3. Ullein-Reviczky, Guerre allemande, paix russe. Le drame hongrois, ed. cit., 
p. 110. 

4. Montgomery, Hungary. The Unwilling Satellite, ed. cit., p. 155. 

diplomatice, însă diplomaţii nu sunt autorizaţi să părăsească Buda- 
pesta fără un motiv valabil. Atașatul militar american decide să fie 
sigur și cere permisiunea să se ducă să consulte un medic la Szolnok. 
Este arestat, iar Ministerul Apărării reclamă rechemarea sa. Ambasa- 
dorul se duce, prin urmare, să-l vadă pe regent pentru a pleda cauza 
atașatului său militar, acuzat că e spion. Horthy, foarte amuzat, nu 
ia în serios situația și răspunde: „Spion? Dar bineînțeles că este! Toţi 
atașații navali și militari sunt spioni. Am fost și eu la vremea mea, 
la asta slujesc acești atașați“.! 

În ciuda anticomunismului visceral al lui Horthy, hotărârea de 
a trimite pe Frontul de Est trupe regulate, nu voluntari însoțiți de ger- 
manii din Volksbund, așa cum se propusese inițial, n-a fost luată 
într-un elan plin de entuziasm. Germanii au fost nevoiți să provoace 
o reacţie din partea guvernului. În dimineaţa de 26 iunie 1941, avi- 
oanele bombardează Kassa și împrejurimile. Imediat, raidul este 
prezentat ca o provocare sovietică: se vorbește că aparatele le-au 
fost recunoscute. După-amiază, Horthy semnează declaraţia de răz- 
boi adresată Uniunii Sovietice. Ambasadorul József Krist6ffy, care 
se duce la Molotov pentru a-i remite textul, îl găsește pe acesta din 
urmă foarte surprins și îndoindu-se de faptul că guvernul ungar vor- 
bește serios. Molotov afirmă că URSS nu are un contencios cu Unga- 
ria și viceversa, ar fi deci preferabilpentru cele două părți ca Ungaria 
să rămână neutră. În consecinţă și în așteptarea rezultatelor anche- 
tei în legătură cu incidentul de la Kassa, el refuză să accepte decla- 
rația de război.? În orele care urmează atacului, negat de Moscova, 
sunt formulate dubii privind identitatea avioanelor. Prim-ministrul 
Bârdossy îi spune lui Ullein-Reviczky: „Pentru că statul nostru ma- 
jor, în mod evident de acord cu germanii, a constatat că erau rușii și 
pentru că regentul o crede, așa este și basta!“ Cu două zile mai îna- 
inte, guvernul încă se opunea intrării în război preconizate de șeful 
de stat-major, generalul Werth.* Se pare efectiv că Bárdossy fusese 
prevenit direct de comandantul aerodromului de la Kassa, căpitanul 
Ádám Kridy.+ Această versiune e confirmată de generalul Lakatos, 
care o deține din aceeași sursă și adaugă că toată afacerea ar fi fost 


1. Ibid., pp. 143—144. 

2. Nagy Nagybaczoni, Vegzetes esztendók 19:48 1945, ed. cit., p. 83. 

3. Ullein-Reviczky, Guerre allemande, prx russe. Le drame hongrois, ed. cit., 
p. 108. 

4. Nagy Nagybaczoni, Vepzeteu enstendâk nS roq, ed. cit., p. Ba. 

pusă la cale de atașatul militar german la Budapesta, colonelul de 
aviaţie Cuno Heribert Fiitterer.! Majoritatea ofițerilor maghiari pre- 
zenți la faţa locului, precum colonelul Sándor Pogány, știu că, de fapt, 
acest atac a fost efectuat de avioane germane, dar cu toţii jură să 
păstreze tăcerea.? Horthy spune că a aflat adevărul abia în 19445, 
ceea ce este perfect plauzibil, de vreme ce nimeni nu avea interesul 
să-l informeze pe regent despre faptele petrecute în realitate. Armata 
este deja cangrenată de adeziunea la național-socialism, iar intrarea 
în război răspunde dorinței sale de a-i înfrunta atât pe sovietici, cât 
şi pe dușmanii din interior care sunt ţinta ei încă din 1919. Trupele 
terestre și aeriene maghiare pătrund pe teritoriul sovietic la a iulie 
1941. Corpurile armatei maghiare, care constituie o forță de 40000 de 
oameni, parcurg distanța de 2000 de kilometri spre sud-est și ajung 
la sfârșitul lui octombrie în apropierea Donului. Le urmează și alte 
unităţi și, la sfârșitul anului 1941, Armata a 2-a maghiară prezentă 
pe Frontul de Est numără 8oooo de oameni. 

Recucerirea Voivodinei nu a dat ocazia unei mediatizări de o di- 
mensiune comparabilă cu a celei puse în operă pentru Slovacia, Ru- 
tenia subcarpatică și Transilvania. Horthy nu și-a făcut o intrare 
triumfală la Újvidék sau la Szabadka. Contextul nu o permite: răz- 
boiul și sinuciderea lui Teleki umbresc tabloul.* Localitatea Szabadka, 
mai maghiară și mai puţin urbană, este aleasă de serviciile de pro- 
pagandă pentru a celebra cu o paradă militară întoarcerea teritoriu- 
lui în sânul regatului.’ Într-adevăr, contrar a ceea ce s-a petrecut în 
timpul intrării trupelor maghiare în Slovacia și în Transilvania, ocu- 
parea Voivodinei provoacă unele tulburări la începutul verii 1941. 
Aceste incidente sunt provocate de rezistenţa locală, care se opune în 


1. Lakatos, Ahogyan én láttam, ed. cit., p. 41. 

2. Mester, Arcképek. Két tragikus kor árnyékában, ed. cit., p. 492. Pogány este, 
în 1944, șeful propagandei militare în Transilvania. 

3. Horthy, Ein Leben für Ungarn, ed. cit., p. 236 (versiunea maghiară, Emlék- 
irataim, ed. cit., p. 251). În versiunea franceză, Mémoires de Lamiral Horthy, ed. 
cit., p. 205. 

4. Lajos Olasz, „A kormânyz6kultusz alakulása a második világháború idősza- 
kâban“ [Formarea cultului regentului în timpul celui de-al Doilea Război Mon- 
dial], în Peter Miklós (dir.), Ujragondolt negyedszázad. Tanulmányok a 
Horthy-korszakrâl [Un sfert de secol regândit. Studii despre perioada Horthy], 
Belvedere, Szeged, 2010, p. 361. 

5. A felszabadulás ünnepe Szabadkán [Sărbătoarea eliberării la Szabadka 
(Subotica)], http://filmhiradokonline.hu/watch.php?id=4214. Un film consacrat 
orașului Újvidék [Novi Sad| a dispărut. 

același timp — și înainte de toate — germanilor și armatei maghiare. 
Cu toate acestea, agitația pare să se calmeze și, în cele din urmă, la 
începutul lunii august, Horthy și soția sa se duc la Szabadka, oficial 
pentru a participa la sărbătoarea recoltei. Jurnalul de actualități 
insistă asupra aspectului tradițional al sărbătorii — îl vedem pe Hor- 
thy tăind pâinea -— și nu asupra prezenţei militare. Regentul rostește 
o foarte scurtă alocuțiune ca răspuns la discursul prim-ministrului, 
fără a pronunţa nici un cuvânt în limba sârbă, deși acest lucru n-ar 
fi reprezentat nici o dificultate pentru el.! Armata maghiară, întărită 
de sprijinul aliatului său german, se comportă într-adevăr ca pe un 
teritoriu cucerit și reprimă cu duritate orice formă de rezistență. Sâr- 
bii, evreii și, paradoxal, germanii sunt bănuiţi de a fi potenţiali par- 
tizani. Armata maghiară prezintă acțiunile împotriva acestora ca 
măsuri de represalii și de protecţie. În urma unor pretinse atacuri 
ale partizanilor, ea se poartă cu violență față de populaţie — mai ales 
sârbi și evrei — începând de la 4 ianuarie 1942. Actele de violență 
durează mai multe zile și ele sunt comise de detașamentele regulate 
ale jandarmeriei și ale armatei. Crimele sunt comise între 4 și 10 ia- 
nuarie la Újvidék (Novi Sad) şi la 21-23 ianuarie la Zsablya (Žabalj), 
în sudul regiunii Bâcska, ca și în împrejurimi. Ofițerii care comandă 
aceste trupe nu intervin, apoi par să-și dea seama de amploarea și 
de violenţa actelor şi acţionează pentru a restabili ordinea. În mod 
vizibil, trupele n-au fost supravegheate cu adevărat și au fost încura- 
jate de subofițeri, al căror corp este influențat de ideologia ultrana- 
ționalistă și rasistă moștenită de la contrarevoluţie. Guvernul este 
informat, dar nu cunoaște realitatea de pe teren: lui Horthy i se spune 
că a fost nevoie să fie luate măsuri energice împotriva partizanilor 
comuniști, ceea ce regentul este dispus să admită. Autorităţile încearcă 
să se servească de umbrela germană: trupele ar fi acţionat la ordinul 
înaltului comandament german. Aceasta este, de exemplu, versiunea 
livrată diplomaților străini.? Cu toate acestea, în cursul lunii ianua- 
rie, mărturii și informaţii mai precise le parvin anumitor parlamen- 
tari. Ofițerii loiali decid să vorbească. Şeful statului-major, generalul 
Ferenc Szombathelyi, dăduse cu siguranță instrucțiuni pentru men- 
ţinerea ordinii și o mărturisește în Memoriile sale, însă trebuie să 
accepte realitatea: majoritatea soldaților și a populației consideră 


1. A magyar kenyér ünnepe |Sărbătoureu pâinii maghiarel|, http://filmhiradokonline. 
hw/watch.php?id=4311. 
2. Montgomery, Hungary. The Uniwilling Satellite, ed. cit., p. 128. 

aceste acţiuni acte de bravură. Informat despre violenţe, el refuză la 
început să creadă în „evenimente atât de oribile“.! Szombathelyi afirmă 
că niciodată mai înainte armata maghiară nu-și murdărise mâinile 
într-un asemenea mod, dar uită cam repede excesele din 1919-1920: 
Numărul victimelor variază între 3000 și 5ooo de persoane, între 
care femei și copii, unii aruncaţi în apele înghețate ale Dunării. Prin- 
tre ei, se găsesc, la grămadă, câțiva germani și unguri loviți de gloanţe 
„din greșeală“. Generalul Vilmos Nagy, care se găsește atunci la Sza- 
badka (Subotica), unde a reluat o activitate civilă după trecerea în 
rezervă, se află, ca să spunem așa, în primele rânduri: aude imediat 
vorbindu-se despre masacre, pe care și el le acceptă la început drept 
operație de „curățare“ a grupurilor de partizani. Apoi, se informează 
pe lângă comandanții locali și află detalii care-l îngrozesc.* 

La 2g ianuarie 1942, prim-ministrul este interpelat în timpul unei 
ședințe a Comisiei pentru afaceri externe a celor două camere ale 
Parlamentului de către deputatul Partidului Micilor Proprietari En- 
dre Bajcsy-Zsilinszky în legătură cu atrocitățile comise în Bácska. 
El nu neagă, dar spune că nu are nici o informație suplimentară de 
furnizat și refuză să lase să fie insultată armata maghiară.* Minis- 
trul apărării, generalul Kâroly Bartha, refuză să se exprime. Horthy 
sfârșește prin a fi pus la curent, însă nu înțelege dimensiunea eve- 
nimentului și vrea să creadă în onoarea armatei. În Memoriile sale, 
spune că Bârdossy nu a cunoscut faptele, ceea ce e fals, și-l acuză pe 
comandantul corpului de armată local, generalul Ferenc Feketehal- 
my-Czeydner.5 Acesta este, de altfel, pus sub acuzare în urma anche- 
tei cerute, în cele din urmă, de noul prim-ministru, Mikl6s Kâllay, și 
autorizată de Horthy, după ce dovezi zdrobitoare îi sunt aduse la cu- 
noștință $ Un alt ofițer implicat direct este colonelul József Grassy. 
Doi alți ofițeri sunt, de asemenea, citați să compară în fața justiţiei, 
colonelul László Deák și căpitanul de jandarmi Sándor Zöldi. Toţi sunt 


1. Szombathelyi Ferenc visszaemlekezesei [Amintirile lui Ferenc Szombathe- 
lyi], Occidental Press, Washington, 1980, p. 26. 

2. Ibid., p. 32. 

3. Nagy Nagybaczoni, Végzetes esztendők 1938-1945, ed. cit., p. 91. 

4. Ullein-Reviczky, Guerre allemande, paix russe. Le drame hongrois, ed. cit., 
p. 129. 

5. Horthy, Ein Leben für Ungarn, ed. cit., p. 240 (versiunea maghiară, Emlék- 
irataim, ed. cit., p. 257). În versiunea franceză, Mémoires de l'amiral Horthy, ed. 
cit., p. 210. 

6. Kállay, Hungarian Premier, ed. cit., pp. 108—109. 

ofițeri de origine germană. Noul ministru al apărării, Vilmos Nagy, 
decide să reia și să urmărească personal dosarul, însă armata face bloc 
în jurul acuzaților și continuă să apere teza unei acțiuni de legitimă 
apărare împotriva partizanilor. Procesul duce la patru condamnări la 
moarte și la douăzeci de sentinţe la închisoare de la opt la cincispre- 
zece ani. Condamnaţii la moarte nu sunt executați; sunt, dimpotrivă, 
eliberați și evacuați în secret de germani în Reich în ianuarie 1944! 


De la victoria contrarevoluţiei, în 1919—1920, atitudinea armatei 
maghiare e pusă sub semnul întrebării. Relațiile pe care regentul le 
are cu aceasta alimentează polemica referitoare la evaluarea regi- 
mului: o teză încearcă să-l reabiliteze pe Horthy, susținând că n-a 
știut nimic despre atrocitățile comise în timpul preluării puterii, nici 
de cele comise în Voivodina în 1941 şi, cu atât mai puțin, despre pă- 
trunderea ideilor fasciste și național-socialiste în rândul armatei. 
Teza opusă îl acuză, dimpotrivă, că a cunoscut aceste fenomene, dar 
n-a întreprins nimic pentru a le contracara, fie din slăbiciune și lipsă 
de curaj, fie pentru că nu înțelegea amploarea lor, având despre ar- 
mată o viziune retrogradă, moștenită din vremea Austro-Ungariei. 
Regentul este, evident, frecvent luat pe nepregătite de evenimentele 
și personalitățile care depășesc cadrul său obișnuit de analiză. Erorile 
sale politice în alegerea oamenilor cărora le încredințează responsa- 
bilități sunt revelatoare pentru un caracter veleitar. Cu toate acestea, 
nu e singurul care se înșală, de vreme ce mai multe Memorii ale 
contemporanilor menţionează decadența clasei politice maghiare și 
schimbarea de atitudine a anumitor membri ai acesteia. Astfel, prim- 
ministrul László Bárdossy, ales pentru profilul său a priori apolitic de 
diplomat, se aruncă, abia numit, în meandrele politicii interne și în 
brațele Germaniei. Mandatul său, de la 4 aprilie 1941 la 7 martie 
1942, este unul dintre cele mai scurte ale regimului, dar unul dintre 
cele mai grele de consecințe pentru Ungaria. Garanţiile oferite Ger- 
maniei indispun regentul și Parlamentul, decizia de a declara război 
Statelor Unite ale Americii a fost luată unilateral, în pofida opoziţiei 
lui Horthy și a parlamentarilor din cele două camere, votarea celei 
de-a treia legi antievreiești a fost, și ea, înțeleasă ca dovadă de loiali- 
tate față de Berlin. Aceste măsuri sunt, de asemenea, semnificative 


1. Telegrama însărcinatului cu afaceri Karl Werkmeister către Ministerul Afa- 
cerilor Externe, 16 ianuarie 1944, în A Wilhelmstrasse és Magyarország, ed. cit., 
pp. 761-762. 

pentru o cursă de viteză angajată între guvern și mișcarea Crucile cu 
Săgeţi: ca să nu fie depășit, prim-ministrul crede că e bine să suprali- 
citeze, pentru a-i neutraliza pe oamenii lui Szâlasi. 

Mulți observatori văd în armată un instrument din ce în ce mai pu- 
ţin fiabil în mâinile puterii. Cei mai mulți oameni politici conservatori, 
legitimiști sau opozanți se tem de înclinațiile dovedite ale ofițerilor 
pentru fascism și insistă în memoriile lor asupra infiltrării în Hon- 
vedseg a acestor idei. Or, aceste tendinţe sunt prezente de la începu- 
tul regimului, dar atunci era inoportun să faci curat într-un corp care 
reinstaurase ordinea și realizase cu succes contrarevoluţia. Astfel, 
cea mai mare parte a militarilor implicaţi în atrocitățile din timpul 
terorii albe au fost reintegrați treptat în cadrul armatei. E foarte 
sigur că moartea lui Gömbös, în 1936, a declanșat procesul de radi- 
calizare a armatei și alunecarea ei spre național-socialism. De fapt, 
ofițerii maghiari nu pot considera Italia un model de eficiență mili- 
tară. Ofițerii și subofițerii aflaţi în serviciu la începutul anilor 1930 
au, cu toţii, un trecut construit în Primul Război Mondial și în lup- 
tele din timpul contrarevoluției. Sunt, evident, revizioniști și ac- 
ceptă fără rezervă teza dușmanului din interior: comuniștii și evreii 
trebuie să fie combătuți și eliminați din societatea ungară, pe care o 
cangrenează. Naţional-socialismul se infiltrează în viața politică ma- 
ghiară prin armată. Numeroși ofițeri — care nu puteau să exercite o 
activitate politică — trec în rezervă și se înscriu în diversele partide 
politice de extremă dreaptă, devenind cadrele acestora și impunân- 
du-se repede ca șefi și organizatori. Şefii partidelor care compun re- 
țeaua difuză fascistă și naţional-socialistă nu sunt desigur cu toţii 
militari, se întâlnesc și jurnaliști și funcționari declasați, însă ofițe- 
rii constituie cadrele de acțiune în direcția muncitorilor. 

În pofida câtorva epurări și mutări cu caracter disciplinar interve- 
nite la sfârșitul anilor 1930, corpul ofițerilor este infiltrat de elemente 
deschis pronaziste.! Ferenc Szálasi este un perfect exemplu al acestei 
derive, apropiată, într-o anumită măsură, de alte mișcări ale foștilor 
combatanți, ai căror membri devin fie pacifiști înverșunați, fie mili- 
tanți fasciști. Când Gömbös era ministru al apărării, se străduise să-i 
introducă pe acoliţii săi în statul-major, lucru pe care Horthy îl tole- 
rase.? Această complezenţă i-a șocat pe observatori și, mai ales, pe 
ambasadorul Montgomery, care revine în două rânduri în cartea sa 


1. Lack6, Arrow-Cross Men, National-Socialists 1935-1944, ed. cit., p. 35. 
2. Montgomery, Hungary. The Unwilling Satellite, ed. cit., p. 126. 

asupra acestei presupuse slăbiciuni a regentului. Este evident, așa 
cum afirmă el, pe bună dreptate, că, începând de atunci, guvernul nu 
este în măsură să se opună cu fermitate pretențiilor germane.! De fapt, 
Horthy nu poate admite că armata ar putea să nu-i fie loială. El se 
comportă în această privinţă, păstrând proporţiile, ca Franz Joseph: 
comandant-șef al armatei, consideră problema militară ca pe propriul 
domeniu rezervat și se iluzionează cu privire la ascultarea și fidelita- 
tea acesteia. În plus, continuă să considere că — așa cum era regula în 
imperiu — militarii nu fac politică. Solidaritatea de arme născută din 
contrarevoluţie face restul, iar Horthy preferă să nu știe ce au devenit 
unii dintre foștii săi tovarăși — care se întorc totuși împotriva lui. 
Opinia lui Kâllay reflectă probabil realitatea referitoare la rela- 
ţia regentului cu armata sa: „Regentul își exercita din plin dreptul 
său constituțional asupra armatei — s-ar putea chiar spune cu o 
atenţie geloasă. Nu-i făcea plăcere ca prim-ministrul să intervină 
într-o dezbatere militară. Credea sincer că armata trebuia să se țină 
departe de politică și să asculte ordinele fără crâcnire. Avea senti- 
mentul că armata va rămâne intactă atâta timp cât numai el păstra 
controlul și conducerea ei. Cu toate că ideile sale erau sănătoase și 
admirabile, în fond, ele n-au fost, din nefericire, puse în practică. [...] 
El avea despre soldați o viziune romantică și vedea în ei niște cava- 
leri Bayard* conduși de aceleași concepții ale onoarei, loialității și ser- 
viciului militar care prevalaseră în armata vechii monarhii. În plus, ca 
marinar, el considera lucrurile din același înalt punct de vedere moral, 
propriu tuturor marinelor din lume“.! La solicitarea lui Kâllay, Horthy 
acceptă totuși să reconsidere atitudinea anumitor cadre socotite prea 
germanofile, dar nu este luată nici o altă măsură de amploare pentru 
a asana statul-major. În iarna 1943-1944, are loc la palat o reuniune 
în prezenţa a șaptesprezece generali de armată, care-l ascultă pe Hor- 
thy cum le ţine o lecţie pe tema datoriei și a loialității, însă această 
demonstraţie de autoritate rămâne, conform lui Kâllay, fără efect.? 


Armata își dovedește lipsa de consecvență și pe teren. Trimisă pe 
Don, Armata a 2-a maghiară are ca misiune să ţină frontul de-a lungul 


1. Ibid., p. 77. 

* Pierre Terrail, senior de Bayard (1475-1524), supranumit cavalerul Bayard; 
el este acel chevalier sans peur et sans reproche care simbolizează valorile cava- 
lerești franceze de la sfârşitul Evului Mediu (n. tr.). 

1. Kállay, Hungarian Premier, ed. cit., p. 137. 

2. Ibid., p. 318. 

fluviului. Armata Roșie, victorioasă după asediul de la Stalingrad, 
lansează în ianuarie 1943 o ofensivă de anvergură în jurul Voronejului, 
oraș situat la nord-vest de Stalingrad. Armata germană se prăbu- 
șește la Stalingrad în februarie, iar Armata a 2-a maghiară primește 
direct și violent contraofensiva sovietică la minus 40°C. Linia de apă- 
rare este lovită; prețul: aproximativ 40000 de morți, 35000 de răniţi 
și 6oooo de prizonieri. Armata a 2-a maghiară, care număra la ple- 
care 200000 de oameni, este nimicită în numai două săptămâni de 
luptă.! Vestea despre catastrofă nu este la început cunoscută decât 
prin intermediul Radio Londra și Radio Moscova, care emit în limba 
maghiară și sunt ascultate de mulți unguri:? șocul este teribil, prac- 
tic toate familiile sunt afectate. Horthy nu vrea să creadă la început, 
așa cum relatează Kâllay: „Credința și încrederea regentului în 
eroismul soldatului ungur și în onoarea șefilor militari se învecina 
cu orbirea și era practic imposibil să discuți despre aceste chestiuni 
cu el“.3 Supraviețuitorii Armatei a 2-a se repliază, iar guvernul le cere 
germanilor retragerea trupelor maghiare de pe Frontul de Est: acest 
lucru nu poate fi obținut decât dacă Ungaria acceptă deplasarea lor 
în Balcani, ceea ce presupunea angajarea lor împotriva anglo-ame- 
ricanilor, dar nici Horthy, nici Kâllay nu pot fi de acord. Forţele ma- 
ghiare în număr redus rămân deci pe Frontul de Est, dar fără să se 
angajeze direct în noi bătălii semnificative. 

Din toamna lui 1942, Kâllay este convins că Ungaria nu mai are 
nimic de obținut din angajarea sa în război, pe care ar fi trebuit, de 
altfel, din punctul său de vedere, s-o evite, iar Horthy spune, în Me- 
moriile sale, că a făcut aceeași analiză, ceea ce exprimă o viziune mar- 
cată indubitabil de retrospectivă și autojustificare.* Schimbarea se 
produce cu adevărat după deruta de pe Don. Continuarea efortului de 
război nu mai poate fi susținută în fața opiniei publice, devastată de 


1. Romsics, Magyarország története a XX. században, ed. cit., p. 255. 

2. În Budapesta, un cămin din două este echipat cu un post de radio. La 
sfârşitul anilor 1930, în Ungaria există în medie 40 de abonați la mia de locuitori 
(media europeană este atunci de 64 de abonați la mia de locuitori). Balázs Sipos, 
Sajtó és hatalom a Horthy-korszakban: politika-és társadalomtörténeti vázlat 
[Presa și puterea în timpul regimului Horthy: schiță de istorie politică și socială], 
Argumentum, Budapest, 2011, p. 79. 

3. Kállay, Hungarian Premier, ed. cit., p. 141. 

4. Horthy, Ein Leben für Ungarn, ed. cit., p. 251 (versiunea maghiară, Emlék- 
irataim, ed. cit., p. 267). În versiunea franceză, Mémoires de l'amiral Horthy, ed. 
cit., p. 219. 

sosirea trenurilor cu răniți din Rusia. Nemulțumirea față de Germa- 
nia este proporțională cu decepția de a nu fi reușit să ferească Un- 
garia de ororile războiului. Neliniștea de a se regăsi încă o dată de 
partea învinșilor și de a trebui să renunțe la cuceririle teritoriale pune 
stăpânire pe prim-ministru și pe o parte a clasei politice; ea caracteri- 
zează și corpul diplomatic. 


Cum să iasă din război și din alianţa cu Germania? Horthy nu pare 
să dețină răspunsul. Or, cu siguranță că s-a gândit la capcana simi- 
lară în care se aflase în vremea împăratului Carol și din care nu știuse 
să scape. Începând din 1942, numeroase personalități din jurul re- 
gentului, ca și din lumea politică și diplomatică reflectează la teoria 
așa-numitei „ieșiri“ (kiugrás, literal: „salt [brusc] în afară“). Noul 
prim-ministru, Miklós Kállay, personifică în timpul mandatului său, 
de la g martie 1942 la 22 martie 1944, speranţa nutrită de mulți într-o 
ieșire din război în condiţii onorabile pentru ţară. Memoriile sale, re- 
dactate în exil, sunt cu siguranţă o ilustrare și o justificare a eforturi- 
lor pe care le-a întreprins — dacă nu pentru a ieși cu adevărat din 
război! — cel puţin pentru a procura Ungariei o mai mare marjă de 
manevră, dar ele sunt, de asemenea, foarte oneste în privința neputin- 
ței sa de a reuși. Eșecul lui Kállay nu este decât un aspect al eșecului 
lui Horthy, de vreme ce numai el avea puterea de a înceta angajamen- 
tul Ungariei alături de Axă. Unica justificare a acestei aparente lipse 
de curaj este că un asemenea act ar fi determinat imediat ocupaţia 
germană, cu urmări dramatice pentru țară și locuitorii ei, în primul 
rând pentru evrei. Horthy se retrage deci în spatele imaginii sale de 
salvator al patriei, afirmând că a dorit să le apere până la capăt de bru- 
talitatea nazistă. Invazia de la 19 martie 1944 pare să-i dea dreptate, 
dar nu putem să nu ne întrebăm ce s-ar fi întâmplat dacă tentative 
mai energice de ieșire din război ar fi intervenit mai înainte. 

Miklós Kállay (1887-1967) îi succedă lui László Bárdossy, la 9 mar- 
tie 1942: el a ezitat multă vreme să accepte postul — este adevărat, 
deloc dezirabil, dacă ținem seama de context —, deoarece dezaprobă 
toate acțiunile predecesorului. Consideră, de asemenea, că intrarea 
în război a fost o decizie dezastruoasă, mărturisind, în același timp, 


1. Apărută în 1954 la Londra, cartea a fost scrisă aproape în același timp cu 
aceea a lui Horthy. Kállay a trăit în Italia, unde a „aterizat“ după peripețiile de 
la sfârşitul războiului. Memoriile sale sunt printre cele mai bune mărturii despre 
perioada de la sfârșitul războiului in Ungaria. 

că Teleki a fost pus într-o situaţie în care nu avea alternativă. Kâllay 
fusese deja întrebat în legătură cu părerile sale în toamna anului 1941 
de către ministrul de interne Ferenc Keresztes-Fischer, apoi de preșe- 
dintele Băncii Naţionale, Lipót Baranyai. Aceștia privesc cu ostilitate 
deriva progermană a lui Bârdossy și caută un candidat potenţial pe 
care să i-l propună lui Horthy. Membri ai Camerei Superioare îl abor- 
dează ulterior, începând cu marele industriaș de origine evreiască Fe- 
renc Chorin, președintele partidului de guvernământ Béla Lukács și 
alți parlamentari, care-i cer să se alăture partidului.! Zvonurile cir- 
culă în timpul iernii și, la începutul lui martie, Kâllay este în cele din 
urmă convocat la palat. Regentul nu este un necunoscut pentru el, se 
frecventează de mulți ani și Kállay știe că Horthy îl stimează. Începe 
totuși prin a refuza postul, pentru care nu se consideră bine pregătit, 
nefiind cu adevărat un om politic. Or, tocmai asta vrea Horthy, pre- 
cum și să poată conta pe cineva în care are totală încredere. În timpul 
întrevederii, Kâllay își dă seama că Horthy își face iluzii despre război 
și despre atitudinea Wehrmachtului, de la care speră că se va întoarce 
împotriva naziștilor de la primele înfrângeri.2 După care nu-i dă pace 
lui Kállay timp de mai multe zile, pentru a obține consimțământul 
acestuia, și se arată evident emoționat când îl primește. Regentul se 
află efectiv în situaţia în care el nu mai este omul providenţial; este 
vizibil incapabil să ţină în frâu cursul lucrurilor, care-i scapă, și pare 
să-și fi pierdut toate reperele. Cei doi bărbați se pun de acord în legă- 
tură cu un program care consta în a rezista cel mai mult posibil la 
pretenţiile germanilor și în a nu le accepta decât pe acelea care par 
inevitabile. Obiectivul principal — în cazul unei victorii germane, ca și 
în cazul unei victorii a Aliaților — este păstrarea independenței țării. 
Un alt obiectiv este de a contracara creșterea influenței naziste în 
Ungaria. Nu mai trebuie luată nici o altă nouă măsură antievreiască.* 
La început, Kâllay conduce o parte a echipei predecesorului, numai mi- 
niștrii cei mai compromiși cu germanii sunt înlocuiți, el însuși prelu- 
ând și portofoliul afacerilor externe, pe care l-a păstrat până la sfârșitul 
lui iulie 1943. A fost inspirat politic de părerile contelui Széchenyi și a 
fost catalogat drept „un adevărat conservator maghiar“, ceea ce reflectă 
și atașamentul față de Marea Britanie.‘ 


1. Kállay, Hungarian Premier, ed. cit., p. 5. 
a. Ibid., p. 11. 
3. Ibid., p. 14. 
4. Ibid., p. 22. 

În afară de relaţiile personale cu Horthy, principalul susținător 
al lui Kâllay rămâne ministrul de interne Keresztes-Fischer, cu care 
pune la punct o strategie pentru a da o falsă impresie în legătură cu 
chestiunea evreiască. De fapt, Kâllay nu poate nici să revină asupra 
măsurilor deja luate, cu riscul de a-i provoca pe germani, nici să se 
opună prea deschis antisemiţilor din partidului de guvernământ, 
care promovează aplicarea strictă a legilor antievreiești. Face, prin 
urmare, declarații ce insistă asupra măsurilor economice luate îm- 
potriva evreilor, dar refuză să tolereze că s-ar putea să se ia în con- 
siderare un atentat la integritatea și la demnitatea persoanelor, 
ceea ce legea din 1942 prevede totuși explicit, stigmatizându-i în 
plan rasial. Keresztes-Fischer îl informează că legile precedente nu 
sunt decât parțial aplicate și că, în realitate, nu trebuie să facă ni- 
mic „inexpiabil“.! Kállay face deci declaraţii de circumstanţă în le- 
gătură cu chestiunea evreiască, dar, în același timp, nu întreprinde 
nimic concret, și arată o aparentă bunăvoință, prin discursuri favo- 
rabile Germaniei. 

Până la moartea sa, la 20 august 1942, Istvân Horthy e socotit de 
unii ca personajul-cheie al unei eventuale ieșiri din război. Este cre- 
ditat, pe bună dreptate, cu o ostilitate declarată față de germani și 
se speră că, chiar dacă nu va accede curând la putere, îl va influența 
pe tatăl său pentru a pune capăt angajamentului Ungariei. Or, asta 
înseamnă să-i acorzi o importanţă prea mare și este evident pentru 
observatorii mai atenţi că fiul regentului nu are, în primul rând, mij- 
loacele de a-l face să cedeze pe tatăl său, nici, în al doilea rând, capa- 
citățile cerute pentru a se impune în fruntea țării. Ar fi fost probabil 
destituit de germani, respectiv printr-o lovitură a Crucilor cu Săgeţi, 
căci nici unii, nici alții nu aveau față de el respectul și reținerea pe 
care le arătau regentului. Fratele lui Istvân, Mikl6s, poate și mai 
puțin decât acesta să apară ca figura principală într-o strategie de 
ieșire din război. Desigur, a fost rechemat de la Ambasada din Bra- 
zilia, dar este o iluzie, cum par să o sugereze anumite publicaţii, să 
vezi în el actorul unui asemenea scenariu. Adună în jurul lui perso- 
nalități motivate de ieșirea din război, care se regrupează în decem- 
brie 1943 într-un informal „birou de ieșire [din războil“ (kiugrási 
iroda), a cărui acţiune nu depășește totuși zidurile palatului. Memo- 
riile celor mai semnificativi protagoniști din acea perioadă, începând 
cu acelea ale lui Kâllay, care întreprinde veritabile demersuri pe lângă 


1. Ibid., p. 70. 

Aliați, nu menţionează această oficină. Adevăratul ei șef se pare că a 
fost Géza Onody!, un apropiat colaborator al regentului. Se pare că, 
după invazia germană, biroul a avut ca scop mai ales menţinerea 
contactului cu personalitățile maghiare aflate în străinătate, în vest, 
ca și în țările neutre? 


Inițiativele lui Kállay în vederea ieșirii din război, respectiv pentru o 
pace separată încep după catastrofa de pe Don. Face primele sondaje 
în timpul vizitei sale oficiale la Roma în aprilie 1943. Întrevederile cu 
Mussolini — pe care îl găsește, de altfel, foarte schimbat — nu ajung la 
nici un rezultat. Il Duce îl sfătuiește să nu acționeze împotriva germa- 
nilor și crede că aceștia pot ocupa Ungaria fără să întâmpine rezis- 
tenţă în cazul unui derapaj al guvernului.* Văzând că nici un ajutor 
nu va veni din această parte, Kâllay se întâlnește cu papa Pius XII, 
căruia îi trimisese, în luna ianuarie, un memorandum redactat chiar 
de el și de cardinalul Serédi. Papa are textul în fața sa în timpul au- 
dienţei și-i spune lui Kâllay că naziștii sunt niște brute a căror victo- 
rie ar deschide calea ateismului.* Dar, la cererea prim-ministrului de 
a pune capăt conflictului, papa răspunde că nici unul dintre belige- 
ranți nu i-a adresat încă această solicitare: el este convins că, din 
motive ideologice, toți vor să meargă până la capăt. Pius XII îi promite 
doar că va încerca să intervină pe scena italiană pe lângă Mussolini.5 
Acesta din urmă, pe care Kâllay îl revede în aceeași seară, îi dă de 
înţeles că nu se negociază cu Hitler și că o cerere de pace separată ar 
fi o nebunie. Această opinie nu este împărtășită de Ciano, cu care 
Kâllay se întâlnește câteva zile după aceea, după o recepţie dată de 
baronul Gâbor Apor, ministrul maghiar pe lângă Sfântul Scaun. 
Ciano îi spune lui Kâllay că războiul este pierdut și căderea lui Mus- 
solini și a regimului său este aproape — are motive temeinice să afirme 
asta, pentru că socrul lui l-a „debarcat“ din guvern în februarie și n-a 
acceptat decât fără tragere de inimă numirea sa ca ambasador al Ita- 
liei la Vatican.” În eventualitatea unei schimbări de regim, o pace se- 


1. Edelsheim Gyulai, Becsület és kötelesség, ed. cit., vol. 1, p. 237. 

2. Agnes Judit Szilágyi, János Sâringer, Ifj. Horthy Miklós, a kormanyz6 ki- 
sebbik fia [Miklós Horthy Junior, fiul cel mic al regentului], ed. cit., p. 118. 

3. Kállay, Hungarian Premier, ed. cit., p. 156. 

4. Ibid., p. 169. 

5. Ibid., p. 171. 

6. Ibid., p. 173. 

7. Intrare din 5 februarie 1943. Ciano, Diario 1937-1943, ed. cit., p. 696. 

parată este perfiect imaginabilă pentru Italia, iar Ciano nu vede de ce 
Ungaria nu s-ar alătura acestei inițiative. Dar Kâllay este, pe bună 
dreptate, sceptic în legătură cu posibilitatea lui Ciano de a se impune.! 
Pleacă totuși încurajat de această vizită și de primirea triumfală care 
i se face în gară, la întoarcerea la Budapesta. Pare că opinia publică 
l-a învestit pe el cu misiunea de a face ca războiul să înceteze. 

Căderea lui Mussolini, în iulie 1943, schimbă datele problemei, 
dar Ungaria validează schimbarea de regim și continuă relaţiile cu 
mareșalul Badoglio. După un moment de ezitare și de tensiuni în- 
tre fasciști și partizanii lui Badoglio, legația italiană de la Buda- 
pesta funcționează normal, contactele culturale sunt menținute. 
Kállay evocă în mod deschis ideea de pace separată în fața lui Hor- 
thy, care reacționează destul de rău. Regentul nu vrea să-i „înjun- 
ghie în spate pe germani“ și-l sfătuiește pe Kâllay să acționeze în 
mod deschis?, ceea ce acesta din urmă va avea grijă să nu facă. De 
altfel, el mărturisește în mai multe rânduri că nu-i spune totul regen- 
tului, căci se teme atât de „gafele“, cât și de reacțiile uneori intem- 
pestive ale acestuia.* Prim- ministrul îi primește pe șefii diferitelor 
partide, bineînţeles cu excepția Crucilor cu Săgeţi, pentru a-i informa 
asupra intențţiilor sale și a le obține sprijinul. Kállay, care deține 
încă portofoliul afacerilor externe, începe prin a se adresa diploma- 
ţilor maghiari și, mai ales, celor aflaţi în post în țările neutre sau 
care n-au intrat încă în război împotriva Ungariei. În ansamblu, 
corpul diplomatic este compus fie din legitimiști aflați de partea 
regimului, fie din diplomaţi de carieră puţin susceptibili de simpatii 
față de naţional-socialism. Ministrul plenipotenţiar la Berlin, Döme 
Sztójay, este o excepţie în materie: el este în post din 1935 și parti- 
zan declarat al regimului hitlerist. 

Contactele în direcția anglo-americanilor trec prin Elveţia, Portu- 
galia, Vatican și Turcia. Unul dintre oamenii de încredere ai lui Kâllay 
pentru a stabili aceste punți este fostul ministru maghiar la Londra, 
György Barcza. Aliaţii reacționează desigur cu interes, dar — la fel ca 
în 1917 — cer o ruptură rapidă și totală cu Germania. În plus, cei trei 
aliați au decis deja că nici unul dintre ei nu trebuie să semneze o pace 
separată cu unul dintre beligeranţi. Ungurii le demonstrează dificul- 
tăţile pe care le provoacă această răsturnare de situaţie și se angajează 


1. Kállay, Hungarian Premier, ed. cit., p. 176. 
a. Ibid., p. 204. 
3. Ibid., p. 136. 


310  REGENTUL 1919-1944 


într-un dialog al surzilor.! Kállay îi contactează el însuși pe turci, căci 
este prieten personal al ministrului Turciei în Ungaria, Rușen Eșref 
Unaydin. La Londra, polonezii le servesc drept intermediari ungurilor 
pe lângă britanici și guvernele din exil. Se ajunge chiar să fie acreditat 
fostul ministru maghiar la Lisabona (unde acesta a rămas), baronul 
Andor Wodianer, pe lângă guvernul polonez de la Londra. Kállay caută 
să obțină garanţii de la anglo-americani dacă Ungaria ar reuși să „iasă 
din război“. În mod evident, ungurii cer ca ţara lor să nu fie ocupată 
numai de trupele sovietice și nici să fie inclusă în zona lor de influență. 
De la început, reprezentantul maghiar la Istanbul, Pâl6czy- Horváth, 
afirmă că Aliaţii nu pot accepta o asemenea cerere.? Tibor Eckhardt, 
care se află în Statele Unite ale Americii din 1941, primește o nouă 
acreditare pentru a reprezenta Ungaria la Washington.? Britanicii 
autorizează, la rândul lor, guvernul ungar să trimită un agent la Lon- 
dra: Kâllay trimite un om de încredere, pe Andrâs Frey, care a efectuat 
deja misiuni la Ankara în ianuarie 1943. El este înlocuit în Turcia de 
Ullein-Reviczky, care se duce acolo oficial pentru a-și petrece vacanţa. 
Or, tatăl soției sale este un fost consul englez care locuiește încă la Is- 
tanbul. Șeful presei de la Ministerul Afacerilor Externe este ulterior 
trimis de noul ministru, Jenő Ghyczy, în post la Stockholm în august 
1943, ceea ce-i va permite să continue să acționeze în favoarea ieșirii 
din război.‘ 

Se constituie deci o rețea de agenți, cu misiunea de a-i informa pe 
Aliați că Ungaria este gata să iasă din război cu anumite condiții. Nu 
sunt toți complet dezinteresați: astfel Pâl6czy-Horvâth este probabil 
un agent dublu, care lucrează, în același timp, pentru britanici și pen- 
tru Tito! El este înlocuit de un tânăr diplomat venit din serviciul de 
presă al Ministerului Afacerilor Externe, László Veres, care pleacă să 
reprezinte oficial Ungaria la Târgul Internaţional de la Smirna (Iz- 
mir). Însă pista turcă se dovedește curând o fundătură, pentru că prea 
mulți intermediari, mai mult sau mai puțin serioşi, se interpun între 
guvernul ungar și interlocutorii săi, pe care, se înțelege la Budapesta, 
nu-i interesează decât Balcanii. Acești oameni sunt, pe deasupra, agenţi, 


1. Gyula Juhász, „Hungarian Peace Feelers in the West in 1943“, în Ferenc 
Glatz (dir.), Hungarians and their Neighbours in Modern Times 1867-1950, East 
European Monographs, Boulder, 1995, p. 202. 

2. Kállay, Hungarian Premier, ed. cit., p. 211. 

3. Ibid., p. 369. 

4. Ullein-Reviczky, Guerre allemande, paix russe. Le drame hongrois, ed. cit., 
p. 173. 

nu diplomaţi cu putere de decizie. Eforturile Ungariei se recentrează 
atunci asupra Londrei, dar, conform lui Kâllay, ei sunt sabotaţți de 
„vecinii săi“: este vorba despre cehoslovaci, care sunt implicit vizaţi, 
căci se tem că o revenire a Ungariei în grațiile Aliaților ar putea pune 
în pericol reconstituirea ţării lor după război. Polonezii, în schimb, 
susțin acțiunea ungurilor, așa cum se pare că o face și Franţa, prin 
intermediul fostului ambasador (1933-1940) Charles Corbin, care 
servește acum Franța Liberă. 

În Elveţia, Barcza este mandatat pe lângă britanici și trebuie să 
insiste asupra anglofiliei sincere a lui Horthy. Iată ce spune Kâllay în 
ceea ce seamănă cu un ordin de misiune: „anglofilia lui Horthy se afla 
la baza gândirii sale; dacă el a acționat uneori a contrario a fost pentru 
că era prost sfătuit sau pentru că nu putea proceda altfel“. Barcza 
trebuie, de asemenea, să-i convingă pe interlocutori de necesitatea de 
a-i menține pe regent și regimul său din evidente motive de stabilitate. 
„Cei 25 de ani de domnie a lui Horthy erau o realitate pe care nimic nu 
o putea șterge din mintea populației. Horthy devenise o legendă. Când 
el comanda, oamenii îl urmau. Trebuia să se țină seama de acest atu 
pentru a asigura păstrarea unui sistem care ar avea efecte benefice 
dincolo de frontierele Ungariei.“! Misiunea lui Barcza este bineînțeles 
neoficială, dar se face de acord cu noul ministru ungar la Berna, baro- 
nul György Bakach-Bessenyey. În plus, ei se bazează pe susținerea pe 
care ar putea s-o aducă inițiativei ambasadorul american în Elveţia, 
Royall Tyler, care cunoaște Ungaria, unde a petrecut câțiva ani ca de- 
legat al Societăţii Naţiunilor — el a învățat chiar limba maghiară. Este, 
pe deasupra, prieten al președintelui Băncii Naţionale, Baranyai.? 
Tyler este desigur acreditat de guvernul său pentru a se întâlni cu 
ungurii, dar aceste discuţii nu duc la nimic, pentru că americanii au 
alte preocupări, pe de o parte, și îi urmează în toate punctele pe brita- 
nici, pe de altă parte. Acest lucru este confirmat de întâlnirile secrete 
care au loc cu șeful Oficiului de Servicii Strategice (OSS) în Elveţia, 
Allen Dulles. 

La Washington, chiar și Otto de Habsburg susține Ungaria și vor- 
beşte cu Roosevelt în persoană, cu care are mai multe întrevederi. Se 
întâlnește, de asemenea, cu trimisul maghiar Eckhardt și-l trimite pe 
fratele său mai mic Ludwig Karl la Lisabona, pentru a discuta cu 
ministrul Wodianer. Statele Unite ale Americii îl trimit ulterior oficial 


1. Kállay, Hungarian Premier, ed. cit., p. 384. 
a. Ibid., p. 386. 

la Lisabona pe colonelul Francis Deak, american de origine maghiară, 
pentru a continua negocierile.! Însă toate aceste contacte nu duc la 
nici un rezultat atâta timp cât Ungaria refuză să se hotărască. La 
Stockholm, Ullein-Reviczky înțelege să opună aceleași argumente. 
Situaţia internaţională face restul. Conferinţa de la Teheran, de la 
sfârșitul lui noiembrie 1943, confirmă abandonarea proiectului bri- 
tanic de debarcare în Balcani, unde cei trei aliați îi susțin de acum 
înainte în mod deschis pe partizanii lui Tito. Ungaria nu mai este, în 
consecință, un element potențial interesant în strategia anglo-ame- 
ricană, iar aceasta abandonează într-un anume fel Europa Centrală 
și de Est, către care înaintează Armata Roșie. Dar Kâllay are mâi- 
nile legate mai ales în interior de refuzul încăpățânat al lui Horthy 
de a trece Rubiconul — respectiv Leitha — și de a-i întoarce spatele lui 
Hitler. Pentru moment, modalităţile de ieșire din război nu i se par 
esențiale regentului, care, chiar dacă a înțeles că Germania nu mai 
putea să câștige războiul, preferă să aștepte un moment mai propice. 


Ca și în contextul Primului Război Mondial, natura relațiilor cu alia- 
tul german este cea care pune probleme. În ambele cazuri, Aliaţii vor 
să doboare Germania. Ungaria nu dispune deci — ca Austro-Ungaria 
din 1917 — de alternativă pentru a ieși din război. Kâllay și Horthy 
sunt obsedați de ideea invaziei germane în urma unei eventuale ce- 
reri de pace separată. Or, germanii sunt foarte bine informaţi despre 
încercările întreprinse de Kâllay pe lângă anglo-americani. Una din- 
tre „antenele“ lor este ministrul plenipotenţiar maghiar în Turcia, 
János Vârnle, prieten personal al lui Franz von Papen, el însuși am- 
basador al Germaniei la Ankara? În consecinţă, ei „au în mână“ gu- 
vernul ungar și exercită un șantaj permanent asupra lui. Kâllay e 
prins într-un cerc vicios și are de gând să se retragă, deși Horthy nici 
nu vrea să audă, căci germanii vor face inevitabil presiuni asupra lui 
ca să numească un prim-ministru mai docil. În același timp, Crucile 
cu Săgeți supralicitează. Kállay acceptă chiar să-l primească pe 
Szâlasi; întrevederea, care durează aproape două ore, este un dezas- 
tru. Premierul se confruntă cu logoreea interlocutorului: „Frazele lui 
confuze și lipsite de sens, din care nu reușesc să-mi amintesc un 
singur cuvânt, mi-au făcut o impresie foarte proastă. Nu era nici o 


1. Ibid., p. 388. 

a. În loc să-l înlocuiască, pentru că bunele sale relaţii cu germanii sunt utile, 
Kállay îi trimite ca adjunct un om de-al lui, Dezső Ujvâry, care este numit consul 
general la Istanbul. 

îndoială că aparținea tribului de fanatici posedaţi“.! De altfel, pentru 
moment, germanii nu se gândesc la el, ci mai degrabă la Imrédy sau 
la un alt politician din mișcarea acestuia. 

În plus, germanii dispun în ţară de un cal troian prin intermediul 
Volksbund, pe care l-au transformat treptat, în anii 1930, într-o ofi- 
cină nazistă. Volksbund trimite voluntari pe Frontul de Est, dar ac- 
ționează și în țară, cu scopul de a-i regrupa pe toți germanii și de a-și 
face reprezentanți potenţiali ai unei acaparări a puterii. Se prevede, 
de asemenea, să fie regrupați în vestul țării, pentru a desprinde de 
Ungaria această regiune, în cazul unei eventuale împărțiri teritori- 
ale la sfârșitul războiului. Percepția pe care o au ungurii despre 
germani este într-adevăr — la fel ca multe dintre țările succesoare ale 
imperiului — variată. Germanii sunt, în același timp, compatrioți in- 
stalaţi în regat de secole, pe care limbajul popular îi desemnează sub 
denumirea globalizantă de „șvabi“ (svábok) şi care formează minori- 
tatea germanilor din Ungaria (Ungarndeuts che), dar referirea la ger- 
manitate trimite și la lunga apartenență la Monarhia Habsburgilor, 
considerată în memoria colectivă ca o putere germanizatoare; în fine, 
oamenii privesc cu admiraţie, dar și cu teamă către Reich, și asta de 
la sfârșitul secolului al XIX-lea. Alianţa cu Germania este, prin ur- 
mare, în general acceptată, atâta timp cât Ungaria nu suferă: vicisi- 
tudinile războiului fac ca admirația pe care încă ar fi putut s-o aibă 
unii să se transforme rapid în teroare, iar vechile reflexe antiger- 
mane să devină din nou puternice. Chiar dacă toți oamenii politici 
maghiari sunt germanofoni, ei au adesea impresia că nu vorbesc ace- 
eași limbă ca interlocutorii lor: asta i se întâmplă chiar și lui Horthy 
în timpul vizitei sale în Germania, în 1938, și al întâlnirilor urmă- 
toare cu Hitler. Kâllay trăiește aceeași experiență. Întâlnirile sale cu 
ambasadorul Reichului la Budapesta, Dietrich von Jagow, sunt pur 
formale, căci personajul este o „nonentitate“, iar singurul său merit 
este de a fi un nazist convins și ofițer de marină — germanii s-au gân- 
dit că așa îl flatează pe Horthy.? În timpul primei — și unicei — vizite 
făcute lui Hitler, în aprilie 1942, Kâllay simte că nu este binevenit. 
Fihrerul îi ține un curs de strategie militară în prezenţa lui Keitel și 
Jodl, apoi pare să uite cu totul de prezenţa lui. Se întâlnește ulterior 


1. Kállay, Hungarian Premier, ed. cit., p. 223. 

2. Wolfdieter Bihl, „Zur nationalsozialistischen Ungarnpolitik 1940/1941“, 
Osterreichische Osthefte: Zeitschrift fiir Mittel-, Ost- und Siidosteuropaforschung, 
vol. 11, Wien, 1969, p. ua. 

cu mai mulți conducători care-i dau lecții, iar Ribbentrop (pe care 
Kâllay îl detestă, de fapt) se arată deosebit de arogant cu el. Cele- 
lalte contacte pe care le are prim-ministrul cu germanii sunt dificile. 
Lipsa de înțelegere prevalează de ambele părți, pentru că ungurii 
tergiversează și se prefac că nu înțeleg ce doresc germanii, care, la 
rândul lor, sunt exasperaţi. Din exterior, impresia este că ungurii au 
devenit pe față germanofobi, așa cum o constată Ciano, care vine în 
vizită la Budapesta la jumătatea lui ianuarie 1942, când totuși ten- 
siunea nu este încă atât de acută: „Realitatea este că ungurii sunt 
exasperațţi de germani, nu poți să discuţi cu un singur ungur fără ca 
acesta să nu înceapă să vorbească de rău Germania. Toţi: de la re- 
gent până la ultimul vagabond“. El se întâlnește cu Horthy, care se 
exprimă în legătură cu aliații lui în acești termeni: „Este un popor 
valoros, pe care-l admir, dar germanul este întotdeauna insuportabil, 
fără tact și rău“. Apoi, Kânya și, mai ales, Bethlen se lansează în dia- 
tribe antigermane, ultimul îndeosebi vorbește despre ingerința ger- 
mană „cu o asemenea violență, că este greu de descris“.! Aceste 
izbucniri de mânie nu sunt numai cuvinte de circumstanță destinate 
să placă italienilor, ele reflectă o decepţie foarte profundă faţă de Ger- 
mania, de la care se aștepta mai mult și mai bine, dar fără să vrea să 
dea nimic în schimb. Într-un cuvânt, ungurii pretind în continuare 
să se bucure de ospăț (revizuirea), dar fără să-și murdărească mâi- 
nile la bucătărie (războiul, deportarea evreilor). Este deci legitim ca 
germanii să fie iritați când îi întâlnesc. Vizitele pe care Horthy i le 
face lui Hitler se derulează într-o atmosferă din ce în ce mai încăr- 
cată. Întâlnirea de la 16-17 aprilie 1943 de la Obersalzberg arată un 
climat tensionat: Hitler îl apostrofează pe Horthy în legătură cu in- 
capacitatea lui de a regla chestiunea evreiască și-i reproșează că i-a 
contactat pe dușmanii lui în Spania și Portugalia.? Regentul se apără, 
desigur, dar restul întrevederii este penibil.3 Horthy se arată hotărât 
să-și păstreze capacitatea de decizie, refuzând să-l demită pe Kâllay 
și, mai ales, consideră inadmisibilă pretenţia germanilor de a trimite 
noi trupe pe Frontul de Est. În Memoriile sale, insistă în mai multe 


1. Intrare din 5 februarie 1943. Ciano, Diario 1937-1943, ed. cit., p. 696. 

2. Horthy, Ein Leben für Ungarn, ed. cit., p. 254 (versiunea maghiară, Emlék- 
irataim,ed. cit., p. 270). În versiunea franceză, Mémoires de l'amiral Horthy, ed. 
cit., p. 222. 

3. Intrare din 18 aprilie 1943. Joseph Goebbels Tagebücher 1924-1945, vol. 5: 
1943-1945, ed. cit., p. 1924. 

4. Kállay, Hungarian Premier, ed. cit., p. 183. 

rânduri în a se justifica pentru această alianţă contra naturii. Sursa 
lui de referință, de om al secolului al XIX-lea, este Germania lui Bis- 
marck și Wilhelm -— în aceasta, se alătură concepţiilor conservatori- 
lor maghiari din mișcarea lui Tisza, care priveau mai degrabă spre 
Berlin, pentru a ocoli Viena. Dacă Ungaria a trebuit să se întoarcă 
spre Reichul hitlerist, a făcut-o constrânsă și forțată, iar pentru asta 
face răspunzătoare Antanta și țările succesoare. 

Plasa se strânge în jurul guvernului maghiar, care nu poate îm- 
piedica deriva unei părți a parlamentarilor spre național-socialism 
şi ascensiunea Crucilor cu Săgeți, care pregătesc răsturnarea puterii. 
O mulțime de „consilieri“ și „misiuni“ sosesc în țară, pentru a mobi- 
liza efortul de război în favoarea Germaniei și a-i face pe conducători 
să înțeleagă că orice tentativă de a ieși din război e sortită eșecului. 
Această politică de teroare este personificată, mai întâi, de trimiterea 
la sfârșitul anului 1943 a Standartenfiihrerului SS Edmund Veesen- 
mayer la Budapesta, sub pretextul unei prospectări în industrie. El 
este, de fapt, însărcinat să pregătească ocuparea țării și are întreve- 
deri cu Imrédy și membrii partidului său. Raportul pe care-l expedi- 
ază la sfârșitul șederii sale este fără apel: trebuie să se facă ordine 
în Ungaria, începând cu numirea unui guvern în întregime devotat 
Germaniei și, dacă nu se poate altfel, să se ocupe ţara pentru a atinge 
acest scop.! 

În ipoteza ocupaţiei, Veesenmayer ia în considerare cinci scena- 
rii: 1° Regentul și guvernul demisionează; 2° O opoziţie unită, mer- 
gând de la stânga la dreapta spectrului politic, preia puterea; 3° O 
rezistență pasivă se instituie, căci ungurii sunt obișnuiți cu asta;? 
4° O grevă generală ar putea fi declanșată pentru a bloca efortul de 
război; 5° Nu are loc nici o rezistență, dar e necesar să fie aduse su- 
ficiente trupe pentru a controla situaţia și a împiedica să se producă 
punctele 2° și 3°. El constată la fața locului sabotarea sistematică a 
tuturor ordinelor emanând de la Reich, în toate domeniile: economie, 
finanţe, efort de război și, bineînţeles, chestiunea evreiască. În prima 
linie a celor mai importante probleme, Veesenmayer îi plasează pe 
regentul însuși și „clica sa conducătoare“.? 


1. Raport al lui Veesenmayer în legătură cu situaţia politică din Ungaria și 
recomandări pentru numirea unui nou guvern, 10 decembrie 1943, în A Wilhelm- 
strasse és Magyarország, ed. cit., pp. 743-751. 

2. Trimiterea se referă la perioada 1849-1859, ceea ce arată o anumită cu- 
noaștere a istoriei de către Veesenmayer. 

3. Ibid., p. 746. 


XII 


Sfârșitul unei domnii 


NERĂBDAREA LUI HITLER ESTE LA CULME LA ÎNCEPUTUL LUNII 
martie 1944, înfrângerile se succedă și aliații Germaniei sunt din ce 
în ce mai reticenţi să susțină efortul de război. E supărat mai ales pe 
Finlanda și Ungaria. E furios pe maghiari și-i spune lui Goebbels: 
„Maghiarii trădează! Și asta, cu toate că le-am spus deja că suntem 
informați de mașinaţiile lor“. Hitler vrea să-i pedepsească și să demită 
guvernul ungar, să aresteze miniștrii și să-l plaseze pe Horthy în re- 
ședință supravegheată. Scopul său este să instaleze un guvern condus 
de Imrédy. Aceasta presupune și preluarea controlului armatei. În 
fine, trebuie să se evite ca românii să profite de lovitura de stat pentru 
a cere o rectificare teritorială. Odată realizate aceste lucruri prealabile, 
trebuie eliminați evreii și, în primul rând, cei din Budapesta: „Atâta 
timp cât evreii sunt prezenți la Budapesta, nu se va putea obține nimic 
de la acest oraș, nici de la ţară, nici a fortiori de la opinia publică“.! 
Sunt exercitate presiuni asupra guvernului maghiar prin intermediul 
Ambasadei Germaniei la Budapesta, dar și direct asupra militarilor. 
Astfel, generalul Lakatos, care comandă Corpul al 8-lea armată încă 
prezent pe Frontul de Est, este convocat la 12 martie la cartierul ge- 
neral german, teoretic pentru a se întâlni cu şeful de stat-major. Însă 
Hitler în persoană este cel care-l primește și-l insultă, căci el estimează 
că Ungaria nu contribuie destul la efortul de război. Horthy tocmai 
i-a trimis o scrisoare în care-i cere, dacă nu întoarcerea trupelor ma- 
ghiare, cel puţin regruparea lor la frontiera Ruteniei subcarpatice. 
„Toţi trebuie să meargă pe front, până la ultimul om!“, strigă Hitler.? 
Lakatos așteaptă răbdător să treacă furtuna, răspunde că decizia nu 


1. Intrare din 4 martie 1944. Joseph Goebbels Tagebiicher 1924-1945, vol. 5: 

depinde de el și se duce să-l întâlnească pe șeful de stat-major. Tactica 
amânării pare să funcționeze din nou, dar, în realitate, este pentru 
ultima dată. 

Între timp, la Budapesta, lumea se alarmează din cauza unei im- 
portante concentrări de trupe germane între Wiener Neustadt și 
frontiera ungară. Kâllay și alții se gândesc că este vorba doar de o 
demonstrație de forță, cu scopul de a face presiune asupra lui Hor- 
thy, căruia germanii îi solicită să-l demită pe prim-ministru. Cei doi 
bărbați se pun de acord și se asigură reciproc că nu vor ceda șanta- 
jului. Mai multe personalități, între care și reprezentanți ai comuni- 
tății evreiești, industriași, bancheri, ca și oameni politici de toate 
orientările (social-democraţi, legitimiști, agrarieni)! se perindă la 
Kâllay. Toţi constată că rezistența armată este iluzorie, pentru că 
trupele disponibile în teritoriu nu sunt capabile să-i înfrunte pe ger- 
mani, chiar așa slăbiți cum sunt. Rezistența comunistă aflată în 
ilegalitate este condamnată de guvern și prea imprevizibilă. Perple- 
xitatea și neliniștea domnesc. 

Lovitura de teatru se produce în plină celebrare a sărbătorii națio- 
nale de la 15 martie. Horthy asistă, ca de obicei, la o reprezentație de 
gală la Operă, în prezența corpurilor constituționale și diplomatice 
(germanii și românii sunt absenţi), când un consilier al Ambasadei 
Germaniei este introdus în loja sa și-i aduce o misivă de la Dietrich 
von Jagow, care cere să fie primit imediat în audiență de regent, pen- 
tru a-i remite o scrisoare de la Hitler. Horthy acceptă să-l primească 
pe ambasador la sfârșitul ceremoniei și deocamdată îl convoacă pe 
Kâllay. Ei se pun de acord asupra atitudinii pe care s-o adopte: dacă 
scrisoarea conţine obișnuitele întrebări și pretenţii ale Fihrerului, 
nu i se va răspunde; dacă acesta îl invită pe Horthy să se ducă să-l 
vadă, trebuie să refuze. Or, tocmai despre asta e vorba. O reuniune 
de criză are loc a doua zi dimineaţa la palat. Kâllay și miniștrii afa- 
cerilor externe, Ghyczy, și al apărării, Lajos Csatay, ca și șeful de 
stat-major Szombathelyi se află în fața regentului, care le citește 
conținutul scrisorii. Hitler îi cere lui Horthy să vină să-l vadă la Cas- 
telul Klessheim, nu departe de Salzburg, înainte de 20 martie, dată 
la care trebuie să ajungă la cartierul său general. Motivul oficial al 
întâlnirii este problema întoarcerii soldaților maghiari de pe Frontul 
de Est. Toţi știu că este un pretext fals, pentru că Hitler vrea, dimpo- 
trivă, ca Ungaria să trimită noi trupe. Kâllay se teme ca germanii să 


1. Kállay, Hungarian Premier, ed. cit., p. 409. 

nu profite de absența regentului pentru a invada țara și a-l reține pe 
acesta ca ostatic.! La început, se pare că sunt de acord în legătură cu 
trimiterea lui Szombathelyi în locul lui Horthy, apoi părerile devin di- 
vergente: Ghyczy nu știe ce să facă, Horthy, Kâllay și Csatay optează 
pentru trimiterea șefului de stat-major, dar acesta din urmă obiec- 
tează că asta riscă să-i înfurie pe germani, el crede că numai Horthy 
îi poate ţine piept lui Hitler. Amintirile lui Kâllay și cele ale lui Szom- 
bathelyi nu se acordă asupra punctului următor: prim-ministrul afirmă 
că Szombathelyi se arată atunci sigur că germanii nu vor pune mâna 
pe Horthy. Or, se pare că, dimpotrivă, el se temea de lucrul respectiv 
şi că acesta ar fi fost unicul motiv pentru care ar fi acceptat să se ducă 
singur la Klessheim. El credea că ar fi putut fi chiar eliminat fizic.? 
Toţi au sfârșit prin a se ralia ideii că Horthy ar avea mai multă greu- 
tate în discuție. Pentru a-l convinge pe regent, fac să vibreze coarda 
sensibilă: onoare, sacrificiu, salvarea patriei. Tactica se relevă efici- 
entă imediat: „Toţi cei care-l cunosc pe Horthy știu că, din momentul 
în care cineva apela la sentimentul datoriei și, în special, la curajul 
său, el era gata să accepte provocarea și nu mai era cazul să argu- 
mentezi“.3 Se pun apoi de acord în privința membrilor delegației care 
pleacă la Klessheim la 17 martie: Ghyczy, Csatay și Szombathelyi îl 
însoțesc pe regent. Sarcina lor este să-l aducă înapoi teafăr și nevătă- 
mat, dar și să apere drepturile constituționale ale țării și indepen- 
dența acesteia. În această privință, misiunea nu reușește decât pe 
jumătate. Horthy, miniștrii și șeful de stat-major se întorc în Ungaria, 
dar pentru a o găsi ocupată de germani. 

Conform lui Horthy, întrevederea de la Klessheim a fost un „cal- 
var“. Ea se desfășoară între patru ochi, pentru că Hitler refuză pre- 
zența celorlalți membri ai delegației maghiare. El revine asupra 
manevrelor de „trădare“ ale guvernului maghiar și declară că „va da 
anumite dispoziţii“. Tonul urcă, Horthy spune că a înțeles ce urma 
să se petreacă și anunţă că pleacă imediat. Dar ungurii sunt reținuți 
încă o zi întreagă, duminică, 19 martie: li se spune că este vorba 
despre o alertă aeriană, apoi că s-au întrerupt comunicațiile în urma 
unui bombardament. Discuţiile se reiau, dar sunt pur și simplu de 
formă, pentru că, între timp, trupele germane s-au deplasat în direc- 
ţia Ungariei. Horthy îi spune lui Hitler că va abdica. Folosește efec- 

1. Ibid., p. 413. 

2. Ibid., p. 414. Szombathelyi Ferenc visszaemlekezesei, ed. cit., p. 25. 

3. Kállay, Hungarian Premier, ed. cit., p. 409. 

tiv acest termen în versiunea germană a Memoriilor sale, lucru care 
este impropriu, pentru că n-a fost încoronat.! Or, Hitler vrea să păs- 
treze legalitatea, cel puţin în aparenţă, și o demisie a regentului nu-i 
convine, pentru că se teme de o lovitură de stat a Crucilor cu Săgeți. 
Îi promite deci lui Horthy să respecte suveranitatea țării și să-și re- 
tragă trupele imediat ce va fi numit un nou guvern. Horthy cedează 
la argumentul „eu sau haosul“, ca și în fața spectrului precedentului 
italian incarnat de republica fascistă de la Saló. În Memoriile sale, el 
folosește metafora căpitanului care nu-și abandonează nava și se scu- 
fundă odată cu ea, ceea ce corespunde într-adevăr evenimentelor 
care urmează.? Germanii îl fac pe Horthy să bea cupa până la fund — 
după propria exprimare —, întârziind încă plecarea și publicând un 
comunicat care atestă că ocuparea ţării este rezultatul unui acord 
între Hitler și el. În relatarea mai edulcorată, fiindcă este mai apro- 
piată de evenimente, pe care i-o face despre șederea la Klessheim 
generalului Lakatos câteva zile mai târziu, el spune că Hitler l-a 
supus unui tratament umilitor. Își exprimă, în plus, profunda indig- 
nare în fața brutalităţii loviturii de forță germane.* 


Se pune din nou problema răspunderii regentului. Alegerea sa de a 
rămâne la putere este contestabilă. Argumentele pentru justificarea 
voinței sale de a se menține sunt aceleași: dacă ar fi demisionat, ar fi 
făcut mai mult rău decât bine, pe de o parte; datoria lui era să în- 
cerce să păstreze ceea ce mai putea, pe de altă parte. Or, ocupaţia 
germană schimbă considerabil datele problemei: suveranitatea nați- 
onală seamănă din ce în ce mai mult cu o cochilie goală. Ajungând la 
Budapesta în dimineaţa de 21 martie, Horthy vede soldați germani 
postați peste tot, chiar și în fața palatului. Kâllay, care a venit să-l 
întâmpine la gară, îl informează că Gestapo a procedat deja la ares- 
tarea unor parlamentari, că a pus stăpânire pe clădirea poliţiei și a 
rechiziţionat Hotelul Astoria, pentru a-și instala acolo oamenii. În 
total, aproape 3000 de persoane sunt arestate în primele ore de după 


1. Limba maghiară, deși atât de bogată în prefixe verbale, nu posedă aici 
decât un singur termen pentru „a demisiona“ și „a abdica“. Horthy, Ein Leben für 
Ungarn, ed. cit., p. 265 (versiunea maghiară, Emlekirataim, ed. cit., pp. 284-285). 
În versiunea franceză, Mémoires de l'amiral Horthy, ed. cit., p. 233. 

2. Ibid., p. 266 (versiunea maghiară, Emlekirataim, ed. cit., p. 283). În versi- 
unea franceză, Mémoires de l'amiral Horthy, ed. cit., p. 234. 

3. Lakatos, Ahogyan én lattam, ed. cit., p. 78. 

sosirea germanilor. În aceste condiţii, se mai poate oare vorbi despre 
o reală marjă de manevră pentru regent? Câteva săptămâni mai târ- 
ziu, încep deportările populației evreiești din provincie. Ce pretinde 
că mai poate salva Horthy? În timp ce se afla în trenul care-l aducea 
de la Klessheim, Jagow a venit să-l informeze că ocupaţia este un 
fapt împlinit. I-l prezintă pe succesorul său, care nu este nimeni altul 
decât Veesenmayer. Acesta din urmă pretinde să-i dicteze lui Horthy 
lista membrilor viitorului guvern în fruntea căruia vrea să-l pună pe 
Imrâdy.! Regentul refuză, iar Imrédy însuși nu vrea să aibă din nou 
de-a face cu Horthy.? Acesta înțelege însă că nu va putea să se opună 
prea mult voinţei germanilor: trebuie să-l sacrifice pe Kállay și să caute 
un prim-ministru care să fie acceptat de ocupanți. Ne gândim aici la 
contextul francez — poziția lui Horthy este comparabilă, într-o anu- 
mită măsură, cu aceea a lui Pétain —, dar și la situaţia din Slovacia, 
pe care germanii, deși n-au ocupat-o formal, o controlează prin inter- 
mediul guvernului condus de monseniorul Tiso. Marja de manevră 
de care Horthy crede că dispune încă este minimă: armata îi scapă, 
poliția și jandarmeria se supun ordinelor naziștilor și organizează 
deportarea evreilor, rezistenţa este inexistentă și opozanţii declarați 
sunt imediat arestaţi, parlamentarii hăituiţi. Palatul pare a fi o ta- 
bără de apărare, iar Horthy se izolează, înconjurat de câțiva apropiaţi. 
Li se reproșează acestora din urmă că i-au ascuns adevărul și că l-au 
influențat. Același argument a fost folosit pentru a-l reabilita pe ma- 
reșalul Pétain, al cărui anturaj s-ar fi dedat la o „răpire a bătrânului“. 
Or, izolarea regentului este chiar ceea ce vor germanii: pentru opinia 
publică, sunt păstrate aparențele, ordinea domnește, exploatarea 
sistematică a țării și persecuțiile pot fi desfășurate fără dificultate. 
Alternativa care se prezintă este desigur să se întoarcă în țară, dar 
să demisioneze, chemând populația să reziste. Horthy insistă în per- 
manență asupra voinţei de a păstra ordinea și, în ceea ce-i privește, 
germanii țin la această aparenţă de legalitate. Însă asta înseamnă să 
se uite puţin cam repede că regentul a ajuns la putere printr-o miş- 
care care nu era, cu siguranță, mai ilegală decât revoluția bolșevică 
pe care o combătea, dar ale cărei începuturi sunt marcate de un carac- 
ter categoric în afara legii. Horthy poate fi iertat că nu a vrut să arunce 
din nou țara într-un haos asemănător celui din 1919, dar ocupația 

1. Intrare din 20 martie 1944. Joseph Goebbels Tagebiicher 1924-1945, vol. 5: 

germană creează o situaţie inedită, care ar fi putut suscita o revoltă 
populară asemănătoare celei de la 1848. Anumiți observatori externi 
se așteaptă ca ţara să reziste și sunt profund dezamăgiţi. Ullein-Re- 
viczky, bunăoară, constată: „De-a lungul istoriei sale milenare, nicio- 
dată națiunea noastră nu a arătat o asemenea lipsă de energie“.! El îi 
trimite o scrisoare regentului prin intermediul fiului său, pentru a-i 
reproşa că a făcut din Ungaria inamica Aliaților, lucru care nu va 
rămâne fără consecinţe. Horthy arată aici că se înscrie în tradiţia lui 
Széchenyi, nu a lui Kossuth. Vârsta și descurajarea își spun fără în- 
doială cuvântul, ca și obiceiul exercitării puterii la care nu se hotă- 
răşte să renunțe. 

Regentul este, cu toate acestea, în mod sincer tulburat. Mărturiile 
celor apropiaţi și, mai ales, ale nurorii sale concordă, ca și cele ale unor 
observatori, care notează că el este „disperat“. Viața lui de zi cu zi se 
restrânge la familie și la câţiva apropiaţi, ceea ce acreditează teza, nu 
numai la germani, dar și la mulți analiști a posteriori, că Horthy îşi 
pierde simțul realității. Nu mai iese din palat, și familia nu se mai 
duce, ca de obicei, la Kenderes pentru a-l sărbători de ziua lui, nici la 
reședința de la Gödöllő. „Regentul, în vârstă de șaptezeci și șase de 
ani, dar care are fața bronzată, este obișnuit cu mișcarea, cu sportul, 
mai ales cu echitaţia și iubește viața în aer liber, trebuia de acum să 
trăiască între patru pereți. Primea vizita unor oameni în vârstă în 
majoritate, partizanii săi conservatori, și căuta în secret cu ei mijlocul 
de a lua apărarea evreilor și de a pregăti cererea de armistițiu“? 

În zilele care urmează invaziei germane, consternarea nu-l atinge 
doar pe regent. Arestările se succedă în țară și, în străinătate, cea 
mai mare parte a corpului diplomatic maghiar, deja compromis în 
abordările în direcţia Aliaților, trece în disidenţă la fața locului sau 
pleacă în ţări sigure. Miniștrii plenipotenţiari aflați în post în ţările 
neutre (Finlanda, Elveţia, Spania, Portugalia, Vatican) și numeroși 
consuli înființează un „Comitet al miniștrilor disidenţi“ prezidat de 
Gyorgy Barcza, care trăiește acum în Elveţia. La 3 aprilie, primele 
bombardamente ale avioanelor engleze ating insula Csepel, precum 
şi cartierul Pesterzsébet, în sudul Budapestei, care sunt importante 


1. Ullein-Reviczky, Guerre allemande, paix russe. Le drame hongrois, ed. cit., 
p. 207. 

2. Mester, Arcképek. Két tragikus kor árnyékában, ed. cit., p. 589. 

zone industriale. Aceste raiduri nu încetează ulterior și ating insta- 
laţiile portuare și feroviare ale capitalei. Până în februarie 1945, apro- 
ximativ 25000 de persoane sunt ucise de bombe. 

Noul guvern este format la 22 martie 1944. Până la urmă, este 
ales fostul ministru al Ungariei la Berlin, Döme Sztójay (1883—1946), 
al cărui profil politic este cu siguranță mai puţin pronunţat decât cel 
al lui Imrédy, dar pe care anii petrecuţi în Germania l-au transfor- 
mat în partizan convins al național-socialismului. László Baky, re- 
prezentant al Partidului Crucilor cu Săgeți, fost tovarăș de drum de 
la Szeged, intră de altfel în cabinetul său ca secretar de stat la Minis- 
terul de Interne. Este însărcinat, împreună cu un al doilea secretar 
de stat, László Endre!, să procedeze la reglementarea problemei evrei- 
lor? În fine, trei membri ai guvernului fac parte din partidul lui 
Imrédy. Horthy reușește desigur să-i înlăture pe Baky și Endre ceva 
mai târziu, dar aceștia își reiau activitatea pe lângă Szâlasi după 
15 octombrie 1944. În guvern, se află şi personalități opuse germani- 
lor, care au reușit să fie menținute — precum Csatay la apărare — sau 
să fie numite. Miklós Mester este un exemplu. El este numit secretar 
de stat la culte și instrucțiune publică. Provenit dintr-o familie mo- 
destă din Transilvania, acesta are o formaţie de istoric. Este alesul 
partidului de guvernământ din 1939 în circumscripția Râckeve, la 
sud de Budapesta, unde trăiește o importantă minoritate sârbă. Pro- 
fită de prezența sa în guvern pentru a face scăpați sau a ascunde 
numeroși reprezentanţi evrei ai lumii artistice și muzicale. În Memo- 
riile sale, el se socotește unul dintre cei care consideră că Horthy s-a 
sacrificat pentru a salva patria. Primit în audiență de regent la puțin 
timp după numirea în guvern, Mester face un portret care, prin anu- 
mite trăsături, confirmă experiențele multor alți vizitatori. Mai întâi, 
Horthy vorbește mult, atât de mult, încât Mester abia poate să răs- 
pundă sau să exprime o opinie. Îi vorbește despre încercarea sa de a 
demisiona la anunțarea invaziei germane. Caută în mod evident să 
convingă dacă nu pe sine, cel puțin pe interlocutor, că a făcut singura 
alegere posibilă. De altfel, el evocă faptul că retragerea sa rămâne o 
opțiune. Mester este impresionat de înfățișarea fizică a lui Horthy: 
„Purta o uniformă albastră de marinar. Pieptul său era plin de deco- 
raţii. Avea o față roșie și sănătoasă, statura sa era medie. Avea oalură 
vioaie, militară, și nu-și arăta nici pe departe vârsta de șaptezeci și 


1. Mester, Arcképek. Két tragikus kor árnyékában, ed. cit., p. 27. 
2. János, The Politics of Backwardness in Hun gary, ed. cit., p. 309. 

șase de ani“. Ca adesea când se întreţine cu cineva, problemele im- 
portante lasă curând locul unei conversații cu frecvente întreruperi — 
de fapt, numai Horthy vorbește — în care se amestecă literatura 
(Ferenc Herczeg), teatrul (actrița Gizi Bajor), cinematograful, fiii 
lui... și războiul.! 

Prim-ministrul este primit la Klessheim de Hitler și principalii 
demnitari naziști. Goebbels spune de la început despre el că este un 
„om de stat de proastă calitate“, dar cu care trebuie să se mulțu- 
mească, dacă nu a putut fi impus Imrédy. Noul șef de stat-major 
maghiar, generalul János Vörös, afirmă în fața lui Goebbels că Hor- 
thy este manipulat de evrei și, din acest motiv, refuză să aplice po- 
litica antisemită dorită de germani. Este clar că generalul Vörös dă 
de înțeles un lucru de care Goebbels este deja convins, căci, în rea- 
litate, joacă un joc mult mai complex. Mai târziu, a fost acceptat de 
sovietici ca negociator al armistițiului și și-a continuat cariera în 
armata ungară până în 1956. Îi mai spune lui Goebbels că „Horthy 
este fundamental un reacționar care face exclusiv politica magnațţilor. 
El nu are nici cea mai mică înţelegere pentru noua ordine socială“.? 
Această opinie, care este, de fapt, cea a lui Goebbels, este perfect exactă. 


Deja se auziseră voci care condamnau tratamentul la care sunt 
supuși bărbaţii evrei înrolați în batalioanele de muncă forțată. Mi- 
nistrul apărării din guvernul Kâllay, șocat de atrocitățile comise îm- 
potriva evreilor în cursul incidentelor din Voivodina, se străduiește 
să le amelioreze soarta, însă fără a se opune reglementării care a 
înființat aceste unităţi. El spune în Memoriile sale că a acționat așa, 
între altele, pentru că reglementarea brutală și inumană a chestiunii 
evreiești era nu numai inacceptabilă în plan moral, dar și pentru că 
aceasta discredita Ungaria pe plan internațional și că nu era nici o 
îndoială că va trebui să răspundă în momentul negocierilor de pace.? 
Intervenţiile sale în Parlament în acest sens sunt violent combătute 
de partidul lui Imrédy și de Crucile cu Săgeţi, care îl descriu ca filo- 
semit (zsidóbarát). În schimb, e susținut de prim-ministru și însuși 
Horthy îl asigură de încrederea sa. Dar presiunea extremei drepte 
este tot mai puternică. Nagy, ministrul apărării, îi cere lui Kâllay 


1. Ibid., pp. 85-86. 

să-l întrebe pe Horthy în legătură cu oportunitatea demisiei sale, dar 
regentul refuză categoric în timpul unei audienţe pe care i-o acordă 
la 20 mai 1943.! În faţa agitaţiei, Kállay îi propune lui Horthy să-l 
sacrifice pe Nagy pentru a calma lucrurile. Până la urmă, este și 
analiza altor protagoniști: trebuie să se debaraseze de Nagy, pentru 
a menţine guvernul lui Kâllay, care este angajat atunci în contacte 
cu Aliaţii. Destituirea lui Nagy ar permite satisfacerea pe moment a 
germanilor. Horthy se alătură acestor argumente și acceptă demisia 
lui Nagy la 2 iunie 1943.? Acesta din urmă părăsește guvernul zece 
zile mai târziu, fiind înlocuit de generalul Lajos Csatay. 


Comunitatea evreiască din Ungaria a pierdut aproximativ 8% din- 
tre membrii săi chiar înainte de începerea deportărilor: în toamna 
lui 1941, aproximativ 18000 — 20000 de evrei străini au fost deportați 
în Galiţia, unde cea mai mare a pierit în lagărul de la Kamianets-Po- 
dilskyi (Camenița); în ianuarie 1942, 1000 de evrei sunt uciși la Novi 
Sad (Újvidék). În fine, sunt înregistrați aproape 70000 de morți în 
batalioanele de muncă forțată sau în lagărele de prizonieri din Uni- 
unea Sovietică. Aceste victime sunt, în majoritate, bărbați tineri.’ 
Începând de la 15 mai 1944, marea majoritate a evreilor din pro- 
vincie sunt deportaţi, respectiv aproape 80%. Acţiunea, numită de 
Adolf Eichmann Ungarnaktion, este supervizată de Sonderkomman- 
dos naziste. Cea mai mare parte a trenurilor au ca destinaţie finală 
Auschwitz, unde evreii maghiari sunt gazaţi încă de la sosire. La 
Budapesta, în schimb, aproape 60% din populaţia evreiască, respec- 
tiv aproape 140000 de persoane, au reușit să supraviețuiască. Dar 
condițiile lor de viață sunt atroce, mai ales după 15 octombrie 1944, 
când raziile sălbatice din ghetou se înmulțesc. Alții scapă de razii, as- 
cunși de bine, de rău sau protejați de organizații internaționale și re- 
prezentanțţii statelor neutre. Ei își datorează supraviețuirea în parte 
prăbușirii Germaniei naziste, fapt care nu permite organizarea efec- 
tivă a deportării. Numărul de evrei care ies din ghetou în momentul 
eliberării orașului de către Armata Roșie, în februarie 1945, este esti- 
mat la 6gooo sau 70000; lor li se adaugă cei 25000 de evrei „protejați“ 

și alți 25ooo care au supraviețuit graţie diverselor ascunzători din 
Budapesta și din provincie. Dintr-o populaţie evreiască de aproxima- 
tiv 800000 de persoane înainte de război în Ungaria mărită, holo- 
caustul a făcut între 400000 și 450000 de victime.! 

Primele inițiative destinate să salveze evreii sau să-i cruțe de 
condițiile de viață inumane sunt opera ofițerilor din armata ma- 
ghiară care aveau în sarcină batalioanele de muncă forțată. Minis- 
trul apărării Vilmos Nagy a dat instrucțiuni implicite în acest sens. 
Când încep deportările, anumiţi militari „înrolează“ evrei care până 
atunci au scăpat de munca forțată și-i ascund în unităţile lor.? Pe 
măsură ce amploarea deportărilor, apoi destinația acestora sunt cu- 
noscute, „scutirea, dispensarea“ (mentesítés) evreilor îi preocupă pe 
membrii nefasciști ai guvernului și chiar pe cei din anturajul lui Hor- 
thy. Până la ocupația germană, regentul și guvernele sale s-au opus 
mereu la ceea ce le putea face rău evreilor altfel decât prin legi desi- 
gur umilitoare, dar care nu le puneau în pericol viața. Reprezentanți 
ai comunităţii, ai lumii economice și intelectuale se duc la palat și 
încearcă să-i sensibilizeze pe regent și apropiații săi. Opoziția lor la 
persecuțiile împotriva evreilor se alimentează din mai multe surse: 
caritatea creștină în cazul Magdei Horthy și a nurorii sale, ostilita- 
tea față de germani și de directivele lor, în cazul miniștrilor sau al 
lui Mikl6s Horthy junior, preocuparea de a oferi Ungariei și conducă- 
torilor ei un tratament favorabil din partea Aliaților. În pofida tutu- 
ror acestor motive bune și a anumitor iniţiative reale și curajoase, 
nici regentul, nici apropiații lui nu au reușit, n-au dorit sau n-au fost 
în stare să facă mai mult, mai ales în faza inițială a deportării evre- 
ilor din provincie. Ei par să se fi trezit brusc în iulie 1944, când ger- 
manii cer să le fie livrați evreii din Budapesta, respectiv aproximativ 
150000 de persoane. Încă din primăvară, aceştia au fost regrupaţi în 
imobile situate în jurul marii sinagogi, al cărei cartier devine un 
ghetou de unde n-au voie să iasă fără autorizație, cu aceeași ocazie 
fiindu-le impus să poarte steaua galbenă.’ 

„A magyar zsidóság vesztesége“ [Pierderile evreilor maghiari], Braham, Pók (dir.), 

De atunci, o mulțime de organizații și de indivizi încearcă să con- 
tracareze proiectul de deportare masivă a evreilor din Budapesta. La 
palat, este vorba, înainte de toate, să salveze onoarea și să demon- 
streze că suveranitatea maghiară subzistă, în pofida ocupației. Ba- 
zându-se pe această susținere, numeroase personalități fac apel la 
regent și la ceea ce i-a mai rămas din putere pentru a se opune ger- 
manilor. Comunitatea evreiască însăși își trimite conducătorii la fa- 
milia Horthy și la anumiţi oameni politici. Astfel, Mester i-l prezintă 
lui Horthy pe șeful Consiliului Evreiesc Central (Központi Zsidó 
Tanács), Samu Stern.! Stern e fostul șef al comunităţii evreilor neo- 
logi; acesta a fost ales, mai întâi, președinte al comunității evreiești 
în ansamblu, apoi, după sosirea germanilor, a fost pus de aceștia în 
fruntea Consiliului Evreiesc Central, organism asemănător celor în- 
fiinţate în țările ocupate și a cărui sarcină este de a coopera la Solu- 
ţia finală. Stern se întâlnește și cu fiul regentului, apoi încearcă să 
câștige timp, contând pe înfrângerea Germaniei. Această strategie 
corespunde celei a lui Horthy și contribuie, într-o anumită măsură, 
la salvarea evreilor din Budapesta. Iată ce spune Ullein-Reviczky: 
„Cei din capitală au obţinut o perioadă de grație, datorită prezenţei 
regentului Horthy, pe care naziștii nu credeau că este prudent să-l 
irite peste măsură [...]. Evreii din Budapesta au vegetat deci astfel 
atâta timp cât regentul a subzistat“.? 

Între timp, evadaţii de la Auschwitz le-au dus Aliaților dovada 
exterminării sistematice a evreilor. Aceste documente au ajuns în 
Ungaria, și Samu Stern este, de altfel, unul dintre cei care le-au 
tradus în limba maghiară. Horthy este deci informat de soarta evre- 
ilor la sfârșitul lunii iunie 1944. Nora sa vorbește despre șocul pe 
care aceste revelații l-au provocat la palat’, dar este evident că infor- 
mațiile circulau deja de un anumit timp în legătură cu Soluţia finală. 
Se încearcă, o dată în plus, acreditarea tezei unui regent rupt de lume, 
pentru a justifica lipsa lui de reacție și incapacitatea de a acționa. 
Horthy decide — împins de anturajul său, de oamenii politici, de 
ecleziaștii și diplomaţii care reprezentau țările neutre — să negoci- 
eze cu germanii. El se opune deportării evreilor din Budapesta și-l 
înștiințează despre asta pe Veesenmayer, la 4 iulie. Criza culminează 

p. 200. 

3. Edelsheim Gyulai, Becsület és kötelesség, ed. cit., vol. 1, p. 234. 

la începutul lunii iulie: zvonurile despre un puci orchestrat de naţio- 
nal-socialiștii maghiari, mai ales Baky și Endre, care au autoritate 
asupra jandarmeriei’, lasă să se înțeleagă că guvernul va fi înlocuit 
de o dictatură a Crucilor cu Săgeţi, iar Horthy va fi demis. 

Anumiți diplomaţi s-au unit pentru a acționa în comun, în vede- 
rea protejării de razii a evreilor. Ministrul Spaniei, Angel Sanz Briz, 
și consulul Elveţiei, Carl Lutz, se află la originea acestei iniţiative, 
lor li se adaugă nunțiul apostolic Rotta. Legația Suediei devine rapid 
oficina cea mai eficientă pentru a livra evreilor pașapoarte și permise 
de liberă trecere. Ministrul Carl Ivar Danielsson cere chiar crearea 
unui post dedicat în întregime acestei sarcini. La g iulie, Raoul Wal- 
lenberg, om de afaceri, sosește la Budapesta pentru a ocupa această 
funcție. În câteva săptămâni, sunt emise mii de pașapoarte. Nume- 
roși evrei astfel „naturalizaţi“ găsesc refugiu în case administrate de 
reprezentanțele diplomatice, cu scopul de a fi mai dificil să se încerce 
deportarea lor.? Carl Lutz a obţinut astfel de la comerciantul Arthur 
Weiss un fost mare magazin care-i aparținea acestuia în strada Vadâsz, 
cunoscut sub numele de Sera (Üvegház). În dădire, funcționează „Ofi- 
ciul Ambasadei Elveţiei pentru Protecţia Intereselor Străine. Departa- 
mentul de Emigraţie“ (Sujdci Kâvetseg Idegen Erdekek Képviselete. 
Kivândorlăsi Osztály), care devine un centru în care evreii pot să se 
ducă pentru a obţine documente și adăpost. Graţie acestor demer- 
suri și opoziției autorităților maghiare față de directivele lui Eich- 
mann, deportarea evreilor din Budapesta este momentan stopată și 
Sonderkommandos părăsesc Ungaria. 


Satisfacția de a-i fi făcut pe germani să renunțe și certitudinea din 
ce în ce mai puternică a unei înfrângeri apropiate a Germaniei fac 
să reînvie ideile de „ieșire din război“ deja evocate. Aceasta este to- 
tuși problematică: în lipsa debarcării Aliaților în Balcani, nu occi- 
dentalii vor fi interlocutorii cererii de armistițiu, ci URSS, cu atât mai 
mult cu cât cu aceasta se luptă trupele maghiare angajate în conflict. 
Sovieticii înaintează inexorabil în direcția României în timpul verii 

1944. Regele Mihai I al României reușește, la 23 august, să iasă din 
război, iar bulgarii fac același lucru trei zile mai târziu, ceea ce nu 
poate decât să inspire Ungaria să le urmeze exemplul. De asemenea, 
cazul Finlandei poate permite să se spere că sfârșitul luptelor nu va 
însemna în mod necesar o ocupaţie de către sovietici. Horthy caută, 
prin urmare, să formeze un guvern cu sarcina de a pregăti ieșirea 
din război. Germanii nu ţin în mod special la Sztójay și nu au — în 
afară de Imrédy, care nu mai este o opţiune — nici un alt candidat pe 
care să-l impună. Horthy îl are în vedere de mai multe luni pe gene- 
ralul Lakatos. Când acesta din urmă a fost numit comandant al 
Armatei 1, Horthy i-a anunțat intenția sa de a-l alege ca șef de 
stat-major, ceea ce întâmplă efectiv la jumătatea lui aprilie 1944. 
Lakatos, care are 34 de ani de serviciu, dorește însă să se retragă și 
nu rămâne decât câteva săptămâni în post, înainte de a fi înlocuit cu 
Vörös.! Însă regentul nu-l lasă în pace, căci are în minte formarea 
unui cabinet prezidat de un militar, mai competent, după părerea 
lui, pentru a pune capăt războiului. Înainte de a renunţa oficial la 
funcţia sa, Lakatos este primit în audiență de Horthy, la 31 mai: 
întrevederea durează două ore și jumătate. Regentul îl primește cu 
brațele deschise și se arată extrem de prietenos: „Simpatia și încre- 
derea sa față de mine erau aproape nelimitate. Nu l-am simțit nici- 
odată atât de apropiat sufletește pe şeful suprem al armatei“.? În 
pofida acestui lucru, Lakatos nu-l ia în serios pe Horthy când acesta 
îi spune că vrea să-l numească în curând prim-ministru. Or, el este 
rechemat la 8 iulie: regentul îi vorbește, de această dată, despre per- 
secuțiile evreilor și despre agitația Crucilor cu Săgeţi, care sperau 
să inițieze marea revoluţie. Horthy spune că vrea să-i ia prin sur- 
prindere pe germani și să-l numească fără să-l anunţe pe Veesen- 
mayer. Lakatos se neliniștește și vrea să afle dacă regentul dorește 
să instaureze o dictatură militară — regăsim aici un ecou al anului 
1919 care n-a dispărut din memoria contemporanilor. Dar Horthy îi 
răspunde că se gândește, dimpotrivă, la un guvern apolitic, compus 
din funcţionari. Îi dezvăluie, de altfel, că ideea — ca și numele său — 
i-au fost date de contele Bethlen. Ei se întâlnesc efectiv a doua zi, și 
Bethlen, pe care Lakatos nu-l cunoaște personal, îi mărturisește că 
este vorba despre restabilirea poziţiei lui Horthy și a Ungariei la 
sfârșitul războiului. La obiecțiile lui Lakatos că nu cunoaște nimic 
despre jocul politic, Bethlen îl asigură că tocmai acesta e motivul 

alegerii persoanei sale.! Lakatos acceptă, în principiu, și spune că e 
gata să preia funcția. Momentul propice sosește la 16 iulie: i se dă o 
zi pentru a-și alcătui cabinetul, căci Horthy vrea să-l demită pe Szt6- 
jay a doua zi. În cele din urmă, s-a considerat totuși preferabil să fie 
prevenit Veesenmayer și Lakatos îl întâlnește la 18 iulie la palat, în 
prezența regentului.2 Germanul e pus în fața faptului împlinit, lucru 
pe care acesta nu-l apreciază deloc. Rapoartele pe care le trimite în 
Wilhelmstrasse denotă o exasperare crescândă în fața manevrelor și 
a „sabotajului“ permanent de care se fac vinovați maghiarii.* El cre- 
ează dificultăți și face să treneze constituirea guvernului, care nu 
depune jurământul decât la 2g august.‘ În noul cabinet nu se află 
nici un reprezentant al partidelor fasciste, dar au fost menţinuți to- 
tuși câțiva miniștri progermani, pentru a da o falsă impresie. 
Membrii guvernului consultă și alte personalităţi ale vieții poli- 
tice, foști miniștri precum Kánya, militari, pe cardinalul Serédi, pe 
unul dintre custozii coroanei, baronul Zsigmond Perényi (există în- 
tr-adevăr o preocupare pentru soarta Sfintei Coroane, el fiind unul 
dintre custozi).* În luna septembrie, s-au ţinut mai multe negocieri. 
La 8 septembrie, are loc la palat un consiliu de criză. Pentru această 
ocazie, a fost chemat contele Bethlen, care, între timp, și-a căutat un 
loc sigur în afara Budapestei. Sunt prezenți, de asemenea, lideri po- 
litici, șeful statului-major al armatei, prim-ministrul și ministrul 
afacerilor externe, generalul Gusztâv Hennyey. Toţi se pun de acord 
să dea mandat guvernului și regentului ca Ungaria să încheie ar- 
mistiţiu. Între timp, Armata Roșie a invadat România și a pătruns în 
partea maghiară a Transilvaniei, la est de Târgu-Mureș. Frontul II 
ucrainean al Armatei sovietice, comandat de mareșalul Malinovski 
lansează o operaţie la 6 octombrie, al cărei scop este cucerirea orașu- 
lui Debrecen. Eventualitatea unei ocupaţii sovietice devine reală, 
iar regentul și generalul Lakatos sunt cuprinși de panică: „Regentul 
Horthy și cu mine am depus toate eforturile și ne-am pus toate spe- 
ranţele în ocuparea Ungariei de către forțele occidentale sau, cel pu- 
ţin, în înființarea unei comisii de armistițiu mixte, pentru ca sovieticii 

să nu aibă ultimul cuvânt“! În tabăra adversă, Crucile cu Săgeţi se 
pregătesc de război și creează Alianța Naţională (Nemzeti Szövetség), 
al cărei scop este preluarea puterii. Se vorbește din nou despre un 
puci posibil cu permisiunea germanilor și de constituirea unui guvern 
format din Crucile cu Săgeți și din partidul lui Imrédy. Panica pune 
stăpânire pe toate angrenajele statului și pe întreaga populaţie, prinsă 
între germanii dezorganizați și apropierea iminentă a sovieticilor. Ac- 
ţiunile violente față de germani și de simbolurile prezenței lor se în- 
mulțesc, iar refugiații încep să sosească în număr mare din regiunile 
de răsărit. Szeged și Kolozsvâr (Cluj) sunt cucerite de Armata Roșie, 
conform unui ordin de zi al lui Stalin, cu data de 11 octombrie. Această 
veste provoacă o emoție considerabilă și se știe că Debrecen este ame- 
nințat.? Budapesta este bombardată fără încetare din primăvară și 
bombele au provocat deja importante distrugeri. 

La palat, continuă consultările, între alții prin intermediul fiului 
regentului. Acesta din urmă primește, de asemenea, numeroase per- 
sonalități politice din toate partidele — în afară de comuniști —, cu 
scopul de a pregăti terenul pentru tranziţia care va avea loc fără în- 
doială. Dar social-democraţii și comuniștii se unesc la începutul lunii 
octombrie, formând Frontul Maghiar (Magyar Front), ale cărui ce- 
reri politice sunt respinse de regent și guvern. Au loc apoi contacte 
cu Aliaţii în Italia și în Elveţia. Aceștia confirmă că cererea de armis- 
tițiu trebuie adresată sovieticilor, lucru umilitor pentru Horthy per- 
sonal.? Încărcătura conștiinței istorice joacă un rol incontestabil aici. 
Precedentul din 1849 cântărește greu în memoria colectivă maghiară, 
combinat cu prejudecățile față de Rusia, văzută ca o lume barbară, 
cu atât mai mult după revoluția bolșevică. De la 28 septembrie, fos- 
tul atașat militar, generalul Gâbor Faragho, este trimis la Moscova 
în fruntea unei mici delegații, alcătuită din ministrul plenipotențiar 
Domokos Szent-Iványi şi din profesorul Geza Teleki și însărcinată să 
negocieze armistițiul.+ Ei trebuie să obțină de la sovietici încetarea 
imediată a luptelor, constituirea unei comisii interaliate și posibili- 
tatea pentru trupele germane de a se retrage de pe teritoriul țării. 

Delegației i se înmânează un memorandum care cere ca Ungaria să 
declare război Reichului și să renunțe la teritoriile recucerite după 
1938. Ea este autorizată să-l semneze la 11 octombrie. Începând de 
atunci, nimic nu se mai opune ca Ungaria să facă cunoscută cererea 
de armistițiu. Generalul Lakatos este prevenit sâmbătă, 14 octom- 
brie, la amiază, de șeful de cabinet al lui Horthy, Gyula Ambrózy: i se 
cere să reunească imediat guvernul și Consiliul de Coroană.! Reuni- 
unea, prezidată de Horthy, hotărăște redactarea proclamației care 
trebuie citită a doua zi la radio în numele regentului. În consecință, 
Horthy îl convoacă pe Veesenmayer la palat. Germanii sunt desigur 
la curent cu aceste acţiuni și fac tot posibilul pentru a le contracara. 
În același timp, Crucile cu Săgeţi sunt în așteptare: ceea ce era o op- 
ţiune de neconceput pentru germani în martie 1944 sfârșește prin a 
deveni o necesitate implicită și ei iau în considerare acum să-i încre- 
dințeze puterea lui Szálasi, în lipsa unei soluţii legale. 

De mai multe zile, Horthy a interzis membrilor familiei sale să 
iasă din palat, atât de teama bombardamentelor, cât și pentru că nu 
are încredere în germani. Or, fiul său se lasă atras în exterior de pro- 
misiunea de a se întâlni cu trimișii lui Tito. Această informaţie pare 
aberantă, căci până atunci nu avusese loc nici un contact cu partiza- 
nii, iar Tito refuza să intre în relaţii cu maghiarii în urma atrocită- 
ţilor comise la Novi Sad. Miklós acceptă să se ducă la o reuniune care 
trebuia să aibă loc duminică dimineața la Pesta, în birourile Socie- 
tăţii Portului Autonom. Este însoţit de trei soldaţi din garda pala- 
tului.2 Germanii îl răpesc, în pofida intervenției soldaţilor din gardă; 
doi dintre ei sunt uciși de agresori, al treilea reușește să fugă și să 
informeze palatul. După ce a fost lovit cu violență, Miklós este eva- 
cuat imediat de germani, care-l duc la aerodromul de la Budaörs. Ate- 
rizează la Viena, de unde e dus în captivitate la Mauthausen.’ Vestea 
răpirii fiului regentului parvine la palat când Horthy se pregătește 
să prezideze Consiliul de Coroană, în care trebuie să anunțe procla- 
marea iminentă a cererii de armistițiu. Nimeni nu are, în acel mo- 
ment, nici o idee despre locul în care a fost dus Miklós: Ilona decide să 
o mintă pe soacra ei și-i povestește că a plecat în sudul țării, pentru a 
se întâlni cu trimișii lui Tito. Magda n-a aflat adevărul decât câteva 
săptămâni mai târziu, dar fără să știe exact unde se găsește fiul său. 

Când Veesenmayer ajunge la palat așa cum era prevăzut, este pri- 
mit de Horthy, în prezența lui Lakatos și Hennyey. Regentul începe 
prin a protesta împotriva arestării fiului său. Germanul îl acuză pe 
acesta din urmă că a conspirat cu dușmanul, lucru de care se temea, 
de altfel. Apoi Horthy îl anunţă de cererea de armistițiu. Veesenma- 
yer îi propune s-o amâne și-i anunţă sosirea la Budapesta a unui 
trimis al Reichului, Rudolf Rahn, cu care se presupune că va negocia. 
Horthy acceptă să-l primească imediat pe Rahn, dar rămâne ferm pe 
poziție: cererea de armistițiu va fi citită la începutul după-amiezii la 
radio.! Declaraţia i-a surprins pe mulți, deși toți sunt conștienți că 
situația a ajuns la paroxism. Contele Bethlen consideră că este „târ- 
ziu, prea târziu“.? Kálmán Shvoy se află în casa fratelui său: nu le 
vine să creadă la început și sunt consternați.* La fel de perplecși 
sunt și Milotay și apropiații săi. Toţi speculează asupra asigurărilor 
pe care Horthy le-a obținut de la anglo-americani. Cu toţii se reped 
la telefon, dar prietenii şi cunoştinţele evită să răspundă.‘ În aceeași 
seară, la radio se anunţă formarea unui nou guvern, condus de Fe- 
renc Szâlasi, care ia cuvântul și declară că-și pune de acord acțiunea 
cu preceptele național-socialismului. Discursul său este găunos și 
prost pronunțat, el critică vehement politica regentului și promite să 
lupte până la capăt pentru victoria Germaniei. Demisia lui Horthy 
este oficial anunțată a doua zi. Szálasi prestează jurământul într-o 
sală goală, sunt prezenți numai germanii, arhiducele Joseph, care li 
s-a alăturat, și părintele Zadravecz. 

În pofida precauţiilor luate pe lângă principalii comandanți ai for- 
telor armate ungare aflate în proximitatea capitalei, pe care generalul 
Lakatos le consideră insuficiente, germanii preiau rapid controlul si- 
tuaţiei și regentul depinde de ei. Atitudinea militarilor este diferită: 
unii îi întorc spatele lui Horthy, alții rămân pasivi, neștiind ce să facă 
în lipsa ordinelor și a pregătirii; ultimul ordin de zi emis de Horthy 
nu le-a fost transmis. Statul nu mai există legal de mai multe luni, 
iar națiunea se găsește din nou în fața unei grave crize de identitate. 
Cei credincioși regentului — ca generalul Szilárd Bakay, comandant 


1. Horthy, Ein Leben für Ungarn, ed. cit., p. 281 (versiunea maghiară, Emlék- 
irataim, ed. cit., pp. 306-307). În versiunea franceză, Mémoires de l'amiral Hor- 
thy, ed. cit., p. 253. 

2. Bethlen István Emlékirata 1944 [Amintirile lui István Bethlen din 1944], 
Budapest, Zrínyi Katonai Kiadó, 1988, p. 92. 

3. Shvoy Kálmán titkos naplója és emlékirata 1918-1945, ed. cit., p. 292. 

4. Milotay, Egy élet Magyarországért, ed. cit., p. 263. 

al Corpului 1 armată de la Budapesta, arestat la 10 octombrie — au 
fost deja scoși dinjoc și înlocuiţi cu naziști sau simpatizanţii acestora.! 
În dimineaţa de 6 octombrie, germanii îl duc pe Horthy, însoțit de 
Lakatos, la Palatul Hatvany, cartierul general al SS; ei sunt însoţiţi 
de generalul Vattay, șeful cancelariei militare a regentului, și de 
aghiotantul acestuia, locotenent-colonelul Gyula Tost. Szâlasi îi este 
prezentat lui Horthy, pentru ca acesta să-l numească prim-ministru. 
Mai multe ore trec într-o tensiune insuportabilă — Tost se sinucide. 
Veesenmayer încearcă pentru ultima oară să obţină de la Horthy 
numirea lui Szâlasi ca prim-ministru, dar el refuză, pretextând că 
guvernul Lakatos nu este demisionar. Germanii îi spun lui Lakatos 
că Horthy va fi trimis în Germania, unde va avea parte de fiirstliche 
Behandlung „un tratament princiar“, iar generalul înțelege că va fi 
și el arestat.? Între timp, femeile au fost conduse la adăpost în pala- 
tul nunţiului papal, situat la o sută de metri de Palatul Regal și de 
reședința guvernului. Cei doi bărbaţi se despart și se duc fiecare la 
domiciliul său, pentru a lua câteva lucruri. Lakatos îi găsește pe ger- 
mani deja instalaţi în Palatul Sândor; la fel este și la palat, pe care 
au pus stăpânire. Îl revede ulterior pe Horthy și cei doi bărbaţi se 
despart, bulversaţi: „Mi-a luat mâna între mâinile lui și mi-a spus: 
«Îţi sunt recunoscător pentru tot». I-am răspuns că nu mi-am făcut 
decât datoria. Apoi, l-am rugat pe Dumnezeu să-i binecuvânteze pe 
el și familia lui și mi-am luat adio“.* Presat de Veesenmayer, care-i 
promite că fiul său va fi eliberat, Horthy sfârșește prin a semna de- 
claraţia care validează transferul de putere. 

A doua zi, 17 octombrie, regentul și familia sa sunt trimiși cu tre- 
nul în Germania. Magda Horthy, Ilona, micul Istvân și doica sa Ilona 
Sajni, ca și trei servitori de la palat compun grupul căruia i se ală- 
tură, la cererea lui Horthy, generalii Vattay și Brunswick. Regentul 
începe ceea ce numește în Memoriile sale „călătoria cea mai tristă 
din viața mea“f, dar care o amintește și pe cea efectuată în noiembrie 
1918, după întrevederea cu regele Carol [IV]. La sosirea la Viena, apoi 


1. Sándor Szakály, „A kormányzó és a kiugrás“, în Rubicon, octombrie 2007, 
p. 64. 

2. Lakatos, Ahogyan én láttam, ed. cit., p. 154. Lakatos nu pleacă în Germania, 
ci trece prin mai multe locuri de detenţie din Ungaria. Sfârșește în închisoarea 
din Sopron, unde sovieticii îl arestează la 1 aprilie 1945. 

3. Ibid., p. 159. 

4. Horthy, Ein Leben für Ungarn, ed. cit., p. 295 (versiunea maghiară, Emlék- 
irataim, ed. cit., p. 316). În versiunea franceză, Mémoires de l'amiral Horthy, ed. 
cit., p. 261. 

la Linz și la Miinchen, Horthy cere să-i fie redat fiul, dar nu-i este 
furnizată nici o informaţie. Baronul Alexander von Dârnberg, șeful 
protocolului la Ministerul Afacerilor Externe al Reichului, îl întâm- 
pină pe Horthy la Minchen și-i spune că va fi condus împreună cu 
suita sa la Castelul Hirschberg, la Weilheim, în Bavaria, unde ajung, 
în cele din urmă, la 18 octombrie. Sunt de-acum sub paza Gestapo. La 
începutul lui ianuarie 1945, li se alătură Jenő, ultimul supraviețuitor 
dintre frații lui Horthy, care-i va împărtăși de acum înainte soarta. El 
le aduce vești recente despre situația din Ungaria. 

Venirea la putere a lui Szálasi și a Partidului Crucilor cu Săgeți se 
derulează într-o atmosferă de haos. Cu toate că partidul și-a pregătit 
cu grijă ajungerea la putere redactând o constituție și propuneri de 
legi, de fapt nu-și poate realiza programul din cauza situației. Guver- 
nul nu se deosebește prea mult de cel pe care l-a înlocuit: membri ai 
societăţii civile, trei funcționari din precedentul cabinet, câțiva aris- 
tocrați și mai ales militari’, în rezervă și activi, cea mai mare parte 
angajaţi în extrema dreaptă din 1919. Desigur armata i-a întors spa- 
tele regentului, dar nu ascultă nici de Crucile cu Săgeţi. Trupele ger- 
mane, care se retrag treptat, favorizează domnia arbitrarului. 
Germanii nu sunt interesați de punerea în practică a programului 
„hungarist“ al lui Szálasi. Crucile cu Săgeți și-au pus oamenii în toate 
posturile-cheie din ceea ce a mai rămas din aparatul de stat, dar 
mulți sunt incompetenţi. Sunt „oameni noi“, în majoritate de origine 
modestă. Ei încearcă să recruteze voluntari în vederea bătăliei pen- 
tru Budapesta. Înarmează o miliţie, care se face vinovată de cele mai 
mari abuzuri în timpul iernii. Evreii sunt hăituiţi, inclusiv cei care 
au găsit refugiu în casele administrate de țările neutre. Sunt adu- 
nați în sediile de cartier ale Crucilor cu Săgeți, apoi târâți pe malul 
Dunării, unde sunt împușcați, iar corpurile lor aruncate în fluviu. 
Cea mai mare parte a celor aproape 5oo de victime au fost asasinate 
pe malul stâng (Pesta) și pe insula Margareta.? Germanii procedează 
într-o manieră mai metodică și raziile pe care le organizează umplu 
cele trei sau patru ultime trenuri care pleacă spre Auschwitz, dar 
majoritatea transporturilor se fac acum pe jos, în marșuri epuizante, 
deși este deja iarnă. Evreii închiși în ghetou suferă de foame și de frig 
şi o parte dintre ei sucombă. Comitetul Naţional Maghiar Insurecțio- 
nal de Eliberare (Magyar Nemzeti Felkelés Felszabadító Bizottsága) 


1. Deák, „Hungary“, ed. cit., p. 402. 
2. Komoróczy (dir.), A zsidó Budapest, ed. cit., vol. 2, p. 558. 

s-a constituit în jurul lui Endre Bajcsy-Zsilinszky, la 9 noiembrie 
1944. Scopul său este să facă joncțiunea cu Frontul Maghiar și tru- 
pele sovietice. Însă un denunţ duce la arestarea și executarea su- 
mară a membrilor săi în decembrie. 

Ungaria e sfâșiată de luptele din toamna lui 1944; peste tot, tru- 
pele sovietice îi fac pe germani să se retragă. La [1 noiembrie,] Ziua 
Tuturor Sfinţilor, cercul se strânge în jurul Budapestei, dar Szâlasi 
și germanii refuză să declare capitala oraș deschis. Dimpotrivă, în- 
cearcă să întărească și mai mult capacitatea de apărare. Sâmbătă, 
4 noiembrie, la ora 14 și 20 de minute, podul Margareta, care fusese 
minat de ocupanți, ca și celelalte poduri din capitală, se rupe în mai 
multe tronsoane: tramvaie aglomerate, mașini, camioane și pietoni 
sunt aruncaţi în Dunăre. Încăpăţânarea lui Szálasi, care părăsește 
curând orașul, îndreptându-se spre vest, adăugată celei a germani- 
lor, contribuie să facă din bătălia pentru Budapesta, după Stalingrad 
și înainte de Berlin, un teren de confruntare directă între germani și 
sovietici. Înaintarea Armatei Roşii este inexorabilă: la 20 decembrie, 
linia frontului trece chiar la est de Gödöllő. Asediul Budapestei în- 
cepe în ajun de Crăciun. Orașul este prins între corpurile II și III 
armată sovietice, susținute de Corpul VII armată român. Sovieticii 
pun stăpânire pe Pesta la = ianuarie 1945. Le trebuie încă șase zile 
pentru a ajunge până în centrul orașului: la 15 ianuarie, ocupă pozi- 
ţii pe o linie care corespunde traseului cunoscutului Nagykörút 
(„Marele bulevard [circular]“). Trei zile mai târziu, garnizoana ger- 
mană din Pesta se predă. Trupele sovietice ajung pe cheiul Dunării 
și își înalță drapelul pe Parlament. Germanii s-au refugiat pe colina 
palatului și apără colinele Budei. Planșeele Podului cu Lanţuri (Lânc- 
hid) şi ale podului Elisabeta s-au prăbușit în mijlocul fluviului; din 
podul Franz Joseph n-au mai rămas decât două arcuri de fier; podul 
Miklós Horthy, ultimul construit, sare, și el, în aer. Cele două poduri 
feroviare au fost și ele distruse de germanii în retragere. Blindatele 
sovietice nu se lasă înfricoșate de colinele din Buda, ele pătrund pe 
malul drept, prin Kelenföld, la sud, și Óbuda, la nord, forțând trece- 
rea între coline. Opt zile mai târziu, acestea se află în apropierea 
palatului. Germanii — 188000 de oameni și patru divizii de Panzere — 
sunt prinși în capcană. Corpul 4 SS Panzer, care fusese trimis pen- 
tru a încerca să rupă încercuirea, trebuie să se retragă. Bătălia de pe 
Buda se dezlănțuie și va dura încă o lună. Cuiburile de rezistență 


1. Romsics, Magyarország története a XX. században, ed. cit., p. 266. 

germană sunt distruse unul câte unul. Cea mai mare parte a distru- 
gerilor de pe Buda, și mai ales de pe colina palatului, nu este prici- 
nuită atât de artilerie — ca la Pesta —, cât de bombardierele sovietice, 
care, profitând de ineficienţa bateriilor de apărare antiaeriană, zboară 
razant și aruncă o ploaie de bombe, pentru a distruge numeroasele 
vehicule pe care germanii le-au dispus în baraje. La 11 februarie, ger- 
manii încearcă o ieșire în direcția nord-vest, dar sunt opriţi de cor- 
pul X de gardă ucrainean, care-i decimează. Două zile mai târziu, 
Buda este eliberată. Un jurnalist descrie atmosfera: „Oameni palizi, 
cu fața torturată, ies pe străzile unde praful, duhoarea, cadavrele 
germanilor, gunoaiele, resturile de țigle sau cioburile de sticlă aco- 
peră trotuarele. Carcase de cai curățate până la os, pe care populaţia 
înfometată le-a împărțit, mărginesc şoseaua“.! În ruinele încă fame- 
gânde, soldații sovietici patrulează însoţiţi de câini. Și ei comit nu- 
meroase crime, violând și furând în trecerea lor, arestând în masă 
civili, dintre care unii nu vor mai reveni niciodată din gulag. Tot ei îi 
eliberează pe evreii încă închiși în ghetou. 

La 2 decembrie, comuniștii maghiari veniți de la Moscova au creat, 
cu Partidul Social-Democrat, Partidul Micilor Proprietari, Partidul 
Naţional Țărănesc și Partidul Democrat, Frontul Unit Maghiar. 
Sunt organizate alegeri în regiunile eliberate, pentru a forma viitoa- 
rea Adunare Naţională. O adunare se reunește trei săptămâni mai 
târziu la Debrecen și alege un guvern provizoriu, recunoscut de Ali- 
aţii occidentali și de sovietici. Odată Budapesta eliberată, Frontul și 
Comitetul de Eliberare, care grupează mai multe tendințe politice, 
fuzionează. Szâlasi a urmat trupele germane în retragere, dar este 
incapabil să formeze cele cinci divizii pe care a promis că le pune în 
slujba Reichului și, până la urmă, doar o singură divizie SS maghiară 
trece frontiera cu el la 4 aprilie 1945. În aceeași zi, Ungaria este con- 
siderată eliberată de ocupaţia germană. În pofida constituirii unei 
Comisii de Control Interaliate, este evident că Uniunea Sovietică va 
avea, cum se temea Horthy, ultimul cuvânt în evoluţia viitoare a ţării. 


1. „După asediu“, 21 ianuarie 1945, Szabadság [Libertatea], cotidian al Fron- 
tului Maghiar pentru Independenţă Naţională, Eliberarea Ungariei 1944-1945, Cor- 
vina, Budapest, 1975. Culegere de documente. 

VIAȚA FAMILIEI HORTHY SE ORGANIZEAZĂ, DE BINE, DE RĂU, LA 
Castelul Hirschberg, rebotezat de germani „Waldbichl“ pentru a înșela 
spionajul inamic. În primele luni, micul grup rămâne același: cei pa- 
tru membri ai familiei Horthy, ordonanța regentului, bona lui Istvân, 
Vattay și Brunswick.! Autorităţile de la castel sunt diplomaţi: mai 
întâi, însărcinatul cu afaceri Jasper, înlocuit în noiembrie de consulul 
general Hellenthal. Se poartă mai mult sau mai puţin agreabil cu 
familia Horthy, acceptă să transmită scrisori și sunt de acord cu anu- 
mite cereri: scrisorile redactate de Ilona au toate ca scop de a cere 
explicaţii în legătură cu soarta lui Mikl6s, despre care nu se știe încă 
nimic, în afara faptului că a fost trimis la Mauthausen. Femeile obţin, 
de asemenea, ca un preot din Miinchen, reverendul Erich Mayer, să 
vină să țină liturghia pentru ele, dar această favoare nu este acordată 
decât neregulat, iar vizitele se răresc în timpul iernii. Zilele sunt mo- 
notone, femeile tricotează, toți se plimbă în parc sub pază, partidele 
de șah, de bridge și de remi ocupă o parte a serilor, joacă uneori chiar 
cu Hellenthal și anumiţi gardieni. Vattay este luat de germani la 13 no- 
iembrie și, în martie, este rândul lui Brunswick. Sosirea lui Jenő a 
reușit totuși să-i înveselească puțin pe captivi, cu atât mai mult cu 
cât el a izbutit să introducă în bagaje un aparat de radio graţie căruia 
familia poate să asculte posturile occidentale. 

Condiţiile de trai se degradează net începând din ianuarie 1945, 
rațiile de hrană sunt tot mai reduse, ceea ce are consecințe asupra 
sănătăţii familiei Horthy: regentul a slăbit șapte kilograme, Ilona este 


1. În legătură cu această perioadă din viața lui Horthy, n-au rămas decât cele 
câteva menţiuni: cele pe care le face chiar el în Memoriile sale, precum și cele din 
amintirile nurorii sale. Ilona Edelsheim Gyulai, Becsület és kötelesség, ed. cit., vol. 2, 


pp. 963. 

anemică, iar Magda, care a slăbit și ea, suferă o cădere. Naziștii sunt 
tensionați și iritabili, alarmele aeriene sunt necontenite și sfârșesc 
prin a-l face pe Horthy să-și piardă răbdarea; acesta declară într-o 
dimineață că nu mai vrea să coboare în adăpostul amenajat sub cas- 
tel: spre surpriza tuturor, își ia familia și cu toții urcă în apartamen- 
tele lor, unde Oberfiihrerul SS dă buzna, pentru a-i constrânge să 
coboare din nou. Tonul său amenințător îi displace lui Horthy, care-i 
ține piept: Ilona crede atunci că le-a sunat ceasul, dar nazistul aban- 
donează lupta și pleacă. Începând de atunci, nu se mai duc în adă- 
post și află, grație faptului că ascultă radioul, că înaintarea Aliaților 
este de neoprit. 

La 25 aprilie, germanii se pregătesc să abandoneze castelul, alar- 
mele sunt cotidiene, sovieticii sunt la Viena și americanii se apropie 
din vest. A doua zi, personalul nemilitar pleacă, urmat de gardieni. 
Rămân numai Hellenthal și familia sa, bucătarul, majordomul, ca- 
meristele și membrii SS. Aceștia din urmă abandonează castelul la 
29 aprilie, lăsând familia Horthy într-o situație ciudată, singuri cu 
trei membri ai Sicherheitspolizei — și un câine —, care nu sunt prea 
preocupați de supravegherea lor. Se pare că Himmler a ordonat tu- 
turor unităţilor însărcinate cu paza prizonierilor „politici“ să-i exe- 
cute, pentru a evita ca ei să facă mărturisiri, dar dezorganizarea de 
la sfârșitul războiului și acel scapă-cine-poate general i-au cruțat de 
această soartă. De la înălțimea turnului castelului, de acum accesi- 
bil, Ilona vede că micul oraș vecin Weilheim a înălțat drapelul alb și 
zărește blindatele americane care înaintează pe drum.! 

Americanii își fac apariţia la castel la go aprilie 19452 sunt trei 
ofițeri din Divizia a 36-a a Armatei a 7-a, comandantul, generalul 
John E. Dahlquist, însoţit de șeful de stat-major și de un general de 
artilerie. După ce le-au oferit locuitorilor castelului rații alimentare, 
au anunţat că Horthy trebuie să se predea a doua zi generalului Ale- 
xander Patch, comandantul Armatei a 7-a. Lasă la castel și un deta- 
șament de soldaţi. De la o captivitate la alta... În grabă, Jenő și 
Ilona (el dictează, ea bate la mașină) pregătesc o notă destinată lui 
Horthy, pentru a aduna argumente în vederea „întrevederii“ aces- 


1. Ibid., p. 60. 

2. Horthy dă în Memoriile sale data de + mai, dar, de fapt, este vorba de data 
la care a fost dus la cartierul general american; nora sa, care a ţinut un jurnal în 
timpul acestor luni, vorbește mai precis de 30 aprilie. Horthy, Ein Leben für 
Ungarn, ed. cit., p. 301 (versiunea maghiară, Emlékirataim, ed. cit., p. 323). În 
versiunea franceză, Mémoires de lamiral Horthy, ed. cit., p. 267; Edelsheim Gyu- 
lai, Becsület és kötelesség, ed. cit., vol. 2, p. 63. 

tuia cu Patch, deși se îndoiesc că va fi o conversație de salon, prevăd 
că va fi mai degrabă un interogatoriu. În realitate, Horthy este ime- 
diat considerat prizonier de război și provizoriu internat într-o vilă 
la Göppingen, în împrejurimile orașului Augsburg, unde se află atunci 
cartierul general al forțelor americane. Este dezamăgit să se găsească 
în compania unor ofițeri din Wehrmacht și să fie tratat drept crimi- 
nal de război. Toţi sunt apoi transferați la Augsburg și închiși în- 
tr-un cartier muncitoresc. Horthy se întâlnește, în cele din urmă, cu 
generalul Patch, însoţit de tot statul său major și de fotografi, a că- 
ror prezenţă îi displace. 

Castelul este acum păzit de o mică trupă de foști prizonieri de 
război francezi, iar supravegherea este net relaxată. Proprietara lo- 
cului, baroana Hirschberg, tocmai și-a reluat în posesie proprietatea, 
pe care naziștii o obligaseră s-o vândă. Ea va continua să frecventeze 
familia Horthy. Femeile sunt apoi ușurate să afle că Miklós este în 
viață. El a supraviețuit celor câteva luni petrecute la Mauthausen. 
Apoi, a fost evacuat la jumătatea lunii aprilie la Dachau, unde s-a 
întâlnit cu alți deținuți „politici“ importanți, precum Léon Blum, fos- 
tul cancelar austriac Schuschnigg, fiul mareșalului Badoglio și Miklós 
Kâllay.! Sunt apoi luaţi de germanii în retragere în direcția Tirolului, 
unde Wehrmachtul i-a predat americanilor, care i-au internat în Italia. 

La 8 mai, Horthy este dus la castel, pentru a-și lua lucrurile per- 
sonale: își anunţă familia — stupefiată, dar fericită — că este de acum 
în „detenție preventivă“ la Augsburg. I s-a atribuit ca ordonanţă un 
soldat american de origine maghiară, evreu în plus, pe care Horthy 
îl apreciază mult. Mai multe surse mărturisesc atunci faptul că el 
pare să creadă într-un viitor diferit pentru Ungaria și, fără îndoială, 
pentru propria persoană. Astfel, le spune apropiaților că americanii 
îi vor permite să plece la Spa, în Belgia, pentru a lua parte la o con- 
ferință interaliată.? Face aceeași declarație peste câtva timp, în iu- 
lie, unor unguri întâlniți la Augsburg. Aceștia din urmă sunt ofițerii 
care au fugit cu Sfânta Coroană, pe care au îngropat-o în Austria 
înainte de a fi capturați de americani, care au pus mâna pe ea cu 
aceeași ocazie.‘ 


1. Kâllay, Hungarian Premier, ed. cit., p. 488. 

2. Edelsheim Gyulai, Becsület és kötelesség, ed. cit., vol. 2, p. 68. 

3. Această mărturie se găsește în documentarul A szentkorona pokoljárása 
[Călătoria în infern a Sfintei Coroanel|, realizatori Péter Bokor și Gábor Hanák (1991). 

4. Relicva lui Stefan cel Sfânt a fost redată Ungariei din 1950, dar Coroana 
a rămas în Statele Unite ale Americii până în 1978. 

Trebuie să notăm că din mai până în iulie situaţia nu a evoluat: 
Horthy este tot în detenţie și nimic nu vine să acrediteze teza ţinerii 
unei conferințe, de care n-a fost efectiv niciodată vorba. 

Consiliul miniștrilor afacerilor externe se reunește în mod regu- 
lat începând din august 1945, pentru a pregăti tratatele de pace care 
încep să fie semnate la Paris la 10 februarie 1947.! Aceste tratate se 
referă la ansamblul Europei Centrale și de Est, iar Ungaria este, 
între timp, din ce în ce mai mult sub dominaţia sovietică. Horthy în- 
suși nu pare să-și dea seama de poziţia sa, care face din el mai de- 
grabă un acuzat decât o victimă. Este cu totul neverosimil să ne gândim 
că ar fi existat cineva care să-i restaureze puterea. 

Se petrece contrariul atunci când sunt cunoscute, pe de o parte, 
exigenţele guvernului ungar, care vrea să-l facă să compară în fața 
unui tribunal în același fel ca majoritatea conducătorilor ţării, și, pe 
de altă parte, că mareșalul Tito reclamă inculparea sa drept crimi- 
nal de război pentru răspunderea sa în masacrul de la Novi Sad. Res- 
ponsabilii maghiari judecaţi de tribunalul poporului au fost aproape 
toți executați (Szâlasi și cea mai mare parte a miniștrilor din guver- 
nul său, foștii prim-miniștri Imrédy, Bárdossy şi Sztójay) sau depor- 
taţi de sovietici (Bethlen). Dacă se ia în considerare soarta rezervată 
preşedintelui Hâcha, care a murit în închisoare, și a monseniorului 
Tiso, executat, nimeni nu se îndoiește că Horthy ar fi fost o victimă 
expiatoare a regimului în Ungaria, ca și în Iugoslavia. 

Horthy s-a legănat vizibil în iluzii întreținute de personajele care 
se găseau în jurul lui în Germania privind o reglementare internați- 
onală ce permitea Ungariei să scape de influenţa sovietică. A fost 
făcut să creadă într-o potenţială întâlnire cu generalul Eisenhower, 
dar nu este decât o diversiune. El este efectiv transferat în Belgia, 
dar nu se întâlnește cu nici un responsabil aliat cu putere de decizie. 
I se pare, de altfel, că este neglijat și că nimeni nu se interesează de 
ceea ce el numește „rezistența împotriva hitlerismului“.? Este apoi 
adus în Germania, unde regăsește unele dintre personajele cele mai 
compromise din Reich, între care amiralul Dönitz, care-l interesează 
în mod special: vorbesc pe larg despre războiul submarin. După o 


1. Despre acest subiect, vezi Ignác Romsics, A párizsi békeszerződés [Tratatul 
de pace de la Paris], Osiris, Budapest, 2006. 

2. Horthy, Ein Leben für Ungarn, ed. cit., p. 306 (versiunea maghiară, Emlék- 
irataim, ed. cit., p. 328). În versiunea franceză, Mémoires de l'amiral Horthy, ed. 
cit., p. 272. 

oprire la Wiesbaden, este transferat în lagărul de la Oberursel, lângă 
Frankfurt. Între timp, a avut loc primul său interogatoriu, condus de 
un anonim maior american, care se concentrează pe rolul jucat de 
Ungaria în timpul războiului și pe circumstanţele arestării lui Hor- 
thy de către germani. Începând de acum, este autorizat să comunice 
cu familia, care a fost nevoită să se mute în iunie de la Castelul Hirsch- 
berg și s-a instalat în orășelul apropiat Weilheim. Nu au permisiu- 
nea să plece de acolo. În casă, locuiesc opt persoane: Magda, Jenő, 
Ilona, István, bona acestuia, două servitoare și valetul lui Jenő; se 
înghesuie, gândindu-se că va trebui să facă loc și pentru Horthy și 
ordonanța lui, respectiv pentru Miklós. Sunt ajutați de americani și 
de unii militari maghiari refugiați în localitate. Viaţa socială își reia 
astfel drepturile și familia Horthy primește curând numeroase vizite. 
Ilona se gândește la condiţiile financiare viitoare ale familiei, care 
subzistă pentru moment — și această situație va dura încă luni în- 
tregi — graţie ajutorului alimentar primit de la Crucea Roșie și raţiilor 
americane. Ea se oferă să dea lecţii de limbă germană ofițerilor și 
învață stenodactilografia cu ajutorul unei unguroaice pe care o în- 
vaţă, în schimb, limba engleză.! Lucrează apoi ca traducător pentru 
United Nations Relief and Rehabilitation Administration (UNRRA).* 
La 24 septembrie 1945, Horthy și un anumit număr de deținuți 
sunt transferați la Niirnberg. Este un adevărat șoc, căci se știa că 
acolo se pregătește procesul principalilor șefi ai Germaniei naziste și 
a acoliților lor din diverse țări. Sunt internaţi într-o închisoare, de- 
ţinuţii sunt izolaţi, Horthy crede că a ajuns la poarta infernului lui 
Dante. Rămâne trei săptămâni în această celulă, cu toate că a fost 
asigurat — ca și alți tovarăși de-ai săi — că nu va compărea decât în 
calitate de martor. Condiţiile de detenție devin ulterior mai ușoare și 
nu au nimic de-a face cu cele ale prizonierilor considerați criminali 
de război, care sunt la izolare și strict supravegheați. Horthy poate 
comunica cu familia sa prin scrisori. Viața socială se organizează în 


1. Edelsheim Gyulai, Becsület és kötelesség, ed. cit., vol. 2, p. 85. 

* Administraţia Naţiunilor Unite pentru Ajutor și Reconstrucţie (în lb. engleză 
în original) — agenţie internaţională (44 de state), fondată în 1943; din 1945, a 
devenit parte a ONU, iar din 1947 a fost înlocuită de Planul Marshall. Avea drept 
scop ajutorarea victimelor celui de-al Doilea Război Mondial, cărora le-a furnizat 
adăpost, hrană, haine, medicamente etc. (n. tr.). 

2. Horthy, Ein Leben fiir Ungarn, ed. cit., p. 308 (versiunea maghiară, Emlek- 
irataim, ed. cit., p. 331). În versiunea franceză, Mémoires de Lamiral Horthy, ed. 
cit., p. 274. 

închisoare, căci toți acești domni aparțin celei mai bune societăţi: 
generali, diplomaţi, miniștri și înalți funcționari. Joacă șah și discută 
despre știrile publicate în jurnalul armatei americane Stars and 
Stripes. Faptul că Horthy vorbește mai multe limbi îl ajută incontes- 
tabil și conversează în germană și engleză cu toți. Interogatoriile la 
care este supus au drept scop acumularea de elemente de acuzare 
pentru procesele împotriva responsabililor germani și, mai ales, con- 
tra lui Ribbentrop și Keitel. Ulterior, în noiembrie, i se cere să facă 
declaraţii în scris și completează mai multe formulare. Pentru a-și 
completa mărturia, judecătorul de instrucţie îl întreabă dacă dorește 
să contribuie și fiul său, care se află atunci la Roma. Americanii sunt 
pregătiți să-l aducă, lucru care-l bucură bineînțeles pe Horthy, sepa- 
rat de el de mai bine de un an. Reîntâlnirea are loc la 1 decembrie. 
Niki este interogat primul, apoi sunt lăsați singuri și pot să vorbească 
timp de o oră și jumătate. Ulterior, se revăd în mod regulat, iar Mikl6s 
asistă la anumite interogatorii ale tatălui său: este astfel prezent, 
relatează Horthy în Memoriile sale, atunci când judecătorul Robert 
H. Jackson îl informează că, după anchetă, americanii nu rețin nici 
o acuzaţie împotriva lui.! 

Această „protecție“ a permis ca Horthy să nu figureze pe lista cri- 
minalilor de război elaborată de americani: într-adevăr, fiecare din- 
tre puterile aliate întocmise propria listă, cercetând, pe de o parte, 
reclamațiile anumitor state și, pe de altă parte, anchetând persoa- 
nele pe care le deţin în captivitate. 

Principala reclamaţie referitoare la Horthy este cea a lui Tito, care 
vrea să vadă numele acestuia înscris pe lista criminalilor de război 
şi să-l facă să compară în fața tribunalului pentru masacrul de la 
Novi Sad. Or, americanii — cărora Tito le este dator, ca și britanici- 
lor — îl înștiințează că plângerea sa nu va fi admisă. La fel se întâm- 
plă și cu solicitarea guvernului ungar, transmisă sovieticilor, de a-l 
cita pe Horthy în faţa tribunalului poporului. Contextul nu este fa- 
vorabil unui asemenea proces, iar Stalin preferă să nu se aibă de-a 
face cu un martir. Alegerile din noiembrie 1945 din Ungaria au ară- 
tat efectiv că sovietizarea țării este departe de a fi realizată: scruti- 
nul este câștigat, în mare măsură, de Partidul Micilor Proprietari, 
care adună 57% din voturi. Partidul Social-Democrat obține 17,4% 
din sufragii, iar comuniștii numai 16,9%. Partidul Țărănesc, care 


1. Ibid., p. 310 (versiunea maghiară, Emlekirataim, ed. cit., p. 333). În versiu- 
nea franceză, Mémoires de l'amiral Horthy, ed. cit., p. 277. 

este pe cale să devină o clonă a Partidului Comunist, obţine 6,8% și, 
în fine, Partidul Democrat 1,6% din voturi.! Aceeași configurație se 
reproduce ceva mai târziu, în timpul alegerilor municipale. Aceste 
rezultate îl bucură de altfel pe Horthy, care vede în ele, pe bună 
dreptate, un semn de rezistență la instaurarea regimului comunist. 
În aceste condiţii, ar fi fost puţin abil din partea sovieticilor să întă- 
rească această mișcare printr-un proces urmat de execuția fostului 
regent. Este nu numai un demers inspirat de pragmatism, ci și un 
indiciu important al popularității de care se bucură încă Horthy în 
Ungaria. Dacă se compară situaţia cu aceea a Cehoslovaciei, se con- 
stată, fără îndoială, că monseniorul Tiso nu a beneficiat de o reputa- 
ție asemănătoare. Refugiat într-o mănăstire capucină din Bavaria, 
este arestat de americani. La 8 mai 1945, el semnează capitularea 
slovacilor în fața generalului american W. A. Collier. Este apoi tri- 
mis la Bratislava la sfârșitul anului 1946 și condamnat la moarte. În 
pofida apelurilor la clemenţă ale episcopilor slovaci?, Eduard Beneš 
refuză să-l grațieze și este executat la 18 aprilie 1947. 

La 17 decembrie 1945, Horthy este eliberat. Fusese întrebat cu 
câteva zile mai înainte unde dorea să trăiască de atunci înainte și 
şi-a exprimat singura dorință de a se alătura familiei, pentru a ră- 
mâne în Bavaria sau pentru a merge să se instaleze în altă parte. 
Americanii îl conduc deci la Weilheim, unde poate, în fine, să-i reîn- 
tâlnească pe ai săi, căci între timp Nicky li s-a alăturat și el. Horthy 
pare totuși obosit și încercat de captivitate și transferurile neîncetate 
pe care a fost nevoit să le suporte. Familia primește, începând din 
ianuarie 1946, statutul de Displaced Persons (DP) şi rațiile corespun- 
zătoare, căci faptul că Ilona lucrează nu e suficient pentru a hrăni 
nouă persoane (între timp, Nicky a părăsit casa). Ea lucrează ulterior 
mai regulat pentru Crucea Roșie. Fostul ambasador Montgomery 
este preocupat de soarta lor și află că pentru moment este imposibil să 
le trimită ceva: este informat că unii americani vor să trimită bani, 
dar fără succes, și nu sunt autorizați nici să primească pachete CARE.’ 
Peste câtva timp, lui Nicky, care dorește să plece în Statele Unite ale 


1. Romsics, Magyarország története a XX. században, ed. cit., p. 291. 

2. Despre proces, vezi Bradley Abrams, „The Politics of Retribution: the Trial 
of Jozef Tiso in the Czechoslovak Environment“, în Istvân Deâk, Jan T. Gross, 
Tony Judt, The Politica of Retribution in Europe. World War Il andits Aftermath, 
Princeton University Prens, sooo, pp. sps a89. 

3. Montgomery, Hungary The Unwilling Satellite, ed. cit., p. 199. 

Americii pentru a se instala eventual acolo, i se refuză cererea de viză, 
lucru pe care Montgomery îl consideră nejustificat. În spatele acestor 
şicanări, el vede influența comuniștilor. Situaţia se normalizează cu- 
rând și Montgomery poate să adune donații pentru familia Horthy, 
care începe să beneficieze și de programul CARE. El intervine, de 
asemenea, prin intermediul procurorului general Homer Cummings, 
în vederea remiterii către tribunal a unor documente favorabile lui 
Horthy. Succesorul lui Montgomery, Pell, contribuie și el la opera de 
binefacere, ca și alți americani simpatizanți. Papa Pius XII a fost pus 
la curent cu situația precară a familiei Horthy și trimite bani. Mem- 
brii familiei sunt, deopotrivă, invitați în mod regulat de cunoștințe — 
sunt tot atâtea mese și prilejuri de distragere a atenţiei de care 
profită grație generozității relaţiilor respective. 


După ce americanii au renunțat să pună numele lui Horthy pe lista 
lor de criminali de război, este rândul britanicilor să se ocupe de 
chestiune la începutul lui 1946. Cu toate acestea, insistența lui Tito 
nu găsește ecou la Foreign Office, care anchetează totuși și este chiar 
interpelat în Parlament în legătură cu motivul eliberării fostului re- 
gent. Numele său apare într-adevăr pe lista criminalilor de război sta- 
bilită de United Nations War Criminal Commission (UNWCC)* în urma 
solicitării Iugoslaviei. Foreign Office trebuie deci să justifice faptul 
că Marea Britanie n-a încercat să-l prindă, nici să facă presiuni asu- 
pra americanilor. Prin urmare, se retrag prudent în spatele acestora 
din urmă, atestând că Horthy se afla în detenţie în responsabilitatea 
armatei americane și că-i revine Washingtonului să decidă în legă- 
tură cu soarta lui și a eventualei menţineri a numelui său pe lista 
UNWCC, respectiv a extrădării sale în lugoslavia.! Papa Pius XII 
face apel chiar la regele George VI și la guvernul său în favoarea lui 
Horthy.? Foreign Office le dă dreptate americanilor, recunoscând ex- 
plicit că Horthy n-ar avea la Belgrad dreptul la un proces echitabil, 


* Comisia Naţiunilor Unite pentru Crimele de Război (în lb. engleză în origi- 
nal) — avea sarcina să investigheze crimele de război comise de Germania și 
aliații acesteia; înfiinţată în 1943, și-a încetat activitatea în 1949 (n. tr.). 

1. Notă de R. A. Beaumont din 11 martie 1946. PRO. FO. 371.59016. R. 3306. 
Citat în Eva H. Haraszti (ed.), Horthy Miklós dokumentumok tükrében [Miklós 
Horthy în lumina documentelor], Balassi Kiadó, Budapest, 1993, p. 56. 

a. Scrisoarea lui D. G. Osborne, ambasadorul Marii Britanii pe lângă Sfântul 
Scaun, către ministrul afacerilor externe Ernest Bevin, 15 februarie 1946. Citată 
în Haraszti (ed.), Horthy Miklós dokumentumok tükrében, ed. cit., p. 48. 

care să respecte prevederile cerute de UNWCC.! Afacerea sfârșește 
prin a fi abandonată de partea britanică după ce ambasadorul la 
Moscova, William G. Hayter, a constatat că sovieticii nu sunt intere- 
sați de Horthy și de ipotetica lui inculpare. Însărcinatul cu afaceri 
ungar o confirmă, declarând că Stalin îi recunoaște lui Horthy meri- 
tul de a fi cerut armistițiu URSS. Conform analizei diplomatului un- 
gar, sovieticii nu doreau să-l vadă pe fostul regent compărând nici în 
Ungaria, nici în Iugoslavia, pentru a nu încuraja „forțele reacționa- 
re“ 2 Șeful misiunii britanice la Budapesta, Knox Helm, are ultimul 
cuvânt, afirmând că extrădarea lui Horthy ar fi avut inevitabil drept 
urmare condamnarea la moarte și executarea sa, ceea ce l-ar fi trans- 
format într-un martir foarte incomod pentru putere.’ 

Horthy nu scăpase încă de tribunalul de la Nürnberg. În martie 
1948, este chemat ca martor la procesul intentat lui Edmund Veesen- 
mayer. Nu spune practic nimic despre asta în Memoriile sale, în timp 
ce nora sa îi consacră mai multe pagini din propriile amintiri, lucru 
care se explică, în acest caz, prin faptul că ea l-a însoţit pe Horthy la 
Nürnberg și l-a ajutat să-și scrie mărturia înainte de audiere.* Mul- 
țimi de oameni a atras la tribunal prezenţa fostului regent, ale cărui 
audieri sunt, de la marile procese de la sfârșitul lui 1945, din ce în ce 
mai.puţin urmărite de presă și de opinia publică. Horthy este ascultat 
la 4 martie împreună cu alți doi martori: Rezső Kasztner, care repre- 
zintă comunitatea evreiască maghiară, și generalul SS Otto Winkel- 
mann, care comanda Sicherheitspolizei la Budapesta în același timp 
cu Veesenmayer. Kasztner îi întâlnise pe Horthy și pe fiul său după 
martie 1944, fiind unul dintre responsabilii Comitetului de Salvare 
Evreiesc (Zsidomentăsi Bizottság). Fondul procesului constă într-ade- 
văr în evaluarea puterii de care dispunea Veesenmayer la Budapesta 
şi a modului criminal în care a uzat de aceasta. Răspunderea în de- 
portările și atrocitățile comise contra evreilor este deci unul dintre ele- 
mentele esenţiale ale actului de acuzare. Întrebat despre atribuţiile 


1. Nota lui F. A. Warner din 12 martie 1946, PRO. FO. 371.59016. R. 3306. 
Citată în Haraszti (ed.), Horthy Miklós dokumentumok tükrében, ed. cit., p. 57. 

2. Nota lui Frank Roberts către ambasadorul William G. Hayter din 20 iunie 
1946, PRO. FO. 371.59016. R. 3306. Citată în Haraszti (ed.), Horthy Miklós doku- 
mentumok tükrében, ed. cit., pp. 60—61. 

3. Nota lui Knox Helm către ambasadorul William G. Hayter din g iulie 1946, 
PRO. FO. 371.59016. R. 3306. Citată în Haraszti (ed.), Horthy Miklós dokumen- 
tumok tükrében, ed. cit., p. 63. 

4. Edelsheim Gyulai, Beesület és kötelesség, ed. cit. vol. a, p. 128. 

transferate lui Veesenmayer, Horthy răspunde afirmând că acesta din 
urmă se bucura de o putere fără limite. Interogatoriul durează în- 
treaga zi și Horthy, care se apropie de optzeci de ani, dă semne de obo- 
seală și mărturisește uneori că nu-și mai amintește de anumite fapte. 
Celelalte întrebări se referă la persecuțiile contra evreilor. Tribunalul 
dispune în legătură cu acest subiect de numeroase elemente care 
atestă eforturile întreprinse de Horthy și anturajul său, ca și de gu- 
vernul Lakatos, pentru a se opune deportărilor. Membrii comunităţii 
evreiești din Budapesta și ai organizaţiilor care-i ajutaseră pe evrei 
și-au înmulţit mărturiile în favoarea lui Horthy. Cele trei lucrări ale 
lui Jenő Lévai apărute în 1946 recunosc, în plus, acțiunea guvernului 
Kâllay, care încerca să câștige timp.! Așa cum sperase, de altfel, au 
fost puse pe seama fostului regent insistența acestuia de a face să 
înceteze transporturile începând din momentul în care acestea îi vi- 
zau pe evreii din Budapesta. Acest succes relativizează, de altfel, fap- 
tul că Veesenmayer era atotputernic, acesta fiind nevoit să cedeze în 
legătură cu acest punct în iulie 1944. Audierile arată totuși că Horthy 
nu este capabil de autocritică și se retrage în mod sistematic în spa- 
tele uitării sau a negării.? El își minimalizează răspunderea și marja 
de manevră față de germani. Pare convins că a făcut tot ce-i dicta con- 
ştiinţa şi că a acționat așa cum i-o cerea datoria. În timpul unei audieri 
ulterioare, generalul Lakatos depune, și el, mărturie. El a fost, de altmin- 
teri, autorizat de americani să intre în contact cu Horthy și se bucură 
că poate să-i scrie. „Am fost fericit să profit de această ocazie excep- 
țională de a intra în contact cu fostul șef al statului și șeful suprem al 
armatei“. Veesenmayer este, în cele din urmă, condamnat la douăzeci 
de ani de închisoare. 


Se pare că Horthy a început să-și scrie Memoriile la câteva luni după 
întoarcerea de la Nürnberg — cronologia este uneori foarte confuză 


1. Jenő Lévai, Fehér könyv. Külföldi akció magyar zsidók megmentésére [Car- 
tea albă. Acțiuni externe pentru salvarea evreilor maghiari], Officina, Budapest, 
1946; Fekete könyv. A magyar zsidóság szenvedéseiről [Cartea neagră. Despre 
suferințele evreilor din Ungaria], Officina, Budapest, 1946; Szürke könyv. Magyar 
zsidók megmentéséről [Cartea cenușie. Despre salvarea evreilor din Ungaria], 
Budapest, Officina, 1946. 

a. Ádám Gellért, Dávid Turbucz, „A nürnbergi tanú. Az elmaradt felelőségre 
vonás és a szembenézés hiánya“ |Martorul de la Nürnberg. Eșuarea tragerii la 
răspundere și absenţa confruntării], în Múlt-Kor, iarna 2012, p. 59. 

3. Lakatos, Ahogyan én láttam, ed. cit., p. 201. 

în mărturia nurorii sale. Ea este cea care bate la mașină manu- 
scrisul original în limba germană, apoi traducerea în limba maghiară.! 
Ea menționează că familia începe să-și pună întrebări referitoare la 
soarta lui. Trebuie să rămână în Bavaria? Sau să caute un alt azil? 
Situaţia din Ungaria face orice întoarcere de neconceput. Este anul 
1946 și, din perspectiva documentelor britanice evocate mai sus, este 
puţin probabil ca Horthy să fi primit autorizaţia de a părăsi Germa- 
nia, unde el este încă sub protecție americană. Este, prin urmare, 
neverosimil, cum pretinde Ilona, ca prime contacte să fi avut loc la 
sfârșitul lui 2946. Ancheta și investigațiile continuă, mai ales cele 
care au condus la procesul lui Veesenmayer, și este necesar ca Hor- 
thy să rămână în proximitate. Dacă au fost tentative — deși nu există 
nici o dovadă —, ele nu aveau, în acest context, nici o șansă de a reuși, 
lucru pe care cei interesați nu-l realizau poate. Ilona și cumnatul ei 
Nicky sunt, de fapt, intermediarii lui Horthy în negocierea emigrării 
sale, dar le lipsește inteligenţa politică, dovedind, în mai multe rân- 
duri, o mare naivitate. Relaţiile mondene nu sunt suficiente în acest 
context. Familia se gândește cu toate acestea la emigrare, unul din- 
tre motivele principale fiind sănătatea din ce în ce mai fragilă a Mag- 
dei, care suferă din cauza asprimii climatului bavarez și a condițiilor 
de viață mediocre. Familia este preocupată de sfârșitul apropiat al 
ajutorului procurat de UNRRA și al celorlalte organizaţii care veneau 
în sprijinul persoanelor deplasate. Orice ar face, Ilona nu poate avea 
un salariu care să permită întreținerea întregii familii, plus cele 

cinci persoane aflate în serviciul ei, care încep să dea, și ele, semne 

de oboseală și își mărturisesc intenţia de a se întoarce în Ungaria. În 
septembrie 1946, o cameristă și cei doi valeți pleacă. Alături de fa- 
milia Horthy rămân doar camerista Magdei și bona lui Istvân. Hor- 
thy și fratele său Jenő sunt de acum înainte privaţi de servitor. Banii 
lipsesc: o sumă este disponibilă într-un cont dintr-o bancă elveţiană 
deschis de defunctul soț al Ilonei, dar ea este, pentru moment, blo- 
cată. Soluţia la care se gândesc la început este să ceară azil în Statele 

Unite ale Americii. Demersul este logic, pentru că armata americană 
a fost până acum protectoarea familiei. Fostul ambasador Montgo- 
mery se oferă să slujească drept intermediar atât pe plan diplomatic 

și administrativ, cât și în căutarea de mijloace de subzistență. El se 

gândește să creeze o fundaţie ad hoc pentru a aduna banii necesari.? 


1. Edelsheim Gyulai, Becsület és kötelesség, ed. cit. vol. a, p. 107. 
2. Ibid., p. 111. 

Alte opțiuni sunt rapid îndepărtate: Italia și Franţa, unde se vorbesc 
limbi care nu pun nici o problemă, sperie din cauza partidelor comu- 
niste care se află la putere acolo. 

În cele din urmă, Ilona se duce în Elveţia — mai întâi din motive 
financiare —, cu scopul de a sonda anumite legaţii în legătură cu even- 
tualitatea unei cereri de azil. La sfatul lui Nicky, care l-a cunoscut pe 
ministrul Cesar de Sousa Mendes în timpul șederii sale în Brazilia, 
ea ar fi abordat atunci legația portugheză; or, nu există nici o urmă 
în arhive referitoare la această vizită care ar fi avut loc la mijlocul lu- 
nii decembrie 1946. De fapt, Sousa Mendes a ajuns la legaţie în ianua- 
rie 1947!! Portugalia nu era a priori alegerea familiei: nimeni, cu 
excepția lui Nicky, nu vorbește limba portugheză. Or, este la fel de 
iluzoriu să ne gândim că portughezii ar fi putut servi drept intermedi- 
ari: ei sunt, desigur, neutri, dar nu dispun nici de o suprafață diploma- 
tică suficientă, nici de un regim preferenţial pe lângă Aliați. Portugalia 
nu este în măsură să ofere altceva decât propria generozitate. Nu este 
deci de mirare că anul 1947 trece fără să se mai vorbească despre pro- 
iecte de emigrare. 

Există alte motive de îngrijorare: Horthy trebuie să fie operat de o 
hernie în aprilie, dar își revine repede.? Indivizi mai mult sau mai pu- 
țin dubioși dau târcoale vilei, spioni iugoslavi, conform Ilonei. Persoa- 
nele frecventate de familia Horthy nu sunt întotdeauna fără reproș: ei 
primesc astfel vizita fostului ambasador al Germaniei la Budapesta, 
Erdmannsdorff. Or, ambiguitatea regimului Horthy se reflectă și în 
vizitele unor personalități din rândul evreilor, care vin să-i mulțu- 
mească fostului regent pentru atitudinea acestuia față de comunitate. 
Semn al anglofiliei — transformată recent în americanofilie — a lui Hor- 
thy, tot statul-major american trece prin casa de la Weilheim sau in- 
vită familia la diverse evenimente mondene. Ungurii prezenţi sau în 
trecere prin regiune vin să-și prezinte omagiile lui Horthy. 


Proiectul emigrării este incontestabil relansat după procesul lui 
Veesenmayer. Familia reia demersurile pe lângă autoritățile ameri- 
cane, ca și prin intermediul legaţiilor din Elveţia. Între timp, Jenő a 
putut să plece la Paris, iar de acolo, mai târziu, în Elveţia. Activită- 
țile lui Nicky sunt obscure, el se găsește când la Innsbruck, când în 


1. Cesar de Sousa Mendes do Amoral a Abranches a fost ministru plenipoten- 
țiar al Portugaliei la Berna din ianuarie 1947 până în noiembrie 1949. 
2. Edelsheim Gyulai, Becsület és kötelesség, ed. cit. vol. a, p. 119. 


GERMANIA 1944-1949 351 


Elveţia. Și-a regăsit, între timp, soția de care divorțase și fiicele, dar 
fără să reia o viață de familie. Hotărăște în 1947 să plece în Brazilia, 
unde ia contact cu cercurile emigranților maghiari. Aceștia doresc ca 
el să se angajeze în mod activ în cadrul Comitetului Naţional Ma- 
ghiar (Magyar Nemzeti Bizottmány), devenind reprezentantul aces- 
tuia în Brazilia.! Comitetul, care tocmai s-a constituit la New York, 
are la origine grupul diplomaților maghiari demisionari după inva- 
zia germană din 1944. György Bakach-Bessenyey este cel care con- 
duce afacerile externe și care ia contact cu Nicky. Comitetul activează 
pentru eliberarea țării de sub dominația sovietică și încearcă să-i 
adune pentru aceasta pe toți maghiarii care trăiesc în străinătate și 
care împărtășesc acest obiectiv. Organigrama lui seamănă cu aceea 
a unui guvern în exil; se regăsește aici, începând de la mijlocul anilor 
1950, chiar și numele lui Miklós Kállay. Nicky acceptă să îndepli- 
nească această funcție în cursul anului 1949. Este, pe atunci, insta- 
lat la Rio de Janeiro. Brazilia a devenit categoric un aliat al Statelor 
Unite ale Americii în lupta împotriva comunismului și Nicky nu are 
deci nici o dificultate să se deplaseze în direcția Europei. El va juca 
rolul decisiv în emigrarea familiei Horthy în Portugalia. Vine în vi- 
zită la Weilheim pentru aniversarea tatălui său la cei optzeci de ani 
ai săi, dar, contrar celor spuse de Ilona, nu se întoarce direct în Bra- 
zilia, ci se duce la Berna, la legația Portugaliei, unde cere azil pentru 
familia regentului. În Memoriile sale, redactate după moartea lui Nicky, 
în 1993, Ilona își atribuie acest demers, pe care-l datează în octom- 
brie, și prezintă toată procedura ca fiind opera ei. Or, telegrama din 
14 iulie a legaţiei portugheze la Berna este foarte explicită: însărci- 
natul cu afaceri Caldeira Coelho spune că a primit în ajun vizita lui 
Nicky, „fiul regentului Horthy și fost ministru al Ungariei în Brazi- 
lia“, ceea ce arată că acesta a menţionat și a uzat de calitatea de fost 
diplomat pentru a-și susține cererea. Nicky „a venit să ceară azil de 
la guvernul portughez pentru tatăl său și pentru familia sa“. Prin 
urmare, se pare că acest demers de la 13 iulie 1948 a fost primul înre- 
gistrat de legaţie. Însărcinatul cu afaceri precizează că membrii fami- 
liei sunt „regentul, soția sa, nora sa, nepotul său și o servitoare“. Bona 
face deci parte din grup și obţine, și ea, o viză pentru Portugalia. Evi- 
dent, Nicky a pregătit bine dosarul, căci îl informează pe diplomatul 
portughez că autoritățile de ocupație americane din Germania sunt 


1. Szilágyi, Sáringer, I/j. Horthy Miklós, a kormanyzd kisebbik fia, ed. cit., p. 156. 


352  EXILATUL 1944-1957 


gata să elibereze o viză de ieșire familiei imediat ce aceasta va fi în 
posesia unei vize de intrare în Portugalia. Consulul general american 
la Miinchen, Sam Woods, garantează efectiv pentru asta.! Nicky afirmă, 
de asemenea, că Horthy îi va scrie personal lui Salazar, lucru care nu 
pare să se fi verificat ulterior. Însărcinatul cu afaceri cere, în fine, să-i 
fie trimise instrucțiunile necesare și precizează caracterul de ur- 
genţă, căci Nicky se pregătește să se întoarcă în Brazilia.? Telegrama 
este transmisă chiar a doua zi. Vestea acordului de azil și a eliberării 
vizelor vine în timpul verii, iar familia trebuie să încerce să obțină 
vizele de tranzit prin Elveţia pentru a putea avea în vedere plecarea. 
Pregătirile trenează și abia la 18 decembrie 1948 familia Horthy pă- 
răsește Weilheim. Fostul regent scrie pentru jurnalul emigranților 
maghiari din Germania Hungária o scrisoare de adio, în care-și ex- 
plică plecarea prin starea proastă de sănătate a soției sale și căuta- 
rea unui climat mai blând. El îi încurajează pe maghiari să continue 
lupta pentru a restabili onoarea patriei și spune că se află alături de 
ei.” Vizele obținute permit familiei Horthy să stea câtva timp în El- 
veţia și profită pentru a se vedea cu familia și prietenii. Dar șederea 
se prelungește, căci Magda se îmbolnăvește. Călătoria continuă în 
direcţia Italia și familia Horthy se îmbarcă, în cele din urmă, la Ge- 
nova la 8 ianuarie 1949. Biletele le sunt oferite de Madeleine Apponyi 
(născută Forest), o prietenă a familiei care a trăit în Cuba în timpul 
războiului și care se află atunci în compania lor la Rapallo. Intenţio- 
nează și ea să se instaleze în Portugalia și pleacă împreună cu ei. În 
timpul acestui scurt interludiu în Italia, Horthy îl revede pe Mikl6s 
Kâllay, cu care sărbătorește Anul Nou și care petrece apoi câteva zile 
alături de el. După mai multe săptămâni de detenţie, Kâllay a fost 
eliberat de americani în august 1945 și, de atunci, s-a stabilit la Roma. 
Fără îndoială, cei doi bărbaţi au evocat în timpul conversațiilor scrie- 
rea memoriilor lor, a căror redactare este atunci în curs. După patru 
zile de traversare, familia Horthy debarcă la Lisabona la 12 ianuarie 
1949. Exilul devine o realitate, chiar dacă destinația rămâne euro- 
peană, așa cum o spunea Horthy însuși în scrisoarea sa pentru Hun- 


1. Consulul general Woods și soția sa fac parte din cercul social al familiei 
Horthy și îi invită în mod regulat. 

2. Telegrama nr. 45 la sosirea de la 14 iulie 1948, „Confidenţial“, Ministério do 
Negócios Estrangeiros (MNE), Divisao de Arquivo e Biblioteca, Legagao de Portu- 
gal em Berne. 

3. Edelsheim Gyulai, Becsület és kötelesség, ed. cit., vol. 2, p. 141. 

gária. Din punctul său de vedere, două elemente joacă fără îndoială 
un rol important în acceptarea sorții sale: certitudinea că nu se poate 
întoarce în Ungaria elimină orice altă alternativă; prezența mării în- 
dulcește durerea exilului. Ultimele rânduri din Memoriile sale sunt 
efectiv consacrate fericirii de a locui la malul mării, ca și exprimării 
gratitudinii sale față de guvernul portughez, care l-a primit. 


XIV 
Portugalia 


1949-1957 


PORTUGALIA NU FACE PARTE DIN UNIVERSUL MENTAL AL LUI 
Horthy. N-a fost niciodată în această țară în timpul carierei sale mi- 
litare și, cu toate că dispune de o mare suprafață maritimă, țara nu 
aparține cadrului geografic care a construit viziunea europeană a 
regentului. Pentru acesta, țărmurile europene ale Oceanului Atlantic 
se rezumă la Marea Britanie și la Franța. Horthy nu vorbește limba 
portugheză. În timpul regenței, n-a întreținut relații deosebite cu le- 
gația portugheză din Budapesta. Magda este, și ea, străină de Portu- 
galia. Singura legătură cu lumea lusitană este deci aceea creată și 
întreținută de fiul său Miklós. El este singurul membru al familiei 
care are relații acolo. Micul István este din nou transplantat într-un 
univers necunoscut. 

Or, regimul portughez are anumite trăsături care permit să se facă 
o comparaţie cu Ungaria lui Horthy. În pofida spaţiului maritim, 
țara este profund rurală și dominată de structuri arhaice care au fost 
cele ale Ungariei dinaintea Compromisului din 1867. Dar aceasta 
din urmă este înaintea Portugaliei în termeni de industrializare. Bo- 
găția producţiei sale agricole îi asigură posibilitatea de a-și hrăni 
populaţia și-i permite să obţină venituri din export. Analfabetismul 
şi mortalitatea infantilă au scăzut în mod considerabil, ceea ce este 
departe de a fi cazul Portugaliei. Suprafața este apropiată de a Un- 
gariei de la Trianon (92000 km?), dar ea este practic neschimbată din 
secolul al XIII-lea, în timp ce Ungaria a suferit frământările pe care 
le cunoaștem. Contrar Ungariei, Portugalia are o populație omogenă, 
dar și ea și-a construit identitatea națională pe limba vorbită. Dife- 
rența majoră dintre cele două țări rezidă în politica colonială dusă 
de Portugalia și pe care Austro-Ungaria n-a dus-o niciodată. În con- 
secință, dezvoltarea tării a fost neglijată și încetinită, revoluția in- 
dustrială abia a afectat-o. Emigraţia este o caracteristică a societăţii 

portugheze, în vreme ce acest fenomen nu le este propriu maghiari- 
lor din imperiu. Resursele oferite de economia colonială au fost sufi- 
ciente pentru a menţine Portugalia neatinsă de criza din 1929, dar în 
interior nu se întreprinde nimic în direcția modernizării. Comparația 
se dovedește mai pertinentă în plan politic. În Portugalia, monarhia 
a fost abolită în urma insurecției din 1910, când a fost proclamată re- 
publica. După ani de instabilitate politică cronică, în 1926 este insta- 
urată o dictatură militară, urmată, în 1933, de ajungerea la putere a 
lui António de Oliveira Salazar. Împrejurările sunt totuși foarte dife- 
rite de cele care au instaurat regența în Ungaria: țara își păstrează 
integritatea teritorială, nu este invadată și nu este sfâșiată de un 
război civil, cu toate că în ianuarie 1919 se produc anumite tulburări. 
În timpul Primului Război Mondial, Portugalia se alătură Antantei, 
trupele sale luptă în Flandra și în Africa. Sfârșitul războiului nu in- 
fluențează fundamental viața politică portugheză, marcată de corup- 
ție și de frecvente schimbări de guvern. Lovitura de stat de la 26 mai 
1926 vrea să pună capăt dezordinii. Dictatura militară seamănă cu 
ceea ce ar fi putut fi un regim de același tip în Ungaria în 1919. Ideo- 
logia sa are trăsături asemănătoare cu ale altor regimuri europene 
din epocă: Polonia lui Pilsudski, Stândestaat-ul lui Dollfuss și Unga- 
ria lui Horthy. Problema eventualei restabiliri a monarhiei se pune 
pentru o perioadă scurtă de timp, dar moartea în exil a fostului rege 
Manuel II pune capăt dezbaterii. Accederea la putere a lui Salazar 
întărește aceste similitudini, dar personajul ne face să ne gândim la 
alți conducători din anii 1940, ca mareșalul Pétain, Emil Hácha sau 
monseniorul Tiso. 

Salazar (1889-1970) nu este militar. De origine modestă, alege 
calea seminarului înainte de a renunţa pentru a face studii de drept 
și, mai ales, de economie, care devine specialitatea lui. Se impune în 
guvernul de militari ca ministru de finanţe. Această funcţie îi ser- 
vește drept trambulină pentru a accede la putere în 1933. Parcursul 
lui diferă de cel al altor conducători autoritari din anii 1930, în 
schimb ideologia îl apropie de aceștia. Mediul din care provine și 
educaţia religioasă l-au determinat să-și creeze o viziune conserva- 
toare, catolică și naționalistă, care este caracteristica tuturor acestor 
regimuri. Ajuns la putere în haosul provocat de dictatura militară, el 
se prezintă, de asemenea, ca un om providenţial, ale cărui capacități 
vor permite țării să iasă din mizerie. Propaganda lui Doutor insistă 
de altfel asupra acestui aspect al reprezentării sale. Ca și la Horthy, 
se pune accent pe noţiunea de sacrificiu consimţit pentru salvarea 

patriei. Contrar lui Horthy, care a trebuit mai întâi să restaureze 
ordinea, Salazar beneficiază de situația prealabilă creată de milita- 
rii care au instituit structurile polițienești și represive de care se va 
servi pentru a se instala la putere. El acționează ca om politic și re- 
ușește să unească mișcările de dreapta — este mecanismul invers a 
ceea ce s-a produs în Ungaria. Regimul său este cel mai lung de acest 
gen din Europa (1933-1974) pentru că a supraviețuit încă vreo câțiva 
ani după retragerea sa, în 1968, din motive de sănătate, apoi decesu- 
lui său, în 1970. Ne este permis să ne gândim că și Horthy ar fi putut 
dura în același fel, fără a se angaja în război și fără persecuțiile îm- 
potriva evreilor. Constituţia din 1933 consacră Estado Novo, care 
amintește, în anumite privințe, de statul francez al mareșalului 
Pétain. Termenul „nou“ tinde spre ideologia fascistă, care pretinde că 
lucrează pentru instaurarea unei ordini revoluționare și că permite 
oamenilor noi să dea la o parte cadrele vechi. Or, în cazul Portugaliei, 
este vorba, mai ales, de a asigura permanențţa valorilor tradiționale 
ale catolicismului și ale familiei, la care se adaugă naționalismul, 
corporatismul și anticomunismul. În contextul portughez, continua- 
rea expansiunii coloniale și a imperialismului formează o parte im- 
portantă a discursului. Cu regimurile fasciste, Estado Novo are în 
comun omniprezenţța organelor represive, în special poliția politică, 
PIDE (Policia Internacional e de Defesa do Estado), care este, de alt- 
fel, sistematic informată de legaţiile portugheze din străinătate de- 
spre cererile de viză. În plus, se pune accent pe mișcările corporatiste, 
de tineret și paramilitare, care defilează cu brațele ridicate după mo- 
delul salutului fascist italian. Însă instrucţia publică este cu bună 
știință neglijată — invers de ceea ce se petrece în Ungaria cu inițiati- 
vele lui Klebelsberg —, căci se preferă ca populaţia să fie menținută 
în ignoranță. Încadrarea ideologică este completată în 1940 de con- 
cordatul semnat cu Vaticanul. Regimul se orientează în jurul a cinci 
valori: Dumnezeu, autoritate, familie, patrie, muncă. Pluralismul 
politic — așa cum subzistă încă în acel moment în Ungaria, în ciuda 
unor puternice limitări — este necunoscut în Portugalia, unde do- 
mină partidul unic, Uniunea Naţională, condus de Salazar. Parla- 
mentarismul este dușmanul său de moarte, iar Parlamentul este o 
simplă cameră de înregistrare. Regimul portughez și cel al lui Hor- 
thy prezintă caracteristici comune: antiparlamentar, antiliberal și 
antidemocrat. Aceste elemente sunt întărite în timpul Războiului 
Civil din Spania, ce pune la grea încercare regimul lui Salazar, care-i 
susține fără rezerve pe franchiști. Portugalia își declară, de altfel, 

neutralitatea în timpul celui de-al Doilea Război Mondial și nu intră 
în conflict alături de Aliați decât în 1943. Legația portugheză de la 
Budapesta este atunci închisă și nu se va deschide decât după război, 
în cu totul alte circumstanţe. Este adevărat, Portugalia nu a recu- 
noscut guvernul Crucilor cu Săgeţi, dar nici nu a stabilit relaţii di- 
plomatice după război cu republica populară.! Alegerea Portugaliei, 
odată aplanate dificultăţile birocratice și relativa necunoscută repre- 
zentată de ţară, nu poate decât să fie agreată de Horthy, care vede cu 
siguranţă regimul lui Salazar ca pe un mediu propice propriilor idei. 

În cadrul negocierii care a permis sosirea familiei Horthy în Por- 
tugalia, două elemente au jucat cu siguranţă un rol esenţial: angaja- 
rea ţării de partea Aliaților permite legaţiei de la Berna să trateze 
cu autoritățile de ocupaţie americane, care facilitează plecarea fami- 
liei Horthy. Americanii nu au nici un motiv să se opună la emigrarea 
lor în Portugalia. În cursul anului 1948, se definește dimensiunea 
căpătată de conflictul dintre occidentali și sovietici, iar întoarcerea 
lui Horthy în Ungaria este, mai mult ca niciodată, de neconceput. 
Solidaritatea anticomunistă leagă regimul lui Horthy de cel al lui 
Salazar, care nu poate decât să aprobe cererea de azil. Personalități 
ale vieţii politice maghiare refugiate în Germania, în Austria și în 
Elveţia fac, de altfel, același demers și, în cea mai mare parte a cazu- 
rilor, legația portugheză din Berna primește autorizația de a elibera 
vizele. Un grup de șapte foști parlamentari rezidenți în zona de ocupa- 
ție americană din Austria și doi în Elveţia, unii însoțiți de soţii, res- 
pectiv douăsprezece persoane în total, primesc în ianuarie 1948 vize 
care le permit să meargă să se stabilească în Portugalia.? În reali- 
tate, trei dintre ei au găsit, între timp, o altă țară și renunţă la viză. 
Câteva luni mai târziu, o tentativă de a face ca alţi trei foști deputați 
maghiari să beneficieze de aceste vize nu se bucură de succes. Portu- 
galia nu este deci pregătită să-i primească în mod sistematic pe toți 
acești opozanți și consideră probabil că rezidența în Elveţia a acestor 
trei solicitanţi le asigură deja un azil acceptabil. Guvernul portughez 


1. Reprezentanţele diplomatice ale Ungariei în Portugalia sunt definitiv în- 
chise în 1947, iar relaţiile dintre cele două ţări nu sunt reluate decât în 1974. 
Agnes Judit Szilágyi, „Magyarok Brazíliában és Portugáliában, régen és ma“ 
[Maghiarii în Brazilia și în Portugalia, odinioară și astăzi], http://www.publikon. 
hw/application/essay/96_1.pdf. 

a. Scrisoare trimisă de Direcqao Geral do Negócios Económicos e Consulares 
către legația Portugaliei la Berna, 16 ianuarie 1948. Arhivele Legaţiei Portugaliei 
la Berna, dosarul Processo 3/6 Vistos Consulares 1948. 

se arată, în schimb, generos când solicitarea emană de la persoane 
care se pot prevala de relațiile cu Portugalia: unor foști diplomaţi 
maghiari care lucraseră în țară sau erau cunoscuți de legația portu- 
gheză de la Berna li se eliberează fără dificultate vize în cursul ani- 
lor 1947 și 1948. Cererea familiei Horthy prezentată de Nicky se 
înscrie în acest cadru, iar contextul politic face restul. 


Întâmpinaţi la Lisabona de prieteni și diplomați, între care fostul 
consul onorific al Ungariei la Porto, Artúr Bajân!, membrii familiei 
Horthy sunt imediat conduși în stațiunea balneară Estoril, unde lo- 
cuiesc, la început, la Hotel do Parque. Sosirea lor provoacă emoție în 
rândul micii lumi a exilaţilor și primesc, de la început, numeroase 
vizite. Unii dintre aceștia devin relaţii durabile, precum regele Ita- 
liei Umberto II, care, după o scurtă domnie de câteva zile, a părăsit 
Italia, după referendumul prin care s-a instituit republica, în iunie 
1946. Membri ai familiei Habsburg sunt, și ei, refugiați în Portuga- 
lia și intră în relaţie cu Horthy. Arhiducele Franz Joseph și soția sa, 
Anna, instalaţi la Carcavelos, sunt gazde generoase.? Mulțumită lor, 
micul Istvân este înscris la o școală bilingvă anglo-portugheză. Sunt 
apoi maghiarii care vin în pelerinaj la Horthy, aristocrați și foste 
personalități ale regimului. Toţi creează în jurul familiei o rețea al 
cărei rost este nu numai de a întreține relaţii cu ceilalți și de a rupe 
izolarea, dar și de a procura un ajutor material. Ilona arată aceeași 
lipsă de apetenţă pentru muncă și preferă de departe distracțiile și 
viața mondenă. Se angajează ca infirmieră la Ordinul Servitelor de 
la Fatima’, dar temporar și nu găsește un serviciu veritabil, care ori- 
cum nu i-ar fi permis să întrețină toată familia. Ea dă puține detalii 
în Memoriile sale asupra aspectului financiar al vieţii la Estoril. Gra- 
ție Madeleinei Apponyi, care pleacă din nou în Statele Unite ale Ame- 
ricii, fondurile adunate de Montgomery vor putea să fie transferate. 
Fostul ambasador a creat, în acest scop, o fundaţie la care au contri- 
buit, în afară de el, maghiari precum industriașii Ferenc Chorin și 


1. János Săringer, „A Horthy család Portugáliában (1948-1957) [Familia 
Horthy în Portugalia (1948—1957)], în Kutatási közlemények II. Magyarország és 
a hispăn világ, Hispánia, Szeged, 2000, pp. 68-69. 

a. Arhiducele Joseph Franz (1895-1957) este fiul arhiducelui Joseph, care 
face parte din ramura palatină. El s-a căsătorit cu Anna de Saxa în 1924. 

3. Sanctuarul a devenit un element important al mesajului emis de regimul 
Salazar și de care el se servește pentru a controla îndeaproape Biserica. Ilona nu 
a perceput nimic din toate acestea. 

Jenő Weiss, ca și László Pâthy, fost consul al Ungariei la Alexandria. 
Papa Pius XII s-a arătat, și el, generos.! O inițiativă asemănătoare 
celei a lui Montgomery este luată în Marea Britanie, iar roadele 
acesteia sunt oferite familiei Horthy la începutul anului 1952. 

Familia Horthy poate astfel să se gândească să caute o locuinţă. 
În martie 1949, ea părăsește hotelul pentru o casă mică, „vila Ra- 
muntch6“, care a fost aleasă pentru chiria modică. Într-adevăr, sosi- 
rea la Estoril a numeroși exilați cu avere a făcut ca preţurile să crească 
foarte mult. Casa nu dispune de nici o dotare, iar familia Horthy pri- 
mește donaţii de la anturajul său pentru a completa mobilierul? În 
schimb, servitorii sunt destul de accesibili și este găsită rapid o bucă- 
tăreasă portugheză analfabetă, care trebuie învățată să gătească fe- 
luri de mâncare ungurești! 

Horthy este de-acum un om bătrân, care nu mai are nici o semni- 
ficație politică. Deocamdată, se bucură că se află pe țărmul oceanu- 
lui și petrece multe ore observând vapoarele. Își reia activităţile fizice 
neglijate de la plecarea de la Budapesta și începe din nou să înoate: 
înoată în fiecare dimineaţă. Îşi petrece restul zilei răspunzând nu- 
meroaselor scrisori pe care i le trimit foștii militari maghiari, și ei 
emigranți în majoritate în Austria, în Germania și în Elveţia. Casa 
se află aproape de cazinoul din Estoril, care dispune de o sală de ci- 
nematograf, pe care familia o frecventează cu regularitate. La cine- 
matograf îl întâlnește Horthy pe regele Carol II al României, în exil 
de la începutul anilor 1940, care locuiește în apropiere, împreună cu 
Magda Lupescu. Datorită Madeleinei Apponyi, familia Horthy se 
poate muta, la sfârșitul anului 1949, într-o vilă mai confortabilă, si- 
tuată în cartierul Santa Margarida. Sănătatea Magdei s-a ameliorat 
mult de la sosirea în Portugalia, iar clima pare să-i priască efectiv. 
Nicky se află tot la Rio, unde reprezintă Comitetul Naţional Ma- 
ghiar și este copreședinte al Asociaţiei Sportive Naţionale Maghiare 
(Magyar Nemzeti Sportszăvetseg).3 Vine să-și vadă familia în Portu- 
galia la începutul anului 1950 și se duce și în Elveţia, la fosta soție 
şi la fiicele lui. Problemele de sănătate și disensiunile din sânul co- 
mitetului îi îngreunează munca și, până la urmă, demisionează din 
post în 1955. Vine să se stabilească în Portugalia la părinții lui. Se 


1. Péter Gosztonyi, A kormányzó Horthy Miklós és az emigráció [Regentul 
Miklós Horthy şi emigrația], Százszorszép, Budapest, 1992, p. 148. 

2. Edelsheim Gyulai, Becsület és kötelesség, ed. cit. vol. 2, p. 153. 

3. Szilágyi, Sáringer, I/i. Horthy Miklós, a kormanyzo kisebbik fia, ed. cit., p. 163. 

recăsătorește la 22 decembrie 1956, cu Helen Margot Lindsay-Lewis, 
zisă Hema. Încetează de atunci orice activitate politică sau asociativă. 

Familia Horthy se mută pentru a treia și ultima oară în vara 
anului 1950: totuși, rămân toţi la Estoril și locuiesc de acum în Casa 
San Jose, pe strada Melo e Sousa, la doi pași de cazinou și de gră- 
dină. Marea este la capătul străzii. Au păstrat bucătăreasa și au 
angajat și o cameristă. Ila, bona lui Istvân, a devenit un membru al 
familiei, cu toate că băiatul nu mai are nevoie de ea. La începerea 
școlii, în 1952, el părăsește familia și se duce să-și continue studiile 
la Gordonstoun, în Scoţia. Prietenii familiei i-au oferit această oca- 
zie. Plecarea fiului său îi permite Ilonei să se gândească la viitorul ei. 
Relaţia cu ofițerul englez Guy Bowden, atașat militar al Ambasadei 
Marii Britanii la Lisabona, pe care l-a întâlnit în 1951, se termină cu 
o căsătorie celebrată la Londra, la 8 iulie 1954. Sunt amândoi vă- 
duvi: ea îl anunţă în primăvara 1953 pe Horthy că se gândește să se 
recăsătorească și se teme de reacția acestuia, căci așa ar fi părăsit 
casa, iar socrii săi ar fi rămas singuri. Însă Horthy îi spune: „Cel 
care va fi soțul tău va fi și fiul meu“.! 


Contactele cu portughezii sunt, la început, limitate. Pentru femei, 
este vorba de servitori și biserică: Magda și Ilona asistă la slujbă în 
capela salezienilor din Estoril. Autorităţile portugheze se mărginesc 
să reînnoiască vizele de sejur membrilor familiei, care beneficiază de 
statutul de diplomaţi. Horthy refuză sistematic să se amestece în 
politică și declină toate invitațiile de a prelua conducerea organiza- 
ției emigranților sau a foștilor militari maghiari. A fost deja solicitat, 
în acest sens, în timpul șederii în Germania. În iunie 1948, a primit 
vizita generalului András Zâk6 în numele Comunității Camarade- 
rești a Combatanțţilor Maghiari (Magyar Harcosok Bajtársi Közös- 
sége). Acesta a venit oficial să-l felicite la împlinirea a optzeci de ani, 
dar, în realitate, să-l informeze despre înființarea iminentă a asocia- 
ției, al cărei scop era să-i adune pe maghiarii hotărâți să se ducă să 
lupte pentru eliberarea ţării. Animatorii acestei organizaţii ar fi do- 
rit evident să pună în fruntea lor cel puţin numele fostului regent.? 
Horthy refuză orice angajament în cercurile emigrației și a fortiori în 
vederea unei acțiuni armate. Îi repugnă, în plus, să se pună într-o 
poziție dificilă față de autoritățile americane de ocupaţie, al căror 


1. Edelsheim Gyulai, Becsület és kötelesség, ed. cit., vol. 2, p. 198. 
2. Gosztonyi, A kormányzó Horthy Miklos és az emigráció, ed. cit., p. 145. 

acord este necesar proiectului său de emigrare. Se mărginește să co- 
respondeze într-o manieră strict privată și individuală cu reprezen- 
tanţii maghiarilor exilați. De acum înainte, fiul său își asumă un rol 
pe lângă asociaţiile de emigranți, dar fără a se angaja direct într-o 
acțiune politică, lucru pe care i-l reproșează conducătorii comitetului. 

În epilogul Memoriilor sale, Horthy revine asupra catastrofei care 
a fost, după părerea lui, destrămarea Imperiului Austro-Ungar. El 
regretă că, între cele două războaie mondiale, n-a putut fi reconstituit 
spaţiul danubian (Donauraum), pentru a păstra unitatea țărilor care 
formaseră fosta monarhie. Cu iluzia retrospectivei, el revine asupra 
proiectului federalist elaborat de Carol [IV] în 1918 și consideră că ar 
fi trebuit să-l ducă la bun sfârșit. Nu precizează, în această privință, 
că principalul obstacol în realizarea acestuia a fost Ungaria. Reluând 
anumite teorii care circulau în epocă, el spune că baza federalizării 
monarhiei ar fi trebuit să fie autonomiai, fără a preciza dacă vorbește 
despre teritorii sau despre popoare, iar aceasta este problema. El 
evocă modelul Confederaţiei Elveţiene, pe care contele Bethlen voia 
să-l aplice în Transilvania, și pe care ungurii îl dădeau adesea ca 
exemplu. În fine — şi acesta este, fără îndoială, elementul cel mai in- 
teresant —, Horthy pare să dorească întoarcerea Habsburgilor, pentru 
a remedia diviziunea ivită în urma celui de-al Doilea Război Mondial. 
ÎI evocă, fără a-l numi, pe „moștenitorul legitim“ al dinastiei de Habs- 
burg, ceea ce poate surprinde dacă ne amintim de atitudinea sa față 
de Carol [IV], în 1921. Or, Horthy l-a întâlnit pe moștenitorul în ches- 
tiune, arhiducele Otto, în mai 1950. Întrevederea a avut loc în urma 
unei luări de contact desfășurate în timp ce Horthy se afla încă în 
Germania. Atunci se făcuse următoarea sugestie: cei doi să-și scrie, 
iar Horthy a redactat în august 1948 o scrisoare rămasă fără răspuns. 
Otto i-a răspuns abia în ianuarie 1949, și schimbul de scrisori s-a oprit 
aici. Apoi, arhiducele a venit în vizită în Portugalia, locuind la mar- 
chizul José Saldhana da Gama. O întâlnire este aranjată de un inter- 
mediar, Tibor Bartheldy, care se duce la Horthy pentru a-l invita la o 
întrevedere cu Otto. Ilona l-a condus pe socrul său la arhiduce la 
22 mai 1951: ea n-a asistat la conversație, care a durat cincizeci de 
minute. Când a ieșit, Horthy părea mulțumit și i-a spus numai că Otto 
vorbește foarte bine limba maghiară; deducem deci că întrevederea 


1. Horthy, Ein Leben für Ungarn, ed. cit., p. 318 (versiunea maghiară, Emlék- 
irataim, ed. cit., p. 344). În versiunea franceză, Mémoires de Lamiral Horthy, ed. 
cit., p. 285. 

s-a derulat, cel puţin parţial, în această limbă. Arhiducele promite 
să-i întoarcă vizita cu ocazia viitorului său sejur, care are loc abia la 
15 aprilie 1953, puţin înainte de prânz. Cei doi bărbaţi se întreţin în 
privat în sufragerie, în timp ce femeile și însoțitorul lui Otto rămân 
la etaj. Toţi beau apoi cafea. În timp ce se despărţea de vizitatorul 
său, Horthy face următoarea reflecţie: „Cât de dificil a fost probabil 
pentru el“. Otto ţine a doua zi la Geographic Society o conferință de- 
spre problemele de securitate în Europa, la care asistă și membrii 
familiei Horthy, care sunt invitaţi două zile mai târziu la un cocktail 
oferit de marchizul Saldhana da Gama în onoarea arhiducelui. 
Această ocazie mondenă reunește toate personalităţile din lumea exi- 
laţilor, începând cu arhiducele Joseph Franz și soția sa, și numeroși 
maghiari. Anumiți observatori văd în această întâlnire o indicație 
conform căreia Horthy ar fi fost gata să se angajeze în fruntea emi- 
granţilor maghiari, dar ei își iau dorințele drept realitate. Toate aceste 
evenimente n-au nici o semnificaţie politică. La fel, invitaţiile primite 
în timpul întâlnirii NATO la nivel înalt, care are loc la Lisabona, în 
februarie 1952, în parte la inițiativa lui Guy Bowden, sunt pure eve- 
nimente mondene. Fostul regent se duce totuși și ne putem imagina 
că a fost interesant pentru unii participanţi să fie în preajma amira- 
lului și a fostului regent, dar nu trebuie să vedem aici nici un mesaj 
politic. Cât despre Horthy, el a fost cu siguranţă flatat de aceste semne 
de atenție și de interes pentru persoana sa. 

Se pare că regimul portughez s-a preocupat puţin de viața fami- 
liei Horthy. Se știa că fostul regent nu are intenţia de a se amesteca 
în politica internă și încă și mai puțin de a acționa alături de emi- 
granţți. Familia nu îi frecventează pe conducătorii portughezi și se 
limitează la o sociabilitate mondenă, fără semnificație politică. Sunt 
complet inofensivi și nu întreprind nici o activitate potenţial pericu- 
Joasă. În contextul Războiului Rece, mai degrabă evenimentele care 
au loc în Ungaria atrag atenţia puterii. Lumea se emoționează astfel 
când află despre procesul și detenţia cardinalului Mindszenty, în 
1949. Cea mai mare parte a documentelor de arhivă referitoare la 
Ungaria se raportează la Revoluţia din 1956. Trec mai bine de trei 
ani înainte ca să aibă loc o întâlnire între Horthy și Salazar. Fostul 
consul Artúr Baján îl însoțește la șeful statului: întrevederea are loc 
la 11 mai 1952, la prânz, și durează o jumătate de oră. Menţiunea pe 
care Salazar o face în jurnalul său este foarte succintă.! Au vorbit, 


1. Arquivo Nacional da Torre do Tombo. Arquivo Salazar 1908-1974. Diário 
1° vol. 1952 PT/TT/AOS/1/39. 

mai ales, despre Ungaria. Horthy i-a spus nurorii sale că l-a găsit pe 
Salazar simpatic, amabil și convins că face numai bine țării sale. 
Salazar a intrat efectiv într-o fază a politicii sale în general simboli- 
zată prin deviza: „Cu mândrie, singuri“. Portugalia se izolează și tre- 
buie să facă față creșterii revendicărilor de independență din domeniul 
său colonial, care culminează în anii 1960 și sfârșește prin a mina 
sistemul. În interior, contestaţia vine de la tinerii tehnocraţi, care 
cer liberalizarea regimului și modernizarea țării. Portugalia conti- 
nuă să fie slăbită din cauza migraţiei locuitorilor. Regimul nu știe să 
se adapteze la provocările contemporane. Cei doi bărbaţi nu se vor 
revedea. O audienţă solicitată la câteva zile după declanșarea Revo- 
luţiei maghiare se pare că n-a fost acordată. 


În timpul acestor primi ani de exil în Portugalia, Horthy a continuat 
să-și scrie memoriile. A scris simultan versiunea germană și versiu- 
nea maghiară, care sunt efectiv identice. Ilona bate la mașină ma- 
nuscrisul și ajută la traducere și la formulare. Termină munca în 
cursul primăverii 1952. Pare imposibil ca lucrarea să apară în versi- 
unea maghiară, dată fiind situația din Ungaria, ca și din cauza dis- 
persării geografice a emigrației. Manuscrisul original este considerat 
cel redactat în limba germană și Memoriile sunt traduse ulterior 
plecând de la această versiune. Un prim contact e stabilit cu editura 
germană Athenaeum. Unul dintre reprezentanții acesteia, Egon 
Heymann, se află în mod oportun la Lisabona, pentru a asista la 
summitul NATO, și astfel proiectul poate fi concretizat. Ediţia este 
gata la sfârșitul anului, sunt tipărite 5ooo de exemplare, dar nu vor 
fi reeditate, lucru regretat amar de Ilona, căci Horthy ar fi primit 
atunci drepturi de autor, dar n-a fost cazul.! Drepturile de traducere 
fiind rezervate de Athenaeum, traducerile succesive nu au adus în 
mod vizibil nici un ban regentului sau familiei sale. Italienii, apoi 
olandezii, sunt primii care se interesează de carte: Editura Corso din 
Italia realizează o traducere considerată slabă de Ilona, care n-a fost 
posibil să fie corectată, căci editura a dat faliment puţin timp după 
aceea. În Olanda, se ocupă prestigioasa Enschede en Zonen, pentru 
că ea este prezentă în Portugalia, unde firma imprimă bancnotele. 
În mod logic, traducerea în limba engleză intervine rapid, graţie le- 
găturilor familiei cu Marea Britanie și importanţei pe care Horthy o 
acordă acesteia. Contactul cu firma londoneză Hutchinson & Co. este 
asigurat de olandezi, iar pentru piața americană Editura Robert 


1. Edelaheim Gyulai, Becsület és kötelesség, ed. cit. vol. 3, p. 191. 

Speller & Sons achiziţionează traducerea engleză. În aceste două ca- 
zuri, drepturile de autor sunt plătite. Ulterior, spaniolii, cu Editorial 
AHR, apoi finlandezii, cu Otava, se interesează de Horthy. În ceea 
ce-i privește pe francezi, drepturile de traducere le obține Hachette.! 
Ilona s-a dus la Paris și s-a întâlnit cu directorul, Henri Bernard. Edi- 
ţia franceză apare în 1954, numele traducătorului sau al traducătoa- 
rei nu este cunoscut, dar stilul nu este deloc remarcabil și anumite 
formulări sunt stângace. I s-a cerut lui Horthy să redacteze o prefață 
pentru cititori, ceea ce a și făcut, probabil direct în limba franceză. 
Merită să fie citată: 


Sunt recunoscător Editurii Hachette pentru că prezintă publicului francez 
traducerea Memoriilor mele. Aceste pagini, care rezumă un sfert de secol de 
istorie a Ungariei, îl vor face pe cititorul francez, sper, să înțeleagă mai bine 
destinul tragic al ţării mele. 

Cei douăzeci și cinci de ani ai regenței mele au fost marcați mai întâi de 
incidentele luptei duse pentru revizuirea unui tratat a cărui injustețe a fost 
recunoscută chiar de autorii lui și ale cărui grave erori Istoria le-a demon- 
strat din plin. Repararea parțială a nedreptățţilor suferite ne-a fost adusă, în 
1940, prin victoria tranzitorie a forțelor care curând aveau să devină, chiar 
ele, o amenințare mortală pentru independenţa noastră. De aici, situaţia 
noastră tragică. Lupta împotriva acestui nou pericol, împotriva voinţei de 
expansiune și de cucerire a național-socialismului german a ocupat ultimii 
ani ai regenței mele. 

Ungaria nu a încetat să compătimească și să-și manifeste în această pe- 
rioadă dramatică simpatia pentru Franţa în suferință. Am oferit ospitalitate 
mai multor mii de prizonieri de război francezi evadați din lagărele germane, 
riscând să provocăm nemulțumirea, protestele, respectiv intervenţia puter- 
nicului nostru vecin. Țara noastră a rămas larg deschisă influențelor cultu- 
rale franceze în mijlocul unei lumi supuse unei germanizări forțate. Căci 
afinitatea dintre Franţa și Ungaria este un fapt legat de o tradiție de mai 
multe ori seculară. 

În cele din urmă, Ungaria a căzut sub ocupaţia germană, și-a pierdut 
independența, șeful statului — autorul acestor rânduri — a fost deportat, iar 
puterea a trecut în mâinile uzurpatorilor aflaţi în solda Germaniei hitleriste. 

După înfrângerea armatei germane, cuceritorii ruși au pus stăpânire pe 
țară. Ei se străduiesc să o pună în serviciul imperialismului comunist sovie- 
tic prin toate mijloacele de care dispun, mijloace puternice, puse în practică 
într-o atmosferă de teroare implacabilă. 

Îmi doresc ca Memoriile mele să poată contribui la cunoașterea de către 
cititor a adevăratei drame maghiare și a luptei duse de Ungaria strivită de 
masele slave și germane. 

Poate că acestea vor permite rectificarea anumitor opinii nedrepte referi- 
toare la rolul jucat de Ungaria în cursul acestor ani furtunoși ai istoriei con- 
temporane. 


1. Ibid., p. 192. 

Pentru publicarea în limba maghiară, este evident că trebuie să fie 
căutat un editor dispus să distribuie cartea în lumea întreagă, pentru 
a-i influența pe emigranţi acolo unde se află. Versiunea maghiară 
este revăzută de un prieten, avocat, fost parlamentar și ministru, Ti- 
bor Zsitvay, care trăiește în Elveţia. Cartea apare în 1953 la Buenos 
Aires grație contelui Endre Széchenyi, care are acolo o mică editură. 
Este ulterior republicată în 1974 la Toronto. Numai versiunea ma- 
ghiară a fost, de fapt, reeditată înainte de a fi publicată în Ungaria în 
1990 de Editura Európa într-o colecţie istorică dedicată scrierilor din 
emigrație și botezată elocvent „Extra Hungariam“. Ea este însoțită de 
note și de un aparat critic redactate de istoricul Peter Sipos. 


Toți observatorii consideră că Horthy pare să se bucure de o sănătate 
excepțională. El duce o viață desigur retrasă, dar agrementată de 
evenimente mondene, care pot fi solicitante la vârsta lui. Ultimele 
fotografii arată, cu toate acestea, un om slăbit și marcat. Magda, care 
este totuși cu unsprezece ani mai tânără, pare la fel de îmbătrânită 
și, de altfel, ea este cel mai des bolnavă. Cuplul sărbătorește nunta de 
aur în iulie 1951 în capela salezienilor din Estoril, în prezenţa regelui 
Italiei și a arhiducilor de Habsburg.! Aceiași invitați sunt prezenţi la 
fiecare aniversare; membrii familiei Horthy primesc și fac vizite. Se 
plimbă în grădina din apropiere, continuă să joace bridge și să facă 
pasienţe. Casa este mai calmă de la plecarea lui István, apoi a Ilonei, 
care se duce să locuiască la Londra cu soțul ei și o ia și pe Ila. În no- 
iembrie 1953, le este anunţat decesul lui Jens, fratele mai mic al lui 
Horthy, în vârstă de șaptezeci și șase de ani, care trăia în Elveţia. 
Cea de-a optzeci și șasea aniversare a lui Horthy, în 1954, este, de 
asemenea, ocazia un mare cocktail organizat la Casa San José, la 
care asistă o mulțime de maghiari și invitații obișnuiți. Fostul regent 
face, chiar în vara lui 1955, ultima călătorie în străinătate — și prima 
de la sosirea în Portugalia — în compania soţiei. Se duc în Marea 
Britanie, pentru a-i face o vizită Ilonei şi nepotului.? În timpul aces- 
tui sejur, Horthy are ocazia să primească anumite cunoștințe și să se 
întâlnească cu maghiarii emigranţi. Ilona, care petrece o parte a lu- 
nii august 1956 la Estoril cu fiul ei, vorbește despre sănătatea încă 
excelentă a socrului său: acesta înoată în fiecare zi cu István în ocean.* 


1. Ibid., p. 181. 
2. Ibid., p. 232. 
3. Ibid., p. 249. 


366  EXILATUL 1944-1957 


Nu suferă de nici o maladie cronică și, în afară de câteva neplăceri 
pasagere, nu a fost niciodată serios bolnav. Toate aceste menţiuni, 
emanând de la nora sa, ca și de la observatori ocazionali, sunt fă- 
cute retrospectiv și au drept scop să acrediteze teza conform căreia 
șocul emoțional provocat de Revoluţia din 1956 a precipitat decesul 
lui Horthy. 


După o primă perioadă de reforme consecutive morţii lui Stalin în 
1953, regimul ungar se înăsprește din nou în 1955. Experienţa refor- 
mistă a fost incarnată de președintele Consiliului de Miniștri Imre 
Nagy; ea a permis demantelarea lagărelor de detenţie și întoarcerea 
la o gestiune economică mai echilibrată. Colectivizarea agriculturii 
s-a încheiat și aprovizionarea s-a ameliorat. În general, Ungaria res- 
piră mai bine în acești doi ani. Întoarcerea la doctrina stalinistă este, 
în parte, dictată de situaţia internațională: RFG intră în NATO la 
sfârșitul anului 1954, trupele sovietice trebuie să se retragă din Aus- 
tria după semnarea Tratatului de Stat, la 15 mai 1955. Durii puterii 
sovietice revin în forță după eliminarea lui Malenkov, în februarie 
1955. În Ungaria, această evoluţie se traduce prin plecarea lui Nagy 
și întoarcerea în prim-plan a staliniștilor, în persoana lui Mâtyâs 
Rákosi. Această revenire este totuși de scurtă durată, pentru că, în 
februarie 1956, Raportul Hrușciov denunță crimele și aberaţiile sta- 
linismului. Unda de șoc care parcurge blocul comunist afectează mai 
ales Polonia și Ungaria, unde contestările câștigă teren. Un grup de 
58 de scriitor celebri, toți membri de partid, remite Comitetului Cen- 
tral un memorandum care denunţă arbitrarul de care a făcut dovadă 
puterea în viața literară și artistică. Asociaţii profesionale, precum 
cea a scriitorilor, a ziariştilor, a artiștilor, anumite reviste, devin tot 
mai critice. Cercul Petőfi, care provine din Tineretul Comunist, fon- 
dat în primăvara anului 1955, îi grupează pe tinerii intelectuali și 
trimite în mod irezistibil, prin nume, compoziție și obiective, la Cer- 
cul de Opoziţie care s-a aflat la originea Revoluției de la 1848. Un pa- 
rametru important al nemulțumirii rezidă în opinia larg răspândită 
în Ungaria că sentimentul național a fost batjocorit. Revoltaţii mâ- 
râie împotriva aservirii față de puterea sovietică. Două evenimente vor 
precipita lucrurile și vor readuce numele lui Nagy în prim-plan. Mai 
întâi, eliberarea din funcție a lui Râkosi, intervenită în iulie 1956, în 
urma presiunilor sovieticilor și, mai ales, ale lui Anastas Mikoian, 
trimis la Budapesta în acest sced. Eliminarea lui Râkosi produce un 
şoc în opinia publică şi chiar în cadrul aparatului de partid. În ace- 

lași timp, foști deținuți sunt reintegrați, între care János Kádár. 
Această liberalizare nu e însă completă, căci lipsește un om nou care 
s-o poată incarna. Ernő Gerő este cel ales pentru a prelua conduce- 
rea partidului, dar el aparţine vechii gărzi staliniste și numirea sa e 
prost primită. Al doilea eveniment este reprezentat de funeraliile 
oficiale ale lui László Rajk, victima marelui proces din 1949, care se 
desfășoară la 6 octombrie 1956.! Cortegiul este urmat de o mulțime 
de 150000 — 300000 de persoane. În paralel, Polonia cunoaște și ea o 
evoluţie a regimului într-un sens mai liberal. În pofida amenințării 
ingerinţei sovietice, Partidul Muncitoresc Unit Polonez îl aduce la 
putere pe Wladistaw Gomułka, comunist „reformist“, însărcinat să 
restabilească încrederea populaţiei. În vâltoarea acestor schimbări, 
la începutul anului universitar din septembrie 1956, studenții facul- 
tăților din capitală formulează un program de revendicări care 
amintește de cel al Cercului de Opoziţie din 1848. Susţinuţi de inte- 
lectuali, ei cheamă la o manifestaţie la 23 octombrie 1956. Un corte- 
giu de 250000-300000 de persoane defilează la Budapesta în liniște, 
lozincile cer o soluție „poloneză“ și întoarcerea lui Imre Nagy. La 
sfârșitul zilei, manifestanţii speră la un gest din partea autorităților, 
însă Gerő ţine un discurs dogmatic lipsit de orice deschidere. În timpul 
nopții, încep înfruntările, mai ales în faţa clădirii radioului, unde 
tinerii încercaseră să pătrundă pentru a-și face auzite propunerile. 
Poliția politică trage în manifestanți și unii dintre agenţii săi sunt 
linșaţi de mulțime. A doua zi, guvernul face apel la sovietici, cerând 
încercuirea capitalei cu blindate, și-i solicită lui Imre Nagy să preia 
conducerea Consiliului de Miniștri. Începând din acest moment, cele 
două tabere se înfruntă: națiunea se ridică împotriva ocupației so- 
vietice și a reprezentanților săi maghiari. Este vorba deci, așa cum o 
spune atunci Raymond Aron, de o „insurecție națională“, dar, în ace- 
lași timp, „antitotalitară“. 

Veștile despre insurecție au parvenit imediat în Portugalia, în 
pofida întreruperii comunicaţiilor telefonice cu Budapesta. Horthy 
și soția sunt atunci singuri acasă la Estoril, dar li se alătură curând 
Nicky, care rămâne cu ei în timpul acestor momente tensionate. Ilona 
a plecat la Londra. Comunică în fiecare zi și își împărtășesc rarele 
informaţii pe care le obțin. Horthy speră la o reacție a Occidentului 


1. Data amintește de moartea prim-ministrului Lajos Batthyâny, executat de 
austrieci în 1849. Simbolul este clar pentru populaţie şi vine să completeze an- 
samblul de trimiteri la 1848. 

și, în timpul acestei așteptări, cere o audienţă la Salazar. Le scrie, de 
asemenea, președintelui american Eisenhower și miniștrilor de ex- 
terne britanic, Anthony Eden, și francez, Guy Mollet, ca și secreta- 
rului general ONU, Dag Hammarskjöld. Ilona caută să-i mobilizeze 
pe englezi pentru a veni în ajutorul — cel puţin spiritual — maghiari- 
lor, însă elanul de solidaritate adevărată nu începe decât după a 
doua intervenţie sovietică, de la 4 noiembrie. Deocamdată, revoluția 
pare victorioasă: în discursul radiodifuzat în seara de 24 octombrie, 
Nagy cere întoarcerea la calm, promițând retragerea trupelor sovie- 
tice și impunitate pentru insurgenți. De asemenea, el anunţă relua- 
rea procesului de reforme. Dar Nagy este încă ostatic al partidului, 
care așteaptă de la el — singurul conducător ascultat de popor — ca 
totul să reintre în ordine. Sperând să ajungă la un compromis între 
aspiraţiile ţării, pe care le consideră legitime, și partid, este prins în 
capcană, fără a reuși să asume conducerea unuia sau al altuia în 
timpul acestor zile. 

Într-o scrisoare adresată socrului său, Ilona scrie că Ungaria are 
nevoie de un om providențţial, așa cum a fost Horthy în 1919. Dacă 
acestei comparații îi lipsește cu siguranţă validitatea, evocarea sa 
este interesantă, căci armata se întoarce efectiv împotriva puterii și 
joacă un rol capital în revoluţie. Însă ea este însufieţită de un elan 
popular care n-a existat în 1919. Multă vreme indecis, Nagy ia, în 
fine, decizia care va face ca revoluţia să basculeze: la 28 octombrie, 
el părăsește sediul partidului pentru a se instala la Parlament, de 
unde anunţă o serie de reforme. În același timp, Gerő este înlocuit cu 
Kâdâr în fruntea partidului la 25 octombrie, după vizita-fulger la 
Budapesta a conducătorilor sovietici Mikoian și Suslov. Din acel mo- 
ment, trupele sovietice se retrag, luptele încetează, poliția politică 
este desființată, iar Nagy formează, la 30 octombrie, un guvern de 
coaliție pluripartit, care este, în cele din urmă, recompus la 3 noiem- 
brie pe baza celui din anii 1945-1948 și care este alcătuit din trei 
comuniști și opt membri ai altor formaţiuni politice. 

Înlocuindu-l pe Gerő cu Kádár, sovieticii s-au debarasat de un 
obstacol important în ipoteza rezolvării situației printr-un anumit 
număr de concesiuni consimțite de Nagy. Se pare că în acest mo- 
ment Kremlinul ar fi privilegiat o soluție politică, nu militară. Or, se 
ştie acum că hotărâse să intervină militar de la 30 octombrie. 

Sovieticii continuă totuși să joace jocul negocierii și trimișii lor, 
Mikoian și Suslov, se întâlnesc cu membrii guvernului maghiar la 30 
și 31 octombrie. În discursul său de la radio din 31 octombrie, Nagy 

vorbește despre cele trei puncte esenţiale ale schimbărilor pe care 
sovieticii le-au admis în principiu: formarea unui cabinet pluripartit, 
anunțarea oficială a retragerii trupelor sovietice din ţară și, în fine, 
voința de a rezilia obligaţiile Ungariei în cadrul Tratatului de la Var- 
șovia. El anunţă că sunt în curs negocieri pentru retragerea Unga- 
riei din Tratatul de la Varșovia și proclamarea neutralității sale. Dar, 
în aceeași seară, se află că noi trupe au intrat în țară. Kádár este ră- 
pit de sovietici și reapare câteva zile mai târziu, pentru a relua lu- 
crurile în mâini. Începând din 4 noiembrie, luptele se dezlănțuie 
între insurgenți — simpli cetățeni, armată, consiliile muncitorești și 
consiliile naţionale — și trupele sovietice. Refugiați la Ambasada Iu- 
goslaviei, Nagy și cea mai mare parte a miniștrilor sunt predați URSS 
de Tito și duși în România, de unde sunt ulterior repatriați în Unga- 
ria. Imre Nagy și ceilalți acuzaţi sunt executaţi, după un simulacru 
de proces, la 16 iunie 1958. Aproape 200 de alte persoane sunt exe- 
cutate. Luptele din iarna 1956 au făcut aproximativ 2800 de morți și 
15000 de răniți. Aproape 200000 de maghiari au trecut frontiera 
austriacă pentru a se refugia în Occident. 

E sigur că brutalitatea evenimentelor l-a tulburat pe Horthy. Prin- 
tre numeroasele manifestări de solidaritate față de Ungaria sau de 
ostilitate față de regimul comunist și de intervenţia sovietică, unele 
au loc la Lisabona.! La familia Horthy, atmosfera este efervescentă, 
fostul regent este tot timpul sunat la telefon și maghiarii îl vizi- 
tează?, toți cred în sfârşitul dictaturii comuniste. Toţi se entuzias- 
mează la anunţarea eliberării cardinalului Mindszenty, pe care un 
detașament al armatei îl caută în reședința sa supravegheată. Expe- 
diția din Suez determină pierderea speranţelor într-o reacție occi- 
dentală. Adunarea Generală a ONU este desigur pusă în temă, dar 
orice inițiativă este de la început blocată de vetoul sovietic și chinez. 
Radioul maghiar prezintă de acum „evenimentele“ ca pe o tentativă 
a fasciștilor aflați în solda lui Horthy de a destabiliza Ungaria. 

Legenda familială îl prezintă pe Horthy ca totalmente descurajat 
după 4 noiembrie: Magda afirmă că de atunci a încetat să mai asculte 
radioul, nu mai citește ziarele, ceea ce familia aprobă, căci ar fi fost 
foarte tulburat. Se îmbolnăvește la 20 noiembrie, are febră și începe 


1. Arhivele naţionale ale Portugaliei. Arquivo Salazar, Presidencia do conse- 
lho AOS/CO/PC-46. Manifestaţii împotriva intervenţiei sovietice în Ungaria 
(1956-1958). 

2. Edelsheim Gyulai, Becsület és kötelesség, ed. cit., vol. 2, p. 243. 

să tușească. Medicul maghiar care îl consultă, Lajos Pap, reușește la 
început să-l pună pe picioare. Această vindecare îi permite lui Nicky 
să plece, pentru a se căsători cu Hema de Croy în Scoţia. Ilona și soțul 
ei profită, ca să se ducă la Viena, pentru a veni în ajutorul unor mem- 
bri ai familiei și a se interesa de soarta altor cunoștințe. La întoarce- 
rea în Portugalia la începutul lunii ianuarie 1957, Ilona constată că 
socrul său pare a fi sănătos, dar deprimat, continuă să nu se infor- 
meze despre revoluţie. El, care era întotdeauna foarte vioi, arată 
semne evidente de oboseală la cea mai mică deplasare, însă exame- 
nele medicale nu indică nici o problemă majoră. Ilona decide să ră- 
mână ca să se ocupe de el, iar Nicky este, și el, prezent, în compania 
soției sale. Fără a suferi de vreo patologie particulară, Horthy este 
slăbit și cu siguranță sătul de viaţă. Înăbușirea revoluţiei a ucis spe- 
ranța sa în căderea comunismului, o ideologie pe care o condamnă și 
pe care a combătut-o toată viața sa. Fără îndoială că a fost dezolat să 
vadă încă o dată ţara pradă violenţei. Au urmat două săptămâni de 
boală. Horthy nu se mai ridică din pat și este pe zi ce trece mai slăbit, 
îi este tot mai greu să respire. Doarme puțin, are un somn agitat și se 
trezește des declarând: „Trebuie să ne întoarcem acasă“ sau „Să ne 
grăbim, trăsura așteaptă“. La 4 februarie, are temperatură foarte 
mare, i se pune o mască de oxigen și pierde noțiunea situaţiei în care 
se află, acum disperată. Își revine pe 8: deplin conștient, vorbeşte cu 
cei din jurul șău și petrece o noapte calmă. Își dă ultima suflare în 
dimineața de g februarie 1957, în prezența Ilonei, a soțului său și a 
medicului portughez Loureir6. După-amiază, toate personalitățile 
prezente în Portugalia vin să se încline în fața defunctului: regele 
Italiei, Habsburgii și numeroși maghiari. 

Îmbrăcat în uniforma de amiral împodobită cu toate decoraţiile 
primite, Horthy este înmormântat la 11 februarie 1957 în cimitirul 
britanic din Lisabona. Funeraliile sunt celebrate de pastorul angli- 
can Hewitt și de Lajos Pap, care fusese și el pastor înainte de a se 
consacra medicinei. Ilona hotărăște să rămână alături de soacra ei, 
care este foarte slăbită; ea se instalează deci în proximitate cu soțul 
său. Nicky rămâne, și el, în împrejurimi, iar Istvân revine în va- 
canța școlară. 

Magda își urmează curând soțul: în 1958, se descoperă că suferă de 
un cancer de stomac și operaţia pe care o face nu reușește să stăvilească 
răul. Moare la 8 ianuarie 1959.! Este înmormântată la 11 ianuarie ală- 


1. Ibid., p. 275. 

turi de Horthy. Ilona rămâne să trăiască în Portugalia, soțul ei a ieșit 
la pensie. Istvân își urmează studiile, apoi se căsătorește în 1960 și 
este curând tată, la rândul său. Mai uimitoare este convertirea sa la 
islam în 1966, după ritul elaborat de javanezul Bapak Subud, într-o 
versiune foarte liberală și cvasipanteistă. Ilona se convertește și ea. 
Nicky pleacă să se instaleze la Palma de Majorca și își pierde soția 
în 1976. Revine în Portugalia și se instalează la sfârșitul anilor 1980 
la cumnata sa, la Estoril. Moare la 28 martie 1993, în vârstă de opt- 
zeci și şase de ani. Funeraliile sale sunt celebrate în templul calvi- 
nist Saint Paul din Estoril de pastorii John Humphrey și Lajos 
Kondor. Tranziţia democratică a avut deja loc în Ungaria, iar eveni- 
mentul este transmis de televiziunea maghiară. Decesul lui Nicky 
accelerează procesul de repatriere a rămășițelor pământești ale lui 
Horthy și ale soției sale la Kenderes. Toţi trei sunt înmormântați în 
cripta familială la 4 septembrie 1993. 


XV 
Posteritatea lui Horthy 


ANII 1980 SUNT SEMNIFICATIVI PENTRU SCHIMBĂRILE PRO- 
funde la mai multe niveluri. Dispar unele constrângeri ale statului 
polițienesc. Ungaria începe chiar să ducă o politică externă hotărât 
orientată spre Comunitatea Economică Europeană și se transformă 
treptat în societate mixtă. În același timp, intelectualii și istoricii ree- 
valuează trecutul habsburgic, scriitorii din fostul imperiu se întâlnesc 
în mod regulat și „reconstruiesc“ Europa Centrală ruptă de apendicele 
occidental, Austria. În Occident, este redescoperită Viena de la sfârși- 
tul secolului [al XIX-lea], pusă în valoare ca un creuzet al naţionalită- 
ţilor și văzută drept capitală a modernităţii. În acest context de 
agitaţie a conștiinţelor, trei motoare ale contestării sunt puse în func- 
țiune în grade diverse: necesitatea libertăţii religioase, pe care alegerea 
unui papă polonez a pus-o în lumină; ecologia, care, după catastrofa de 
la centrala de la Cernobîl și proiectele de construcție a barajului hidro- 
centralei de la Gabtikovo-Nagymaros, scapă controlului autorităţilor 
depășite de o problemă nouă, care nu corespunde categoriilor marxiste; 
în fine, soarta minorității maghiare, care depășește cadrul relaţiilor 
între statele socialiste și găsește calea mass-mediei occidentale. 


Ungaria face faţă în 1987 unei crize economice pe care conducătorii 
și experţii sfârșesc prin a o admite. Implicit, e pusă în cauză metoda 
guvernului Kâdâr, aflat la putere din 1956. Se impun schimbări în 
orientarea economică, dar și în politică pentru a scoate țara din fali- 
ment. Ultimii ani au fost într-adevăr marcați de o curioasă stare de 
semisatisfacție a opiniei publice față de regim. Atâta timp cât crește- 
rea se menţine, respectiv progresează, stabilitatea politică nu poate fi 
repusă în chestiune, dar riscul pentru sistem este real, și anume de a 
se bloca, incapabil să mulțumească populația. Consensul societății 
ungare se bazează deci pe asigurarea generală a bunăstării materiale 

și chiar pe creșterea sa. Acest modest pluralism social, însoțit de ame- 
liorarea nivelului de trai, explică stabilitatea regimului. Relativa mul- 
ţumire a populaţiei provine și dintr-un anumit număr de posibilități 
de care maghiarii se pot bucura, fără comparaţie cu vecinii din blocul 
comunist. Același lucru se poate spune despre facilitatea de a călători: 
acordarea de pașapoarte este supusă unor reguli stricte, dar, dacă pri- 
mește o invitaţie, cetățeanul maghiar poate părăsi țara o dată pe an; 
fără invitație, regimul vizelor de ieșire este mai sever — o ieșire la doi 
sau trei ani. Este citată adesea deviza lansată de Kâdâr: „Cei care nu 
sunt împotriva noastră sunt cu noi“. În cursul acestor ani, ea pare 
să-și fi arătat roadele și să se dovedească o politică judicioasă. Într-ade- 
văr, graţie multiplelor ameliorări intervenite în numeroase domenii, 
puţini maghiari se opun regimului. Societatea ungară a devenit de-a 
lungul anilor Kádár o societate a clasei mijlocii. Colectivizarea în noua 
formulă s-a sprijinit pe ţăranii mijlocii, respectiv înstăriți; diversele 
forme de întreprinderi private și semiprivate, posibilitățile oferite co- 
merțului, artizanatului și profesiilor libere favorizează apariţia unor 
elemente dinamice și întreprinzătoare care vor forma în perioada de 
tranziție noile elite ale ţării.? 

La această dată, perspectivele economice par blocate. Diferitele 
forme de economie privată care au fost puse în practică de la începu- 
tul anilor 1980 se lovesc de lipsa de capital și de obstacole structu- 
rale și, în consecință, politice. Structurile dominante rămân cele de 
stat, iar maghiarii care au reușit să investească în privat sunt des- 
curajați. Criza din 1987 se traduce printr-o nemulțumire populară 
și-i motivează pe conducătorii maghiari să se reorienteze politic. De- 
vine tot mai evident că János Kádár, care se încăpățânează să nege 
criza, trebuie să fie înlăturat de la putere. Sovieticii, și ei în plină 
reorganizare, nu se opun la înlocuirea sa și văd în Károly Grósz o 
personalitate acceptabilă. În mai 1988, are loc un congres extraordi- 
nar al partidului; Kádár este eliberat din funcţie și este ales Grósz, 
care se înconjoară cu reformiști declarați, precum Rezső Nyers și 
Imre Pozsgay. Noua conducere propune o „reformă radicală“ a gestio- 
nării economice și a metodelor de exercitare a puterii. Se evocă deja 


1. Catherine Horel, Cette Europe qu'on dit centrale. Des Habsbourg à linte- 
gration européenne (1815-2004), Beauchesne, Paris, 2009, p. 164. 

2. Catherine Horel, Ágota Gueullette, „Vers la renaissance des élites bour- 
geoises en Europe Centrale, le cas de la Hongrie“, Revue d'Europe centrale, IIVa, 
Strasbourg, 1995. pp. 51-59. 

posibilitatea de a renunța la anumite dogme depășite și necesitatea 
de a introduce o doză de pluralism în viața politică. Tranziţia pe care 
Pierre Kende a calificat-o drept „ușoară“ este deja în desfășurare!, ea 
se va efectua conform unui proces evolutiv, gradat și liniștit, ale că- 
rui rădăcini sunt prezente din 1956. 

La 15 martie 1988, în timp ce populația Budapestei încearcă să 
celebreze data simbolică de 15 martie 1848, începutul Revoluției Ma- 
ghiare, are loc prima manifestaţie semnificativă de după 1956. O de- 
monstraţie din anul precedent reunise doar 2000 de persoane. Pentru 
sărbătorirea a 140 de ani de la Revoluţia de la 1848, mobilizarea este 
deosebit de puternică și mai bine de 10000 de manifestanți defilează 
pe traseul ritual care merge de la Muzeul Naţional la statuia lui Pe- 
t6fi, de-a lungul Micului Bulevard (Kiskörút). Cuvintele de ordine 
ale adunării emană de la mișcările disidente și sunt propagate de 
revistele samizdat. În 1988 este fondată Alianța Tinerilor Democraţi, 
Fidesz (Fiatal Demokratak Szövetsége), care va deveni unul dintre 
partidele politice cele mai dinamice din vremea tranziţiei. Așa cum o 
indică numele, îi grupează pe tinerii opozanți. Din aceeași epocă da- 
tează fondarea Forumului Democratic Maghiar, MDF (Magyar Demok- 
rata Forum). Revistele circulă din ce în ce mai liber și, în afară de 
câteva percheziţii de formă în ajunul manifestaţiilor din martie și din 
iunie, poliția rămâne discretă. A doua mare manifestaţie importantă 
este tentativa de a comemora patruzeci de ani de la executarea lui Imre 
Nagy. Manifestanţii se duc la cimitir, la parcela 301, unde au fost 
înmormântate victimele execuțiilor, dar sunt brutal dispersați de po- 
liție. Anul 1988 se termină într-o atmosferă de sfârșit de regim, unde 
structurile și oamenii de la putere par complet blocați și incapabili să 
formuleze o alternativă acceptabilă pentru populaţie. 

Anul 1989 începe prin adoptarea unei legi care legalizează înfiin- 
țarea de partide politice, în timp ce partidul comunist [Partidul Mun- 
citoresc Socialist Ungar] exercită încă monopolul puterii. În februarie, 
dezbaterile din cadrul partidului iau asemenea proporții, încât refor- 
miștii devin din ce în ce mai virulenţi, mai ales Pozsgay. Comitetul 
Central sfârșește prin a accepta introducerea pluripartidismului. Re- 
formatorii din partid își înmulțesc contactele cu conducătorii noilor 
formaţiuni politice, mai ales cu MDF, de acum legal și al cărui preșe- 
dinte, József Antall, se impune ca o personalitate de care va trebui să 


1. Pierre Kende, Alexandre Smolar, La Grande Secousse. Sociétés en mouve- 
ment, Presses du CNRS, Paris, 1990. 

se ţină seama. În același timp, renasc fostele partide: Partidul Social- 
Democrat din Ungaria (Magyarországi Szociáldemokrata Párt), Par- 
tidul Civil Independent al Micilor Proprietari și Agricultori (Független 
Kisgazda-, Földmunkás és Polgári Párt) şi apar unele noi, precum Ali- 
anța Democraților Liberi (Szabad Demokraták Szövetsége). Societa- 
tea civilă este în plină efervescenţă, iar contradicția este evidentă 
între dinamismul opoziţiei și starea muribundă în care se află parti- 
dul: în mai 1989, Kádár apare pentru ultima oară în public, foarte 
slăbit. El renunță la postul de secretar general al PMSU, din care este 
chiar exclus. Adunarea Naţională decide în timpul primei ședințe 
din sesiunea de primăvară, la 10 mai, să remanieze profund guver- 
nul condus de la 23 noiembrie 1988 de Mikl6s Nemeth. Numeroși 
reformatori sunt numiţi în posturi importante, precum Gyula Horn, 
care rămâne la Ministerul Afacerilor Externe: el este la originea căde- 
rii Cortinei de Fier dintre Ungaria și Austria. Rămâne în memorie 
imaginea celor doi miniștri, Horn și austriacul Alois Mock, tăind 
sârma ghimpată de la frontiera austro-ungară, la 2 mai 1989. Acest 
gest, aparent circumscris unei relații bilaterale între doi vecini multă 
vreme cu istorie comună, va avea consecințe imense, permițând în tim- 
pul verii mai multor mii de cetățeni din Estlul Germaniei] să treacă 
în Vest. 

Partidul încearcă să recunoască erorile trecutului și condamnă in- 
tervențţia sovietică în Cehoslovacia. Mai ales, autorizează exhumarea 
rămășițelor pământești ale lui Imre Nagy și ale tovarășilor săi pentru 
a organiza funeralii oficiale și face publică lista celor 277 de persoane 
executate în timpul înăbușirii Revoluţiei din 1956. La 6 iulie 1989, 
Kâdâr moare și, în aceeași zi, Curtea Supremă îl reabilitează pe Imre 
Nagy. Luările de poziție din ce în ce mai îndrăzneţe ale reformatorilor 
amenință partidul cu sciziunea. Situația nu mai poate fi controlată, 
iar conservatorii sunt izolaţi. În urma unei ședințe a plenului Comite- 
tului Central, Rezső Nyers este însărcinat să inițieze negocieri cu opo- 
ziţia, în vederea tranziției spre odemocrație pluralistă. Din septembrie, 
o masă rotundă îi reunește pe reprezentanții partidului comunist și ai 
diferitelor partide, mișcări, asociaţii și organizaţii sociale nou-create. 
Se pun de acord asupra viitoarei legi electorale. La 6 octombrie, în- 
cepe Congresul extraordinar al partidului comunist: delegaţii votează 
cu majoritate zdrobitoare pentru crearea unui nou partid, care ia nu- 
mele de Partidul Socialist Ungar (Magyar Szocialista Párt). 

Politica externă maghiară se întoarce tot mai mult spre vecini, în 
scopul de a crea legături care se vor transforma mai târziu în „grupul 

de la Visegrâd“. Astfel, la 8 septembrie, Nyers propune să fie creată 
o zonă demilitarizată între frontierele austriacă, maghiară și iugo- 
slavă. La 11 și 12 noiembrie, miniștrii de externe iugoslav, italian, 
austriac și maghiar se întâlnesc la Budapesta pentru a studia per- 
spectivele unei cooperări regionale. Relaţiile ungaro-sovietice sunt 
marcate de mai multe etape în timpul acestui an și, în primul rând, 
de anunțarea de către sovietici, în ianuarie, a retragerii viitoare din 
Ungaria a 10000 de soldaţi și 450 de blindate — aceasta se petrece 
efectiv în 1991. În același timp, vizitele în străinătate ale conducăto- 
rilor maghiari se înmulțesc, iar Ungaria stabilește sau reînnoadă 
relații diplomatice cu un anumit număr de foști dușmani: Coreea de 
Sud, Israel, Vatican și Portugalia. 

La 22 februarie 1989, se hotărăște să se renunţe la sărbătorirea zilei 
de 7 noiembrie, care comemora Revoluţia Rusă, iar aceasta este înlocu- 
ită cu data de 15 martie, la care se sărbătorește Revoluția Maghiară de 
la 1848. Prima comemorare oficială și autorizată a zilei de 15 martie 
este sărbătorită cu bucurie patriotică la Budapesta și în provincie. În 
capitală, cortegiile conduse de membrii importanţi ai opoziției parcurg 
itinerarul tradițional: pleacă de la Muzeul Naţional, trec pe la statuia 
lui Petőfi și ajung la Parlament (Piața Kossuth). La 16 iunie 1989 au 
loc funeraliile oficiale ale lui Imre Nagy și ale celor patru persoane 
acuzate odată cu el. Ceremonia, organizată în mare parte de fiul lui 
László Rajk, membru SZDSZ, este televizată. Ea se derulează în doi 
timpi: un omagiu național este adus memoriei lui Nagy în Piaţa Eroilor, 
unde maghiarii se adună cu zecile de mii.? Apoi, are loc o ceremonie la 
cimitir. Într-o atmosferă de reculegere, personalitățile se unesc pentru 
a citi numele tuturor victimelor represiunii din 1956. Sunt apoi pro- 
nunțate omagii. Unul dintre ultimii oratori este un tânăr lider al Fi- 
desz, născut în 1963, Viktor Orbán, ale cărui cuvinte anunță noua 
Ungarie. Va deveni prim-ministru în 1998 și va câștiga un nou mandat 
în 2010 [apoi, în continuare, pe celelalte, până în prezent — n. ed.]. 

MDF devine principala forță de opoziție maghiară și primul in- 
terlocutor al puterii în procesul de tranziție. În paralel, deputaţii din 


1. Până atunci, sărbătoarea națională era celebrată la 4 aprilie, data eliberă- 
rii Ungariei de către sovietici. Se celebra, în plus, vechea sărbătoare a lui Ștefan 
cel Sfânt la 20 august, transformată de regim în Sărbătoarea Constituţiei și a 
Recoltei. 

2. Cifră dată de Bela Pomogáts, în articolul său „Temetés utan, Napló a tör- 
tenelemrâl 1989-1999“ [După înmormântare. Jurnal al istoriei 1989-1992], Bu- 
dapest, 1992, pp. 31-33. 

Parlamentul ales în 1985 modifică Constituţia, ei renunţă la textul 
stalinist din 1949 și deschid calea pluripartidismului. Această nouă 
Constituţie este considerată ca tranzitorie, în așteptarea alegerilor 
libere programate pentru primăvara 1990. Republica Ungară este 
solemn proclamată la 23 octombrie, data aniversară a Revoluției din 
1956, care devine sărbătoare națională.! 

Primele alegeri libere din 25 martie-—8 aprilie se derulează într-o 
atmosferă de calm. Clasa politică, fostă și viitoare, îi impresionează 
pe observatorii occidentali, care laudă maturitatea ungară în condiţi- 
ile în care, în alte țări ex-comuniste, tranziția se dovedește mai agi- 
tată, respectiv violentă. Rezultatele primului tur validează prăbușirea 
socialismului. Rata de participare depășește 70%. Fostul partid co- 
munist obține 3,68% din voturi, deci nu reușește să treacă de baremul 
de 4%, cerut pentru a fi reprezentat în Parlament, iar social-democra- 
ţii totalizează 3,55%. Micii proprietari și creștini-democraţii rămân în 
cursă. Al doilea tur consacră marea victorie a MDF, care formează o 
coaliţie cu micii proprietari și creștin-democraţii. Árpád Göncz, preşe- 
dintele Uniunii Scriitorilor, fost deținut politic, este candidatul SZDSZ 
pentru alegerea la președinția republicii și MDF îl plasează pe istori- 
cul György Szabad în postul de președinte al Parlamentului. O parte 
a deputaților reînnoiește vechea tradiție, participând la slujba ofici- 
ată în Biserica Mâtyâs cu ocazia deschiderii noii legislaturi. Otto de 
Habsburg, ultimul moștenitor al tronului și deputat german în Parla- 
mentul European, vine să asiste la această ședință solemnă. Guver- 
nul este învestit de Adunarea Naţională la 23 mai 19go: el este alcătuit 
din necunoscuți, practic fără experiență. Contrar Cehoslovaciei, de 
exemplu, ei nu sunt cu toţii eroi ai rezistenței anticomuniste, mulți 
sunt învățători, dovadă a relativei toleranțe a regimului Kádár, care 
a permis apariția unei noi generaţii politice. 

Ocupând terenul la centru-dreapta, MDF este un ansamblu de 
mai multe curente. Negociator abil, Antall reușește să mențină echi- 
librul. El joacă adesea cartea naționalismului, vorbind astfel de „cinci- 
sprezece milioane de maghiari“, căci știe bine că sentimentul național 
este liantul partidului său, neignorând însă că anumiţi oameni tind 
în mod sincer spre șovinism și deriva de dreapta. Apelul la valorile 


1. Există trei sărbători naţionale în care nu se lucrează; numai 20 August a 
scăpat tranziţiei, dar își reia specificul istoric și creștin, ceea ce nu este neapărat 
pe gustul tuturor. Sunt restabilite cu aceeași ocazie cea mai mare parte a marilor 
date din calendarul liturgic catolic. 

naţionale a cântărit mult în campania electorală și regăsim această 
tendinţă, care înclină uneori spre naționalism, în atitudinea guver- 
nului Antall. Însă consensul este clar spre democraţie, necesara și 
urgenta trecere la economia de piaţă și la o schimbare în politica ex- 
ternă. Nici un lider serios, nici un partid nu evocă revizuirea frontie- 
relor, chiar dacă raporturile sunt uneori tensionate între ministrul 
afacerilor externe maghiar Geza Jeszenszky și omologii săi român și 
slovac pentru apărarea drepturilor minorității maghiare.! 

În acest context, este nevoie de o necesară revizuire a istoriei re- 
cente a Ungariei. Progresele înregistrate în anii 1980 au făcut ca 
publicul să-și pună întrebări în legătură cu tabuurile și tăcerile im- 
puse de regim. Pentru început, este evident că interpretarea Revolu- 
ției din 1956 preocupă cel mai mult opinia publică, însă libertatea de 
exprimare regăsită permite să fie evocate și perioada interbelică și 
figura lui Horthy. Imediat după funeraliile victimelor din 1956, alte 
personaje marcante vor putea, treptat, să se odihnească în pămân- 
tul maghiar. 

Insurecţiile, revoluțiile, războaiele, ocupațiile, ca și cele două pe- 
rioade totalitare au produs în Ungaria, începând din secolul al XVI- 
II-lea, un număr considerabil de martiri, de sinucideri și de exilați 
care populează panteonul conștiinței naţionale. Solicitarea de fune- 
ralii decente în favoarea lor a fost, din această cauză, mai puternică 
în Ungaria decât în alte părți, și mai ales în secolul al XX-lea, pentru 
că ea este una dintre țările care au trăit cel mai mare număr de răs- 
turnări violente din Europa. La aceasta trebuie adăugat faptul că, la 
fel ca în partea austriacă a fostei Monarhii habsburgice, moștenirea 
barocă se caracterizează printr-un gust pentru decor și punere în 
scenă, inclusiv a morții. Dacă vienezii se grăbeau să vadă eine schöne 
Leiche („un cadavru frumos“), maghiarii erau și sunt și mai sensibili 
la conţinutul politic al sicriului, din care fac adesea o miză națională, 
indiferent că este vorba despre Lajos Kossuth sau de un reprezentant 
al lumii culturale.? 

Abundenţa de martiri generată de tragediile succesive din istoria 
Ungariei face din mormintele lor o miză foarte specială, pentru care 
există trei scenarii: mortul a dispărut (poetul Petőfi, de exemplu), 


1. Horel, Cette Europe qu'on dit centrale, ed. cit., p. 171. 

2. Catherine Horel, „Les lieux de mémoire en Hongrie XIXe-XXe siècles. Con- 
tinuitâs et ruptures“, Etudes balkaniques, 2006/2, Sofia, Institut d'Etudes Bal- 
kaniques, Academie des Sciences de Bulgarie, pp. 159-167. 

mortul este înmormântat în străinătate (Rákóczi, Kossuth, Horthy, 
Bethlen, Mindszenty, Bartók etc.), mortul este înmormântat în Un- 
garia, dar într-un mod nedemn (Batthyâny, Rajk, Nagy) sau consi- 
derat ca atare (Attila József în panteonul clasei muncitoare imediat 
după tranziție). A crea pentru martiri un mormânt nu numai decent, 
ci şi destinat să devină un loc de memorie înseamnă deci a restabili 
adevărul istoric şi a completa construirea identităţii naționale. 

Ungaria și conducătorii săi, respectiv opozanțţii, practică astfel 
ceea ce se numește „politica sepulturală“ (sirszeri politika), o expre- 
sie probabil inventată de actualul prim-ministru Viktor Orbán - la 
origine pentru a critica practicile memoriale și funerare ale predece- 
sorului său József Antall —, pe care s-a străduit ulterior să o reia în 
avantajul său. Dovada acestei noi practici este relevată chiar în tim- 
pul înmormântării lui Antall, decedat în funcţie la 12 decembrie 1993 
și al cărui mausoleu pompos se învecinează cu acela al lui Batthyâny 
în cimitirul Kerepes. Un comitet de pietate națională examinează 
cererile de reînhumare depuse de particulari sau de colective și apre- 
ciază dacă defunctul este demn să primească un nou mormânt. În 
cazul persoanelor decedate în exil, există un consens în legătură cu 
dreptul de a fi înmormântate în pământ maghiar (magyarfăld), ceea 
ce presupune o definire a teritoriului care nu este în mod necesar 
acela care era în vigoare în momentul plecării și/sau morţii defunctu- 
lui. Decurge de aici ceea ce antropologul András Zempléni numește 
„democraţie funerară“, adică legitimarea pietăţii familiale care scapă 
categoriilor politice și se situează mai presus de disputele partizane. 
În cazul fostelor personaje oficiale, această pietate sfârșește, de altfel, 
prin a masca semnificaţia istorică și, tot conform lui Zempléni, „ritu- 
alul umbrește conștiința istorică“, punând capăt unui proces, pentru 
că respectul datorat morților împiedică o adevărată dezbatere pu- 
blică. Acest fals consens va fi scopul urmărit de susținătorii reabili- 
tării personalităților din regimul Horthy. Or, polemicile neîncetate 
asupra acestor chestiuni arată contrariul.! 

Ritualul a fost pus în scenă în 1870, cu ocazia reînhumării lui 
Lajos Batthyâny, fost prim-ministru al guvernului maghiar inde- 
pendent de la 1848 și executat la 6 octombrie 1849. El este apoi per- 
fecționat în 1894, în timpul întoarcerii rămășițelor pământești ale 


1. Catherine Horel, „Le rôle de la sépulture politique dans lu conscience collec- 
tive hongroise“, în Antoine Mares (dir.), Les Lieux de mémoire en Europe centrale, 
Institut d'Études Slaves, Paris, 33009, P. 134. 

lui Lajos Kossuth, decedat la Torino, unde trăia în exil. „Întoarcerea“ 
lui Kossuth a dat ocazia celei mai importante manifestații de acest 
tip văzută vreodată în capitală. Această celebrare post-mortem a 
contribuit la stabilirea legăturii dintre memoria zilelor tragice, dar 
glorioase ale revoluţiei și afirmarea conștiinței naţionale maghiare 
de după Compromisul din 1867. La fel, întoarcerea în 1906 a rămă- 
șițelor pământești ale principelui Ferenc Rákóczi, mort în exil în 
Imperiul Otoman, completează ritualul: acest ceremonial a fost 
adaptat de József Antall cu ocazia reînhumării lui Horthy și a servit 
câteva luni mai târziu în cazul propriilor funeralii.! 

Regimul comunist își însușește fără probleme ritualul și organi- 
zează în 1947 înmormântările victimelor maghiare ale fascismului. 
Ulterior, ritualul devine un element al revendicărilor în favoarea 
adevărului istoric, pentru a conduce la înhumarea lui László Rajk la 
6 octombrie 1956, un fel de preludiu la insurecție. Mult mai târziu, 
regimul Kâdâr organizează întoarcerea cenușii lui Mâtyâs Râkosi, 
mort în Uniunea Sovietică în 1971, care este depusă în cel mai mare 
secret la cimitirul Farkasrât din Budapesta. 

În timpul anilor de tranziţie la democraţie, au loc alte numeroase 
înhumări oficiale: fie că este vorba, ca la Nagy, de persoane decedate 
și înmormântate în împrejurări dubioase și nedemne, sau cu sigu- 
ranță corect înhumate, dar în pământ străin, pentru că au fugit din 
Ungaria sau pentru că familiile lor au refuzat să fie înmormântate 
într-o țară comunistă, acestea din urmă constituie, de fapt, majori- 
tatea reînhumărilor de după 1989. Anul 1991 a fost probabil punctul 
culminant în acest deceniu de funeralii, mai întâi cu reînhumarea 
rămășițelor pământești ale cardinalului Mindszenty, repatriate din 
Austria, apoi a celor ale politicianului și gânditorului radical Oszkâr 
Jâszi, provenind din Statele Unite ale Americii, în fine, ale lui Gâbor 
Földes, victimă a represiunii din 1956. În 1992, guvernul Antall în- 
cepe să acționeze pentru reabilitarea oamenilor politici conservatori 
din perioada interbelică, ceea ce l-a condus la organizarea înhumării 
prim-ministrului Miklós Kâllay și a colonelului László Erdős. 

După alegerile din 1994, reînhumările capătă o dimensiune mai 
puțin politică. Mai întâi pentru că principalele reabilitări au avut 
deja loc, pe de altă parte pentru că guvernul de stânga — compus din 
foști comuniști, cu siguranţă liberali — se simte, fără îndoială, mai 
puţin în largul său cu o practică instrumentalizată din plin de regi- 


1. Katherine Verdery, The Political Lives of Dead Bodies. Reburial and post- 
socialist change, Columbia University Press, New York, 1999, p. 16. 

mul comunist. Se limitează deci la poetul Attila József, primul perso- 
naj al vieții intelectuale și artistice care a fost reînhumat după Béla 
Bart6k.! Pentru aceasta, trebuie extras din panteonul clasei munci- 
toare din cimitirul Kerepes, unde fusese transferat după război, și 
înhumat — în același cimitir totuși — pentru a patra oară, ceea ce con- 
stituie un record național.? În fine, o ultimă personalitate a regimului 
Horthy este, și ea, reînhumată, dar fără să provoace o polemică deo- 
sebită: fostul prim-ministru (19:221-1931) István Bethlen, arestat de 
Armata Roșie în martie 1945 la Budapesta și deportat în URSS, unde 
a murit probabil în închisoare în octombrie 1946. Rămășițele sale 
pământești sunt înhumate în iunie 1994 în cimitirul Kerepes.’ 

În general, reînhumările s-au efectuat în ordine cronologică in- 
versă: încep cu Revoluţia din 1956, urmează perioada cuprinsă între 
1944 și instaurarea definitivă a regimului comunist și, în fine, peri- 
oada interbelică. Ritmul a încetinit în mod considerabil de la mijlo- 
cul anilor 1990 și ultimele personalități politice reînhumate au fost, 
în 1998, Ferenc Keresztes-Fischer, fost secretar de stat, deportat de 
naziști și decedat în exil la Viena în 1948, și Domokos Szent-Iványi, 
diplomat și ministru în vremea lui Horthy, mort și el în exil, la Hei- 
delberg, în 1980. În timpul guvernului Orbân, doi politicieni au fost 
reînhumaţi, istoricul și ministrul Bálint Hóman, condamnat pentru 
crime de război în 1946, mort în detenţie în 1951, și István Baranko- 
vics, șeful Partidului Popular Creștin-Democrat, decedat în exil, la 
New York, în 1974. 

Ritualul reînhumării permite formularea unei definiții a antro- 
pologiei patriotismului (patriotizmus antropológiája) în Ungaria. 


1. Bartók a murit în 1945 la New York și a fost repatriat în Ungaria în 1988. 
Familia se opusese înhumării în Ungaria comunistă. În legătură cu condiţiile 
întoarcerii sale, vezi Verdery, ed. cit., p. 132; și Susan Gal, „Bart6k's Funeral: 
Representation of Europe in Hungarian Political Rhetoric“, American Ethnologist, 
18, pp. 440-448. 

2. Attila József, care s-a sinucis în 1937, fusese mai întâi înhumat alături de 
familie, la Balatonszárszó; a fost reîngropat prima oară la Kerepes, în 1942, îna- 
inte de a fi transferat în Panteonul clasei muncitoare. Lajos Csernus-Lukâcs, 
Viktor Triff, János Zsigmond, Budapesti temetők [Cimitirele budapestane], Ciceró, 
Budapest, 1999, p. 23. 

3. Ignác Romsics, Bethlen István. Politikai életrajz [István Bethlen. Biografie 
politică], Osiris, Budapest, 1999, p. 443. 

4. András Zempléni, János Tari, Újratemetési szertartások Magyarországon 
[Rituri de reînhumare în Ungaria], MTA/PTI, Etnoregionális Kutatóközpont, Bu- 
dapest, 1997, p. 76. 

Ritualul patriotic este expresia unui caracter global în semnificaţia 
sa națională, căci se desfășoară în tot secolul al XX-lea, din perioada 
interbelică până în era comunistă. Se prezintă astfel ca o „religie po- 
litică“ relevantă pentru toate confesiunile (catolici, protestanți, evrei). 
El reușește de altfel să creeze un consens în opinia publică și în rân- 
dul politicienilor, pe care foarte puţine polemici l-au perturbat, dacă 
excludem dezbaterea în jurul reînhumării cardinalului Mindszenty, 
cunoscut pentru poziţiile sale ultraconservatoare, în biserica din 
Esztergom, ca și de cea care s-a dezlănţuit în legătură cu Horthy. În 
schimb, reînhumarea lui Imre Nagy oferă unul dintre cele mai bune 
exemple ale acestei unanimităţi, foarte marcate, este adevărat, de 
contextul special din 1989. Evenimentul contribuie, în plus, la căderea 
regimului: el reprezintă arhetipul consensului național la un moment 
dat. Antropologul Susan Gal distinge cinci grupuri de imagini care 
permit analizarea ritualului în acest caz precis: renașterea naţiunii; 
religia; imaginea lui Nagy de „comunist cu față umană“; reprezentă- 
rile generaționale cu nevoia de adevăr istoric formulate de tânăra 
generație; în fine, ritualul memorial (emlékezés ritusa) și acceptarea 
trecutului (Vergangenheitsbewăltigung), care devine parte a moștenirii 
politice a naţiunii. Acest ultim element se dovedește evident în cazul 
lui Horthy, chiar dacă dezbaterea istoriografică și politică este de- 
parte de a fi încheiată. 

Prima etapă în derularea ritualului este constituită de legitima- 
rea sa, care intervine prin intermediul relicvelor și, dacă este posibil, 
al membrilor familiei, ceea ce-i asigură un conţinut emoțional puter- 
nic; legitimarea politică vine ulterior, fondată pe dezbaterea istorio- 
grafică ce trebuie să aibă loc înainte de reînhumare. În paralel, are 
loc reabilitarea juridică și politică, cu toate că în cazul unor persona- 
lități importante precum Rajk, Nagy, Mindszenty sau Horthy, nici o 
dezbatere adevărată n-a agitat opinia publică pe subiectul moșteni- 
rii lor politice; cu toate acestea, așa se naște consensul, astfel încât 
poate conduce la instaurarea unui nou tabu, care anihilează orice cri- 
tică în legătură cu defunctul. Numeroși sunt cei care consideră că, în 
pofida sorții lor tragice, Rajk și Nagy rămân niște comuniști detes- 
tați.! Procesul ajută totuși foarte mult societatea ungară în constru- 
irea unei noi memorii istorice. În primii ani ai tranziţiei democratice, 


1. În noaptea de 1 mai 200 7, câţiva necunoscuţi au profanat cavoul lui Jânos 
Kâdâr și al soţiei sale din cimitirul din Kerepes, fapt rarisim în Ungaria. Opinia 
publică a fost emoţionată de prezenţa simbolurilor creștine (crucifix) în mormânt. 

ea reușește să consolideze consensul politic prin sincretismul dintre un 
trecut, recunoscut și admis de aproape toată comunitatea națională, 
şi prezent.! Continuitatea istoriei maghiare a fost restituită cetățe- 
nilor fără excluderi sau pete albe, de la Nagy la Mindszenty, trecând 
prin epoca Horthy? În 2001, polemica a fost relansată în legătură cu 
posibila reînhumare a lui Lâszl6 Bârdossy, prim-ministru din aprilie 
1941 până în martie 1942 și executat în 1946. Partizanii reabilitării 
sale scot în evidență anticomunismul său, în timp ce opozanțţii îi 
stigmatizează antisemitismul și înclinația pentru fascism. Aceștia 
sunt membri ai Partidului Maghiar al Dreptăţii și Vieţii (MIEP), partid 
de extrema dreaptă [din 2002, n-a mai intrat în Parlament — n. ed.] 
care au încercat să oblige guvernul Orbân să-l reabiliteze pe Bâr- 
dossy, ceea ce ar fi permis ulterior să poată fi reînhumat, însă iniția- 
tiva s-a oprit aici.? 


Acest proces atinge punctul culminant în septembrie 1993, cu înhu- 
marea rămășițelor pământești ale lui Horthy. De la jumătatea anilor 
1980, nora sa Ilona începuse să revină în mod regulat în Ungaria, 
mai întâi sub pretextul turismului termal. Ea reușise mai înainte să 
renoveze cripta familiei, situată în cimitirul din Kenderes. Fiul lui 
Miklós Kállay, Kriszt6f, atrăsese atenţia asupra stării proaste în 
care se găsea edificiul.* Fonduri provenind de la emigrația maghiară, 
în mod esenţial americană, permiseseră atunci finanțarea lucrărilor 
de restaurare, supervizate de preotul din Kenderes. În 1986, Ilona și 
soțul ei se duc la fața locului. Ea se reculege mult timp în fața cavo- 
ului lui Istvân. Vizitează castelul, care adăpostește acum o școală 
agricolă. Profită, de asemenea, de acest sejur pentru a întâlni „foști“ 


1. Horel, „Le rôle de la sépulture politique dans la conscience collective hon- 
groise“, ed. cit., p. 129. 

2. András Zempléni, „Lieux de piété nationale et râenterrements politiques 
en Hongrie contemporaine. Du bois à la pierre ou de la mémoire à l’histoire“, în 
Antoine Mares (dir.), Lieux de mémoire en Europe médiane. Représentations iden- 
titaires, Centre d'Etude de l’Europe médiane / Inalco, Paris, 1999, pp. 67-69. 

3. „Bárdossy László perújrafelvetele. Egy bűn utóélete“ [Reluarea procesului 
Bárdossy. Viața ulterioară a unei crime], HVG, 3 februarie 23001, pp. 69-72. În 
legătură cu procesul care a condus la execuția lui Bárdossy, vezi Pál Pritz, A 
Bárdossy-per [Procesul Bárdossy], Kossuth, Budapest, 2001, şi biografia sa, Bár- 
dossy László, Elektra Kiadóház, Budapest, 2001 (în engleză The War Crimes Trial 
of Hungarian Prime Minister László Bárdossy, New York, Social Science Mono- 
graphs, Columbia University Press, 2004). 

4. Edelsheim Gyulai, Becsület és kötelesség, ed. cit., vol. 3, p. 462. 

ai regimului Horthy. De atunci, apariţiile publice ale Ilonei devin mai 
numeroase și mai frecvente. Ea acceptă să dea interviuri. Tbate aces- 
tea au loc în paralel cu evoluția regimului și, începând din 1987, Ilona 
se face cunoscută și opiniei publice maghiare. Reapar și îi sunt înapo- 
iate obiecte salvate de la distrugere din Palatul Regal și de la Kende- 
res, mai ales portrete. În 1989, în fine, vine în Ungaria cu fiul ei Istvân 
și soția indoneziană a acestuia, Tuti. Se duc din nou la Kenderes.! Rea- 
bilitarea lui Horthy începe atunci cu inițiativa responsabililor Editu- 
rii Európa, care publică Memoriile regentului pentru prima dată în 
Ungaria. Este de acum lansat procesul care va duce la reînhumarea 
acestuia. Inițiativa oficială a pornit de la Asociația Marinarilor Ma- 
ghiari, care a fost solicitată de Ilona în iunie 1991, în momentul în 
care ultimul soldat sovietic a părăsit teritoriul național? Momentul i 
s-a părut oportun și respectând voinţa lui Horthy, pentru că Ungaria 
nu se mai află sub dominație străină, nu mai e nici a fortiori comu- 
nistă. Prin urmare, asociația, nu familia, îi adresează direct solicitarea 
prim-ministrului J6zsef Antall, prin intermediul deputatului Tamâs 
Katona și al istoricului Géza Jeszenszky, care este pe atunci omul de 
încredere al lui Antall pentru chestiuni delicate. Ei se adresează Mi- 
nisterului Afacerilor Externe și, mai precis, Direcţiei Afaceri Europa 
Occidentală. Directorul, diplomatul László Nikicser, se va ocupa de 
dosar și-l va duce la bun sfârșit.? Înainte de a accepta principiul reîn- 
toarcerii rămășițelor pământești ale lui Horthy (și ale soției sale), mi- 
nisterul elaborează un concept care va servi drept bază de negociere 
pentru toate celelalte cereri de acest tip. Primul punct reia tradiţia: 
orice maghiar are dreptul să se odihnească în pământ ungar; al doi- 
lea punct precizează că inițiativa trebuie să vină de la persoane pri- 
vate (familie sau asociație); al treilea — și ultimul — punct stipulează 
că statul poate să se asocieze la procedură, furnizând un ajutor logis- 
tic și/sau material. Odată stabilite acestea, Antall aprobă demersul. 
Între timp, Ilona s-a întâlnit cu președintele republicii, Árpád Göncz, 
care și-a dat și el consimțământul. Apoi consulul Ungariei la Lisa- 
bona, Mikl6s Deâk, se ocupă de dosar pentru a regla detaliile practice. 
De fapt, este vorba de a obține de la autoritățile portugheze autoriza- 
ţia de exhumare a corpurilor. Conform ambasadorului Nikicser, toate 
documentele referitoare la această afacere erau atunci clasate „strict 


1. Ibid., p. 396. 
a. Ibid., p. 409. 
3. Întrevederea cu László Nikicser, Budapesta, 16 aprilie 2013. 

confidențial“ (szigorúan tilos). Relatarea sa diferă sensibil de cea a 
Ilonei, care insistă asupra rolului pe care l-a jucat ea și asupra celui 
al reprezentanților Asociației Marinarilor și al altor personalități din 
exterior (Kriszt6f Kállay, Ordinul Cavalerilor de Malta), și nu asupra 
ajutorului primit din partea corpului diplomatic. Ea se preocupă, de 
asemenea, mult în această perioadă să reactiveze memoria soțului ei 
și să acrediteze teza sabotării avionului acestuia. 

Însă un eveniment vine să întârzie înhumarea lui Horthy, care 
trebuie să dea întâietate cardinalului Mindszenty, a cărui cenușă este 
repatriată din Austria. Acest episod pune guvernul într-o situație je- 
nantă, călătoria, efectuată cu trenul de la Viena, se transformă în pro- 
cesiune spontană și provoacă manifestații de devoțiune, care sunt 
accentuate de vizita papei loan Paul II, în august 1991. Opoziția cri- 
tică violent „deriva“ catolică (Antall este un credincios sincer) a guver- 
nului. Acest avertisment, ca și dificultățile crescânde cu care guvernul 
trebuie să se lupte începând din 1993 conduc autorităţile la limitarea 
protocolului prevăzut pentru reînhumarea lui Horthy. Însă aceasta 
nu este decât versiunea oficială servită mass-mediei și opiniei inter- 
naționale. De fapt, guvernul a încercat să capitalizeze figura regentu- 
lui în profitul său, ceea ce nu-l va salva de înfrângerea în alegerile din 
aprilie 1994. Antall este bolnav de cancer și nu se ascunde, iar minis- 
trul de interne și membru al MDF, Péter Borossi, este cel care încearcă 
să facă din reînhumarea lui Horthy o operație mediatică. 

Întoarcerea lui Horthy nu trebuie să se efectueze prea repede 
după cea a lui Mindszenty, și deci lucrurile trenează. La începutul lui 
1993, acțiunea este relansată: Nikicser și Katona se duc la Lisabona. 
La Ambasada Ungariei, este organizat un dejun cu Ilona, căreia îi 
este prezentat un proiect de derulare a operațiilor, pe care aceasta îl 
aprobă. În cadrul Asociaţiei Marinarilor, a fost creat un „Comitet Hor- 
thy“ (Horthy Bizottság), care o ajută pe Ilona și se ocupă de detaliile 
ceremoniei, prevăzută să aibă loc la Kenderes.? Precedentul Mind- 
szenty a determinat, de fapt, guvernul să refuze orice manifestaţie la 
Budapesta. Din partea portugheză, nici un obstacol nu împiedică de- 
rularea lucrurilor. Antall își dă acordul pentru ultima fază. Pentru că 
Nicky a decedat între timp, este prevăzut, bineînțeles, ca trupul său 
să fie, de asemenea, repatriat. 


1. József Antall a murit la 12 decembrie 1993, Boross i-a succedat între timp 
ca prim-ministru şi a rămas în funcţie până după alegeri. 
2. Edelsheim Gyulai, Becsület és kötelesség, ed. cit., vol. 2, p. 3416. 

Guvernul insistă în comunicarea sa asupra caracterului privat al 
evenimentului, dar se va produce tocmai contrariul. În timpul unui 
voiaj care are loc în mai, Ilona află de la primarul din Kenderes, Mi- 
hâly Baranyi, că la înmormântare sunt așteptate 150000 de persoane. 
Ordinul Vitejilor reconstituit comandă realizarea unui bust al lui Hor- 
thy care trebuie plasat în grădină, în fața castelului familiei !, și care 
se găsește acolo efectiv în zilele noastre. Avatarurile mediatice și 
amintirile încep să se înmulțească. Dezbaterea se dezlănțuie în presă 
în jurul oportunității reînhumării regentului. Data ceremoniei este, 
în cele din urmă, fixată la 4 septembrie 1993. În ajun, sicriele ajung 
la Budapesta cu avionul și sunt duse sub escorta poliției la Kenderes. 
În paralel, se derulează în parcul Vermeză, la poalele Palatului din 
Buda, o manifestaţie a celor care se opun reînhumării. 

Ceremonia începe la ora 11 și 30 de minute. În pofida promisiuni- 
lor guvernului, este vorba, de fapt, de o celebrare oficială. Un detașa- 
ment al armatei maghiare dă onorul, în prezenţa a patru miniștri, a 
numeroși parlamentari și a soției lui József Antall. Radioteleviziu- 
nea transmite evenimentul în direct timp de o oră și jumătate, iar 
Monetăria Statului emite chiar o medalie cu această ocazie. Mulți- 
mea prezentă la Kenderes este estimată la 7oooo de persoane, o cifră, 
fără îndoială, mai realistă decât cele 150000 de persoane așteptate, 
respectiv sperate de primar. A fost amenajat un cort în care sunt ex- 
puse cele două sicrie și urna conținând cenușa lui Nicky. Opt ofițeri 
de marină poartă sicriul lui Horthy și opt tineri de la Kenderes pe cel 
al Magdei. În total, sunt prezenţi 30 de membri ai familiei. Răsună 
imnul național și urmează mai multe discursuri. Cea mai mare parte 
a participanților și le amintesc mai ales pe cele pronunţate de Ilona 
și István, acesta din urmă arătându-se, în mod special, rezervat și 
departe de orice interpretare tendenţioasă. În intervenţia sa, Ilona 
nu se referă deloc la guvern, nici la diplomaţii care au facilitat pro- 
iectul. Ea insistă asupra omului Horthy, atașat de moșia de la Ken- 
deres, și spune că nu vrea să audă criticile și incriminările. Istvân, 
pe care mulți nu-l credeau capabil să se exprime în maghiară, citește 
un text destul de lung, în care are un gând pentru unchiul său, care 
l-a însoțit în drumul spre vârsta adultă. El evocă amintirile din copi- 
lărie despre bunicul său, la care se referă ca la un om simplu și fără 
prejudecăţi. Are curajul apoi să pună problema antisemitismului 
presupus al lui Horthy, pe care-l consideră de neconceput (e/kepzelhe- 


1. Ibid., p. 420. 

tetlen). Prin aceasta, răspunde atacurilor care au apărut în presă de 
la anunţarea ceremoniei. Cu toate acestea, el susține că nu vrea să-l 
idealizeze pe Horthy și nu neagă că acesta a avut slăbiciuni și a făcut 
erori. Însă, după părerea lui, nu trebuie ca Ungaria din perioada in- 
terbelică să fie văzută cu o privire retrospectivă și, dacă dezbaterea 
este de dorit, n-ar trebui să fie încărcată de ură. Țara trebuie de 
acum să intre într-o eră nouă, având la bază democraţia, stabilitatea, 
valorile umaniste, spiritul întreprinzător și onoarea.! 

Celelalte intervenţii sunt ale unor personalități locale și ale unor 
martori care l-au cunoscut pe Horthy. Prezența religioasă este asigu- 
rată de episcopul Elemér Kocsis, șeful Conferinţei Bisericilor Refor- 
mate din Ungaria?, și de episcopul de Győr, István Seregély, asistați 
de pastori și de preoți locali.3 Ceremonia este încheiată cu un dejun 
oferit la primărie, care urmează unei promenade în jurul fostei reșe- 
dinţe a familiei Horthy. 


Reînhumarea a fost momentul esențial al „întoarcerii“ lui Horthy 
în conștiința colectivă maghiară. Ea se înscrie într-un proces de re- 
valorizare a perioadei interbelice, al cărui mecanism a fost însă cu 
dublu efect. Istoricii au contribuit prin publicaţii de înalt nivel știin- 
tific, începând cu Ignác Romsics, cu biografia contelui Bethlen, apă- 
rută în 1999. Romsics a devenit autoritatea de necontestat în materie 
și a intervenit foarte des în dezbaterea mediatică, cu o măsură și o 
rigoare remarcabile. Exemplul său a fost urmat de alţi istorici. Au 
fost realizate și alte lucrări biografice despre personalitățile regimu- 
lui Horthy: o biografie a lui Gömbös de Jenő Gergely“, istoric specia- 
list în creștinismul social, apărută în 2001, sau lucrarea lui Balázs 
Ablonczy despre Pál Teleki (2005). Recent, problema naturii mișcării 
Crucile cu Săgeţi și a naţional-socialismului maghiar a făcut obiec- 
tul unor studii aprofundate, cu lucrarea lui Jânos Gyurgyâk despre 
„apărătorii rasei“ (magyar fajvédők) şi cea a lui Rudolf Paksa despre 
național-socialism în Ungaria.5 Dezbaterea depășește însă cu mult 


1. Ibid., p. 427. 

2. Ibid., p. 424. 

3. Ibid., p. 428. 

4. Jenő Gergely, Gömbös Gyula. Politikai pălyakep [Gyula Gömbös. Cariera 
politică], Vince Kiadó, Budapest, 2001. 

5. János Gyurgyâk, Magyar fajvédők [Apărători ai rasei ungare], Osiris, Bu- 
dapest, 2012; Rudolf Paksa, Magyar nemzetiszocialistăk. Az 1930-as évek újszél- 
săjobboldali mozgalma, pártjai, politikusai, sajtója |Național-socialiştii maghiari. 

mediile academice stricto sensu, căci în Ungaria istoricii sunt frec- 
vent invitaţi în platourile de televiziune. Publicul s-a obișnuit din 
anii 1980 să urmărească principalele controverse istorice. Dacă inte- 
resul este real și cunoștințele relativ solide, mass-media induce inevi- 
tabil o extremă simplificare a argumentelor. Acestea din urmă sunt, 
în plus, reluate și deformate în domeniul politic. 

Regimul Horthy și personalitatea regentului fac obiectul mai mul- 
tor discuţii, prima ţinând de natura regimului. Munca istoricilor a per- 
mis să fie revizuită vulgata difuzată de istoriografia comunistă, care-l 
considera fascism, respectiv „clericalo-fascism“, în funcţie de catego- 
riile de gândire din anii 1950.! Opinia publică admite acum diferența 
dintre regență și dictaturile totalitare fasciste şi naziste. Însă defini- 
ţia regimului pune încă probleme, pentru că acesta nu dispunea de o 
veritabilă ideologie. Aceste chestiuni necesită o muncă de fond asupra 
conceptelor și o fină cronologie, greu accesibile marelui public. In- 
teresul mediatic se îndreaptă deci spre teme considerate mai simple, 
și îndeosebi mai promițătoare în termeni de vânzare și de audiență, 
în prim-plan aflându-se antisemitismul și responsabilitatea Ungariei 
în aplicarea Soluției finale. Aceste două probleme sunt cele care agită 
opinia publică de la întoarcerea la putere a Fidesz, partidul lui Viktor 
Orbán. Campania electorală din 2010 a oferit ocazia pentru nume- 
roase derapaje din partea partidului de extremă dreaptă Jobbik, însuși 
Orbán permițându-și exagerări regretabile. Primele nu-și disimulează 
antisemitismul și laudă fără rezerve teoriile rasiste care susțin că 
evreii (și rromii) sunt străini de națiunea maghiară; al doilea nu a 
fost suficient de clar în refuzul acestor argumente și a jucat suprali- 
citarea naționalistă, aventurându-se pe terenul extremelor. În acest 
context, dreapta are tendința de a valoriza regimul Horthy, în care ea 
vede, în mod eronat, un model. Această analiză se explică, în parte, 
prin obsesia anticomunistă a Fidesz și a șefului său, care consideră că 
Ungaria nu s-a eliberat încă suficient de trecutul său. Retrospectiv, 
Horthy este văzut ca restauratorul și garantul independenței națio- 
nale și se uită cu ușurință apropierea progresivă a regimului de dic- 


Mișcarea, partidele, politicienii, presa noii extreme drepte ai anilor 1930], Osiris, 
Budapest, 2013. 

1. Ignác Romsics, „A Horthy-rendszer jellegéről. Historiogrâfiai attekintâs“ 
[Despre natura regimului Horthy. Trecere în revistă istoriografică], în Ignác Rom- 
sics, Múltról a mának. Tanulmányok és esszék a magyar tortenelemrăl [Despre 
trecut pentru prezent. Studii și eseuri despre istoria maghiară], Osiris, Budapest, 
2004, PP. 339-357- 

tatură. În această interpretare există și un anumit euroscepticism și 
o atitudine antioccidentală care este o constantă a percepţiei de către 
maghiari a locului lor în Europa. Orbân încearcă să împace moderni- 
tatea și deschiderea lui Széchenyi cu intransigența naţională a lui 
Kossuth. Reușește cu prețul unor declaraţii contradictorii destinate 
când electoratului său, când Uniunii Europene. 

Subiectele dezbaterii sunt multiple și reflectă interesul publicu- 
lui pentru controversele ridicate de interpretarea perioadei interbe- 
lice. Din 2007, marile reviste de popularizare a istoriei consacră în 
mod regulat dosare lui Horthy, regimului și personalităților aces- 
tuia, ca și problematicilor celui de-al Doilea Război Mondial. Simul- 
tan, s-a desfășurat o discuţie în revistele academice în jurul evaluării 
personalităţii lui Horthy și a regimului său. Astfel, istoricul Péter 
Sipos, specialist în istorie contemporană, se întreabă în Tortenelmi 
szemle (Revista de istorie) cum poate fi scrisă o biografie a lui Horthy 
distingând problemele și fazele acţiunii sale.! Avea pe atunci inten- 
ţia să se consacre el însuși acestei activități, înainte de a abandona 
proiectul. Istoricii se întreabă, de asemenea, dacă persoana regentu- 
lui a suscitat un cult și ulterior un contracult în timpul erei comu- 
niste. Aceasta îi determină să-și pună întrebări în legătură cu mitul 
Horthy. Lâszl6 Karsai, specialist în istoria holocaustului în Ungaria, 
repune astfel în discuție mitul care face din Horthy un protector și 
un salvator al evreilor.? 

Revistele Historia, Rubicon şi, ultima apărută din această catego- 
rie, Mult-Kor sunt foarte prolixe. Rareori se întâmplă ca un număr să 
nu propună un articol care să aibă mai mult sau mai puţin legătură cu 
perioada 1918-1944. Revistele specializate destinate unui public mai 
avertizat, respectiv profesionist, nu rămân datoare, oferind studii ori- 
ginale sau rezumate ale unor lucrări. Toate îi solicită pe cei mai buni 
specialiști, pentru a garanta seriozitatea și calitatea științifică. Prin 
urmare, este vorba despre aceleași nume care se regăsesc în toate 
aceste publicaţii, din timp în timp cu unele contribuţii ale tinerilor 
cercetători doctoranzi, respectiv aporturi mai anecdotice în legătură 
cu subiecte mai atrăgătoare pentru marele public. 


1. Péter Sipos, „Egy Horthy-€letrajz problemai“, Történelmi szemle XLIX, 
3/2007, pp. 429—441. Articolul reproduce o conferință ținută de autor la Institutul 
de Istorie al Academiei de Științe în mai 2003. 

2. László Karsai, „Horthy Miklós (1868-1957). Legendák, mítoszok és a valóság“ 
[Miklós Horthy. Legende, mituri și realitatea |, Beszélő, martie 2007, pp. 72—91. 

Un observator extern ar putea astfel să aibă impresia că există o 
supraabundenţă de cărți și reviste referitoare la fenomenul Horthy. 
Dincolo de acesta din urmă, se ascunde bineînţeles sindromul Tri- 
anon, exploatat ad nauseam de extrema dreaptă și pe care istoricilor 
de profesie le este greu să-l demistifice în fața populaţiei. În pofida 
multelor analize referitoare la acest subiect, marea majoritate a ma- 
ghiarilor continuă să creadă în complotul occidental. Mass-media 
străine exagerează, oferind în mod sistematic cuvântul celor care 
vor să-l monopolizeze în legătură cu acest subiect, mai precis Jobbik, 
și sunt incapabile să facă deosebirea dintre un traumatism real an- 
corat în conștiința istorică și nostalgia câtorva fanatici care reclamă 
reconstituirea Ungariei Mari, al cărei teritoriu se află în prezent, în 
majoritate, în interiorul Uniunii Europene. 

Presa cotidiană nu rămâne mai prejos, iar ziarul apropiat de Fi- 
desz, Magyar Nemzet („Națiunea maghiară“) nu se sfiește să come- 
moreze evenimentele dureroase din istoria națională, acreditând 
astfel victimizarea deja prezentă în mentalitatea publică. În general, 
cotidianul de stânga Népszabadság este cel care repune lucrurile în 
perspectivă, ca în cursul dezbaterii din septembrie 2012 consacrate 
tocmai celor două traumatisme — conform definiției propuse atunci 
de Ignác Romsics — din secolul al XX-lea: Trianon și responsabilita- 
tea maghiară în deportarea evreilor. Romsics arată, în plus, că aceste 
două evenimente sunt legate și revine asupra originilor regimului Hor- 
thy.! În același fel, sociologul György Csepeli face o analiză a „nostal- 
giei pentru Horthy“, pe care o vede ca pe un fenomen esențialmente 
prezent la dreapta și la extrema dreaptă a eșichierului politic.2 În plus, 
se gândește la motivul pentru care conducătorii actuali ai Ungariei fac 
o interpretare eronată a regimului Horthy și a persoanei regentului. 

Lucrările recente ale istoricilor, apărute în legătură cu Horthy, re- 
gimul său și epoca sa sunt, în general, severe în legătură cu regentul 
şi practica puterii. Dar ei sunt, de asemenea, lucizi în ceea ce privește 
contextul și poziţia dificilă a Ungariei și insistă asupra marjei în- 
guste de manevră care se afla la dispoziţia lui Horthy. Mediocritatea 


1. Romsics Ignác „Trianon és a holokauszt. Huszadik századi traumâink“ [Tri- 
anon și holocaustul. Traumele noastre din secolul al XX-lea], Népszabadság, 1 
septembrie 2012, http://nol. hu/belfold/20120go:-huszadik_szazadi_traumaink 

2. „Nincs Horthy-nosztalgia, csak a jobboldalon“ [Nu există nostalgie pentru 
Horthy decât în partea dreptei], interviu cu György Csepeli, Heti Világgazdaság, 
14 iulie 2012, pp. 36—37. 

clasei politice a fost un factor agravant. Lucrările de popularizare, al- 
bumele și alte publicaţii de factură mediocră sunt hagiografice, unele 
insistă asupra familiei (în pofida absenței cvasitotale a surselor), iar 
altele reiau mitologia care circula în epocă, prezentându-l pe Horthy 
ca pe un erou care a salvat națiunea. Numeroase cărți de amintiri și 
memorii au fost publicate sau reeditate în timpul tranziţiei la demo- 
crație. Unii dintre acești autori au murit în exil — între care însuși 
Horthy — sau au fost uitaţi după publicarea relatărilor lor, intervenită 
imediat după război. Este cazul lucrării lui Gusztâv Gratz, redactată 
imediat după sfârșitul războiului și publicată abia în 2001 de Editura 
Osiris. Gratz consacră un capitol evaluării, practic la cald, a regimu- 
lui Horthy, pe care îl judecă fără indulgență: „Horthy a lăsat în urma 
lui țara într-o stare îngrozitoare. Situaţia este și mai rea decât atunci 
când a preluat conducerea, acum un sfert de secol“.! Reproșul major 
adresat regentului este că a intrat în război alături de Germania. O 
apreciere asemănătoare se găsește la Mikl6s Mester, ale cărui amin- 
tiri, scrise în 1971, au fost publicate în 2012 de către fiul său Zoltán. 
Însă Mester este şi mai critic în legătură cu persoana regentului, re- 
cunoscându-i în același timp meritul de a fi încercat să evite lucruri 
mai rele între martie și octombrie 1944: „Nu putea să se laude că 
posedă o profundă gândire umanistă. În mod fundamental, era un 
om foarte mediocru, conservator și care se agăța cu obstinație de 
putere, fără discernământ, fără voinţă și care iubea fastul. Dar tre- 
buie să ținem seama de un fapt: după 19 martie 1944, când trupele 
lui Hitler au ocupat Ungaria, domnia lui Horthy a luat o turnură 
tragică. Cei 700000 până la 750000 de evrei maghiari au fost antre- 
naţi spre catastrofă, iar Miklós Horthy s-a comportat într-un mod 
brav și uman într-o situaţie extrem de dificilă. Astfel, el a fost în Un- 
garia principala frână pentru antisemitism și eliminarea totală a 
evreilor în timpul ocupaţiei germane între 19 martie și 15 octombrie 
1944“.2 Un alt martor, care, în plus, este o personalitate importantă a 
comunității evreiești, Móric Kornfeld, este de acord cu Mester în legă- 
tură cu mediocritatea personajului și lipsa lui de capacitate de decizie: 
„Horthy nu avea talent, însă talentul nu este o calitate determinantă 
pentru șeful unui regim constituțional, de vreme ce guvernul avea 
mâinile legate de majoritatea parlamentară. El nu a adus funcţiei 
sale de regent nici o altă competenţă în afară de patriotismul ardent, 
1. Gratz, Magyarország a két háború között, ed. cit., p. 192. 
a. Mester, Arcképek. Két tragikus kor árnyékában, ed. cit., p. 17. 

această pasiune care constă în a crede că mersul istoriei pune națiu- 
nea în pericol de moarte dacă ea nu este condusă cu înțelepciune; 
conștiința datoriei a rămas o suferință formală, căci el nu putea nici 
măcar să discearnă care era datoria lui“.! Or, datoria este tocmai vir- 
tutea supremă pe care Horthy a pus-o în față fără încetare pentru a 
explica tot cursul vieții sale, de la serviciul în marina austro-ungară 
la refuzul de a-și părăsi postul înainte de a fi constrâns, până la urmă, 
de o putere străină, ceea ce constituie, de altfel, o constantă a istoriei 
naţionale. Noţiunea de datorie a fost, în plus, transmisă pentru că nora 
sa a ales-o ca al doilea element al titlului Memoriilor sale. Pe această 
bază a fost, în parte, construit mitul unui Horthy salvator al patriei, la 
care se referă cea mai mare parte a imaginilor și a reprezentărilor 
trecute și actuale. 


Reînhumarea din 1993 a făcut ca imaginea lui Horthy să revină în 
conștiința colectivă. Insistența guvernului Antall asupra valorilor 
creștine și asupra istoriei (el însuși era pasionat de istorie) a permis 
reapariţia în fața marelui public nu numai a regentului, ci și a perso- 
nalităților regimului său. La sfârșitul anilor 1990, publicaţiile ilus- 
trate au amintit maghiarilor viața dulce din anii 1930. Contextul era 
favorabil difuzării de imagini ale lui Horthy și ale familiei sale. Pen- 
tru că a dispărut și tabuul referitor la Trianon, s-a făcut rapid asoci- 
erea dintre tratat și redresarea realizată de regent. La simpatizanții 
extremei drepte, s-a produs un amalgam între catastrofa din 1920 și 
regimul Horthy. Ei reiau, la rândul lor, propaganda care-l descria pe 
Horthy sub trăsăturile de salvator al naţiunii și „reparator“ al injus- 
tiţiei tratatului. În această configuraţie, nu li se adresează nici o cri- 
tică istorică. Atitudinea guvernului Antall, apoi a primului guvern 
Orbán (1998-2003) a fost cel puţin ambiguă. Nu se poate tăgădui că 
dreapta trebuia să caute un model în perioada de dinainte de 1945, 
care să nu fi participat la putere de la instaurarea regimului comu- 
nist. În pofida importanţei de care se bucură istoria în Ungaria, era 
dificil să ia ca sursă de inspirație conducătorii din vremea Compromi- 
sului, respectiv Széchenyi. Acesta din urmă a servit drept punct de 
referință, dar, pentru că nu guvernase niciodată, cu greu putea să fie 
călăuză pentru acțiunea politică, atât de diferit era contextul. Kos- 


1. Móric Kornfeld, Trianontól Trianonig. Tanulmányok, dokumentumok [De 
la Trianon la Trianon. Studii, documente] (editate de Ágnes Széchenyi), Corvina, 
Budapest, 2006, pp. 221-223. 

suth, în schimb, rămânea reperul pentru stânga și nu putea fi, așa- 
dar, deturnat în profitul dreptei (totuși, asta încearcă să facă Orbân 
la ora actuală). Alegerea lui Horthy se impunea deci, în ciuda contro- 
versei al cărei obiect urma, fără îndoială, să fie. Aceasta explică, de 
asemenea, relativul disconfort al guvernului în procesul reînhumării. 

În anii 1990, apoi 2000, figura lui Horthy a devenit recurentă în 
mass-media. Totuși, nici o mare expoziţie n-a fost dedicată persoanei 
ori regimului său. Muzeul de Istorie Militară (Hadtörténeti Múzeum) 
din Budapesta a consacrat câteva vitrine marinei, însă, destul de 
curios, nici una carierei și rolului amiralului Horthy în cadrul mari- 
nei austro-ungare.! De fapt, Muzeul Naţional (Nemzeti Múzeum) și 
Casa Terorii (Terror Háza) sunt cele care evocă regimul Horthy, dar 
cu un discurs diferit, care reflectă dezbaterea din societate. Parcursul 
Muzeului Naţional vizează survolarea istoriei ungare de la origini în 
zilele noastre, anumite evenimente și personalități sunt puse în va- 
loare conform versiunii actuale difuzate de istoriografie. În schimb, 
Casa Terorii propune o interpretare politică a perioadei 1919—1989 și 
pune accentul pe teroarea comunistă. În această accepțiune, Horthy 
apare într-o lumină pozitivă, chiar dacă muzeografia, foarte abilă, 
evită evocările deschis tendențioase. Inventarul imaginilor lui Hor- 
thy propus de Ignâc Romsics într-un articol din 2007 permite clasifi- 
carea interpretărilor negative și pozitive, trecute și actuale: salvator 
al patriei, călău (teroarea albă), trădător și uzurpator (restauraţia 
ratată a lui Carol [IV)), ctitor al naţiunii și cuceritor (revizuirea), dis- 
trugător al naţiunii (1944), patriot și șef de stat.? Aceste categorii au 
fost utilizate alternativ de regimul Horthy și de opozanțţii lui, nu este 
de mirare că le regăsim și astăzi acționând asupra mentalităților. Ele 
sunt în mod regulat reactivate cu ocazia aniversărilor sau a campa- 
niilor electorale. 

În 2006, când se împlineau cincizeci de ani de la decesul său, cele- 
brul realizator Gâbor Koltay i-a consacrat lui Horthy un film cu titlul A 
kormányzó (Regentul).3 Proiectat în premieră în marele cinematograf 


1. http:/www.militaria.hu/hun/altinfo.php 

2. Ignác Romsics, „Horthy-kpeink“ [Imaginile noastre despre Horthy], în 
Ignác Romsics, Történelem, történetírás, hagyomány |Istorie, istoriografie, tradi- 
ție], Osiris, Budapest, 2008, pp. 213-252. 

3. După un debut de carieră în opoziție, Koltay, care organizase funeraliile 
lui Imre Nagy la 16 iunie 1989, a cunoscut o evoluție care l-a apropiat de Fidesz. 
Unul dintre ultimele sale filme, apărut în 2010. este consacrat cardinalului 
Mindszenty, Mindszenty, a fehér vértanú |Mindszenty, martirul alb]. 


394  EXILATUL 1944-1957 


„Urania“ din Budapesta, acest lungmetraj poate fi văzut și în zilele 
noastre în câteva cinematografe din capitală. Acest documentar era 
o urmare a celui realizat de Koltay în 2004 despre Tratatul de la Tri- 
anon și al cărui discurs făcea dovada unei mistificări pure și simple. 
În cazul lui Horthy, asistăm la o hagiografie moderată, constând în a 
pune în evidență aspectele pozitive ale personajului și a disimula 
zonele de umbră. Confirmarea științifică este furnizată de istorici și 
de specialiști ai altor discipline (literatură, economie) în mod notoriu 
apropiați de Fidesz. Martorii aleși sunt toţi ai apărării: Ilona Edels- 
heim-Gyulai și fiul ei, József Antall, primarul de la Kenderes, și, pen- 
tru a face impresie, un fost locuitor evreu din Bratislava. Actorii 
citesc extrase din Memoriile lui Horthy și din alți protagoniști (Kâllay, 
de exemplu). Mesajul este clar: Horthy este absolvit de tot ce poate 
să-i fie reproșat. Teroarea albă este o reacţie legitimă la teroarea bol- 
șevică, Horthy i-a salvat pe evrei în 1944. În afară de Bethlen, practic 
nici un alt personaj politic nu este evocat, începând cu Gömbös, care 
este dubios. Kâllay și Teleki au dreptul la o menţiune marginală. Ali- 
anța cu Italia este ridicată în slăvi, spre deosebire de cea cu Germa- 
nia. Documentarul insistă mult asupra familiei prin intermediul 
mărturiei Ilonei, care s-a lăsat manipulată de bună voie. 

De la a doua guvernare Orbán în mai 2010, Horthy este nu numai 
prezent în dezbatere, ci și în imagerie. Muzeul care îi este consacrat 
la Kenderes nu încetează să primească donaţii, ce amintesc de devo- 
iunea populară existentă între cele două războaie. Asociaţia Horthy 
(Horthy Miklos Társaság) organizează tot mai multe comemorări, 
dar cea mai mare parte a manifestaţiilor se derulează în indiferența 
generală și cu participarea patetică a „foștilor“, din ce în ce mai rari.! 
Guvernul se simte jenat de inflația memorială, iar Orbân se apără 
în mass-media, afirmând că nu solicită, nici nu încurajează acest 
fenomen. Într-un interviu dat cotidianului austriac Die Presse, el se 
refugiază în spatele autonomiei autorităților locale. În plus, refuză 
să-i pună pe același plan pe Hitler, „un dictator care a ocupat țara 
noastră“, și pe Horthy, cu privire la care pretinde că-i lasă pe istorici 
să aprecieze.? Oricum, municipalităţile Fidesz nu-și ascund intenția 
de a-l omagia pe regent prin ridicarea de statui sau atribuirea nu- 
melui său unor străzi sau piețe. Micuța comună Kereki, din comita- 
tul Somogy, s-a dotat astfel cu un bust de lemn al regentului, pe care 


1. www. Horthy.hu. 
2. „Wir haben die Linke zertriimmert“, Die Presse, 17 iunie 2012, pp. 4-5. 

un cetățean nemulțumit l-a acoperit cu vopsea roșie la 13 mai 2012: 
tribunalul regional din Siófok nu a luat în considerare plângerea 
comunei și a considerat actul ca rezultând din libertatea de exprima- 
re.! Alte proiecte memoriale sunt frecvent dezvăluite de presă și de- 
clanșează polemici în care atacurile ad personam nu lipsesc, însoțite 
de invective precum „marxist“ și „fascist“. Unul dintre ultimele ca 
dată își are originea în decizia primăriei din Gyömrő, județul Pesta, 
de a da numele lui Horthy Pieței Libertăţii din centrul satului. Iniţi- 
ativa emana, în 2011, de la membrii locali ai partidului Jobbik. În 
fața indignării generale, municipalitatea a fost nevoită să organi- 
zeze la 6 ianuarie 2013 un referendum, care, din cauza participării 
insuficiente, n-a putut invalida decizia primăriei: 1778 de persoane 
au votat împotrivă și 484 pentru. Până la urmă, numele lui Horthy 
a fost dat parcului de lângă piaţă. Ca de multe ori, afacerea a depășit 
cadrul local: trei dintre istoricii cei mai competenţi în perioada re- 
spectivă s-au deplasat la Gyömrő pentru a participa la dezbateri în 
fața populaţiei: Ignác Romsics, Krisztián Ungvâry și László Karsai. 
Ei au fost ulterior atacați de fostul consilier al lui Antall, istoricul 
conservator Ern6 Raffay, care consideră că istoriografia maghiară, 
mai ales Institutul de Istorie al Academiei de Științe, nu a fost încă 
„demarxizată“. Karsai și-a luat sarcina de a răspunde, dezgropând o 
scrisoare a lui Raffay datând din 1984, în care acesta din urmă îl 
acuza că este „anticomunist și ostil Uniunii Sovietice“.2 Voci străine 
se ridică, de asemenea, pentru a denunța comemorarea și transfor- 
marea lui Horthy în erou. Directorul Center for Advanced Holocaust 
Studies* de la Muzeul Holocaustului din Washington, Paul A. Sha- 
piro, declară într-un interviu acordat ziarului Népszabadság în sep- 
tembrie 2012 că el îl consideră pe Horthy vinovat că a declanșat 
persecuțiile în Ungaria și deci nedemn să-i fie ridicate statui.? În po- 
fida unei scrisori a ministrului afacerilor externe maghiar, Jânos Mar- 
tonyi, asigurând că guvernul nu are intenţia de a-l reabilita pe Horthy, 
Paul Shapiro și-a continuat atacurile împotriva Ungariei. El a depus 


1. „A bíróság őrzi a függetlenségét“ [Tribunalul își păstrează independența], 
Népszabadság, 28 septembrie 2012. 

2. „Horthy-vita: Raffay beszólt a «marxista» történészeknek“ [Polemica Hor- 
thy: Raffay se leagă de istoricii „marxiști“], Népszabadság, 18 decembrie 2012, 
http;//nol.hu/belfold/ Horthy-vita__raffiay_beszolt_a__marxista__torteneszeknek 

* Centrul de Studii Avansate ale Holocaustului (în lb. engleză în original) (n. tr.). 

3. „Tăvolitsâk el a Horthy-emlekmiveket!“ |Îndepărtaţi monumentele dedi- 
cate lui Horthy!], Népszabadság, 10 septembrie 2012, p. 13. 


396  EXILATUL 1944-1957 


astfel mărturie în fața Senatului american în legătură cu modul, după 
el dubios, în care Ungaria comemorează holocaustul.! Această contri- 
buţie este caracteristică pentru atitudinea americană față de țările 
din Europa Centrală și de Est după tranziţia la democrație din 1989. 
Responsabilii evrei americani pretind că pot da lecţii în legătură cu 
felul în care este tratat holocaustul în regiune și sunt convinși că ex- 
pertiza lor este așteptată. Or, ei nu cunosc realitățile locale și inge- 
rința lor este uneori eronat interpretată, inclusiv în comunitățile 
evreiești. Paul Shapiro denunță, pe drept cuvânt, deviaţiile celui de-al 
doilea guvern Orbân și complicitatea anumitor personalităţi din Fi- 
desz cu extrema dreaptă, dar el este obligat să recunoască faptul că 
tocmai primul guvern Orbân a creat principalele instituții memoriale. 
În ceea ce privește recentele încercări de reabilitare a lui Horthy, Sha- 
piro se arată intransigent și asimilează figura regentului cu aceea a 
lui Hitler. La fel, întoarcerea anumitor autori controversaţi în manu- 
alele de literatură sunt desigur, pe drept cuvânt, criticate, însă acești 
scriitori — mediocri — nu sunt cei mai răi antisemiţi, precum un Lou- 
is-Ferdinand Céline. Dar este mult mai ușor să stigmatizezi mica Un- 
garie în dificila ei acţiune de acceptare a trecutului. 

Prin urmare, nu atât interpretarea regimului Horthy pune pro- 
bleme în Ungaria, cât cei patruzeci de ani care au urmat. Unii istorici 
încearcă în mod vizibil să pună distanța necesară între ceea ce au 
trăit ei personal și analiza pe care o fac perioadei interbelice. Povara 
tăcerii și a falsificării istoriei impuse de regimul comunist apasă încă 
greu asupra mentalităților. Opinia publică are tendinţa de a gândi că 
tot ceea ce nu i s-a spus este cu siguranță contrariul a ceea ce a fost 
făcută să creadă. Victimizarea și sentimentul tragicului fac restul, 
pentru a menţine o viziune simplificată la extrem a unei perioade 
desigur complexe, dar astăzi cu adevărat bine tratată de istoriografie. 
Figura regentului Horthy servește când de totem, când de sperietoare, 
în funcţie de tabăra care-l instrumentalizează. În această privinţă, el 
a intrat direct în panteonul personajelor controversate din istoria 
Ungariei. 


1. Această mărturie est disponibilă pe site-ul Memorialului: http://www. 
ushmm.org/research/center/testimony/HungaryTestimony-Marcha2o-3.pdf 


Concluzie 


CE LOC OCUPĂ HORTHY ÎN PANTEONUL NAȚIONAL UNGAR? CON- 
trar mitului construit în jurul persoanei sale, el nu este nici un cuce- 
ritor precum Árpád, nici un legislator precum Ştefan cel Sfânt, nici un 
fondator precum Széchenyi, și cu atât mai puţin un rebel pe măsura 
lui Rákóczi, Thököly sau Kossuth. Admiratorii săi ar putea obiecta că 
este toate acestea în același timp grație contrarevoluției, redresării 
realizate după 1919, revizuirii, reformelor întreprinse în deceniul 
Bethlen. Însă bilanțul anilor 1941—1944 ruinează opera regimului, căci 
„sacrificiul“ lui Horthy este anihilat de intrarea în război, ocupația 
germană, înfrângerea și integrarea Ungariei pe orbita sovietică. 
Dacă Horthy este incontestabil un personaj important al istoriei 
Ungariei, este, în parte, din cauza situației fatale în care ţara este 
aruncată după 1941. Motivele sunt în germene din 1919. Revizionis- 
mul ţine loc de program politic și nu permite alegerea alternativei 
democratice. Ne putem întreba atunci care ar fi fost atitudinea Micii 
Antante față de o Ungarie democratică? Constituirea unui veritabil 
bloc — în absența confederației central-europene — ar fi salvat regiu- 
nea de setea de putere a lui Hitler? Dezintegrarea progresivă a Micii 
Antante ne face să avem dubii. Conform unei constante comune altor 
naţiuni din Europa Centrală, ungurii au tendinţa de a căuta respon- 
sabilii pentru nenorocirile lor în exterior: turcii, austriecii, Aliaţii oc- 
cidentali, germanii, sovieticii, Uniunea Europeană. Acest lucru este 
cu deosebire adevărat în analiza lor din perioada interbelică, pentru 
că ei văd Austria și Germania ca vinovate de izbucnirea războiului; 
Aliaţii occidentali sunt acuzaţi că au provocat distrugerea imperiului, 
Tratatul de la Trianon fiind lovitura de graţie. În consecință, Mica 
Antantă, considerată o creaţie a franco-britanicilor, a împiedicat Un- 
garia să-și caute aliații în altă parte decât la celelalte puteri revizio- 
niste, ceea ce a condus-o la dezastru. În această înlănţuire de fapte 

reale, interpretarea pune probleme, căci ea constă în a-i exonera com- 
plet pe conducătorii ţării, în fruntea cărora se află regentul. El este 
prezentat drept prizonierul unei ordini internaționale ostile Ungariei 
și din care nu poate ieși. Din acel moment, rolul său se mărginește la 
asigurarea celei mai bune poziții posibile pentru țară, profitând, în 
acest caz, de sprijinul aliaţilor săi. În acest fel se vede el însuși și-l 
prezintă propaganda, ale cărei avataruri sunt regăsite încă și azi. Sa- 
crificându-se și făcându-și datoria, Horthy capătă o statură de erou, 
desigur tragic, și intră cu drepturi depline în panteonul național ală- 
turi de marii bărbați care au marcat istoria ungară. 

Or, nimic nu este mai puţin îndepărtat de figura eroului decât cari- 
era lui Horthy, de la angajarea sa în marina austro-ungară până la 
sfârșitul regenței. Viața sa este, dimpotrivă, o lungă suită de eșecuri 
travestite în victorii. Bătălia din strâmtoarea Otranto nu schimbă ni- 
mic în Primul Război Mondial, care este pierdut departe de Marea 
Adriatică. Contrarevoluția este pătată de acte de violență antisemite 
acoperite de Horthy. Tratatul de la Trianon consacră dezmembrarea 
Ungariei regale. Desigur, Horthy nu este implicat personal, dar el tre- 
buie să-l ratifice și doctrina revizionistă îi permite să-și consolideze 
puterea. Intrarea în război din 1941 pare iremediabilă în acest con- 
text, deși, fără îndoială, ar fi putut fi evitată: sinuciderea lui Teleki 
este, în această privință, un protest major chiar împotriva fundamen- 
tului regimului. Din acel moment, regentul este prins în capcană; 
acesta amână și evită, fără a se hotări să iasă din ea pentru a negocia 
cu Aliații. Ocupaţia germană de la 19 martie 1944 este relevantă pen- 
tru gradul de antisemitism prezent în societate și pentru care Horthy 
poartă, între alții, responsabilitatea. Agravarea situației, care culmi- 
nează cu lovitura de forță de la 15 octombrie 1944, este un rezultat al 
acestei capacități de a nu decide, care l-a caracterizat pe regent de la 
începutul exercitării puterii. O singură dată, în timpul tentativelor de 
restaurație ale regelui Carol [IV], Horthy a tranșat: el s-a aflat într-un 
cadru care-i era familiar în fața regelui căruia, în definitiv, nu îi recu- 
noștea legitimitatea. Amintirea lui Franz Joseph este decisivă în această 
împrejurare, iar Horthy cunoaște perfiect slăbiciunile lui Carol. Do- 
rința sa de a „salva“ Ungaria este reală, însă și mai mare este dorința 
sa de a rămâne la putere. 

Horthy nu este prin urmare un erou, nici măcar un rege sau un 
sfânt. În expoziţia dedicată acestor trei figuri ale conştiinţei istorice 
ungare care a fost organizată în 2012 la Galeria Naţională din Bu- 

dapesta!, el este practic absent. În secţiunea care prezintă opere de 
artă minore, respectiv realizate de amatori, Trianonul domină, inclu- 
siv într-un tablou al lui Tibor Kiss (născut în 1955) intitulat chiar 
Trianon. Sunt prezente acolo mai multe personaje în jurul unui glob: 
Carol [IV], a cărui coroană pare să plutească deasupra capului său, 
Mihâly Kârolyi, Albert Apponyi, Georges Clemenceau și, într-un colț, 
Bela Kun, ţinând o grenadă. Un singur tablou îl reprezintă pe Horthy, 
opera tânărului pictor Mózes Incze (născut în 1975), cu titlul Horthy 
Miklós kora („Epoca lui Miklós Horthy“). În centru, se află Horthy pe 
calul lui alb, în dreapta, sus este reprezentat un vapor, iar în partea 
de jos se văd șine de cale ferată și o cască germană. Regentul nu este 
deci glorificat, pentru că șinele de cale ferată și casca germană sunt 
acolo pentru a aminti sfârșitul tragic al regimului. 


Dificultatea de a da o interpretare lui Horthy și regimului său în 
Ungaria rămâne atâta timp cât acestea sunt obiectul unui mit între- 
ţinut în rândurile populației de membrii clasei politice și de anumiţi 
intelectuali. În pofida calității muncii recente a istoricilor, o viziune 
mai obiectivă a evenimentelor n-a pătruns încă în mentalități, chiar 
dacă indiferența, respectiv uitarea, cuprinde o parte a opiniei publice. 
Însă acest dezinteres permite adulatorilor să continue să livreze un 
mesaj ale cărui elemente sunt în opoziţie cu analiza științifică. Fap- 
tul că dezbaterea apare atât de des în mass-media este o dovadă că 
acest trecut nu este încă stăpânit, ceea ce nu este în sine o problemă, 
pentru că majoritatea țărilor din Europa se confruntă cu aceasta în 
diferite moduri. În schimb, problematic în cazul ungar este faptul că 
polarizarea vieţii politice în jurul acestor teme împiedică dezvoltarea 
unei activităţi istorice relaxate. 


1. Hősök, szentek, királyok. A magyar történelem képei és emlékei |Eroi, sfinţi, 
regi. Imaginile și monumentele istoriei ungare |, Magyar Nemzeti Galéria. http:// 
www.mng.hu/kiallitasok/idoszaki/aktualis/hosok_nyito 

Horthy rănit, întins pe puntea vasului său, în timpul bătăliei de la Otranto din 1917. 


Horthy intră în Budapesta în 1919 și este întâmpinat de autorităţile oraşului. 


La Balul Ordinului Vitejilor, 1934. De la stânga la dreapta, arhiducele Josef August, 
Miklós Horthy, premierul Gyula Gömbös şi Prima Doamnă Magdolna Purgly. 


Horthy și familia, în 1936. De la stânga la dreapta, István Horthy, Gyula Károlyi Jr 
(ginerele său), Magdolna Purgly, Mikl6s Horthy, Paulette Horthy, Mikl6s Horthy Jr. 


Horthy şi regele Italiei Victor Emanuel III, la Roma, în noiembrie 1936. Cele două ţări 
au fost apropiate în perioada interbelică şi au avut colaborări politice și militare. 


Horthy şi Hitler în timpul întâlnirii din 1938. În ciuda zâmbetului, Horthy nu agrea 
faptul că trebuie să alinieze Ungaria la planurile germane, în pofida sprijinului Berlinului 
pentru revendicările sale teritoriale. 

Intrarea lui Horthy în Kosice/Kassa, în 11 noiembrie 1938. Imaginea amiralului pe cal alb 


va fi simbolul redobândirii unei părți a teritoriilor pierdute de Ungaria în 1920. 


Horthy pe calul său alb în timpul intrării tind maghiare în Oradea, 1940. 

Horthy însoţit de autorităţi și trupe în timpul ceremoniei de intrare în Oradea, 1940. 


Un afiș cu portretul oficial al lui Horthy și o pernă brodată „Transilvania, scumpă patrie“, 
cică toamna 1940, Ardealul de Nord. 

Horthy la Satu Mare, în toamna anului 1940. 


Festivităţile de la Zalău, din toamna anului 1940, din timpul instaurării 
administraţiei maghiare. 

